
PREFAŢĂ 


Istoria istoriografiei, disciplină relativ nouă, dar care face 
progrese rapide în ultimul deceniu, deoarece reprezintă 
complementul necesar al mai vechilor preocupări pentru 
filosofia istoriei, metodologia şi teoria ei (cu sensul folosit de 
Xenopol în celebra sa Théorie de L'histoire) va trebui să ia act 
de un fenomen aproape unic, foarte bogat reprezentat însă, şi 
necesitând ca atare un capitol special, cu importante 
implicaţii teoretice, fenomen denumit de Nicolae lorga printr- 
una din acele fericite formulări menite a face carieră 
universală (de felul lui „Byzance après Byzance”), /upta 
ştiinţifică împotriva dreptului românesc.! 

Într-adevăr, dincolo de inerentele deosebiri şi chiar tensiuni 
şi antagonisme intervenite între diferitele  istoriografii 
naţionale — istoriografii mai mult sau mai puţin tributare unor 
prejudecăţi, orgolii sau resentimente locale — se profilează 
pe fundalul unei istorii generale a istoriografiei europene 
acest fenomen singular, unic prin amploarea şi masivitatea 
lui, prin îndârjirea şi nu în ultimul rând prin deformările şi 
orbirea aduse în câmpul ştiinţei istorice, care a fost definit de 
marele nostru istoric în cuvintele citate mai sus. Nicăieri nu 
se pot studia cu mai mare precizie şi pe baza unei bogății de 
exemple literalmente incomparabile, efectele negative, 
deformările, minciunile în trombă, care se nasc „logic” una 
din alta, dezinvoltura de neînchipuit faţă de orice realităţi şi 
faţă de orice norme metodologice ale investigării adevărului 
în istorie, ca în „operele” prin care o anume istoriografie 
internaţională a încercat şi încearcă să nege drepturile 
poporului român asupra teritoriului său naţional, să nege 
trecutul său, atestat de mărturii pe care orice minte normală 
le consideră mai mult decât suficiente spre a întemeia 


1 N. lorga, Lupta științifică împotriva dreptului românesc. Conferinţă 
la adunarea „Astrei” la Abrud, 1 septembrie 1938, Bucureşti, 1938. 


certitudini de nezdruncinat, ba chiar identitatea sa etnică şi 
spirituală unitară, de care a fost totdeauna conştient, dar care 
i se contestă, parcelându-i-se fiinţa unitară din interese care 
nu au nimic de a face nici cu adevărul, nici cu realităţile cele 
mai constrângătoare, şi nici cu normele elementare ale 
cercetării ştiinţifice. 

Un curaj incredibil al negării realului, o aroganță a minciunii 
ce se simte uneori beneficiind de imunitatea forţei, o 
nepăsare suverană faţă de ce ar putea fi judecata oamenilor 
neimplicaţi în angrenajul de interese care dictează şi mână 
pana pretinsei istoriografii — în realitate o pseudoistoriografie 
— şi nu în ultimul rând o fervoare prozelitistă şi 
propagandistică cu atât mai susţinută şi mai asurzitoare cu 
cât adevărul ce trebuie ocultat este mai implacabil şi mai 
masiv, ca o stâncă pe care ceața o poate temporar ascunde, 
dar nu şi scoate din configuraţia naturală — acestea sunt 
caracteristicile dintotdeauna ale ciudatului fenomen. Un 
fenomen care, dacă a luat, începând din secolul al XVIII-lea, 
acest aspect al „luptei ştiinţifice împotriva dreptului 
românesc” — şi asta s-a petrecut în condiţiile luptei însăşi a 
poporului român pentru afirmarea acestor drepturi — are în 
realitate antecedente. 

El s-a manifestat, la început, prin simpla relatare deliberat 
eronată a unor evenimente din istoria noastră de către 
cronicarii străini, şi prin încercarea de frustrare a românilor de 
gloria unor victorii cu importanţă istorică, sau de negare fără 
clipire, a adevărului în legătură cu ele. Un exemplu dintre 
cele mai caracteristice a fost pus în lumină de curând: 
încercarea propagandei regatului ungar, sub regele 
Sigismund de Luxemburg, de a-şi însuşi pur şi simplu victoria 
românească de la Rovine împotriva sultanului Baiazid | 
Trăsnetul şi a o prezenta la Paris drept o victorie ungară, în 
Cronica de la Saint Denis caracterizată drept „buletinul oficial 
al regatului Franţei”, cronică ce se scria pe măsură ce se 
petreceau evenimentele, găsim o amplă relatare, plină de 
amănunte spectaculoase, a vitejiilor regelui Sigismund în 
lupta lui corp la corp cu sultanul Baiazid, relatare adusă de 
solii din Ungaria la Veneţia, şi de acolo ajunsă pe malurile 


Senei în luna iulie 1395. La aflarea acestor veşti, regele 
Franţei, Carol al VI-lea, a ordonat o procesiune şi tragerea 
clopotelor de la Nôtre Dame în cinstea marii victorii ungare! 
Dar ştim absolut sigur, din înseşi spusele lui Baiazid, câteva 
luni mai târziu, precum şi din actele de cancelarie ale regelui 
Sigismund însuşi, că regele şi sultanul nu avuseseră ocazia să 
se vadă faţă către faţă (aceasta se va întâmpla abia la 
Nicopole, un an mai târziu, şi se ştie cum s-a terminat 
întâlnirea lor), ultimul fiind de aproape două luni înfrânt de 
Mircea cel Bătrân şi trecut Dunărea „fără vad” atunci când 
măreţul rege soseşte, în sfârşit, în ajutorul domnului român!! 

Alt exemplu, de aceeaşi natură şi în legătură cu acelaşi 
eveniment ni-l oferă cronicile otomane, unde cronicarii 
contemporani cu marea confruntare  româno-otomană 
recunosc, fie şi în forme menite a menaja susceptibilitatea 
stăpânilor lor, înfrângerea oştilor lui Baiazid de către cele ale 
lui Mircea, în vreme ce numai o generaţie mai târziu, când 
martorii au dispărut, se proclamă sus şi tare că sultanul a 
repurtat în contra românilor o mare şi rapidă victorie! 

Cu alte cuvinte, chiar de la păşirea lor pe scena istoriei 
universale, românii încep să fie însoţiţi — şi aşa au rămas 
până astăzi — pe de o parte de un ecou relativ corect al 
faptelor lor în cronografia şi istoriografia universală, pe de 
altă parte de acest fenomen, care este încercarea de a li se 
minimaliza, deforma, nega, iar uneori chiar fura istoria în 
beneficiul altora. 

Odată cu istoriografia imperială habsburgică şi apoi cu cea 
ţaristă, ne vom afla în faţa procesului mult mai virulent şi 
susţinut cu toată armătura ştiinţei istorice moderne de către 
oameni adesea foarte bine pregătiţi şi remarcabil înzestrați 
intelectual — pe care N. lorga l-a numit „lupta ştiinţifică 
împotriva dreptului românesc”. Din acest moment, când 
împotriva naţiunii române în plin proces de renaştere şi 
afirmare, care punea sub semnul întrebării cuceririle nedrepte 
a trei imperii, se porneşte un adevărat război, chipurile 


1 Alexandru V. Diţă, Ce/ dintâi ecou internaţional al victoriei 
româneşti la Rovine din 17 mai 1395, în Românii în istoria universală, vol. 
III, laşi, 1988, p. 453-468. 


ştiinţific, dar condus de interese care nu aveau nici o 
contingenţă cu adevărul şi cu normele ştiinţei istorice, ce va 
urinări deliberat şi sistematic mi'stificarea opiniei publice 
internaţionale. În acest scop vor fi năimiţi, sau atraşi prin 
interese ori resentimente comune, învăţaţi sau condeieri din 
cuprinsul altor istoriografii, neimplicate, cel puţin în aparenţă, 
în planurile şi interesele puterilor contrare renaşterii şi 
unificării poporului român. 

Dar tot din acest moment — care coincide cu intrarea 
Europei în „secolul naţiunilor” — se naşte şi reacţia firească a 
oamenilor cu adevărat dispuşi să discearnă adevărul în 
legătură cu aspiraţiile şi revendicările şi cu temeiurile istorice, 
etnice şi juridice ale acestor revendicări şi aspirații prezentate 
în faţa lumii de poporul de la Dunărea de Jos. Apare astfel o 
istoriografie internaţională care ia în cercetare „chestiunea 
română” din altă perspectivă decât a intereselor marilor 
puteri ale vremii ce se împiedicau de români în realizarea 
planurilor sau înțelegerilor dintre ele, ori vedeau în ridicarea 
poporului român la o viaţă politică independentă şi călăuzită 
de idealul unităţii naţionale, o primejdie de moarte pentru 
combinaţiile lor reciproce. 

În felul acesta, secolul al XIX-lea, în preajma unirii din 1859, 
cunoaşte o strălucită pleiadă de istorici şi publicişti europeni 
călăuziţi de generoase idealuri democratice şi însufleţiţi de 
marele spirit al secolului, favorabili nu uneia, ci tuturor 
naţiunilor oprimate, care-şi căutau identitatea sub aluviunile 
imperiilor cotropitoare. Un Julet Michelet, un Edgar Quinet, un 
Paul Bataillard, un Elias Regnault au înconjurat astfel cu 
simpatie lupta dreaptă a poporului român pentru făurirea 
unui stat naţional menit a-i îngădui să-şi ia locul printre 
naţiunile libere ale continentului. Un loc la care-i dădea 
dreptul atât eroicul său trecut istoric, pus în slujba libertăţii 
europene, cât şi vitalitatea lui politică şi spirituală ce se 
dovedise capabilă să învingă toate restriştile. 

Când, puţină vreme după înfăptuirea statului român 
modern sub Alexandru loan Cuza, s-a văzut limpede că 
simpla realizare a acestui stat punea sub semnul întrebării 
stăpânirea Austro-Ungariei şi Rusiei ţariste asupra unor 


întinse teritorii răpite cu mijloace oneroase poporului român, 
şi locuite de acest popor, „lupta ştiinţifică împotriva dreptului 
românesc” a trecut într-o nouă etapă, de o virulență fără 
precedent, etapă inaugurată în 1871 de apariţia la Leipzig a 
vestitelor Rumänische Studien, în care Robert Roesler 
stabilea, pentru mai bine de un secol, strategia şi făurea 
aproape în întregime arsenalul — puţin sporit de atunci — 
acestui straniu şi unic război al unor istorici europeni cu 
adevărurile istoriei românilor. 

Roesler nu-şi ascundea aprehensiunile politice şi scria 
deschis, chiar din prefaţă, despre „valahii cărora poziția 
geografică le conferă o însemnătate politică disproporționat 
de mare față de numărul populației şi de gradul lor de 
civilizație” şi despre „noul imperiu dacic ce se pune la cale” 
— expresie cu care denumea statul național unitar al tuturor 
românilor, realizat, într-adevăr, implacabil, în mai putin de o 
jumătate de secol de la apariţia cărții sale.! 

Robert Röesler?, care a fost nedepăşit în felul său până 
acum (deşi în perioada care s-a scurs de la apariţia cărţii sale, 
urmaşi cu mai multă ştiinţă şi cu nesfârşit mai multă ură 
decât el s-au avântat pe făgaşul pe care l-a trasat) a devenit, 
curând, însuşi simbolul acestei lupte antiromâneşti, care este 
numai aparent o luptă ştiinţifică. 

In realitate, aşa cum R6esler încerca să se opună — deşi pe 
faţă o nega — tocmai înfăptuirii acelui „imperiu dacic” a cărui 
existenţă însemna negarea automată a altor trei imperii 
(acestea adevărate), toţi cei care, pe urmele sale, neagă 
românilor dreptul la teritoriul lor naţional şi la statul unitar 
având la bază acest teritoriu, urmăresc, în realitate, mai 
presus de orice obiective ştiinţifice, s/ăbirea, dacă nu 
împiedicarea acestui popor şi acestui stat de a juca un rol 
important în destinele Europei. Ştiut fiind — cartea istoriei le 
stă deschisă în față — că ori de câte ori românii au avut 
putinta de a juca acest rol, el a fost unul pus în slujba 


1 R. Röesler, Dacien und Românen. Romanische Studien. 
Untersuchungen zur älteren Geschichte Romäniens, Leipzig, 1871. 

2 A se vedea în acest sens şi aprecierile lui Haşdeu din Etymologicum 
Magnum Romaniae, vol. IV, Bucureşti, 1898, p. XXIV—XXV. 


libertății tuturor popoarelor continentului, în slujba ideii unei 
Europe solidare întru libertatea şi demnitatea tuturor, o 
Europă scoasă de sub ipoteca imperiilor de orice fel şi 
întemeiată pe valorile proprii geniului european: de la 
învingătorii de la Posada şi Rovine, Basarab şi Mircea şi de la 
autenticul „homo europaeus” care a fost — printre cei dintâi 
— Ştefan cel Mare, la martirul de pe Câmpia Turzii, întâiul 
domn al tuturor românilor, şi la Brâncoveanu, cel ce a ridicat 
şi consolidat pentru un secol stavila românească pe ambele 
drumuri către vechiul Bizanţ, drumuri pornite din cele două 
capitale care arborau vulturul bicefal. Şi de la revoluționarii 
paşoptişti, care au făurit România modernă sub semnul 
„Europei națiunilor”, la  înfăptuitorii deplini ai idealului 
milenar, la 1 Decembrie 1918, sub lozinca „autodeterminării 
popoarelor” pusă în practică pentru întâia oară la 24 ianuarie 
1859. 

Această epopee, a făuririi statului român unitar, şi-a avut şi 
ea simpatizanţii şi colaboratorii în istoriografia şi în genere în 
ştiinţa internaţională — inclusiv cei ce au combătut, prompt şi 
vehement. Imperiul austro-ungar — dintre care numele cel 
mai adesea citat este al istoricului şi ziaristului englez R. W. 
Seton-Watson. 

Intr-adevăr, construcţia statului român unitar între 24 
lanuarie 1859 şi 1 Decembrie 1918 a fost indisolubil legată, şi 
a contribuit, în diferite grade, la renaşterea tuturor statelor 
naţionale cotropite, timp de secole, de trei anacronice 
imperii. Ea a făcut parte integrantă din însuşi procesul 
construcţiei unei Europe mai echitabile cu toţi fii ei, cum 
părea a fi aceea de la sfârşitul primului război mondial. În 
această Europă, românii, împlinindu-şi idealurile naţionale la 
capătul unei istorii extrem de zbuciumate, reuşiseră să creeze 
la acest «carrefour des empires morts» (L. Romier), un stat 
care, teritorial, depăşea suprafaţa actuală a Marii Britanii cu 
Irlanda de Nord (295.049 kmp faţă de 244.130 kmp Marea 
Britanie) situându-se teritorial pe locul novă în Europa, după 
U.R.S.S., Franţa, Spania, Suedia, Germania, Norvegia, Polonia 
şi Italia, iar din punct de vedere al populaţiei, pe locul al 8- 
lea. Un stat care, ieşit din lupta seculară a „Europei 

naţiunilor” împotriva „Europei imperiilor”, îşi avea garanţia de 
existenţă tocmii în această Europă. 

Tocmai de aceea, în momentul în care această Europă, a 
naţiunilor libere, configurată în sfârşit pe ruinele celor trei 
imperii care o apăsaseră şi dominaseră multe secole, a fost 
din nou pusă sub semnul întrebării de către nazism, în 
momentul când Hitler a voit să croiască un alt destin Europei, 
în care ea să fie pentru o mie de ani sclava Herrenvolkului 
german, şi soarta României a fost din nou pusă în joc. Vocaţia 
ei bimilenară — şi drama ei, definită cândva de cronicarul 
Grigore Ureche — fiind tocmai de a sta în calea tuturor 
poftelor imperiale şi imperialiste, de la Darius şi până în 
prezent, de a încurca mereu imperiile în planurile lor de a-şi 
aservi Europa, indiferent dinspre ce punct cardinal se pleca şi 
spre ce punct cardinal se tindea, a fost normal ca noua ordine 
pe care „Cel de-al treilea Reich” voia să o instituie, şi în care 
scop şi-a asociat pe toţi cei ce nu erau de acord cu harta 
Europei postbelice, să vizeze, implicit şi explicit, lichidarea 
acestui stat românesc. Stat devenit bastionul cel mai puternic 
al ideii libertății şi independenței națiunilor renăscute politic 
la sfârşitul primului război mondial, sau în jumătatea de secol 
ce-l precedase. 

Proiectele dezmembrării României de la 1 decembrie 1918 
sunt fără îndoială mai vechi decât ascensiunea lui Hitler la 
putere; ele vin din direcţii opuse şi stau, mai întâi, sub alt 
patronaj ideologic decât al nazismului, sub cel al 
bolşevismului. In 1919 conspirația lui Lenin şi Bela Kun — 
adus ad-hoc la putere în Ungaria — nu a avut sorţi de 
izbândă. Presată de intervenţia militară a puterilor europene 
Rusia Sovietică a fost nevoită să-şi amine atacul împotriva 
României în timp ce armatele române, respingeau energic 
agresiunea Republicii Sovietice Ungare şi nu-şi încetau 
contraofensiva până la scoaterea din luptă a armatelor 
bolşevice invadatoare. 

In conformaţia sa naturală, în posesiunea legitimă a 
întregului său pământ românesc, beneficiind, deci, şi de 
centrul său vital: Ardealul — „cel mai avansat bastion al 
Europei în faţa Asiei” —, statul român îşi dovedea cu 


promptitudine rolul ce i-a fost hărăzit de natură însăşi, 
menirea sa de apărător al libertăţii popoarelor din Europa şi 
întârzia ca atare prin acţiunea sa militară viguroasă cu 
aproape trei decenii instaurarea comunismului la putere în 
Europa centrală şi răsăriteană. Recunoştea acest merit al 
României şi cotidianul german „Frankfurter Zeitung” în 
numărul său din 19 august 1927 unde punea în fața 
conştiinţei europene următoarea întrebare: „Ce ar fi astăzi de 
Europa centrală, de Austria, Italia, România şi chiar şi de 
ţările din Occident dacă n-ar fi fost distrus bolşevismul 
unguresc din partea românilor? Acţiunea exterioară a Rusiei 
Sovietelor şi a conducătorilor săi din Moscova, în loc să se 
termine într-un faliment, ar fi în plin progres”. 

Dar prin apariţia şi ascensiunea rapidă a fascismului pe 
continentul nostru forţele totalitare s-au întărit şi odată cu 
aceasta a crescut şi pericolul pentru libertatea şi existenţa 
statelor europene democratice. Uneltirile forţelor comuniste, 
fasciste şi revizioniste împotriva statului român s-au înmulţit 
şi ele. Ceea ce nu au reuşit Lenin şi Bela Kun în 1919 vor 
reuşi Hitler şi Stalin 20 de ani mai târziu. Interesele naziste se 
vor întâlni cu cele sovietice şi cu revizionismul horthyst. 
Aranjamentele intervenite la 23 august 1939 la Moscova între 
Hitler şi Stalin, sub semnătura miniştrilor lor de externe 
Ribbentrop şi Molotov, parafa o monstruoasă coaliţie între 
forţele fasciste şi comuniste împotriva libertăţii popoarelor din 
Europa. Şi doar peste o săptămână pe baza înţelegerii de la 
Moscova începea războiul pentru înrobirea popoarelor, cel de 
al doilea război mondial. 

Planurile de dezmembrare a României convenite la 
Moscova vor deveni realitate în anul 1940, când, odată cu 
prăbuşirea Franţei, în mai, şi cu semnarea armistiţiului 
franco-german la 22 iunie, Europa păşeşte într-o nouă etapă 
a existenţei sale: aceea a „diktatelor” neo-imperiale. Sub 
loviturile lor, rămasă absolut singură, România se vede 
amputată de o mare parte din teritoriul naţional fiindu-i 
smulse pe rând Basarabia, Bucovina de Nord, Transilvania de 
nord-vest, Dobrogea de sud. De fapt, statul român, ca şi 
Franţa şi restul Europei continentale, este pus astfel în 


imposibilitate de a se opune noii „ordini imperiale” proiectate 
cu un an în urmă, şi ale cărei urmări tragice se abat asupră-i 
începând cu Diktatul de la Moscova din iunie şi până în 
fatidicul august al Diktatului de la Viena. 

Este o naivitate, din păcate foarte răspândită, a vedea în 
Diktatul de la Viena din 30 August 1940 o satisfacţie dată de 
Hitler şi Mussolini revizionismului ungar. În realitate, era doar 
încununarea convenitei dezintegrări a statului român, stat 
care stătea în calea instaurării „noii ordini” în spaţiul Europei 
centrale şi sud-estice. 

În acest plan de lichidare a României—puterea politică din 
regiune care dovedise cu prisosinţă că atâta vreme cât se 
află în posesiunea întregii sale moşteniri legitime ea este 
capabilă să reziste pe meterezele democraţiei şi să se opună 
cu succes atât extinderii comunismului în Europa cât şi 
instaurării mai rapide a „noii ordini” visate de Hitler — 
revizionismul ungar a fost principalul instrument. 

Acelaşi revizionism ungar a constituit după aceea mijlocul 
prin care Hitler a exercitat un permanent şantaj asupra 
slăbitei Românii, aruncată în sfera sa de dominație şi 
constrânsă să i se alinieze în războiul împotriva fostului său 
partener din Răsărit cu care nu se mai putuse înţelege în 
„operaţiunea” de împărţire a lumii. Hitler — profitând de 
tragediile suferite de români prin dictatele din 1940 (al căror 
coautor era), conştient că România nu-i putea fi decât un aliat 
vremelnic în războiul antisovietic, prin care aceasta nu 
urmărea decât să recupereze ceea ce i se răpise în 1940, 
ştiind că ea dorea anularea Diktatului de la Viena, Hitler îi 
promitea întregul teritoriu al Transilvaniei, pe care îl promitea 
în acelaşi timp şi Ungariei horthyste. 


Revizionismul ungar şi aţâţarea celor două popoare 
unul împotriva altuia nu erau decât mijlocul de a 
masca faptul că Diktatul de la Viena şi toate diktatele 
anului 1940 nu urmăreau decât un singur scop: 
lichidarea bastionului românesc, după ce fusese 
lichidat cel francez şi se credea că va fi lichidat cel 
englez. 


În această Europă a „diktatelor”, a dezmembrărilor, a 
împărţirilor şi reîmpărţirilor, care au adus peste poporul 
român urgia unui război impus din afară de circumstanţele 
tragice în care s-a aflat, prins ca o corabie între ghețari, el și- 
a păstrat luciditatea purtând cu aceeaşi energie un război 
drept, cinstit atât în est, la început, cât şi în vest, în ultima sa 
parte, pentru români, între Hitler şi Stalin neexistând nici o 
deosebire esenţială, principala diferenţă constând doar — 
după cum se exprima prestigiosul cotidian american „Wall 
Street Journal” — „în mărimea mustăţilor lor”!. 

Astfel, după ce sângerase din belşug pentru eliberarea 
Basarabiei şi a Bucovinei de Nord, armata română se va 
angaja cu aceeaşi ardoare în lupta împotriva celuilalt 
duşman, Germania nazistă, înscriindu-se la sfârşitul războiului 
mondial cu o contribuţie la înfrângerea hitlerismului care o 
situa imediat după S.U.A., Marea Britanie, U.R.S.S., pentru 
care drept răsplată poporul român împreună cu alte popoare 
europene, avea să fie aruncat în robia sovietelor, a 
comunismului, împotriva căruia luptase. 

In cursul aceluiaşi măcel mondial, în care poporul român îşi 
trăia unul dintre cele mai dramatice momente din zbuciumata 
sa istorie, luptând pe două fronturi împotriva coloşilor 
totalitari pentru a-şi salva fiinţa naţională şi vatra 
strămoşească sfârtecată, mai găsea totuşi resursele necesare 
spre a realiza una dintre cele mai extraordinare performanţe 
umanitare care, într-un timp atât de întunecat, a dat o licărire 
de speranţă în capacitatea omului de a se opune bestialităţii 
dezlănţuite. Este vorba de refuzul de a participa la crima 
exterminării programatice a unui întreg popor — poporul 
evreu. Este vorba de epopeea umanitară care a făcut ca 
steagul românesc să nu fluture peste lagărele morţii — cea 
mai cumplită emblemă a întunericului nazist ce acoperea 
Europa. 

Istoria acestei performanțe de abilitate politică şi 
diplomatică, dar şi de omenie intrinsecă, definitorie pentru 


1 cf. Bernard A. Weisberger, Cold war cold peace. The United States 
and Russia since 1945, New York, 1984, p. 22. 


poporul român, nu a fost încă scrisă şi este numai parţial 
cunoscută, iar nu o dată ocultată de grave dezinformări, 
unele deliberat calomnioase. Cei care au trăit însă acei ani 
tragici printre români şi alături de tragedia poporului român 
nu s-au înşelat nici asupra realităţilor şi nici asupra sensului 
celor ce se abătuseră asupra tuturor. Şi mai ales au putut să- 
şi dea seama la faţa locului, din proprie experienţă, cum într- 
o lume indiferentă la cea mai cinică şi făţişă crimă din istoria 
umanităţii — crimă ce nu s-ar fi putut petrece fără această 
indiferenţă care a luat uneori formele unei directe complicităţi 
— poporul român şi ceea ce mai rămăsese din România s-au 
angajat într-o acţiune care nu a fost fapta izolată a unor 
particulari, sau gestul eroic al unei colectivităţi restrânse la 
un sat de pe malul mării!, ci însuşi actul de conştiinţă al unei 
naţiuni şi al unei ţări care, căzute victime ele însele aceleiaşi 
barbarii universale dezlănţuite, au înţeles să refuze a o spori 
prin propria pasivitate, laşitate ori complicitate. 

Epopeea umanitară care a fost sabotarea de către România 
şi poporul român a „soluţiei finale” hitleriste a avut în acei ani 
un martor în sufletul căruia s-a născut hotărârea de a deveni, 
la rându-i, vocea prin care acest popor martirizat, dar care 
refuzase să martirizeze alt popor, să-şi poată rosti, la ceasul 
risipirii coşmarului nazist — ceas pe care-l vedea apropiindu- 
se implacabil — adevărul şi dreptatea cauzei sale. 

Acest martor şi acest mare prieten al suferinţei şi dreptăţii 
poporului român a fost ziaristul american Milton G. Lehrer, 
autorul cărţii de faţă Ardealul Pământ Românesc. 

Milton G. Lehrer se înscrie la loc de frunte în galeria cu 
atâtea nume ilustre a prietenilor de peste hotare ai poporului 
nostru. Incepând cu revoluţionarul francez Jacques Pierre 
Brissot, faimoşii scriitori Victor Hugo şi Bjørnstjerne Bjørnson, 
marele om politic şi istoric britanic Robert Williams Seton 


1 Ca în cazul sătenilor din Gilleleje, despre care s-a făcut atâta caz la 
simpozionul de la Paris din 1 ianuarie 1988, unde nimeni nu s-a simţit 
îndemnat să amintească fapta asemănătoare, îndeplinită însă la scara 
naţională şi statală, faţă de multe sute de mii de evrei, de către poporul 
român. Vezi Europe sans rivage. De l'identité culturelle européenne. 
Symposium international, Paris, Janvier 1988, Albin Michel, 1988, p. 84 — 
88. 


Watson şi nu mai puţin celebrul ziarist britanic Henri Wickham 
Steed. Prieteni care au ştiut să discearnă temeiurile şi sensul 
dezvoltării şi împlinirii aspirațiilor lui istorice sprijinindu-le cu 
aportul lor, adesea extrem de preţios şi oportun. 

Ziaristul american Milton G. Lehrer s-a născut în 1906, în 
Brooklyn — New York. Părinţii săi erau evrei români, care au 
revenit în România, ceea ce i-a permis tânărului Milton să-şi 
facă o parte din studii la noi în ţară, deprinzând în mod 
desăvârşit limba română, pe care o foloseşte cu o forţă şi cu o 
sevă demne de pana celor mai înzestrați autori români, după 
cum dovedeşte cartea sa, scrisă direct în limba română. 

Îşi continuă studiile la Paris, unde obţine titlul de doctor în 
drept internaţional. În acelaşi timp intră în ziaristică, devenind 
corespondent de presă al săptămânalului parizian «Tribune 
des Nations», la care va colabora din nou după al doilea 
război mondial. Va colabora şi la ziarul israelian „Al 
Hamismar” şi la diferite publicaţii europene. 

În vara anului 1939 Milton Lehrer este trimis de 
hebdomaderul francez «La Tribune des Nations», care era şi 
organ de presă al Societăţii Naţiunilor, pentru a face o 
anchetă privind situaţia minorităţilor din România — ce făcea 
obiectul unei zgomotoase campanii de presă în Occident. Era 
primul său contact cu Transilvania. 

După un studiu amănunţit, la faţa locului, la 6 octombrie 
1939 comunica opiniei publice, prin marele hebdomader, 
primele sale constatări: 

Opinia publică occidentală este voit dezinformată de 
propaganda  revizionistă maghiară. Situaţia minorității 
maghiare din România este departe de cea incriminată zilnic 
de presa şovinistă ungară. 

„Adevărul — scrie Milton Lehrer — este sensibil diferit. 

Pentru a impresiona străinătatea, lucrurile sunt prezentate 
sub o falsă lumină [...]. Realitatea este deformată. 

Ungurii îşi au şcolile lor, bisericile lor, asociaţiile lor şi duc o 
viaţă potrivit tradiţiilor lor. 

Poporul român, victima atâtor persecuții de-a lungul 
secolelor, nu-şi recunoaşte dreptul de a face minoritățile de a 


suporta aceleaşi persecuţii.”! 

Prezentând succint drepturile istorice ale românilor asupra 
Transilvaniei, caracterul său etno-demografic eminamente 
românesc în ciuda unei îndelungate politici de colonizări şi de 
maghiarizare forţată a populaţiei autohtone româneşti, Milton 
Lehrer se adresează opiniei publice europene: 

„Dacă pe lângă superioritatea numerică a elementului 
românesc, se are în vedere trecutul istoric al Transilvaniei 
provincie autonomă timp de secole, încorporată Ungariei abia 
în 1867 — putem să ne întrebăm cum este posibil să se 
conceapă revizuirea Tratatului de la Trianon care nu a creat 
nici o nedreptate ci, dimpotrivă, a reparat una”?. 

Rezultatele definitive ale documentării sale în Transilvania 
erau prezentate de Milton Lehrer în primăvara anului 
următor, în acelaşi ziar, în două numere consecutive, în 
cadrul cunoscutei rubrici: Marile anchete ale «Tribunei 
Naţiunilor», având ca titlu: „Minoritățile şi Europa de mâine”, 
iar ca subtitlu, în cel de-al doilea articol: „Transilvania, 
pământ românesc”:, (exact titlul cărţii sale de mai târziu, care 
îşi are sorgintea tocmai în ancheta întreprinsă de autor în 
Ardeal în acel timp). 

Concluzia lui Milton G. Lehrer este clară şi indubitabilă: 

„Pot să afirm cu toată obiectivitatea că Transilvania este un 
veritabil Eden pentru minoritari””. 

Curând după publicarea la Paris a acestui ultim reportaj 
despre România transmis de Milton Lehrer, trupele naziste 
pătrundeau în Paris. Milton Lehrer nu mai poate rămâne aici. 

Se hotărăşte să se refugieze în România, unde ajunge în 
vara dramatică a anului 1940. Are prilejul să cunoască direct 
reacţiile societăţii româneşti la odioasele diktate ale lui Stalin, 
Hitler şi Mussolini. Stă de vorbă cu refugiații veniţi din 
teritoriile ocupate de Ungaria horthystă.  Cunoaşte 


1 „La Tribune des Nations”, 6 Annee, Nr. 232, Vendredi 6 Octobre 

3 /bid., 7 Annee, Nr. 286, Vendredi 3 Mai 1940 şi Nr. 287, Vendredi, 
10 Mai 1940. 

4 Ibid., nr. 287, Vendredi, 10 Mai, 1940. 


îndeaproape pe oamenii de ştiinţă români care îl ajută să-şi 
adune materialul pentru lucrarea pe care o proiectează, şi 
care urma să apară atât în versiunea română cât şi într-o 
versiune franceză intitulată Le problème transylvain vu par 
un américain, cu subtitlul La Transylvanie — terre roumaine. 
Lucrarea era terminată în martie 1944 şi iese de sub tipar la 
sfârşitul lunii octombrie 1944 când sfârşitul războiului 
devenise previzibil şi apărea la orizont necesitatea ca 
drepturile româneşti asupra Transilvaniei să fie formulate cu 
claritate şi argumentate temeinic în faţa unei opinii publice 
internaţionale bombardate decenii în şir cu propaganda 
revizionismului horthyst. 

Imediat după război, Milton G. Lehrer, care-şi reluase 
colaborarea la «Tribune des Nations», devine preşedintele 
asociaţiei corespondenţilor de presă străini din România — 
semn al prestigiului de care se bucura între colegii de breaslă. 

Ardealul pământ românesc este cea mai importantă lucrare 
a lui Milton G. Lehrer, redactată în două versiuni — română şi 
franceză. 

Lipsit fiind de mijloacele financiare necesare, Milton G. 
Lehrer nu a putut publica în 1944 decât versiunea în limba 
română a lucrării sale şi aceasta încă, într-o formă 
incompletă, fără prima sa parte, consacrată chestiunii 
continuității. Nici în ediţia noastră din 1989, tipărită cu mari 
dificultăţi, nu am putut include partea întâi pe care o credeam 
pierdută. Soţia autorului, D-na Edith Lehrer, a cărei inimă, ca 
şi a regretatului său soţ, bate pentru România şi poporul 
român — venită în ţară cu un an în urmă, să asiste la lansarea 
noii ediţii — a adus şi manuscrisul primei părţi şi am hotărât 
să pregătim împreună prima ediţie completă a cărţii scrisă de 
regretatul său soţ. lată aşadar, abia după 47 ani cartea lui 
Milton G. Lehrer poate să vadă lumina tiparului pentru prima 
dată în ediţie completă. 

Chiar dacă prima parte a lucrării este rezervată problemei 
continuității — pe care o supune unui examen critic cum nu a 
făcut-o nimeni altul până atunci, ridiculizând pur şi simplu 
teoria imigraţionistă prin forţa remarcabilă a argumentaţiei 
sale ştiinţifice — Milton G. Lehrer dă totuşi cărţii sale, încă de 


la început, o puternică tentă de actualitate, intrând fără ocol 
în dezbaterea uneia dintre cele mai fierbinţi probleme de 
politică internaţională, problemă care servise în aceeaşi 
măsură ca aceea a „culoarului Danzig” şi a „sudeţilor” pentru 
a împinge Europa în prăpastia celui de-al doilea război 
mondial: pretenţiile Ungariei horthyste la o parte din teritoriul 
Transilvaniei. 

Deşi nu era istoric prin formaţie şi nici nu-şi propusese să 
scrie o carte de istorie, ci o carte politică destinată a contribui 
la reaşezarea şi consolidarea păcii în Europa prin evitarea 
repetării unor confuzii şi decizii de felul celor făcute posibile şi 
de sistematica mistificare a opiniei publice internaţionale de 
către propaganda revizionismului ungar, pe cât de abilă pe 
atât de lipsită de scrupule, Milton G. Lehrer se dovedeşte 
stăpân pe o informaţie istorică excepţională. El este la curent 
nu numai cu lucrările româneşti, ci şi cu tot ceea ce „altera 
pars” invocase pentru a-şi sprijini pretenţiile, precum şi cu tot 
sistemul de propagandă al ultimelor decenii. In plus, la 
„punerea în pagină” a acestei excepţional de bogate 
informaţii şi-au dat mâna juristul specialist în drept 
internaţional cu gazetarul de experienţă europeană care era 
Milton G. Lehrer, ceea ce conferă cărţii sale originalitatea 
absolută, nervul incomparabil şi o strategie unică, ce o 
singularizează faţă de tot ceea ce ştiinţa românească reuşise 
să dea până atunci în această direcţie. 

După o jumătate de secol de la elaborarea ei, cartea lui 
Milton G. Lehrer se citeşte, de aceea, cu un interes pe care 
ceasul de azi al Europei în loc să-l estompeze, să-l transforme 
în pură istorie, îi conferă dimpotrivă o nouă actualitate. Poate 
o actualitate pe care autorul înşişi n-ar fi dorit-o! 

În ce constă această remarcabilă reuşită? 

Înainte de toate — aşa cum am spus — în solida informaţie 
istorică. Deşi Milton G. Lehrer a fost prin formaţie jurist, nu 
istoric, el studiază „dosarul” chestiunii pe care îşi propune să 
o limpezească având la dispoziţie o vastă informaţie de 
specialitate, perfect asimilată. Nu suntem nici un moment în 
faţa scrierii unui diletant, cu atât mai puţin a unui pledant 
informat în grabă, ci avem de a face cu lucrarea îndelung 


elaborată şi bine cumpănită a unui om de cultură 
multilaterală, dublat de un observator atent, obiectiv, al 
scenei istoriei vii; acea istorie contemporană despre care N. 
lorga spunea mereu că deschide istoricului uneori mai multe 
porţi de înţelegere a trecutului decât documentele lăsate de 
acest trecut. În versiunea tipărită în 1944 ca şi în manuscrisul 
ce mi-a fost înmânat recent nu au fost folosite decât rareori 
trimiterile, şi acelea nu în notele sublimare care conferă aerul 
erudit al lucrărilor, dar pentru oricine este familiarizat cu 
bibliografia problemei în cauză era sensibilă perfecta 
stăpânire şi mânuirea avizată a tuturor informaţiilor, la zi. 
Ediţia noastră, prin aparatul critic întocmit după sursele ce au 
stat la îndemâna autorului, conferă textului deplina lui 
pondere ştiinţifică!. 

Perfect informat, deci, asupra subiectului, la curent atât cu 
bibliografia românească cât şi cu cea internaţională, 
cunoscând ambele perspective direct de la surse şi judecind 
în consecinţă, Milton G. Lehrer nu dă nici un moment impresia 
unui apologet, ci a unui om care nu face decât să comenteze 
evidenţa însăşi, şi aici el se deosebeşte de cei ce, în epocă, 
nu se puteau sustrage unor legitime tensiuni provocate de 
circumstanţele istorice. Deşi nu-şi ascunde poziţia de partizan 
al cauzei româneşti, Milton G. Lehrer reuşeşte totuşi să 
rămână mai presus de resentimente şi chiar de sentimentele 
celor direct implicaţi. Indignările, exclamaţiile — rare — sunt 
de ordin impersonal, ţin de absurditatea sau tragismul 
intrinsec al realităţilor ori a afirmațiilor pe care le înfăţişează 
şi autorul este mereu devansat de cititor, care înaintea sa 
reacţionează la fel. Milton G. Lehrer rămâne mereu juristul şi 
ziaristul american adus de împrejurări în faţa unui litigiu cu 
urmări grave pentru echilibrul şi existenţa în normalitate a 
unei întinse regiuni din Europa, şi până la urmă ale Europei 
întregi. Cartea sa nu este asimilabilă vreuneia dintre părţile 
implicate, ci exclusiv intereselor generale ale umanităţii 
sfâşiate de tragedia războiului, printre ai cărei responsabili se 


1 Iniţial am întocmit aparatul critic cu informaţia ştiinţifică la zi, dar, 
ieşind prea încărcat, am fost nevoit să rețin doar trimiterile la sursele 
documentare apărute până în anul 1944. 


numără şi acoliţii „comparşilor” ce au decis sfâşierea 
pământului românesc. Tocmai spectacolul dezlănţuirii tuturor 
forţelor de negare a dreptului şi adevărului cu privire la viaţa 
naţiunilor europene l-a fortificat, se pare, în această poziţie 
singulară, căreia, cartea lui îi datorează şi azi o indiscutabilă 
valoare exemplară. 

A treia calitate esenţială a cărţii lui Milton G. Lehrer este 
fără îndoială cunoaşterea problemelor în acelaşi timp din 
perspectivă istorică şi politică imediată, autorul nefiind un 
savant de cabinet ci un om al acestui secol în care în bună 
parte „istoria se scrie pe mesele redacţiilor”. Tocmai fiindcă 
era un ziarist şi un observator politic cu bogată experienţă el 
a ştiut să lege necontenit planul istoric de prezent şi să le 
facă a se întrepătrunde de o manieră care au a reuşit nimănui 
în acelaşi grad, ceea ce iarăşi conferă cărţii sale un loc cu 
totul aparte. În acelaşi timp, nimic în cartea sa nu vădeşte 
improvizaţia sau stânjeneala străinului şi nici o judecată, nici 
o apreciere nu şovăie, nu tatonează. Suntem de fapt în faţa 
unei conştiinţe umane ce acţionează în conformitate cu ea 
însăşi. 

Cartea lui Milton G. Lehrer nu este o carte de istorie, deşi 
istoria este prezentă la fiecare pas şi mereu chemată a 
depune mărturie în instanţă, deşi nimeni nu a înfăţişat an 
tablou mai complet şi mai cutremurător al suferinţei 
româneşti  multiseculare sub nedreptatea legiferată a 
oligarhiei ungare. Dar în esenţă cartea de faţă ridică şi 
discută o chestiune de strictă actualitate şi anume tocmai 
ceea ce N. lorga a numit „lupta — adesea nici măcar 
ştiinţifică! — împotriva dreptului românesc”. 

Milton G. Lehrer este perfect informat asupra tuturor 
metodelor şi tuturor afirmațiilor puse la bătaie de propaganda 
revizionismului ungar interbelic şi din timpul războiului al 
doilea mondial. El îşi face o datorie din a le arăta lipsa de 
consistenţă şi contradicţia flagrantă cu realitatea mărturisită 
de istorie, punând necontenit faţă în faţă cele două planuri — 
cel propagandistic şi cel al realităţilor. In măiestria cu care 
operează această confruntare a rămas încă nedepăşit. El a 
rupt ca nimeni altul masca pe care revizionismul horthyst şi-a 


pus-o pentru a juca toate rolurile, pe toate scenele unde 
credea că poate induce în eroare o opinie publică total 
neinformată şi cu atât mai uşor de dezinformat. Această carte 
este exact ceea ce trebuie şi astăzi cititorul dornic să afle 
adevărul despre Transilvania. 

Cititorul va admira, fără îndoială, în expunerea autorului 
american tocmai stilul concis, „juridic”, fără înflorituri, 
subordonat direct comunicării unei informaţii de o 
sugestivitate egalată numai de capacitatea de selectare — 
dintr-o masă impresionantă — a citatului caracteristic, a 
exemplului ce face lumină asupra unei întregi categorii de 
fapte similare. Nimic din ceea ce nu este probant prin sine. 

Nimic ambiguu. O enumerare de date, de fapte, de texte 
indiscutabile. Este un stil eminamente modern. Dar 
originalitatea şi eficacitatea cărţii lui Milton G. Lehrer stă însă, 
mai presus de toate, în economia ei interioară, în ierarhizarea 
problemelor luate în dezbatere şi în succesiunea capitolelor. 
Acolo unde istoriografia românească era tentată să discute 
mai ales în planul istoric, să argumenteze, să apere, ziaristul 
american nu face decât să expună şi să explice, cu metodă, 
elementele unui litigiu şi dreptatea intrinsecă a unei cauze. El 
nu pledează într-un proces. El explică în ce constă 
monstruozitatea Diktatului de la Viena şi neruşinarea cinică, 
minciuna sfruntată, falsul deliberat, ca „metode” esenţiale ale 
propagandei revizioniste ungare. Curajul minciunii — 
fenomen din păcate, nu specific veacului nostru, dar care a 
atins în secolul nostru, al celor mai perfecţionate mijloace de 
informare, culmile fără precedent ce-i conferă specificitate, 
este un fenomen pus în lumină cu o consecvență implacabilă 
de-a lungul celor peste 500 de pagini ale cărţii. Sunt puţine 
cărţi în care fenomenul să fi fost disecat şi ilustrat cu o mai 
acută valoare pedagogică! 

Ar fi, desigur, de prisos să rezumăm în această prefaţă o 
carte ce stă deschisă în faţa cititorului şi care se citeşte ca un 
roman, deoarece autorul scrie cu verva unui ziarist şi 
capacitatea de evocare a unui romancier. Fără îndoială, de la 
data când apărea Ardealul pământ românesc şi până în 
prezent istoriografia românească şi cea internaţională au 


făcut mulţi paşi înainte în cunoaşterea acelor realităţi şi 
probleme uneori numai schiţate în expunerea ziaristului 
american, pentru a nu bloca ritmul succesiunii secvenţelor. 
Dar acest progres nu anulează, ci doar aprofundează şi 
consolidează o expunere ce rămâne în fundamentele ei 
profund adevărată. Cartea lui Milton G. Lehrer serveşte chiar 
de prefaţă, de indicator, de stimulator pentru o abordare 
aprofundată devenită astăzi posibilă prin progresele 
incontestabile înregistrate în perioada postbelică cu 
deosebire de arheologi, de istoricii români şi prin contribuţia 
unor istorici străini!. 

Aceste progrese permit abordarea cărţii lui Milton G. Lehrer 
dintr-o nouă perspectivă, care nu-i este însă dezavantajoasă. 
Dimpotrivă. Lecturarea ei va dovedi câte sugestii sunt încă 
vii, cât de incitantă continuă să rămână întâlnirea cu acest 
spirit ascuţit şi efervescent, cu acest om care trăieşte în 
paginile cărţii sale cu aceeaşi intensitate ca atunci când s-a 
investit ps sine, total, într-una din cele mai nobile aventuri — 
aceea a luptei pentru rațiune, dreptate şi pace. 

O problemă esenţială, după părerea noastră, sugerată de 
cartea lui Miltoa G. Lehrer, aproape impusă imperativ, dar 
neformulată ca atare, este fără îndoială aceea a caracterului 
statului ungar medieval, acel stat care dispare spre mijlocul 
secolului al XVI-lea de pe harta Europei, dar a cărui obsesie a 
determinat conştiinţa națională modernă a  păturilor 
conducătoare ale naţiunii ungare şi este în mare măsură 
responsabilă de evoluţia catastrofală a istoriei sale moderne, 
marcată de colapsul din 1919 şi de noua dramă creată de 
nefericita colaborare cu nazismul german la destabilizarea şi 
prăbuşirea Europei ieşite din tratatele care au pus capăt 
primului război mondial. Din păcate, istoriografia română s-a 
limitat exclusiv la analiza condiţiei voievodatului Transilvaniei 
în cadrul formaţiunii statale create de ungari în centrul 


1 Keith Hitchins, The Idea of Nation. The Romanians of Transylvania 
1691 — 1849, Bucharest, 1985; idem. Conştiinţă națională şi acţiune 
politică la românii din Transilvania. 1700 — 1868. Introducere şi îngrijirea 
ediţiei de Pompiliu Teodor, traducere de Sever Trifu şi Codruța Trifu. 
Editura Dacia, Cluj-Napoca, 1987. 


Europei, fără a lua în cercetare întregul fenomen şi dacă 
există o voluminoasă Geschichte der Rumänen publicată de 
doi autori unguri în 1942 la Budapesta, nu există o /storie a 
Ungariei — cât de redusă — scrisă de istoricii români pentru 
uzul omului de cultură român dornic să ia cunoştinţă de o 
istorie atât de întrepătrunsă cu a noastră. 

O asemenea istorie va trebui însă neapărat să fie alcătuită 
într-o zi, desigur, nu în spiritul în care a fost elaborată /storia 
românilor din 1942 a lui Ladislas Gâldi şi Ladislas Makkai, ci în 
spiritul respectului pentru adevăr. Până atunci, vom încerca 
să avansăm aici o problemă ce ni se pare esenţială pentru 
înţelegerea întregului proces istoric înfăţişat de Milton G. 
Lehrer. Şi vom porni de la o conferinţă a lui Nicolae lorga, 
ţinută în ziua de 7 decembrie 1914 la Atheneul Român sub un 
titlu desigur pasional, date fiind împrejurările momentului)!, 
dar în care marele nostru istoric face o paralelă revelatoare 
între statul creat de unguri şi statul otoman, ambele creaţii 
ale unor popoare de sorginte turanică, turcică. Milton G. 
Lehrer se opreşte, fără a insista, asupra „turanismului” 
clamat de revizionismul ungar, dar lăsând la o parte acele 
exagerări de circumstanţă, este semnificativ faptul că marele 
bizantinolog ungur Gyula Moravcsik adună, tocmai acum, 
ştirile bizantine despre popoarele turcice, între care şi cel 
ungar în două volume intitulate Byzantinoturcica |. Die 
byzantinischen quellen der Geschichte der Türkvölker, 
Budapest, 1942 şi Il. Sprachreste der Turkvolker in den 
byzantinischen  Queller?.  Înrudirea  arborată în timpul 
războiului al doilea mondial între unguri şi popoarele turanice 
nu era de altfel o premieră absolută. In ianuarie 1877, o 
deputaţiune maghiară venea special la Istanbul şi îşi 
manifesta zgomotos solidaritatea cu Imperiul Otoman — care 
tocmai zdrobise sângeros încercarea sârbilor, 


1 N. lorga, Popoare turanice parasitare. Conferinţă ținută la Atheneul 
Român în ziua de 7 decembrie 1914, Vălenii de Munte, 1915. 

2 Bizantinoturcica I. Izvoarele bizantine ale istoriei popoarelor turcice; 
/I. Resturi de limbă ale popoarelor turcice în izvoarele bizantine. Aceste 
două volume apăreau, sub acest titlu, în acelaşi moment istoric în care se 
clama „turanismul”. 


muntenegrenilor şi bulgarilor de a-şi obţine independenţa. Cu 
acest prilej, se hotăra întărirea legăturilor „între cele două 
naţiuni consângene”!. În timpul primului război mondial, la 
Istanbul, după cum relata N. lorga în conferinţa citată, se 
afirma că „dacă alianţa cu împăratul Germaniei şi al Austriei 
reprezintă anumite oportunităţi politice, alianţa cu maghiarii 
înseamnă o frăţie seculară, care se reînnoieşte în timpul de 
faţă”?. 

Eliminând din titlul conferinţei şi din ideea însăşi avansată 
de marele istoric elementul pasional, circumstanţial, să 
reținem ca esenţial paralelismul stabilit între cele două 
formaţiuni statale ale unor popoare turanice pe teritoriul 
Europei, una în centrul ei, cealaltă pornind din Asia Mică şi 
ajungând până sub porţile Vienei, după ce zdrobise şi 
înglobase între hotarele sale pe prima, la Mohács (1525) şi 
apoi deplin în 1540. 

Ce este de fapt statul ungar medieval din centrul Europei, 
simbolizat de vestita „Coroană a Sfântului Ştefan”, regele 
care prin creştinare asigură ungurilor alt viitor decât al hunilor 
şi avarilor? Este tocmai o reuşită incontestabilă acolo unde 
atât Atilla cât şi imperiul avar eşuaseră tocmai din cauza 
condiţiei de „corp străin” pe care imperiile hun şi avar au 
păstrat-o până la dispariţia lor sub loviturile unei Europe cu 
alte rânduieli. Dimpotrivă, adoptând creştinismul şi primind 
de la şeful suprem al Occidentului, papa, coroana regală, 
statul creat de triburile asiatice descălecate în fosta Panonie 
romană avea să devină curând un veritabil imperiu 
multinațional, căruia însă i-a lipsit titlul corespunzător stării 
de fapt, deoarece nu putea exista — în concepţia politică 
medievală — decât un singur imperium şi acela, în momentul 
apariţiei ungurilor în Europa, fusese afumat de germani. 
Confruntarea noilor veniţi cu „Sfântul imperiu roman de 
naţiune germană” s-a terminat în 955 prin dezastrul de la râul 
Lech, unde Otto cel Mare a pus capăt definitiv expedițiilor de 
pradă spre Apus şi i-a obligat pe unguri să-şi caute altă 


1 „Precursorul”, anul Il, nr. 15, 16 ianuarie 1877; „Timpul” nr. 9, 13 
ianuarie 1877. 
2 N. lorga, op. cit., p. 12. 


direcţie de expansiune. Ea va fi găsită spre Transilvania şi 
spre Mediterana, unde va reuşi să atingă coasta dalmată. 

Ca şi turcii otomani câteva secole mai târziu, poporul puţin 
numeros, descins din stepele asiatice se va dovedi deosebit 
de înzestrat pentru crearea unui tip de dominație asupra altor 
popoare, care era legat de existenţa unei aristocrații 
războinice în necontenită căutare de noi cuceriri. Otomanii îşi 
justificau temperamentul şi scopurile terestre prin doctrina 
islamică a „războiului sfânt” împotriva ghiaurilor. Ungurii, 
intrând în comunitatea popoarelor creştine ale Europei, şi-au 
justificat aceeaşi tendinţă către expansiune şi cucerire a 
pământurilor şi popoarelor străine (pe care apoi să le 
exploateze reducându-le la condiţia de robi ai acelei pături 
aristocratice cu care se confunda „naţiunea”) mai întâi prin 
celebrul principiu al regelui Ştefan cel Sfânt „uniusque 
linguae, uniusque moris regnum imbecile et fragile est” (Ţara 
de o singură limbă şi de un singur caracter este slabă şi 
şubredă), iar apoi prin misiunea încredinţată de papă, a 
„cruciadei” între schismatici, adică popoarele creştine de rit 
ortodox. In secolul al XIX-lea, ambele justificări vor fi înlocuite 
cu teoria superiorității rasei ungare asupra tuturor raselor 
reduse la condiţia de iobagi ai superioarei rase ungare! De 
fiecare dată, în toate trei variantele, era vorba de aceeaşi 
politică, de aceeaşi concepţie despre stat, la antipodul 
concepţiei moderne a teritoriului naţional, ocupat de un 
singur popor, de o singură „limbă” şi un singur caracter 
naţional. 

În conformitate cu aceste principii, ungurii vor crea, în 
urma politicii de necontenite cuceriri, care-i duce din Carpaţi 
până la Mediterana, un sistem de dominație a clasei 
conducătoare ungare asupra unei întinse părţi din Europa 
centrală şi sud-estică — factor de veşnică instabilitate 
politică, de frământări şi nesfârşite suferinţe pentru popoarele 
de aici — pe care cu greu l-am putea numi un stat propriu-zis, 
în accepţia modernă şi europeană a termenului, şi care 
seamănă, dimpotrivă, cu sistemul creat mai târziu de 
otomani, cu „Turcocraţia”! ce se substituie, datorită unor 


1 Conceptul „Turcocraţie” este folosit curent pentru a desemna tipul 


împrejurări politice abil exploatate, statelor creştine din sud- 
estul Europei, exceptând ţările române. 

Această Turcocrație va intra în coliziune, la sfârşitul 
secolului al XIV-lea, cu Ungrocrația ce ajunsese la maxima 
expansiune sub Ludovic cel Mare, şi după o rivalitate de 
aproape un secol pentru stăpânirea acestei părţi de Europă, 
Turcocraţia va învinge şi va ridica la Buda steagul verde al 
profetului pentru 150 de ani. Un stat ungar de sine stătător 
nu va mai exista decât după aproape o jumătate de mileniu, 
şi tribulaţiile naţiunii ungare, în tot acest lung răstimp, sunt 
marcate profund de structura originară a statului medieval, 
eminamente opus concepţiei statului modern, al unei singure 
naţiuni. 

Consecințele — generatoare ale tuturor dramelor istoriei 
ungare moderne — vor apărea virulent în momentul când în 
Europa întreagă triumfă duhul cel nou, al emancipării 
naţiunilor, al dorinţei fiecărei naţiuni de a-şi realiza 
personalitatea în graniţele unui stat propriu. În conştiinţa 
politică ungară se produce atunci o asociere explozivă între 
vechiul concept al statului „de multe limbi şi neamuri” propriu 
evului mediu şi dorinţa naţiunii maghiare de a-şi realiza 
propria emancipare, contestând însă acelaşi drept celorlalte 
naţiuni supuse cândva Ungrocraţiei. Milton G. Lehrer crede că 
această dramatică contradicţie este proprie dezvoltării 
politice ungare, dar în realitate este proprie mai multor 
naţiuni aduse de istorie în situaţia de a domina, într-un fel sau 
altul, şi a exploata alte naţiuni. La începutul secolului al XIX- 
lea a fost cazul grecilor, care concepuseră un fel de imperiu 
fanariot eliberat de otomani, dar în care românii şi bulgarii 
trebuiau să rămână obiectul extorcaţiunii aceleiaşi pături 
fanariote — ea însăşi o excrescenţă a stăpânirii otomane — 
ce se suprapusese la sud de Dunăre de câteva veacuri, şi la 
nord, timp de peste un secol. Revoluţia lui Tudor Vladimirescu 
va destrăma rapid această himeră şi Grecia modernă se va 
întemeia vrând nevrând pe temeliile normale şi solide ale 


de imperiu creat de otomani, în care o castă militară a reuşit să 
cucerească sau să ţină sub dominaţia ei o bună parte din continentul 
european, exploatându-o în diverse feluri. 


naţionalităţii greceşti. În a doua jumătate a secolului trecut, 
fanariotismul va fi lichidat şi din viaţa bulgară. 

Va veni rândul clasei conducătoare turceşti să-şi dea 
acelaşi examen, pierdut la 1877 când noua constituţie a 
Imperiului, cu nimic mai puţin absurdă decât concepţiile 
politice ale magnaţilor unguri, va provoca lichidarea ultimelor 
legături, de altfel pur formale, ale Serbiei şi României cu 
Imperiul Otoman, şi va duce la războiul care va prilejui 
crearea Bulgariei moderne. Vor trebui să mai treacă însă 
decenii până ce se va petrece acel fapt benefic pe care 
Nicolae lorga îl preconiza în 1914, când punea în gardă pe 
ultimii reprezentanţi ai imperialismului otoman, dornici să 
reînvie timpul lui Soliman Magnificul prin alianţa cu Germania 
şi Austro-Ungaria: „lar câţi veţi rămânea dintre dv. otomani 
adevăraţi, să faceţi o politică ca pentru câţi aţi rămas, iar nu 
pentru câţi vă închipuiţi că sunteţi, adică o politică naţională, 
muncitoare şi foarte modestă. Să vă ferească Dumnezeu de a 
crede că umbra lui Soliman cel Măreţ se pretează la 
contrafaceri”!. Dar tot el considera că această înţelepciune e 
greu de realizat la cei deprinşi atâta vreme a trăi pe spinarea 
altora. Pentru asta „trebuie ca un om genial să răsară la unii 
sau la alţii ca să spuie vorba aceia: fiţi ceva mai puţin, ca să 
fiţi tocmai de aceea, cu mult mai mult”.? Din fericire pentru 
națiunea turcă, după dezastrul Imperiului şi destrămarea lui 
la sfârşitul primului război mondial, acest om a apărut în 
persoana lui Mustafa Kemal. Din nefericire nu numai pentru 
Ungaria dar şi pentru Europa, el nu a apărut în ţara Sfântului 
Ştefan, nici cu Lajos Kossuth şi cu atât mai puţin cu amiralul 
Horthy. Dar până aici paralelismul între cele două naţiuni se 
impune din nou cu putere. Şi totodată înţelegerea evoluţiei 
politice ungare în acel cadru de „istorie comparată a 
naţiunilor şi statelor” creat în istoriografie de geniul lui 
Nicolae lorga. 

Cazul clasei conducătoare ungare, rătăcită de himera 
reînvierii „Regatului Sfântului Ştefan”, nu este decât atât de 
singular şi paradoxal cum apare la Milton G. Lehrer. 


1 N. lorga, op. cit., p. 7. 
2 Ibid., p. 31. 


Specificitatea condiţiei ungare apare abia atunci când 
intervine alianţa dintre clasa magnaţilor purtători şi încă 
beneficiari ai tuturor urmărilor Ungrocraţiei medievale, şi 
Imperiul Habsburgic. Amorsată încă din clipa când pătura 
nobiliară maghiară din Transilvania s-a aliat cu generalul 
Basta spre a zădărnici făurirea statului naţional român sub 
Mihai Vodă Viteazul, perfectată într-o primă etapă atunci când 
Mihai Apafi, ultimul principe al Transilvaniei, vinde principatul 
aceluiaşi Imperiu, în vreme ce geniul lui Brâncoveanu evită 
transformarea Munteniei în provincie austriacă, această 
alianţă va cunoaşte o evoluţie sinuoasă, terminată cu triumful 
instaurării  „dualismului” în 1867. Triumf care-şi ignora 
adevărata lui semnificaţie: săparea iremediabilă a prăpastiei 
în care aveau să se prăbuşească, îmbrăţişate, peste numai o 
jumătate de secol, şi monarhia habsburgică şi himera 
reînvierii „Coroanei Sfântului Ştefan” în plin secol al naţiunilor 
şi al triumfului principiului autodeterminării popoarelor. 

„Specificitatea condiţiei ungare” devine însă puţin după 
aceea absurdul producător de catastrofe al revizionismului 
ungar, absurd creat şi întreţinut tocmai de ignorarea realităţii 
esenţiale: Ungaria medievală, Ungaria „Coroanei Sfântului 
Ştefan” nu fusese un stat naţional, un stat de concepţie 
modernă, care se întinde până acolo unde se întinde, o 
naţiune. Nu fusese nici o federaţie de tip helvetic, ci fusese, 
exact ca şi Imperiul Otoman, o creaţie sui-generis la baza 
căreia stătuse energia cuceritoare a unei clase conducătoare 
ce era mândră de această modalitate de a-şi face istoria, 
atunci când se adresa, prin nobilimea ungară din Transilvania, 
împăratului losif al lIl-lea, justificând tratamentul sălbatic 
aplicat iobagilor români răsculați sub conducerea lui Horea, 
Cloşca şi Crişan: „Părinții noştri, venind din Scitia, au cucerit 
cu arme victorioase şi cu sângele lor această scumpă patrie şi 
după ce au supus şi au făcut iobagi pe părinții românilor care 
s-au revoltat azi asupra noastră, dânşii au domnit liniştit 
peste ei ținându-i totdeauna într-o aspră disciplină, însă 
lăsându-le neatins modul lor de viaţă”!. Este exact ceea ce 


1 N. Densuşianu, Revo/uţiunea lui Horea în Transilvania şi Ungaria 
1784 — 1785, scrisă pe baza documentelor oficiale, Bucureşti, 1884, p. 


oricare dintre arhitecţii Turcocrației ar fi putut subscrie, 
referindu-se la situaţia creştinilor din Imperiul Otoman, 
începând din vremea lui Mohamed al Il-lea şi până la cei ce 
reprimau sălbatic în 1876 răscoala bulgarilor! Acelaşi fusese 
principiul de realizare şi organizare al ambelor „craţii” 
turanice pe pământul Europei! Unii veniseră din „Sciţia” şi 
alţii din Anatolia. 

Când, la sfârşitul primului război mondial, Imperiul Otoman 
a dispărut, națiunea turcă regăsindu-şi echilibrul şi formele 
unui stat modern datorită geniului lui Ataturk, şi când aceeaşi 
soartă a avut-o Imperiul Habsburgic, națiunea austriacă 
făurindu-şi în Europa un stat naţional unanim respectat până 
în ziua când Adolf Hitler i-a contestat dreptul la existenţă în 
numele „Celui de al Ill-lea Reich”, nimeni nu s-a gândit să 
considere aceste două reaşezări ale naţiunilor respective pe 
temeliile şi principiile statelor Europei moderne ca pe nişte 
tragedii, ca nişte nedreptăţi strigătoare la cer, suferite de 
austrieci când au încetat a mai stăpâni peste cehi, slovaci, 
sârbi, croaţi, români şi alte neamuri, sau suferite de turci în 
clipa când au fost lipsiţi de putinţa de a se mai întinde dincolo 
de hotarele locuite de poporul turcesc. Nu am asistat la 
difuzarea de hărţi, tipărite la Istanbul, în care hotarele Turciei 
să se întindă până la Viena şi Trapezunt, nici la alte hărţi, 
tipărite la Viena, prin care hotarele Austriei să înglobeze 
iarăşi teritoriile a opt-zece popoare neaustriece. 

Singura ţară, singurul stat ce nu şi-a găsit nici locul şi nici 
liniştea în Europa postbelică, şi care a oferit acest spectacol, 
al luptei îndârjite împotriva adevărului, a fost Ungaria 
horthystă (nu vom spune poporul ungar ci aceeaşi clasă care, 
de secole, se identificase exclusivist şi dispreţuitor cu 
„naţiunea” ungară). Ce a însemnat revizionismul horthyst, 
care i-au fost metodele, Milton G. Lehrer a arătat magistral, în 
această carte unică şi mereu necesară. Am simţit însă nevoia 
de a adăuga acest preambul, pentru a se înţelege mai bine 
„fenomenul originar” din care au decurs, apoi, toate 
fenomenele derivate, înfăţişate şi comentate de Milton G. 
Lehrer şi în care a făcut lumină pentru totdeauna. 


337. 


Cu spiritul de justiţie propriu americanului, Milton G. Lehrer 
a restaurat ireversibil adevărul privind istoria Transilvaniei, a 
demascat şi a nimicit toate falsurile, toate fanteziile cu 
pretenţii ştiinţifice prin care au fost contestate drepturile 
poporului român asupra patriei sale străbune. , 

PROBLEMA ARDEALULUI  VĂZUTĂ... ŞI  SOLUŢIONATĂ 
ŞTIINŢIFIC DE UN AMERICAN. Un merit prin care Milton G. 
Lehrer şi nemuritoarea sa operă şi-au câştigat un loc aparte 
în istoriografia universală şi, desigur, în inima poporului 
român. 

Etern omagiu şi recunoştinţă autorului american! 


ION PĂTROIU 


CUVÂNT ÎNAINTE 


Peste puțin timp va apărea în Elveţia, în limba franceză, 
lucrarea mea intitulată Le probleme transylvain vu par un 
américain, având ca subtitlu La Transylvanie — terre 
roumaine. 

Cartea de fată este traducerea în limba română a ultimelor 
două părti din acea lucrare. 

Prima parte, în care mă ocup de Transilvania înainte de 
năvălirea ungurilor şi în care expun, pe baza celor mai noi 
cercetări şi descoperiri, teoria continuității daco-romane pe 
teritoriul Transilvaniei, apare astfel numai în ediţia franceză. 

Jin să precizez că lucrarea a fost terminată înainte de 
evenimentele de la 23 August 1944. Climatul politic al vremii 
în care ea a fost scrisă nu m-a împiedicat însă să dezvălui 
opiniei publice din Occident aspectul real al aşa-numitului 
arbitraj de la Viena, act arbitrar, inechitabil şi apolitic, impus 
cu violență de cei doi comparşi, Ducele şi Fuhrerul, care au 
crezut că Europa culturii milenare a căzut atât de jos, încât 
destinele ei pot fi scrise de doi aventurieri, erijați în 
conducători. 

Dictatele impuse de dictatori au avut dintotdeauna soarta 
făuritorilor lor. Nimic nu se poate clădi într-adevăr pe 
violență, după cum nimic nu se poate clădi pe nisip, nici 
dictaturi şi nici dictate. 

AUTORUL 


„Poporul român este un popor născut în libertate, trăit în 
libertate şi căruia această condiție de libertate îi este 
elementul primordial şi absolut pentru viață”. 


N. IORGA 
„Ungurii duc o politică violentă şi oarbă față de 
naționalitățile supuse Coroanei ungare şi în special fată de 


români”. 


Lord ED. FITZMAURICE 
fost Ministru al Marii Britanii. 


PARTEA | 


CE ESTE TRANSILVANIA? 


MOTTO: «Un état de choses, soit-il millénaire ne merite pas de durer 
s'il est contraire à la justice». 


Alexandre Millerand 


Cu ocazia expediției sale în Egipt, Napoleon aduse cu sine o 
seamă de savanţi iluştri: oameni de ştiinţă şi filozofi, pentru a 
cerceta la faţa locului relicvele unui trecut mulţi-milenar, 
mărturii ale unei civilizaţii care înflorise odinioară pe malurile 
Nilului. Pe puntea vaporului pe care călătoreau, savanții 
francezi discutau, cu  înflăcărarea caracteristică tuturor 
latinilor, cele mai controversate chestiuni ştiinţifice şi 
filozofice, discuţii la care de multe ori participa şi viitorul 
împărat al francezilor, cu acel bun simţ care forma trăsătura 
esenţială a geniului său. 

Intr-o noapte înstelată, pe când vaporul aluneca lin pe 
valurile liniştite ale Mediteranei, discuţia filozofilor se încinse 
asupra problemelor care frământă din toate timpurile mintea 
omenească: spiritualismul, materialismul şi existenţa lui 
Dumnezeu. 

În toiul discuţiei sosi şi Napoleon. Un ateu îşi expunea 
grandilocvent teza inexistenţei dumnezeirii, făcând apologia 
materialismului absolut. Un altul îi urmă, adăugind la 
argumentele predecesorului consideraţiuni mai subtile şi mai 
complicate încă. 

Napoleon ascultă cu atenţie savantele disertaţii şi apoi, 
arătând cu mâna spre cerul înstelat, se adresează docţilor 
reprezentanţi ai Ştiinţei şi Filozofiei cu următoarea frază, 
superbă în simplitatea ei: „Domnilor, puteţi discuta cât vreti 


voi, dar pe toate acestea cine le-a făcut? 

Mi-am reamintit de această întâmplare din viaţa lui 
Napoleon — citată de Emerson — când m-am reîntors din 
călătoria de studii pe care am întreprins-o în Transilvania, în 
vara anului 1940, puţin înaintea „Diktatului de la Viena”. 
Citisem diferitele teorii pe care adversarii românităţii 
Transilvaniei le lansaseră după apariţia, în 1871, a faimoasei 
lucrări a lui Robert Roesler, Romănische Studien, primul atac 
lansat împotriva principiului continuității elementului 
românesc din Transilvania şi din celelalte teritorii care au 
constituit odinioară Dacia.! 


1 Continuitatea românilor în vatra lor strămoşească — Dacia — nu a 
fost contestată până la sfârşitul secolului al XVIII-lea. Dezvoltarea 
conştiinţei naționale a românilor după Unirea ţărilor române, la 1600, sub 
Mihai Vodă Viteazul, afirmarea tot mai puternică a dorinţei lor de a se uni 
într-un singur stat au alarmat cercurile reacționare din Imperiul 
Habsburgic care, temându-se că vor pierde Transilvania, au început să 
conteste drepturile istorice ale românilor asupra vetrei lor străbune şi au 
născocit teoria părăsirii Daciei de către daco-romani în secolul al Ilil-lea 
e.n., a formării poporului român undeva la sudul Dunării şi a imigrării sale 
la nordul Dunării, în secolele IX — XIII, în orice caz, după ce triburile 
maghiare ocupaseră Transilvania, pe care ar fi găsit-o pustie. Inventatorii 
acestei teorii au fost: căpitanul în armata habsburgică — Franz Joseph 
Sulzer în lucrarea sa Geschichte des transalpinischen Daciens..., vol. | — 
III, Viena, 1781 — 1782 şi funcţionarul de la cancelaria aulică din Viena — 
Johann Christian Engel, născut la Lieser, prin lucrările sale: Fortsetzung 
der allgemeinen Welthistoire durch eine Gessellschaft vem Gelehrten in 
Deutschland und England ausgeferigel, 5 vol., Halle; John lacob Gebaur, 
1797 — 1804, Geschichte des Ungarischen Reiches, Viena, 1813; 
Geschichte des Ungarischen Reichs und seiner Neberlănder, Halle, 1804. 

Vezi şi Joseph Karl Eder, doctor în filozofie la Universitatea din 
Budapesta (1778), prin lucrările: Supplex Libellus Valachorum 
Transylvaniae iura tribus receptis Nationibus communia postliminie sibi 
adseri  postulatium, cum notis  historico-criticis J.C.E., Cluj, 1791; 
Observation es criticae et pragmaticae ad Historiam Transylvaniae sub 
regibus Arpadianae et mixtae propaginis, Sibiu, 1803; Erdélyország 
ismertetésének zsengéje, Cluj — Sibiu, 1796; Christiani Schesaei saxonis 
Transilvani Ruinae Pannonicae, Sibiu, 1797. Peste o jumătate de secol, 
geograful Robert Roesler a reluat această teorie şi a încercat să-i dea o 
formă ştiinţifică, răstălmăcind o serie de date istorice şi lingvistice în 
lucrările sale: Das varrâmische Dacien, Viena, 1864; Die Anfänge des 
Walachische  Fiirstenthums, Viena, 1867; Dacien und Romänen. 
Romănische Studien. Untersuchungen zur älteren Geschichte Romăniens, 


Istorici, pseudo-istorici, filologi, publicişti şi jurnalişti, unii 
de bună credinţă şi alţii de o patentă rea credinţă, unii în mod 
obiectiv şi alţii pătimaşi, au ţinut să-şi spună cuvântul în 
această delicată chestiune, depăşind de cele mai multe ori 
cadrul strict limitat al discuţiilor pur ştiinţifice pentru a intra în 
acel atât de extensibil al consideraţiilor politice. 

Am cercetat, trecând în revistă, toate tezele susţinute, de 
la cele mai savante până la cele mai puerile, am studiat toate 


Leipzig, 1871. 

Deosebit de semnificativ este faptul că marile lexicoane ale vremii, 
inclusiv cele germane, nu au înregistrat teoria lui Roesler şi nici măcar pe 
autorul ei. 

Continuitatea poporului român în vatra sa străbună dacică a fost 
susţinută de-a lungul timpului şi de către: Poggio Bracciolini, 
Disceptationes convivales, 1451; Enea Silvio Piccolomini (papa Pius al Il- 
lea), Historia rerum ubique gestarum locorumque descriptio, 1489; 
Antonius Bonfinius, Rerum Ungaricarum decades quatuor cum dimidia, 
Basileae, 1568, decad. III, lib. IX, p. 448 şi 538; |, lib. 1 şi II lib. 7; J. 
Vadianus, Epitome trium terrae partium, Asiae, Africae et Europae 
compendiarium locorum descriptione, continentes, Tiguri, 1534, p. 38; 
Johannes Lebel, De oppido Thalmus, 1542, ed. loannes Seivert, Cibinii, 
1779, p. 11-12; Antonio Maria Graziani (1537 — 1611), De loanne 
Heraclide Despota, în E. Legrand, Deux vies de Jaques Basilicos, Paris, 
1889, p. 169-171; Johann Tröster, Das Alt-und Neu-Teutsche Dacia. Das ist 
Neue Beschreibung des Landes Siebenbürgen, Nürnberg, 1666, p. 323; M. 
Felmer, Kurzgefasste Historische Nachricht von der Wallachischen 
Völkerschaft überhaupt und derjenigen insonderheit der heut zu Tage in 
dem Kayserlichen Königlichen Erb —  Furstenthum Siebenbürgen 
anzutreffen ist, în „Archiv des Vereins für siebenbürgische Landeskunde”, 
VII, 1867, p. 419; E. Gibbon, The History of the Decline and Fall of the 
Roman Empire, |, 1788, p. 226; I. C. Schuller, Zur Frage über den Ursprung 
der Romänien und ihrer Sprache, Sibiu, 1855, p. 7; Paul Joseph Schafarik, 
Slavische Alterthümer, Leipzig, 1844, p. 205; Josef Kemény, Uber der 
Entstehungszeit der ungarischen Komitate, în „Magazin für Geschichte”, |, 
1844, p. 231-232; A. de Gerando, La Transylvanie et ses habitants, Paris, 
1845, p. 309; J. A. Vaillant, La Roumanie, |, 1844, p. 41-42; Amedée 
Thierry, Histoire d'Attila, Paris, 1856, p. 32; E. A. Bielz, Handbuch der 
Landeskunde Siebenburgens, Sibiu, 1857, p. 139-143; Julius Jung, Die 
Anfânge der Romanen. Kritisch — ethnographische Studien, în „Zeitschrift 
fur Oesterreichischen Gymnasium”, 27, 1876, p. 92; Josef Ladislau Pic, 
Uber die Abstammung der Rumänen, Leipzig, 1880; A. Dopsch, 
Wirtschafliche und soziale Grundlagen der europäischen 
Kulturentwicklung, Berlin, 1923; C. Tagliavini, Studi Romeni, 3, p. 115; K. 
Jaber, Die Rumänische Sprach — Atlas und Struktur des daco-rumänischen 


argumentele invocate, am urmărit pledoariile cele mai 
înflăcărate, încât la un moment dat, printre atâtea sofisme şi 
subtilităţi de dialectică şi printre evoluţiile echilibristice ale 
tururilor de forţă şoviniste, am avut impresia, cu fiecare carte 
nou citită, că mă cufund mai mult în desişurile unei păduri de 
liane. 

Atât de variate erau argumentele pe care le invocau 
susţinătorii tezei antiromâneşti, atât de contradictorii erau 
concluziile la care ajungeau părţile adverse care se înfruntau, 
încât mărturisesc: am pus piciorul pe pământul Transilvaniei 
cu foarte multă sfială. 

Cu cât pătrundeam însă, mai adânc în inima provinciei, cu 
atât îmi formam din ce în ce mai puternic convingerea că 
detractorii românităţii Provinciei de dincolo de Carpaţi au 
creat un fals „Baedeker”! pentru uzul exclusiv al acelora care 
nu aveau posibilitatea să-şi dea seama la faţa locului de 
realitatea situaţiunii. 

Închipuiţi-vă un ghid pentru orbi, situând moscheile din 
Maroc şi Alger pe malurile Senei şi populând toate cele 20 
arondismente ale Luteţiei (Parisului) cu cele câteva mii de 
mahomedani cu fes de pe Boulevard de la Gare. Ce imagine 
despre Paris îşi poate făuri numai cu mintea voiajorul orb, 
căruia i-ar fi servită o astfel de descriere, în disprețul 
catedralelor nemuritoare şi al latinităţii milenare? 


Sprachgebites, în „Vox Romanica”, V, 1940, p. 73; Ernst Gamillscheg, 
Uber die Herkunft der Rumänen, Berlin, 1940; Gustav Kisch, Siebenbürgen 
im Lichte der Sprache, ein Beitrag zur Kulturgeschichte des 
Karpathenlânder, Leipzig, 1926; F. Altheim, Die So/datenkaiser, Frankfurt 
am Main, 1939, p. 201-202; Giono Lupi, Intorno all'origine dei Romeni, în 
„Annuario de R. Liceo Ginnasio A. Manzoni”, 1931 — 1932; Jaroslav Muller, 
Nasi rumunsti sousede, Praha, 1932; R. W. Seton-Watson, A History of the 
Roumanians from Roman times to the completion of Unity, Cambridge, 
1934, p. 5-6 şi 9-10; M. Besnier, Histoire des Hongrois et de l'Etat magyar, 
Paris, 1934; Marcel Emerit, Les derniers travaux des historiens roumains, 
în «Revue des études anciennes», 1939, p. 57-64; Hans Koch, Die neue 
Propylăen — Weltgeschichte, Berlin, 1940, p. 505; Mario Ruffini, // 
problema della romanità nella Dacia Traiana. Studio storico-filologico, 
Roma, 1941, etc., etc. 

1 Karl Baedeker (1801— 1859), librar şi scriitor german. Cunoscut 
prin colecţia de ghiduri de călătorie iniţiată la Koblenz în 1829. 


Parcurgând Transilvania îţi aminteşti cu zâmbetul pe buze 
de toate fantasmagporiile şi elucubraţiile fanteziilor şovine şi 
nu te poţi împiedica a te adresa defăimătorilor unei realităţi 
incontestabile cu vorbele: 

„Discutaţi cât veţi vroi, Domnilor, dar cine oare a creat 
aspectul eminamente românesc al acestui pământ, cine altul 
decât poporul românesc?” 

Cât de schimbată ne apare în lumina constatărilor la faţa 
locului această bătălie a tezelor şi antitezelor ardeleneşti; 
gândiţi-vă la o plantă tropicală, închircită din cauza luminii 
artificiale a unei sere, care îşi recapătă adevărata viaţă în 
lumina şi la căldura climatului natural! 

Metoda pe care am adoptat-o în elaborarea acestei lucrări 
este obiectivitatea, iar scopul urmărit de noi este adevărul. 
Dacă vom fi reuşit a atinge acest scop, vom avea mulţumirea 
de a fi contribuit la clarificarea acestei probleme central- 
europene, aparent încurcată, dar în realitate extrem de 
simplă şi dacă vom fi reuşit a convinge pe cititor de 
obiectivitatea metodei pe care am urmat-o, vom avea 
satisfacția de a nu fi singuri la capătul drumului nostru. 


* 


Sub numele de Transilvania se înțelege în mod obişnuit 
ținutul românesc, situat pe versantul apusean al munților 
Carpaţi, în întregul lui. In limba românească acest teritoriu 
mai este cunoscut şi sub numele de: Ardeal. Într-un sens mai 
restrâns al cuvântului, denumirea de Transilvania se aplică 
numai uneia — şi anume celei mai însemnate — dintre cele 
trei provincii din care se compune întregul ţinut, celelalte 
două fiind desemnate sub numele de Banat (provincia din 
sud-vestul țării) şi  Crișana-Maramureş (în nord-vestul 
Transilvaniei). 

Pentru precizarea unor _ situaţiuni, prezentarea datelor 
statistice privitoare la părțile componente ale Transilvaniei 
este câteodată necesară. De aceea vom desemna, în cursul 
acestei lucrări, întreaga provincie sub denumirea generică de 


Transilvania, iar ţinutul dintre Banat şi Crişana-Maramureş, 
care corespunde în linii generale „Marelui Principat al 
Transilvaniei”, din Imperiul Habsburgic, îl vom numi 
„Transilvania propriu-zisă”. 

Intreaga Transilvanie, astfel cum ea a fost delimitată prin 
Tratatul de la Trianon, are o suprafaţă de 102.787 kmp şi o 
populaţiune al cărei număr se ridica, în 1930, (data 
recensământului românesc), la 5.548.363 locuitori!. 

Faţă de suprafaţa totală a României Mari care, după 
tratatele de pace din 1919 — 1920 însuma aproximativ 
300.000 kmp, suprafaţa Transilvaniei reprezenta, înaintea 
Dictatului de la Viena, mai mult de o treime, iar populaţiunea 
reprezenta şi dânsa o treime din populaţia totală a regatului 
României, care în 1930 se cifra la 18.057.028 locuitori?. Deci, 
atât sub raportul suprafeţei teritoriale, cât şi sub acel al 
populaţiei, Transilvania reprezenta până la data de 30 August 
1940 — data Dictatului de la Viena — a treia parte a României 
întregite. 

Din cei 5.548.363 locuitori câţi număra provincia în 1930, 
3.207.880 ERAU ROMÂNI? şi NUMAI 1.353.276 ERAU UNGURI, 
această, din urmă cifră cuprinzând atât pe ungurii propriu- 
zişi, cât şi pe secui (aproximativ 500.000 la număr)’, 
minoritate de limbă maghiară, distinctă încă, din multe 
puncte de vedere, de ungurii propriu-zişi. 

Trebuieşte menționată şi minoritatea germană din 
Transilvania care întrunea, la acea dată, 543.852 de suflete€. 
Ea era compusă din saşii locuind în Transilvania propriu-zisă 
şi din şvabii din Banat şi din jurul Aradului, dincolo de Mureş. 
Ambele aceste populaţiuni au fost colonizate în cursul 


l Recensământul general al populației României din 29 Decembrie 
1930, publicat de Sabin Mănulilă, Bucureşti, Editura Institutului Central de 
Statistică, 1938, vol. II, p. XXXII. 

2 Ibid., p. XXIV 

3 Ibid., p. XXXII. 

4 Ibid. 

5 În județele Ciuc, Mureş, Odorhei şi Trei Scaune locuiau 470.710 
secui (/bidem, p. XXXII-XXXIV). 

6 Ibid., p. XXXII. 


vremurilor; saşii din centrul Transilvaniei (regiunea Sibiului, 
Clujului, Dejului şi a Rodnei) au fost instalaţi de unguri în 
acele regiuni în secolul al XIl-lea!, ca popor de pază al 
Coroanei — „ad retinendam coronam” —, acei din Ţara Bârsei 
au fost colonizați la începutul secolului al XIII-lea, iar şvabii au 
fost aduşi în Transilvania abia după pacea de la Pasarovitz 
(1718). Saşii din centrul Transilvaniei sunt originari din 
Franconia de mijloc şi din ţinutul dintre Thin şi Mosela, cei din 
Ţara Bârsei sunt Cavaleri Teutoni şi, în sfârşit, şvabii sunt 
originari din sud-vestul Germaniei (Baden — Alsacia — Pfloz). 
Este vrednic de menţionat că poetul german Lenau se trage 
dintr-o familie de şvabi colonizați în Banat. 

Raportată la populația totală a regatului român, 
minoritatea ungară reprezenta în 1930, 7,9% din total, cifră 
în care se cuprind nu numai ungurii din Transilvania, dar şi 
aşa-numiţii „ceangăi“, emigraţi din Transilvania în Moldova şi 
Muntenia la sfârşitul sec. al XIX-lea. Potrivit datelor statistice 
din 1930, numărul ceangăilor locuind în România era de 
23.894, dintre care numai o mică parte sunt de neam 
maghiar, marea lor majoritate fiind români maghiarizați. La o 
populaţiune de 18.052.896 cât număra România în 1930, cei 
23.894 de ceangăi reprezentau ceva mai mult de 0,1%*. Şi 
totuşi, câtă vâlvă a făcut propaganda maghiară în jurul 
acestei insulițe neînsemnate de locuitori, la răsărit de Carpaţi, 
emigraţi din cauza mizeriei economice provocată de 
aviditatea nemeşilor maghiari! 

Un scriitor ungur, etnograful Istvan Gy5rfy a mers până 


1 Fr. Zimmermann şi C. Warner, Urkundenbuch zur Geschichte der 
Deutschen in Siebenbürgen, vol. |, Sibiu, 1892, p. 1-5; Joseph Benkö, 
Transilvania Magnus Transilvaniae Principatus, vol. |, ediţia a Il-a, Cluj, 
1834, p. 429-438. 

2 St. Manciulea, Granița de vest, Blaj, 1936, p. 60-86; Fr. Krantser, 
Germanii din Banat, în Transilvania, Banatul, Crişana, Maramureşul, 1918- 
1928, vol. I, Bucureşti, 1929, p. 629-644; Albin Scherhaufer, Şvabii; 
sătmăreni şi bihoreni, precum şi germanii din Maramureş, în loc. cit., p. 
649-653. 

3 Recensământul general al populaţiei României din 29 decembrie 
1930, vol. Il, p. XXIV. 

4 Ibid., p. XXXII. 


acolo încât a pretins în 1916 stăpânirea Moldovei!, pe baza 
celor 23.894 de ceangăi, numai pentru că sunt de rit catolic, 
deşi sunt români în marea lor majoritate. 

În anii din urmă, un publicist, al cărui nume are rezonanţe 
străine de maghiarism, dar a cărui operă (Herbert van Leisen 

„Das Siebenburgische Problem”) pare să fie inspirată 
exclusiv din lucrările propagandei maghiare, proclama şi el pe 
baza existenţei minusculei mase de ceangăi, compensarea 
minorităţii româneşti din Ungaria arbitrajului de la Viena — un 
milion trei sute de mii la număr! cu aceea a... ceangăilor din 
Moldova! 

Ungurii, saşii, şvabii, secuii şi numeroşii... ceangăi ai d-lor 
Gyorfy şi van Leisen, nu reuşeau însă să răpească statului 
român caracterul său etnic românesc unitar şi omogen. 
Românii formează imensa majoritate a populaţiunii regatului 
de după război: 71,9% din totaP, procentaj care a fost şi el 
depăşit în cursul anilor din urmă, graţie coeficientului ridicat 
al natalității româneşti (74,8% români la 1 ianuarie 1939). 

Dacă exceptăm cele trei judeţe locuite masiv de secui’, în 
nici unul din celelalte 20 judeţe ale Transilvaniei ungurii nu au 
reuşit, până la Dictatul de la Viena, să înregistrezi nu numai 
majoritatea absolută, dar nici măcar majorităţi relative”. În 12 
judeţe — adică în mai mult din jumătatea judeţelor 
transilvănene — ungurii nu reprezintă nici măcar 20% 
(douăzeci la sută) din totalul populaţiei”. 

In alte cinci judeţe ei reuşesc abia să se plaseze cu puţin 
peste 20%6 din totalul populaţiunii judeţului respectiv: în două 
judeţe ei ating 30%' şi numai într-un singur judeţ 
înregistrează proporţia de 40 %:. 


1 Györfy Istvan, Moldva, Budapest, 1916. 

2 Recensământul general al populaţiei României din 29 decembrie 
1930, vol. Il, p. XXIV. 

3 Ciuc, Odorhei, Trei Scaune. 

4 Ibid., p. L, LI. 

Este îndeobşte cunoscut faptul că România este o ţară de 
agricultori şi că marea masă a populaţiei locuieşte în mediul 
rural. Această situaţiune este generală şi poate fi observată 
atât în Transilvania, cât şi în celelalte regiuni ale României. 
Populaţia oraşelor reprezintă o infimă minoritate în raport cu 
aceea a satelor: 14.405.989 locuitori, adică 80% din populaţia 
totală locuieşte la ţară! şi numai vreo 3.651.039 locuiesc în 
oraşe?. În întreaga Românie nu se găsesc decât 36 de oraşe şi 
municipii, a căror populaţiune depăşeşte cifra de 20.000 de 
locuitori? şi numai şase dintre ele au mai mult de 100.000 de 
locuitori”. 

Dacă se ia în considerare numai populaţiunea rurală de pe 
teritoriul României, atunci disproporţia dintre unguri şi români 
devine mai marcantă încă, ungurii reprezentând doar 7,1% 
din totalul populaţiunii satelor din România”, faţă de 75,3% 
proporţia românilor din mediul rural€. 

Situaţia populației rurale din Transilvania prezintă 
următoarea caracteristică: în cele 138 plăşi (împărțire 
administrativă corespunzătoare arondismentelor din Franţa) 
câte avea Transilvania în 1930, românii dețineau majoritatea 
în 113 plăşi şi anume: în 102 plăşi ei aveau majoritatea 
absolută şi în 11 majoritatea relativă”. Ungurii deţineau 
majoritatea absolută numai în 18 plăşi; iar germanii aveau 
majorităţi în 7 plăşi (în 4 majorităţi relative şi în 3, majorităţi 
absolute)? 

Dată fiind preponderența zdrobitoare a elementului 
românesc în satele Transilvaniei, naşte în mod natural 
întrebarea cum de a fost posibilă existenţa unui număr de 18 

plăşi majoritare ungureşti? Anticipăm asupra dezvoltărilor 
ulterioare, arătând că în sec. XI şi XII regii unguri au colonizat 
la frontiera răsăriteană a Transilvaniei mase compacte de 
secui, cu scopul de a face faţă presiunii cumanilor. Cele trei 
judeţe secuieşti, care formează o insulă minoritară în inima 
însăşi a Transilvaniei, au constituit o citadelă a 
deznaţionalizării forţate a românilor transilvăneni. Numai în 
felul acesta s-a putut crea o majoritate absolută secuiască în 
mediul rural al Ardealului. Cele 18 plăşi majoritare ungureşti 
sunt situate aproape exclusiv în enclava minoritară secuiască. 
Altele nu există. 

Abstracţie făcând însă de această masă compactă de 
minoritari, creată în mod artificial şi prin mijloace violente, 
Transilvania prezintă la sate un aspect eminamente 
românesc. Vizitând judeţele secuilor, ai impresia unei mici 
insule într-o mare scăldată de apele românismului. Din cele 
4.082 de comune rurale transilvănene, 2.918 sunt pur 
româneşti (73,92%)!, iar dacă se exclud satele secuieşti, 
PROPORŢIA SATELOR ROMÂNEŞTI TRANSILVĂNENE SE URCĂ 
LA APROAPE 85% DIN TOTAL (OPTZECI ŞI CINCI LA SUTĂ). 
Cum se poate vorbi, deci, într-o asemenea situaţiune de 
caracterul eterogen al provinciei şi cum se pot invoca principii 
etnice În susţinerea pretențiilor maghiare asupra 
Transilvaniei?! 

O rapidă trecere în revistă a situaţiei din cele trei provincii 
componente ale Transilvaniei, va învedera, mai mult încă, 
caracterul etnic al ținutului de dincolo de Carpaţi, cititorul 
formându-şi o idee mai completă despre felul cum este 
distribuită populaţiunea pe întregul teritoriu. În cele 15 
districte ale Transilvaniei propriu-zise — în care se cuprinde 
enclava secuiască — locuiesc 3.217.988 locuitori?, dintre care 
2.698.313 populează satele“ şi numai 519.675 locuiesc în 


1 /bid. 
2 Ibid. 

oraşe!. Dintre aceştia, 57,6% sunt români? şi numai 29,1% 
sunt unguri?. Urmează germanii cu 7,9%*, restul aparţinând 
altor naţionalităţi ca: evrei, cehi, ţigani şi alţii”. Cele trei 
judeţe secuieşti: Ciuc, cu 82,7% unguri faţă de 14,4% 
românis, Odorhei cu 91,6% faţă de 4,9% români” şi Trei 
Scaune cu 83,4% unguri faţă de 16,0% români, precum şi 
judeţul limitrof Mureş, cu proporţia masivă de 42,6% unguri 
faţă de 45,8% romani”, reduc simţitor proporţia romanilor faţă 
de totalul general. 

Călătorul care străbate însă, satele pitoreşti ale celorlalte 
judeţe transilvănene şi se opreşte oriunde în Alba, 
Hunedoara, Someş, Făgăraş etc., constată la tot pasul 
caracterul eminamente românesc al întregului ţinut. 
Statistica, care oglindeşte fidel realitatea, ne dă o icoană 
justă a acestei situaţiuni în cifrele pe care le prezintă: în Alba, 
de pildă, sunt 81,5% romani faţă de numai 11,3% unguri!9; în 
Cluj, 60,9% romani faţă de 30,1% unguri!!; în Turda 74,4% 
români faţă de 21,4% unguri'?; în Făgăraş proporţia ungurilor 
coboară la 5,5% faţă de 78,4% români}; în Hunedoara 
populaţia românească întruneşte masiva proporţie de 82%, 
ungurii clasându-se cu mult în urmă cu 11,3 %**, iar în județul 
Năsăud găsim, la o populaţie românească de 103.010 suflete, 
un număr de 7.475 unguri” 

Sunt sate întregi în care nu întâlneşti o singură familie 
ungurească. Sunt regiuni întregi în care nu auzi alt grai decât 
cel al românilor, reamintindu-ţi în totul latina vulgară vorbită 
în primul secol după Christos. Costumele sunt străine de orice 
influenţă ungară; tradiţiile şi obiceiurile în multe locuri sunt 
aidoma celor din provinciile româneşti care n-au cunoscut 
niciodată stăpânire străină. Ce dovadă mai prețioasă şi mai 
categorică a continuității elementului românesc pe plaiurile 
Transilvaniei, decât aspectul pur românesc al satelor, izvorul 
nesecat al naţiunilor, şi aceasta după o dominație străină de 
aproape 1000 de ani, dominație care n-a excelat nici prin 


Dacă ne îndreptăm paşii acum spre sud, în Banat sau spre 
nord în Crişana —Maramureş, găsim un aspect asemănător 
din punctul de vedere al repartiţiei naționalităților. 

Crişana cu cei 1.390.417 locuitori, din care 80% locuiesc la 
sate şi numai 20% populează oraşele!, are 60,7% români, faţă 
de numai 23,1% unguri?. În judeţul Arad — judeţ situat la 
frontiera apuseană a României şi deci în imediata vecinătate 
a Ungariei — românii dau un procent de 61% faţă de 
procentul redus de 19,5% pe care-l dau ungurii (258.239 
români faţă de 82.488 unguri)?. În judeţul Maramureş, cel mai 
nordic judeţ al Transilvaniei, românii sunt prezenţi cu 57,7%, 
iar ungurii numai cu 6,9% (93.207 români faţă de 11.174 
unguri)“. Pretutindeni, deci: în colţul cel mai îndepărtat din 
nordul ținutului ca şi în inima Transilvaniei propriu-zisă, 
românii sunt în covârşitoare superioritate numerică, fiind 
distribuiţi în chip armonios pe întregul cuprins al provinciei, 
spre deosebire de unguri care formează într-un loc o masă 
compactă, iar în restul Transilvaniei abia sunt prezenţi în 
proporţii infime. Este suficient să arătăm că în judeţul 
Făgăraş, care număra 86.039 locuitori, nu se găsesc decât 

4.768 unguri!, iar în Târnava Mare, la 147.994 locuitori găsim 
abia 17.419 maghiari?, proporţie care scade şi sub această 
cifră, în judeţul Sibiu, unde la 194.619 locuitori, găsim 9.085 
unguri”. 

In sud, Banatul cu cei 939.958 locuitori, dintre care 82% 
(772.489) locuiesc la sate şi 18% (167.489) locuiesc la oraşe“, 
ne oferă proporţii asemănătoare Ungurii se plasează cu 10,4 
%5, adică în locul al treilea, după populaţia românească cu 
54,4%* şi după masa compactă a şvabilor colonizați, care 
reprezintă 23,7% din întreaga populaţie bănăţeană”. 

In judeţul Caraş din Banat, la o populaţie românească de 
139.651 locuitori, găsim cifra infimă de 5.032 ungurit, iar în 
judeţul Severin, situat tot în provincia bănăţeană, la 183.412 
români abia găsim 15.838 unguri’. 

Din această prezentare statistică a datelor demografice, 
putem reţine câteva concluzii clare şi neîndoioase care se 
impun dintru început cu puterea unor axiome: 

1. ROMÂNII SUNT RĂSPÂNDIȚI ÎN MOD EGAL, UNITAR ŞI 
ARMONIOS PE ÎNTREAGA SUPRAFAŢĂ A TRANSILVANIEI. 

2. SATELE TRANSILVANIEI SUNT DOMINATE DE 
ELEMENTUL ETNIC ROMÂNESC. 

3. ELEMENTELE COMPACTE UNGUREŞTI SUNT 
ÎNGRĂMĂDITE PE UN SPAŢIU RESTRANS ŞI PROVIN NUMAI DIN 
COLONIZARI. 

4. CELELALTE MINORITĂŢI CONLOCUITOARE (SAŞII, SECUII 
ŞI ŞVABII) NU SUNT NICI ELE AUTOHTONE, CI PROVIN DIN 
COLONIZARI MAI MULT SAU MAI PUŢIN MASIVE, MAI MULT 
SAU MAI PUŢIN TIMPURII. 

5. ORAŞELE AU SUFERIT MAI MULT DE PE URMA OFENSIVEI 

DE DEZNAŢIONALIZARE UNGARĂ, DAR NICI AICI ELEMENTUL 
UNGURESC NU A REUŞIT SA DESFIINŢEZE ELEMENTUL ETNIC 
ROMÂNESC. 

Analizând datele statistice ale recensământului din 29 
Decembrie 1930, d-l Silviu Dragomir, membru al Academiei 
Române, şi profund cunoscător al stărilor de fapt din 
Transilvania, de unde este originar, a ajuns la concluzia că din 
orice punct de vedere ai considera repartiţia şi stabilirea 
naționalităților din Transilvania, nu poţi să nu recunoşti 
caracterul esenţial românesc al acestei provincii”. 

Concluziile la care ajunge profesorul ardelean în secolul XX 
sunt identice cu acelea ale unui alt cărturar român, care a 
trăit în sec. XVII, şi anume Simion Dascălul, amplificatorul 
cronicii lui Grigore Ureche, cărturar care, în 1650, făcea, în 
stilul simplu al cronicilor, următoarele constatări, edificatoare 
întru totul: 

„In ţara Ardealului nu locuiesc numai unguri şi saşi peste 
seamă de mulţi, ci şi români peste tot locul, de mai multu-i 
ţara lăţită de români decât de unguri. In Panonia, acolo, 
numai unguri trăiesc, iar de se află şi români pe alături, încă 
legea ungurilor ţin”?. 

Nimeni nu-l va putea bănui pe scriitorul român din sec. XVII 
de patimă politică sau de... simţăminte ultra şovine, noţiuni 
cu totul necunoscute în vremea în care scria. Mărturia sa este 
extrem de prețioasă pentru ca să ne putem forma o imagine 
precisă şi reală asupra aspectului etnic pe care-l prezenta 
Transilvania în acea epocă. Erau, zice cronicarul, mulţi unguri. 
Sunt şi azi. Românii sunt însă peste tot locul, aşa că ţara 
apare mai mult românească decât ungurească. Aspect identic 
regăsim şi în sec. XX. O continuitate asupra căreia s-a stăruit 
prea puţin: continuitatea preponderenţei covârșitoare a 
elementului românesc, mergând mână în mână cu 
continuitatea istorică a românilor pe teritoriul Transilvaniei. 


1 Silviu Dragomir, La Transylvanie avant et après /'Arbitrage de 
Vienne, Sibiu, 1943, passim. 

2 Letopiseţul Ţării Moldovei până la Aron Vodă 1359 — 1515, întocmit 
după Grigore Ureche vornicul, Istrate Logofătul şi alţii, de Simion Dascălul, 
ediţia Constantin Giurescu, 1916, p. 118. 


Ungurii însăşi sunt siliţi să recunoască această situaţiune în 
faţa realităţilor zdrobitoare. Scriitorul ungur István Dâner, de 
o pildă, deşi vizibil parţial, trebuie să mărturisească că: „Dacă 
se consideră totalitatea  populaţiunii româneşti din 
Transilvania istorică, există un român la doi locuitori iar dacă 
se exceptează judeţele secuieşti, în restul teritoriului, sunt do; 
români la trei locuitori”. lar în ceea ce priveşte proporţia 
românilor de pe întregul teritoriu al Transilvaniei, faţă de 
unguri, acelaşi scriitor afirmă că: „la trei români găseşti abia 
un ungur şi în judeţele puţin favorabile ungurilor, se găseşte 
un ungur la 73 români, în Făgăraş, unul la 11 români la Sibiu 
şi, în sfârşit, un ungur la opt români în Bistriţa”! 

UN UNGUR LA 13 ROMÂNI, după o mie de ani de guvernare 
maghiară, iată într-adevăr un record al puterii de rezistenţă a 
elementului etnic românesc din Transilvania — bloc de granit 
în faţa atacurilor necontenite ale guvernanţilor maghiari!... 

DI. Dâner adăuga că: „puterea numerică a românilor apare 
mai ales în cifrele populaţiunii rurale”, arătând că această 
populaţiune, în cele 11 judeţe de la graniţa apuseană a 
Transilvaniei, adică în acelea care se învecinează cu regatul 
ungar, atinge cifra de 1.278.000, ceea ce reprezintă 73% din 
populaţie?. Cifra este inferioară realităţii, după însăşi 
recunoaşterile unui alt scriitor ungur, citat mai jos, dar chiar 
astfel redusă sub cifra reală. Insă ea dovedeşte că nici 
vecinătatea statului ungar dominant, vecinătate propice unei 
infiltraţiuni masive şi unei influenţe exclusive, nu a fost în 
stare să altereze caracterul etnic românesc al satelor de la 
graniţa apuseană a Transilvaniei. 

Contele István Bethlen, fost preşedinte al Consiliului de 
Miniştri ungar, analizând în 1913 situaţia Transilvaniei din 
punct de vedere etnic, ajunge la concluzii mai defavorabile 
încă pentru elementul unguresc. În cele 11 districte 
occidentale, constată el, populaţia rurală este astfel 
distribuită: 75,1% sunt români, 9,9% sunt germani şi 15% 


1l Dâner István, Szászok és Olâhok (Saşii şi Valahii) în „Magyar 
Figyel6” („Observatorul Maghiar”), IV2, 1914. 
2 Ibid. 


sunt unguri!. Pe acest teritoriu, spune contele Bethlen, din 
207.091 proprietari, 24.579 sunt germani (12%) şi numai 228 
sunt unguri (9%)?. Deci, constatăm noi — din 207.091 
proprietari rurali, 163.224 sunt români! 

Contele Bethlen este categoric în sensul predominării 
elementului românesc. „Românii, spune el, sunt pretutindeni 
în majoritate absolută, în afară de districtele Braşov şi 
Târnava Mare, unde domină elementul german. Chiar în ţara 
secuilor sunt 11.771 proprietari români, adică 18% din 
numărul total şi dublul proporţiei pe care ungurii o întrunesc 
în regiunile româneşti”?. Trebuie să semnalăm faptul că în nici 
unul din actele de donaţie, pe care ni le-au transmis, în cursul 
vremurilor, documentele oficiale, nu se face menţiune despre 
vreo danie făcută românilor, ci exclusiv întâlnim în acele acte 
menţiunea diferitelor donaţii făcute ungurilor şi coloniştilor 
germani. Sutele de mii de proprietăţi rurale româneşti din 
Transilvania sunt deţinute deci de români din timpuri 
străvechi, când ungurii încă nu descălecaseră în centrul 
Europei. 

Raportate la suprafaţa totală a Ungariei dinainte de primul 
război mondial, TERITORIILE ÎN CARE ROMÂNII DEŢINEAU 
MAJORITATEA NUMERICĂ REPREZENTAU O TREIME DIN 
INTREGUL REGAT MAGHIAR. Din numărul total de 48.000.000 
pogoane — suprafaţa totală a teritoriului ungar — 18.700.000 
erau în posesiunea românilor. Făcând aceste constatări, 
contele Bethlen nu putea să-şi stăpânească un suspin. „Nu 
putem trece cu vederea acest trist fenomen””, concludea el. 
Tristeţea fenomenului în ce consta, pare, dacă nu în neputinţa 
de a extirpa pe românitatea de pe poziţiile puternice pe care 
le deţinea?! Vom încheia aceste consideraţiuni asupra 
caracterului românesc al regiunii de dincolo de Carpaţi, citând 
sugestivele rânduri ale francezului Georges Detaille, care a 


1 Gróf Bethlen István, Az oláhok birtok văsălăsai Magyarországon az 
utolsöt évben, Budapest, 1912, p. 3. 

2 Ibid. 

3 Ibid. 

4 Ibid. 

5 Ibid. 


vizitat regiunea Transilvaniei, oprindu-se în satele din văile 
râurilor, precum şi în acelea din văgăunile munţilor, în marile 
oraşe transilvănene, precum şi în pitoreştile târguri ale 
acestei regiuni, unice prin frumuseţea ei: 

„Timp de secole, spune Detaille, Ungaria nu a reuşit nici să 
absoarbă poporul transilvănean, nici să colonizeze serios 
teritoriul locuit de ei” (...) „Cu toate aparentele înşelătoare, 
ţinutul a fost din totdeauna prin excelenţă românesc şi 
populaţia sa şi-a păstrat fidel tradiţiile sale, costumele sale 
albe, în timp ce limba sa a rămas sora celei ce o vorbeau cu 
două mii de ani în urmă legiunile lui Traian. Numai o 
organizaţie de stat medievală a putut face posibilă dominaţia 
ungară în Transilvania”. 


Unitatea pământului locuit de români 


Transilvania este separată de restul ţării româneşti prin 
lanţul munţilor Carpaţi care străbat teritoriul României de-a 
curmezişul de la Porţile de Fier din sud-vestul României, până 
la celălalt capăt al ţării. 

Platoul Ardealului cuprins, de o parte, între Carpaţi şi, de 
alta, între masivul Bihorului, Munţii Apuseni şi cei ai 
Maramureşului pot fi considerați ca însuşi leagănul 
românismului. În această citadelă a pulsat din totdeauna în 
chipul cel mai viu sângele naţiei coborâtoare din daco- 
romani. Zidurile puternice ale cetăţii de piatră a Ardealului cel 
mai înaintat „bastion al Europei în faţa Asiei”? au constituit 
timp de milenii fortăreaţa rezistenţei româneşti împotriva 
hoardelor de năvălitori. 

Carpaţii traversează ţara drept în mijlocul ei. De pe ambele 
versante ale masivului carpatic coboară lin spre şes pământul 
atât de variat al României. Intâi, regiunea subcarpatică, în 
urmă colinele care se pierd treptat, treptat spre câmpia 
nesfârşită, care şi ea, la rândul ei, se pierde în apele 
României: Marea, Dunărea cu afluenții ei, Prutul, Tisa. 


l Georges Detaille, A travers la Roumanie pittorescque, Bruxelles 
1935, p. 23-24. 
2 Cf. Simion Mehedinţi, Ce este Transilvania?, Bucureşti, 1940, p. 6. 


Unitatea armonioasă a reliefului comandă unitatea politică 
a României. Aspectul geografic al ţării nu este însă, singurul 
care prezintă acest caracter armonios. Distribuţia vegetației, 
a climei (temperatura, ploile etc.), distribuţia populaţiei se fac 
după acelaşi criteriu firesc: zonal şi circular. 

La fel ca şi Dunărea, Carpaţii n-au constituit niciodată o 
frontieră naturală între românii care trăiau pe cele două 
versante ale lor. Nenumăratele trecători şi păsuri sunt o 
dovadă că locuitorii celor două versante carpatice au 
străbătut, în cursul vremurilor, masivul muntos în toate 
direcţiile, de la un capăt până la celălalt al său. Cursurile de 
apă care izvorăsc în ţinuturile transilvănene de dincolo de 
Carpaţi şi se varsă în Dunăre, în Mureş şi în celelalte râuri de 
pe versantul răsăritean, întregesc imaginea unitară a 
ținuturilor româneşti. Oltul şi Jiul, izvorând din Transilvania, 
străbat defileul carpatic şi se îndreaptă înspre câmpia Dunării 
prin pitoreştile regiuni ale Olteniei. Izvorând din Maramureş şi 
străbătând Bucovina şi Moldova, Bistriţa uneşte trei provincii 
româneşti, trecând năvalnic prin Carpaţi. 

Ţăranii din regiunile muntoase din nordul României folosesc 
cursul Bistriţei pentru a transporta lemnele până în porturile 
dunărene, de unde apoi vor fi îndrumate înspre cele mai 
îndepărtate colţuri ale pământului. Folosind plutele, mijloc de 
comunicaţie şi de transport creat din însuşi produsul 
transportat, ţăranii munteni trec Carpaţii pe apele vijelioase 
ale râului. Pentru aceşti plutaşi dibaci, voinici ca stejarii 
pădurilor ce străjuiesc Bistriţa, Carpaţii nu constituie nici un 
obstacol. Desigur că ei nu au constituit vreun obstacol nici 
pentru strămoşii lor, ţăranii munteni daco-romani. S-a spus că 
ARCUL CARPAȚILOR CONSTITUIE ÎNSĂŞI COLOANA 
VERTEBRALĂ A ROMÂNIEI. Imaginea este pe deplin justificată, 
oricare ar fi unghiul sub care am privi raportul dintre 
teritoriile locuite de români. Carpaţii unesc, Carpaţii sudează 
între ele părţile componente ale acestui tot ce formează 
România şi socot că nu poate exista formă mai propice şi mai 
ideală pentru dezvoltarea unei existenţe naţionale decât 
aceea pe care au creat-o românii în curs de milenii prin 
aşezările lor între Tisa, Dunăre, Marea Neagră, Prut şi Nistru, 


plecând din bastionul alpin al Transilvaniei, nucleul vieţii 
româneşti — inima românismului. 

Expresia „unitatea armonică”, pe care au atribuit-o 
geografii străini teritoriului României / „România prezintă 
imaginea celei mai perfecte şi mai armonioase unităţi”!. 
Wolfgang Hopker — Rumänien diesseits und jenseits der 
Karpaten / nu este deci, o simplă figură de stil, o creaţiune a 
imaginaţiei ci o realitate pregnantă. Ţara Românească este 
situată într-un cadru oval, perfect simetric şi conturul ei, deşi 
de o lungime apreciabilă, este totuşi redus în raport cu 
întinderea teritorială care atinge cifra de 295.049 kmp.? 

Lipsită de teritoriul Transilvaniei, România prezintă 
imaginea unei unităţi care se cere imperios completată, a 
unui întreg din care se desprinde în mod arbitrar o parte 
componentă. Imaginea României după ciuntirea de la Viena 
din vara anului 1940 a fost mai anacronică încă. Imaginea 
geografică însăşi, demonstrează până la evidenţă, că o 
asemenea situaţie nu putea dăinui şi că ea nu era decât un 
provizorat. 

Viaţa românească s-a dezvoltat timp de milenii într-un 
cadru unitar şi armonios. Toate popoarele care s-au succedat 
din timpuri imemoriale în acest cadru au fost mai mult sau 
mai puţin unitare, formând un tot, supus unui acelaşi destin. 

Descoperirile arheologice din ultima sută de ani ne dau 
putinţa de a pătrunde misterul vieţii care s-a desfăşurat în 
aceste regiuni, din cele mai îndepărtate timpuri până azi. 

Rezultatul  neîndoios al cercetărilor de până acum 
învederează desfăşurarea unei vieţi intense pe întinsul 
întregului teritoriu locuit azi de români în nordul Dunării şi pe 
ambele versante ale masivului carpatic, în special, însă, în 
regiunea Transilvaniei, viaţă care, după cum vom vedea, 
prezintă caracteristica unei perfecte omogenităţi. 


Epocile preistorice 


1 Wolfgang Hâpker, Rumänien diesseits und jenseits der Karpaten, 
Munchen, 1963, p.9 


2 Enciclopedia României, vol. |, (Bucureşti, 1938], p. 134. 


Chiar şi în epoca paleolitică omul din aceste regiuni trăia în 
aglomeraţiuni compacte răspândite pe întregul teritoriu în 
Transilvania, staţiunile paleolitice pe care le găsim în număr 
destul de însemnat, fac dovada unor aşezări definitive. Cele 
două epoci care au urmat: neoliticul şi eneoliticul (5000 — 
1800 înainte de Chr.) ne oferă o bogăţie şi o varietate 
extraordinară de urme preistorice de un real interes, 
dovedind îndeletniciri stabile ca: agricultura şi creşterea 
vitelor. Ceramica policromă din această epocă denotă un 
stadiu însemnat al îndeletnicirilor casnice. Tot în epoca 
eneolitică apar şi metale preţioase, dintre care aurul 
transilvănean a contribuit la progresul civilizaţiei acelei 
regiuni. După unii cercetători moderni, aurul găsit în 
mormintele faraonilor Egiptului, ar proveni din minele aurifere 
ale Ardealului. 

Analizând diferitele descoperiri arheologice din 
Transilvania, profesorul Daicoviciu, unul dintre cei mai 
întreprinzi cercetători ai trecutului acestei regiuni, a ajuns la 
concluzia că stadiul evoluat al civilizaţiei din acele vremuri 
îndepărtate este datorit în mare măsură bogățiilor naturale 
ale regiunii?. Întregul teritoriu corespunzător României este 
considerat ca fiind una din cele mai bogate regiuni ale lumii 
pe atunci cunoscută. 

„Enciclopedia Britanică” ocupându-se de situaţia acestui 
teritoriu în acele vremuri îndepărtate ne arată că Transilvania 
făcea parte din vasta regiune a aşa-numitului „pământ 
negru” pe care o popula un popor de agricultori. Marele 
Dicţionar enciclopedic al Angliei mai adaugă în această 
privinţă: „Cultura pe care ne-au dezvăluit-o staţiunile 
cercetate până în prezent (Cucuteni lângă laşi, în Moldova, 
Erösd şi Braşov în Transilvania) este dintre cele mai 
remarcabile din câte s-au dezvoltat în Europa în perioada 


1 Constantin Daicoviciu, Problema continuității în Dacia — Câteva 
observații şi precizări de ordin istorico-arheologic, în „Anuarul Institutului 
de studii clasice”, vol. IIl (1936- 1940), Cluj, 1941, p. 213. 

2 Idem, La Transylvanie dans l'antiquité, în „La Transylvanie. Ouvrage 
publié par l'Institut d'histoire nationale de Cluj”, Bucureşti, 1938, p. 72. 


preistorică timpurie”. 

Două concluzii se impun în mod logic din aceste constatări: 

1. Populaţiile care au locuit cu mii de ani înaintea erei 
creştine pe pământul Transilvaniei au avut legături puternice 
cu pământul ocupat de ei, posedând şi aşezări agricole, forma 
cea mai avansată a stabilităţii aşezărilor rurale. 

2. Cultura ce se desfăşura în aceste ţinuturi în acele 
timpuri precedând Istoria, este una din cele mai remarcabile 
din câte a cunoscut epoca. 

Ar fi desigur foarte instructiv să cercetăm care era stadiul 
civilizaţiei strămoşilor ungurilor în epoca respectivă. O 
asemenea încercare este însă, destinată de la început unui 
eşec complet întrucât originile poporului ungar sunt 
înconjurate de cel mai complet mister. Istoricii unguri se 
mulţumesc a lua ca punct de plecare a Istoriei lor cucerirea 
Panoniei şi a regiunilor învecinate. Ei se încumetă abia să 
vorbească, despre perioada anterioară care a precedat 
năvălirea în Europa Centrală, atât de incerte sunt referinţele 
asupra acelei epoci. Se ştie grosso modo că triburile 
maghiare înainte de a se revărsa asupra Europei centrale au 
sălăşluit o vreme în sudul Rusiei între Nistru şi Volga şi, în 
urmă, în Atelkuz, „patria lor provizorie”, cum o numeşte 
renumitul istoric ungur Bâlint Homan. În privinţa originilor mai 
îndepărtate trebuie să ne mulţumim cu simple conjuncturi, 
din cele mai vagi şi mai neprecise. Până şi originea lor etnică, 
pluteşte în mister. Unii, cum este de pildă cazul învățatului 
ungur Vambary, susţin originea mongolă a ungurilor?; alţii, ca 
germanul Budenz, afirmă originea lor fino-ugro-vogulică?. A 
căuta în aceste condițiuni leagănul maghiarismului este 
extrem de dificil, dacă nu chiar imposibil, aşa că până şi 
profesorul Bâlint Homan în studiul său „Ungara im Kreise der 
Europäischen Völker” se mulţumeşte a situa locul de obârşie 


1l The Encyclopaedia Britanica, Fourteenth edition. A new survey of 
universal knowledge, vol. 19, London, New York, Chicago, Toronto, 1937 
p. 637. 

2 Vâmbery Hermann, Der Ursprung der Magyaren. Eine Ethnologische 
Studie, Leipzig, 1882. 

3 Budenz Jos., Ugrische Sprachstudien, Pest, 1869, p. 1-2. 


al strămoşilor săi undeva „la graniţa regiunii păduroase din 
vestul Siberiei, şi a stepei Eurasiatice”. 

Care om de ştiinţă s-ar hazarda să emită ipoteze asupra 
condiţiilor de trai ale strămoşilor poporului unguresc din 
epocile preistorice, când însăşi istoria poporului ungur este 
învăluită în atâta mister?... 

Fapt cert este, că de unde poporul care locuia pământul 
românesc ducea o viaţă stabilă agricolă cu mii de ani înaintea 
erei creştine, ungurii din veacul al IX-lea după Cristos duceau 
o viaţă nomadă, creându-şi „patrii provizorii”, condiţionate de 
împrejurările exterioare. Este o pură întâmplare aşezarea 
definitivă a ungurilor în regiunile azi disputate. Chiar în 
momentul cuceririi Panoniei, ungurii mai trăiau în faza 
nomadismului. Îndeletnicirile lor din acea epocă sunt mărturii 
preţioase în această privinţă. 

Până şi în lucrările cu caracter pronunţat propagandistic 
ungurii sunt nevoiţi să recunoască acest adevăr. Astfel, în 
voluminosul tom intitulat: „Ungarn. Das Antlitz einer Nation” 
(Ungaria. Aspectul unei Națiuni”) destinat a face cunoscut în 
ţările de limbă germană (în epoca de tristă memorie a 
primatului german în Europa), în prim loc însuşirile fără egal 
al naţiei ungare şi, în al doilea rând, ataşamentul din 
totdeauna al ungurilor faţă de Germania, profesorul István 
Györffy de la Universitatea din Budapesta recunoştea că 
ungurii erau în momentul cuceririi Panoniei pe jumătate 
nomazi „ein  halbnomadisches Volk”, sinceritate care 
trebuieşte prețuită la justa ei valoare. 

Istoricul ungur Tibor Eckhardt, care în privința originilor 
poporului maghiar susține teoria fino-ugro-turcă (,„fino- 
ougrien — d'origine, mais turk par la culture et l'aspect 
exterieur”)!, recunoaşte şi el că ungurii şi-au păstrat în noua 
lor patrie viaţa lor de nomazi. „Cultura şi obiceiurile lor se 
asemănau cu acelea ale celorlalte popoare nomade. Ei 
practicau raptul femeilor. Tatăl putea să-şi vândă sau să dea 
în gaj copiii. Moneda lor consista în piei de animale, în blănuri 
sau în viţei”?. lar pentru a completa această imagine a 


1 François Eckhardt, Histoire de la Hongrie, Paris, 1932, p. 9. 
2 Ibid., p. 11-12. 


primilor unguri descălecaţi în Europa centrală, istoricul ungur 
continuă: „Les Bavarois, les Saxons, les Souabes ne tarderent 
pas à connaître ce nouveau fléau de la civilisation 
occidentale: l'lItalie, la France et l'Empire Byzantin ne furent 
pas moins €prouves”!. 

Etnograful ungur Györffy afirmă chiar că până şi în zilele 
noastre în unele regiuni din pusta ungară ţăranii unguri cresc 
vitele după moda nomazilor şi ne citează în acest sens ca 
exemple semnificative ţinuturile Hortobagy din 
departamentul Debrețin şi Bugac din Kecskemet 
„Ethnographie des Ungartums in Ungarn. Das Antlitz einer 
Nation”. 

Revenind după această sumară incursiune în istoria 
ungurilor la epocile îndepărtate ale preistoriei pământului 
locuit azi de români, menționăm că, după cercetările 
arheologului român Andrieşescu publicate în lucrarea sa 
„Contribuţie la Dacia înainte de Romani”, pe la sfârşitul epocii 
neolitice şi-ar fi făcut apariția pe teritoriul actualei Românii 
poporul trač. Chestiunea este încă discutată. Ceea ce este 
însă fapt cert, este împrejurarea că tracii se găseau de acum 
pe pământul Transilvaniei în epoca imediat posterioară, 
denumită „vârsta bronzului”, care începe cam în jurul anului 
1800 înainte de Christos. Tot în „Enciclopedia britanică” citim 
că: „Această epocă (a bronzului) are mari merite artistice, şi 
unele din cele mai reuşite (finest) producţii în aur şi bronz din 
epoca de bronz european provin din Transilvania”?. 

Descoperirile privitoare la această epocă au format obiectul 
unor aprofundate cercetări care duc la concluzia certă a 
existenţei unei civilizaţii superioare şi unite pe întregul 
cuprins al regiunii, limitată la sud, de Balcani şi Marea 
Neagră, şi la vest de Tisa, regiune pe care o vom numi de 
acum înainte: Dacia. 

Ultima fază a epocii bronzului, „Le bel âge du bronze” şi 
vârsta de fier care i-a urmat, au fost analizate cu o erudiție, o 


1 /bid., p. 12. 

2 |. Andrieşescu, Contribuţie la Dacia înainte de Romani, laşi, 1912, p. 
122. 

3 The Encyclopaedia Britanica, Fourteenth edition, vol. 19, p. 637. 


logică şi o inteligenţă excepţionale, de marele învăţat român 
Vasile Pârvan, care în magistrala sa lucrare intitulată „Getica” 
ne face să urmărim, pas cu pas, desfăşurarea vieţii din Dacia 
în epoca pe care el o numeşte „Protoistoria Daciei”. 

Cercetările lui Dechelette? şi ale lui Schuckhardt: privitoare 
la epoca dintre anii 1500 şi 700 înainte de Chr., dovedesc 
existenţa unei culturi carpato-dunărene, influenţată în mod 
vădit de civilizaţia apuseană veneto-iliriană. Descoperirile 
făcute de Kovacs în 1915 la Tg. Mureş în Transilvania, 
confirmă strânsa legătură între cele două civilizaţii”. În 
mileniul al doilea şi în primul mileniu înainte de Chr. existau, 
fără îndoială, schimburi materiale şi grefate pe ele — 
influenţe spirituale, pe care nimeni nu le-ar fi bănuit dacă nu 
se scoteau la iveală urmele protoistorice. 

Vasile Pârvan, bazat pe datele fundamentale furnizate de 
descoperirile arheologice, ne-a redat, cu o putere de evocare 
neîntrecută, o imagine extrem de completă a vieţii tracilor, pe 
care mai târziu îi vom întâlni sub numele de daci sau geţi — 
nume de provenienţă iraniană”. 


Poporul daco-get 


Poporul daco-get este reprezentat de Pârvan ca un popor 
de ţărani, înzestrat cu mari însuşiri artistice. Broderiile şi 
ţesăturile din acea vreme par să fi fost tot atât de bogate în 
motivele decorative ca şi ceramica, unică în felul ei. 

În fruntea poporului era clasa nobililor războinici, care 
ducea o viaţă, se pare, destul de luxoasă, dacă judecăm după 
obiectele de aur rămase din acea vreme. Clasa de jos a 
ţărănimii folosea unele instrumente care par să fi fost 
produse de însăşi spiritul lor inventiv, cum ar fi, de pildă, 


1 V. Pârvan, Getica. O protoistorie a Daciei, Bucureşti, 1926. 

2 Joseph Dechelette, Manual d'archéologie préhistorique celtique et 
gallo-romaine, ed. |l, Paris, 1925, ed. 1, p. 296; II2, p. 532, 763, 765. 

3 Carl Schuchardt, A/teuropa. Kulturen. Rassen. Volker, ed. 3, Berlin și 
Leipzig, 1935, p. 210, 211. 

4 Kovacs Istvan, în „Dolgozatok — Travaux”, Cluj, VI, 1915, p. 248. 

5 V. Pârvan, op. cit., p. 260, 286, 753. 


secera. Clasa stăpânitoare, influenţată de helenism, credea în 
zeii cereşti, având — se pare — cultul zeului soare, iar 
păturile de jos o adorau pe marea zeiţă subpământeană a 
rodniciei, vegetației şi a morţii!. 

Neamul cimmerienilor, înrudiţi cu francii, şi-a fixat, în mod 
provizoriu aşezările în aceste regiuni, fără a tulbura însă prea 
mult felul de viaţă al poporului daco-get?. În schimb, 
năvălitorii care le-au urmat, sciţii, au produs între Dacia şi 
apusul Europei un gol de nepătruns. 

Sciţii (sec. VII până în sec. IV î. Chr.), pătrunzând în Dacia, 
adaugă la civilizaţia fierului o artă influenţată de mongolii din 
Asia şi de grecii din nordul Mării Negre:, ţinuturi pe unde au 
trecut înainte de a se aşeza în Dacia. Urmele rămase de la 
sciți ne fac să asistăm din nou la acelaşi fenomen pe care l- 
am întâlnit şi în epocile anterioare; năvălitorii iranieni au 
ocupat ţinuturi care se situează perfect în centrul actualei 
Romanii, principalele aşezări găsindu-se şi de această dată, în 
Transilvania spaţiul acesta este creat de natură parcă spre a 
conţine, în limitele sale, pe unul şi acelaşi popor, iar nu de a fi 
dislocat în ţinuturi complet separate unele de altele, prin 
graniţe fictive. Omogenitatea suveranităţii s-a impus din 
timpurile cele mai îndepărtate în aceste regiuni cu tăria unui 
imperativ categoric. 

Treptat, treptat, tracii Daciei i-au asimilat pe sciți. „Ei au 
fost repede absorbiți de populaţia autohtonă, spune 
Enciclopedia britanică”?, şi în acelaşi sens avem mărturia lui 
Herodot care scria că în timpul său, adică cam prin anii 500 în 
Chr., agatirşii, sub conducerea regelui lor Spargapeithes, care 
locuiau în regiunea Munţilor Apuseni din Transilvania, erau pe 


1l Vezi pe larg V. Pârvan, op. cit, p. 130-173. lată cum îi 
caracterizează pe scurt marele învăţat: „Geto-Dacii au fost un popor de 
ţărani: aşezaţi, statornici, supuşi şi cu frică de Zeul lor, amărâţi de vecini 
cu nesfârşitele războaie şi prădăciuni şi sălbăticiţi şi ei de multe ori de 
ticăloşiile lor, totuşi veseli şi glumeţi la timp de pace, mânioşi şi cruzi 
numai la război, îndeobşte încă cu bun simţ şi mereu întorcându-se la 
străvechea lor credinţă optimistă în zei şi în oameni” (/bid., p. 173). 

2 Ibid., p. 2-4, 33, 40, 237, 282, 406, 520. 

3 Ibid., p. 5. 

4 The Encyclopaedia Britanica, Fourteenth edition, vol. 19, p. 637. 


punctul de a-şi pierde naţionalitatea!. Fapt cert este că în sec. 
III înainte de era creştină, fuziunea dintre cele două neamuri, 
traco-dac şi scit, era completă?. 

Oricât de succinte sunt aceste consideraţii asupra acelei 
epoci îndepărtate, trebuie totuşi să menţionăm concluziile lui 
Patsch? şi a lui Kretschmer’ privitoare la urmele toponimice 
rămase din acele vremuri. Aceşti doi învăţaţi susţin că Oltul şi 
Dunărea sunt numiri de origine scită. Persistenţa lor în graiul 
românesc ar fi, chiar şi în cazul acestei ipoteze, una din 
probele cele mai concludente ale continuității daco-romano- 
română pe teritoriul României de azi. 

Saşii din Ardeal mai întrebuinţează şi azi vechea denumire 
de Alt pentru Olt, derivație directă din vechiul A/utus. Pentru 
ca saşii să fi putut împrumuta această denumire, în momentul 
instalării lor pe teritoriul Ardealului, trebuie ca ei să fi găsit o 
populaţiune autohtonă, în limbajul căreia termenul să fi intrat 
de multă vreme. 

Înainte de închegarea sa definitivă, poporul autohton traco- 
dac a suferit influenţa binefăcătoare a celților, care au venit 
din apus (prin anul 280 î. Chr.)* aducând cu ei noile forme de 
cultură occidentală. Se presupune că primele organizaţii 
politice ale populaţiunii autohtone s-au înfiinţat în urma 
contactului cu celții. 

Urmele cele mai numeroase ale prezenţei temporare celte 
le găsim tot în Ardeal, la Cristurul Secuiesc, la Aiud şi la 


1 Herodot, IV, 48 şi 104. 

2 Vezi şi V. Pârvan, op. cit.,P. 429, 459 

3 Carl Patsch, Die Vâ/kerschaft der Agatyrsen, în „Anz. der Wiener 
Akademie der Wissenschaften in Wien, Philosophisch-historische Classe”, 
1925, N. XXI a, p. 72. 

4 P. Kretschmer, în „Glotta”, 24, 1935, p. 3; vezi şi C. Daicoviciu, op. 
cit., p. 87; Idem, La Transilvania nell antichità, Bucarest, 1943, p. 37. 

5 B. P. Haşdeu propune o origine scitică a radicalului „alt” (B. P. 
Haşdeu, Istoria critică a românilor, |, ediţia a Il-a, Bucureşti, 1874, p. 253- 
255). N. Drăganu se pronunţă pentru originea sa tracică şi demonstrează 
convingător că ungurii, saşii şi secuii au preluat denumirea de „alt” de la 
români (N. Drăganu, Românii în veacurile IX-XIV pe baza toponimiei şi a 
onomasticei, Bucureşti, 1933, p. 536-540). 

6 V. Pârvan, op. cit., p. 65, 220. 


Apahida!, ultima localitate unde s-a găsit un cimitir de 
incinerare celt. Prezenţa celților mai este însă semnalată şi în 
restul teritoriului locuit azi de români, după cum a fost 
semnalată şi prezenţa năvălitorilor anteriori (Valea Prahovei, 
unele localităţi din Muntenia şi din Moldova). 

Când forţa atacurilor popoarelor celte slăbeşte, pământul 
Daciei poate fi considerat ca fiind în întregime sub 
suveranitatea politică necontestată a populaţiei autohtone 
milenare?: daco-geții de neam tracic, cu amestec de sânge 
scit şi celt. 

Unitatea teritorială a adus după sine, după o evoluţie 
milenară, şi unitatea configurației etnice, consecinţa firească 
a unui spaţiu armonios conturat. 


1 |. Nestor, în „Dacia” VII-VIII, p. 180; C. Daicoviciu, op. cit., p. 40. 

2 V. Pârvan, op, cit., p. 186, 216, 299, 466, 564. 

3 În anul 60 î.Chr., aşa cum scrie Strabon, regele dacilor Burebista a 
învins pe celți: „pe celții cei ce se amestecaseră cu tracii şi cu ilirii i-a 
pustiit cu totul şi pe boii care ascultau de regele Critasiros, precum şi pe 
teurisei, i-a şters de pe faţa pământului” (Strabon, VII, 3, 11, c. 303), fiind 
supranumit „Celtoctonul”. Desigur, celții rămaşi s-au topit în masa 
poporului geto-dac. 


PARTEA A II-A 


TRANSILVANIA, LEAGĂNUL ROMÂNISMULUI 
Dacii — Romanii — Românii 


l. Dacii 


Deşi teritoriul ei era împărțit în mai multe principate de 
suveranităţi deosebite. Dacia n-a cunoscut timp de trei secole 
şi jumătate nici o altă dominație decât aceea a regilor 
autohtoni. Mulţi dintre regii de pe versantul apusean al 
Carpaţilor îşi întindeau stăpânirea şi asupra teritoriilor de pe 
versantul răsăritean (regele Oroles, de pildă)'. Dintr-o 
inscripţie grecească, descoperită recent, la Histria, s-a putut 
constata că regele Rhemaxos, care domnea în regiunea 
Carpaţilor, era şi protectorul cetăților greceşti de pe ţărmul 
Mării Negre?. Fenomenul, explicabil prin legătura firească a 
diferitelor provincii dacice între ele, nu este izolat, căci şi în 
timpurile mai vechi, cetăţile greceşti de pe litoral depindeau 
de regii geţi din interiorul ţării. „Oraşul Callatis şi altele de-a 
lungul coastei, au fost în mare măsură aservite regilor traco- 
sciți din interior”?. 

Locuitorii acestor state răspândite în vastul teritoriu situat 
între Dunăre, Marea Neagră, Nistru, Tisa sunt cunoscuţi din 
momentul închegării naţionale sub numele de daci şi geţi. 

Unii scriitori antici îi numeau geţi, iar alţii daci, dar ei erau 
unul şi acelaşi popor. Clarificarea ne-a lăsat-o istoricul grec şi 
omul politic roman Dio Cassios, care a trăit aproximativ între 
anii 155 — 236 d. Chr.: 


1 Trogus Pompius-lustinus, XXXII, 3, 16. 

2 Inscripţia a fost descoperită la Histria în campania de săpături 
arheologice din 1930. Vezi Radu Vulpe, în „Analele Dobrogei”, XII, 1931, p. 
293 şi în „Gândirea”, XI, 9 (1931), p. 362. Vezi şi C. Daicoviciu, La 
Transylvanie dans l'antiquité, p. 89. 

3 The Encyclopaedia Britanica, Fourteenth édition, vol. 19, p. 637. 


„Eu îi numesc daci pe oamenii pomeniţi mai sus, cum îşi 
spun ei înşişi şi cum le zic romanii, măcar că ştiu prea bine că 
unii dintre helleni îi numesc geţi, fie pe drept, fie pe nedrept. 
Căci eu îmi dau bine seama că geții locuiesc dincolo de 
Haemus, de-a lungul Istrosului (...)”!. 

Ceva mai înaintea sa, marele geograf grec Strabon precis 
zase deja: „dacii au aceeaşi limbă ca şi geţii”?. 

Profesorul Nicolae lorga a caracterizat astfel poporul dac: 
„Material trac, consolidat de o influenţă ilirică şi îmbrăcat în 
armătura sciţilor nobili, care sunt agatirşii”. 

Despre geto-daci, prima mărturie scrisă o avem de la 
părintele istoriei Herodot, din secolul V î.e.n. Acesta, 
referindu-se la campania lui Darius | din anul 514 î.e.n. 
Împotriva sciţilor, semnalează îndrăzneala geților dobrogeni 
de a-l înfrunta pe faimosul rege persan şi, desigur, 
înfrângerea lor „măcar că ei sunt cei mai viteji şi cei mai 
drepţi dintre thraci”?. 

Scriitorul Arrian, istoriograful lui Alexandru Macedon, ne 
vorbeşte de expediţia marelui împărat în contra triburilor 
traco-ilirice din sudul Dunării, pomenind, cu această ocazie, şi 
de trecerea lui Alexandru cel Mare pe teritoriul Munteniei. Aici 
era întâmpinat de o armată a geților formată din patru mii de 
călăreţi şi zece mii pedestrași‘. 

Arrian descrie înaintarea falangei macedonene prin câmpia 
geților, până la oraşul reşedinţă al regelui geților pe care l-a 
cucerit: 

„În cursul nopţii au mers-prin locuri unde holdele de grâu 
erau îmbelşugate. În felul acesta au rămas mai neobservaţi în 
înaintarea lor pe mal. La ivirea zorilor, Alexandros a pornit 
prin holde. El a poruncit pedestraşilor să înainteze, culcând 
grâul cu  lăncile înclinate, până au ajuns la locurile 
necultivate”?. 

Lysimachos, urmaşul lui Alexandru Macedon, a fost însă 


1 Dio Cassios, /storia romană, LXVII, 6, 2. 
2 Strabon, Geografia, VII, 3, 13, (C 305). 

3 Herodot, /storii, IV, 93. 

4 Arrian, Expediția lui Alexandru, |, 3, 5. 

5 Ibid., |, 4, 1. 


mai puţin norocos. În două rânduri (300, 292) oştile 
Macedoniei, conduse, mai întâi de fiul său, Agatocles, apoi de 
el însuşi, au fost înfrânte de geţi. Chiar şi Lysimachos a căzut 
prizonier în mâinile geților. Dar înțeleptul rege al geților îl 
ducea în cetatea sa Helis şi în loc să-l ucidă, cum cereau 
soldaţii săi, a pus să fie ospătat regeşte, servindu-i vin în 
pocale de aur! făcându-şi, în cele din urmă din regele 
Lysimachos, un prieten şi un aliat, ajungând chiar să se 
înrudească cu acest urmaş al marelui Alexandru Macedon. 
Iscusitul rege Dromichaites reuşeşte astfel să pună capăt 
războaielor dintre Dacia şi puternica Macedonie. 

Un alt trib puternic getic şi anume al cailor din centrul şi 
nordul Moldovei, pe care romanii n-au reuşit să-l subjuge 
niciodată, a conferit, se pare, numele său masivului muntos, 
în preajma căruia locuia; Carpaţii de azi. 

Impărțirea Daciei în grupuri de state răspândite pe vastul' 
teritoriu durează până în clipa în care unul din regii daci şi 
anume Burebista, care domnea în sud-vestul Transilvaniei, 
reuşeşte să învingă toate rivalităţile dintre regii daci şi să 
creeze astfel, reunind laolaltă toată lumea dacică, un puternic 
regat cu o politică a sa, bine definită?. 

Centrul acestui regat, care avea proporţii uriaşe, 
întinzându-se în sud până în munţii Haemus (Balcani), la 
răsărit până la Nistru, la nord până în Carpaţii Păduroşi, la 
apus până la graniţele de vest ale Panoniei şi la sud-est până 
la Marea Neagră, era în TRANSILVANIA — NUCLEUL TUTUROR 
UNITĂŢILOR DE NEAM ŞI DE SUVERANITATE CARE S-AU 


1 Diodor din Sicilia, Biblioteca istorică, XXI, 12, 2. 

2 Cel mai mare specialist în istoria geto-dacilor, V. Pârvan, prezintă, 
astfel rolul geto-dacilor şi al statului lor în era dinainte de Christos: „Geţii 
— stăpânitorii marelui drum de civilizaţie al Dunării — de la început îşi 
urmăreau politica lor şi alcătuiau un stat bine închegat, care cu toate 
invaziile străine şi disensiunile interne, se menținea pe acelaşi întins 
teritoriu la Dunărea de Jos, primea puternice întăriri greceşti — pe Dunăre 
în sus — şi apoi romane — pe Dunăre în jos dar în aceeaşi vreme oferea, 
la rândul lui şi grecilor şi romanilor o consistenţă spirituală superioară şi 
foarte caracteristică, pe care literatura antică a însemnat-o cu mirare şi 
admiraţie, făcând din geţi aproape un popor fabulos, prin vitejia, 
înţelepciunea şi sentimentul lui de dreptate” (V. Pârvan, op. cit., p. 82). 


DESFĂŞURAT DIN TIMPURILE CELE MAI STRĂVECHI PÂNĂ LA 
CELE MAI MODERNE ÎN REGIUNEA CARPATO-DUNĂREANĂ. 

In timpul marelui rege, Dacia avea aproape acelaşi teritoriu 
cu acel al României de după războiul mondial din 1914— 
1918. Cităm din „Enciclopedia Britanică” pasajul privitor la 
fruntariile Daciei: 

„Dacia — un ţinut întins al Europei Centrale, mărginit la 
nord de şirul munţilor Carpaţi, la sud de Dunăre, la apus de 
Pathissus şi la răsărit de Tyras — corespunde astfel, în 
general, României şi Transilvaniei”. 

Burebista intră în contact direct cu cetăţile greceşti de pe 
litoralul occidental al Mării Negre, care îl recunosc protector. 
Ca şi în timpul predecesorilor săi, expansiunea elenismului în 
Dacia în timpul lui Burebista era destul de însemnată. În 
raporturile sale cu Roma, recte cu Pompei, adversarul lui 
Cezar, regele dac se serveşte de solia lui Acornion, un grec 
din cetatea Dionysopolis, care în anul 48 în. Chr. poartă 
tratative cu Pompei lângă Heraclea Lyncertis, în Macedonia, 
„câştigând bunăvoința romanilor pentru rege”?, obţinând 
recunoaşterea, de fapt, a statului lui Burebista şi punând 
bazele unei alianţe de scurtă durată între daci şi romani. 

Urmele greceşti în secolele care au precedat regatul lui 
Burebista ca şi în timpul domniei sale sunt extrem de 
numeroase pe întregul întins al Daciei. „Valea Dunării şi a 
afluenților săi — zice Vasile Pârvan într-una din prelegerile 
sale de la Cambridge — a fost pătrunsă în chipul cel mai 
intens de către expansiunea comercială grecească tocmai în 
vremea lui Burebista. 

Ai impresia chiar în regiunile mai îndepărtate ca: Bucureşti, 
Ploieşti, Turnu Măgurele, că te găseşti tot în teritoriul rural al 
unui oraş grecesc de pe litoralul trac, ca Histria, Tomis sau 
Odessus, atât de numeroase sunt resturile greceşti în 
dărâmăturile satelor dace”?. 


1 The Encyclopaedia Britanica, Fourteenth edition, vol. 6, p. 969. 

2 Vasile Pârvan, op. cit, p. 78-79, 80; vezi şi Ronald Syme, The 
Roman revolution, Oxford, 1939, p. 74. 

3 V. Pârvan, Dacia. An sutliene of the early civilisations of the 
Carpatho-Danubian countries, Cambridge, University Press, 1928, p. 106. 


Elenismul n-a lăsat totuşi urme adânci la tracii din nordul 
Dunării spre deosebire de influenţa exercitată de greci asupra 
tracilor din sudul fluviului!. Nu se găsesc urme ale unei culturi 
daco-elenice. Trebuieşte totuşi menţionată influenţa elenă din 
Dacia, căci, chiar dacă n-a fost determinantă pentru crearea 
unei noi forme de viaţă, totuşi, a influenţat, într-o oarecare 
măsură, felul de viaţă şi credinţa poporului dac, atât de 
deosebit de acel elen. La elementele autohtone trace peste 
care s-au suprapus, în cursul vremurilor, influenţele orientale 
cimmeriano-scite şi influenţa occidentală a celților trebuie 
adăugat şi elementul elenic ca factor component al civilizaţiei 
daco-gete. 

Cetățile greceşti de pe malul Mării Negre: Histria, Calattis, 
Apollonia, Dyonysopolis au fost din secolul VIl-lea în. Chr. în 
permanent contact cu populaţiile daco-gete. Într-un moment 
dat, pentru strângerea raporturilor comerciale, ele înfiinţează 
factorii pe teritoriul actual al Munteniei şi al Moldovei, aceea 
de la Barboşi, lângă Galaţi, fiind desigur cea mai importantă. 
În urmă, comercianții veniţi din Grecia, trec Dunărea şi 
pătrund adânc în Dacia pe căile de comunicaţie din acea 
vreme: văile râurilor Dâmboviţa, Argeş, Ialomiţa, Şiret şi 
Trotuş. Urmând cursul acestor ape, infiltraţiile greceşti ajung 
în Ardeal, ţara aurului, unde la Costeşti s-au găsit urme ale 
civilizaţiei elene din acea epocă?. Monedele macedonene şi 
greceşti, găsite în abundență pe teritoriul Daciei, ne dovedesc 


1 „Cât priveşte cultura grecească, — scrie V. Pârvan — a cărei 
presiune asupra Daciei, de la Alexandru cel Mare încoace, devenise din ce 
în ce mai energică, luând până şi calea cuceririlor războinice în stânga 
Dunării, ea a fost în chip natural redusă — prin rezistenţa getică — la un 
rol aproape numai economic, putând fi transmisă exclusiv paşnic prin 
negustorii greci veniţi la noi, şi nu a putut exercita şi o acţiune politică şi 
naţională, printr-o stăpânire efectivă, — centrul de operaţii grecesc fiind 
prea slab, la Pontul Euxin, ori prea depărtat, în Macedonia sau Asia Mică. 

Aşa se explică de ce Dacia rămâne şi aproape în tot cursul vârstei a 
doua a fierului o ţară legată de viaţa Europei centrale, cu orientare spre 
Vest, iar mersul biruitor al Elenismului, care transformă întreg Răsăritul şi 
Sudul, se opreşte neputincios la Dunăre, lăsând toată regiunea enormă 
dintre Dunărea Mijlocie, Elba de Sus şi Dunărea de Jos, cu centrul în 
cadrilaterul muntos transilvan, în voia Celtismului (/dem, Getica, p. 462). 


2 V. Pârvan, Getica, p. 416-418, 480, 798. 


că produsele ţării pe care le cumpărau grecii erau atât de 
numeroase încât mărfurile aduse din Grecia erau cu totul 
insuficiente pentru schimb şi trebuia să se facă uz şi de 
monedele greceşti. 

În unele locuri (regiunea Histriei, de pildă) au fost găsite 
urme greceşti, admirabil executate, laolaltă cu resturi gete, 
lucrate rudimentar de lucrătorii indigeni, ceea ce confirmă, 
conlocuirea geto-greacă atât în mediul rural cât şi în cetăţile 
greceşti de pe litoralul Mării Negre.. 

Penetraţia elenă ne demonstrează până la evidenţă, faptul 
existenţei unei populaţii autohtone compacte, răspândită pe 
întreaga suprafaţă a Daciei şi dovedeşte contactul permanent 
între regiunile situate pe cele două versante ale Carpaţilor, 
căile de comunicație fiind dirijate înspre masivul carpatic, iar 
trecătorile deschizând porți numeroase spre bogățiile 
Transilvaniei. 

In sfârşit, penetraţia elenă ne arată că şi Dunărea, ca şi 
Carpaţii de altfel, nu constituia un obstacol pentru realizarea 
unor comunicaţii continue între regiunea din nordul ei cu 
aceea din sud?. De altfel, inscripţiile greceşti de tot felul de pe 
litoralul Pontului Euxin (Marea Neagră) ne vorbesc cu mult 
înaintea erei creştine de prezenţa regilor şi principilor daci din 
nordul Dunării în regiunile situate în sudul fluviului”. 

Unificarea întregii lumi dacice din Carpaţii Nordici până la 
Munţii Haemus, din părţile Tyrasului până în zona Dunării de 
mijloc sub autoritatea regelui Burebista a dus ia creşterea 
considerabilă a forţei daco-geților. Alianţa lui Pompei cu 
Burebista echivala cu recunoaşterea de facto a statului său şi 
confirma aprecierea acestei forţe de către Roma însăşi. 

După înfrângerea lui Pompei la Pharsalos (48 în. Chr.) 
însuşi lulius Caesar pregăti o expediţie în contra puternicului 
rege dac ale cărui oşti se pare, nu ajunseseră la timp la 
Pharsalos pentru a lupta alături de Pompei. Câţiva ani Caesar 


1 /bid., p. 19, 52, 70, 74, 130-131. 

2 Vezi pe larg Pârvan, V., La pénétration héllénique et hellsnistique 
dans la valle du Danube, în „Bulletin de la section historique”, tom. X, 
Bucureşti, 1923, passim. 


3 C. Daicoviciu, op. cit., p. 89. 


a concentrat armate în Macedonia pentru a ataca Dacia. Dar 
acest proiect nu s-a transformat în fapt, deoarece Caesar a 
căzut sub loviturile conspiratorilor în anul 44 in. Chr., tocmai 
în clipa în care pregătirile contra Daciei erau în toit. Oricum, 
amânarea timp de 4 ani a atacului împotriva Daciei lui 
Burebista, însoţită de intensele preparative militare din 
Macedonia ne arată că marele comandant roman Caius lulius 
Caesar nu-şi subestima adversarii. 

Strabon evaluează la 200.000 luptători armata de care 
dispunea regele dac?. Profesorul lorga socotea cifra exactă, 
dacă la soldaţii daci se adaugă armatele aliaţilor lor sarmato- 
germani’. Vasile Pârvan, luând ca punct de reper cifra de mai 
sus, a ajuns a evalua la aproape 1 milion populaţiunea Daciei 
din secolul care a precedat era creştină“ — ceea ce, desigur, 
constituia un record pentru acele timpuri, îndepărtate. 
Această evaluare concordă de altfel cu spusele lui Herodot, 
care considera pe traci ca fiind cel mai numeros popor din 
lume, după indieni?. 

După moartea lui Burebista, regatul dac se împarte în 4 şi 
apoi în 5 principatef. Atât însă, sub Burebista cât şi sub 
urmaşii săi, dacii sunt atât de evoluaţi politiceşte, încât 
participă activ la viaţa politică şi diplomatică europeană din 
vremea lor, spre deosebire de tracii din Balcani care 
rămăseseră la formele primitive ale vieţii de stat. Aşa cum 
Burebista încearcă să-şi asigure integritatea întinsului său 


1 Suetonius, Vita Caesarum, XLIV, 1, 6, 7. 

2 Strabon, Geografia, VII, 3, 13. 

3 lorga N., Geschichte der Rumänische Volker, vol. |, Gotha, 1905, p. 

4 Vasile Pârvan a calculat numărul populației Daciei pornind de la 
informația lui Strabon că forța ofensivă a lui Burebista se ridica la 200.000 
soldați „ceea ce face — după sistemul de mobilizare barbar — cam a 
cincea parte a populației totale, care altfel s-ar fi ridicat la 1 milion de 
locuitori. Având în vedere desimea aşezărilor preistorice din regiunea 
carpato-danubiană — preciza Vasile Pârvan — această cifră nu este 
exagerată în plus, ci mai degrabă e modestă” (Pârvan, V., Getica, O 
protoistorie a Daciei, p. 91). 

5 Herodot, V, 3. 

6 Strabon, VII, 3, 11. 


stat printr-o lovitură diplomatică dibace, oferind sprijin lui 
Pompeiu, în contra lui lulius Caesart, Cotiso şi Dicomes, doi 
regi daci din părţile Transilvaniei, se amestecă în războaiele 
civile ale Romei, primul luând partea lui Augustus contra lui 
Antoniu? şi cel de-al doilea, oferind alianţa sa lui Antoniu 
contra împăratului roman’. 

Mai mult încă, regele dac Cotiso tinde să promoveze 
sistemul legăturilor de rudenie dintre casele domnitoare ca 
bază a amiciţiei între cele două popoare: dac şi roman — 
urmând ca împăratul să se căsătorească cu fiica lui Cotiso, iar 
regelui dac permiţându-i-se să ia în căsătorie pe fiica minoră 
lulia a lui Augustus“. 

Din toate aceste împrejurări, rezultă că poporul dac în 
secolul care a precedat era creştină, era un factor destul de 
însemnat al lumii de atunci. 

Dion Chrysostomos (cca. 40 — cca. 120), care cunoştea 
bine poporul daco-get, fiindcă trăise o vreme în mijlocul lui, în 
Dacia, în timpul exilului său din anii 87— 97, aprecia că „geții 
au fost totdeauna superiori aproape tuturor barbarilor şi 
aproape egali cu grecii”>. Ca putere militară poporul geto-dac 
se plasa pe primul plan şi era considerat ca o ameninţare 
serioasă pentru interesele Imperiului roman. De altfel, de la 
graniţa de vest de pe Dunărea panonică a regatului lui 
Burebista călăreţii daci erau la numai câteva zile depărtare 
de teritoriul însuşi al Italiei. Dacă avem în vedere şi bogăţiile 
Daciei, cunoscute şi râvnite de Imperiul roman, sunt 
explicabile deci, toate încercările romanilor de a sfărâma 
această putere. Generalul M. Vinicius pătrunde în părţile 


l /bid., VII, 3, 13. 

2 Suetonius, Augustus, LXIII, 4. 

3 Plutarh, Antonius, 63; vezi şi Ronald Syme, op. cit., p. 296. 

4 Suetonius, Augustus, LXIII, 2; vezi şi V. Pârvan, Dacia. Civilizatiile 

textul original francez inedit, Bucureşti, 1937, p. 157-158; /dem, Getica, p. 
84. 

5 Jordanes, crezând că geții au fost strămoşii goților, s-a grăbit să 
înregistreze această caracterizare, (Jordaues, Getica, V, 40). Vezi şi V. 
Pârvan, Getica, p. 173. 


occidentale ale Transilvaniei în anul 14 în. Chr., şi atacă 
neamurile dace din aceste regiuni. Consulul Sextus Aelius 
Catus îi atacă pe la sud-vest şi ia 50.000 prizonieri dintre 
daci, pe care-i transportă în dreapta Dunării, colonizându-i în 
Moesia şi regiunile învecinate!. 

Izvoarele vechi ne mai amintesc şi de alţi 100.000 daci „cu 
copiii, femeile, principii şi regii lor”, transportaţi în anii 52 — 
53 d. Chr. de Tiberius Plautius Silvanus Aelianus în Moesia?, 
care îngloba din anul 46 d. Chr. şi teritoriile geto-dacice sud- 
dunărene. 

S-a insistat prea puţin asupra acestor importante 
transferuri de populaţie daco-getă la sudul Dunării în Moesia 
romană, unde îngroşa rândurile geto-dacilor de aici şi nu s-a 
pus, socotim noi, îndeajuns accentul pe evoluţia către forma 
daco-romană a noii populaţii, rezultată din fuziunea 
inevitabilă dintre cele două neamuri. Trebuie reţinut faptul că 
în timp ce dacii de la nordul Dunării duceau aici o viaţă 
naţională, dacii de la sudul Dunării, din Moesia, în număr 
destul de apreciabil pentru acele timpuri, fuzionau cu 
coloniştii romani, premergând fuziunea similarii ce se va 
efectua abia peste un secol pe teritoriul Daciei nord- 
dunărene. 

Este cam hazardat să vedem în poporul născut în Moesia o 
ramură a neamului românesc? Nu este nici menirea, nici 
intenţia lucrării de faţă de a răspunde la această întrebare. Ea 
ia naştere însă, din însăşi înlănţuirea faptelor şi de aceea am 
formulat-o. 


Decebal 


Pe la anul 86—87 d. Chr., sub sceptrul lui Decebal, Dacia, 
având centru regiunea-pivot a Transilvaniei, devine un 
puternic regat, deşi mai restrâns ca întindere din cauza 


1 Strabon, VII, 3. 10. p. 303; Vezi şi Ronald Syme, The Roman 
revolution, Oxford, 1939, p. 400-401; V. Pârvan, op. cit, p. 94-95; C. 
Daicoviciu, op. cit., p. 92 

2 V. Pârvan, op. cit., p. 103. 


expansiunii romane. După ce în anul 46 d. Chr., Imperiul 
roman cucerise teritoriile dacice sud-dunărene şi le anexase 
la provincia Moesia, conflictele militare daco-romane s-au 
înmulţit. „Ori de câte ori Danubius îngheţat îşi unea malurile”! 
şi în imperiu izbucneau lupte interne, dacii coborau din 
cetăţile lor agăţate în munţi, treceau fluviul şi atacau 
garnizoanele romane, punând sub semnul întrebării 
stăpânirea romană de aici. Unui astfel de atac îi cădea 
victimă în iarna anului 85/86 însuşi guvernatorul Moesiei C. 
Oppius Sabinus, înfrânt şi ucis de daci?. Cel mai mare istoric 
roman, Publius Cornelius Tacitus, contemporan cu Domițian, 
Traian şi Decebal, confirmă faptul că graniţa de la Dunărea de 
Jos era ameninţată de daci”, care se opuneau cu succes 
înaintării romane. Roma pregătea cea mai mare confruntare 
militară de la Caesar încoace. 

Politica de încercuire a Daciei — urmată consecvent încă 
din vremea lui Augustus — dăduse roadele aşteptate: romanii 
controlau Pusta Panonici, câmpia dintre Dunăre şi Tisa, ca şi 
câmpia moldoveană din faţa oraşului Tyris (Cetatea Albă) şi 
se pregăteau să ia în stăpânire întregul bazin al Dunării de Jos 
şi să-şi deschidă căi de comunicaţie directă din zona Tisei la 
Cetatea Albă, străpungând (şi cucerind) însăşi inima statului 
dac, Transilvania“. 

Dacii erau conştienţi de pericolul grav care îi ameninţa. În 
aceste împrejurări excepţionale a preluat conducerea statului 
dac Decebal. Regele Duras a trecut din proprie iniţiativă 
puterea în mâinile lui Decebal’, iar dacii din toate părţile ţării 


1 Lucins Annaeus Florus, Bellum Dacicum, ||, 28 (IV, 12) 18. 

2 Iordanes, Getica, XIII, 76; Eutropius, VII, 23, 4; V. Pârvan, op. cit., p. 

3 Publius Cornelius Tacitus, Vita Agricolae, 41, 1; Idem, Historiae, 
462. 

4 V. Pârvan, op. cit., p. 109-110. 


5 lată cum descrie Dio Cassius acest moment de cumpănă din istoria 
statului dac: „Duros, care domnise mai înainte, lăsase lui Decebalus de 
bună voie domnia peste daci pentru că era foarte priceput la planurile de 
război şi iscusit la înfăptuirea lor, ştiind să aleagă prilejul pentru a-l ataca 
pe duşman şi a se retrage la timp. Dibaci în a întinde curse, era un bun 
luptător şi se pricepea să folosească izbânda, dar şi să iasă cu bine dintr-o 


s-au reunit sub conducerea lui, recunoscându-l ca rege. 

Forţa statului dac reunificat a sporit astfel considerabil. La 
scurt timp, în anul 87 d. Chr., Decebal îl înfrângea pe 
prefectul Cornelius Fuscus, locţiitorul împăratului Domițian la 
comanda supremă, pătruns adânc în Dacia în fruntea 
armatelor romane. Intreaga legiune a V-a Alaudae a fost 
complet distrusă şi însuşi Cornelius Fuscus a fost ucis. 
Decebal a capturat steagurile romane, o bogată pradă şi 
numeroşi prizonieri!. 

„Luptele care s-au dat sub Domițian — zice Daicoviciu — şi 
s-au terminat sub Traian, sunt lupte pe viaţă şi pe moarte, din 
care Dacii vor ieşi învinşi, iar ţara lor ancestrală va deveni o 
provincie a marelui Imperiu roman”?. Romanii se văd însă 
nevoiţi să suspende pentru aproape un deceniu şi jumătate 
atacurile împotriva Daciei. 

Pacea încheiată de Domițian, după ce fusese victorios la 
Tapae, este departe de a fi o pace de la învingător la învins. 
Decebal intră în clientela romană; dar pentru a-i împiedica de 
a mai invada imperiul, romanii se obligă a plăti dacilor un 
subsidiu anual în bani şi a le da ingineri, maeştri, arme şi 
maşini de război’. Intr-un cuvânt, romanii se obligă a înarma 
pe cei mai vajnici duşmani ai lor. Dar Decebal se dovedeşte a 
fi pe cât de iscusit în timp de război pe atât de bun partener 
în timp de pace. El respectă tratatul cu Domițian care asigura 
ţara, fiind de fapt prima recunoaştere oficială a statului dac 
de către Imperiul Roman. 

Abia urmaşul lui Nerva, Marcus Ulpius Traianus — cel mai 
bun dintre împărați — optimus princeps rupe această pace şi 
reuşeşte să-l învingă pe Decebal, în urma a două lungi 
campanii în anii 101—102 şi 105—106. Rezistenţa 
înverşunată pe care au opus-o dacii cuceritorilor, în munţi, în 
văile Transilvaniei şi în jurul cetăților ardelene fortificate, 
precum şi episodul final al sinuciderii regelui erou Decebal şi 


înfrângere. Din această pricină multă vreme a fost un duşman de temut 
pentru romani” (Dio Cassius, LXVII, 6, 1). 

1 /bid., LXVII, 6, 5; V. Pârvan, op. cit., p. 113-114. 

2 C. Daicoviciu, op. cit., p. 93. 

3 Dio Cassius, LXVII, 7, 2, 3, 4. 


al  fruntaşilor daci! sunt ultimele pagini din viața 
independentă a poporului daco-get. Ele vin să împlinească 
imaginea pe care ne-am format-o despre poporul dac şi 
despre legătura indestructibilă care îl unea de pământul 
Daciei. N-a existat inamic al Romei care să înfrunte legiunile 
romane cu atâta tenacitate şi atâta dârzenie. 

Nu e necesar să poetizezi trecutul pentru a da valoare de 
simbol gestului regelui dac şi al generalilor săi, care preferă 
moartea, captivităţii. Fapta sa se integrează de la sine în 
trăsăturile mari ale caracterului poporului dac: dragostea 
nețărmurită pentru libertate şi ataşamentul nezdruncinat 
pentru o viață independentă. 

Dacii liberi, din munţii Sarmatici (Carpaţii Maramureşului şi 
ai Rodnei), după ocuparea Daciei de către Romani şi „Dacii 
rebellantes” din timpul lui Antonius Pius şi al lui Commodus, 
sunt cea din urmă exemplificare a spiritului de neatârnare 
care a  însufleţit poporul dac?, element constitutiv 
fundamental al poporului român, cel de-al doilea element de 
bază fiind romanii. 

După înfrângerea dacilor, înfrângere pe care romanii au 
sărbătorit-o triumfal, spre a marca astfel importanţa zdrobirii 
rezistenţei dace?, Dacia a fost transformată în provincie 
romană, cuprinzând între hotarele ei Transilvania, Banatul şi 
o parte din Oltenia, iar capitala ei va fi în cele din urmă Ulpia 
Traiana Sarmizegetusa. 

Colţul sud-estic al Transilvaniei, răsăritul Olteniei, Muntenia 
şi sudul Moldovei au fost anexate la provincia Moesia 
Inferior“. Deşi zdrobise armata lui Decebal, şi nimic nu i mai 
stătea în cale, Traian nu a mai continuat campania de 
cucerire a întregii Dacii. Dacii din nordul şi centrul Moldovei, 

ca şi cei din Crişana şi Maramureş, rămâneau liberi, în afara 
stăpânirii romane. Fără îndoială marele împărat Traian intuise 
poziţia strategică a Transilvaniei. El şi-a dat seama că acel ce 
stăpâneşte Transilvania — centru vital al Daciei — poate să 
domine, să controleze întreaga Dacie, până la Tisa, Nistru şi 
Marea Neagră. 

Astfel în anul 106 d. Chr. Dacia devine provincie stăpânită 
de romani. 

Impăratul Traian ne-a lăsat întreaga măsură a valorii 
victoriei sale şi, desigur, a puterii regatului dacic învins. 
Sărbătorile pe care le-a organizat la Roma cu acest prilej au 
durat, în mod cu totul neobişnuit, 123 de zile, adică aproape o 
jumătate de an. Marele împărat a suprimat toate dările şi — 
mai mult chiar decât visau cetăţenii Romei — a acordat 
fiecărui cap de familie câte 650 dinari. Pentru cetăţenii Romei 
surpriza şi satisfacția au fost cu atât mai mari cu cât înainte 
de războaiele lui Traian cu Decebal tezaurul imperiului era 
secătuit şi un regim de severe economii fusese adoptat. Dar 
— aşa cum scria loannes Lydus!, după relatările medicului lui 
Traian, Criton în „Geticele” sale, marea pradă de război 
smulsă din Dacia se ridica la peste 5.000.000 livre de aur şi 
10.000.000 livre argint, la care se adăugaseră numeroase 
vase de aur „de nepreţuită valoare”, mulţime de turme şi 
sclavi?. Reputatul specialist francez, Jérôme Carcopino, în 
urma unor calcule severe, evalua prada de război luată de 
Traian din Dacia la 165.500 kg aur — 555.900.000 fr. aur şi 
331.000 kg de argint = 62.200.000 fr. aur?. Chiar şi atât de 
drastic diminuată în calculele specialistului francez, prada de 
război luată de romani din Dacia a fost considerabilă. Ploaia 
de aur dacic a determinat o sensibilă redresare a finanţelor 
imperiului“, iar preţul aurului a scăzut în întreg imperiul cu 


1 De Magistratibus, 28. 

10% şi chiar mai mult. Au fost construite măreţe edificii 
publice ca forumul lui Traian, temple (templul lui Mars ultor), 
monumente (Trophaeum Traiani), apeducte, statui de bronz 
poleite cu aur purtând inscripţia „din avuţia dacilor învinşi au 
fost făcute”. 


Civilizaţia dacilor 


În linii mari, vom schiţa starea socială şi stadiul la care 
ajunsese civilizaţia Daciei în momentul penetraţiei romane. 

Dacii formau două clase sociale: una extrem de numeroasă 
locuia în mediul rural, în locuinţe de lemn a căror construcţie, 
imortalizată de Columna lui Traian din Roma, este 
asemănătoare cu aceea a caselor ţărăneşti de la munte din 
România... 

Ocupaţia de căpetenie a acestor locuitori era munca 
câmpului şi creşterea vitelor. Ţăranii îşi pregăteau singuri 
uneltele pe care le foloseau la munca câmpului şi îşi fabricau 
singuri şi îmbrăcămintea. Ceramica, dezgropată în Ardeal, ne 
arată că poporul dac cunoştea secretul celor mai fine paste 
pentru fabricarea vaselor, pe care ei le modelau însă, în 
forme primitive, reamintind vasele de tip neolitic?. 

În Transilvania, existau ateliere pentru prelucrarea 
metalelor şi fabricarea armelor. Armele dacilor erau de un tip 
cu totul necunoscut în celelalte regiuni învecinate (pumnale şi 
săbii încovoiate)?. 

în J.R.S., 1930, p. 55 şi urm; C. Daicoviciu, La Transylvanie dans 
l'antiquité, p. 106. 

1 W. Weber, Rómische Herrschertum und Reich im zweiten 
Jahrundest 1937, p. 68 şi urm. /dem, Au Rumäniens Frühzeit, Bukarest, 
1942, p 69 şi urm.; /dem, Das Dako-Getische Volk, în „Revue historique de 
sud-est européen”, 9, 1942, 1, p. 3-41; C, Daicoviciu, Problema 
continuității în Dacia. Câteva observatii şi precizări de ordin istorico- 
arheologic, în „A.1.1.S.C.,” 2, 3, 1941, p. 214-215. 

2 V. Pârvan, op. cit., p. 135-141; C. Daicoviciu, La Transylvanie dans 
l'antiquité, p. 93-94 

3 V. Pârvan, op. cit., p. 500-527. 


Locuitorii daci lucrau şi la extragerea aurului din minele 
munţilor Apuseni şi din nisipul râurilor!. S-a descoperit 
necropola minerilor din munţii Zlatnei?. Cele mai recente 
resturi, scoase la iveală în Transilvania — unde era centrul 
vieţii dace — dovedesc şi existenţa unei mici industrii 
casnice?, lăsând să se întrevadă chiar posibilitatea existenţei 
unei industrii mai importante“. 

Trebuie să menţionăm o caracteristică a poporului de jos. 
El purta părul foarte lung (plete) şi acestui obicei i se 
datoreşte numele de „cappilati” sub care era cunoscut de 
romani. Pătura de sus, aristocrația, numită de romani 
„pileati”, din mijlocul căreia se alegeau principii domnitori — 
regulii — şi regii”, locuiau în cetăţi întărite, situate pe înălţimi 
izolate. Urmele acestor cetăţi, date la iveală în vremurile 
noastre, ne arată că ele erau foarte puternic fortificate€. 

Bunăstarea acestei aristocrații pare să fi fost excepţională, 
după cum rezultă din resturile găsite în jurul cetăților, fapt ce 
se datora desigur, bogățiilor naturale ale ţării şi aurului 
munţilor Transilvaniei”. Stadiul civilizaţiei dacice era foarte 
avansat, comparabilă cu aceea a sciţilor, celților, grecilor şi 
romanilor, de la care pătura de sus a dacilor făcuse 
împrumuturi în cursul timpurilor. INFLUENŢA ROMANĂ ÎN 
DACIA S-A EXERCITAT CU MULT INAINTEA CUCERIRII El 
MILITARE DE CĂTRE ROMANI. 

DI. C. Daicoviciu compară civilizaţia daco-getă din 
momentul cuceririi Daciei de către romani cu civilizaţia 

macedoneană”!, iar „Enciclopedia Britanică” caracterizează 
stadiul civilizaţiei dace în felul următor: „Dacii atinseseră 
atunci când au fost cunoscuți pentru prima dată de romani, 
un grad considerabil de civilizaţie”?. 

Bogăţiile principale ale ţării constau în grâu, miere, piei şi 
sare’. 

Dacii credeau în nemurirea sufletului şi într-un z suprem, 
Zamolxis, stăpânul unic al cerului înnourat, pe care-l adorau 
în peşterile de pe vârful munţilor”. 

Din epoca eneolitică dacii erau practicanți ai ritului 
incinerării” şi, spre deosebire de celelalte popoare cu care au 
venit în contact, mormintele daco-gete sunt un model de 
simplicitateS. Mormântul get, cu urna în care se găsea cenuşa 
defunctului, contrastează în chip izbitor cu mormintele 
colţilor, în care, laolaltă cu rămăşiţele pământeşti ale 
defunctului, se aflau resturile obiectelor sacre, a bijuteriilor şi 
chiar a roții carului său de luptă. Şi în sobrietatea felului ele a 
fi îngropaţi vedem noi o mărturie evidentă a simplicităţii 
ţăranului dac — simplicitate influențată desigur de 
îndelungata sa legătură cu natura. 

Adăugaţi practica pe o scară întinsă a medicinii poporale, 
cu nenumăratele ierburi tămăduitoare, ale căror nume dace 
au fost păstrate de Pedanius Dioscoride” şi de Lucius 
Apuleiust, pentru a completa tabloul trăsăturilor caracteristice 

din Dacia Traiană, laşi, 1896, vol. |, p. 62-70. 

4 Herodot, 4, 94, 95, 96; Platon, Charmide, 156 d-157 c; Strabon, VII, 
3, 5; Diodor din Sicilia, Bibl. ist., 94, 2; V. Pârvan, op, cit., p. 151-164; A. D. 
Xenopol, op. cit., p. 71-86; C. Daicoviciu, La Transylvanie dans l'antiquité, 
p. 99 

5 V. Pârvan, op. cit., p. 182, 371, 392, 422, 626-632, 741, 773, 800. 

6 Ibid., p. 643, 697, 720. 

7 Pedanii Dioscuridio Anazarbaci. De materia medica, libri V, ed. 
Ernestus Howald et Henricus E. Sigerist, Leipzig, 1927, p. 15-225; V. 
Pârvan, op. cit., p. 145, 165. 

8 Platon, Charmide, 5; Pseudo-Apulei Platonici Herbarius, în „Corpus 
Medicorum Latinorum”, vol. IV, ed. E. Howald-Sigerist, 1927, p. 15-225 V. 


poporului dac, aşa cum a fost el cunoscut de romani la 
începutul celui de-al doilea secol al erei creştine. 

Multe din particularităţile felului de viaţă al ţăranului român 
din vremea noastră ne reamintesc de simplicitatea vieţii din 
Dacia. 

Este fără îndoială că agricultorii de pretutindeni şi din 
totdeauna au fost legaţi de pământul pe care-l cultivau cu un 
ataşament şi o dragoste nespus de puternice. Pasiunea 
ţăranului român pentru pământul răscolit de plugul şi de 
mâinile sale, pasiune pe care marele povestitor Mihai 
Sadoveanu a redat-o în naraţiunile sale istorice şi marele 
romancier Liviu Rebreanu a redat-o, în chip patetic, în 
romanul său „lon” este, însă, unică. Ea îmbracă caracterul 
simţămintelor primare şi nu poate fi explicată decât printr-o 
legătură de secole, dacă nu chiar de milenii, între om şi glie. 

Fiu al pământului, românul are parcă rădăcini în pământul 
pe care îl cultivă. Nimic nu-l poate dezrădăcina şi de aceea 
nici tentaculele oraşelor moderne nu au reuşit să-l smulgă 
mediului său rural. Chiar şi azi, în epoca industrialismului 
excesiv, care şi în ţara românească a luat un avânt 
remarcabil, raportul dintre pătura orăşenească şi aceea de la 
sate se menţine în proporţie de 80% pentru mediul rural şi 
20% pentru cel orăşenesc. Acum o sută de ani, în Principatele 
Moldova şi Muntenia cel puţin oraşele erau simple târguri şi 
acelea prea puţin populate. De aceea şi numărul impozant de 
străini care populează oraşele României. În Ardeal, oraşele îşi 
datoresc în primul loc înflorirea coloniştilor germani, maghiarii 
din acele oraşe fiind infiltraţi în centrele urbane foarte recent. 


Continuitatea dacică 


Adversarii continuității elementului românesc pe pământul 
fostei Dacii, recrutaţi în marea lor majoritate printre învățații, 
şi mai cu seamă printre pseudo-învăţaţii unguri, contestă 
desigur orice apropiere între populaţiile care au trăit 


Pârvan, op. cit., 144-145, 737, 739. 


odinioară în aceste regiuni şi locuitorii români de azi. 

Intr-adevăr, orice fir, oricât de subţire ar fi el, care ar 
continua o tradiţie, un obicei, o particularitate, un rit, o 
credinţă, ar însemna falimentul jalnic al unui sistem creat „de 
toutes pieces” pentru a sprijini o idee politică. 

In cursul ultimului secol a apărut o uriaşă literatură cu 
caracter antiromânesc datorită scriitorilor unguri şi câtorva 
cercetători germani. Sunt, e drept, câteva opere — extrem de 
puţine la număr — care se menţin în cadrul obiectiv şi 
imparţial al discuţiei pur ştiinţifice. Dar, repetăm, ele sunt 
rare. Enorma lor majoritate, însă, sub aspectul exterior al 
unor preocupări obiective, sunt în realitate, pure lucrări de 
propagandă, când nu îmbracă caracterul şi mai tendenţios al 
pamfletului şovin?. 

Ţelul ascuns al adversarilor continuității era ca prin 
îngrămădirea unui material enorm şi prin punerea în discuţie 
a unor chestiuni în relaţiune foarte vagă cu obiectul principal 
al problemei, să creeze o stare de confuzie, menită să 
deruteze chiar de la început pe cititorul străin, dornic să-şi 


l De la Hunfalvy Pal, care perorează dispreţuitor despre inexistenţa 
oricărei legături între daci, romani şi români, aceştia din urma s-ar fi 
format ca popor la sudul Dunării (Hunfalvy Pal, Ethnographie Ungarns 
übertragen von Prof. H. Schwicker, Budapest. 1877, p. 344; Idem, Die 
Landesnamen Siebenbiirgens în „Korespondenzblatt”, X. 1887, p. 8-9) la 
Réthy şi Karácsonyi care se străduiesc să împingă cât mai departe locul 
de origine al poporului român (Réthy László, Daco-Romains ou Italo- 
Roumains?, în „Revue d'Orient et de Hongrie”, Budapest, 1807, p. 4; 
Karácsonyi János, Les droits historique de la nation hongroise a l'integrité 
territoriale de son pays, Budapest. 1919; Cf. şi „Bulletin de l'Institut X, 
1923, p. 73-77) şi să-i aducă pe români în Transilvania cât mai târziu 
posibil, eventual chiar după 1526, cum susţine Karâcsonyi (/bid., Vezi şi A. 
Sacerdoţeanu, Consideraţii asupra istoriei românilor în evul mediu. 
Dovezile continuității şi drepturile românilor asupra teritoriilor lor actuale, 
Bucureşti, 1936, p. 151). 

2 Surprins neplăcut de tonul dispreţuitor, jignitor folosit de unul dintre 
asemenea istorici, Hunfalvy Pal, la adresa poporului român, învățatul 
Rudolf Bergner constata cu regret că Hunfalvy „nu mai vorbeşte ca om de 
ştiinţă, care se închină adevărului, ci ca un reprezentant al şovinismului 
unguresc (...) care înjoseşte ştiinţa în serviciul politicii şi al urii naţionale” 
(Rudolf Bergner, Siebenbürgen. Fine Dars/el/lung des Landes und der 
Leute, Leipzig, 1884, p. 246). 


formeze o idee generală asupra problemei. Problema poate fi 
redusă la liniile ei fundamentale numai prin înlăturarea 
controverselor create ad-hoc şi a căror soluţie nu poate 
influenţa întru nimic rezolvarea problemei însăşi a 
continuității pe teritoriul Daciei în general, şi al Transilvaniei 
în special. Vom simplifica deci, şi — împrumutând de la 
Mareşalul Foch celebra sa formulă de sintetizare şi totodată 
de simplificare — vom întreba odată cu ilustrul general: „CE 
VOR DOMNII?” 

Răspunsul se desprinde lesne din oricare din operele de 
mai mare sau mai mică anvergură — publicate în cursul 
ultimilor şase decenii de scriitorii unguri. Ei vor pur şi simplu 
să dovedească lumii civilizate că în anul de graţie 896 după 
Chr., adică atunci când ei au descălecat în Europa Centrală, 
nu exista pe pământul, odinioară locuit de daci şi de romani, 
nici urmă din vechile popoare care au populat timp de secole 
acest pământ. În raport cu românii care se pretind 
descendenţi din daco-romani, ungurii ar fi deci, primii 
posesori ai Transilvaniei şi deci, singurii în drept, în virtutea 
principiului „primilor posesori” a valorifica pretenţii legale 
asupra acestei regiuni. Q.E.D. 

Cititorul, care a urmărit expunerea noastră de până acum, 
se va întreba, desigur mirat, cum e cu putinţă a se formula o 
asemenea chestiune, când documentele şi urmele 
arheologice dovedesc că în aceste ţinuturi a locuit timp de 
milenii o populaţiune foarte densă, cifrată în secolul care a 
precedat era creştină, la aproape un milion de locuitori”. 

Primii contestatori ai continuității româneşti în Dacia se vor 
fi lovit şi ei desigur, de această obiecţiune, care are caracter 
de „fine de neprimire” pentru teoria necontinuităţii. Ei au 
rezolvat însă, foarte uşor obiecţiunea, inspirându-se în 
această privinţă din procedeul unui romancier francez, care 
ajungând într-un moment dat să aibă un număr nesfârşit de 
personaje într-unul din romanele sale „fluviu”, pentru a se 
lepăda de el şi a termina astfel romanul, recurge la un 
cataclism, destinat să treacă în lumea celor drepţi pe toţi eroii 
mari şi mici ai romanului. Problema continuității cerea însă, 


1 v. Pârvan, op. cit., p. 91. 


un dublu cataclism. Unul, pentru a face să dispară de pe 
suprafaţa pământului primul element component al 
românilor: dacii, găsiţi de romani în momentul cuceririi 
teritoriului provinciei Dacia şi al doilea, pentru înlăturarea 
completă a populaţiei, după retragerea legiunilor Romei. 

Odată porniţi pe panta cataclismelor naţionale, ungurii nu 
mai aveau alegerea. Ei trebuiau să lase pământul Daciei 
deşert după retragerea legiunilor romane, căci după ce îi 
stârpiseră pe daci, dacă i-ar fi lăsat în viaţă pe romanii din 
Dacia, ar fi contribuit ei înşişi la întărirea unui principiu, întru 
toate cel mai drag şcolii latiniste din Ardeal şi anume: directa 
filiaţiune românească, fără alt amestec pre-roman. 

Dacia devine astfel, prin graţia publiciştilor maghiari, şi 
după ce a fost dens populată timp de milenii, un teritoriu 
deşert — un niemandsland — şi aceasta nu odată, ci de două 
ori: 1 — în 106 după Christos, adică în momentul cuceririi 
Daciei de către Traian şi 2 — în anul 274 după Christos, adică 
la retragerea legiunilor romane din Dacia de Aurelian”. 

Două cataclisme în timp de 168 ani! Nici Vezuviul nu ar fi 
fost în stare să facă atât! 


1 Aşa cum observă Gh. |. Brătianu, chiar şi sub pana unui reputat 
specialist în istoria Panoniei ca Alföldi Andreas, istoria Daciei capătă un 
caracter singular şi de excepţie. Dacia devine dintr-o dată singura 
provincie în care legiunile romane au exterminat complet populaţia 
autohtonă, care ar fi dispărut fără să mai lase vreo urmă. Argumentarea 
lui Alföldi Andreas: „examinarea numelor din inscripţii ne confirmă fără 
echivoc opinia că masacrul dacilor din Transilvania a fost atât de puternic 
încât ei nu puteau constitui baza atât de lăudată a romanităţii în Dacia” 
(Alföldi Andreas, Daci e Romani in Transilvania, Budapest, 1940, p. 41 şi 
urm.). Apoi pentru a exclude şi legătura dintre coloniştii romani şi români, 
Alföldi creează un nou caz de excepţie în istoria Daciei, recurge la un al 
doilea cataclism. Exterminării totale a dacilor de legiunile lui Traian, Alföldi 
îi opune, asemenea unui panou simetric, evacuarea, nu mai puţin totală, 
efectuată de Aurelian. „Un caz asemănător — scrie Alföldi — nu se mai 
întâmplase în istoria epocii imperiale, ca un împărat să poată smulge în 
mod voit înseşi rădăcinile romanităţii unei provincii pentru a le răsădi în 
altă parte. Roma s-a retras în mod conştient din Transilvania secând aici 
toate izvoarele din care se alimentase până atunci romanitatea acestei 
provincii. Şi astfel a dispărut natural în Transilvania orie urmă a vieţii 
romane” (/bidem, Vezi şi Gh. I. Brătianu, Le probleme de la continuité 
daco-romaine, Bucureşti, 1944, p. 45). 


Însuşi faptul că pentru dovedirea necontinuităţii daco- 
romane pe teritoriul Daciei este necesar a se recurge la 
dispariţia a dovă popoare, dovedeşte cu prisosinţă şubrezenia 
sistemului politic care se sprijină pe asemenea argumente. 
Chestiunea a făcut să curgă valuri de cerneală... şi de venin. 
S-o analizăm, deci, pentru lămurirea cititorului, sub primul ei 
aspect: nimicirea completă a Dacilor de către Romani. 

Cel care a lansat masiv această bizară teorie a fost Robert 
Râesler, care în ale sale „Rumänische Studien” apărut la 
Lipsea în 1871, arată că Traian a prefăcut Dacia într-un 
adevărat deşert!. Teoria a făcut şcoală, aşa cum este lesne 
de aşteptat, fiind îmbrăţişată cu entuziasm de toţi scriitorii 
unguri, care credeau că prin ea dau o lovitură puternică tezei 
româneşti care afirmă descendența românilor din daci şi 
romani. 

Pe ce se bizuie această susţinere? 

— Pe două pasaje, unul din lulian Apostatul şi celălalt din 
Eutropius. 

Împăratul roman lulian impută, în Caesares, împăratului 
Traian de a fi distrus rasa geţilor?, iar istoricul Eutropius în 
„Breviarul istoriei romane” (Breviarum ad urbe condita), pe 
care însuşi autorul o prezintă ca pe o „scurtă şi sumară 
expunere”, declară fugitiv: „viris fuerat exhausta”?. 

A interpreta ad litteram aceste texte înseamnă a face 
tabula rasa din întreaga desfăşurare istorică care a urmat 
cuceririi Daciei de către romani. Este fără îndoială că foarte 
mulţi daci vor fi fost duşi în captivitate şi că mulţi vor fi pierit 
în războaiele cu Traian. Nu există exemplu însă, în toată 
istoria omenirii ca un popor ajuns la un stadiu de civilizaţie 
atât de evoluat să fi fost distrus în întregime de cuceritori. 
Impăratul Traian mai purtase război cu dacii şi ocupase în 


1 Robert Röesler, Romanische Studien. Unterstichungen zur alteren 
Geschichte Rumäniens, Leipzig, 1871, p. 47. 

2 Împăratul lulian (Flavius Claudius lulianus), Caesares, 24. 

3 Eutropius, Breviarum ad urbe condita, VIII, 6, 1, Ed. G. Popa- 
Lisseanu, /zvoarele istoriei Românilor, vol. IX, şi X, Părăsirea Daciei, text, 
traducere şi comentarii de G. Popa-Lisseanu, Bucureşti, 1936, vol. X. p. 
55, 124. 


urma primei sale campanii dacice o parte din teritoriul lor, 
fără să fi pustiit ţara sau să fi exterminat pe locuitori. În 
timpul celei de-a doua campanii, mulţi daci au trecut de 
partea lui Traian!, care nu mai avea de ce să-i omoare, doar 
numai în cazul că marele împărat roman ar fi ţinut cu tot 
dinadinsul să dea o satisfacţie istoricilor unguri de astăzi. 
Textele se referă desigur la o atitudine aspră a cuceritorului, 
exprimată în termeni exageraţi de istorici, aşa cum au fost 
relatate în urmă, mii de evenimente din istoria popoarelor. 
Aşa se scrie istoria, este o expresie intrată de mult în limba 
tuturor popoarelor pentru a exprima denaturările de tot felul 
comise de acei care au avut sarcina de a retransmite 
posterităţii evenimentele din timpul, sau din epoca lor. 

Dacă faptele s-ar fi petrecut astfel, cum le relatează lulian 
Apostatul şi Eutropius desigur că acest eveniment 
extraordinar — căci este extraordinar să distrugi până /a 
ultimul un popor atât de numeros, de vechi şi de evoluat — ar 
fi găsit ecou răsunător în operele tuturor istoricilor romani. 
Or, în afară de cele două pasaje succinte, mai sus citate, 
nimic nu vine să confirme, în alte scrieri, pustiirea Daciei. 

Dimpotrivă, toate urmele arheologice, date la iveală în 
ultimele decenii (şi săpăturile au fost continuate, în România, 
cu râvnă şi în timpurile din urmă) infirmă în modul cel mai 
categoric dispariţia vieţii autohtone în Dacia ocupată de 
romani?. Dacă scriitori ca Roesler aveau scuza lipsei lor de 
informaţii, învăţaţi de talia lui Alföldi (arheolog şi istoric ungur 
cu renume) nu au nici o scuză atunci când afirmă că: „Traian 
a extirpat din Dacia pe toţi pi;/eații (pătura de sus a poporului 
dac) iar pe ceilalţi, i-a expulzat din Dacia, i-a trimis în trupele 
auxiliare sau i-a redus în sclavie”:, repet nici o altă scuză, 
afară doar de aceea a patimii şovine, atât de caracteristică 


1 Despre acest moment Dio Cassius scrie: „Decebal, poate din pricină 
că cei mai mulţi din daci trecuseră la Traian, parte din alte împrejurări, 
voia să trateze de pace” (Dio Cassius, LXVIII, 11.1). 

2 Vezi pe larg C. Daicoviciu, La Transylvanie dans l'antiquité, în loc. 
cit.,: Idem, Problema continuității în Dacia; Gh. Brătianu, Les origines de 
peuple roumain: les données archéologique, Bucarest, 1939. 

3 Apud Alföldi A. în „Maghyar Szemle” 35, 1939, 1 (137), p. 24 şi urm. 


învăţaţilor unguri. 

In sprijinul teoriei sale, Alföldi citează din întreaga istorie 
romană, extirparea... Breuţilor, trib din Panonia care s-a 
răsculat împotriva stăpânirii romanet. Dacii şi... breuţii. 
Această apropiere între marele popor dac, a cărui vitejie şi 
curaj l-a determinat pe însuşi marele lulius Caesar să 
pregătească o expediţie împotriva lui, şi minusculul trib 
panonic al Breuţilor, rezolvă ea însăşi problema într-un sens 
contrar vederilor lui Alföldi. 

Ce a rămas azi din susţinerile lui Roesler şi ale succesorilor 
săi, ne-o spune germanul W. von Wartburg. Cităm textual: „R. 
Roesler se bizuie pe multe argumente, din care unele miroase 
azi „a mucegai (sind heute morsch geworden”)?. 

Se impută mereu românilor lipsa lor de documente pentru 
dovedirea continuității. Justificarea acestei lipse este dublu 
motivată. În prim loc, este arhicunoscut faptul că poporul 
român a fost, din timpurile sale cele mai îndepărtate, şi 
continuă a fi şi azi, un popor de ţărani. Spre deosebire de 
marea majoritate a popoarelor europene, care au evoluat, 
după cum vorbeşte Auguste Comte, prin cele trei faze: 
cucerirea, apărarea, munca productivă, poporul român s-a 
menţinut — din cauza poziţiei geografice a aşezării sale — 
timp de milenii în faza, apărându-se. Apărarea el şi-a 
organizat-o în satele îndepărtate şi în munţi. Toţi vechii 
cronicari români vorbesc de retragerea românilor în văgăunile 
munţilor în momentul trecerii puhoaielor pustiitoare din 
răsărit. Insemnatele progrese realizate de români pe tărâmul 
cultural datează, din această cauză, abia de o sută de ani. 

Ţinând cu o mână plugul şi cu alta arma, ţăranul român nu 
a putut să-şi făurească documente pentru a dovedi ungurilor 
că... a existat. 

In al doilea loc, chiar dacă unele documente ar fi existat ele 
nu ar fi putut să fie păstrate din cauza nesiguranţei vieţii pe 
care o ducea poporul român, tocmai din cauza necontenitelor 
încălcări a teritoriului său. Abia trecea un val de năvălitori şi 


1 /bia. 


2 W. von Wartburg, Die Entschung der românischen Völker, Halle, 
Saale. 1939, p. 1.58. 


cel următor era la porţile Carpaţilor. Numai înşirarea numelui 
acestor năvălitori este de natură să te cutremure prin 
mulţimea lor. La început au venit sarmaţii, apoi goții, vandalii, 
gepizii, vizigoții, taifalii, în urmă iazygii metanaşti, roxolanii, 
mai apoi hunii, longobarzii, avarii, slavii, bulgarii, pecenegii, 
cumanii şi la sfârşit ungurii, tătarii, nogaii şi cazarii, ca să 
pomenim de triburile mai importante, trecând cu vederea 
grupurile mai mici de năvălitori, cum ar fi de pildă breuţii din 
Panonia. 

Românii nu au prea multe documente scrise pentru a-şi 
dovedi continuitatea. ROMÂNII ÎŞI DOVEDESC ÎNTÂIETATEA PE 
TERITORIUL ROMÂNIEI, ÎN GENERAL, ŞI PE ACEL AL 
TRANSILVANIEI, ÎN SPECIAL, CU ÎNSUŞI PĂMÂNTUL PE CARE 
TRAIESC ŞI CARE PASTREAZA ÎN ADÂNCURILE SALE, MAI 
RĂSCOLITE, TAINA TRECUTULUI ÎNDEPĂRTAT. 

DOCUMENTELE ROMÂNILOR SUNT, ÎN PRIMUL RÂND, 
URMELE ARHEOLOGICE. Dacă până azi ele nu au fost scoase 
la iveală sau dacă din cele ce au fost readuse la lumina zilei 
nu s-au tras toate deducţiile şi concluziile care decurg din ele 
în chip firesc, este din cauza faptului că pământul care le 
conţinea a fost timp de un mileniu sub stăpânirea tocmai a 
acelora care aveau toate motivele să ignore, dacă nu chiar să 
şi saboteze descoperirea relicvelor trecutului strămoşilor 
românilor. In cei douăzeci şi doi de ani de conducere 
românească în Ardealul neciopârţit, săpăturile arheologice au 
înregistrat însă, progrese uimitoare şi azi» se poate afirma cu 
tărie, pe baza urmelor date la iveală, că sub romani au 
coexistat multă vreme cele două culturi: cea dacă şi cea a 
cuceritorilor romani. 

In munţii Zlatna s-a descoperit o necropolă a unor mineri, 
executată de romani, însă fiind destinată unei populaţiuni 
locale. 

În regiunea Sibiului, săpăturile recente au dat la iveală la 
Căşolţ o necropolă daco-romană, aparţinând unei populaţii 


1 Octavian Floca, Cercetări arheologice în Munţii Zlatnei, pe dealul 
Brateş şi Corabia. Raport înaintat Comisiunii Monumentelor Istorice, secţia 
pentru Transilvania, în „Anuarul Institutului de Studii Clasice”, Cluj, vol. III, 
(1935- 1940), Sibiu, 1941, p. 160-178. 


locale; înmormântarea s-a făcut potrivit ritului dac al 
incinerării iar printre resturile descoperite s-au găsit alături de 
obiecte de ceramică, tipic romane, şi de monezi imperiale, 
datând din epoca lui Antonius Pius (138—161) şi a lui 
Septimius Severus (193—211), vase cu caracter indubitabil 
dact. 

La Poiana (Piroboridava) s-a descoperit, de asemenea, un 
aşezământ daco-roman?. 

Patsch susţine chiar, că târziu, sub romani, organizaţia 
teritorială dacă şi-a păstrat caracterul ei naţional, armătura 
acestei organizaţii fiind constituită de clasa nobilă a 
Pileaţilor:... extirpată de Alföldi cu concursul postum al 
împăratului Traian. 

Invăţatul englez R. Syme afirmă, de asemenea, că limba 
dacă ar fi continuat a fi vorbită mult timp după ocupaţia 
romană“. Desigur că ea nu era vorbită de legionarii romani de 
dragul dacilor învinşi! 

Câteva exemple din toponimie şi din onomastică precum şi 
câteva cuvinte din vocabularul românesc, de origine 
neîndoielnică dacă, vin să completeze probele continuității 
dace sub dominaţia romană. 

Nu vom urma calea indicată de lingvişti ca Miklosich5, 


1 C. Daicoviciu, Problema continuității în Dacia. Câteva observaţii şi 
precizări de ordin istorico-arheologic, în „Anuarul Institutului de Studii 
Clasice”, vol. III (1936-1940), Sibiu, 1941, p. 230; Idem, La Transylvanie 
nell'antichită, p. 103. 

2 R. Vulpe, în Dacia, III—IV, passim; C. Daicoviciu, Problema 
continuității în Dacia, p. 231-232. 

3 C. Patsch, Der Kampf um den Donauraum unter Domitian und 
Traian, Wien-Leipzig, 1937, p. 179-180. 

4 Ronald Syme, în „Germania”, 22, 1938, p. 199. La fel este de părere 
şi C. Patsch (C. Patsch, op. cit., p. 181). 

5 Franz Miklosich, Die s/avischen Elemente im Rumănischen. 
Denkschriften de Academia, Wien, Philos. hist. Klasse, p. 8 şi urm. 


Kopitar!, Tomaschek? sau Bogdan P. Haşdeu’, care susţin că 
orice cuvânt obscur, adică a cărui origine nu poate fi cu 
siguranţă stabilită, este fără îndoială de origine dacă sau iliro- 
tracă. Nu vom cădea, de asemenea, în păcatul cunoscutului 
om politic român dr. N. Lupu, care şi-a descoperit târziu 
veleităţi de istoric, şi care intervertind ordinea naturală a 
desfăşurării evenimentelor istorice, astfel cum o cunoaştem 
din documentele necontestate, stabileşte, e drept „pe cale 
transcedentală”, că cele două limbi şi anume „daca” şi 
„latina” sunt una şi aceeaşi, în Dacia vorbindu-se deci, latina 
înainte ca această limbă să fi fost vorbită la Roma“. 

Nu vom cădea însă, nici în păcatul contrar, afirmând pur şi 
simplu, că nici un cuvânt de origine dacă nu a fost păstrat de 
toponimia şi onomastica romană. 

Râul Argeş care se varsă în Dunăre este, de pildă, de 
origine tracă indiscutabilă”, prefixul „ARGE” intrând şi în 
componenţa oraşului Argedava, iar apa cu numele de Argeş 
fiind des întâlnit şi în Armenia, ţară a căror locuitori fac parte 
din aceeaşi grupă de popoare indo-germane cu tracii. 

Dunărea, îşi trage numele de la rădăcina DUNA şi de la 
sufixul dac necontestat „ris”. „DUNA” + RIS = DUNARIS, 
DUNĂRES, numire de azi în limba română a fluviului (la fel 


1 J. B. Kopitar, A/banische, Walachische und bulgarische Sprache in 
Jahrbücher der Literatur”, XLVI, Viena, 1829, p. 59-106. 

2 W. Tomaschek în „Zeitschrift fur Oesterreich. Gymnasien”, 1872, p. 
145. 

3 B. P. Haşdeu, în „Columna lui Traian”, 1870, p. 4. 

4 Dr. Nicolae Lupu, Originea românilor, I-II, Bucureşti, 1941, 1942, 
passim. 

5 V. Pârvan, Consideraţiuni asupra unor nume de râuri daco-scitice, 
Bucureşti, 1923, p. 12-15; N. Drăganu, Românii în veacurile IX-XIV pe baza 
toponimiei şi a onomasticii, Bucureşti, 1933, p, 530-532. 

6 V. Pârvan, Consideraţii asupra unor nume de râuri daco-scitice, p. 
16-26 N. Drăganu, op. cit, p. 576-580; învățatul Ernst Gamillschag 
constată că românii au păstrat forma tracă „Donare” sau „Donaris” care a 
însemnat „râul mare”, în timp ce aromânii şi albanezii au reîmprumutat 
numele Dunării din vechiul turcesc „Duna”. „Numele vechi ar fi trebuit să 
dispară şi la Daco-români — scrie F. Gamillschag —, dacă s-ar fi întors 
numai după multe secole în ţinuturile locuite de strămoşii lor, unde în 
răstimp se pierduse orice reminiscență despre tracii împăratului Traian. 


NAPARIS, SECARIS etc.). 

De asemenea, şi numele românesc al râului Buzău îşi are 
originea de la tracul BUZFOS!. Prutul este şi el de origine 
tracă, fiind de acum cunoscut, sub o formă (Porata), care 
reaminteşte numirea românească, de istoricul Herodot?, ca şi 
Nistrul pe care geții îl numeau Tyras?. Dacice au fost Maris“, 
care a dat Mureşul, Samus?, din care derivă Someşul, Alutus$ 
— Oltul, Tibiscus” — Timiş, etc. În sfârşit, numele oraşului 
transilvănean TURDA este şi el de origine dacă indiscutabilă, 
atât rădăcina TURIS cât şi sufixul DAVA fiind dace. 

Filologii enumeră apoi o serie de cuvinte care pot fi cu 
certitudine încadrate în substratul autohton dac. De pildă, 
cuvintele româneşti: barză, mazăre, viezure, ceafă, mânz 
(acesta din urmă de la iliricul menzana), grumaz şi altele*. 
Unii lingvişti printre care se numără şi A. Graur, afirmă de 
asemenea că sufixul adjectival „esc” din cuvintele: românesc, 
bulgăresc, franțuzesc, unguresc, derivă de la sufixul trac 
„isk”10, foarte răspândit la popoarele trace şi la cele înrudite 


Numele Dunării a fost auzit şi împrumutat de părinţii romani ai românilor 
prin regiunea Porţilor de Fier şi s-a păstrat în continuitate neîntreruptă 
(Ernest Gamillschag, Zum Donaunamen, în „Zeitschrift fur slavische 
Philologie”, III, 1926, p. 149-154). 

1 v. Pârvan, op. cit., p. 11-12; N. Drăganu, op. cit., p. 248-249. 

2 Herodot, IV, 48; N. Drăganu, op. cit., p. 574-575; V. Pârvan, op. cit., 
p. 8-10. 

3 Ptolemaeus, Geographia, III, 5, 7, 10, 11; Strabo, |, 2, 1; Il, 4, 6; VII, 
1, 1, 13; V. Pârvan, op. cit., p. 6-8; N. Drăganu, op. cit., p. 575-576. 

4 Herodot, IV, 49; N. Drăganu, op. cit., p. 496-499. 

5 C.L. III, 7 633; V. Pârvan, Getica, p. 275; N. Drăganu, op. cit., p. 
474-476. 

6 Ptolemaeus, Geographia, 111,8,3; N. Drăganu, op. cit., p. 536-540. 

7 Herodot, IV, 149; Ptolemaeus, Geographia, III, 8, 1; N. Drăganu, op. 
cit., p. 244-248. 

8 S. Puşcariu, în „Dacoromania”, IV, 1 353; /dem, Limba română, vol. 
I, Bucureşti, 1940, p. 176. 

9 B. P. Haşdeu, în „Columna lui Traian”, 1873, p. 140; 1877, p. 579- 
530; W. Tomaschek, Die a/ten Thraker. Eine ethnologische Untersuchung, 
vol. II, Wien, 1894, p. 27; Al. Philippide, Originea românilor, vol. II, laşi, 
1927, p. 704, 723, 741; S. Puşcariu, Limba română, p. 177, 

10 Al. Graur, în „România”, LII, 1927, p. 539-552 şi în „Buletin 


cu ele; în fine, alţii (A. Phillipide) consideră ca provenind din 
onomastica tracă numiri româneşti ca Daşul, Daşova (de la 
Dasius), Jipa (de la Zapis), Moacă (Muca)! ş.a. 

Menţionăm, în treacăt, pentru a termina dovezile irefutabile 
ale continuității daco-romane: răscoalele împotriva 
stăpânitorului roman — mai puternice la moartea 
învingătorului dacilor, Traian, şi scăzând din intensitate 
treptat, către sfârşitul secolului II, pe măsură ce procesul de 
romanizare înaintează —, numărul mare de daci prezenţi în 
armata romană fie în Dacia Traiană, fie în alte provincii, faptul 
existenţei stindardului naţional dac şi în timpul stăpânirii 
romane?, persistenţa strigătelor de război dace, a armelor lor 
specifice? şi în sfârşit, perpetuarea până la o dată târzie 
(secolul al IV-lea după Christos) a unor numiri dace: 
Decebalus, Cotiso şi Diurpaneus, date la iveală de 
descoperirile epigrafice“. 

Perpetuarea cuvintelor, a urmelor toponimice şi 
onomastice, a diferitelor manifestări din viaţa populaţiunii 
autohtone, ne învederează până la evidenţă: Existenta şi sub 
romani a unei pături dace şi în special existența unei 
populațiuni şi după retragerea legiunilor romane, populațiune 
care a transmis secolelor următoare moştenirea trecutului. 

lată, deci, cum deşertul domnului Roesler se populează cu 
ajutorul probelor evidente, al ştiinţei şi al bunei credinţe în 
descifrarea tainelor trecutului. 

Voi termina acest capitol al lucrării cu o amintire personală. 

In peregrinările mele prin Transilvania mi s-a întâmplat să 
intru într-o dimineaţă în sala de şedinţe a unei Judecătorii de 
la ţară, în judeţul, prin excelenţă românesc, al Făgăraşului. 


linguistique”, VI, 1938, p. 244 şi urm. 

1 Al. Philippide, op. cit., vol. |, laşi, 1923, p. 465-466. 

2 Ba chiar steagul dacic este adoptat oficial în Imperiul roman pentru 
întreaga armată. V. Pârvan, Getica, p. 523, 704; C. Daicoviciu, Problema 
continuității în Dacia, p. 225; C. Patsch, Dar Kampf um den Donauraum 
unter Domitian unde Traian, p. 181. 

3 J. Jung, Die r&manischen Landschaften des römischen Reiches, 
Insbruck, 1881, p. 397. 

4 C. Patsch, op. cit., p. 179; C. Daicoviciu, Problema continuității în 
Dacia, p. 225. 


Sala era plină până la refuz de ţărani, veniţi din împrejurimi 
ca să li se împartă dreptate. Peste măsură de impresionat am 
fost zărind printre împricinaţii care aşteptau calmi să le vină 
rândul la proces, un bătrân cu chipul senin, încadrat de nişte 
plete ca argintul, şi care părea a fi descins de pe columna 
traiană din Roma, atât de mare era asemănarea cu chipul 
imortalizat de artistul roman de acum două milenii. Realitatea 
pregnantă a faptelor era mai puternică decit toate operele 
savante, invocate împotriva acestei realităţi zdrobitoare. Ce 
ridicolă mi-a apărut atunci controversa iscată în jurul 
afirmaţiunii lui Cichorius!, după care imaginea dacilor de pe 
Columnă este aceea a unui popor... care pleacă. 

Țăranul român cu pletele argintii, întâlnit pe sala 
Judecătoriei de ţară din Făgăraş, era cel mai categoric 
răspuns la toate fanteziile lui Alföldi, Róbert Roesler şi altor 
ejusdem farinae. 

„„.Şi atunci îţi pui întrebarea firească, care conţine în acelaşi 
timp şi răspunsul: cum să fi plecat acum o mie şi opt sute de 
ani de pe pământul Daciei, când îi întâlneşti şi azi pe acelaşi 
pământ?!!... 


II. Romanii 


În urma celei de-a doua campanii contra lui Decebal, Dacia, 
învinsă în 106, este transformată de împăratul Traian în 
Provincie romană. 

Victoria avu un asemenea răsunet încât împăratul roman fu 
cinstit pentru fapta-i de arme atât prin monumentul din Forul 
Traian de la Roma cât şi printr-un monument, de proporţii 
impunătoare, ridicat la Tropaeum, actualul Adamclisi din 
Dobrogea, în România, unde el mai poate fi admirat şi în 
zilele noastre?. 

Contactul dacilor cu romanii nu datează însă, nici de la 
cucerirea Daciei de câtre romani şi nici chiar de la primul 


1101 Conrad Cichorius, Die Rel/isfs der Trajanssăule, vol. I-II, Berlin, 
1896-1900. 
2 Dio Cassius, /storia romană, LXVIII, 15, |. 


război purtat cu ani în urmă de romani împotriva dacilor. 

Acest contact datează din timpuri cu mult mai îndepărtate, 
înainte de a fi fost de natură războinică, relaţiile dacoromâne, 
s-au dezvoltat pe calea infiltraţiei lor paşnice!. De altfel, 
infiltraţia elenă o explică şi pe acea romană, Dacia era o ţară 
extrem de bogată şi ajunsese să fie cunoscută, din acest 
punct de vedere, în întreaga lume, în special graţie aurului 
din munţii Transilvaniei. Era deci, natural ca romanii să caute 
a stabili relaţii comerciale cu poporul dac?. 

Literatura latină din secolul | dinainte de Christos şi aceea 
din secolul | după Christos conţin nenumărate aluzii la adresa 
daco-geților, dovada cea mai peremptorie că Dacia încetase 
de mult să fie o ţară cu totul izolată de lumea romană’. De 
altfel, în urma cuceririlor lor, romanii ajunseseră să fie în 
imediata vecinătate a Daciei, cu mult înaintea războaielor 
purtate de Traian, încă de la cucerirea Macedoniei în anul 168 
dinainte de Christos. 


1 lată concluzia la care a ajuns învățatul Vasile Pârvan: „Aşezată între 
lumea cimero-scytho-greacă din E şi cea italo-illyro-celtă din V, de 
mentalități şi civilizaţii profund diferenţiate, Dacia a ales încă de la 1000 
a. Chr. lumea Apusului: rezultatul nu putea fi decât romanizarea Daciei” 
(V. Pârvan, Getica, p. 646). Şi tot acelaşi mare cărturar scrie despre 
începuturile procesului propriu-zis de romanizare: „Cele dintâi semănături 
cu sămânță romană la Dunărea noastră au fost cu două sute de ani mai 
vechi (decât cucerirea Daciei — n.n.). Şi atunci când Traian a supus Dacia, 
tot malul drept al Dunării de la izvoare şi până la vărsarea în Marea 
Neagră, era plin de oraşe şi sate şi cetăţi romane” (V. Pârvan, Inceputurile 
vieții romane la gurile Dunării, Bucureşti, 1923, p. 13). 

2 Romanii au pătruns în Dacia la început în mod paşnic, ca negustori 
şi agricultori. „În secolul | a. Chr., deci în culmea înfloririi La Tene-ului 
dacic — scrie V. Pârvan —, invazia pacifică romană în Dacia este generală. 
Descoperirile de monede romane sunt o dovadă” (V. Pârvan, Getica, p. 
610). 

3 Vezi C. lulii Caesaris, De bello gallico, VI, 25, 2, 3; C. Plinii Secundi, 
Naturalis historia, | (M.I), 47; Publii Ovidii Nasonis Epistulae ex Ponto, IV, 
13, 17-23, 33-40; L. Q. Horatii Flacii, Carmina, Ml, 24, 9-16; /dem, 
Sermones, |l, 6, 51-53; Pompeii Trogi, Historiae Philippieae, XXXII, 3, 16; P. 
Cornelii Taciti, Historiae, III, 46, 2; P. Vergilii Maronis, Georgica, II, 495- 
497; Sexti luli Frontini, Strategemata, |, 10, 4; Apian, /storia romană 
(Macedonia) 18, 1; Strabo, Geografia, VII, 3, 13; V. Pârvan, Getica, p. 91- 
98. 


Teritoriul dintre Dunăre şi Balcani, cunoscut sub numele de 
Moesia, începe să fie anexat Imperiului roman încă din anul 
29 înaintea erei creştine: Panonia devenise romană în anul 9 
după Christos, sub împăratul Augustus, iar din anul 46 după 
Christos, Dobrogea, cu cetăţile ei înfloritoare de pe malul 
Pontului Euxin, făcea parte integrantă din Moesia, adică dintr- 
o regiune aflată de mult sub control roman. Viaţa romană 
pulsa deci, la trei margini ale Daciei înainte ca puterea 
militară a Romei să fi cucerit centrul său vital — Transilvania. 

Interpenetraţiunea în acele vremuri îndepărtate se face, de 
bună seamă, în condiţii cu mult mai favorabile decât în 
vremea noastră, când atâtea piedici au fost înfiinţate pentru a 
paraliza relaţiile dintre popoarele învecinate. Nu putem să ne 
închipuim Dacia nord-dunăreană înconjurată din trei părţi de 
colonişti romani fără ca totuşi ea să fi suferit influenţa 
romană. Prin însuşi felul lor de a fi, ţăranii favorizează 
penetraţiunea străină, menită a complica, dar în acelaşi timp 
a şi uşura — existenţa lor atât de simplă. 

Urmele arheologice vin de altfel să confirme această 
supoziţie. Cu ocazia săpăturilor din Transilvania şi din 
Moldova au fost date la iveală numeroase monezi romane 
datând din secolul al doilea înainte de Christos!. Se poate 
deduce astfel în mod categoric existenţa unor raporturi de 
ordin economic între daci şi romani cu mult înaintea cuceririi 
romane. Către anul 100 înaintea erei creştine, dacii au 
început a fabrica monezile lor naţionale după modelul celor 
romane. Trei matrițe descoperite la Poiana, în Moldova şi în 
Transilvania sunt concludente în acest sens?. 

Cetățile dace de la Costeşti, Muncel (unde, în cursul anului 
1944 s-au început o serie de săpături interesante) şi de la 
Căpâlna nu conţin alte monezi decât acelea de tip roman 
(original şi contrafăcut), precum şi monezi ale oraşelor 


1 V. Pârvan, Getica, p. 480, 560, 603, 610-614; C. Daicoviciu, 
Problema continuității, p. 216-217. 

2 C. Daicoviciu, Le probleme, de la continuité en Dacie, Bucarest, 
1940, p. 18 (în „Revue de Transylvanie”, 1940, VI, 1); /dem, Problema 
continuității, p. 216, nota 1. 


greceşti, cu care dacii erau în strânse raporturi comerciale!. 
S-au mai găsit, de asemenea, o seamă de obiecte de 
provenienţă romană (ceramică, vase de bronz, obiecte de 
ornamentaţie), fiind toate cu o sută şi chiar cu două sute de 
ani anterioare ocupaţiei romane?. 

Nicolae lorga a susţinut că o altă infiltraţie timpurie, care a 
contribuit la romanizarea Daciei, a fost aceea a ţăranilor 
romani, colonizați în regiunile dunărene din cauza surplusului 
de populaţie din Peninsula italică?. Patsch admite, de 
asemenea, o colonizare ţărănească romană pe „câmpiile 
fertile ale Valachiei”*. Toate aceste influenţe au contribuit, 
într-o măsură care nu poate fi azi stabilită cu precizie la 
cunoaşterea limbii latine în Dacia. Dion Cassius, aminteşte, 
de pildă, de un mesaj în limba latină pe care dacii l-au 
adresat lui Traian, în numele lor şi al popoarelor aliate cu ei, 
înaintea izbucnirii primului război romano-dac?. Velleius ne 
spune, pe de altă parte, că în unele regiuni din Panonia se 
vorbea latineşte înainte de cucerirea acelei regiuni de 
romani. Fenomenul citat de Cassius nu este deci izolat ci e 
caracteristic tuturor popoarelor care veniseră în contact cu 
romanii. In Dacia, această influenţă romană durează două 
secole şi mai bine înaintea cuceririi. În 106 d. Chr. elementul 
roman îşi impune net supremaţia, consolidând şi 
generalizând, prin cucerirea teritoriului, penetraţia paşnică 
din secolele anterioare. Dominația era generală şi îmbrăţişa 
întregul teritoriu al fostei Dacii din munţii Apuseni şi până la 
Marea Neagră. Eutropius afirmă că: „Traian supunând Dacia, 
a adunat acolo mulţimi nenumărate de noroade de pe întreg 


1 C. Daicoviciu, Problema continuității, p. 217. 

2 Ibidem, V. Pârvan, Getica, p. 610 şi urm.; /dem, Începuturile vieţii 
romane la gurile Dunării, Bucureşti, 1923, p. 13-14. 

3 N. lorga, /storia Românilor, |, partea a Il-a, p. 15 şi 243-264. 

4 Carl Patsch, Beiträge zur Vâlkarkunde ven Siidoseuropa, V, 1; Der 


Kampf um der Donauraum unter Domitian und Trajan, Viena, 1937, p. 
193. 


5 Dio Cassius, 68, 8; C. Daicoviciu, Problema continuității, p. 218. 


6 Velleius Paterculus, II, 110, (5); A.D. Xenopol, /storia românilor din 
Dacia Traiană, ed. Il, vol. II, p. 242. 


întinsul imperiului roman, pentru ca să populeze oraşele şi să 
lucreze oboarele”!. În afară de coloniştii originari din Italia, 
din Dalmația, Moesia şi Tracia, au venit şi alţii din Galia, Siria, 
Asia Mică şi chiar din Africa. 

Inscripţiile atestând prezenţa coloniştilor din Orient, sunt în 
limba latină?, dovadă că ei proveneau din regiunile complet 
romanizate, sau, după cum se exprimă Jung din „enclavele 
latine ale Orientului”?. 

„La glasul de chemare al împăratului, spune Victor 
Motogna, atraşi de faima pământului avut în grâu, lemn şi 
metale nobile, au venit colonişti din toate părţile vastei 
Împărăţii”?. 

Pentru polonezul Bielski (1550), toţi coloniştii, veniţi „ex 
toto orbe romano”, nu erau decât puşcăriaşi eliberaţi din 
închisorile romane pentru a coloniza Dacia!”. Mare trebuie să 
fi fost numărul puşcăriaşilor romani, dacă se putea popula cu 
ei „o ţară deşartă”, de întinderea Daciei, întindere pe care 
Eutropius o socotea atât de enormă, încât o evalua la un 
milion de paşi“, Am citat această „fantezie poloneză” pe care 
ridicolul a distrus-o chiar de la bun început, pentru a învedera 
patima cu care unii străini au scris istoria românilor. 

După puternica răscoală a dacilor din 117 — anul morții 
învingătorului lor, Traian — romanii au procedat la o împărţire 
administrativă a Daciei, menită să le asigure — potrivit 
principiului lor: „divide et impera” — o mai bună stăpânire a 
dârzului popor dac. Oltenia şi colţul sud-estic al Transilvaniei 
formează acum Dacia Inferior, cu capitala la Drobeta; 
Transilvania şi Banatul — Dacia Superior cu capitala la Ulpia 


1 Eutropius, VIII, 5, 2. 

2 C. Daicoviciu, La Transylvanie dans l'antiquité, în „La Transylvanie”, 
Bucureşti, 1938, p. 70. 

3 J. Jung, Die romanischen Landschaften der römischen Reiches, p. 
382. 

4 Victor Motogna, /storia veche a Românilor, de la origini până în 
veacul al XIII-lea, (Bucureşti), f.a., p. 29. 

5 Vezi, P. P. Panaitescu în „Analele Academiei Române. Memoriile 
Secţiunii Istorice”, Seria III, tom IV, 1925 (extras), p. 36. 

6 Eutropius, VIII, 1, Ed. G. Popa-Lisseanu, în /oc. cit., p. 122. 


Traiana Sarmizegetusa, iar partea de nord a Dacici Superior 
constituia provincia Dacia Porolissensis, cu capitala la 
Napoca. Sub înțeleptul împărat Marcus Aurelius, în anii 168— 
169, Dacia cunoaşte o nouă împărţire administrativă. Dacia 
Porolissensis rămânea la fel, dar din Dacia Superior şi Dacia 
Inferior forma Dacia Apulensis, iar din Banat şi Oltenia — 
Dacia Malvensis!. Deşi împărţită în trei, Dacia avea un singur 
legatus Augusti  propraetore  Daciarum trium, a cărui 
reşedinţă era la Ulpia Traiana Sarmizegetusa. 

Napoca, Porolissum, Apulum, Sarmizegetusa şi toate 
celelalte centre urbane ale Daciei romane erau situate în 
inima provinciei de peste munţi, unde odinioară înflorise 
civilizaţia daco-tracă. Centrul vieţii romane gravita deci, tot în 
Transilvania, leagănul tuturor formelor ele viaţă care s-au 
succedat în regiunea carpato-dunăreană, din timpuri 
imemoriale până azi. Acolo, din contactul populaţiunii 
autohtone cu acela al coloniştilor romani, se zămislea poporul 
român de azi. Acolo, se exercita presiunea cea mare a 
spiritualităţii cuceritorilor asupra culturii aborigene, din 
îngemănarea cărora a izvorât forma nouă de viaţă daco- 
romană, a cărei evoluţie desigur că ar fi fost cu totul alta, 
dacă mersul ei firesc n-ar fi fost oprit în mod brusc de 
năvălirile pustiitoare ale barbarilor. 

În Transilvania, au fost instalate marile unităţi militare 
destinate a asigura paza teritoriului: legiunea XIII Gemina cu 
garnizoana la Apulum şi legiunea a V-a Macedonică, cu sediul 
la Potaissa şi tot în Transilvania au luat naştere taberele 
trupelor auxiliare, acele castra stativa, ce împânzeau 
teritoriul de la graniţa nordică?, dincolo de care se găsesc 
dacii liberi şi până în sud-vestul ţării, din Carpaţi până în 
regiunile occidentale ale Munţilor Apuseni. 


1 Despre organizarea administrativă a Daciei Romane vezi şi C. 
Daicoviciu, La Transylvanie dans l'antiquité, p. 107-110. 

2 Pentru organizarea militară a Daciei Romane vezi: V. Christescu, 
Istoria militară a Daciei Romane, Bucureşti, 1937, p. 42-52; C. Daicoviciu, 
La Transylvanie dans l'antiquité, p. 112-115; J. Jung, Fasten der Provins 
Dacien mit Beitragen zur römischen Verwaltungsgeschichte, Innsbruck, 
1894, p. 126 şi urm.; G. L. Cheesman, The Auxilia of the Roman Imperial 
Army, p. 61, 178. 


Dacia a fost sub stăpânirea romanilor timp de 168 de ani. 

A fost suficientă această stăpânire de un secol şi jumătate, 
pregătită de penetraţiunea paşnică a romanităţii, pentru ca 
romanizarea provinciei să fie completă şi generală. 

Adversarii... a tot ce constituie raport de derivație dintre 
romani şi români, contestă până şi romanizarea Daciei!. 
Argumentul ce se invocă este scurta durată a stăpânirii 
romane. Ca şi când pentru romanizarea Spaniei sau a Galiei, 
a fost necesar un timp mai îndelungat!? 

Romanizarea atât de rapidă a Daciei se explică lesne prin 
însăşi situaţiunea noii provincii în cadrul Imperiului roman. 
Dacă analizăm această situaţie, atunci constatăm că 
nenatural ar fi fost ca „Provincia Dacia”, cum numeau romanii 
teritoriul, să nu se fi romanizat în răstimpul unui secol şi 
jumătate de stăpânire romană”. 

Intr-adevăr, pentru Roma, Dacia constituia încă din timpul 
lui luliu Caesar un pericol însemnat care se agravase prin 
faptul că Imperiul Roman ajunsese să se învecineze din trei 
părţi cu ţara dacilor. Moesia şi Panonia erau mereu expuse 
unei invazii dace. Exemplele lui Burebista şi Decebal puteau fi 
lesne reeditate, mai ales că dacii reuşeau întotdeauna să 
organizeze în jurul lor concentrarea tuturor triburilor 
învecinate, ori de câte ori era vorba de o iniţiativă războinică 
în contra Imperiului roman. 

Odată cucerită, Dacia trebuia să fie pusă în imposibilitate 


1 Hunfalvy Pal, Ethnographie Ungarns übertragen von Prof. H. 
Schwicker, Budapest, 1877, p. 344. 

2 Strabon (cca. 63 în Chr. — cca. 19 d. Chr.) ne aduce mărturii că în 
timpul său, sub Augustus, Spania (unde prima colonie romană-Carteia — 
fusese întemeiată în anul 171 în Chr.) era deja complet romanizată, 
locuitorii autohtoni uitaseră limba lor şi foloseau limba latină, astfel încât 
nu se deosebeau cu nimic de romani (Strabon, Geografia, III, 1 S). 
Provincia Narbonesă din Galia (supusă de lulius Caesar în anul 52 în. d. 
Chr) era în timpul vieţii istoricului latin Plinius (23 — 79), după cum scrie 
acesta, „mai mult o Italie decât o provincie” (Plinius cel Bătrân, /storia 
Naturală Ill, 4). 

3 Confruntat cu teza aberantă care neagă romanizarea Daciei, 
Constantin Daicoviciu notează cu amărăciune: „A se îndoi de romanitatea 
Daciei din sec. II — III, e tot atât de absurd ca şi a te îndoi de existenţa 
Romei înseşi; C. Daicoviciu, Problema continuității în Dacia, p. 222). 


de a mai tulbura liniştea imperiului şi, mai mult încă, să 
devină o citadelă inexpugnabilă pentru alte atacuri care ar fi 
putut să se servească ca punct de plecare de teritoriul Daciei. 

Singura soluţie pentru asigurarea acestui dublu scop 
strategic era romanizarea rapidă şi completă a provinciei. 

Factorul economic trebuie să fi contribuit şi el la grăbirea 
stabilirii unui contact între metropolă şi noua provincie. 
Numeroşii comercianţi — negotiatores — organizaţi pe colegii 
în cele trei provincii ale Daciei, sunt cea mai elocventă 
dovadă a ritmului activ în care se desfăşura viaţa economică 
a provinciei cucerită de romani!. Reţeaua de şosele care lega 
între ele principalele oraşe ale Daciei şi pe acestea cu ţările 
învecinate: Panonia, Moesia Inferior şi Moesia Superior, este şi 
ea o dovadă a acestei activităţi?. 

Trebuie menţionată în mod special marea şosea care 
străbătea Ardealul, trecea prin păsurile Carpaţilor şi de acolo 
prin Moldova de sud se îndrepta înspre Moesia Inferior până 
la cetăţile greco-romane de pe litoralul Mării Negre’. 
UNITATEA ÎNTREGII DACII NU SE DEZMINTE NICI SUB ROMANI. 

Construirea reţelei de şosele urmează, de altfel, ritmul 
rapid al romanizării provinciei. În anul 106 Dacia este 
transformată în provincie romană; în 108 şoseaua principală 
care traversa întregul teritoriu din nord, de la Porolissum 
până în sud-vest, era terminată”. 

În jurul centrelor militare au luat naştere târguri cu 
meseriaşi veniţi din toate părţile imperiului, iar în oraşe şi la 
sate veteranii eliberaţi din armată, după un serviciu care dura 
până la 25 ani, îngroşau rândurile acelora care trebuiau să 
contribuie la romanizarea în profunzime a provinciei. 

Faptul că sub împăratul Commodus, adică numai după 80 
de ani de la cucerirea Daciei, 12.000 daci liberi au fost 


1 Vezi V. Christescu, Viaţa economică a Daciei Romane, Piteşti, 1929. 
p. 120. 

2 Ibid., p. 96-110. C. Daicoviciu, La Transilvania nell'antichità, p. 118. 

3 V. Pârvan, Getica, p. 119, 127; V. Christescu, op. cit., p. 100-101. 

4 C.L., I, 1627; V. Christescu, /storia militară a Daciei Romane, 
Bucureşti, 1937, p. III. 


transplantaţi din teritoriile lor în Dacia Romană! dovedeşte că 
romanizarea făcuse paşi atât de mari încât pentru cuceritori 
exista certitudinea lipsei oricărui pericol de pe urma acestei 
transplantări şi siguranţa unei asimilări rapide a acestor 
barbari. 

Trebuie adăugat că pătura suprapusă dacă se romanizase 
chiar de la începutul stăpânirii romane şi că romanizarea 
populaţiei de la sate a fost grăbită de faptul participării 
populaţiei autohtone în trupele auxiliare şi în milițiile create 
pentru apărarea frontierelor?. _ 

Fr. Altheim caracterizează situaţia spunând că „IN DACIA 
LOCUITORII AU VRUT SA FIE ROMANI”?. 

Legiunile, trupele auxiliare, veteranii, coloniştii din oraşe şi 
de la sate: negustori, meseriaşi, ţărani, ingineri, lucrătorii din 
minele de aur din Munţii Apuseni (Bruda, Ampelum) şi din 
Munţii Rodnei, acei de la carierele, de marmoră din Bucova, 
Deva, Călan şi Turda, acei din minele de fier din regiunea 
Hunedoarei, lucrătorii din carierele de sare şi acei din pădurile 
seculare carpatice, iată atâtea elemente romane sau de mult 
romanizate, care au contribuit la romanizarea Daciei. 

Viaţa care se desfăşura în numeroasele centre urbane — 
municipii şi colonii — precum şi în burgurile mai mici — viei, 
pagi, canabae — purta cea mai autentică pecete romană. 

Urmele arheologice scoase la iveală cu ocazia săpăturilor 
de la Grădiştea (judeţul Hunedoara), adică pe locul unde cu 
1800 de ani în urmă se ridica maiestuoasă Colonia Ulpia 


1 Dio Cassius, LXXII, 3. 


2 V. Christescu, /storia militară a Dacici Romane, p. 42-52; după 
calculele istoricului Gh. Brătianu numărul unităţilor militare dacice se 
dovedeşte a fi superior, în armata romană a secolului al II-lea, celui a 
unităţilor recrutate din alte regiuni ale imperiului. (Gh. Brătianu, La 
probleme de la continuité daco-romaine, „Biblioteque historique du sud- 
est européen”. Bucureşti, 1944, p. 46. 

3 Învăţatul german scrie: „...Dacia, deşi locuită de popoare înrudite 
cu tracii, a optat, după anexarea ei la imperiu, pentru romanitate şi nu 
pentru elenism. Această circumstanţă a decis soarta tuturor ţărilor 
dunărene. În Dacia locuitorii au vrut să fie romani, iar faptele dovedesc 
acest lucru în mod conştient (Fr. Altheim, Die So/datenkaiser, Frankfurt au 
Main, 1939, p. 265. 


Traiana Augusta Dacica — mai târziu Sarmizegetusa — au 
dezvăluit un complex de manifestări ale vieţii orăşeneşti 
romane din Dacia, demn de însăşi viaţa metropolei imperiului. 
Temple, edificii publice, un amfiteatru, palate, terme, au fost 
dezgropate rând pe rând, dând la iveală strălucitoarea 
civilizaţie a daco-romanilor.! 

Călătorul care vizitează ruinele recent dezgropate are 
impresia că se găseşte nu pe pământul îndepărtat al Daciei, 
ci pe însăşi solul ltaliei. Profesorul C. Daicoviciu, sub 
conducerea căruia s-au întreprins săpăturile de la 
Sarmizegetusa, scrie: „Pe zi ce trece, săpăturile arheologice 
evidenţiază o întindere şi o intensitate nebănuită a vieţii 
romane”.? 

Organizatori geniali, romanii n-au neglijat absolut nici un 
compartiment al vieţii dace, păşind şi la romanizarea păturii 
rurale prin introducerea normativului de viaţă ţărănească 
romană. Chiar după primul război romano-dac, găsim în valea 
inferioară a Oltului, anexată Moesiei superioare înainte de 
transformarea Daciei în provincie romană, organizarea 
indigenilor pe territorie şi cu concilii de curiales, identic cu 
acelea din peninsula italică. 

Rezultă clar din cele ce preced că romanizarea Daciei s-a 
făcut într-un ritm rapid şi după un plan sistematic, realizându- 
se astfel în scurtă vreme o absorbţiune cvasi-completă a 
tuturor elementelor dace de pe întreaga suprafaţă a 
provinciei.” 

Era de aşteptat ca şi romanizarea completă a Daciei să fie 
pusă în discuţie de objectorii „din principiu” ai tuturor 
realităţilor istorice din trecutul îndepărtat al românilor. 


1 C. Daicoviciu, La Transilvania nell'antichità, p. 114-115. 

2 Idem, La Transylvanie dans l'antiquite, p. 112. 

3 V. Christescu, Viaţa economică a Daciei Romane, p. 54. Vezi şi V. 
Pârvan, Ştiri nouă din Dacia Malvensis, în Analele Academiei Române, 
Bucureşti, 1913, p. 23. 

4 Istoricul german C. Patsch remarcă „intensitatea extraordinară” a 
procesului de romanizare în Dacia (C. Patsch, Beiträge zur Völkerkunde 
von Siid-osteuropa, ||, p. 213), iar învățatul francez V. Duruy consideră 
romanizarea Daciei: „la plus grande oeuvre de colonisation qua l'histoire 
connaisse” (V. Duruy, Histoire des Romains, IV, Paris, 1882, p. 758 


De data aceasta s-a susţinut că populaţia care a colonizat 
Dacia nu era romană, ci de obârşie... orientală! şi că dovada o 
constituie nu ştiu ce statistică privitoare la zeii adoraţi de 
poporul daco... oriental. 

După ce s-a afirmat că Dacia a fost colonizată cu romani, 
dar că aceştia fuseseră scoşi în prealabil din închisorile 
Imperiului? (palatele şi termele luxoase din Dacia desigur că 
pentru ei fuseseră clădite!), iată acum o nouă formulă lansată 
de denigratorii cu orice preţ al românismului! 

Impărtăşim punctul de vedere al acelora care susţin că 
statisticile sunt o reprezentare abstractă a unor realităţi vii. 
Pentru valabilitatea lor se impune, însă, ca ele să fie 
obiective, generale şi atotcuprinzătoare. Astfel, ele devin, 
cum le-a numit un umorist francez, o formă organizată a 
minciunii. Statistica cu zeii orientali, cărora li s-au ridicat 
altare în Dacia, cuprinde un număr infim de mărturii; ea 


1 A. Alföldi, Daci e Romani in Transilvania, Budapesta, 1940, p. 17. 

2 Această teorie vădit duşmănoasă românilor — menţionată şi mai 
înainte — a apărut în anumite cercuri umaniste polone care la sfârşitul 
sec. al XV-lea şi începutul sec. al XVI-lea erau nemulţumite de victoriile 
armatelor moldovene şi de desprinderea, în consecinţă, a Moldovei de sub 
suzeranitatea Poloniei. Protagonistul ei este Martin Bielski (cca. 1495— 
1575) care a scris în 1550, Krónika wszystkiego swiata (Cronica lumii 
întregi). 

lată ce îşi imaginează M. Bielski: „La Roma era obiceiul care este şi 
azi ca pe răufăcători să nu-i ucidă, ci-i trimiteau peste mare, dar mai ales 
aci unde este valul, căci aci a fost trimis şi Ovidiu, ca să facă deosebite 
lucrări, slujbe şi lupte. Ovidiu a scris despre parți, tătari şi sarmaţi care 
locuiau aci şi nu se temeau nici de Roma, nici de Dumnezeu. lar când 
aceşti răufăcători s-au înmulţit au început a face deosebite slujbe 
romanilor, au păscut vitele şi turmele romane, au zidit un pod peste 
Dunăre şi au săpat un val la Nistru şi în alte locuri. lar când s-au înmulţit 
şi-au ales un voievod şi au alungat pe geţi, daci, iazigi şi alte popoare şi ei 
înşişi s-au aşezat la Dunăre păstrând şi până azi obiceiurile şi limba 
italiană, însă puţin schimbate” (cf. P.P. Panaitescu în „Analele Academiei 
Române”, Memoriile Secţiunii Istorice, Seria III, tom IV, 1925 (extras), p. 
36). Cu tot caracterul său evident fantezist, teoria a stârnit interes în 
mediile ostile originii romane a poporului român şi cartea lui M. Bielski a 
fost tradusă în limbile rusă şi, desigur, maghiară, fiind preluată şi de alţi 
autori. 

3 Jonss Leslie Webber, The Cults of Dacia, California, 1929, p. 303) 


priveşte o categorie limitată de persoane şi nu relevă absolut 
nimic. Întrucât în acea epocă îndepărtată, gratie libertăţii 
religioase acordată de romani provinciilor cucerite, daco- 
romanii puteau să se închine şi ei zeilor orientali. 

Avem la dispoziţie însă, o altă numărătoare, mai 
cuprinzătoare şi mai demnă de luat în consideraţiune: aceea 
a mărturiilor epigrafice rămase de la daco-romani. Din cele 
2000 mărturii, date la iveală de săpăturile arheologice, 1980 
sunt latine şi numai 20 sunt scrise în limba greacă şi palmiră.! 
Ce probă mai evidentă despre latinitatea dacoromânilor?!... 

Oricât de numeroşi ar fi fost însă agenţii romanizării, ei nu 
ar fi reuşit desigur să transforme atât de radical aspectul 
provinciei, dacă nu ar fi fost uşuraţi în sarcina lor de 
superioritatea spirituală a romanilor asupra dacilor şi de 
puterea de penetraţie a limbii latine. 

Obligativitatea întrebuinţării limbii latine pe întreg teritoriul 
provinciei cucerite este unanim recunoscută. Puterea de 
absorbţie a limbii cuceritorilor provine în prim loc din însăşi 
situaţia dominantă a romanilor, care impunându-şi instituţiile 
şi formele lor de viaţă, îşi impuneau concomitent şi cuvintele 
corespunzătoare şi, în al doilea loc, din soliditatea armăturii 
limbii latine. 

Un exemplu datând din timpuri mai apropiate ilustrează în 
chipul ei cel mai elocvent acest adevăr. Intr-un moment dat 
românii au avut de suferit influenţa slavilor, în tovărăşia 
cărora poporul român, rezultat din fuziunea dacilor cu 
romanii, a conlocuit timp de câteva secole. 

Din lupta între cele două elemente: românesc şi slav, 
românii au ieşit de două ori biruitori. Prima dată, când i-au 
asimilat pe slavi şi a doua oară, când au asimilat limba slavă. 

Din această competiţiune, care a durat timp de câteva sute 
de ani, limba românească a avut de suferit puternice 
influenţe slave. Astfel, din statistica lui Cihac, dresată în 
1879, rezultă că din cele 5.765 cuvinte ale limbii române, 
2.361 sunt slave şi numai 1.165 sunt latine.? OSATURA, ÎNSĂ, 


Vezi şi C. Daicoviciu, La Transylvanie dans l'antiquité, p. 132-133. 
1 C. Daicoviciu, op. cit., p. 136. 
2 A. de Cihac, Dictionnaire d'étymologie daco-romane. Eléments latin 


A LIMBII ROMÂNE, A RĂMAS NEATINSĂ. Prin structura ei, 
limba românească este o limbă eminamente latină şi prezintă 
unele apropieri esenţiale de limba latină, pe care nu le 
întâlnim nici la limbile latine din Occidentul Europei. Or, este 
lesne de înţeles că ceea ce a reieşit să realizeze limba 
română faţă de limba slavă în raporturile de la egal la egal, a 
reuşit cu mai multă uşurinţă însă, să înfăptuiască limba latină 
faţă de aceea a dacilor în raporturile de la cuceritor la învins. 

Fenomenul nu este nici măcar specific Daciei, ci îmbracă 
caracterul  generalităţii, fiind întâlnit oriunde dominaţia 
romană a fost exercitată în mod efectiv şi durabil. 

Eliminarea limbii dace nu este deci rezultatul unui miracol 
— istoria nu cunoaşte minuni! — ci acela al unui complex de 
împrejurări istorice în corelaţie strânsă unele cu altele. 

In lumina fenomenelor de mai sus, nimic mai natural decât 
romanizarea completă a Daciei în timp de un secol şi 
jumătate, precum nimic mai firesc decât latinizarea graiului 
autohtonilor, în acelaşi răstimp. 

Este foarte probabil că la această dispariţie a elementului 
autohton în masa cuceritorilor să fi contribuit şi înfrăţirea de 
destin a celor două popoare în faţa năvălirilor barbarilor atraşi 
de bogăţia şi de bunăstarea provinciei, într-adevăr, în 
răstimpul celor 168 de ani de stăpânire romană, Dacia nu s-a 
bucurat decât de patru decenii de linişte completă (193— 
235); epoca împăraţilor Severi, cea mai înfloritoare epocă din 
istoria Daciei romane. Este de menţionat că în această 
perioadă, locuitorii Daciei au devenit cu toţii cetăţeni romani 
graţie faimosului edict al lui Caracala din anul 212. 

In restul timpului, Dacia a fost greu încercată de 
incursiunile vecinilor, incursiuni care de multe ori au luat 
caracterul unor adevărate pustiiri.? Legiunile romane şi 


comparés avec les autres langues romanes, Berlin, Bucarest, Czernowitzs 
Florence..., 1870, possim; /dem, Dictionnaire d'etymologie daco-romane. 
Eléments slaves, magyars, turcs, grecs-moderne et albanais, Berlin, 
Bucarest, Czernowitz, Leipzig, Londres, Milan, Paris..., 1879, possim. 

l Prin Constituţia Antoniniana se acorda tuturor provincialilor liberi, 
(cu excepţia categoriei sociale a „dediticilor”) cetăţenia romană. 

2 Chiar şi capitala Daciei Romans, Ulpia Traiana Sarmizegetusa, a 
avut de suferit în urma acestor atacuri (C.I.L. III, 7969; Vezi şi C. Patsch, 


trupele ajutătoare au redus, rând pe rând, la tăcere, pe 
iazygi, roxalani, lacringi, pe quazi, marcomani şi pe Asdingi, 
restabilind ordinea şi autoritatea Romei.! 

Mai grea a fost lupta în contra dacilor liberi pe care i-a 
învins însă Maximinus, luând numele de Dacicus Maximus? în 
amintirea acestei victorii şi Philippus Arabus, căruia i s-a 
conferit titlul de Carpicus Maximus.* 

Prin instaurarea anarhiei militare în fruntea Imperiului 
roman, prestigiul şi autoritatea Romei s-au resimţit adânc. 

Goţii, profitând de fisurile adânci pe care discordia le-a 
produs în conducerea imperiului, au început seria năvălirilor 
în provinciile sud-dunărene Moesia şi Iliria, reuşind să 
coalizeze în jurul lor forţele tuturor barbarilor care înconjurau 
pământul Daciei.“ 

Situaţia tulbure care caracterizează această epocă a dat 
naştere la o serie de divergențe cu privire la momentul 
retragerii legiunilor romane din Dacia. Ungurii susţin, de 
pildă, că stăpânirea romană era de acum zdruncinată în 
timpul lui Philippus Arabus (244 — 241), adică cu mult 
înaintea domniei lui Aurelian.” 

Scurtând perioada stăpânirii romane, ungurii se menţin în 
nota lor obişnuită de a interpreta pro cauza, toate 
evenimentele istorice româneşti şi pre-româneşti. O stăpânire 
mai scurtă presupune o romanitate mai slabă, iar retragerea 


Die Volkerschaft der Agathyrsen, în „Akademie der Wissenschaften in 
Wien, Philosophisch-historische Classe, 1925, n. XII a.p. 206-207. 

1 Scriptores Historiae Augusta. Marcus Aurelius, 22. 1. Dio Cassius, 
LXXI, 3, 1; V. Christescu, /storia militară a Daciei Romane, Bucureşti, 1937, 

2 Herodian, VII, 2; C.L., VIII, 10047; C.I.L., X, 6811; Vezi şi V. 
Christescu, op. cit., p. 89. 

3 H. Cohen, Description des monnaies frappées sous l'empire romain 
communément appelées médailles impériales, seconde éd., Paris, 1886, 
vol. V, p. 135-136; V. Christescu, op. cit., p. 92. 

4 Pentru desfăşurarea acestor atacuri vezi: C. Patsch, op. cit., p. 208 
şi urm.; L. Schmidt, Die Ostgermanen, München, 1934, passim C. 
Diculescu, Die Wandalen und die Goten in Ungarn und Rumänien, Leipzig, 
1923, passim; F. Lot, Les Invasions Germaniques, Paris, 1935; Idem, Les 
Invasions Barbares, Paris, 1937, p. 278 şi urm. 

5 Alföldi A., cf. Protestants Szemle, 1926, p. 622. 


progresivă a coloniştilor din Dacia pregăteşte în mod lent 
„marea scenă” a teoriei discontinuităţii: părăsirea definitivă şi 
completă a Daciei de către Aurelian.! Eutropius, susţine că 
Dacia a fost „pierdută” sub Gallienus şi a fost „părăsită” sub 
Aurelian.? Contradicţia este, socotim noi, numai aparentă, 
căci teritoriile la care se referă istoricul roman în cele două 
pasaje ale sale, sunt distincte unele de altele. Sub Gallienus a 
fost pierdut controlul asupra regiunii de la Nordul Dunării 
înglobând Muntenia şi Sudul Moldovei, iar sub Aurelian, însăşi 
provincia Daciei, adică Transilvania de azi, Banatul şi Oltenia, 
de unde au fost evacuate armatele romane, administraţia şi 
parte a populaţiei. Felul în care sunt redactate cele două 
pasaje din Eutropius nu se pretează la altă interpretare. 

Astfel, pe câtă vreme primul text vorbeşte de Dacia din 
Nordul Dunării, al doilea aminteşte de regiunea dacică 
transformată în provincie, adică de Transilvania de azi, 
Banatul şi Oltenia. 

Este de asemenea posibil ca Eutropius să se fi referit, 
vorbind despre „pierderea” Daciei la faptul că înainte încă de 
retragerea romanilor, goții pătrunseseră pe teritoriul Daciei, 
astfel încât pierderea provinciei este relatată mai mult ca o 
stare de fapt decât ca una de drept. 

Ritterling? şi Vulic* susţin că retragerea legiunilor romane a 
fost efectuată sub Aurelian, când a şi fost „părăsită” Dacia. 

Patsch susţine că legiunile n-au fost retrase sub Gallienus, 


1 Este adevărat că sub Gallienus atacurile barbarilor se înteţesc şi 
criza Imperiului Roman din secolul IIl ajunge la apogeu, dar replierea 
armatelor romane pe linia Dunării nu a avut loc decât sub Aurelian. 
Istoricul ungur Tamas L. susţine însă că adevărata evacuare a Daciei a 
avut loc sub Galliennus, iar Aurelian n-a făcut altceva decât să 
desăvârşească această operaţiune (Tamás L., Romains, Romans et 
Roumains dans l'histoire de la Dacie-Trajane, în „Archivum Europe Centro- 
Orientalis”, |, p. 78. 

2 Eutropius, IX, 8 şi 15. 

3 E. Ritterling, în Pau/ly-Wissowa, „Real Enciclopaedie”, XII, 1581. 

4 Nicola Vulić, în „Le Musée Belge”, XXVII (1923), p. 253-259 /dem, 
Quand la Dacie a-t-elle été perdue?, în „Bulletin de l'Acadimie des 
Lettres”, Belgrade, 1935, p. 200. 


dar că ele au fost restrânse numai în acea epocă.! 

Urmele  argheologice au tranşat însă şi această 
controversată problemă ca şi pe multe altele din trecutul 
vieţii româneşti. S-au găsit urme ale stăpânirii romane datând 
din timpul lui Aurelian. Afirmațiile lui Alföldi sunt contrazise 
atât de urmele monumentelor şi ale templelor datând din 
epoca posterioară lui Philippus Arabus, cât şi de resturile 
epigrafice, confirmând existenţa legiunilor romane până în 
timpul lui Aurelian.? 

Sub Aurelian, condiţiile care au militat pentru înfiinţarea 
unei citadele puternice carpato-dunărene schimbându-se 
radical, iar păstrarea unor provincii marginale periclitând 
însăşi soarta imperiului, s-a impus ca soluţie cea mai bună 
retragerea din Dacia a legiunilor şi a aparatului administrativ 
roman, aşezate de împărat, în urmă, în sudul Dunării, unde s- 
a înfiinţat astfel Dacia-Aureliană cu cele două subdiviziuni ale 
ei: Dacia-Ripensis şi Dacia Mediteranea.’ 


Problema continuității daco-romane 


Evacuarea armatei şi administraţiei daco-romane şi a unei 
părţi a populaţiei romane din Dacia este un eveniment istoric 
care nu depăşeşte în amploare retragerile obişnuite din 
teritorii, pe care cuceritorii le-au efectuat din totdeauna 
atunci când schimbarea condiţiilor impuneau retragerea. 

In discuţia chestiunii au intervenit, însă, consideraţiuni 
importante de ordin politic, care au schimbat aspectul real al 
problemei, transformându-l. 

In lupta pentru Transilvania, chestiunea „abandonului” 
Daciei romane a luat proporţii nebănuite. Ungurii îşi sprijină 
pe ea întregul eşafodaj al teoriei „primilor posedanţi”. 

In linii mari, problema este prezentată în felul următor: 
Aurelian a abandonat goților Dacia, evacuând complet 


1 C. Patsch, op. cit., p. 210 şi crm. 

2 Corpus Inscriptionus Latinarum, III, 7971; C. Patsch, op. cit., p. 209; 
C. Daicoviciu; La Transylvanie dans l'antiquité, p. 142-115. 

3 lordanes, Romana, 217. 


provincia, care a rămas astfel din nou un deşert, după cum 
tuse se şi la venirea romanilor, cu un veac şi jumătate înainte, 
într-un cuvânt, teoria cataclismelor ciclice daco-romane.!... 

Xu este prima dată în istoria popoarelor când, „politicul” 
denaturează faptele istorice cele mai obiective. In breviarul 
istoriei Angliei, datorat lui William Ralph Inge, autorul, 
analizând elementele componente ale poporului englez de 
azi, spune că chestiunea, în afară de dificultăţile inerente, 
mai prezintă şi complicaţia intervenţiei elementelor politice şi 
a prejudecăţilor („The probleme are complicated by politics 
and prejudice”).! Şi d-l Inge ilustrează afirmaţia sa, arătând că 
pe vremuri englezii erau mândri de obârşia lor teutonă şi se 
declarau urmaşi ai anglo-saxonilor, cu un infim amestec de 
sânge celt. 

A intervenit însă războiul mondial din 1914, care i-a găsit 
pe „teutonii germani” faţă în faţă cu „teutonii englezi” pe 
câmpurile de luptă şi întrucât din această cauză în Anglia tot 
ce era german căzuse în dizgrație, teoria originii etnice 
germane a avut aceeaşi soartă. Pseudo-învăţaţii, răsăriţi 
peste noapte, au lansat atunci teoria originii celte a poporului 
englez... cu puţin amestec de sânge german.“ 

In Anglia, însă, umorul ucide tentativele semidocţilor de a 
se plasa în galeria oamenilor de ştiinţă, spre deosebire de 
Ungaria, unde teoriile înfeudate politicii şoviniste sunt ridicate 
la rangul de ştiinţă, iar scriitorii, deformând istoria în scopuri 
naţional-şovine, sunt decretaţi savanţi. 

Care este argumentul capital pe care ungurii şi unii dintre 
germani îl aduc în sprijinul teoriei susţinute? 

Lipsa documentului scris şi a oricărei inscripţii atestând 
prezenţa românilor în Dacia între anii 274, dată când romanii 
au evacuat provincia şi până la începutul secolului al XIII-lea, 
când românii sunt menţionaţi pe aceleaşi locuri. 

Lipsa de documente, deci: lipsa oricărei forme de viaţă 
autohtonă, deci: discontinuitate între elementul daco-roman 
şi cel românesc. 

Timp de 7.000 de ani un gol imens în centrul Europei, în 


1 William Ralph Inge, England, Leipzig, 1934, p. 20. 
2 Ibid., p. 20 şi urm. 


cea mai fertilă şi mai bogată regiune a continentului, gol pe 
care aveau să-l umple ungurii abia în secolul al IX-lea. 

Situaţiunea astfel cum este prezentată de unguri, prezintă 
următorul triplu aspect: 1. Sub Aurelian daco-romanii au 
părăsit cu toţii Dacia, care a devenit astfel un deşert; 2. Daco- 
romanii au format poporul românesc undeva în sudul Dunării; 
3. În secolul al XIII-lea poporul astfel format, se găseşte pe 
pământul fostei provincii Dacia, în număr destul de însemnat. 
Aceasta este cel puţin versiunea cea mai curentă a teoriei 
discontinuităţii sau a imigraţiunii. Pentru ca această teorie să 
fie exactă trebuie neapărat ca cele trei elemente de bază să 
reprezinte în chip absolut realitatea. Or, după cum vom vedea 
mai jos, toţi aceşti trei factori pe care se sprijină construcţia 
istoricilor unguri, nu sunt decât în parte reprezentarea 
realităţii, ei nu conţin decât o parte de adevăr. O astfel de 
construcţie este deci, menită să se prăbuşească mai devreme 
sau mai târziu. 

Dar, fără o cercetare prealabilă a  exactităţii sau 
inexactităţii celor trei elemente fundamentale ale problemei, 
o obiecţiune ia naştere la simpla ei enunţare. 

Oraşele Daciei au fost distruse. Satele, pustiite. Populaţia 
evacuată. Nu a rămas nici urmă din vechile aşezăminte după 
trecerea barbarilor cotropitori. , 

CUM ESTE ATUNCI POSIBIL CA DUPA O MIE DE ANI UN NOU 
POPOR SĂ VINĂ ŞI SĂ SE AŞEZE PE ACELEAŞI LOCURI — 
EXACT PE ACELEAŞI — ŞI SA POPULEZE ACELEAŞI REGIUNI — 
EXACT ACELEAŞI CA ALE DACO-ROMANILOR? 

Conturul României concordă perfect cu conturul Daciei. 
Răspândirea românilor corespunde perfect cu aceea a 
poporului daco-roman. 

Erau romanii în nord la Porolissum, sunt şi azi români pe 
aceleaşi locuri la Moigrad. Erau romani în centrul Transilvaniei 
la Apulum, la Potaissa, la Napoca, sunt azi români în aceleaşi 
centre urbane ale Transilvaniei la: Alba lulia, Turda şi Cluj. 

Se vorbea latina daco-romanilor în sud la Drobeta, la 
Tibiscum, în sud-vest, la Civitas Cibinensis, în sud-est. Se 
vorbeşte astăzi latina românilor la Turnu-Severin, la 
Caransebeş şi la Sibiu. 


Cum se explică, se întreba Vasile Pârvan, că românii nu au 
nimerit puţin mai la apus sau puţin mai la răsărit decât 
strămoşii lor daco-romani?! lar celebrul geograf Kiepert, 
combătând afirmaţiile roesleriene, arată că argumentul 
principal care se opune acestei teorii este tocmai faptul că 
„caroul în care se vorbeşte azi limba română dincoace de 
Dunăre cade tocmai pe hotarele vechii provincii Dacia”.? 

„Unde a fost vechiul păstor trac — zice istoricul Nicolae 
lorga — pe locul acela s-a aşezat romanul; unde a fost 
cetatea romanului s-a aşezat cetatea de mai târziu a 
Domnului nostru, unde a fost satul dac odinioară, dăinuieşte 
satul de acum. N-a fost nici o soluţie de continuitate în 
dezvoltarea lucrurilor care s-au petrecut aici de la anul 2000 
înainte de Christos până la apropierea anului 2000 după 
Christos”. 

Dacă lucrurile s-ar fi petrecut aşa, precum susţin scriitorii 
unguri, inspirându-se de la Roesler, atunci desigur că 
prezenţa românilor pe locurile de azi nu ar putea fi explicată 
decât printr-un miracol. 

După seria cataclismelor, iat-o inaugurată şi pe aceea a 
miracolelor, căci vom vedea că fanteziile istorico-politice ale 
vecinilor României au dus la asemenea rezultate paradoxale, 
încât nu odată a fost necesar să se facă apel la intervenţia 
elementului „miracol” pentru explicarea celor mai simple şi 
mai elementare probleme din istoria Românilor. 

Discontinuitatea ne duce în mod logic la soluții 
supranaturale — miraculoase. Ea se exclude astfel de la sine 
impunând cea de a doua soluție: a continuității elementului 
daca-roman pe teritoriul Daciei. 

„Problema continuității, spunea istoricul român A. D. 
Xenopol, este însăşi dreptul românilor de a trăi pe pământul 


1 „Şi dacă mai adăugăm — scrie V. Pârvan —, că ei sunt aşezaţi acum 
în veacul al XIII-lea şi al XIV-lea, tocmai acolo şi numai acolo unde au fost 
aşezaţi strămoşii lor, daco-romanii, te cuprinde mirarea, cum de n-au 
greşit după zece veacuri de lipsă de aici, ca să se aşeze ceva mai la 
dreapta, ori ceva mai la stânga (V. Pârvan, Începuturile vieţii romane la 
gurile Dunării, Bucureşti, 1923, p. 12). 

2 Heinrich Kiepert, Lehrbuch der alten Geographie, Berlin, 1873, p. 

pe care-l ocupă”. 

Este natural deci ca această problemă să fi preocupat în 
gradul cel mai înalt pe acei care, din consideraţii politice, 
aveau interesul să conteste românilor dreptul de a trăi, dacă 
nu pe întreg pământul pe care-l ocupă, cel puţin pe acel al 
Transilvaniei. Nu este deci o simplă coincidenţă faptul că cei 
mai înverşunaţi susţinători ai teoriei imigraţiunii se recrutează 
aproape exclusiv printre unguri. Trebuie să menţionăm de la 
început că toate teoriile privitoare la locul formării poporului 
român şi la problema continuității, care au fost lansate la 
sfârşitul secolului trecut şi la începutul secolului nostru, sunt 
simple ipoteze, fără absolut nici o bază ştiinţifică. Atâtea 
păreri câte capete, câte interese, câte veleităţi de 
originalitate. 

Românii nu aveau nimic de dovedit; ei formau imensa 
majoritate pe pământul pe care-l locuiau din timpuri 
străvechi. Cine contestă un drept câştigat sau o situaţiune de 
fapt, trebuie să dovedească caracterul lor precar. 

Posesiunea, după cum se exprimă o veche vorbă engleză, 
reprezintă nouă părți din drept. 

Or, la baza tuturor teoriilor lansate de adversarii 
continuității, nu există nici o dovadă, ci sunt simple 
afirmaţiuni, simple  prezumţii, simple ipoteze. Câmpul 
ipotezelor însă este imens. Şi el a fost atribuit în întregime de 
imaginaţia bogată a pseudo-învăţaţilor din fosta împărăție a 
Austro-Ungariei. Astfel, unii situează obârşia românilor în 
Romagna (Rethy! şi Karacsonyi?), alţii o plasează în nordul 
Adriaticei (De Bertha?) şi în fine alţii îi fac pe români să vină 


1 Réthy Lâszid, Daco-Roumains ou ltalo-Roumains?, în „Revue 
d'Orient et de Hongrie”, Budapest, 1897, p. 4; Idem, Die italisch Herkunft 
der R6umain, Budapest, 1897; Idem, Az oláhok italian eredete (Originea 
italiană a valahilor), în „Budapesta Szemle”, 1897, p. 161-171. 

2 Kâracsonyi János, Les droits historiques de la nation hongroise à 
l'integrité territoriale de son pays, Budapest, 1919; Cf. şi Bulletin de 
l'institut X, 1923, p. 73-77; vezi şi A. Sacerdoţeanu, Consideraţii asupra 
istoriei românilor în evul mediu. Dovezile continuității şi drepturile 
românilor asupra teritoriilor lor actuale, Bucureşti, 1936, p. 151-152. 

3 A. de Bertha, Magyars et Roumains devant l'histoire, Paris, 1899 p. 
41. 


tocmai din Italia meridională (János Szeckely!). 

Dar unde oare nu a fost plasată ţara de origine a 
românilor? În Iliria (Kopitar? şi Miklosich?), în Timoc-Morava 
(Mutafciev?), în Serbia de azi (Tomaschek? Weigand$), în 
Moesia,” în Tesalia, în Dardania,” într-un cuvânt în toate 
colţurile Peninsulei Balcanice, iar un scriitor a avut chiar 
fantezia să susţină că ţara de obârşie a românilor s-ar găsi în 
îndepărtatul Turkestan. E drept... cu precizarea „ştiinţifică” că 
e vorba de Turkestanul Apusean (Peisker!0). 

Turkestanul vestic ori Italia meridională!? De ce nu pur şi 
simplu Transilvania, adică fosta Dacie??!... Pentru că astfel nu 
s-ar fi putut pretinde, aşa cum o fac toţi istoricii unguri, că la 
venirea lor în Transilvania, au găsit doar câteva răzlețe 


1 Szek6ly János, Roumains et Hongrois en Transylvanie, în „Revue 
des études hongroises”, V, 1927, p. 108-169. 

2 J.B. Kopitar, op. cit., p. 86, 95. 

3 Fr. Miklosich, Beiträge zur Lautlehre der rumunischen Dialekte, în 
„Sitzungsberichte der Akademie der Wissenschaften in Wien. 
Philosophisch-historische Classe”, Il, 1882, p. 49. 

4 P. Mutafciev, Bulgares et Roumains dans l'histoire des pays 
danubiens, Sofia, 1932, p. 326-327; Idem, Bălgarii i Ruminii v istoriata na 
Dunavskitia zemi, Sofia, 1927, p. 41-66, 86. 

5 W. Tomaschek, Die alten Thraker, Eine ethnologische 
Untersuchung, |, Wien, 1893, p. 80; /dem, Dare de seamă asupra lui J. 
Jung, Römer und Romanen, în „Zeitschrift für Oesterreichische 
Gymnasien”, XXVIII, Wien, 1877, p. 446-450; Idem, Zur künde der 
Haemus-Halbinsel, în „Sitzungsberichte”, XCIX, Wien, 1882, p. 63-66. 

6 Cf. „Dacoromania”, IV, 1926, p. 1335-1336. 

7 Hunfalvy Pal, Die Ethnographie von Ungarn, Wien, 1877; Idem, Le 
peuple roumain cu valaque. Etude sur son origine et celle de la langue 
qu'il parle, extras din „Comptes rendus du Congres tenu à Vienne par la 
Société française d'Archéologie en septembre 1879, Tours, p. 20-26; 
Idem, Die Ungarn oder Magyaren, în „Die Völkern Ossterreich-Ungarns”, 
V, Wien und Teschen, 1881; /dem, Die Rumänen und ihre Ansprüche, 
Wien und Teschen, 1883, Idem, Neurere Erscheinungen der Rumänischen 
Geschichtsschreibung, Wien und Teschen, 1886; Idem, Der Ursprung der 
Rumänen, Wien, 1887, p. 3. 

8 Kadlek Karel, Cf. „Revue des études hongroises”, VI, 1928, p. 271. 

9 Cf. „Dacoromania”, IV, 1926, p. 1335-1336. 


10 Johann Peisker, Die Abkunft der Rumänen, în „Zeitschrift des 
historischen Verreines für Steiermark”, XV, 1917, Graz, 1917, p. 187. 


aşezări slave, avare şi turco-bulgare! 

Pentru justificarea unei stăpâniri care n-a avut nici măcar 
meritul de a fi fost tolerantă faţă de „majoritatea minoritară” 
a românilor, s-a încercat denaturarea şi falsificarea unor 
împrejurări istorice pe care raţiunea cea mai elementară le 
impune cu puterea unei axiome indiscutabile. 

Primul postulat al teoriei discontinuităţii este acel al 
evacuării integrale a Daciei de totalitatea populaţiunii de la 
oraşe şi de la sate, în momentul năvălirii barbarilor. 

Trebuie să reamintim cu acest prilej, că Dacia era una din 
regiunile europene cele mai populate şi că marea masă a 
locuitorilor era formată din cultivatorii de pământ. 

Vasile Pârvan evaluează la zece locuitori densitatea pe kmp 
în Dacia. Populaţia provinciei romanizate trebuie să fi atins 
cifra de aproape un milion de locuitori, dacă luăm în 
considerare populația autohtonă, coloniştii, veteranii, 
legiunile şi trupele ajutătoare, precum şi întregul aparat 
administrativ şi judecătoresc al provinciei.! 


l Marele istoric considera că evacuarea unei mase atât de mari de 
oameni ar fi fost anevoioasă, dacă nu chiar imposibilă (v. Pârvan, 
Inceputurile vieţii romane la gurile Dunării, Bucureşti, 1923, p. 8). 
Subliniind că transferarea unei mase atât de mari de populaţie la sudul 
Dunării era inoperabilă, N. lorga se întreba şi întreba pe cei ce susţin teza 
aberantă a evacuării totale a Daciei în timpul lui Aurelian: „Cum erau deci 
să mute? Şi pe cine? Pe toţi dacii din munţi? Fiindcă o mare parte din 
locuitori erau tot ţăranii daci de odinioară, romanizați. Era să umble 
cineva prin toate fundurile, prin toate coclaurile, întrebuinţând nu ştiu ce 
camioane, automobile şi înştiinţându-i la telefon, era să umble prin toate 
ascunzişurile, cum este pe aici, de să nu fi rămas vreun dac, căci se 
supărau ungurii care veneau pe urmă: «de ce l-aţi lăsat pe acesta?! face 
copii şi ne strică toată socoteala!» (N. lorga, Lupta ştiinţifică împotriva 
dreptului românesc, p. 25). De aceeaşi părere este şi marele istoric 
francez Ferdinand Lot care scrie: 

„Afirmația că întreaga populaţie din Dacia nord-dunăreană a fost 
adusă în sudul fluviului poate să fie la fel de neadevărată ca şi afirmaţia 
că populaţia romană din nordul Alpilor (din Noricum) a fost adusă în Italia. 
A priori, este mult mai probabil ca o bună parte din populaţie să fi rămas 
pe loc. Dacia se întindea pe 250 până la 300.000 kmp. Socotind 10 
locuitori pe kmp aceasta ar însemna 2 până la 3 milioane de fiinţe 
omeneşti (se referă la întreaga Dacie — n.n.). Aceştia nu pot fi 
transportaţi dintr-o dată, nici măcar în mai multe rânduri” (Vezi 


Istoricii care se ocupă de strămutarea populaţiei din Dacia 
în sudul Dunării (Flavius Vopiscus! — căruia R6esler îi decerna 
din această cauză calificativul de „prea înțeleptul istoric”? — 
Sextus Rufus şi Eutropius) ne arată că populaţia a fost 
transferată în Dacia cea nouă, regiune situată în mijlocul 
Moesiei. 

Credem că este nimerit a sublinia că atât Eutropius cât şi 
Rufus vorbesc de evacuarea romanilor, iar nu de aceea a 
daco-romanilor. 

Eutropius spune textual: „Abductosque Romanos, ex 
urbibus et agris Daciae”,* iar Sextus Rufus se exprimă 
aproape la fel, zicând: „translatio exinde Romanis dus 
Daciae”.* 

Credinţa noastră fermă este că prin „roman” cei doi istorici 
au înţeles numai acea pătură a populaţiunii din Dacia, a cărei 
aşezare nu avea caracter de permanenţă: legiunile în fiinţă la 
evacuarea Daciei, trupele ajutătoare şi aparatul administrativ, 
veşnic reînnoit şi a cărei asimilare nu se produsese încă cu 
populaţiunea autohtonă a daco-romanilor. 


Popoarele nu fug 


Nu există în toată istoria omenirii, începând din timpurile 
cele mai îndepărtate şi până în zilele noastre, un singur 
exemplu al unei populaţiuni numeroase şi stabile care să fi 
părăsit ţara în faţa invaziei unor năvălitori. 

De ce ar fi făcut excepţie tocmai daco-romanii, popor 


observaţiile lui Ferdinand Lot făcute la cea de-a doua ediţie franceză a 
lucrării lui Gh. Brătianu: Une énigme et un miracle historique: le peuple 
roumain, publicate de Gh. Brătianu, Le probleme de la continuité daco- 
roumaine, Bibliothèque historique du sud-est européen, Bucureşti, 1944, 
p. 11). 

1 Flavius Vopiscus, Vita Aureliani, Aurelianus, XXXIX. 

2 Robert Röesler, Dacien und Romänen, Romänischen Studien. 
Untersuchungen zur alteren Geschichte Rümaniens, Leipzig, 1871, p. 68. 

3 Eutropius, Breviarium ab urbe condita, |X, 15, 1. 

4 Rufius Festus, Breviarum rerum gestarum populi Romani, VIII. 
Rufius Festus era cunoscut îndeobşte sub numele de Sextus Rufus. 


eminamente agricol cu rădăcini milenare în pământul pe 
care-l locuiau? Fugit-au strămoşii lor, tracii, în faţa năvălirii 
cimmerienilor, a sciţilor, a celților? Fugita-au urmaşii lor în 
faţa celei mai teribile năvăliri prădalnice, a tătarilor? Nu. 
Atunci, de ce să-i considerăm mereu pe daco-romani ca fiind 
singurul popor din lume menit să ilustreze toate excepţiile 
istoriei şi toate extravaganţele istoricilor? 

„N-au fugit, zice istoricul C. C. Ciurescu, nici galo-romanii în 
faţa francilor, n-au fugit nici italienii în faţa goților şi apoi a 
longobarzilor, n-au fugit nici mai târziu sârbii, grecii şi bulgarii 
în faţa turcilor. N-am fugit nici noi în faţa tătarilor, aşadar nici 
strămoşii noştri daco-romani în faţa goţilor”.! 

Este foarte probabil ca pe lângă categoriile de persoane 
sus-menţionate, să fi părăsit Dacia şi o parte din pătura 
suprapusă a provinciei, bogătaşii, aristocrații, care aveau 
posibilitatea să-şi ducă averea şi să-şi întemeieze o nouă 
viaţă peste Dunăre. Ţăranii, ei nu şi-au părăsit niciodată, în 
faţa celor mai pustiitoare furtuni pământul pe care locuiau şi 
pe care-l cultivau, pământ care constituia singura lor avere. 

Toţi istoricii români şi străini care şi-au pus erudiţia în 
slujba unei singure pasiuni: adevărul, au susţinut această 
teză.? A trebuit să vină războiul mondial, pentru ca aceste 


1 Constantia C. Giurescu, /storia Românilor, vol. |, ediţia a Ill-a, 
Bucureşti, 1938, p. 185. 

2 Dintre istoricii străini care au susţinut teoria continnităţii menţionăm 
aici: Julius Jung, Die Anfänge der Romanen. Kritischethnographische 
Studien, în „Zeitschrift fur Oestesreichischen Gymnasium”, 27, 1876. p. 
87-88; Idem, Die romanischen Landschaften des Römischen Reichss, 
Innsbruck, 1881; Josef Ladislau Pic, Uber die Abstammung der Rumänen, 
Leipzig, 1880; A. Dopsch, Wirtschafliche und sociale Grundlagen der 
europäischen Kulturenlaicklung, Berlin, 1923; C. Tagliavini, Studi Romeni, 
3, p. 115; Edouard Sayous, Histoire générale des Hongrois, Paris, 1876; 
Ranke, Weltgeschichte, Ill, Leipzig, 1883; Th. Mommsen, Römische 
Geschichte, V, Berlin, 1885, K. Jaber, Die Rumănische Sprach — Atlas und 
Struktur des daco-riimanischen Sprachgebitas, în „Vox Romanica”, V, 
1940: Gustav Kisch, Siebenbürgen in Lichte der Sprache, ein Beitrag zur 
Kulturgeschichte des Karpathenlănder, Leipzig, 1926; Fr. Altheim, Die 
Soldatenkaiser, Frankfurt am Main. 1939; Ernst Gamillschag, Uber die 
Herkunft der Rumänen, Berlin, 1940; Gino Lupi, /ntorno all'origine dei 
Romeni, în „Annuario de R. Liceo Ginnasio A. Manzoni”, 1931-1932; 


susţineri elementare să-şi găsească o confirmare desăvârşită. 

Provinciile româneşti Basarabia şi Bucovina, au fost 
încălcate în mod brutal de vecinul de la răsărit. Nu era vorba 
de o cucerire militară obişnuită care schimbă elementul 
dominant, lăsând să subziste instituţiile şi felul de trai al 
poporului. Ne aflăm în faţa unei destrămări a structurii sociale 
şi a unei desfiinţări complete a instituţiilor de bază ale vieţii 
naţionale. In faţa năvălirii pustiitoare, atingând atât viaţa 
spirituală, cât şi aceea materială a poporului român, au 
părăsit căminurile numai acei care aveau posibilitatea să-şi 
înjghebe un nou cămin în altă parte. Au plecat — ca şi altă 
dată în Dacia — funcţionarii, armata, aparatul de stat, 
intelectualii şi o mare parte din oamenii bogaţi. Au rămas — 
tot aşa ca odinioară în Dacia — ţăranii, care nu numai că sunt 
legaţi de pământul locuit de ei, ci sunt înfrăţiţi cu el. 

Dar unde să fi fugit sutele de mii de daco-romani? În 

Moesia? Dar oare Moesia era mai puţin expusă prădăciunilor 
şi devastărilor popoarelor barbare? Toţi istoricii antici şi 
moderni sunt unanimi în a recunoaşte că ţinta principală a 
atacurilor goților şi a aliaţilor lor era regiunea din sudul 
Dunării.! 
Jaroslav Muller, Nasi rumunsti soused, Praha, 1932; R.W. Seton-Watson, A 
History of the Roumaniens from Roman times to the compilation of Unity, 
Cambridge, 1934; M. Besnier, Histoire des Hongrois et de l'Etat magyar, 
Paris, 1934; Marcel Emerit, Les derniers travaux des historien roumains, în 
„Revue des études anciennes”, 1939; Haas Koch, Die neue Propylăen- 
Weltgeschichte, Berlin, 1940; Mario Ruffini, // problema della romanità 
nella Dacia Traiana, Studio istorico-filologico, Roma, 1941 etc. 

1 Chiar Flavius Vopiscus arată că în momentul în care Aurelian 
retrăgea armata şi populaţia din Dacia şi le transfera la sudul Dunării, Iliria 
fusese devastată şi Moasia pierdută — „vastatum Illyricum ac Moesiam 
deperditum” — (Flavius Vopiscus, Aurelianus, XXXIX). Contradicţia este 
evidentă. Oricine se poate întreba ce rost mai putea să aibă strămutarea 
acestei populaţii în nişte locuri devastate şi pierdute pentru romani. 
Această contradicţie flagrantă a fost semnalată de N. lorga, Le probleme 
de l'abandon de la Daciae par l'empereur Aurelien, în „Revue historique 
du sud-est européen”, 1924, p. 37-58, precum şi de G. Popa-Lisseanu, 
Izvoarele istoriei românilor, vol. IX şi X. Părăsirea Daciei. Vopiscus şi 
Eutropius. Text, traducere şi comentarii, Bucureşti, 1936, p. 27, C.C. 
Giurescu a sesizat absurditatea acestei pretinse strămutării a unei mase 
întregi de populaţie într-o zonă la fel de pustiită de atacurile goților şi 


După moartea lui Philippus Arabus, goții, carpii, taifalii, 
asdingii, peucinii, sub conducerea lui Argaith şi a lui Gunterich 
— în număr de 300.000 — trecură Dunărea în Moesia 
inferioară.! 

In timpul lui Decius, goții, sub conducerea lui Kniwa, 
invadară din nou Moesia.? 

În timpul domniei lui Valerianus şi Gallenius, invaziile 


sarmaților ca şi cea pe care ar fi urmat să o părăsească, având în plus şi 
şansa de a reîntâlni şi perceptorul roman, executor nemilos al unui regim 
fiscal, tot mai apăsător (C.C. Giurescu, /storia Românilor, Bucureşti, 1935, 
ed. a ll-a, p. 166). In acest sens avem şi mărturia scriitorului antic 
Salvianus care ne arată că în general romanicii preferau pe barbari 
stăpânitorului roman. „Într-un glas se roagă, ţăranii romani — scrie 
Salvianus — să-i lase a trăi cu barbarii... şi apoi să ne mirăm că nu pot fi 
învinşi goții, când sătenii sunt mai bucuroşi să fie cu ei, decât cu noi” 
(Salvianus, De gubernatione Dei, V, 8). La rândul său, Gheorghe Brătianu 
a demonstrat fără putinţă de tăgadă că daco-romanii n-au fost nici măcar 
singurii cetăţeni romani care au preferat regimul mai uşor al cuceritorilor 
barbari. Şi marele istoric citează cazul galo-romanilor asediați în cetatea 
lor, Avignon, de către regele francilor, Clovis (481 — 511) (Gregoire de 
Tours, Opera, Monum. Germ. Hist., S.S. Rer., Meroving, |, L, II, 52, p. 95) şi 
un altul la sfârşitul secolului VI, chiar în zona balcano-dunăreană unde 
localnicii asediați în două oraşe ale romanilor şi alte cetăţi” de către avari, 
slavi şi longobarzi, care le-ar fi spus în cele din urmă: „leşiţi pe câmp, 
semănaţi, şi strângeţi recolta, noi nu vă vom lua decât jumătate ca tribut” 
(Mihail Syrianul, X, 21; L. Hauptman, Les rapports des Byzantins avec les 
Slaves et les Avares pendent la seconde moitié du Vl-e siècle, 
„Byzantion”, IV, p. 157, Cf. Gh. Brătianu, op. cit., p. 35. Un caz similar este 
analizat de istoricul Forrer privind Alsacia romană. Referindu-se la 
cucerirea acesteia de către germani, Forrer scria: „Populaţia rurală se 
pare că a fost mai puţin afectată de aceste evenimente, din mai multe 
motive. Când se simţea în primejdie ea avea obiceiul să fugă, luându-şi 
vitele, în adăposturi făcute din timp, unele încă din epoca preromană, în 
păduri şi prin zonele mlăştinoase, dar mai cu seamă pe vârful munţilor... 
pe sub pinteni îngrădiţi sau în văgăuni întărite cu metereze, cu ziduri, cu 
şanţuri, cu zăplazuri, cu oprelişti şi cu tot felul de îngrădituri... În afară de 
asta, populaţia rurală constituia pentru noii stăpâni germani, o sursă 
prețioasă de venit şi, de fapt, ea n-a muncit mai din greu pentru ei decât 
odinioară pentru căpeteniile romane... Aceştia nu aveau interesul să se 
lipsească nici de meşteşugarii... care aşezaţi în târguşoare şi mai ales în 
oraşe, ştiau să lucreze foarte bine bronzul, fierul, aurul şi argintul — 
argintarii, turnătorii în bronz, căldărarii, fierarii, rotarii...” (R. Forrer, 
L'Alsace romaine, Paris, 1935, p. 200-201; Vezi şi Gh. Brătianu, op. cit., p. 


goților în sudul Dunării devin aproape periodice.! 

Sub Aurelian, vizigoții trec în dreapta Dunării sub 
conducerea lui Canabaude.? 

Ce sens ar fi avut transferarea întregii populaţii 
dacoromâne dintr-o regiune expusă unei primejdii grave într- 
o alta şi mai expusă încă? 

Istoricii mai adaugă un argument care merită a fi luat în 
considerare: goții, înşişi, cărora li s-a abandonat provincia 
Dacia, trebuie să fi fost primii care să se fi opus la 
dezorganizarea întregii vieţi a provinciei prin transferarea în 
altă parte a localnicilor, a tuturor localnicilor.? 


36). lată, aşadar, că putem înţelege mai uşor că pentru a nu fi învinuit de 
adversarii săi că a părăsit bogata provincie Dacia Felix, Aurelian a creat 
două Dacii la sudul Dunării în locul Daciilor de la nordul Dunării. lar 
Vopiscus mai grijuliu, pentru a nu supăra rudele Împăratului care i-au 
comandat descrierea vieţii acestuia, i-a atribuit lui Aurelian transferarea 
armatei şi a „provincialilor” din Dacia în noile Dacii create în Moesia (pe 
care însă o pierduse??), pentru ca nu cumva să fie blamat că a abandonat 
în mâna barbarilor cetăţeni romani. 

1 V. Christescu, /storia militară a Daciei Romane, p. 93. 

2 Ibid., p. 95. 

1 /bid., p. 95, 96 

2 Ibid., p. 99. 

3 Un biograf al Împăratului Aurelian, referindu-se la retragerea 
stăpânirii romane din Dacia, scrie: 

„Intreaga populaţie care trăia în apropierea taberelor militare, 
familiile soldaţilor, veteranii trimişi la vatră, negustorii etc., au urmat 
armata pe malul drept al Dunării. Trebuie însă să fi rămas pe ogoare un 
număr mare de vechi locuitori, care trăiau în bună înţelegere cu goții şi n- 
aveau nici un motiv să părăsească provincia. De altfel o părăsire completă 
nu s-ar fi putut realiza decât după un nou război; goții n-ar fi consimţit la 
plecarea întregii populații civile. lar dacă populaţia se împăca cu noul 
regim, Aurelian nu avea nici un motiv să se arate mai intransigent decât 
ea” (Homo, L., Essai sur le règne de l'empereur Aur&lian, Paris, 1904, p. 
316-317). Gh. Brătiaau aprecia acest argument adus de L. Homo ca fiind 
valoros (Gh. Brătianu, op. cit., p. 34). Şi marele istoric Jaques Zeiller — 
consideră că „o plecare în masă (a populaţiei daco-romane) ar fi fost 
inexplicabilă fără război. Goţii, înaintea cărora se retrăgeau romanii, n-ar 
fi admis o evacuare a întregii populaţii civile. Dacă această populaţie se 
acomoda noului regim, Aurelian n-avea nici un motiv să se arate mai 
intransigent cu ea... Inclinăm deci a crede că Dacia n-a fost evacuată 
complet la 275” (J. Zeiller, Les origines chrétiennes dans les provinces 


În ipoteza în care interpretarea restrictivă pe care o dăm 
noi textelor „prea înţeleptului” Vopiscus şi a lui Eutropius n-ar 
fi exacte, cum s-ar putea concilia textele cu realitatea 
faptelor? Nimic mai simplu: a nu le interpreta à /a lettre. De 
altfel, critica istorică contemporană germană a arătat cât de 
relative sunt relatările istoricilor din primele secole de după 
Christos. 

Dar, istoricii unguri contemporani ne furnizează ei înşişi 
material pentru a situa în adevărata lor lumină relatările 
istorice, purtând amprenta literaturii. 

Astfel, d-l Tibor Echardt, istorisind invazia tătarilor în 
Ungaria, scrie textual: 

„În 1241, regele Ungariei suferi o înfrângere zdrobitoare 
din partea tătarilor care invadaseră ţara din trei părţi. Cu o 
forţă irezistibilă, acest val al marilor migraţiuni a măturat, 
dintr-un capăt la celălalt, teritoriul ungar şi dacă opera 
civilizatorie a Arpazilor nu a fost distrusă complet, aceasta se 
datoreşte unei simple întâmplări: moartea marelui Han al 
Tătarilor. Câteva castele, câteva oraşe bine fortificate, sunt 
singurele care au rezistat acestei distrugeri formidabile”.! 

Dacă s-ar aplica acestui text, metoda de interpretare pe 
care istoricii unguri şi saşi au aplicat-o textelor din Flavius 
Vopiscus, Sextus Rufus şi Eutropius, concluziile n-ar fi deloc 
pe placul patrioţilor unguri care se reclamă descendenţi 
direcţi din maghiarii Sfântului Ştefan. Filiaţiunea ar fi distrusă 
de invazia tătarilor şi o nouă teorie a continuității ar lua 
naştere, de data aceasta însă, privind istoria Ungariei. 

Marea majoritate a scriitorilor care se raliază la teoria 
imigraţiunii, admit că românii se aflau de acum în 
Transilvania în epoca invaziei tătarilor. Or, dacă ei au fost 
complet decimaţi de tătari, cum rămâne cu milioanele de 
români aflători pe teritoriul Transilvaniei? S-au născut şi ei 
prin generaţie spontanee sau poate sunt urmaşii direcţi ai 
castelanilor de care vorbeşte d. Tibor Eckhardt...?! 


danubiennes de l'Empire Romain, Paris, 1918, p. 39); De aceeaşi părere 
este şi C. Patsch, Beiträge zur Völkerkunde von Sudosteuropa, Il, p. 206- 
213. 


1 François Eckhardt, op. cit., p. 30. 


Tătarii au prădat şi au distrus tot ce le-a ieşit în cale cu o 
violenţă neegalată de nici unul din barbarii care i-au 
precedat; ei nu au reuşit, totuşi, să distrugă toate aşezările 
omeneşti şi să extirpe orice urmă de viaţă omenească. Pătura 
rurală şi parte chiar din cea orăşenească a înfruntat vijelia şi, 
ca trestia, s-a încovoiat, fără însă să se frângă. Toţi istoricii 
unguri — inclusiv d. Tibor Eckhardt — după ce pomenesc de 
pustiirea țării de către tătari, continuă să nareze 
evenimentele istorice ce au urmat, fără întrerupere, 
ocupându-se de influenţele invaziei asupra structurii interne a 
ţării şi asupra politicii externe a regelui Bela al IV-lea, reîntors 
din refugiul său de pe insula dalmatică Trau, după retragerea 
Tătarilor.! 

Nu există nici un motiv care să ne facă să bănuim că 
atitudinea masei autohtone daco-romane în momentul 
invaziei germanice să fi fost alta decât a populaţiei din 
Ungaria în momentul năvălirii tătarilor. Mulţi dintre ţărani îşi 
vor fi părăsit desigur aşezările pentru a se refugia în munţi, 
unde erau la adăpost de orice pericol. 

Năvălirile barbarilor succedându-se neîntrerupt, nu este 
exclus ca parte dintre refugiaţi să-şi fi strămutat definitiv 
locuinţele în munţi, devenind păstori. Retragerea în munţi a 
românilor în timpul năvălirii tătarilor ne este atestată de toţi 
cronicarii români şi de călugărul italian Rogerius. Acesta din 
urmă se afla în misiune religioasă prin părţile vestice ale 
Transilvaniei, tocmai când s-a produs în acele regiuni invazia 
tătarilor. În lucrarea sa „Carmen Miserabile”, Rogerius ne 
relatează fuga în munţi a locuitorilor satului Frata? — populat 


1 /bid. 


2 Vezi G. Popa-Lisseanu, /zvoarele istoriei românilor, vol. V, Cântecul 
de jale de Rogerius. Traducerea de G. Popa-Lisseanu, Bucureşti, 1935, p. 
56, 96. Venit de curând în misiune în Episcopia Oradiei, călugărul italian 
Rogerius era luat prizonier de tătari, dar, în cele din urmă, el reuşea să 
scape din mâinile acestora şi ajungea, după cum el însuşi descrie — „la o 
depărtare de zece mile (de oraşul Alba — n.n.), lângă o pădure un sat 
numit Frata în limba poporului şi mai jos de pădure ca la patru mile un 
munte minunat şi înalt, în vârful căruia se afla o îngrozitoare stâncă de 
piatră. O mare mulţime de bărbaţi şi de femei s-au adăpostit acolo care 
ne-au primit bine şi cu lacrimile în ochi ne-au întrebat de pățaniile 


şi azi în majoritate covârşitoare de români. 

Mommsen ne arată că la fel a procedat şi populaţia romană 
din Raetia, infirmând deci spusele lui Eugip din „Viaţa Sft. 
Severin”, care afirmase — ca odinioară Vopiscus — că toţi 
locuitorii Raetiei fuseseră strămutați în Imperiu. 

Identitatea de situaţii impune şi identitatea de soluţii, 
evident pentru acei care aplică normativul obiectivităţii în 
desluşirea evenimentelor istorice. 

Numărul daco-romanilor care au rămas în Dacia după 
invazia goților nu poate fi precizat. Este de presupus însă că 
ei formau o masă apreciabilă, căci altfel nu ne-am putea 
explica asimilarea treptată a diverselor ramuri care s-au 
succedat în interval de câteva secole pe pământul fostei 
Dacii. 

Studiul limbii române, în a cărei compoziţie intră, după cum 
am văzut, într-o mare măsură, elemente slave, ne arată că la 
venirea slavilor, adică la începutul secolului al V-lea, românii 
existau de acum ca neam latin pe pământul Daciei şi aceasta 
întrucât — după cum observă d-l Sextil Puşcariu — 
„principalele legi fonetice erau încheiate în româneşte şi 
organizaţia limbii române era fixată în trăsăturile ei 
principale”,' înainte de a începe influenţa slavă. _ 

REZULTĂ DECI, ÎN MOD CLAR, CĂ POPORUL ROMAN A LUAT 
NAŞTERE PE PĂMÂNTUL FOSTEI DACII CU MULT ÎNAINTE DE 
SOSIREA UNGURILOR ÎN TRANSILVANIA. 

Chestiunea de a şti dacă teritoriul de formaţiune al 
poporului român se situează şi în sudul Dunării depăşeşte 


noastre, pe care noi, cu nu puţine cuvinte, le-am putut înşira pe toate 
(sublinierea noastră). Ne-au îmbiat în sfârşit cu pâine neagră, care era 
coaptă, din făină şi din coaje de stejar măcinată, nouă însă ni s-a părut 
mai gustoasă decât orice prăjitură ce am mâncat vreodată” (/bidem, p. 
56-57; 96). Desigur acea „mulţime de bărbaţi şi de femei”, care-1 întreba 
pe italianul Rogerius de păţaniile sale şi căreia acesta i le povestea, „cu 
nu puţine cuvinte”, nu putea fi decât o populaţie românească, cu care 
italianul se putea înţelege uşor în secolul al XIII-lea, ca şi astăzi, de altfel. 

1 Cf. J. Jung, Die Anfänge der Romaenen, în „Zeitschrift fur 
Oesterreichische Gymnasien,” 1876, p. 92; A. D. Xenopol, /storia 
românilor din Dacia Traiană, ediţia a Il-a, vol. II, Bucureşti, 1914, p. 44; S. 
Puşcariu, Limba română, vol. |, Bucureşti, 1914, p. 44. 


cadrul acestei lucrări şi, în orice caz, ea nu poate schimba 
datele problemei continuității. 

Soluţia la care am ajuns în urma dezvoltărilor anterioare, 
atrage de plano respingerea celui de-al doilea postulat al 
teoriei necontinuităţii şi anume: formațiunea exclusivă a 
românilor în sudul Dunării, căci am văzut că românii s-au 
format în mod cert ca popor romanic şi în nordul fluviului. 

Ne mărginim a arăta că cele mai variate şi mai ingenioase 
ipoteze au fost lansate în această privinţă şi că disputa care 
s-a născut între filologi şi istorici asupra problemei, dacă 
românii s-au format şi în sudul Dunării, nu s-a terminat nici 
azi. 

Unii dintre filologi au fost chiar ispitiţi de a se combate pe 
ei înşişi şi putem astfel cita cazul lui Fr. Miklosich care în 
decurs de două decenii numai, a susţinut trei ipoteze cu totul 
opuse asupra locului de origine al românilor, pe care îi plimbă 
din sudul Dunării în nordul fluviului şi de-acolo în lliria.! 

Problema s-a născut din cauza existenţei în sudul Dunării a 
unor grupări numeroase de români [istro-românii, megleno- 
românii şi aromâni), a căror limbă constituie atâtea dialecte 
ale limbii române, câte grupări sunt (istro-româna, megleno- 
româna şi aromâna), precum şi din cauza unor asemănări 
între limba vorbită de daco-românii din nordul Dunării şi de 
albanezii din Sud. 

Istoricii şi filologii români, în qguasi-unanimitatea lor 
Kogălniceanu, Haşdeu, Xenopol, Onciul, N. lorga. V. Pârvan, 
G. C. Giurescu, N. Drăganu, Sextil Puşcariu, Capidan, G. |. 
Brătianu) au ajuns la concluzia că Patria primitivă a românilor 
se situează atât în nordul cât şi în sudul Dunării. 

„Nu a fost niciodată — zice Gh. |. Brătianu — o despărţire 
totală, o cezură definitivă între cele două maluri ale 
fluviului...” „în secolul al IV-lea, al V-lea, al VI-lea, al VIl-lea şi 
al IX-lea, populaţii întregi au trecut Dunărea de la sud la nord 


1 Vezi Fr. Miklosich, Die s/avischen Elemente in Rumunischen, în 
„Denkschriften der Wiener Akademie der Wissenschaften”, 12, 1862, p. 3- 
6; Idem, Die Wanderungen der Rumunen în „Denkschriften”, 30, 1879, p. 
2; Idem, Uber die Wanderungen der Rumunen in dalmatischen Alpen und 
den Karpathen, Viena, 1879. 


şi de la nord la sud [istoriceşte acest fapt este stabilit în mod 
neîndoios). Din acest contact permanent, din acest schimb 
continuu, în care evacuarea lui Aurelian nu este decât un 
episod, a ieşit unitatea poporului român şi a limbii sale ca şi 
aşezarea sa geografică actuală”.! 

Dar istoricii unguri resping apriori teza continuității şi, deci, 
a formării poporului român în ţara sa. Ei susţin categoric că 
Dacia a fost complet părăsită, iar romanizarea, pe care o 
consideră a fi fost superficială în această provincie periferică, 
ar fi fost repede spulberată de năvălitorii barbari chiar în 
secolul al Ill-lea. in viziunea acestor istorici românii s-ar fi 
zămislit ca popor undeva în Balcani (?!) de unde au imigrat în 
mod progresiv cu turmele lor nomade la nordul Dunării, cel 
mai devreme după secolul X, oricum după ce maghiarii au 
ocupat Transilvania şi, drept urmare, se bucură de „jus primi 
occupantis”. Infiltraţi în Transilvania, sau colonizați dintr-o 
pornire generoasă dar imprudentă a regilor arpadieni, românii 
se aflau aici într-un număr neînsemnat până în secolele XVII— 
XVIII, când numărul lor a crescut brusc ca urmare a 
imigrărilor masive din Muntenia şi Moldova. Sentenţios 
istoricii unguri declară în cor că patria adevărată a poporului 
român nu este aici în Transilvania, la nordul Dunării, ci în 
Peninsula Balcanică. Dar unde anume?! 

Solidari, istoricii bulgari nu admit formarea poporului român 
nici la nordul Dunării în Muntenia, nici la sud în Dobrogea, dar 
nici pe teritoriul Bulgariei, mai cu seamă că aici a strălucit în 
secolele XII—XIII faimosul Imperiu româno-bulgar sub 
conducerea românilor Asăneşti. În fruntea acestor istorici se 
află d. P. Mutafciev, care scrie: „Vechea populație romanizată 
din actuala Valahie apuseană (am văzut că în Valahia de 
răsărit n-ar fi existat deloc), din Transilvania, din Moesia şi din 
Sciţia Minor a fost gonită sau nimicită în epoca migraţiilor 
barbare. Unele rămăşiţe nesemnificative ale ei s-au contopit 
şi au dispărut în masa barbarilor care s-au succedat în 
regiunile dunărene; procesul de asimilare şi de exterminare a 
fost desăvârşit de către slavi. Se poate afirma cu certitudine 


1 Gh. I. Brătianu, O enigmă şi un miracol istoric: poporul român. 
Bucureşti, 1940, p. 47. 


că în epoca slavo-bulgară primitivă nu exista o populație 
romanica în regiunile limitrofe ale Dunării” ! 

Daco-romanii încă o dată exterminați! Şi aceasta graţie d-l 
P. Mutafciev. Nu sunt oare prea multe „exterminările” la care 
supun unii istorici acest popor, despre care însă aceiaşi 
istorici se plâng că ulterior a devenit deodată aşa de numeros 
încât reuşea să cotropească porţiuni însemnate de teritorii ale 
vecinilor săi, încălcându-le drepturile lor legitime de 
proprietate şi întâietate?! Dar pe d-l Mutafciev nu-l 
deranjează aceasta. Şi mai mult, pentru a rezolva pentru 
totdeauna problema d-l Mutafciev proclamă orice încercare 
de a căuta urmele istorice ale românilor în Bulgaria ar fi nici 
mai mult nici mai puţin decât o nouă dovadă a 
imperialismului românesc, care, după ce şi-a împlinit planurile 
de cucerire spre nord-vest, prepară o nouă şi tot atât de 
injustă expansiune spre sud.? 

Mijloacele întrebuințate de d-l Mutafciev ne dezvăluie clar 
scopurile, dar nu le şi scuză. 

Partea mai dificilă a fost pentru d-l Mutafciev, atunci când 
el a trebuit să arate care este, după părerea sa, locul de 
baştină al românilor. lată răspunsul d-l Mutafciev: 

„Consider că leagănul primitiv al românilor s-a aflat în 
regiunile vestice ale Peninsulei Balcanice, mai exact în zona 
situată dincolo de hotarele de nord-vest ale Macedoniei către 
sudul Serbiei, în Herţegovina, o parte din Muntenegru şi din 
sudul Bosniei. Răspândite în această întinsă regiune 
muntoasă, elementele romanice care au supravieţuit 
incursiunilor barbare şi-au găsit aici loc de refugiu Apoi, o 
parte dintre romanici s-au împrăştiat spre sud, ajungând în 
Pind şi Tesalia, iar alţii spre nord, tăind zonele muntoase 
dintre Bulgaria actuală şi Serbia, ajungând de aici în 
Transilvania”.? 

Aşadar, d-l Mutafciev s-a mulţumit a indica un teritoriu, pe 
care toţi slaviştii însă, îl consideră drept patria cea mai veche 


1 P. Mutafciev, Bulgares et Roumains dans l'histoire des pays 
danubiens, Sofia, 1932, p. 135-136. 

2 Ibid., p. 281; vezi şi Gh. Brătianu, op. cit., p. 25-26 

3 P. Mutafciev, op. cit., p. 326-327; Vezi şi Gh. Brătianu, op. cit., p. 26. 


a sârbilor.! Este cam greu de conceput ca pe acelaşi teritoriu 
să se fi născut în aceeaşi epocă două popoare de rasă 
deosebită, unul având ca limbă latina, iar celălalt limba 
slavă.? 

Dar, pentru că suntem în Peninsula Balcanică, să nu 
omitem a cita şi ipoteza lansată de d-l Keramopoulos din 
Atena. El respinge teza bulgară care susţine că românii din 
Tesalia şi Pind ar fi coborât din patria lor... sârbească, 
arătând, pur şi simplu că românii din aceste regiuni, numiţi 
aromâni şi cuţovlahi, nu-s decât... greci romanizați,” deşi 
texte vechi menţionează atât prezenţa lor în acele regiuni cât 
şi organizaţia lor statală din Vlahia Mare şi Vlahia Mică. 

După eliminările de mai sus, a rămas doar o singură 
regiune în care ar putea fi plasată patria de origine a 
românilor: părţile răsăritene ale României de azi, Moldova şi 
Basarabia. 

Şi acest teritoriu însă le-a fost refuzat românilor, de data 
aceasta de concetăţeanul meu de dată recentă, d-i |l. 
Bromberg, care şi-a descoperit veleităţi de istoric la o dată 
mai recentă încă. D-sa susţine că Moldova şi Basarabia sunt 


1l Marele balcanist Jireček stabileşte fără dubii acelaşi loc unde s-au 
aşezat şi format ca popor sârbii, încă din secolul al VIl-lea: „Ținuturile 
situate între munţii stâncoşi ai Muntenegrului, regiunile învecinate şi 
afluenții Moraviei sunt patria cea mai veche şi mai stabilă, a poporului 
sârb” (Jirecek, C., Geschichte der Serben, |, p. 9; Acelaşi punct de vedere îl 
are şi slavistul Stoian Novacovié: „Centrul patriei sârbilor s-a format pe 
valea Limei, unul dintre principalii afluenţi sudici ai Drinei. Trebuie să 
adăugăm şi valea Ibarului şi cursul superior al Moraviei de vest, zonă nu 
prea întinsă, acătuită din pante şi din platourile unui masiv socotit a fi 
printre cele mai înalte din peninsulă. Apele din această regiune se varsă în 
Sava, în Dunăre şi în Adriatica... Este un ţinut ales anume parcă de natură 
spre a deveni leagănul unui popor” (Novaković, S., Les problèmes serbes, 
în „Arh. f. slav. Philologie”, XXXIII (1911), p. 441). 

2 Vezi şi Gh. Brătianu, op. cit., p. 28. 


3  Keramopoulos, Que sont les Koutzovalaques? Un probleme 
ethnologique, în „Le Messager d'Athânes”, nr. 5 193 - 5 200, ianuarie 
1939; Vezi şi Gh. Brătianu, op. cit, p. 28-29. DI. Keramoupoulos, fost 
preşedinte al Academiei din Atena, respinge teza emigrării românilor din 
Balcani în Dacia şi susţine că românii de la nord de Dunăre sunt dacii care 
şi-au însuşit limba latină, în timp ce aromânii sunt greci care şi-au pierdut 
limba greacă. 


leagănul istoric al slavonităţii şi adaugă, că această mare 
descoperire este menită „să spulbere pretenţiile istorice ale 
românilor asupra unui teritoriu căzut sub stăpânirea lor în 
1918”.! Este vorba de provincia Basarabiei, despre care 
istoricul new-yorkez omite a spune că înainte de a fi „căzut în 
stăpânirea românilor în 1918” fusese smulsă de la români de 
slavonii d-sale, în 1812. 

Dezacordul între variile sisteme emise duce la o concluzie 
cu adevărat absurdă; dacă românii nu s-au născut nici în 
nordul Dunării, nici în sudul ci şi nici în estul Daciei, atunci ei 
nu au o țară de origine. 

„Să fie un caz de generaţie spontanee în zorii timpurilor 
moderne”, se întreabă d. Gheorghe Brătianu în lucrarea sa „O 
enigmă şi un miracol istoric: poporul român”?...? 

Această varietate de păreri — care de care mai „savante”, 
lasă să subziste întreagă „enigmă” originii românilor. Nu ne 
mai rămâne deci, decât să decretăm că: poporul român nu 
are nici Istorie”,? nici patrie şi... nici origine. 

„Totuşi, unde ar trebui să-i plasăm pe daco-români — se 
întreabă şi d. Ferdinand Lot, celebrul istoric de la Sorbona — 
Ungurii, sârbii, bulgarii şi grecii sunt de acord că ei n-au ce 
căuta, nici în Serbia, nici în Bulgaria, nici în Macedonia sau în 
Pina. 

Ei n-au căzut totuşi din cer şi n-au venit nici din fundul 
iadului. Această unanimitate împotriva românilor incită, prin 


1 lacob Bromberg, emigrant basarabean stabilit lângă New-York, 
susţine, nici mai mult nici mai puţin că „Basarabia este, de fapt, leagănul 
istoric al lumii slave, adică sălaşul ei în epoca în care acest neam a fost 
numit pentru întâia oară cu numele de slavi, nume care după aceea s-a 
împământenit” (Vezi pe larg tezele sale. lacob Bromberg, Toponymical 
and historical Miscellanies on medieval Dobrudja, Bessarabia and Moldo- 
Walachia, în „Byzantion”, XII, p. 151-207, 159-475 şi „Byzantion” XIII, p. 9- 
72; Vezi şi Gh. Brătianu, op. cit., p. 23-24. 

2 Gr. Brătianu, op. cit., p. 30. 

3 DI. Mutafciev a şi afirmat acest lucru. Trăgând cu buretele peste 
bogata şi zbuciumata istorie a dacilor, daco-romanilor şi românilor din 
antichitate şi evul mediu, d. Mutafciev decretează cu nonşalanţă: 
„singurul dintre popoarele europene care nu are istorie proprie până la 
sfârşitul evului mediu” este poporul român (Mutafciev, op. cit., p. 279). 


urmare, la adoptarea tezei cu privire la dăinuirea daco- 
românilor la nordul Dunării.! 

Nu mai puţină babilonie întâlnim şi atunci când filologii şi 
istoricii îi strămută din nou pe români pe teritoriul fostei Dacii. 

Este evident că dacă poporul daco-roman a... plecat şi dacă 
azi îl regăsim pe aceleaşi locuri, el a trebuit să se şi... 
reîntoarcă. În ce moment, însă? 

Aici este punctul nevralgic al chestiunii. Aici este partea 
slabă a tuturor ipotezelor şi conjuncturilor fanteziste, lansate 
de adversarii continuității. 

Sutele de mii de oameni nu călătoresc ca unul singur, iar 
strămutarea, dacă nu are sute de mii de raţiuni individuale, 
are totuşi, una singură, aceasta de natură cu totul 
excepţională. Or, de această dată argumentul ex silentio, atât 
de des invocat de unguri în contra românilor, se îndreaptă 
acum împotriva susținătorilor tezei necontinuităţii. Nn există 
într-adevăr nici un text, absolut nici unul, care să 
pomenească de strămutarea masivă din sudul Dunării a 
acestui popor fantomă, pe care în diferitele teorii îl găseşti ba 
la nord, ba la sud. 

Or, este cu neputinţă de închipuit ca un asemenea 
eveniment, petrecut într-o epocă în care deplasarea a sute de 
mii de oameni nu putea trece neînregistrată, să nu găsească 
răsunet în una măcar din scrierile vremii, sau a epocii ce a 
urmat voiajului imaginar. 

Nici un scriitor bizantin nu pomeneşte de vreun voiaj al 
daco-romanilor din sud în Dacia din nordul Dunării. Până în 
secolul al XVIII-lea, de altfel, originea poporului românesc nici 
nu forma obiect de discuţii. Românii erau consideraţi de toţi 
scriitorii străini şi români (vezi în acest sens cronica lui 
Ureche: Românii se trag din Râm? — adică Roma) ca urmaşi 


1 Vezi observaţiile făcute în anul 1943 de Ferdinand Lot la cea de-a 
dona ediţie franceză a cărţii lui Gh. Brătianu: Une énigme et un miracle 
historique: le peuple roumain, publicate de Gh. Brătianu în lucrarea sa: Le 
probleme de la continuité daco-roumaine, Biblioteque historique du sud- 
est européen. Bucureşti, 1944, p. 11. 

2 Grigore Ureche Vornicul şi Simion Dascălu, Letopiseţul Ţării 
Moldovei până la Aron Vodă (1359-1595), Ediţia C. C. Giurescu, ediţia a ll- 
a, revizuită şi adăugită, Craiova, 1939, p. 5. 


direcţi ai romanilor. Opiniile lui Enea Silvio Picolomini! şi ale 
lui Bonfini? sunt categorice în acest sens. 

La sfârşitul secolului al XVIII-lea se produce însă un 
reviriment în această direcţiune. Dintr-o dată, ca prin minune, 
descendența romană a poporului român este pusă în discuţie, 
negându-li-se românilor în acelaşi timp, ca un corolar logic, 
autohtonia pe meleagurile Transilvaniei. 

Nu este o simplă întâmplare faptul că aceste atacuri se 
dezlănţuie abia la sfârşitul secolului al XVIII-lea, după cum nu 
este de asemenea o întâmplare faptul că objectorii 
continuității se recrutează exclusiv printre germani (în 
special, saşi şi şvabi) şi unguri. 

„Veacul al XVIll-lea, după cum se exprimă d-l Popa 
Lisseanu, se deschisese pentru români sub  auspicii 
promițătoare. Turcii învinşi — dominaţia Habsburgică 
întronată în Transilvania — unirea unei părţi a bisericii 
ortodoxe cu biserica din Roma, românii de peste Carpaţi 
începură să privească viitorul cu mai multă încredere”.* 

Inceput sub aceste fericite auspicii, veacul al XVIll-lea a 
cunoscut pe lângă largile reforme ale liberalului împărat Iosif 
al lIl-lea (Edictul de toleranţă din 1781) şi manifestările 
conştiinţei naţionale româneşti din Ardeal, ajunse la apogeu 
în timpul revoluţiei lui Horia, Cloşca şi Crişan (1784/85) şi în 
epoca celebrei „Supplex Libelus Valachorum”, adresată de cei 
doi episcopi români, Bob şi Gherasim Adamovici, împăratului 
Leopold al lIl-lea în 1791), suplică prin care se cere ca 
„Împăratul să redea românilor drepturile lor străvechi." 

Atitudinea fermă a românilor era de natură să displacă 
celor două naţii privilegiate: germanii transilvăneni şi ungurii. 


l Enea Silvio Piccolomini (Papa Pins al II-lea), Historia rerum ubique 
gestarum locarumque descriptio, 1489; Pius Secundus Pontifex Maximus, 
Commentarii rerum memorabilium quae temporibus suis contingerunt, 
Romae, 1584, lib. IX, p. 408. 

2 Antonius Bonifinius, Rerum Ungaricarum decades quator cum 
dimidia, Basileae, 1568, decad. III, lib. IX, p. 448, 538; |, lib. I şi II, lib. 7. 

3 G. Popa-Lisseanu, Continuitatea românilor în Dacia. Dovezi nouă. 
Bucureşti, 1941, p. 4. 

4 N. lorga, /storia românilor din Ardeal şi Ungaria (De la mişcarea lui 
Horea până astăzi), Bucureşti, 1915, p. 64—69. 


Atunci încep să apară primele cărţi  contestând 
descendența romană a poporului românesc. Căpitanul din 
armata habsburgică Franz Joseph Sulzer, care a trăit o vreme 
în Transilvania şi apoi în Ţara Românească (Muntenia) unde 
îndeplinea funcţia de jurisconsult al domnitorului român 
Alexandru Ipsilanti, graţie legăturilor sale familiale (era 
ginerele lui Johann von Drauth din Braşov) se identificase 
oarecum cu interesele politice ale patriciatului săsesc. El 
publică o lucrare asupra românilor, contestându-le românilor 
descendența din daco-romani şi decretând cu competenţa sa 
de... jurisconsult originea balcanică a poporului român.! 

Susţinerile lui Sulzer au fost îmbrăţişate cu entuziasm de 
privilegiaţii unguri şi saşi din Transilvania, deoarece ele 
constituiau o respingere apriorică a tuturor pretențiilor de 
„dreptate socială” şi de „egalitate de tratament” a românilor 
transilvăneni. 

Ungurii şi saşii, spune Al. Lepădatu în „Istoriografia română 
ardeleană” (1923), după revocarea ordonanţelor liberatoare 
(ale lui losef al lIl-lea) erau „într-o acută dispoziţie de 
reacţionarism” şi de aceea „au găsit prilejul binevenit de a 
pune „în serviciul luptelor politice” „noua teorie istorică a lui 


1 Nemulțumit de edictul de toleranţă al lui Iosif al II-lea din 1781 prin 
care se proclama egalitatea românilor cu celelalte „naţiuni”, Franz Joseph 
Sulzer a scris Geschichte des transalpinischen Daciens... vol. | — III, Viena, 
1781 — 1782. Între inventatorii acestei teorii se înscriu însă imediat şi 
funcţionarul de la cancelaria aulică din Viena, Johan Christian Engel, 
născut la Lieser (în Ungaria), prin lucrările sale: Forsetzung der 
allgemeinen  Welthistoire durch eine Gessellschaft von Gelehrten in 
Deutschland und England ausgeferigel, vol. |. V, Halle, John lacob Gebaur, 
1797— 1804; Geschichte der Ungarischen Reiches, Viena 1813; 
Geschichte des Ungarichen Reiches und seiner Neberlander, Halle, 1804; 
şi doctorul în filozofie la Universitatea din Budapesta (1778) Joseph Karl 
Eder, prin lucrările sale: Supplex Libellus Valachorum Transylvaniae iura 
tribus receptis Nationibus communia postliminie sibi adseri postulatium, 
cum notis historico-criticis J.C.E., Cluj, 1791; Observationes criticae et 
pragmaticae ad Historiam Transylvaniae sub regibus Arpadianae et 
mixtae propaginis, Sibiu, 1803; Erdelyorszag ismertetésének zsengéje, 
Cluj-Napoca, 1796; Christiani Schesaei saxonis Transilvani  Ruinae 
Pannonicae, Sibiu, 1797. 


Sulzer, privitoare la originea balcanică a poporului român”.! 

Trebuie însă subliniat faptul că toţi scriitorii străini care, în 
acea epocă, s-au ocupat de istoria poporului român au 
ignorat cu totul ipoteza voiajului dus şi întors peste Dunăre, 
întâi a daco-romanilor şi peste multe secole, a românilor... din 
Balcani. 

Cu toţii confirmă ipoteza — singura ipoteză plauzibilă de 
altfel — a descendenţei din romani a românilor de pe ambele 
versante ale masivului carpatic. Astfel, istoricul englez 
Gibbon, care îşi publică „Istoria declinului şi sfârşitului 
Imperiului roman” în anul 1777, arată în mod desluşit că după 
retragerea legiunilor romane din Dacia de câtre Aurelian o 
parte însemnată din locuitorii provinciei romane a rămas pe 
loc, „deoarece îi era mai mare groaza de emigrare decât de 
stăpânitorul got”,? iar mai departe autorul adaugă că aceşti 
simpli colonişti romani „s-au transformat treptat într-un mare 


1 Alexandru Lapedatu scrie:  „Tustrele aceste evenimente 
(ordonanţele lui losif al II-lea, mişcarea revoluţionară condusă de Horea şi 
Supplex Libellus Valachorum din 1791 — n.n.), mai cu seamă cel din 
urmă, avură darul de a provoca o mare îngrijorare, turburare chiar, printre 
Unguri şi Saşi, aflaţi tocmai atunci, după revocarea ordonanţelor 
liberatoare într-o acută dispoziţie de reacţionarism, în vederea reîntronării 
şi asigurării pentru totdeauna în viitor a poziţiei lor privilegiate şi 
dominante, — poziţie clătinată şi ameninţată, pe cât de neaşteptat, pe 
atât de serios, prin efemerele reforme iosefine. Căci, în cazul când 
postulatele politice naţionale române, de egală îndreptăţire la viaţa 
politică a ţării, reclamate prin Supplex libellus, ar fi fost cucerite, numărul 
cel covârşitor al românilor şi, negreşit, vigoarea şi calităţile ce ei 
afirmaseră în ultimul timp pe terenurile unde propăşirea nu le putuse fi cu 
totul împiedicată, trebuiau să fie, pentru acei ce până atunci profitaseră 
exclusiv de munca şi jertfa acestui popor, serioase motive de îngrijorare, 
de turburare, cum s-a dovedit aceasta în dezvoltarea de mai târziu a vieţii 
publice din Transilvania. De aci necesitatea pentru dânşii a unei serioase 
lupte împotriva cererilor române, nu numai pe teren politic, ci şi ştiinţific”. 
(Alexandru Lapedatu, /storiografia română ardeleană în legătură cu 
desfăşurarea vieţii politice a neamului Românesc de peste Carpaţi, 
Bucureşti, 1923, p. 12. 

2 Eduard Gibbon, The Decline and Fall of the Roman Empire, Edited 
by Olifant Smeaton, M. A. in six volumes, London, Toronto published by J- 
M. Dent and Sons L-td, and in New York by E.P. Dutton and Co. Printed in 
Great Britain, 1930, vol. |, p. 286. 


popor”.! 

Alt scriitor din acea epocă, Johann Thunmann în cartea, sa 
„Untersuchungen Uber die Geschichte den  Ostlichen 
Europäischen Völker”, apărută în anul 1774, declară şi el în 
mod clar şi categoric că atunci când au năvălit ungurii în anul 
896, descendenţii daco-romanilor se aflau de acum în 
Transilvania şi în Ungaria de dincolo de Dunăre.? 

Faptul că ipoteza dublei emigrări şi imigrări, din Dacia în 


1 Ibidem, Dar iată cum descrie mai pe larg situaţia de la nordul 
Dunării după retragerea lui Aurelian: 

„Vechea ţară cu acel nume (Dacia — n.n.) deţinea, cu toate acestea 
un număr considerabil de locuitori, deoarece îi era mai mare groaza de 
emigrare decât de stăpânitorul got. Aceşti romani decăzuţi au continuat 
să slujească imperiul, la a cărui stăpânire renunţaseră, introducând între 
cuceritori primele noţiuni de agricultură, meşteşuguri folositoare şi 
conforturile vieţii civilizate. O legătură comercială şi lingvistică a fost 
stabilită între cele două maluri ale Dunării; şi după ce Dacia a devenit un 
stat independent, acesta s-a dovedit adesea cea mai durabilă barieră a 
imperiului împotriva invaziilor din Nord ale barbarilor. Un simţ al 
interesului a legat aceşti barbari mai înrădăcinaţi de o alianţă cu Roma şi 
un permanent interes foarte frecvent se desăvârşeşte într-o sinceră şi 
folositoare prietenie. Această comunitate diversă, care umplea antica 
provincie, s-a transformat treptat într-un mare popor...” Ibidem). În nota 
de la aceeaşi pagină referitoare la locuitorii rămaşi în Dacia după 
retragerea stăpânirii romane, Gibbon precizează: „Valahii păstrează încă 
multe rămăşiţe ale limbii latine şi se mânadresc la orice vârstă cu 
descendența lor romană. Ei sunt înconjurați, dar nu amestecați cu barbarii 
(Vezi Memoir of M. d'Anville of ancient Dacia, în The Academy of 
Inscriptions, tom. XXX). 

2 Marele istoric şi filolog german scrie: „Vlahii de dincoace de Dunăre 
(de la nordul Dunării — n.n.) sunt fraţi ai celor din Macedonia, coborâtori 
din Traci, care, sub numele de geţi şi de daci, jucară un rol atât de 
însemnat... Sub stăpânirea romană au primit limba şi obiceiurile romane 
şi, după ce sub Caracalla au căpătat dreptul de cetăţenie, s-au numit 
romani. Nu se poate admite, ca împăratul Aurelian să fi strămutat peste 
Dunăre pe toţi locuitorii Daciei; fără îndoială că au mai rămas încă mulţi 
într-o ţară aşa de mare şi aşa de muntoasă. In timpul năvălirii vandalilor, 
goților, hunilor, gepizilor, slavilor, avarilor şi bulgarilor, ei căutară 
mântuirea în munţii lor... Năvălirea ungurilor la anul 896 i-a găsit în 
Transilvania şi Ungaria de dincoace de Dunăre. Acest lucru îl spune 
notarul anonim al lui Bela al IV-lea, care merită crezare... Vlahii locuiau din 
timpuri străvechi şi în Valahia şi în Moldova, unde nu au venit întâia dată 
sub Negru (Vodă) şi Bogdan în sec. XIII—XIV” (L. Thunmann, 


Balcani şi de acolo înapoi în fosta Dacie, deşi nu era bazată 
pe date precise şi neîndoioase, n-a fost de natură să 
micşoreze elanul creator al diverşilor publicişti, filologi şi 
istorici. Lipsa de documente ei au suplinit-o prin bogăţia de 
imaginaţie. 

„... Şi unde nu poartă istoricii şi filologii rasele cu mijlocul 
de locomoţie care este imaginaţia?! exclama cu ocazia unei 
prelegeri profesorul lorga. 

Astfel, îi vedem pe români luând din nou calea pribegiei în 
epoci şi pe drumuri depinzând exclusiv de originalitatea şi 
puterea de imaginaţie a diferiților scriitori. 

Nimeni nu aduce în sprijinul afirmațiilor vreun criteriu 
pozitiv, ştiinţific. Toate alegaţiunile sunt simple ipoteze, caro 
de care mai fantastice şi mai abracadabrante. 

Nu este vorba de interpenetraţiunea firească a românilor 
de pe cele două maluri ale Dunării — admisă în mod unanim 
atât de istoricii obiectivi cât şi de filologi — ci de o adevărată 
emigrare a unui întreg popor, presupus a-şi fi părăsit din nou 
aşezările sale, spre a reveni în locurile de unde a plecat şi 
aceasta după o reşedinţă... provizorie, de nouă secole, în 
Peninsula Balcanică! 

CARE ALT POPOR DIN LUME MAI OFERĂ UN ASTFEL DE 
SPECTACOL ŞI UN EXEMPLU DE PRIBEGIE ÎN DUBLU SENS? IAR 
DACA ISTORIA NU CUNOAŞITE NICI UN ALT POPOR CARE-ŞI 
FACE BAGAJELE ŞI SE CĂLĂTOREŞTE DIN MILENIU ÎN MILENIU, 
DE CE SA NE ÎNCHIPUIM TOCMAI PE ROMÂNI CA FIIND 
CHEMAŢI SĂ ILUSTREZE O ASEMENEA BIZARERIE, ADICĂ ACEL 
POPOR CARE, DIN CLIPA ÎN CARE ESTE POMENIT DE 
DOCUMENTELE SCRISE ŞI PÂNĂ AZI, A RĂMAS NECLINTIT ÎN 
ACELEAŞI REGIUNI?! 

Dar bizareria sistemului reiese şi mai clar în evidenţă atunci 
când trecem în revistă ipotezele voiajului retour. 

Miklosich, de pildă, opiniază că românii s-au reîntors în 
Dacia în secolul al V-lea, şi aceasta din cauza slavilor care 
cuceresc Bulgaria.! El nu împărtăşeşte deci opinia exprimată 


Untersuchungen über die Geschichte der östlichen europaischen Völker, 
Leipzig, 1774, p. 240, 324, 360). 
1 Fr. Miklosich, Die S/avischen Elemente in Rumunischen, în 


aproape cu un secol înainte de Johann Christian von Engel, 
care susţinuse că românii au trecut Dunărea după ce se 
amestecaseră cu slavii din sud, adică prin secolul al IX-lea! 
nici pe aceea a scriitorului sas Joseph Karl Eder, exprimată la 
sfârşitul secolului al XVIII-lea, şi după care emigrarea s-ar fi 
petrecut în veacul ai XIIl-lea.? 

Această din urmă părere — cum era şi firesc — este 
împărtăşită şi de Roesler, care poate în felul acesta stabili 
raportul de întâietate al ungurilor faţă de români cu privire la 
teritoriul Transilvaniei.’ 

Au mai fost însă şi scriitori ca Paul Joseph Schafarik care au 
susţinut că românii n-au putut fi aduşi din sud pentru simplul 
motiv că ei existau, înainte de datele ipotetice ale emigrării, 
atât în sudul cât şi în nordul Dunării, „ambele neamuri valahe, 
cel de dincoace şi cel de dincolo de Dunăre având aceeaşi 
origine şi fiind născute în acelaşi timp din amestecul tracilor 
şi geților cu romanii!”* 

Scriitorii saşi şi unguri din secolul al XIX-lea şi al XX-lea s-au 
raliat însă în unanimitate la teza emigraţiunii târzii, ea fiind 


„Denkschriften der Wiener Alcademie der Wissenschaften”, 12, 1862, p. 
3-6. 

1 Johann Christian Engel afirmă că poporul român s-a format la sudul 
Dunării în Dacia Mediteranea şi Ripensis, unde au suferit influenţa slavonă 
şi au trecut sub stăpânirea bulgară. Pe la 811 — 813, când stăpânirea 
bulgară se întinsese şi la nordul Dunării, ţarul Krum a transferat la nordul 
Dunării un număr mare de locuitori romanici (Johann Christian Engel, 
Comentatio de expeditionibus Trajani ad Danubium et origine 
Valachorum, Vindobonae, 1794; Idem, Geschichte der Moldau und 
Walachei, Halle, 1804. 

2 În notele istorico-critice ale ediţiei sale a Supplex-ului din 1791, 
Joseph Karl Eder, aduce grave injurii poporului român, neagă originea sa 
romană şi persistenţa sa la nordul Dunării, susţinând că românii au 
emigrat aici din sudul Dunării în secolul XII (Supplex Libellus Valachorum 
Transilvaniae iura tribus receptis notinibus communa postliminio sibi 
adseri postulantium. Cum notis historico-criticis de J.C.E., Cluj, 1791. 

3 Robert Röesler, Das varromische Dacien, Viena, 1864 Die Anfänge 
des Walachische Furstenthums, Viena, 1867; Dacien und Rumänen. 
Romänischen Studien. Untersuchungen zür älteren Gaschichte 
Romaniens, Leipzig,1871. 


4 Paul Joseph Schafarik, Slavische Alterhümer, Leipzig, 1844, p. 205, 


singura pe care se pot sprijini pretenţiunile ungurilor asupra 
Transilvaniei. 

Şcoala istorică ungară contemporană a mers mai departe 
însă, susţinând că pătrunderea românilor în Transilvania are 
un caracter de simplă infiltraţiune în secolul al XIIl-lea!, 
devenind masivă abia în secolele al XVI-lea? şi al XVII-lea, 
epocă când românii au trecut din Valahia în Ardeal.? 

Şi aici însă, teoriile susţinute prezintă contradicții izbitoare. 
L. Tamás, de exemplu, arată că românii s-au înmulţit extrem 
de rapid în regiunile dunărene şi în secolul al XVI-lea şi al 
XVII-lea au invadat Transilvania.“ Tibor Eckhardt, dimpotrivă, 
arată că păstorii valahi care s-au infiltrat prin secolul al XII-lea 
pe teritoriul Transilvaniei, „s-au înmulţit (în Transilvania) atât 
de mult încât, după câteva secole, au invadat toată partea 


1 Alföldi A. susţine că românii „nu s-au infiltrat decât încetul cu 
încetul peste Carpaţi şi nu s-au răspândit în număr mai mare decât în 
momentul în care, ca urmare a devastărilor turcilor şi tătarilor, se rărise 
populaţia maghiară” (Alföldi, A., în „Revue des études hongroises”, VI, 
1926 p. 40.1 — 406). Izbit de caracterul fantezist, pueril dar şi ofensator 
pentru orice om cu judecată căruia i se oferă o astfel de teză cu pretenţii 
ştiinţifice, istoricul român A. Sacerdoţeanu scria că a admite aceasta ar 
însemna „să credem că românii stăteau la pândă şi când vedeau că 
năvălitorii distruseseră câteva sate treceau repede Carpaţii, ocupau 
locurile devastate şi-şi făceau satele lor. Abia atunci interveneau bieţi regi 
ungureşti ca să le dea diplome — care nu există — legalizând aceste 
aşezări străine” (A. Sacerdoţeanu, Consideraţii asupra istorici românilor în 
evul mediu, p. 162. 

2 Makkai Ladislas, Galdi Ladislas, Geschichte der Rumänen, 
Budapest, 1942, p. 47 

O altă teorie absurdă privind o migrație masivă a românilor din 
Muntenia şi Moldova în Ardeal în secolul al XVIII-lea, a fost confecționată 
de Benedek Jancsó (Vezi prezentarea acestei ediții la David Prodan, Teoria 
imigrației românilor din Principatele Române în Transilvania în veacul al 
XVIII-lea. Studiu critic, Sibiu, 1944, p. 22-25 şi la Silviu Dragomir, Le patrie 
primitive des Roumains et le frontieres historiques, în „Balcania”, 1944, 
partea |, p. 63-101; Makkai L., Galdi L., op. cit., p. 196. 

3 Tamás (Treml) Lájos, Romans et Roumains dans l'histoire de la 
Dacie Trajane, |, 1935, p. 1-96 şi IlI, 1936, p. 46-83 şi 245-374. 

4 Tamás L. op. cit, Vezi şi Szăsz E. în „Transylvania. Hungarian 
Quarterly”, II, 1936-1937, p. 305-306; L. Ottlik, Wationa/ peace in 
Transylvania, în loc. cit., M, 1937, p. 296 şi urm. 


muntoasă a Transilvaniei.! 

Melich J. admite chiar „că la sfârşitul secolului al X-lea şi 
începutul secolului al XI-lea, românii „puteau locui” nu numai 
în regiunea Făgăraşului ci şi în alte părţi în Transilvania şi în 
ţinuturile limitrofe”.* 

ingrijorat de această timidă dar imprudentă afirmaţie a 
profesorului său, care risca să submineze teza atât de 
scumpă a anteriorităţii elementului maghiar în Transilvania, 
Tamâs recurge prompt la o excomunicare: „Cine afirmă că 
blocul strămoşilor viitorilor români nord-dunăreni ar fi părăsit 
Peninsula Balcanică încă din secolul al X-lea, sau chiar în 
secolul al XI-lea, părăseşte deopotrivă terenul argumentaţiei 
ştiinţifice şi devine într-un fel dezertor”. 

Nu ne mai miră faptul că unii unguri depăşesc chiar şi 
această fază a interpretării „obiective” a evenimentelor 
istorice şi atunci când trec în revistă împrejurările privitoare 
la Ardeal, nici nu mai pomenesc de români, ca şi când ei nici 
nu ar fi existat pe teritoriul Transilvaniei. Astfel, fostul prim- 
ministru al Ungariei, contele Paul Teleki, fost profesor de 
geografie la Universitatea regală din Budapesta, într-un 
studiu documentat despre „trecutul şi prezentul Ungariei”, în 
care include, desigur, şi Transilvania, vorbeşte de toate 
popoarele cu care ungurii au convieţuit după cucerirea 
teritoriului (slavi, secui, germani, cumani şi iazigi) fără a 
aminti însă de români. 

Cu cât am cita mai multe ipoteze cu atât contradicţiile ar 
deveni mai numeroase încă. Două susţineri nu-s la fel. Două 
ipoteze nu concordă între ele. Nici o preciziune. Nici un 
fundament ştiinţific. Scopul politic care a prezidat la 


1 François Eckhardt, op. cit., p. 23. 
2 Archivum Europae Centro-Orientalis, II, 1936, p. 368. 


3 Ibid., Şocat de această metodă militară, inchizitorială, la care 
recurge Tamás L. pentru a impune această dogmă oficială — teoria 
imigrației tardive a românilor în Transilvania — istoricul Gh. Brătianu se 
întreabă pe bună dreptate: „Nu avem oare dreptul să folosim, pentru a 
defini acest spirit, termenii împrumutaţi din vocabularul armatei? Căci 
aste vorba de o disciplină militară şi ea este impusă cu cea mai mare 
rigoare” (Gh. Brătianu, Le problème de la continuité daco-roumain, 
Bucureşti, 1944, p. 48). 


elaborarea celor mai multe dintre teoriile expuse este atât de 
evident, încât spiritul partizan nu mai trebuieşte dovedit, el 
citindu-se printre rânduri. 

Românismul din Ardeal este o realitate prea vie, prea 
pregnantă, pentru ca el să poată fi zdruncinat din temelii de 
simple zămisliri ale imaginaţiei, de simple presupuneri. 

Ungurii înşişi recunosc din când în când aceste realităţi. 
Astfel, profesorul ungur Kniezsă István, după ce afirmă că 
românii au pătruns în Ardeal în secolul al XII-lea, declară 
formal că în prezent „nu există, ca să spunem aşa, nici un 
singur sat în Transilvania care să nu aibă o populaţie 
românească importantă din punct de vedere numeric.! 

S-ar putea riposta că această situaţiune priveşte numai 
prezentul şi nu rezolvă misterul trecutului. Avem însă la 
îndemână o statistică dresată în 1770 de K. de Altringen, 
privitoare la Banat, ale cărui cifre sunt prea concludente 
pentru a mai avea nevoie de vreun comentariu. La data de 
mai sus se aflau în Banat 186.639 români faţă de 78.970 
sârbi, 42.200 germani şi... faţă de nici un ungur.? 

Superioritatea ca număr covârşitoare a românilor faţă de 
unguri nu datează deci de azi ci de secole şi în această 
lumină ipotezele adversarilor continuității apar sub adevăratul 
lor aspect de: vorbe, vorbe, vorbe. 

Adevărurile elementare nu se cer dovedite: ele se impun 
prin ele însele. Încercările de a le înăbuşi prin greutatea unor 
construcţii, în aparenţă savante, erau destinate de la început 
a avorta, mai devreme sau mai târziu. Teoria discontinuităţii, 
pentru a se putea impune, a fost nevoită să recurgă la 
ipoteza a două goluri imense în cea mai fertilă regiune a 
Europei (bonitatem terre Ultrasilvane — cum o numeşte 
notarul anonim al regelui Bela) şi a două migraţiuni în sens 


1 Archivum Europe Centro-Orientalis, IV, 1938, p. 367-368, 

2 Într-o altă statistică oficială austriacă din 1743 în Banat nu se afla 
nici un locuitor ungur. (Cf. Silviu Dragomir, Les Roumains a la veille de la 
resurrection naţionale, în „La Transylvanie”, Bucureşti, 1938, p. 343. 

3 Vezi G. Popa-Lisseanu, /zvoarele istoriei Românilor, vol. |, Faptele 
Ungurilor de Secretarul anonim al regelui Bela, Bucureşti, 1934, p. 44. 
Anonimus arată că o căpetenie ungară (Tuhutum) a trimis o iscoadă „să 


invers a unei populaţiuni care ajunsese de mult la faza 
aşezărilor definitive. 

Or, pe asemenea fundament nici o construcţie nu poate 
dăinui, oricât de savanţi ar fi arhitecţii şi oricâte materiale ar 
îngrămădi constructorii! 

În asemenea condiţii nici nu se mai poate vorbi de două 
teze contrarii care se înfruntă, ci mai degrabă de o realitate 
istorică pe care adversarii politici au căutat să o înăbuşe sub 
povara unei avalanşe de argumente şi de arguții. 

Aceste încercări s-au soldat însă cu un fiasco absolut şi 
permanenţa elementului daco-roman pe teritoriul fostei 
provincii Dacia este considerată azi de oamenii de ştiinţă 
obiectivi ca un fapt istoric indubitabil cu caracter de axiomă. 

Atâta timp cât austro-ungarii îşi exercitau, în cadrul vastei 
monarhii bicefale, atotputernicia autocrată asupra 
elementelor minoritare, raţiunile politice ale puternicei 
ofensive „ştiinţifice” în contra românilor erau puţin vizibile 
pentru ochiul neexperimentat al cercetătorului străin, dornic 
să-şi formeze o părere obiectivă despre problema continuității 
în Transilvania. 

A venit însă falimentul Monarhiei Habsburgice şi ziua 
răfuielii între elementul dominant şi elementele asuprite. 
Românii din Transilvania au cerut dreptul la o viaţă naţională 
şi, într-un elan unanim, au hotărât alipirea lor de românii de 
dincoace de Carpaţi, realizând după şaisprezece secole 
unitatea Daciei. 

Atunci, scopul pur politic al întregii literaturi istorice a fost 
dezvăluit în toată goliciunea lui. Principiile „înalte”, elaborate 
de şcoala istorică ungară s-au dovedit a fi simple camuflări 
ale pretențiilor politice, devenite după Tratatul de la Trianon, 
revendicări teritoriale. 

lată, într-adevăr ce citim în scrisoarea din 14 ianuarie 1920, 


se informeze despre calitatea şi fertilitatea pământului din Ultransilvania 
şi ce fel de oameni sunt locuitorii de acolo şi dacă ar fi cu putinţă să se 
războiască cu ei”. La întoarcere, iscoada „i-a vorbit multe domnului său 
despre bunătatea acelei ţări; că pământul acela e udat de cele mai bune 
râuri, al căror nume şi folos le-a amintit pe rând, că din nisipul lor se 
culege aur, că aurul din acea ţară e cel mai bun aur, că de acolo se scoate 
aur şi materii sărate” (/bid., p. 44, 93). 


adresată de delegaţia ungară Conferinţei Păcii din Paris: „Nici 
una din rasele ne-maghiare nu pot să se laude că reprezintă 
populaţia de baştină şi românii, a căror imigrație începe în 
secolul al XIII-lea, au cele mai puţine drepturi”.! 

Cum a fost primită legenda vidului absolut şi a imigrației 
românilor în secolul al XIII, se ştie. Transilvania a fost atribuită 
României, fără ca măcar un singur expert român să fi fost 
consultat de comisia celor patru experţi aliaţi. 

Imensul material documentar, bazat în întregime pe 
faimoasa teorie roesleriană şi care a fost prezentat 
Conferinţei de Pace de către unguri, deşi ungurii considerau 
acest material ca „tezaurul unic al ştiinţei ungare”? 
exemplificând astfel adagiul francez „Ne prouve rien celui qui 
veut trop prouver”. 

În felul acesta s-a dat o târzie, dar cuvenită, satisfacție 
susținătorilor tezei continuității românilor în Ardeal, pe care 
nimic nu reuşise să-i abată de la credința lor nestrămutată. 


III. Românii. 
Mărturiile permanenței românilor în Transilvania 


A. Mărturii scrise 


Amintim aici unul din primele documente care pomeneşte 
de existența vlahilor — adică a românilor — din nordul 
Dunării, ca popor de sine stătător, şi care datează din anul 
1222.3 

Documentul aminteşte în mod incidental de români cu 
ocazia reînnoirii unor privilegii pe care regele Andrei al Il-lea 
al Ungariei le atribuie cavalerilor teutoni. Actul face 


l Vezi pe larg scrisoarea în Les négociationes de la paix hongroise. 
Compte randu sur les travaux de la délégation de paix de Hongrie a 
Neuilly s/S de Janvier a Mars 1920. Tome |. Publié par le Ministère 
Hongrois des Affaires Etrangères, Budapest, 1920, p. 136-153. 

2 Ibid., p. VI. 


3 Fr. Zimmermann, C. Werner, Urkundenbuch zur Geschichte der 
Deutschen in Siebenbürgen, vol. |, Sibiu, 1892, p. 18-20. 


menţiunea de „terra Vlachrorum” — ţara Vlahilor.! 

„Prin actul din 1222 — spune d-l Victor Motogna — românii 
din nordul Dunării ajung după o mie de ani din nou în lumina 
izvoarelor istorice contemporane”.? 

Vlahii din sudul Dunării sunt pomeniţi de documente cu 
mult înainte. Astfel, scriitorul bizantin Kedrenos ne vorbeşte 
de vlachorichinii — adică vlahii de lângă râul Richios — care 
între anii 617—619 iau parte în unire cu slavii, la asediul 
Salonicului” şi tot acelaşi scriitor vorbind de moartea lui 
David, fratele regelui bulgar Samuil, petrecută în anul 976, ne 
spune că el a fost ucis între Castoria şi Prespa, în Macedonia, 
de nişte „vlahi drumeţi”.* 

Începând din secolul al XI-lea mărturiile scrise despre vlahii 
din sud devin din ce în ce mai numeroase Scriitorii bizantini şi 
unii străini se ocupă în diverse rânduri de populaţia vlahă din 
Balcani. 

Împărăteasa Anna Comnena, în „Alexiada” (1114), 
pomeneşte despre vlahi sub anul 1096 şi — fapt care nu a 
fost îndeajuns de relevat — ea menţionează şi pe vlahii din 
nordul Dunării, e drept sub numele de daci.” 

Domnul G. Popa-Lisseanu identifică pe aceşti daci cu 
românii din nordul Dunării şi din Carpaţi.” Nu trebuie să ne 
mire această confuzie de numiri, deoarece până şi în secolul 
al XVII-lea îi găsim înglobaţi pe vlahii din nord şi din sud sub 


1 Ibia. 

2 Victor Motogna, /storia veche a Românilor. De la origini până în 
veacul al XIII-lea, p. 91. 

3 Cf. A. Sacerdoţeanu, Consideraţii asupra istoriei românilor în evul 
mediu. Dovezile continuității şi drepturile românilor asupra teritoriilor lor 
actuale, Bucureşti, 1936, p. 231-232; /dem, Vlahii din Calcidica, în vol. În 
memoria lui Vasile Pârvan, Bucureşti, 1934, p. 6 — 7. 

4 Georgios Kedrenos, Compendiu de Istorii, 25; Vezi ed. Bonn, Il, p. 
435; Cf. M. Ruffini, // problema della roumanita nella Dacia Traiana, Roma, 
1941, XIX, p. 27. 

5 Anna Comnena, A/exiada, VI, XIV, 1, vezi şi ediţia B. Leib, Paris, 
1943, p. 135. 

6 G. Popa-Lisseanu, Continuitatea românilor în Dacia. Dovezi nouă. p. 
56. 


numele de daci, într-o lucrare apărută la Londra în anul 
1664.! 

În secolul al XII-lea scriitorul bizantin Kinnamos? şi în 
secolul al XIII-lea Nicetas Choniates,* ne dau relaţiuni 
interesante asupra vlahilor sud-dunăreni, iar în anul 1170 
călătorul evreu Veniamin de Tudela, în trecere prin regiunea 
balcanică pomeneşte şi de vlahii din Munţii Balcani, arătând 
că „locuiesc în munţi şi că sunt în iuţeală asemănători 
căprioarelor”.* 

Faptul că românii din sud sunt mereu menţionaţi în 
documentele din secolele al XI-lea şi al XIII-lea se datoreşte 
de bună seamă apropierii şi contactului regiunilor pe care le 
locuiau cu Bizanțul. În schimb, valahii din nordul Dunării sunt 
trecuţi sub tăcere, deoarece, popor de păstori şi de agricultori 
ducând o viaţă lipsită de evenimente importante, ei nu intrau 
în sfera de interes a bizantinilor. Bizanțul se interesa doar de 
conducătorii politici şi militari ai provinciilor din nordul 
Dunării. Or, aceştia nu se recrutau dintre autohtoni, „plebe 
săracă şi tăcută”, cum numeşte d. Gh. Brătianu,” ci exclusiv 
printre cuceritorii şi stăpânitorii acestor ţinuturi. 

Astfel, sub numele de cumani, îi întâlnim de multe ori în 
documentele vremii pe vlahii din Muntenia, confuzia fiind 
evidentă între cele două elemente: vlahii stăpâniţi şi cumanii 
stăpânitori.€ 

Mania arhaizării îi face apoi pe cronicarii bizantini să 


1 A prospect of Hungary and Transylvania..., London, 1664. 

2 loannes Kinnamos menţionează faptul că în anul 1167, împreună cu 
armata bizantină, condusă de León Vatatzes, a participat la o campanie 
împotriva ungurilor şi românii nord-dunăreni, despre care precizează că 
„se zice că sunt coloni veniţi de demult din Italia (loanes Kinnamos, 
Epitome rerum ab loanne et Alexio Commenis gestarum, VI, ed. Bonn, p. 
260. 

3 În anul 1164, Andronic Comneanul era capturat de păstorii vlahi la 
graniţa cu Galiţia (Vezi Nicetas Choniates, Histioria, 5, IV, 2; vezi şi ed. 
Bonn, p. 663). 

42 13 Cf. Tafel, De Thessalonica, p. 473. 

5 Gh. |. Brătianu, O enigmă şi un miracol istoric: poporul român, 
Bucureşti, 1940, p. 13. 

6 Ibid., p. 64. 


înglobeze sub numele foştilor stăpânitori ai unui ţinut pe toţi 
cuceritorii ulteriori ai acestui ţinut. De pildă, sub numele de 
sciți întâlnim în cronici, rând pe rând, pe goți, pe huni, pe 
pecenegi şi pe cumani, iar pe unguri deseori îi întâlnim sub 
numele de huni. 

Confuzia devine mai mare încă atunci când sub denumirea 
de unguri sunt trecuţi în documente români autentici ca: 
Mărioara, Stancul, Demetrius, Radu şi Stoica, denumiri care 
nu au nimic comun cu neamul unguresc. Această confuzie o 
întâlnim în special în documentele italieneşti din Evul Mediu.! 
Vedem deci, că documentele nu pot fi interpretate ad 
litteram, ci trebuiesc desluşite cu ajutorul altor elemente fără 
de care textele sunt lipsite de sens. A aplica normativul 
modern al distincţiilor nete între naţii, pentru descifrarea 
sensului unor documente, vechi de câteva secole, 
însemnează a denatura pur şi simplu acest sens. 

În registrele de socoteli de la Cafa, de pildă, întâlnim numiri 
marcate de calificativul „Valachus sive Ungarus” — Valahi sau 
Unguri — şi tot în aceeaşi epocă întâlnim numiri ca „Teodorus 
Valachus Pollanus” —Teodor Românul Polon — sau „Matias 
Ungarus Pollanus” — Matias Ungurul Polon.? Interpretate 
stricto sensu aceste denumiri devin fără sens. Termenii au 
aici, după cum remarcă d-l Brătianu, un sens mai mult 
geografic decât etnic. Este vorba desigur de valahii din părțile 
Ungariei, de ungurii din părţile Poloniei ş.a.m.d. 

Dacă se cer românilor, pentru dovedirea permanenţei lor în 
Transilvania, documente în sensul modern al acestui cuvânt, 
adică mărturii de o claritate şi de o preciziune matematică, 
atunci trebuie să recunoaştem că românii din nordul Dunării 
posedă unul sau două documente de acest fel pentru 
perioada de timp de la 274 până la 1222. Dacă însă, 
mărturiile scrise existente sunt interpretate în mod obiectiv şi 
cu intenţiunea de a descifra un sens în mărturiile trecutului, 
atunci putem afirma că documentele fără a fi abundente, 
sunt totuşi în număr destul de mare. 

Întrucât ungurii au fost aceia care, în majoritatea cazurilor 


1 /bid., p. 65. 
2 Idem, Recherches sur Vicina et Cetatea Albă (|), Cluj, 1935, p. 132. 


s-au arătat a fi cei mai exigenţi critici ai documentelor 
existente, înainte de a le enumera, vom face două 
observaţiuni preliminare, împrumutate de data aceasta din 
însăşi istoria Ungariei. 

Primul document care atestă istoriceşte existenţa ungurilor 
este scrierea „De administrando imperio” a împăratului 
Constantin Porfirogenitul.! Or, în acest document atât de 
important pentru istoria ungurilor, ei sunt menţionaţi sub 
numele de... turci, iar războiul pe care împăratul Manuel 
Comnenul îl poartă în contra ungurilor în anul 1161? este 
relatat de cronicarii bizantini ca un război în contra... 
Hunilor!... 

Buna credinţă în interpretarea documentelor se impune 
deci şi de o parte şi de alta a Carpaţilor. 

Tăcerea istoricilor şi cronicarilor se explică deci lesne prin 
însuşi felul de viaţă al românilor, dictat şi el la rândului, de 
structura pământului pe care-l locuiau. 

Solul fiind fertil, aşezările, în quasi-unanimitatea lor, erau 
rurale. Bogăția pământului era atât de mare şi de variată, 
încât românii nu aveau nici o rațiune ca ei să întreprindă 
campanii de cucerire. Or, istoria nu înregistrează decât 
faptele de arme, cuceririle, eroismul acţiunilor ofensive. 
Popoarele liniştite, paşnice, care nu cunosc războaiele şi, în 
consecinţă, sunt presupuse a fi fericite, nu au istorie. Istoria 
Norvegiei este cuprinsă doar în câteva pagini, fără ca totuşi 
cineva să fi susţinut existenţa unui vid în desfăşurarea 
evenimentelor paşnicei ţări din nordul Europei. Laponii nu 
cunosc nici măcar cuvântul război. Istoria lor este deci 
aproape inexistentă, cu toate că viaţa poporului lapon s-a 
desfăşurat şi se desfăşoară normal din vremi îndepărtate. 

Dacă năvălirea ungurilor n-ar fi tulburat aşezările paşnice 
ale românilor din Transilvania, desigur că liniştitul popor 
român care-şi ducea viaţa în regiunea carpato-dunăreană ar fi 
fost menţionat în documente şi de cronici cu mult mai târziu. 
Se poate oare susţine că, dacă vlahii din sud nu sunt 


1 Constantin Porfirogenet, De administrando imperio, 38, Ed. Bonn, p. 
168-169. 
2 Kinnamos, ed. Bonn, p. 12, 119, 131, 217, 222, 239, 260. 


menţionaţi în documente decât cu începere din veacul al XI, 
ei n-au existat până atunci? 

„In cronici — zice prof. Sextil Puşcariu — se notau 
evenimentele, nu curgerea uniformă a vremii; invaziile 
popoarelor nouă, nu stăruirea celor autohtone; războaiele, nu 
viaţa paşnică, organizaţiile de stat noi, nu lipsa de organizaţie 
a celor cuceriţi. Întâile ştiri despre români apar abia când 
încep şi ei să se mişte, când se răscoală, iau parte la expediţii 
războinice sau au oarecari legături cu anumite personalităţi 
istorice”.! 


Anonymus 


Prima mărturie scrisă despre românii din Transilvania — 
numiţi de germani şi de slavi vlahi şi valahi (nume care în 
limbile slave este atribuit şi italienilor: vlah — în croato- 
dalmată, lahin slovenă şi vloch în slovacă) provine de la un 
ungur. 

Din nefericire el şi-a păstrat anonimatul, astfel că 
identificarea sa cu preciziune întâmpină serioase dificultăţi. 
Ceea ce se ştie în mod cert este doar faptul că a fost notarul 
unuia din cei patru regi Bela ai Ungariei, el singur 
desemnându-se sub numirea de: Anonymus belae regis 
notar,? iar din datele cronicii sale rezultă că el a trăit cel târziu 
în secolul al XIII-lea. 

lozsef Fitz consideră scrierea notarului anonim ca fiind cea 
mai importantă din secolul al XIII-lea şi cea mai veche cronică 
a ungurilor scrisă în limba latină. 

Notarul anonim al regelui Bela declară în mod formal că în 
momentul cuceririi Transilvaniei de către unguri, ținutul era 
locuit de vlahi şi de slavi care erau organizați în ducate 
(numele latinesc al voievoadatelor). Pentru a le cuceri ungurii 
au fost nevoiţi să poarte lupte cu cele trei voievodate ale 


1 S. Puşcariu, Limba română, vol. |, Bucureşti, 1940, p. 325. 

2 Anonymi (P. Magister), Gesta Hungarorum, în Scriptores Rerum 
Hungaricorum, ediţia Szentpetery, |, vol. | (Bucureşti, 1937; vezi şi G. 
Popa-Lisseanu, /zvoarele istoriei Românilor, vol. |, Faptele Ungurilor, de 
Secretarul Anonim al Regelui Bela, Bucureşti, 1934. 


Transilvaniei, pe care Anonymus le descrie cu amănuntul. 

Astfel, în apropierea Clujului, era voievodatul de la Gilău, 
condus de un oarecare Gelou sau Gelu; al doilea, condus de 
Menumorut, se afla în Crişana între Someş şi Mureş, având pe 
teritoriul său cetatea Bihor; al treilea se găsea în Banat, avea 
capitala la Morisena, nume românesc schimbat în urmă în 
Csanad, şi era condus de Glad-Claudius.! 

Voievodul Gelu a căzut în luptă cu Tuhutum, iar 
Menumorut, căruia ungurii i-au cerut să cedeze ţara Bihorului 
pe care o conducea, la apostrofa năvălitorilor că ei sunt 
urmaşii hunilor şi deci au primit pământul moştenire de la 
foştii stăpâni ai Transilvaniei, a răspuns, vorbele sunt citate 
textual de notarul Anonymus, Atila „a răpit prin violenţă 
această ţară de la strămoşul meu.? 

Cine erau aceşti strămoşi, cărora le aparținuse pe vremuri 
Transilvania, alţii decât daco-romanii?? 

Tot Anonymus mai afirmă că la venirea lor, în anul 896, 
ungurii au găsit și în Panonia: slavi, valahi, ac pastores 
Romanorum, asupra identităţii cărora s-au iscat atâtea 


1 Vezi ed. G. Popa-Lisseanu, C.XI, p. 83. 

2 lată răspunsul dat de Menumorut trimişilor lui Arpad, conform 
relatării lui Anonymus: „Spuneţi lui Arpad, ducele Hungariei, domnului 
vostru. Datori îi suntem ca un amic unui amic, cu toate ce-i sunt necesare, 
fiindcă e om străin şi duce lipsi de multe. Teritoriul însă ce l-a cerut bunei- 
voințe a noastre nu îl vom ceda niciodată, câtă vreme vom fi în viaţă. Şi 
ne-a părut rău că ducele Salanus i-a cedat un foarte mare teritoriu, fie din 
dragoste, cum se spune, fie de frică, ceea ce se tăgăduieşte. Noi însă, nici 
din dragoste, nici de frică, nu-i cedăm din pământ nici cât un deget, deşi a 
spus că are un drept asupra lui. Şi vorbele lui nu ne tulbură inima că ne-a 
arătat că descinde din neamul regelui Athila, care se numea biciul lui 
Dumnezeu. Şi chiar dacă acela a răpit prin violență această tară de la 
strămoşul meu, acum însă graţie stăpânului meu, împăratul de la 
Constantinopol, nimeni nu poate să mi-o mai smulgă din mâinile mele” 
(/bidem, C. XX, p. 91). 

3 Strămoşii lui Menumorut, de la care hunii au răpit Ţara Crişurilor, 
erau desigur daco-romanii, şi nicidecum bulgarii, cum au pretins unii, care 
au năvălit în Europa de sud-est abia la 679, când hunii dispăruseră demult 
din istorie. 

4 Anonymus, Gesta Hungarorum, Ed. G. Popa-Lisseanu, C.IX., p. 32, 
81. 


divergențe între istorici. S-a susţinut de către unii istorici- 
filologi că parte dintre aceşti valahi păstori romani din 
Panonia s-au împrăştiat, la venirea ungurilor, spre vest şi spre 
sud, dând naştere celor două grupuri de români: aromânii şi 
istroromânii. 

Bineînţeles că ungurii contestă orice apropiere între români 
şi aceşti „păstori romani” din Panonia; pentru ei, aceştia din 
urmă sunt o populaţie romanică, asemănătoare Ladinilor din 
Raeţia, asimilată cu timpul, de cuceritorii unguri. Pare însă 
astăzi indiscutabil că românii, la venirea ungurilor, erau 
răspândiţi pe întregul teritoriu al Ungariei de azi şi al 
Transilvaniei, menţiune despre aceşti păstori romani din 
Panonia existând în toate cronicile ungare şi în cele străine 
ale epocii.! 

Deşi notarul anonim îi califică pe vlahii, de la care ungurii 
au cucerit Transilvania, drept „cei mai răi oameni de pe toată 
suprafaţa pământului”  (uiliores homines essent tocius 
mundi),? totuşi, ungurii n-au putut să-i ierte pasajele 
privitoare la români, ajungând să-i conteste meritele 
învățatului ungur instruit la Universitatea din Paris. În 
apărarea notarului Anonymus — devenit ținta a numeroase 
insulte — s-a ridicat W. Tomaschek, care numai de româno- 
filie nu poate fi acuzat şi a ţinut să stigmatizeze toate 
aprecierile dictate de interese politice asupra valorii cronicii 
lui Anonymus, declarând: „Anonymus nu poate fi aşa de 
nepriceput încât să fi vrut să încredinţeze pe compatrioţii săi 
că valahii ar fi fost nişte locuitori vechi ai ţării, când toată 


1 Chiar şi istoricul ungur Pajs D. recunoaşte că acei „blachii ac 
pastores Romanorum” atestaţi de Anonymus erau aici la venirea triburilor 
maghiare în Panonia: „Luând în considerare momentele cunoscute ale 
naşterii şi împrăştierii poporului valah — scrie el —, nu credem cu 
neputinţă să fi trăit într-adevăr în timpul cuceririi ţării în fosta Panonie 
romană sau în ţinutul de dincolo de Dunăre, în regiunea Murei şi a Rabei 
de sus, ceva populaţie de păstori valahi, care vorbea într-o limbă romană, 
adică de origine latină” (Pajs Dezső, Magyar Anonymus Béla király 
jegyzőjének Könyve a magyarok cselekedeteiről, Budapest, 1926, p. 129- 
130. 

2 Anonymus, Gesta Hungarorum, ed. G. Popa-Lisseanu, C. XXV, p. 44, 
95. 


lumea din jurul său ar fi trebuit să ştie că acest popor — după 
cum pretinde R6esler — nu era mai vechiu în ţară decât de 60 
de ani. Nu! Tradiţiunea mai veche decât memoria oamenilor 
arăta ca popoare străvechi pe valahi şi slavi. Dacă ar fi putut 
privi pe valahi ca nişte vagabonzi noi veniţi, apoi el, care-i 
tratează de cei mai netrebnici oameni, nu le-ar fi cruțat nici 
această ocară”.! 

Desigur, mărturia lui Anonymus nu poate conveni istoricilor 
unguri. Dar dovada continuității românilor în Transilvania 
rămâne şi ea este cu atât mai valoroasă cu cât ea este oferită 
chiar de un istoric ungur care are singura vină că nu a putut 
să prevadă că atestările sale vor contraveni intereselor 
politice ale conaţionalilor săi mai târziu. 

Ce dovadă mai hotărâtoare în favoarea permanenței 
elementului românesc în Transilvania? Dacă românii erau 
prezenţi în Transilvania în anul 896 şi strămoşii lor daco- 
romanii au fost prezenţi în aceleaşi locuri în anul 274, este 
absolut neîndoios că terenul formaţiunii poporului român se 
găseşte în această provincie, indiferent dacă, concomitent, 
alte ramuri ale aceluiaşi popor luau naştere, în condițiuni 
aproape identice în alte regiuni din sudul Dunării. 

Cronica notarului anonim nu este însă singurul document 
unguresc din vechime care ne vorbeşte despre românii din 
Transilvania. 

Cronica lui Simon de Kéza (Gesta Hungarorum), sursa 
tuturor cronicilor ungare de mai târziu, ne vorbeşte de 
românii din munţii Ardealului care locuiau împreună cu 
secuii,? acest din urmă popor fiind considerat de cronicar 
drept urmaşi ai hunilor. 

Alt document de o importanţă capitală pentru trecutul 
românilor din fosta provincie Dacia, este cronica lui Nestor, 
cronicar rus din secolul al XII-lea. Vorbind de cucerirea 


1 Tomaschek a luat această atitudine pe când era împotriva lui 
Roesler (Vezi critica cărţii lui Roesler, în Zeitschrift für Oesttrrcichische 
Gymnasien, 1872, p. 152. 

2 Simon de K&za, Gesta Hungarorum, cap. 21, în Scriptores, |, p. 162- 
163; Vezi şi G. Popa-Lisseanu, Izvoarele Istoriei Românilor, vol. IV, Cronica 
Ungurilor de Simon de Keza, Bucureşti, 1935, p. 85. 


teritoriilor europene de către unguri, el spune că pentru ca să 
le cucerească, ungurii au fost nevoiţi să lupte cu românii, pe 
care-i numeşte volochi, şi cu slavii.! 

Şi aici faimosul Roesler intervine cu geniul său intuitiv 
declarând că volochii despre care vorbeşte Nestor, nu-s 
români, ci francii lui Carol cel Mare!...? Francii împăratului 
Carol Magnul, trăind „prin munţii cei înalţi” ai Carpaţilor, 
alături de slavi!... 

Dar câte comentarii nu s-au făcut oare, pe marginea 
faimosului „Povest vremenich let” al cronicarului Nestor, 
numai şi numai pentru a le răpi românilor dreptul de 
întâietate asupra Transilvaniei. 

A trebuit să intervină istoricul german Schlozer pentru a 
reda textului valoarea sa ştiinţifică. 

„Aceşti volohi, spune Schlozer, nu sunt nici romani, nici 
bulgari, nici wâălsche, ci vlahi, urmaşi ai marii şi străvechii 
seminţii de popoare a tracilor, dacilor şi geților, care şi acum 
îşi au limba lor proprie şi cu toate asupririle locuiesc în 
Valahia, Moldova, Transilvania şi Ungaria, în număr de 
milioane”. 

Ceea ce nu le-a reuşit criticilor acerbi ai lui Anonymus le-a 
reuşit încă mai puţin interpreţilor românofobi ai cronicarului 
Nestor şi, astfel, ambele documente istorice, de importanţă 
capitală, şi-au păstrat neştirbită autoritatea cu privire la 
originea şi trecutul poporului românesc. 

Dacă aplicăm normativul obiectivităţii în descifrarea 
documentelor, suntem conduşi să facem, chiar pe marginea 
documentelor istorice ungurești, alte constatări în totul 
edificatorii în ceea ce priveşte trecutul românilor din 
Transilvania. In cronicile ungare ulterioare românii nu ne sunt 
înfăţişaţi ca simpli păstori, trăind izolaţi în munţi, ci ca o 
populaţie organizată, capabilă să recruteze şi să furnizeze o 
armată. Astfel, în anul 1210, când comitele sas loachim 


1 G. Popa-Lisseanu, /zvoarele Istoriei Românilor, vol. VII, Cronica lui 
Nestor, Bucureşti, 1935, cap. XIX, p. 46-47. 

2 R. R6esler, Românische Studien, p. 80. 

3 L. A. von Schlozer, Nestor. Russiche Annalen, III, Gottingen, 1807, p. 
145. 


porneşte de la Sibiu cu război în contra lui Asenus Burul de la 
Vidin, el are o armată compusă din saşi, români, pecenegi şi 
din secui (associatis sibi saxonibus, v/achis, bisensis, siculis),! 
iar cronica străveche care ne relatează expediţia lui Bela al 
IV-lea contra cehilor, ne spune că armata regelui cuprindea, 
în afară de unguri, formaţii militare valahe, secuieşti şi slave.? 

Mai posedăm şi mărturia scrisă a călugărului italian 
Rogerius? care, în anul 1241, îi găseşte pe români organizaţi 
politiceşte în cnezate şi voievodate cu şefi (cnezi şi voievozi), 
aleşi de popor şi care se bucură de o mare majoritate în 
mijlocul populaţiei române. 

Pentru ca românii să fi putut ajunge în secolul al XIII-lea să 
aibă organizaţii politice şi să participe la acţiuni armate în 
calitate de aliaţi ai elementului dominant — citați în loc de 
cinste — ei trebuie să fi avut rădăcini adânci în pământul ţării 
pe care-l locuiau. Într-adevăr, cu greu ne putem închipui ca 
regele Bela al IV-lea să fi angajat ca soldaţi în armatele sale 
pe nişte păstori, abia sosiți din Balcani cu turmele lor de oi! 

Publicistul român Romulus Seişanu într-o lucrare asupra 
Transilvaniei aduce în acest sens şi mărturiile unor scriitori 
unguri din vremurile mai apropiate El ne citează astfel 
„Monografia judeţului Arad”, publicată de Fabian GABOR în 
1835, în care autorul ne relatează că: „între locuitorii de 
neam străin ai comitatului Arad, probabil că românii sunt cei 
mai vechi, iar dacă este adevărat că ei se trag din coloniştii 
dacici ai lui Traian, ei pot fi consideraţi ca aborigeni ai 
comitatului Arad”. D. Seişanu ne mai citează, totodată, 
opinia istoricului ungur Theodor LEHOCZKY, care, în 1890, 
scria că regiunile din nord-estul judeţului Sălaj „au fost fără 
îndoială, locuite de români înainte ca elementele maghiare să 


1  Szentpetery |, Regeste regnum stirpis Arpadienae critico- 
diplomatica, vol. |, Budapest, 1923, nr. 926, „Szăzadok”, 1912, p. 292. 

2 Hurmuzaki, Documente, |, p. 287. 

3 G. Popa-Lisseanu, /zvoarele Istoriei Românilor, vol. V. Cântecul de 
jale de Rogerius, Bucureşti, 1935, c. XXXV, p. 89-90. 

4 R. Seişanu, Transilvania românească. Cu hărţi şi diagrame, 
Bucureşti, 1941, p. 15. 


fi pătruns acolo”.! 

Românii, aborigeni, ai judeţului Arad, judeţ situat la 
marginea de vest a Transilvaniei, graniță în graniță cu 
Ungaria! Ce să mai zicem de judeţele din inima Ardealului sau 
de acelea de la graniţa de sud-est unde contactul cu 
românismul de dincoace de Carpaţi s-a menţinut timp de 
secole, împotriva tuturor obstacolelor ridicate de teroarea 
maghiară?... 

Dar, revenind la vechile documente, trebuie să arătăm că 
românii sunt menţionaţi nu numai în cronicile istorice ale sec. 
XII şi XIII ci şi în lucrările literare ale epocii. 

„Cântecul Nibelungilor”, de pildă, aminteşte de cei 700 
călăreţi valahi, care sub cârmuirea lui Ramunc participă la 
nunta lui Attila?. Se ştie că această epopee a fost compusă la 
mijlocul secolului al XII-lea şi că se baza pe o lucrare mai 
veche datând din secolul al X-lea. Avem, deci, o mărturie 
necontestată despre vlahi încă din secolul al X-lea. Părerea 
mai veche a scriitorilor români, după care „Cântecul 
Nibelungilor” ar fi o dovadă peremptorie despre existenţa 
românilor în timpul lui Attila, s-a dovedit a fi eronată, căci 
astăzi este un lucru absolut cert că evenimentele relatate de 
celebra epopee germană, deşi se referă la epoca lui Etzel 
Atila, conducătorul hunilor, sunt în realitate evenimente din 
vremea regelui Ştefan cel Sfânt al Ungariei.’ 

DI. G. Popa-Lisseanu recunoaşte în numele de Ramunc pe 
primul român citat de un document scris“, numele fiind 
menţionat potrivit fonetismului german care cunoaşte un „o” 
şi un „9” final. 

În prima jumătate a secolului al XIII-lea, mai avem mărturia 
scrisă a lui Rudolf din Ems, care, vorbind despre Transilvania, 
pomeneşte de locuitorii vlahi care-şi au locuinţele „dincolo de 
munţii înzăpeziţi”.” În sfârşit, sub numele de daci (Manus 


1 /bid. 

2 G. Popa-Lisseanu, /zvoarele Istoriei României, vol. VIII, Românii în 
poezia medievală, Bucureşti, 1935, p. 9. 

3 Ibid., p. 10. 

4 Ibid., Idem, Continuitatea românilor în Dacia. Dovezi nouă, p. 75. 

5 /dem, Românii în poezia medievală, p. 12. 


Daconim — cete de daci), îi întâlnim de asemenea pe români 
într-o scrisoare în versuri, scrisă în 860, de călugărul 
Ermericus din Elwange,! fost predicator la bulgari. Este fără 
îndoială că trecând prin furcile caudine ale unui criticism 
exagerat şi a unui scepticism aprioric, mărturiile sus amintite 
pot fi tălmăcite şi răstălmăcite după voie. Dar care document 
din vechime ar rezista oare în întregime criticii ştiinţifice 
moderne? 

Coroborate însă, toate aceste mărturii, emanând din epoci 
diferite şi scrise în ţări diferite, unite apoi cu datele pe care le 
furnizează celelalte ramuri ale ştiinţei: arheologia, filologia, 
statistica etc. şi controlate în fine de rațiune, care poate 
îmbrăţişa toate elementele de mai sus sub prisma unei 
perspective istorice de milenii, aceste mărturii duc la 
concluzii absolut certe. 

Este cu mult mai uşor desigur, să creezi o stare confuză 
prin interpretări ad-hoc şi prin răstălmăciri de rea credinţă 
decât să făureşti imaginea perfectă a unei lumi, ale cărei 
uime, prin însăşi natura lucrurilor sunt extrem de rare. Totuşi, 
fără ca românii să fi putut acumula un material de proporțiile 
celui prezentat de unguri la Conferinţa de Pace de la Paris (o 
recunosc înşişi ungurii, atunci când declară că au făcut o 
sforţare uriaşă pentru a întruni „un număr atât de mare de 
date importante şi speciale, pe care nu-l întrece nici o lucrare 
anterioară”?), ei pot afirma azi cu bucurie că au făcut pe 
deplin dovada permanenței lor în Transilvania, din cele mai 
îndepărtate timpuri şi până azi. 

Într-adevăr prin coroborarea tuturor mărturiilor pe care le 
avem cu privire la continuitatea elementului românesc în 
Ardeal, orice gol între epocile care s-au succedat de la 
evacuarea Daciei până la prima mărturie scrisă despre 
existenţa vlahilor dispare. Trebuie subliniat faptul că dacă 
urmele atestând trecutul îndepărtat al românilor nu sunt prea 
numeroase, aceasta se datoreşte şi împrejurării că cercetările 
cu privire la acest trecut şi în special cele arheologice sunt la 
începutul lor. Pe zi ce trece, însă, mărturii noi se adaugă la 


1 /bid., p. 21. 
2 Les négociations de la paix hongroise, Tome |, p. VI. 


cele vechi, dovezi noi la cele existente, împlinind astfel 
reţeaua de probe pe care se sprijină cauza românească, (în 
vara anului 1944 s-au început săpături pentru dezgroparea 
urmelor dacice în nu mai puţin de 72 /oca/ităţi din Ardeal, 
presărate pe întreaga suprafaţă a provinciei, la Pecica şi 
Semblac în judeţul limitrof Arad, 1a Telna şi Cetea în judeţul 
Alba, la Bogata în judeţul Turda, la Sarmizegetusa, la Lungani 
şi Costeşti în munţii Sebeşului etc.). 

Din cercetarea cu de-amănuntul a diverselor mărturii din 
trecutul românilor am ajuns la ferma convingere că până la 
venirea slavilor şi la fortificarea poziţiilor cucerite de ei, exista 
în bazinul Dunării şi în Peninsula Balcanică o puternică 
romanitate în care se integrau şi populațiile traco- 
getoromane din nordul şi sudul Dunării. 

Pe această întreagă suprafaţă, populaţiile vorbeau o limbă 
romanică!, care, în regiunile locuite de daco-romani, 
constituia de-acum, dacă nu chiar limba română vorbită 
astăzi, cel puţin substratul roman al limbii româneşti: 
protoromâna. 

Aceste limbi romanice locale erau în plină formaţie în sec. 
al V-lea şi al Vl-lea. Cronicarul bizantin Theophylactos 
Simocattes relatând luptele generalilor Martin şi 
Commentiolus contra avarilor în anul 587, citează 
întâmplarea unui soldat care prin strigătul său de „retorna” 
adresat în limba ţării, unui camarad al său care mergea 
înainte, a provocat o asemenea confuzie, încât trupele s-au 
împrăştiat.? Istoricul bizantin Theophanes Confessor din 
secolul al Vil-lea, relatând acelaşi episod, spune că s-ar fi 
strigat de către soldat: Torna, torna, frater, adăugind că 
aceste cuvinte au fost exclamate în „limba părintească”. 
Cine n-ar recunoaşte, dacă este de bună credinţă, în aceste 
cuvinte, formele străvechi ale cuvintelor româneşti de azi 


1l Pentru caracteristicile românei vechi, comune, protoromâna, 
străromâna, vezi S. Puşcariu, Zur Rekonstructicn des Urrumănischen în 
„Zeitschrift fur romanische Philologie”, XXVI, 1910, Beihaft; Al. Rosetti, 
Istoria limbii române, vol. IV, Româna comună, Bucureşti, 1941. 

2 Theophylactos Simocattes, /storii, M, 15, Ed. Bonn, |, p. 99. 


3 Theophanes Confessor, Chronographia, Ed. Bonn, |, p. 397. 


„întoarnă-te, întoarnă-te, frate?!..! 

Slavii au dislocat această vastă masă romanică, s-au 
interpus între diferitele regiuni romanice, separându-le unele 
de altele, şi au impus populaţiunilor componente evoluţii în 
sens diferit. În unele regiuni, în special în sud, slavii au înfrânt 
rezistenţa romanităţii şi au devenit ei elementul dominant. In 
schimb, în nord, ei s-au pierdut în masa romanică, nu însă, 
fără a fi lăsat în prealabil urme în limba populaţiei care i-a 
asimilat. 

Există, deci, două imagini, având contururile bine definite, 
ale lumii care a populat acest colţ al romanităţii orientale: 
prima este imaginea lumii pre-slave cu caracter profund 
roman, iar a doua este imaginea romanităţii dizolvată în 
slavism sau numai influenţată de el. A reconstrui imaginea 
vechii lumi romanice, peste care s-a suprapus, în sud, stratul, 
structural atât de felurit — slavo-bulgarotătaro-turc — este 
desigur dificil, dar nu şi imposibil. Şi cu cât timpul trece cu 
atât sarcina va fi mai dificilă, romanitatea dispărând treptat, 
treptat, din cauza izolării sale complete într-o lume atât de 
diferită Este suficient să arătăm că din grupul de aromâni din 
Peninsula Balcanică, care, în 1874, era evaluat de Bălăşescu 
la 2.800.000 de suflete, au mai rămas în prezent doar 
350.000? şi că din marea masă a megleno-românilor şi a istro- 
românilor au rămas azi grupuri extrem de reduse, primul 
numărând 12-14.000 de locuitori, iar cel din urmă având cel 
mult 3.000, după evaluarea recentă a lui Sextil Puşcariu * — 
Sic Transit!... 

Dar nu trebuie neapărat să ne cufundăm în inima munţilor 
Balcani pentru a întâlni spectacolul romanităţii inundate de 
puhoiul năvălirilor succesive. În Cadrilaterul Dobrogei, cine ar 
mai recunoaşte astăzi, în satele sărăcăcioase, locuite de 
români, turci, tătari, bulgari şi găgăuţi, strălucirea vechilor 
cetăţi pontice, greceşti şi romane? 


1 Al. Phillippide, Originea românilor, |, laşi, 1923, p. 504-508. 
2 Th. Capidan, Aromânii, Bucureşti, 1932, p. 32. 


3 S. Puşcariu, Limba română, vol. |, Privire generală, Bucureşti,1940, 
p. 225. 
4 Ibid., p. 228 


Documentele scrise, neavând reazimul unor mărturii 
vizibile, palpabile — pot fi oricând răstălmăcite în chip şi fel, 
strălucirea trecutului fiind astfel întunecată de imaginea 
prezentului. 

Există însă urmele materiale — permanent valabile — ale 
civilizaţiilor care s-au desfăşurat în timp şi pe care pământul 
le restituie luminii zilei, după veacuri de întuneric. Ele 
întregesc imaginea trecutului — o împlinesc — o fac mai 
aprehensibilă simţurilor noastre. 


B. Urmele arheologice 


Am văzut cum din resturile arheologice, date la iveală de 
săpăturile din Transilvania s-au putut reconstitui civilizațiile 
premergătoare transformării Daciei în provincie romană şi 
persistenţa civilizaţiei dace sub romani. Am văzut că a existat 
o continuitate în desfăşurarea vieţii pe pământul Daciei şi o 
interpenetraţiune a acestor civilizaţii. O epocă din istoria 
omenirii nu apune complet şi se ivesc de-acum zorii epocii 
următoare. Fenomenul este general şi desfăşurarea vieţii în 
Dacia n-a ilustrat o excepţie. 

După abandonarea Daciei de către Aurelian, pământul 
provinciei a fost ocupat de goți, de gepizi şi de sarmaţi. 

Adversarii continuității au pretins că invazia goților n-ar fi 
zdruncinat numai civilizaţia anterioară din Dacia, dar ar fi 
distrus-o chiar din temelii, producând o cezură completă între 
cele două lumi: daco-romană şi barbară. Ei s-au bazat pe 
teoria lansată de scriitorii Renaşterii, care, în admiraţia 
nemărginită pentru cultura antică, au stabilit o prăpastie între 
această cultură şi formele de viaţă ale năvălitorilor. 

Or, în timpul din urmă Dopsch! a dovedit în chip magistral 
că părerea unanim acreditată despre cruzimea primilor 
năvălitori conţine nespus de multe exagerări şi că trecerea de 
la antichitate la Evul Mediu s-a înfăptuit mult mai uşor decât 


1 A. Dopsch, Wirtschaftliche und soziale Grundlagen der 
europäischen Kulturentwicklung aus der Zeit von Caesar bis auf Karl den 
Grossen, vol.l, Wien, 1923, p. 98 şi urm. 


s-a părut, în special în păturile de jos ale populațiilor 
invadate. 

Istoricii şi arheologii unguri stabilesc distincţii arbitrare 
între goții care au năvălit în Dacia şi între consângenii lor de 
sub conducerea lui Althaus care s-au stabilit în Apus. După 
părerea emisă de ei, primii ar fi fost extrem de cruzi şi de 
primitivi şi că ar fi distrus totul în calea lor, iar cei din urmă — 
mult mai evoluaţi s-ar fi adaptat foarte uşor vieţii romanice! 
Astfel, s-ar explica „vidul” din Dacia, adică extirparea 
rămâăşiţelor daco-romane şi continuitatea romană din 
Panonia, şi tot astfel ar găsi temei susţinerea conlocuirii 
populaţiei romanice din Panonia cu barbarii năvălitori până în 
sec. al V-lea şi al Vl-lea.? 

După părerea lui A/földi — recent exprimată într-un studiu 
intitulat „Ungara vor der Landnahme” — romanitatea din 
Panonia a fost atât de puternică chiar după invazia 
germanică, încât ei i-ar fi revenit sarcina să... latinizeze Dacia. 
Cităm întreg pasajul din istoricul ungur, el fiind de o 
importanţă covârşitoare în ceea ce priveşte recunoaşterea 
romanităţii din Dacia, după abandon. 

„Inainte de toate, ei panonii, au făcut ca romanitatea şi 
limba latină, în pofida paralizării forţei de expansiune a Italiei, 
să pătrundă mai departe înspre Răsărit şi ca populaţiile 
amestecate ale Daciei — care au luat locul dacilor 
exterminați, să simtă şi să vorbească latineşte, şi în ei (în 
panoni — n.ns.) — şi în predominanţa lor trebuieşte căutată 
baza limbii latine oficiale în Răsărit, până la Justinian”. 

Se recunoaşte deci de către d-l Alföldi că atât 
spiritualitatea romanică, cât şi limba latină au dăinuit în Dacia 
până la Justinian, explicaţiunile — puţin serioase — privitoare 
la rolul panonilor în persistenţa acestei romanităţi nefiind de 
natură a schimba datele problemei care ne interesează. 


1 Tamás L., Romains, Romans et Roumains, în „Archivum Europae 
Centro-Orientalis”, |, p. 68-70. 

2 Alföldi A., Der Untergang der Römerherrschaft in Pannonien, |, p. 
19; /dem, Funde aus der Hunnenzeit, în „Archeologica Hungarica”, IX, p. 
58; /dem, A gót mozgalom és Dacia feladása, în „Egyetemes Philologiai 
Közlöny”, 1929, 1930. 


Dar, dacă romanitatea Panoniei a fost prea puţin 
influenţată de năvălirea germanică, nu e nici un motiv de a 
crede că lucrurile s-au petrecut altfel în Dacia, mai ales că azi 
se poate afirma cu certitudine că, înainte de a pătrunde în 
Dacia, goții luaseră de-acum contact cu civilizaţia orientală şi 
cu elenismul (dovadă alfabetul runic) şi că înainte chiar de a 
se fi produs abandonul, mulţi goți locuiau în mijlocul 
populaţiei autohtone daco-romane (descoperirile arheologice 
de la Sunt-Ana, Lechinţa şi Tg. Mureş).! in atingere cu 
civilizaţia romană, goții au renunţat treptat, treptat la felul lor 
de viaţă primitivă, şi, în urma păcii definitive încheiate cu 
Constantin cel Mare, după victoria din anul 332, ei au 
împrumutat formele de viaţă aşezate şi stabile ale 
conlocuitorilor daco-romani.? 

Trebuie menţionat faptul că în tot acest răstimp, lumea 
romană din fosta provincie Dacia nu a fost izolată de restul 
romanităţii. După retragerea legiunilor romane, s-a menţinut 
un contact quasi-permanent între Nordul Dunării cu 
populaţiile romanice din Sud şi cu Roma, ceea ce 
îndreptăţeşte pe d-l Daicoviciu să afirme: „că nu este 
exagerat de a spune că romanizarea daco-romană a 
continuat şi s-a desăvârşit chiar după părăsire”. Acest flux de 
romanitate, mereu împrospătat de împărații romani, s-a 
menţinut pe cale directă până la 602, ceea ce ridică practic 
durata stăpânirii romane şi, implicit, a procesului de 
romanizare la Nordul Dunării la aproape o jumătate de 
mileniu. 

Descoperirile arheologice (cărămizi cu inscripţii, monede 
provenind de la împărații Constantin şi Liciniu şi chiar de la 
împărații Valens şi Gratian) — duc la concluzia certă a 
dominaţiei reale romane asupra unei fâşii de teritoriu în 
Muntenia, Oltenia şi Banat”. Fortăreţele (adevărate capete de 
pod în stânga Dunării) din Barboşi, Gura lalomiţei, Olteniţa, 


1 C. Daicoviciu, Problema continuității în Dacia, p. 257. 

2 Ibid., p. 260; Gh. |. Brătianu, O enigmă şi un miracol istoric: poporul 
român, p. 99. 

3 C. Daicoviciu, Problema continuității în Dacia, p. 270. 

4 Ibid., p. 260. 


Turnu-Măgurele, Sucidava (Celei), Drobeta, Dierna 
Constanţia, datează din secolul al IV-lea până în secolul al VI- 
lea! şi ne întăresc în convingerea că şi în Nordul Dunării, după 
anul 274, măsuri de securitate au fost luate de romani, care 
continuau să considere teritoriul de pe stânga Dunării ca 
făcând parte integrantă din imperiu. 

În special, se observă că pe malul stâng al Dunării, centrele 
fortificate romane se găseau în dreptul fortificațiilor de pe 
malul drept al fluviului. Astfel, Desa a fost ridicată în faţa 
Ratiariei, castelul întărit Daphne în dreptul fortăreței 
Transmarisca (actuala Turtucaia) ş a.m.d. 

Victoria împăratului Constantin asupra goților chiar dacă nu 
a dus la realipirea întregii Dacii la imperiu, aşa precum afirmă 
Julianus,?, a readus însă, Dacia în sfera de influenţă a 
Imperiului roman, desăvârşind cu această ocazie — cum am 
mai văzut — pacificarea goților şi uşurând contopirea lor cu 
populaţia autohtonă. 

DI. Kovács, arheolog ungur din Transilvania, în urma 
descoperirilor arheologice pe care le-a făcut în cimitirele din 
epoca gotică, a ajuns la convingerea coabitării năvălitorilor 
germani cu populaţia aborigenă. In primul loc el a constatat 
caracterul autohton daco-roman al acestor necropole 
germanice, iar în al doilea loc el remarcă lipsa de arme în 
necropole şi respectul de către goți a mormintelor vechi daco- 
romane. 

Fenomenul acesta al respectului pentru mormintele 
populațiilor care au locuit teritoriul în trecut, a fost remarcat 
şi în epoca posterioară, a invaziilor gepide şi avare, ceea ce 


1 /bia. 

2 Acesta scria despre Constantin cel Mare: „el a recâştigat ceea ce 
Traian câştigase şi ştiut este că e mai greu să reiei decât să iei” (Julianus, 
Caesares, 329); C. Patsch, Beitrage zur Völkerkunde von Siidosteurope, II, 
Sitzungberichte der Akad. der Wiss. Wien XXVIII (1928), p. 23; C. 
Daicoviciu, Problema continuității în Dacia, p. 260. 

3 Constatările dl. Kovács au fost făcute la Suntana de Mureş, Bandul 
de Câmpie şi Tg. Mureş (Kovács István în „Dolgozatok-Travaux”, Cluj III 
(1912), p. 250-367 şi VI (1915), p. 268 şi urm. Vezi şi C. Daicoviciu, 
Problema continuității în Dacia, p. 266-267; Gh. |. Brătianu, O enigmă şi un 
miracol istoric: poporul român, p. 98-99. 


spulberă legenda distrugerii reciproce a năvălitorilor. 

Cimitirele gote de la Sunt-Ana, Lechinţa, Tg. Mureş, Bandul 
de Câmpie, Gâmbaş, cu ceramica autohtonă, dacoromână şi 
geto-dacă sunt dovada cea mai peremptorie a continuității 
geto-daco-romane pe teritoriul Daciei.! De asemenea, şi 
faptul că obiectele de factură germanică au fost găsite exact 
pe locurile unde odinioară se aflau centrele vieții romane, 
dovedesc că această viaţă nu a fost desfiinţată, ci dimpotrivă 
ea a fost continuată. 

Cercetările lui Patsch, un profund cunoscător al stărilor de 
lucru din sud-estul european, cu privire la viaţa sarmaților din 
Banat, au fost decisive în sensul continuității sarmato-romane 
având de rezultat o stare de înflorire excepţională a 
Banatului?. Concluziile lui Patsch — bazate pe descoperiri 
arheologice şi pe mărturii scrise — au avut darul, de data 
aceasta, de a-l convinge şi pe istoricul ungur Tamás, un 
pasionat susţinător al teoriei discontinuităţii. Pentru Banat s- 
ar putea admite, zice el, supraviețuirea câtorva fragmente 
romanizate, cel mai târziu până la începutul secolului al V- 
lea”. 

Nu putem lăsa neînregistrată această concesie — extrem 
de neînsemnată — a d-lui Tamás care, alăturată concesiei 
suscitate, făcută cauzei româneşti de către d-l Alföldi, 
reprezintă, fără îndoială, primele fisuri în sistemul 
discontinuitătii. 

Bazaţi pe renaşterea spiritului local în toate provinciile 
romane din Apus cât şi din Răsărit (Gallia, Spania, Britania, 
Africa de Nord etc.), în timpul secolului al Ill-lea, de când 
datează criza Imperiului roman, unii cercetători străini şi 


1 C. Daicoviciu, Problema continuității în Dacia, p. 260-267; Ch. |. 
Brătianu, op, cit., p. 98-103; Kovács István în „Dolgozatok-Travaux ”, |I, III, 
IV, VI. 

2 C. Patsch, Beitrage zür Völkerkunde von Sudosteuropa, 1, 
Sitzungsber dar Akad. dsr Wiss, Wien, XXVII, 1925, p. 215. 

3 Tamás L., Romains, Romans et Roumains dans l'histoire de la Dacie 
Trajane, în „Archivum Europae Centro-Orientalis”, |, 1935, p. 88. 


români, între care cităm pe Fr. Altheim!, C. Patsch?, Vasile 
Pârvan’, G. |. Brătianu“, |. Andrieşescu5, Vladimir Dumitrescu 
ş.a. au ajuns la concluzia unei persistenţe a formelor de viaţă 
autohtonă geto-dacă până la sfârşitul perioadei cuprinsă între 
sec. IV — sec. VII şi chiar la renaşterea particularismului dac. 

Urmele arheologice vin să întărească această părere 
„parcurgând galeriile de sculptură din epoca romană din 
regiunea dunăreană — zice d-l G. Brătianu — ai impresia unei 
întoarceri la formele arhaice””. 

Cimitirele gotice din Sunt-Ana şi Lechinţa* şi acel gepid de 
la Bandul de Câmpie?, conţin în afară de obiectele 

cu caracter pronunţat germanic — şi obiecte având un 
caracter neîndoios arhaic, reamintind formele autohtone 
daco-gete anterioare cuceririi Daciei de către romani. De 
altfel, persistenţa particularismului local în Dacia este poate 
mai explicabilă decât în alte regiuni, dat fiind caracterul 
pronunţat tradiţional al aşezărilor dace, care, în quasi- 
unanimitatea lor, erau aşezări rurale. 

Aceste urme autohtone arhaice, constând în marea lor 
majoritate în ceramică (Dakische Stempelkeramiks) nu sunt 
specifice unei anumite regiuni de pe teritoriul dac, ci ele sunt 
caracteristice întregului teritoriu al provinciei. Le găsim atât 
în Ardeal, cât şi în Muntenia (la Jilava, Dămăroaia, lângă 
Bucureşti) şi în sudul Moldovei (la Vartişcoiu)!0. 


1 Fr. Altheim, Die so/datenkaiser, 1939, p. 81, 248. 

2 C. Patsch, în „Anzeiger”, 1925, p. 213. 

3 V. Pârvan, Getica, p. 570-571; 

4 Gh. I. Brătianu, O enigmă şi un miracol istoric: poporul român, p. 
90-94. 

5 I. Andrieşescu, De /a preistorie la evul mediu, 1924, p. 87, 88. 

6 Vladimir Dumitrescu, L'art préhistorique en Roumanie, Bucarest, 
1937, p. 32. 

7 Gh. I. Brătianu, O enigmă şi un miracol istoric: poporul român, p. 95. 

8 C. Daicoviciu, La Transylvanie dans l'antiquité, p. 149-150. 

9 Kovâcs Istvân, în „Dolgozatok-Travaux”, IV, 1913, p. 279 şi urm. 

10 C. Daicoviciu, op. cit, p. 150; Idem, Problema continuității în 
Dacia, p. 264-269; Vezi şi E. Beningen, Der wertgotischalanische Zug nach 
Mitteleuropa, Leipzig, 1931, p. 11-13; /dem, Der Wandalenfund von 


Fapt de o importanţă covârşitoare, formele arhaice ale 
ceramicii au rezistat şirului nesfârşit de secole şi pot fi 
regăsite şi azi în primitivismul formelor ceramice ţărăneşti 
române. 

Această renaştere a  particularismului dac întăreşte 
susţinerile lui Lactantius în ale sale — sau lui atribuite — „De 
mortibus persecutorum” privitoare la naționalismul agresiv 
(azi l-am numi şovinism) al lui Galerius şi al mamei sale, de 
origină transdanubiană, care-şi propun să răzbune suferinţele 
la care au fost supuşi de romani — strămoşii lor dacit. 

Această renaştere a dacismului mai explică şi numirile 
toponimice din unele regiuni ale Daciei care au renăscut în 
locul numirilor mai noi latine sau germanice. Astfel: Argeşul, 
străvechi l-a înlocuit pe romanul Mariscus?, iar multisecularul 
Tyras a luat locul germanicului Agalingus:?. 

Asemănare perfectă între urmele găsite în diferitele regiuni 
ale Daciei purtând pecetea particularismului dac, militează şi 
ea în favoarea arhaismului local al acestor resturi, căci a le 
atribui civilizaţiei năvălitorilor germani, ar însemna să 
afirmăm pur şi simplu că toate popoarele care s-au succedat 
în timp pe teritoriul Daciei în epoca marilor migraţiuni: 
vizigoți, ostrogoți, sarmaţi, gepizi, avari, etc. au avut forme 
artistice identice, ceea ce desigur este cu totul exclus, dată 
fiind varietatea acestor popoare. Identitatea formelor 
civilizaţiei implică un fond comun. Or, acest fond nu poate fi 
decât sau acel daco-roman sau fondul dac renăscut. 

Conchizând, vedem că urmele arheologice din perioada 
năvălirilor, adăugă o verigă în plus la lanţul tezei româneşti. 

În prim loc, ele fac dovada unei continuităţi geto-daco- 
romană, sarmato-daco-romană şi gepido-daco-romană, în 
diferitele regiuni ale Daciei, ceea ce presupune, în mod 


Czéke- Cejkov, în „Annalen des Natur-historischen Museums”, in Wien”, 
XLV, 1931, p. 210); /dem, Ein westgotisches Brandgrab von Maros- 
Lekencze (=Lechinţa), în „Mannus”, 30 (1938), p. 132; Gh. |. Brătianu, op. 
cit., p. 99-100. 

1 Lactantius, De mortibus persecutorum, LX. 

2 N. Drăganu, op. cit., p. 530. 

3 V. Pârvan, Consideraţii asupra unor nume de râuri daco-scitice, p. 7 


natural, persistenţa şi după invazii a unei populaţiuni 
băştinaşe, conlocuind cu barbarii, iar în al doilea loc resturile 
arheologice au dat la iveală renaşterea particularismului dac 
în timpul slăbirii Imperiului roman, ceea ce presupune din nou 
existenţa unei pături autohtone, supuse sau cu veleităţi de 
independenţă, după cum şi forţa dominantă a fost 
atotputernică sau roasă de viermele decadenţei. 


C. Urmele toponimice 


Argumentul capital pe care-l invocă ungurii în favoarea 
tezei pe care o susţin, este lipsa elementelor toponimice 
străvechi în toponimia românească, din care deduc lipsa unei 
populaţii autohtone, care să fi transmis, din generaţie în 
generaţie, numirile romane. 

„In chestiunea aşezării românilor din Transilvania, scrie 
profesorul universitar Kniesza István, cercetarea toponimiei 
este un factor de cea mai mare importanţă” şi continuând, el 
conchide: „Aceasta înseamnă deci că românii s-au stabilit 
pretutindeni aici, nu numai după slavi, dar şi după unguri şi 
chiar după saşi... deci cel mai devreme ei au imigrat în ţinutul 
Transilvaniei în a doua jumătate a secolului al XII-lea”!. 

Concluziile adoptate de profesorul Kniezsa sunt acelea ale 
întregii istoriografii ungare: Românii au venit în Transilvania 

— adică pe pământul ocupat odinioară de strămoşii lor — 
după toate celelalte neamuri care s-au succedat în cursul 
vremurilor pe acest pământ. Ultimii veniţi, deci ultimii care 
pot revendica vreun drept! 

Trebuie să subliniem de la început faptul că afirmaţia lipsei 
totale de elemente toponimice străvechi în toponimia română 
este cu totul inexactă. 


1 Vezi în detaliu teoriile lui Kniezsa István, Ungarns Vâlkerschaften im 
XI. Jahrhundert, Budapest, 1938, în „Archivum Europae Centro-Orientalis”, 
VI, 1938, p. 241-412; ldem, Die geographischen Namen Siebenburgens 
zür Zeit der Landnahme und die Ansiedlung des Ungartums, în vol. 
Siebenbürgen und seine Völker, Budapest, 1943, p. 82; Idem, Erdély 
viznevei, Cluj, 1942; Idem, Keletmagyarország helynevei, în Deér József- 
Gâldi László, Magyaroc és rómánok, Budapest, |, 1943, p. 111 şi urm. 


Am citat într-un capitol precedent o seamă de numiri de 
oraşe şi de ape care au înfruntat vremurile şi năvălirile fiind 
transmise din veac în veac, din cele mai îndepărtate timpuri 
şi până azi, de daci romanilor şi de aceştia românilor 
(Dunărea, Argeşul, Buzăul, Turda, Prutul, Nistrul, Tisa). Ele nu 
sunt singurele. Românii posedă dovezi toponimice străvechi 
în număr destul de însemnat pentru a se putea sprijini numai 
ele, în lipsa oricăror altor mărturii ale trecutului, stăruința 
românilor în Transilvania şi întâietatea lor în raport cu ungurii. 
Le vom enumera, folosind excepţional de bine documentata 
lucrare a d-lui Drăganu, care în acest domeniu are aceeaşi 
însemnătate pe care o prezintă Getica lui Pârvan pentru 
trecutul îndepărtat al românilor şi lucrările d-lui George |. 
Brătianu pentru istoria românilor din Evul Mediu. 

Forma absolută în care ungurii prezintă pro causa 
importanţa elementelor toponimice — lipsa de numiri de 
oraşe şi de ape — lipsa oricărei populaţiuni băştinaşe — 
suscită însă unele obiecţiuni de principiu cu caracter 
preliminariu. 

Ca orice exclusivism aplicat fenomenelor legate de viaţa 
omenească, absolutismul tezei ungureşti, poartă în el însuşi 
germenele propriei distrugeri. Dacă aplicăm într-adevăr 
principiul formulat de istoricii unguri la faza trecerii provinciei 
dace sub stăpânirea romanilor, desfiinţăm unul din punctele 
de sprijin ale teoriei imigrației şi necontinuităţii. După 
cucerirea romană, oraşele şi marile cursuri de apă din Dacia 
şi-au păstrat nealterate vechile numiri dace. Astfel, sub 
romani ca şi sub daci marile oraşe şi râuri se numesc: 
Sarmizegetusa, Apulum, Porolissum, Napoca, Malva, Dunaris, 
Aluta, Maris, Argessos, Tisia etc. 

Ce dovadă mai strălucită în favoarea continuității decât 
însăşi teza formulată şi susţinută de istoriografia ungară! Cine 
era, într-adevăr, să continue a numi oraşele şi apele cu 
numirile vechi dace dacă nu populaţiunea băştinaşă dacă 
romanizată? 

Dar ungurii sunt şi inconsecvenţi cu ei înşişi. D. Tamás de 
pildă, concede că în Banat românii au rezistat invaziilor.! 


l Tamás L., Romans, et Roumains dans l'histoire de la Dacie Traiane, 


Un alt scriitor ungur, D. Pais, într-o lucrare apărută la 
Budapesta în 1926, este mai larg însă decât D. Tamâs în 
privinţa concesiilor pe care le face punctului de vedere 
românesc. 

„Luând în considerare — zice el — momentele cunoscute 
ale naşterii şi împrăştierii poporului valah, nu credem cu 
neputinţă (apreciaţi farmecul formei negative a afirmaţiunii!) 
să fi trăit într-adevăr în timpul cuceririi ţării în fosta Panonie 
romană, sau în ţinuturile de dincolo de Dunăre, în regiunea 
Murei şi a Rabei de sus, ceva (sic!) populaţie de păstori 
valahi, care vorbea într-o limbă romană, adică de origine 
latină”. 

Cum se conciliază concluziile radicale ale lipsei de urme 
toponimice cu constatarea existența unei populații romanice 
în nordul Dunării? 

Corelaţia absolută între toponimie şi permanenţa maselor 
autohtone este o teză lansată pro-causa. 

Cine ar putea nega permanenţa populaţiei Parisului pentru 
simplu fapt că metropola Franţei nu şi-a păstrat vechea 
denumire de Luteţia sub care era cunoscută în timpul 
Romanilor? 

Cauzele persistenţei sau a dispariţiei urmelor toponimice 
sunt varii şi în funcţie de un complex de situaţiuni istorice, 
lingvistice, geografice etc. 

Din timpul romanilor nu cunoaştem toponimia aşezărilor 
daco-romane, cu excepţia oraşelor mai importante şi a 
câtorva cursuri de apă. N-aveau pentru aceste aşezări nici un 
element care să ne conducă la concluzii, pozitive sau 
negative, valabile pentru timpurile noastre, nici un punct de 
sprijin care să explice forma actuală a aşezărilor rurale. 

În ceea ce priveşte oraşele şi castrele ele au avut de suferit 
enorm de pe urma multiplelor năvăliri care s-au abătut ca 
nişte furtuni peste populaţiunea băştinaşă. Cu timpul, aceste 
aşezări omeneşti părăsite treptat, treptat, au dispărut, 
rămânând doar amintirea numelui lor. 


în „Archivum Europae Centro-Orientalis”, |, 1935, p. 88. 
1l Pais D., Magyar Anonymus Béla király jegyszâjsnek könyve a 
magyarok oselekedeteirăl, Budapest, 1926, p. 129-130. 


Rămân cursurile de apă. Numele celor mai importante s-au 
păstrat aproape neschimbate. lată într-adevăr numirile 
câtorva cursuri de apă astfel cum ele ne-au fost transmise de 
istoricul goto-alan Jordanes în secolul al VI-lea. 

„Vandalii — zice el — în epoca aceea (a lui Constantin cel 
Mare — n.ns.) trăiau acolo unde azi sunt gepizii, anume lângă 
râurile Marisia, Miliare, Gilpil şi Grisia, acesta din urmă mai 
înspre miazănoapte decât toate celelalte”.! 

Marisia şi Grisia (Crisia) în pronunţarea nedeformată în 
secolul al VI-lea, Mureşul şi Crișul în zilele noastre! Este oare 
posibilă stăruința mai puternică în păstrarea unor nume decât 
aceste forme aproape identice, separate unele de altele 
printr-o perioadă de 13 secole? 

Dar numirea românească a Someşului — pe care în 
inscripţiile latine o găsim sub forma de Samum,? de la 
prototipul dac Samus, şi pe care documentele latino-ungare 
din secolul al XIII-lea (1269) o transcriu de acum cu fonologia 
românească Somysius?. 

Dar Danasteruf secolului al IV-lea sau Donastris-ul/ din 
Ammianus Marcellinus? n-are nici o legătură cu Nistrul 
românesc de azi? 

Dar forma Danubius din lordanes$ este cu totul străină de 
românescul Dunărea, dar Museos’ (în pronunție Buseos) este 
alt râu oare, decât cel ce poartă azi numele de Buzău? 

În faţa acestor probe evidente de toponimie străveche, 
ungurii au trebuit să se închine. Ei au găsit însă şi aici teren 
propice pentru a lansa ipoteze şi conjuncturi destinate a crea 
confuzie şi a complica lucrurile la infinit. 


1 G. Popa-Lisseanu, /zvoarele Istoriei Românilor, vol. XIV; Iordanes, 
Getica, Bucureşti, 1939, XXII, 113, p. 42. 

2 C.LL. II, 1, nr. 827, 

3 Cf. N. Drăganu, op. cit., p. 474-475; Fejer, C.D. IV, 3, p. 528. 

4 Cf. V. Pârvan, Consideraţiuni asupra unor nume de râuri daco-scite, 
p. 7. 

5 G. Popa-Lisseanu, /zvoarele Istoriei Românilor, vol. XIII, Ammian 
Marcelin, (Războiul cu Goţii), Bucureşti, 1939; Liber, XXXI, III, 1, p. 41. 

6 /dem, vol. XIV, lordanes, Getica, Bucureşti, 1939, V. 30, p. 26. 

7 Cf. N. Drăganu, op. cit., p. 248-249. 


Teza anunţată de ei se rezumă astfel: numirile româneşti 
sunt, e drept, anterioare cuceririi Transilvaniei de către 
unguri, dar românii nu le cunoşteau în acea epocă ci... /e-au 
împrumutat mai târziu de la unguri. 

Melich, de exemplu recunoaşte originea latină a Someşului, 
dar contestă filiaţiunea directă latino-română a acestei 
numiri. Numele, zice el, a fost împrumutat de la goți, de 
vandali, de la aceştia din urmă, de la vandali la huni, care la 
rândul lor l-au transmis avarilor, avarii turco-bulgarilor şi 
aceştia ungurilor, de la care în sfârşit Românii l-au 
împrumutat sub forma actuală!. Simplu şi mai ales 
concludent! 

Nu este însă mai simplu ca Samusul daco-latin să fie 
Someşul româno-latin?!...) 

Pentru dl-Melich şi numele românesc al râului Criş este 
împrumutat de la unguri.? Or, de acum în 1075 cursul de apă 
este numit într-un document al Cancelariei Regelui Geza sub 
numele Crys?, numire pe care o întâlnim şi în Anonymus”, 
precum şi într-un document din anul 1590, de data aceasta 
sub formă latinizată de Crysius”. Dar în toponimia română 
râul păstrează numele neschimbat de Criş (de unde şi numele 
provinciei Crişana) pe câtă vreme ungurii cunosc forma 
fonologică Körös. In lumina acestor împrejurări devine pueril a 
susţine că românii au împrumutat numele Crişului de la 
KOros-ul ungar, şi elementar a vedea că tocmai ipoteza 
inversă este cea reală. 

Există însă dovezi şi mai peremptorii încă, de întâietatea 
necontestată a numirilor toponimice româneşti în raport cu 
cele ungureşti, dovezi cărora nici o dialectică — oricât de 
subtilă ar fi ea — nu le poate răpi caracterul de intangibilitate. 
Astfel, în actul de fundaţie al mănăstirii Tihany din regiunea 
lacului Balaton (Pannónia) — extremitatea vestică a aşezărilor 


1 Melich János, A honfoglaláskori Magyarország, Budapest, 1925- 
1929, p. 51-52. 

2 Ibid., p. 56-57. 

3 Cf. N. Drăganu, op. cit., p. 313. 

4 Anonymus, Gesta Hungarorum, XXII, 50. 

5 Cf. N. Drăganu, op. cit., p. 313. 


româneşti din epoca premergătoare cuceririi ungare — act 
datând din anul 1055, ni se vorbeşte de localitatea Petra, pe 
care Dl. Drăganu o consideră ca o formă latinizată a 
românescului Peatra!, iar în documentul din anul 1075 al 
Cancelariei Regelui Geza, se vorbeşte de muntele P/eşnița 
(Plesznicze), de piscina Rotunda, de muntele Soru/-Surul şi de 
castrul Turda?. Nume esențialmente româneşti pe care 
desigur că ungurii nu le-au adus cu ei din munţii Urali, după 
1929 cum nu-şi găsesc, de asemenea, obârşia în limba fino- 
ugrică numele satelor Fata” şi Buna“, pe care le găsim 
menţionate în documentele din secolul al XIII-lea...! 

Documentele secolelor al XIll-lea şi al XIV-lea ne oferă de 
altfel zeci de numiri de sate româneşti, a căror rezonanţă 
dovedeşte până la evidenţă anterioritatea lor în raport cu 
cucerirea Ardealului de către unguri. Astfel avem aşezări 
săteşti purtând numirile de: V/aha-Vlăhița (1332)? — Blaha, 
Vlaşca' şi Vlăsia, care atestă desigur convieţuirea româno- 
slavă dar fac şi în acelaşi timp dovada pertinentă a 
anteriorităţii lor faţă de cucerirea ungurilor, căci dacă ungurii 
ar fi prezidat botezul localităţilor susmenţionate, în locul 
numelor româno-slave am fi avut numiri ungureşti ca: Oloşog, 
Olesteleg, corespunzătoare numirilor derivând din Vlah şi 
Valah. 

Dacă românii ar fi venit după unguri, Târnavele de origine 
slavă s-ar numi în româneşte ca şi în ungureşte Kukulo — 
numire de origine pecenegă sau cumană — deci indiscutabil 
posterioară denumirii româneşti. 

Chestiunile toponimice nu se prezintă deci sub aspectul 


1 N. Drăganu, op. cit., p. 44-45. 

2 Ibid., p. 292; Vezi şi G. Popa-Lisseanu, Continuitatea românilor în 
Dacia, p. 99. 

3 N. Drăganu, op. cit, p. 452. Melich János recunoaşte şi el că 
toponimul Fata este românesc (Melich János, op. cit., p. 307). 

4 N. Drăganu, op. cit., p. 605. 

5 /bid., p. 435. 

6 Ibid. 

7 Ibid., p. 590. 

simplist pe care îl atribuie ungurii acestor probleme. Fiecare 
nume îşi are evoluţia lui — îşi are viaţa lui. Nu există explicaţii 
de principiu, ci explicaţii de speţă, de la caz la caz. 

De exemplu, Dl. Drăganu explică lipsa menţiunilor 
documentare privind denumirile toponimice în Banat din 
cauza lipsei de domenii regale în acea regiune. Neexistând 
donaţii ale Coroanei, era firesc să lipsească şi documentele 
pe care le întâlnim în Transilvania şi în Pannonia, unde regii 
înfeudau mănăstirile. 

Există desigur şi interpretări toponimice de natură 
hipernaţionalistă cum sunt acelea ale scriitorului ungur 
Marjalaki Kiss, care pentru a dovedi vechimea ungurilor pe 
teritoriul Carpato-Dunărean, declară candid că ungurii nu sunt 
alții decât sarmații, care au locuit şi locuiesc încă în Ungaria şi 
în Transilvania!. Aceste ipoteze nu fac însă, decât să 
întărească părerea noastră despre caracterul aştiinţific al 
diferitelor conjuncturi ungureşti. 

Cercetările toponimice româneşti, care au fost aprofundate 
abia în al doilea pătrar al secolului al XX-lea, ne dezvăluie 
însă unele situaţiuni — cu totul favorabile punctului de vedere 
românesc — şi pe care aparențele nici nu ne lasă să le 
întrevedem. Astfel, în Dobrogea, există o localitate al cărei 
nume  „Camena” este de origine slavă necontestată, 
Camenue, în slavă înseamnă piatră. Cine ar bănui că pe locul 
acestei aşezări dobrogene a existat odinioară localitatea 
romană Petra! Inscripţia descoperită la Camena? atestă 
existenţa pe acelaşi loc a aşezării romane Petra cu ai săi 
vicani Petrenses pe care, desigur, slavii i-au găsit acolo, de la 
ei au preluat denumirea localităţii şi au tradus-o în slavă. 

Tot o simplă traducere este şi numele râului Bistriţa, pe 
care localnicii îl numeau cu latinescul Repedele. Unul din 
afluenții săi, situat în regiunea muntoasă de la izvoarele lui — 
unde migratorii nu puteau pătrunde cu uşurinţă — şi-a păstrat 


1 Marjalaki Kiss, Uj úton a magyar Gshaza fele, în „Nyugat”. XXIII, 
1930, p. 899-913. 

2 Vezi pe larg T. Sauciuc-Săveanu, O inscripție latină şi alte obiecte 
antice şi ştiri din satul roman Petra, Camena de azi, din jud. Tulcea, în 
„Analele Dobrogei”, XV (1934), p. 93-112. 


până în zilele noastre, ca o mărturie incontestabilă a 
continuității daco-romanilor, străvechea denumire latinească 


— Repedele!. 
Dar sunt şi alte râuri cu nume slave sau maghiare care la 
izvor au nume românesc de origine latină; Dobra — Râul 


Mare, Sebeş — Frumoasa? sau Apa Oraşului, care izvorăşte 
din masivul muntos al Orăştiei străjuit de cetăţile dacice, 
tocmai în această zonă se numeşte Râul Alb. 

Ca şi slavii, cuceritorii maghiari au tradus denumirile 
româneşti sau au impus nume noi vechilor aşezări româneşti 
din Transilvania. Astfel, după cum observă d-l Emil Petrovici, 
adesea numele localităţii are un caracter maghiar în timp ce 
numele de locuri sau de pământuri care o înconjoară sunt în 
marea lor majoritate româneşti. În alte cazuri se constată că 
localităţile cu nume maghiare sunt situate în vale, iar ceva 
mai sas, pe munte se află satul românesc. Aşa este cazul 
satului Petridul maghiar (Magyar Petherd) situat în vale şi a 
două Petriduri româneşti (Olah Petherd) Petridul de Mijloc şi 
Petridul de Sus situate mai sus, în munţii Turzii, iar din cele 
84 nume de locuri din munţii şi pădurile din jurul Petridului 
numai 6 (şase) sunt maghiare, restul — 78 — fiind 
româneşti“. 

Chiar şi d-l Makkai L.” recunoaşte că românii ocupau locuri 
pe înălţimi. Cu toate că acesta nu consideră a fi sate aşezările 
româneşti din zona de munte, pentru d-l Gh. Brătianu, ca şi 
pentru alţi istorici de bună credinţă, procesul istoric apare 
cum nu se poate mai clar: „la sosirea năvălitorilor, populaţia 
română sau slavo-română s-a retras în munţi, refugiu natural 
al indigenilor în Transilvania la fel de bine ca aiurea. Ea a 


1 S. Puşcariu, Limba română, |. p. 305; N. Drăganu, op. cit., p. 439. 

2 E. Petrovici, La population de la Transylvanie au Xl-e siècle, 
Bucureşti, 1944, p. 20. 

3 Gh. I. Brătianu, Le probleme de la continuité daco-roumaine, 
Bucarest, 1944, p. 66. 

4 E. Petrovici, Toponimia ungurească în Transilvania medievală în 
„Transilvania”, 74, 1943, p. 123. 

5 Documenta historiam Valachorum in Hungaria  illustrantia, 
Budapest, 1941, p. XIII-XIV. 


coborât mai târziu, când vremurile au devenit mai liniştite şi 
când noii stăpâni ai ținutului au fost nevoiţi să apeleze la 
valahi pentru a-şi fructifica proprietăţile. Dar satele din văi şi 
din câmpie primiseră deja de la cancelaria maghiară nume 
noi ce corespundeau unei creaţii noi sau traduceau numele 
vechi sau îl deformau în spiritul cuceritorilor”!. 

Tot astfel stau lucrurile şi cu problema originii maghiare a 
numelui românesc al Ardealului. Desigur, el derivă din 
maghiarul Erdély pe care românii — ce se „infiltrau aici” cum 
scriu istoricii şi filologii unguri? l-au preluat de la cuceritorii 
unguri, dar aceasta nu poate fi o dovadă a anteriorităţii 
ungurilor în Transilvania. Căci altfel, observă pe bună 
dreptate d-l Gh. Brătianu, ar trebui să ne întrebăm dacă nu 
cumva „italienii de origină latină au imigrat în Lombardia 
după longobarzi, care au lăsat în mod evident numele lor 
acestei provincii sau dacă burgunzii au fost primii locuitori ai 
Burgundisi, al cărei nume le evocă încă amintirea. Sau s-ar 
mai putea presupune că galo-romanii s-au infiltrat în Franţa 
după franci, din moment ce numele ţării se referă la poporul 
care a cucerit-o?!”3 

Este cât se poate de evident că suntem într-una din 
situaţiile — după cât se vede nu singulară în Europa — în care 
un popor supus autorităţii unui cuceritor străin sfârşeşte prin 
a adopta numele pe care îl atribuie noul stăpân teritoriului 
său natal. 

In general, argumentul  toponimiei maghiare din 
Transilvania supralicitat de mulți istorici şi filologi maghiari în 
sprijinul tezei imigrării ulterioare a românilor din Balcani se 
dovedeşte a fi tot atât de fragil ca şi celelalte. 

„Toponimia maghiară din Transilvania — demonstrează clar 
d-l Gh. Brătianu — este în mare parte artificială; ea este 
opera cuceritorilor care au impus în documentele pe care le 
eliberau o terminologie, traducând numele de locuri în 
maghiară, după cum le convenea, sau alterând uneori numele 


1 Gh. I. Brătianu, op. cit., p. 65. 

2 Kniezsa István, Geographische Namen in Siebenbürgen, în 
„Siebenbürgen”, p. 79. 

3 Gh. Brătianu, op. cit., p. 62. 


slave şi româneşti. Dacă valahii, după însăşi mărturia 
istoricilor maghiari moderni, au trăit mai întâi la distanţă, în 
munţi şi păduri, departe de marile căi de comunicaţie, pentru 
a cobori apoi în văi şi a coloniza satele de pe domeniile 
nobililor maghiari din epoca feudală, este clar că ei nu au 
putut ajunge aici din fundul Peninsulei Balcanice pe calea 
aerului, şi că acest caracter al aşezărilor lor demonstrează 
clar prioritatea; înălțimile munţilor au fost pentru ei refugiul în 
timpul invaziei maghiare, în secolul al X, aşa cum a fost din 
nou, după cum recunosc, de altfel, istoricii maghiari înşişi, în 
epoca invaziei mongole din secolul al XIII-lea”!. 

Oricum, procesul istoric al apariţiei toponimelor maghiare 
din Transilvania este asemănător, de pildă, cu cel al apariţiei 
toponimelor turce din Balcani. Singura deosebire constă în 
faptul că în timp ce istoricii şi filologii unguri încearcă să 
scoată din aceasta un argument pentru a-şi crea drepturi 
asupra Transilvaniei, istoricii şi filologii turci, realişti, iubitori 
de dreptate şi adevăr, nu au ajuns să susţină aberaţia că 
toponimele turce din Balcani ar fi dovada faptului că otomanii 
au venit în Peninsula Balcanică înaintea grecilor, albanezilor, 
sârbilor şi bulgarilor. 


D. Mărturii lingvistice 


Rămas, în cele din urmă, SINGURUL REPREZENTANT AL 
ROMANITĂŢII ÎN ACEASTA PARTE A EUROPEI, SENTINELA SA 
CEA MAI AVANSATA LA RASARIT, poporul român vorbeşte o 
limbă romanică, o limbă mai apropiată prin structură de limba 
latină decât celelalte limbi romanice, limbă care se vorbea în 
Dacia încă din timpul lui Traian, cu 18 secole în urmă, dar 
desigur în forma ei firesc evoluată. 

Invăţatul Sextil Puşcariu scria că limba română este de fapt 
„continuarea limbii latine vorbite odinioară în cele mai multe 
părţi ale Imperiului roman de Răsărit?.” 

Limba română este izvorâtă din limba vorbită de coloniştii 


1 /bid., p. 66. 
2 Sextil Puşcariu, Limba română, |, p. 173. 


romani, adică din acea formă a limbii latine pe care filologii o 
denumesc limba vulgară-populară-vorbită. 

Înrudirea între latina vulgară şi limba românească este atât 
de izbitoare, încât derivaţia directă romano-română îmbracă 
caracterul unei axiome indiscutabile. Inscripţiile şi multe texte 
latine din perioada latină vulgară — care se întinde până în 
sec. al V-lea d. Chr. — ne-au păstrat multe din cuvintele limbii 
vorbite, din care cuvintele româneşti decurg în chipul cel mai 
firesc, fără intermediul nici uneia din limbile populațiilor 
conlocuitoare. De pildă: limba clasică cunoaşte formele 
„calidus”, „dominus”, „oculus”, „veteranus”, „viridem”. In 
limba vulgară aceste cuvinte s-au transformat în: „caldus”, 
„domnus”, „oclus”, „veteranus” şi „virdem”, iar în limba 
română aceste cuvinte se prezintă sub forma de: „cald”, 
„domn”, „ochi”, „bătrân” şi „verde”. 

Calidus, caldus, cald, dominus, domnus, domn. Tranziţie 
lentă, naturală, indiscutabilă. Oare şi aici formele sunt 
împrumutate de la unguri, prin filiera avaro-huno-gepido- 
getă!?... 

Sunt ele forme ale limbii latine vorbite de provincialii din 
Dacia care prezintă, şi mai pronunţat încă, caracterul de 
formă intermediară între latina clasică şi limba română. De 
exemplu: clasicul „cerasus” devenise în primele secole d. Chr. 

„ceresea” care explică cuvântul „cireaşă”! din limba 
română;  „auricula” devenise „oricla” pentru a da în 
româneşte „ureche”?. Tabla cerată din anul 160 d Chr. ne-a 
transmis forma perfectului simplu „segnai”, necunoscută în 
latina clasică şi care în româneşte a dat cuvântul „semnai”, în 
anul 167 se găsesc de acum în latina vulgară formele 
„remasisse” şi „abere” care reprezintă forma tranzitorie între 
clasicele „remansisse” şi „habere” şi cuvintele româneşti 
„rămăsese” şi „avere”3. 

În lumina acestor observaţiuni de continuitate lingvistică — 
simple dar în totul edificatorii — toate încercările istoriografiei 
ungare de a contesta continuitatea românilor pe teritoriul 


1 /bid., p. 188. 
2 Ibid., p. 186. 
3 Ibid., p. 163. 


fostei provincii Dacia, devin — este locul s-o spunem — 
ridicole. 

Desigur că limba nu este un factor determinant pentru 
studiul evoluţiei istorice a unui popor. Dar, trebuie făcută o 
distincţie; atunci când limba vorbită în timpurile străvechi a 
dispărut complet, nu înseamnă în mod necesar că şi 
populaţiunile care au vorbit această limbă să fi dispărut şi ele, 
alţi factori putând servi de probă pentru dobândirea 
continuității. ATUNCI ÎNSĂ — ŞI ACESTA ESTE UN PRINCIPIU 
ELEMENTAR — CÂND LIMBA VORBITĂ ASTĂZI A FOST 
VORBITA CU 2000 DE ANI IN URMA PE ACELAŞI TERITORIU, 
ESTE ABSOLUT CERT CA POPOARELE CARE AU VORBIT 
ACEASTĂ LIMBĂ CU 20 DE VEACURI ÎNAINTE SUNT STRĂMOŞII 
POPULAŢIUNILOR DE AZI. 

A devenit banal a repeta că limba românească de azi este 
o limbă esențialmente latină, în ciuda numărului important de 
cuvinte de altă origine — slavă îndeosebi — pe care le conţine 
vocabularul. Osatura limbii române este latină. Structura 
gramaticală este fundamental romanică. Limba slavă — zice 
August Scriban — n-a ajuns să intre în elementele 
constitutive ale limbii române”!. 

Sintaxa, morfologia şi fonetica limbii române sunt adânc 
influențate de normele care guvernau gramatica latină şi, în 
linii generale, ele imprimă un caracter pronunţat latin limbii 
vorbite de români. Limba română a păstrat forme latine pe 
care nu le întâlnim la celelalte limbi romanice. Astfel, limba 
română cunoaşte, ca şi latina, genul neutru al obiectelor 
neînsufleţite, forma dativă a numelor feminine, vocativul în 
„e” şi diftongul latin „au”, laudare — aur?. 

Dar, numărul mare de cuvinte de origine slavă, intrate în 
vocabularul românesc nu au reuşit să răpească nici 
vocabularului aspectul eminamente latin. Statistica lui Cihac:, 


1 August Scribon, Dicţionaru limbii româneşti, ediţia |, lasi, 1939, p. 

3 A. de Cihac, Dictionnaire d'étymologie daco-romane. Eléments latin 


constatând originea slavă a două treimi din cuvintele limbii 
române, este impresionantă numai la primul ei aspect. 
Cercetătorii limbii române au stabilit că acele cuvinte din 
limba română care circulă mai mult, care se întâlnesc mai des 
în vorbirea zilnică, sunt cuvintele de origine latină. Haşdeu 
arată că întrebuinţarea cuvintelor latine atinge proporţia de 
90% 1. 

„Tot ce priveşte situarea omului pe pământ şi sub astre, 
spune G. Călinescu în „Istoria literaturii române”, ca fiinţă 
liberă, civilă, cu instituţii şi viaţă economică elementară, 
categoriile existenţei în sfârşit, intră în zona latină”?. 

Sextil Puşcariu făcând o paralelă între „Tatăl nostru” din 
limba română şi rugăciunea corespunzătoare din limba 
franceză, ajunge la concluzia că DIN CELE 60 DE CUVINTE ALE 
„TATĂLUI NOSTRU” ROMÂNESC, NUMAI ŞASE SUNT DE 
ORIGINE STRĂINĂ ŞI 54 SUNT LATINE, pe câtă vreme 
rugăciunea franceză numără 7 cuvinte străine, adică cu unul 
mai mult decât limba română’. 

Folclorul românesc din Transilvania cunoaşte poezii în care 
elementul străin lipseşte în întregime, iar o numărătoare a 
celor 1.907 cuvinte care formează perla literaturii româneşti 
„Luceafărul” lui M. Eminescu, au dus la rezultatul întru totul 
semnificativ al prezenţei unui număr de 1.685 — adică 88,6% 
cuvinte latine“. Vocabularul românesc, citim în Enciclopedia 
britanică, este o oglindă a istoriei poporului românesc. Baza 
lui este latina vulgară evoluată”?. 

Numele creatorului: Dumnezeu (Domine + Deus) este de 


comparés avec les autres langues romanes, Berlin, Bucarest, Czernowitzs 
Florence..., 1870, passim; /dem, Dictionnaire d'etymologie daco-romane. 
Eléments slaves, magyars, turcs, grecs-moderne et albanais, Berlin, 
Bucarest, Czernowitz, Leipzig, Londres, Milan, Paris..., 1879, possim. 

1 S. Puşcariu, Limba română, vol. |, p. 191-192. 

2 G. Călinescu, /storia literaturii române de la origini până în prezent, 
Bucureşti, 1941, p. 12. 

3 S. Puşcariu, Limba română, vol. |, p. 192. 

4 D. R. Mazilu, Luceafărul lui Eminescu — Expresia gândirii, text, 
cuvânt şi vocabular, Bucureşti, 1937; Cf. S. Puşcariu, op. cit., p. 195. 

5 The Encyclopaedia Britanica, Fourteenth Edition, vol. 19, p. 652- 
653. 


origine latină!. Distincția fundamentală între fiinţe este latină: 
homo = om, barbatus = bărbat, familie = familia?, mulier = 
muiere. familia este în întregime compusă din numiri 
latineşti: părinte (parentem), fiu (filius), fiică (filia), soră 
(soror), frate (frater), socru (socer), cumnat (cognatus), 
ginere (generem), nepot (nepos-nepotem) şi, fapt demn de 
reținut, limba română este singura dintre toate limbile 
romanice care a păstrat termenul de vitricus în cuvântul 
românesc vitreg. 


Latine sunt: A. Corpul şi membrele (corpus = corp, 
membra = membre, oculum = ochi, auricula = ureche, 
frontum = frunte, dentem = dinte, lingua = limbă, manus = 


mână, digitus = deget etc. B. Înde/etnicirile locuitorilor tări”, 
a căror ocupație de căpetenie este agricultura: a ara (arare), 
a secera (sicilare), a semăna (seminare), a treiera (tributare), 
a culege (colligere). C. Pământul (pavimentul), câmpul 
(campus), falcia (falca-falcem). D. Obiectele întrebuințate în 
agricultură': furca (furca), secera (sicilis). E. Animalele 
ţăranului: boul (boven), oaia (ovem), mielul (agnellus), 
berbecul (vervex), capra (capra), iedul (haedus), calul 


1 S. Puşcariu, Le rôle de la Transylvanie dans la formation et 
l'évolution de la langue roumaine, p. 48. 

2 Idem, Limba română, |, p. 202. 

3 Constantin C. Giurescu, /storia românilor, |, Bucureşti, 1938, p. 187. 

4 După calculele lui Sextil Puşcariu, din o sută de cuvinte referitoare 
la corpul omenesc în limba română — 92 sunt de origine latină, 2 dacice, 
3 slave, 1 slav-grec şi unul necunoscut. Aceleaşi cuvinte în limba italiană 
— 92 latine, 1 celto-latin, 1 francez, 1 oriental şi 2 necunoscute; în limba 
franceză — 89 latine, 1 italian, 6 germane, 4 necunoscute; în limba 
engleză — 86 germane, 13 romane, 1 germano-roman (S. Puşcariu, 
Limba română, vol. |, p. 193-194. 

5 Constantin C. Giurescu, op. cit., p. 188; S. Puşcariu, Limba română, 
l, p. 330; idem. Le rôle de la Transylvanie dans la formation et l'évolution 
de la langue roumaine, p. 44. 

6 S. Puşcariu, Le rôle de la Transylvanie dans la formation et 
l'évolution de la langue roumaine, p. 44, 47. 

7 Ibid., p. 44. 


8 Ibid., p. 45-46; Idem, Limba română, |, p. 351. 


(caballus), viţelul (vitellus). F. Pomii: pomum — pom, malum 
— melun — măr, pirus — păr, prunus — prun, persicus — 
piersic, nucs — nucis — nuc. G. Legumele’: 

legumen — legumă, cepa — ceapă, napus — nap, peponem 
— pepene, lactuca — lăptucă, lens-lantem — linte, etc. etc. 

De asemenea, sunt latine: Terminologia religioasă 
fundamentală caracteristică începuturilor creştinismului: 
biserica (basilica), lege, cruce, altar, înger, drac, creştin, 
păgân etc. fenomenele vieţii“ (viaţă, moarte, răsuflu, mor, 
cuget, etc.), împărţirea timpuluP (an, lună, săptămână, zi, 
vară, primăvară, toamnă şi iarnă), zilele săptămâni: marţi 
(dies Martis), miercuri (dies Mercurii), joi (Jevis dies) şi Vineri 
(Veneris dies). 

Intr-un cuvânt, tot ce se referă la vocabularul caracteristic 
omului în faza iniţială sedentară a dezvoltării sale este de 
origine latină. Organizaţia mai complexă a vieţii cu nuanțele 
şi distincţiile cu clasificările şi stratificările ulterioare sunt 
împrumutate de la populaţiile conlocuitoare, de la slavi în 
primul rând. 

Rolul fundamental, determinant al limbii latine în formarea 
limbii române este cât se poate de evident. Atunci ne 
întrebăm şi noi împreună cu d-l Gh. Brătianu, dacă Anglia în 
limba căreia ocupaţia romană n-a lăsat în vocabularul britanic 
decât termenii pentru împărat, drum şi zid şi totuşi a fost 
considerată monument roman”, „cum poate fi însă calificată o 
limbă care se serveşte de termeni latini pentru a-şi exprima 
ideile esenţiale, de o întrebuințare zilnică şi împrumută de la 
cele străine termenii speciali, spre a desemna unele 
ocupaţiuni şi anumite profesiuni sau clase sociale?”8 

Rămâne o ultimă chestiune pe care ipotezele şi 


1 /dem, Limba română, |, p. 354. 

2 Ibid., p. 350. 

3 Ibid., p. 355. 

4 Constantin C. Giurescu, op. cit., p. 221. 

5 G. Călinescu, op. cit., p. 8. 

6 Ibid. 

7 A. Maurois, Histoire d'Angleterre, Paris, 1937, p. 39. 

8 Gh. I. Brătianu, O enigmă şi un miracol istoric: poporul român, p. 53. 


conjuncturile migraţiunilor în sens invers: Dacia — Moesia — 
Dacia o mai ridică. Limba aceasta care s-a vorbit acum 2000 
de ani în satele din văile Marisiei şi a Samusului şi care este 
identică cu aceea care se vorbeşte azi în satele de pe văile 
aceloraşi râuri, a încetat ea oare, o vreme, să mai răsune pe 
plaiurile Transilvaniei, după cum susţin ungurii? 

Dacă da, atunci ar fi un adevărat miracol ca limba să fi 
reînviat tocmai pe locurile unde ea se vorbea mai intens căci 
cercetările lingvistice întreprinse în ultimul timp au stabilit 
faptul, de o însemnătate covârşitoare, CĂ ÎN LOCURILE UNDE 
ODINIOARĂ ROMANITATEA ERA MAI PUTERNICĂ, ACOLO S-A 
MENŢINUT GRAIUL LATIN MAI PUR ŞI MAI NEALTERAT. 

Este oare o simplă întâmplare faptul că tocmai în 
Transilvania se păstrează vechi cuvinte de origine latină ca 
păcurar, nea, june, curechi, moare, încheietură, aiu, pedestru, 
etc., din care unele lipsesc la sud şi răsărit de Carpaţi şi la 
sudul Dunării?! 

Cele două teze: cea ungurească a „vidului complet” şi 
aceea românească a continuității, se înfruntă deci şi aici cu 
acelaşi dezastruos rezultat final pentru ipoteza ungară. 
Punctul de vedere românesc duce, într-adevăr, în mod logic, 
la concluzia firească a permanenţei limbii latine (evoluate în 
cursul vremurilor din limba latină vulgară în limba română) 
dublată de permanenţa populaţiei autohtone. Concluziile 
tezei ungureşti sunt de domeniul celei mai abracadabrante 
fantezii; românii vorbesc într-adevăr aceeaşi limbă ca şi 
romanii, dar pentru a ajunge la acest rezultat trebuie să 
admitem că agricultorii daco-romani au luat, sub împăratul 
Aurelian, toiagul pribegiei, au trecut Dunărea pribegind în 
Balcani timp de o mie de ani şi s-au reîntors în Transilvania 
exact pe aceleaşi locuri ale strămoşilor lor, de data aceasta 
ca păstori, păstrând nealterat graiul lor strămoşesc în cursul 


1 „Dacă românii din România de azi — se întreba învățatul Sextil 
Puşcariul — ar fi venit din Peninsula Balcanică în evul mediu, cum pretind 
unii, s-ar putea oare ca ei să fi adus cu sine aceste cuvinte de origină 
latină — din care o parte lipseşte în sudul Dunării — şi să se fi aşezat cu 
ele, din întâmplare, tocmai în ţinutul în care odinioară populaţia romană 
era mai deasă?” (Sextil Puşcariu, Limba română, |, p. 339). 


peregrinărilor multiseculare. 

Bunul simţ opune un veto categoric acestor elucubraţii. 

Rătăcirea prin pustiu, pe care ne-o relatează Biblia, ne 
apare ca un scurt voiaj de week-end, faţă de această 
călătorie milenară! 

Avem însă şi mărturii scrise, de unde se poate deduce, în 
mod necontestat, persistenţa limbii româneşti şi, desigur, a 
daco-romanilor în nordul Dunării după anul 274. 

O primă mărturie datează din primul secol după părăsirea 
Daciei de legiunile romane. 

Pentru a-i creştina pe goți şi pe daco-romanii din nordul 
Dunării patriarhul Eusebiu îl însărcinează pe episcopul Vulfila 
să propage crezul creştin în regiunile dunărene. Ni s-a 
transmis mărturie cu privire la acest eveniment, din care 
rezultă că Vulfila a predicat în limba gotă şi latină: „/atinam et 
Gothicam linguam sine intermisione in una et sole ecclesia 
Christi predicavit”!. Or, dacă în Dacia nu mai erau populaţiuni 
de obârşie romană, pentru cine era să fi predicat Vulfila în 
latineşte? Dacă ar fi făcut-o pentru goți, desigur că niciodată 
maxima „vox clamantis in deserto” nu ar fi fost mai bine 
ilustrată. 

A doua mărturie scrisă despre persistenţa graiului latin în 
Transilvania o datorăm istoricului Priscus din secolul al V-lea, 
care relatându-ne vizita sa la curtea lui Attila (despre care am 
vorbit într-un capitol precedent) ne spune că la palatul şefului 
hun, curtenii vorbeau pe lângă graiul goților şi al hunilor şi pe 
acel al Ausonilor. Graţie acestui din urmă grai personalităţile 
de la curtea lui Attila se puteau înţelege cu romanii şi chiar 
istoricul însuşi a putut să se facă înţeles de unul din barbari 
cu ajutorul limbii ausonilor?. 

Röesler, pentru care românii din acea epocă îşi purtau paşii 


1 Cf. C. Daicoviciu, Siebenbürgen im Altertum, Bucureşti, 1942, p. 
208, pasajul din Epistola Auxentii Durostorensis; /dem, Problema 
continuității în Dacia, p. 261; Gh. |. Brătianu, Le probleme de la continuité 
daco-roumaine, p. 27; C. Patsch, Die Vâ/kerbewegung an der unteren 
Donau..., 1928, p. 27. 

2 G. Popa-Lisseanu, /zvoarele istoriei românilor, vol. VIII, Ambasadele 
lui Priscus, Bucureşti, 1936, p. 96, 105. 


prin sudul Dunării, susţine că ausonii ar fi fost de neam de la 
frontiera Daciei care au învăţat limba latină! Adversarii 
continuității au, după cât vedem, pentru fiecare dovadă a 
permanenţei elementului românesc din nordul Dunării câte 
un răspuns, pe cât de nefiresc pe atât de fantezist. 

„Graiul Ausonilor, spune G. Gopa-Lisseanu, nu putea fi fără 
îndoială decât graiul autohton, constatat ca un grai aparte de 
Priscus, IAR ACEŞTI AUTOHTONI CE VORBEAU LIMBA LATINA 
NU PUTEAU FI, ÎN REGIUNILE DE LA NORDUL DUNĂRII, DECÂT 
POPORUL DACILOR ROMANIZAŢI, ADICĂ POPORUL ROMÂN... 

Aceste mărturii nu sunt singurele. Sunt cunoscute dovezile 
din care rezultă în mod hotărât că în nordul Dunării, ca şi în 
sudul acestui fluviu, limba latină s-a vorbit fără nici o 
întrerupere în secolele care au urmat retragerii stăpânirii 
romane (Theophan”, Procopius” ş.a.) 

In afară de raportul direct între limba latină şi limba 
română atestat de apropierea între cele două graiuri, 
argumentul lingvistic ne permite să tragem şi concluzii 
indirecte militând în favoarea continuității. Toţi cronicarii ne 
înfăţişează pe valahii din sudul Dunării ca pe un popor de 
păstori. Ar fi trebuit deci ca limba românească să fi moştenit 
de la romani numai elemente lingvistice în legătură cu 
îndeletnicirea păstorilor. Or, limba românească cunoaşte o 
seamă de cuvinte de origine latină privitoare la viața agricolă 
şi la o existenţă organizată pe baze cu mult mai stabile decât 
aceea pe care o duc păstorii. Grâul (granum) — orzul 
(hordeum) — secara (secale) — via (vinea) — uneltele 
agriculturii, pomii roditori sunt de origine latină. D. Constantin 
C. Giurescu citează ca exemplu de menţinere a termenilor 
latini cele două operaţiuni ale morăritului şi panificării“: 


1 G. Popa-Lisseanu, Continuitatea românilor în Dacia. Dovezi nouă, p. 
29, De aceeaşi părere este şi B.G. Niebuhr, Corpus scriptorum historiae 
Byzantine, |, p. 288. 

2 Theophanas, Chronographie, ed. Bonn, |, p. 307. 

3 Procopius menţionează în anul 545 un slav în Moldova care vorbea 
curent limba latină aşa cum o învățase în acele locuri. Ne întrebăm de la 
cine dacă nu de la daco-romani? (Procopius, De bello Gothico, III, 14). 

4 Constantin C. Giurescu, /storia românilor, |, p. 189. 


măcinarea (machinare), frământarea (fragmentare), aluat 
(allevatum), soagerea (subigere), coacerea (coquere) sunt 
latine, după cum latine sunt şi moara (mola), făina (farina) şi 
pâinea (panis-panem). | , 

ESTE ELEMENTAR CA UN POPOR DE PASTORI NOMAZI NU 
AR FI PUTUT SA CONSERVE NEALTERATE TIMP DE UN MILENIU 
CUVINTE EXPRIMÂND NOŢIUNI DE VIAŢĂ SEDENTARĂ CARE 
NU AVEAU NICI UN CORESPONDENT ÎN EXISTENŢA CARE O 
DUCEA. Este foarte adevărat că limba română nu a conservat 
termeni privitori la activitatea orăşenească cum s-a petrecut 
faptul cu limbile romanice din Occident, dar termenii romani 
caracteristici unei vieţi rurale, pe care i-a moştenit limba 
română sunt cea mai evidentă mărturie a unei continuități de 
viață agricolă. 

Vocabularul românesc privitor la religie este mai edificator 
încă atât în privinţa anteriorităţii românilor faţă 

de unguri cât şi în privinţa continuității neîntrerupte pe 
teritoriul nord-dunărean. 

Termenii de bază ai vocabularului românesc creştin sunt 
latini. In această limbă s-a predicat deci, pentru prima oară, 
creştinismul la românii din stânga fluviului. Termenii 
fundamentali ai ritului creştin-ortodox, îmbrăţişat de români, 
sunt de origină slavă (icoană, liturghie, odăjdii, sfânt, colindă, 
strană) deci tot anteriori cuceririi Transilvaniei de către 
unguri. 

Chestiunea determinării întinderii spaţiului înlăuntrul căruia 
a luat naştere limba română, este o problemă care depăşeşte 
cadrul prezentei lucrări şi care — socotim noi — trebuie 
înlăturată din discuţia privitoare la continuitatea românilor din 
Transilvania, întrucât ea complică în mod inutil lucrurile. 

Preocuparea noastră a fost de a stabili faptul permanenţei 
elementului românesc pe pământul Daciei şi acel al 
anteriorităţii acestuia faţă de cuceritorii unguri. În lumina 
probelor de diverse naturi, pe care le-am enumerat, 
continuitatea românească pe teritoriile ce au format provincia 
Dacia, îmbracă caracterul unei certitudini de nezdruncinat. 
Coroborate, aceste probe risipesc toate confuziile şi 
incertitudinile pe care ipotezele abile ale ungurilor le-au 


creat, sub pretextul unor preocupări de ordin ştiinţific. Există, 
fără îndoială, perioade neclare în trecutul poporului 
românesc, în general, şi în acel al Transilvaniei, în special. 
Dar, care popor şi mai ales care popor lipsit de viaţa bogată 
în evenimente a oraşelor, poate afirma că istoria sa este clară 
de la un capăt la celălalt al evoluţiei sale? 

Desigur nu ungurii! 

Nu există într-adevăr istorie mai confuză, în special în ceea 
ce priveşte începuturile, ca istoria urmaşilor lui Arpad. Şi nu 
este vorba de începuturi care se pierd în negura timpurilor, ci 
de vremuri — istoric relativ recente — care nu depăşesc în 
vechime secolul al VIII-lea. 

„Studiile asupra originilor, spunea Edouard Sayous, 
întotdeauna dificile, întotdeauna periculoase, deschid un 
drum poate mai spinos şi mai nesigur încă, atunci când este 
vorba de unguri”.! 

Incertitudinea asupra originilor ungurilor este atât de mare, 
încât unii istorici unguri, cum e de pildă Maylath, nu vorbeşte 
aproape nimic despre faza iniţială a istoriei poporului său, iar 
Szalay? extrem de puţin. Tibor Eckhardt, la rândul său, 
mărturiseşte că sursele istorice asupra originilor poporului 
maghiar sunt atât de rare, încât a fost necesar, pentru a 
desluşi începuturile istoriei ungurilor, să se recurgă... la 
„linguistica comparată”?. 

Totul este incert. Totul este învăluit în negura 
necunoscutului.  Incertitudine asupra numelui poporului, 
incertitudine asupra locurilor de unde ungurii s-au revărsat 
asupra centrului Europei. Astfel, Dummler, în 1865, spune că 
numele de „ungur vine de la germanul hungrig* — flămând, 
autorii mai vechi credeau că acest nume se trage de la 
germanul „ungeboren”> — neindigen; alţii, în fine, socoteau, 


1 Edouard Sayous, Histoire générale des Hongrois, Tome premier, 
Paris (1876), p. 1. 

2 Szalay László, Geschichte Ungarns, |, Pest, 1866. 

3 Fr. Eckhardt, op. cit., p. 8 

4 Ernst Dummler, Geschichte des Ostfrankischen Reich, Berlin, vol. Il 
p. 449. 

5 Edouard Sayous, op. cit., p. 3. 


tot în acele vremuri, că denumirea vine sau de la latinescul 
„angoria”! — căruţă, sau de la numele unui castel „Hungu”? 
din munţii Carpaţi. Sayous este convins că poporul unguresc 
îşi trage numele de la Huni5, iar în timpurile moderne, istoricul 
Balint Homan se crede îndreptăţit a explica numele poporului 
său prin numele neamului altaic al Onoguriior,“ popor de rasă 
turcească. 

Supoziţii — ipoteze — conjuncturi! Hungrig sau Onogur? cât 
de vast este câmpul ipotezelor între aceste două păreri 
diametral opuse, emise în cursul vremurilor! 

Nu mai puţin confuze sunt datele privitoare la locul de unde 
au venit ungurii în Europa Centrală. Pentru Constantin 
Porphyrogenetul „Lebed” este numele unui șef militar ungur” 
Pentru alţii, „Lebed” este numele unei regiuni din Rusia 
actuală“ unde au poposit maghiarii înainte de a trece în 
Atelkuz. Istoriografia ungară modernă a căutat să concilieze 
ambele păreri. Pentru d. Balint Homan, de pildă „Lebed” este 
numele unui conducător al triburilor ungare şi „Lebedia” este 
tara care-şi trage numele de la acest șef. 

Dar câte ipoteze nu s-au lansat pentru delimitarea 
faimosului Atelkuz, ultima aşezare provizorie europeană a 
ungurilor înaintea cuceririi Pannoniei? 

Pentru  Deguignes, regiunea în cauză este teritoriul 
Transilvaniei de azi. Pentru Pray?, ea se situează în câmpiile 
Valahiei delimitate la Apus de râul Aluta (Oltul de azi). Teorii 


1 /bid. 

2 Ibid., p. 4. 

3 Ibid., p. 22. 

4 Hóman Bálint, Geschichte des Ungarischen Mittelalters, |, Berlin, 
1940. 

5 De administrando imperio, XXXVIII. 

6 Cf. Edouard Sayous, op. cit., p. 6. 

7 Hóman Bálint, /oc. cit. 

8 Cf. E. Sayous, op. cit., p. 9. 

9 Georgius Pray, Annales veteres Hunnorum, Avarum et hungarorum, 
ab anno ante natum Christum CCX ad annum Christi CMXCVII deducti ac 
maximum partem en Orientis, Occidentisque rerum scriptoribus congesti, 
opera et studio, Georgii Pray..., Vindobonae, 1761, p. 307. 


peste care timpul a aşternut praful uitării. 

Kiaproth! socoate Atelkuzul ca fiind o regiune situată în 
vecinătatea Bugului (Atel fiind sinonim cu râu şi Kusul cu 
Bug). Hammer? dimpotrivă, plasează teritoriul între Volga şi 
Nipru (Atei = Volga, Kusul = Niprul) şi, în fine, istoriografia 
modernă în frunte cu Denes Jânossy* declară că ungurii au 
poposit înainte de a cuceri teritoriul lor de azi între Don şi 
Nipru. 

Câte capete atâtea păreri! 

Dacă o asemenea situaţie confuză s-ar fi prezentat în 
oricare din epocile istoriei româneşti, câte atacuri nu s-ar fi 
îndreptat, oare, din tabăra ungară în contra românismului!? 

Dar, momentul cuceririi Pannoniei este el oare mai puţin 
confuz decât epocile anterioare ale peregrinărilor ungurilor 
nomazi? Constantin Porfirogenetul atribuie lui Zalmont* un rol 
cu totul neînsemnat în istoria începuturilor barbare. Notarul 
anonim al regelui Bela, din contră, socoate acest personaj — 
pe care-l numeşte Almos — fiu al visului — ca pe demnul 
precursor al marilor prinți. Istoricul Szalay merge mai departe 
încă, comparându-l cu profetul Moise. „Ca un profet al stepei, 
zice Szalay, Almos şi-a terminat cariera, după ce a aruncat o 
ultimă privire asupra pământului lui Atila”. 

Legenda se împleteşte cu realitatea istorică. Ca la toate 
celelalte popoare, ni se va riposta desigur. De acord. Dar, 
dacă toţi oamenii de bună credinţă îşi explică confuzia şi 
incertitudinea în care plutesc începuturile istorice ale 
poporului ungar prin lipsa de informaţie precisă a istoricilor şi 
cronicarilor din secolele trecute, de ce să nu se aplice acelaşi 
criteriu de judecată şi pentru vecinii Ungariei? De ce 
argumentul „ex silentio” să aibă o valoare de o parte a Tisei 
şi cu totul altă valoare de cealaltă parte a fluviului care 

1 Julius Heinrich Klaproth, Tableau historiques de l'Asie, depuis la 
monarchie de Cyrus jusqu'a nos jours, accompagnés de recherches 
historiques et ethnographiques sur cette partie du. 

2 Cf. E. Sayous, op. cit., p. 9. 

3 Jânossy D., Hungary's living-space in the Danube basin, în „The 
Hungarian Quaterly”, vol. V, Nr. 3, Autumn 1939, p. 395. 

4 De administrado imperio, XXXVIII. Cf. F. Soyous, op. cit., p. 11. 


desparte România de Ungaria? 

„Dacă am aplica acest argument ungurilor, spune prof. N. 
lorga — tăcerea surselor germane şi bizantine asupra cuceririi 
Ungariei ar duce în moi logic la negarea însăşi a cuceririi”. 

Textele timpurilor străvechi sunt atât de neprecise, încât cu 
uşurinţă s-ar putea nega, într-o interpretare strictă şi lipsită 
de bunăvoință, descendența ungurilor de azi din cuceritorii 
tătari de odinioară şi pleda pentru originea... să zicem 
„cumană” a  pretinşilor (împrumutăm stilul publiciştilor 
unguri) succesori ai lui Arpad. 

Elementele care ar milita în favoarea acestei teze n-ar fi 
mai puţin serioase decât acelea invocate de adversarii 
continuității românilor în Transilvania: extirparea ungurilor din 
Atelkuz de către ţarul Simion al bulgarilor în unire cu aliaţii săi 
pecenegii, înfrângerile dezastruoase suferite de unguri la 
Merseburg (a. 933) şi la Augsburg (a. 955) prima din partea 
saxonului Henric şi a doua din partea împăratului Otton cel 
Mare şi, în fine, invazia pustiitoare a tătarilor din anul 1241. 

În privinţa campaniei de pedepsire pornită de bulgari şi 
pecenegi în contra ungurilor din Atelkuz ni se spune că 
năvălitorii „au nimicit pe apărătorii ţării, au dus în sclavie o 
mare parte din populaţie şi au pustiit ţara în lung şi în lat, 
lăsând-o, în urmă, în stăpânirea pecenegilor”.! 

Cu privire la înfrângerile suferite de unguri, în secolul al X- 
lea, istoricul ungur Tibor Eckhardt declară textual: „puţin a 
lipsit ca ungurii să împărtăşească soarta hunilor şi a avarilor 
şi să dispară de pe teatrul istoriei, fără să lase urme”? şi, în 
sfârşit, despre invazia tătarilor avem mărturie deja citată, a 
aceluiaşi scriitor ungur care declară că: „barbarii au măturat 
tara dintr-un capăt la celălalt”. 

Dacă aceste evenimente s-ar fi petrecut în vremea lui 
Vopiscus sau a lui Eutropius, fără îndoială că relatările lor 
privitoare la istoria ungurilor ar fi fost identice cu acelea pe 
care ei ni le-au lăsat cu privire la exterminarea dacilor şi la 


1 Cf. G. Popa-Lisseanu, Continuitatea românilor în Dacia. Dovezi 
nouă, p. 10. 

2 Fr. Eckhardt, op. cit., p. 30. 

3 Ibid. 


părăsirea provinciei romanizate. 

Ştiinţa modernă a realizat, însă, şi în acest domeniu 
progrese destul de importante pentru a putea discerne în 
cronicile trecutului îndepărtat ce este datorit faptelor pozitive, 
ce provine din lipsa de informaţie precisă şi ce este de 
domeniul fanteziei creatoare de legendă. 

Toţi cercetătorii contemporani, pătrunşi de menirea 
superioară a Ştiinţei, care depăşeşte formele efemere în care 
popoarele îşi îmbracă pasiunile, sunt unanimi a recunoaşte în 
români pe succesorii direcţi ai daco-romanilor. Ca şi pentru 
celelalte adevăruri care şi-au făcut cu greu drum în Istorie, 
atunci când patimile se vor fi potolit, cercetătorul se va 
întreba, desigur, mirat, cum a fost măcar posibil să se pună în 
discuţie continuitatea românilor din fosta provincie Dacia. 

DACIA — DACIA ROMANĂ — ROMÂNIA. TREI DATE ÎN 
ISTORIA ACELUIAŞI POPOR A CĂROR TRĂSĂTURĂ DE UNIRE 
PREZINTĂ CARACTERUL UNUI ADEVĂR AXIOMATIC. 


PARTEA a Ill-a 


TRANSILVANIA DUPĂ NĂVĂLIREA UNGURILOR 


Alfoldul 


La sfârşitul secolului al IX-lea (896), ungurii au pătruns în 
Panonia prin trecătorile Carpaţilor Păduroşi din Nord, urmând 
văile cursurilor de apă din acea regiune... 

Cele şapte triburi maghiare şi-au stabilit aşezările definitive 
pe locurile de la şes, ocolind regiunile muntoase, puţin 
prielnice felului lor de viață’. 

Pe câmpiile întinse ale Panoniei — AlfSldul cum îl numesc 
maghiarii — străjuite la răsărit şi la miazănoapte de munţii 
Bihorului şi ai Maramureşului, strămoşii ungurilor de azi au 
găsit, după cum afirmă în unanimitate istoricii unguri, cadrul 
cel mai prielnic pentru unitate şi pentru o armonioasă 
dezvoltare istorică. 

„Pe această câmpie, unită ca marea — zice marele poet 
naţional ungur Petőfi — mă simt acasă”, iar francezul Sayous 
prezintă următorul tablou sugestiv al legăturii inextricabile 
între unguri şi vastele câmpii ocupate de ei: „Adevărata 
patrie a maghiarului este AlfSldul, câmpia joasă. Acolo şi-au 
stabilit populaţiile cuceritorilor aşezările lor compacte sub 


l Vezi |. |. Nistor, Ungurii în Dacia Carpatină, în „Analele Academiei 
Române. Memoriile Secţiunii istorice”, seria a Ill-a, tom. XXIV, Bucureşti, 
1942, p. 469-473. 

2 După cum declara contele Apponyi: „În bazinul Dunării de mijloc, 
ungurii n-au ocupat acelaşi teritoriu ca şi celelalte popoare din marea 
migraţie. Ei s-au aşezat numai în ţinuturile cele mai potrivite culturii 
plantelor de stepă” (Les Négociations de la paix hongroise, tome |, nota 
XII, 21 ianuarie 1920, publiée par le Ministere hongrois des affaires 
étrangères, Budapest, 1920, p. 420). 


Árpád; acolo, mai ales, trebuia să se împlinească, în cursul 
secolelor, istoria sa; acolo, această istorie trăieşte încă şi azi 
în plenitudinea ei”.! 


„«« Şi Transilvania 


Transilvania, cu platoul ei, cu depresiunile muntoase şi cu 
şirurile de munţi ce o înconjoară, din toate părţile, n-a fost 
deci pentru poporul ungar — popor al şesului, popor al pustei 
— o împlinire geografică, după cum ea n-a fost nici o împlinire 
istorică. 

In viața poporului ungar, Transilvania a fost un accident. De 
acest ţinut îi despărţeau pe unguri munţii acoperiţi de păduri. 
Pentru ei, ţara Transilvaniei era un ţinut de peste munţii 
acoperiţi de păduri: Ultrasilvaniae = Erdély (erdő = silva şi 
elu = ultra). 

Dacă ungurii ar fi fost mai norocoşi în expedițiile lor din 
Apus, desigur că niciodată Transilvania nu ar fi ajuns sub 
stăpânirea ungurească. Acesta era Ardealul pentru unguri’. 


1 Edouard Sayous, Les origines et l’époque paienne de l'histoire des 
Hongrois, Paris, 1874, p. 54; idem, Histoire générale des Hongrois, 
Budapest — Paris, 1900, p. 18-19. 

2 Transilvania, ca şi Erdély, înseamnă „ţara de dincolo de pădure”, 
adică dincolo de codrii Meseşului. Această denumire apare documentar 
prima oară la 1075 cu numele V/trasilva, iar la 1111 este amintit în 
documente Mercurius, „Princeps  Ultrasylvanus” (Vezi Pr. Knauz, 
Monumenta ecclesiae Strigoniensis, vol. |, Strigoniu, 1874, p. 88 — 97; L. 
Fejerpataki, Kálmán Király oklevelei / (Diplomele regelui Coloman, 
Budapest, 1922, p. 42-44). 

3 După ce triburile ungare au străbătut Carpaţii prin nord, prin pasul 
Vereczke, au pătruns în Câmpia Panonică şi au făcut incursiuni spre vest, 
în statele vecine, Sfântul Imperiu roman de naţiune germană şi în 
Peninsula Italică. Infrânţi însă în încercarea lor de expansiune spre vest, în 
bătăliile de la Merseburg (933) şi, mai ales, la râul Lech (august 955), 
(Augsburg de Otto cel Mare) triburile ungare s-au îndreptat spre răsărit, 
spre Transilvania, care i-a atras şi datorită bogățiilor sale naturale, 
îndeosebi sarea — care lipsea în pustă, şi aurul (Vezi şi N. lorga, Contra 
duşmăniei între nații. Românii şi ungurii, Bucureşti, 1932, p. 8, unde se 
afirmă: „Ungurii nu au intrat de la început în Ardeal. Nici nu aveau de ce. 
Erau puţini la număr şi le ajungeau pământurile aşa de întinse pe care le 
ocupaseră”). 


Pentru români, în schimb, el era însăşi inima Daciei, prin 
care pulsa de mii de ani acelaşi sânge. 

Ceea ce Alfoldul reprezenta pentru strămoşii ungurilor de 
azi, pământul Transilvaniei constituia pentru strămoşii 
românilor, o citadelă inexpugnabilă împotriva atacurilor din 
afară!. In munţii împăduriţi şi în cetăţile de pe coline au 
rezistat populaţiile paşnice din Dacia Traiană invaziilor care s- 
au succedat în cursul veacurilor. Acolo s-a zămislit însăşi 
ființa neamului românesc. 


Cucerirea Transilvaniei 


Întreaga istorie a acestui ţinut, din clipa în care cuceritorii 
unguri şi-au întins stăpânirea asupra lui şi până în epoca 
contemporană, este un exemplu viu al voinţei sale neclintite 
de a-şi păstra nealterată românitatea. Cucerirea Transilvaniei 
este cu mult ulterioară cuceririi Panoniei de către triburile 
maghiare. Ea s-a înfăptuit în etape şi a fost urmarea unor 
lupte crâncene purtate de populaţiile româneşti cu noii 
năvălitori. 

Aceste lupte, care s-au terminat cu actele de supunere ale 
populațiilor româneşti din cele trei voievodate din 
Transilvania — corespunzătoare celor trei Dacii: Porolissensis, 
Apulensis şi Malvensis? — sunt amintite pe larg în cântecele şi 
baladele populare ungare străvechi, sursa de inspirație a 
faimoaselor „Gesta Hungarorum” ale Notarului anonim’. 

Abia sub Ladislau cel Sfânt, care a domnit între anii 1077— 
1095, Transilvania a fost înglobată Ungariei (Röesler)*. 


1 Vezi şi Simion Mehedinţi, op. cit., p. 6 

2 Cu excepţia Olteniei, care făcea parte şi ea din Dacia Malvensis. 

3 Anonymi (P. Magister), Gesta Hungarorum, în Scriptores Rerum 
Hungaricarum, ediţia Szentpetery, |, vol. | (în continuare: Scriptores 1), 
Budapest, 1937. 

4 Acest punct de vedere a fost susţinut de R. Roesler (R. Röesler, 
Dacia und Romănen. Romănische Studien Untersuchungen zur älteren 
Geschichte Romăniens, Leipzig, 1871, p. 44. Cucerirea Transilvaniei s-a 
încheiat abia la începutul secolului al XIII-lea, când maghiarii au ajuns la 
Carpaţii Răsăriteni. Pentru a-şi întări dominaţia asupra teritoriului cucerit 
au adus pe secui, saşi, iar în Ţara Bârsei la 1211 pe cavalerii teutoni. 


În  voluminoasele memorii prezentate de unguri la 
Conferinţa de pace din 1920 se spune textual: „Istoria 
Transilvaniei, după moartea Sfântului Ştefan până în epoca 
Sfântului Ladislau, este învăluită într-o mare întunecime”!. 

Vechile cronici ungureşti au înlăturat în mare parte negura 
care învăluia acele timpuri, dar, fapt curios: tocmai ungurii se 
ocupă mai puţin de vechile lor cronici, adică de primele surse 
naţionale ungare privitoare la cucerirea Panoniei şi la 
supunerea teritoriilor de la răsărit. 


Luptele cu românii 


Mult hulitul Notar anonim al regelui Bela ne oferă o 
descriere, bogată în detalii, cu privire la luptele pe care cele 3 
triburi ungare ale lui Tuhutum, Tosu şi Eleud le-au purtat cu 
ducii provinciilor româneşti pe care le-au supus: Menumorut 
(în Dacia Porolissensis), Gelu (în Dacia Apulensis) şi Glad (în 
Dacia Malvensis)?. 


l Les Négociations de la paix hongroise, tom. |, nota VIII, Anexa 4, p. 
191. 

2 Voievodatul lui Menumorut se afla în Ţara Crişurilor, cel al lui Gelu 
— „dux blachorum” — în centrul Transilvaniei, iar cel al lui Glad — în 
Banat. 

Chiar istorici unguri din epoca modernă au recunoscut în lucrările lor 
continuitatea neîntreruptă a românilor în Transilvania, faptul că românii se 
aflau în Transilvania când regatul maghiar a cucerit acest teritoriu 
românesc. Astfel, Horvâth Mihâly scria: „Transilvania era populată de 
români, când ungurii şi-au făcut apariţia în Panonia (M. Horvâth, 
Geschichte der Ungarn, vol. |, p. 9). Acelaşi autor mai scria: „La ocuparea 
noii patrii dintre Tisa şi Dunăre, în ţinutul Bihorului se afla Menumorut care 
avea drept supuşi pe valahi şi chazari, iar în Banat, voievodul Glad avea o 
armată compusă din ostaşi români. Ardealul propriu-zis (Podişul 
Transilvaniei) se afla sub conducerea românului Gelu. După o rezistenţă 
înverşunată, Menumorut a făcut act de supunere, fiica lui căsătorindu-se 
cu fiul lui Arpâd. Gelu a căzut pe câmpul de luptă, în războiul purtat cu 
una din căpeteniile maghiarilor, Tuhutum, iar Glad a devenit şi el vasal 
regelui ungar, rămânând mai departe în stăpânirea voievodatului său. 
Aşadar, toate cele trei voievodate româneşti au intrat în stare de 
vasalitate faţă de regatul maghiar fără să cadă însă în stăpânire efectivă”. 
Huszti András, un alt istoric ungur, scria la rândul său: „Urmaşii geților 
trăiesc şi astăzi şi locuiesc acolo unde au locuit părinţii lor, vorbesc în 


Părerile ungurilor cu privire la valoarea istorică a operei lui 
Anonymus sunt împărţite, tocmai din cauza extinderii pe care 
Notarul anonim al regelui Bela o dă descrierii populațiilor 
autohtone româneşti găsite de unguri în Transilvania. 

Ungurii nu i-au putut ierta Notarului anonim al regelui Bela 
pasagiile privitoare la români şi nu i-au menajat epitetele de 
„povestitor de fabule”, „inventator de etimologii”, „poet, 


limba în care glăsuiau mai demult părinţii lor. Nici o naţiune nu are limba 
atât de apropiată de acea veche limbă romană (latina) ca limba valahilor; 
ceea ce este un semn sigur şi care nu poate înşela că ei sunt în Ardeal 
rămaşii vechilor coloni romani, despre care însemnăm pe scurt acestea: 
Numele acestui popor în limba lui proprie este «român» (Rumuny), adică 
de la Roma sau roman” (Huszti András, O és új Dacia/vechea şi noua 
Dacie, f. 1., 1791). Specialistul în istorie locală, ungurul Lehoczky Tiv. scria 
în 1890: „În comitatele Maramureş, Ugocsa şi Bereg, fără îndoială încă pe 
timpul venirii maghiarilor au locuit românii” (Lehoczky Tiv., Ada/6ok az 
oláh vajdák, oláh és crosz kenezek vagy solțeszek és szabadosok 
intézményéhez hazánkban (Történelmi tár, 1890, p. 155), iar alt specialist 
în istorie locală, Petrovay G., câţiva ani mai târziu, în 1911, îşi exprima 
deschis opinia că ipoteza istoriografiei ungare după care românii ar fi 
venit în Transilvania prin veacul ai XIII-lea „nu se potriveşte la comitatele 
Bereg şi Maramureş, pentru că aceştia au fost investiţi cu astfel de 
privilegii, cum n-a putut să aibă niciodată un neam de păstori care a 
imigrat pe încetul, păscându-şi turmele, un duşman de neam străin, 
neînrudit cu cel unguresc, prins în luptă; iar ca un duşman prins în război 
să fie colonizat la graniţa ţării şi să fie însărcinat cu apărarea hotarelor, e 
de-a dreptul un nonsens” (Petrovay G., Măramarosi olahok betelpedesiik, 
vagdăik és knezeik, în „Szâzadok”, XLV — 1911, p. 607-626). La rândul 
lor, cunoscuţii istorici germani Leopold von Ranke şi Tamm Trangott au 
ajuns, în studiile lor, la concluzia continuității poporului român. Leopold 
von Ranke scria: „Dacia a fost organizată în provincie romană. Indigenii 
(românii) numesc şi azi calea care merge din România în Transilvania 
„Calea lui Traian”, iar trecătoarea Turnu Roşu „Poarta romanilor”. Ei sunt 
urmaşii coloniştilor pe care Traian i-a adus în Dacia din toate provinciile 
Imperiului Roman. Aceste provincii (dace) erau acum romanizate, aşa cum 
reiese din limba actuală a limbii acesteia (limba românească), limbă care 
din vremuri îndepărtate se menţine până azi” (Leopold von Ranke, 
Weltgeschichte, |, II, ad. |, III, Leipzig, 1883, p. 272, 448), iar Tamm 
Trangott scria: „Românii locuiesc şi azi acolo unde acum 17 secole au 
locuit strămoşii lor; popoarele au venit unele după altele şi au dominat 
provinciile Dunării Inferioare, dar nici unul n-a putut să infirme existenţa 
naţională a românismului. «Apa curge, pietrele rămân», spune un proverb 
român. Hoardele popoarelor, care au părăsit ţara lor spre a emigra, au 


scriitor de legende”, „diac linguşitor” (Karâcsonyi)!, devenind 
bineînţeles „un geograf neîntrecut” şi „un profund cunoscător 
al istoriografiei”?, când e vorba de textele privitoare la restul 
evenimentelor istorice. J. Melich, de pildă, îl califică pe 
Anonymus drept „unul din cei mai distinși istorici maghiari”:, 
iar E. Jakubovich este de aceeaşi părere când scrie că „datele 
dispreţuitului Anonymus păstrează urme foarte importante 


pierit ca norii la soare, dar românismul, aplecând capul, lasă în Dacia să 
treacă peste el furtuna şi păstrează terenul moştenit de la strămoşii săi, 
până ce apare vremea frumoasă; atunci el se ridică şi mişcă membrele 
sale” (Tamm Trangott, Uber des Ursprung der Rumänen, ein Beitrag zur F. 
Etnographic Sud-Osteuropes, Bonn, 1891, p. 84-85). 

1 Karácsonyi J., Kakuktojăs (Oul cucului), în Erdély Irodalmi Szemle 
(Orizontul literar transilvan), 1924, p. 196-203; Szatmăr eredete (Originea 
Sătmarului), în Emlékkönyv Dr. Grof Klebersberg Kunó negyeaszâzados 
Kulturpolitikai múködésének emlékére  (Omagiul doctorului Grof 
Klebersberg Kuno în memoria activității sale culturale de un sfert de 
veac), Budapest, 1925, p. 215-223. 

2 Doi dintre cei mai buni istorici maghiari, Pauler Gyula şi Hóman 
Bálint apreciază că datele oferite de Anonymus sunt vrednice de crezare. 
Pauler Gyula arăta că ele pot fi verificate şi prin alte izvoare istorice, că nu 
există alte date care ar zdruncina afirmaţiile lui Anonymus ori cel puţin le- 
ar face îndoielnice (Pauler Gyula, A magyar nemzet Szant Istvânig / Istoria 
națiunii maghiare până la Sf. Ştefan/, Budapest, 1900). Intr-o recenzie 
asupra cărții lui losif Ladislau Pic (Zur riimanische-ungarischen 
Streittfrage, Leipzig, 1886), Pauler Gyula recunoaşte că acest istoric — 
apreciind cum se cuvine valoarea de izvor a operei lui Anonymus — „a dat 
dovadă de mai mult simţ istoric decât toţi istoricii care s-au străduit să 
vadă cu orice preţ în cronicarul maghiar un falsificator sau pamfletar 
politic atât de nenorocit încât nici după seculare frământări de creier n-au 
fost în stare a-i descoperi scopul şi tendinţa” (Ilon Lupaş, Rea/ităţi istorice 
în Voievodatul Transilvaniei din sec. XII — XVI, în „Anuarul Institutului de 
istorie naţională”, VII, 1936— 1938, Cluj, 1939, p. 21). Hóman Bálint, la 
rândul său atribuie cronicii lui Anonymus o valoare egală şi în unele 
privinţe superioară celorlalte cronici ungaro-latine (H6man B., Szekfu, 
Gyula, Magyar története / Istoria maghiară, vol. |, Budapest, p. 7). Bálint 
Hóman face o caracterizare elogioasă a lui Anonymus, scriind: „Opera sa, 
în ciuda defectelor sale, este o operă de savant care îşi domină epoca. Ca 
operă literară, istoria sa, cât de fragmentară este ea astăzi, este una 
dintre creaţiile cele mai armonioase ale istoriografiei latine a evului 
mediu. Anonimul era un om de ştiinţă şi un scriitor înzestrat cu simţ 
artistic şi înarmat cu condei, în sensul pe care aceste cuvinte îl aveau în 


pentru istoria Ungariei”!. 

Indiferent de părerea ungurilor asupra valorii operei lui 
Anonymus, fapt cert este că, în secolul al XII-lea, un scriitor 
ungur afirma în mod categoric că românii erau prezenţi pe 
teritoriul Transilvaniei în clipa în care ungurii invadau această 
provincie. 

Un profesor de la Universitatea din Budapesta, d-l Eugen 
Horváth, încercând să polemizeze cu profesorul Seton-Watson 
(Scotus Viator), unul dintre cei mai profunzi cunoscători ai 
stărilor de fapt din fosta Monarhie Habsburgică?, într-o lucrare 
apărută în anul 1935 la Budapesta, pentru uzul cititorilor de 
limbă engleză, falsifică pur şi simplu spusele lui Anonymus cu 
privire la români, crezând că în felul acesta rezolvă în mod 
definitiv problema anteriorităţii românilor din Transilvania. 
Astfel, el declară că Anonymus ar fi afirmat că ungurii au 
găsit în Transilvania „un număr oarecare de români, izolaţi în 
munţii acoperiţi de zăpadă” (certain Romanians isolated on 
the snow-capped mountains of Transylvania)”, pe când în 
realitate Anonymus vorbeşte de Vlahii RĂSPÂNDIȚI ÎN TOATE 
REGIUNILE, pe care ungurii le-au cucerit prin lupte”. 

Şi apoi, dacă românii erau nişte bieţi păstori nenorociţi care 
îşi petreceau viaţa în văgăunile munţilor veşnic înzăpeziţi, ce 


secolul al XII-lea. În istoria cuceririi patriei, povestirea sa, elaborată cu 
grijă atât din punct de vedere strategic cât şi geografic dovedeşte 
inteligenţa criticii sale, reflecţia metodică şi profunzimea cunoştinţelor 
sale” («Revue des études hongroises», III, 1925, p. 762). 

3 Melich J., în „Magyar Nyelv” („Limba maghiară”), XVII, Budapest, 
1921, p. 77-78. 

11 Jakubovich, E., în „Magyar Nyelv”, XXI, 1925, p. 31. 


2 R. W. Seton-Watson este autorul a numeroase lucrări despre 
monarhia austro-ungară între care: Racial Problems in Hungary, London, 
1908; A History of the Romanians from Roman Times to the completion of 
Unity, Cambridge, 1934; Corruption and Reform in Hungary, ed. a Il-a 
London 1911. 

3 Horvâth, E., Transylvania and the History of the Romanians. A Reply 
to Professor R. W. Setan-Watsan, Budapest, 1935, p. 6. 

4 Anonymus consemnează faptul că triburile maghiare au găsit chiar 
şi în Panonia „blachi ac pastores Romanorum” (vlahi, adică păstori ai 
romanilor), Fejerpatâki, L., Kálmán Király oklevelei, Budapest, 1892, cap. 
IX, p. 14. 


părere trebuie să ne facem despre ilustrul conducător ungur 
Arpâd, pe care istoriografia modernă ungară ni-l prezintă ca 
pe o personalitate politică de prim ordin, şi care a consimţit la 
căsătoria fiului său Zulta cu fiica lui Menumorut, ducele 
acestor păstori?! 

Istoricii unguri trec însă cu vederea că „Gesta Hungarorum” 
ale Notarului anonim nu sunt singurele cronici care relatează 
despre existenţa românilor în Transilvania în momentul 
invaziei ungare. Avem mărturii precise despre existenţa 
românilor în Transilvania în acele timpuri, în cronica lui 
Simonis de Kéza (Chronicon Hungaricum):, în Cronica pictată 
de la Viena (Chronicum pictum Vindobonensis)?, în cronica 
germană de la Hildesheim şi în toate diplomele regilor unguri 
în care se face menţiune despre Transilvania’. 

Românii, pe care ungurii i-au găsit în Transilvania, aveau 
organizaţiile lor politice şi, din unele acte ungureşti, cum ar fi 
cele relatând expediţia războinică a comitelui sas loachim din 
regiunea Sibiului, din 1210, rezultă că Valahii transilvăneni 
erau organizaţi milităreşte:. 


1 Simon de K&za, Gesta Hungarorum, în Scriptores, |. 
2 Vezi Chronicon pictum Vindobonense, în Scriptores, |. 


3 Cronicarul rus Nestor, contemporan cu Anonymus, ne furniza, la 
rândul său, informaţia că ungurii, pătrunzând în pusta panonică, trecând 
peste munţii cei înalţi, care se numesc şi Munţii Ungureşti, au început a se 
război cu vechii locuitori ai acestor regiuni, „cu volochii şi slavii”. „În urmă 
însă ungurii goniră pe volochi şi luară în stăpânire această ţară, se 
aşezară cu slavii împreună, pe care îi supuseră şi de atunci ţara se 
cheamă Ungaria” (Cf. Cronica lui Nestor, ediţia G. Popa-Lisseanu, 
Izvoarele istoriei românilor, vol. VII, Bucureşti, 1935, p. 20). 

4  Szentpetery l., Regese regnum stirpis Arpadienae critico- 
diplomatica, vol. |, Budapest, 1923, nr. 926; Documentul din 1210 a fost 
utilizat de unii istorici unguri „ca o dovadă” că atunci ar fi colonizați 
păstorii români în Transilvania. Referindu-se la asemenea aserţiuni, E. 
Gamilscheg nota cu ironie că regele Andrei al II-lea trebuia să alerge prin 
munţi pentru a descoperi pe aceşti valahi nomazi, pe care ţinea totuşi, 
dintr-un straniu capriciu, să-i ia în armata sa. («Revue historique du sud- 
est européen», 1943, p. 91). 


Organizațiile politice ale românilor transilvăneni 


Cnezatele 


Baza organizaţiilor politice româneşti o formau cnezatele: 
mici împărțiri administrative, înlăuntrul cărora populaţiunile 
româneşti de agricultori şi de păstori duceau o viaţă lipsită de 
evenimente răsunătoare, dar nu şi lipsită de frământări. 
Cnezii aveau misiuni judiciare şi administrative. Ei împărțeau 
dreptatea după dreptul românesc „jus valachicum”, în aşa- 
numitele  „scaune” şi tot ei recrutau „voinicii”, gata 
întotdeauna să apere patrimoniul împotriva invadatorilor de 
tot felul. 

Cnezatele nu sunt caracteristice regiunii ardelene, ele 
găsindu-se împrăştiate în toate regiunile locuite de români, 
de o parte şi de alta a Carpaţilor. Ele sunt însă caracteristice 
românilor, fiind organizaţii pe care nu le găsim, sub această 
formă, nici la unguri, nici la slavi. 

Deasupra  cnezatelor, ca un fel de organizații 
centralizatoare ale vieţii politice, se aflau voievodatele, a 
căror menire principală era organizarea apărării teritoriale, 
dar care aveau şi alte misiuni de ordin administrativ. 

Azi, când avem dovezi indubitabile de persistenţă a 
românilor în Dacia Traiană, este clar că românii n-ar fi putut 
rezista tuturor năvălirilor barbare dacă apărarea teritoriului n- 
ar fi fost organizată de conducătorii organizaţiilor lor politice: 
voievozii. 

Aceste organizaţii politice, deşi purtau nume slave, erau de 
esenţă pur românească!. Românii au adaptat numirile 
împrumutate de la slavi unor instituţiuni vechi — cărora unii 
dintre cercetători le atribuie origine latină. Cnezii, împărţitori 
de dreptate, care au păstrat mult timp numirea de „judicius” 
(Knezii vel judices) n-ar fi decât „duumvirii iuredicundo” ai 


1 Numai la români reprezentantul autorităţii politice supreme purta 
titlul de voievod (Cf. |. Bogdan, Originea Voievodatului la români, în 
„Analele Academiei Române. Memoriile Secţiunii istorice”, seria a l-a, 
tom. XXIV, 1901-1902, p. 191-207; |. Lupaş, Realităţi istorice în 
Voievodatul Transilvaniei din sec. XII — XVI, în loc. cit., p. 51). 


provinciei Dacia. 

Studiile unor cercetători ca: N. lorga!, Onciul?, Lupaș’? şi 
Nistor“ au demonstrat că sensul de cneaz era cu totul altul la 
slavi decât la români, iar acel de voievod era mai 
atotcuprinzător la valahi decât la slavi. Astfel, cneazul slav 
era un fel de rege, pe când la români era un „primus inter 
pares”, ales din mijlocul ţăranilor înstăriți. De multe ori 
cneazul se ridica până la treapta cea mai înaltă a organizaţiei 
politice, devenind voievod, şi, în acest sens, Hurmuzaki ne 
citează cazul lui Litovoi”. 

În clipa în care ungurii au năvălit în Transilvania, aceste 
organizaţii politice erau adânc înrădăcinate la valahii 
transilvăneni. Arpadienii s-au străduit să le înlocuiască cu 
împărțirile administrative pe care le împământeniseră în 
Panonia, „comitatele” conduse de „comiţi”, dar la români 
sarcina le-a fost zadarnică. Singurii comiţi pe care ungurii au 
reuşit să-i creeze în Ardeal, au fost comiţii saşilor şi ai secuilor 
(comes saxorum, „Sachsengraf”, şi comes siculorum), iar 


1 N. lorga, /storia Românilor, vol. III, Bucureşti, 1937, 


2 D. Onciul, Românii şi ungurii în trecut. Relaţiunile lor politice în 
dezvoltarea statului şi a românilor de peste munţi. Scriere postumă 
neterminată, în „Analele Academiei Române. Memoriile Secţiunii istorice”, 
seria a Ill-a, tom, IX, Bucureşti, 1928, p. 29-64. 

3 |. Lupaş, Voievodatul Transilvaniei în sec. XII-XIII, Bucureşti, 1936; 
Realităţi istorice în Voievodatul Transilvaniei în secolele XII-XVI, Bucureşti, 
1938. 

4 |. 1. Nistor, Românii şi rutenii din Bucovina. Studiu istoric şi statistic, 
Bucureşti, 1915; Emigrările de peste munți, în „Analele Academiei 
Române. Memoriile Secţiunii istorice”, seria a lIl-a, tom. XXXVII (1914- 
1915), Bucureşti, p. 815-865; Românii în Transilvania, în idem, seria a IIl- 
a, tom. XXIII, Bucureşti, p. 521-600; Ungurii în Dacia Carpatină, în idem, 
seria a Ill-a, tom. XXIV (1941-1942), p. 469-502. 

5 Cnezatele şi voievodatele mai purtau şi denumirea latinească, de 
„ţări” (Ţara Lytua, sau Ţara voievodului Litovoi, Ţara Bârsei, Ţara 
Maramureşului, Ţara Făgăraşului, Ţara Loviştei, Ţara Severinului, Ţara 
Crişurilor, Ţara Zarandului etc.). Este semnificativ faptul că numai în limba 
română termenul care desemnează organizarea politică derivă din 
latinescul terra (pământ), în timp ce în limbile franceză, italiană, spaniolă 
şi portugheză ţară vine din latinescul pagus (pays, paese, pais) (A. Balotă, 
Un témoignage historique; Terra > ţară, în «Revue historique du sud-est 
européen», XIV (1937), nr. 1-3, p. 61-69). 


comitatul de la Solnoc! a fost de aşa scurtă durată, încât el nu 
constituie o excepţie de la regula pe care am menţionat-o. 

Organizarea politică a secuilor şi saşilor, în pofida împărţirii 
administrative pe comitate, s-a inspirat profund de la 
organizarea politică românească, scaunele lor de judecată 
(szék şi Stuhl) fiind copia fidelă a scaunelor de judecată 
(sedes) din cnezatele româneşti. 

În lumina acestor constatări este temerar a afirma că 
ungurii au fost educatorii românilor în materie de organizare 
politică, aşa precum susţine profesorul Horváth de la 
Universitatea din Budapesta. 

Documentele  latino-ungare ne vorbesc de districte 
româneşti (districtus valachales)? la Deva, Haţeg şi Făgăraş, 
precum şi de dreptul românesc (jus valachicum). 

Dacă ungurii ar fi introdus organizaţia politică în 
Transilvania, desigur că în locul cnezatelor (a căror descriere 
detailată o găsim în „Carmen miserabile” a călugărului italian 
Rogerius)’, am fi găsit comitatele ungureşti. D-l Horváth îşi 
sprijină afirmaţia pe date de ordin filologic. Românii, zice el, 
au împrumutat de la unguri cuvintele care exprimă noţiunile 
organizaţiei politice. În consecință, adaugă el, ei au 
împrumutat şi aceste organizaţii înseşi. Pentru ilustrarea 
acestei teze, profesorul budapestan citează, sau cuvinte care 
nu au absolut nici un amestec cu organizaţia politică a unei 


1 Istoricul lon Lupaş, cercetând împrejurările cuceririi Transilvaniei de 
către triburile maghiare, constata cât de anevoios a fost acest proces 
încât, la început, ungurii n-au putut organiza în Transilvania decât un 
comitat al Solnocului, la care cu greu au mai putut adăuga alte şase 
comitate, reuşind astfel să sporească la şapte numărul comitatelor 
ungureşti — la atât s-a redus întreaga operă de organizare administrativă 
maghiară în cuprinsul Transilvaniei, până în jumătatea a doua a veacului 
XIX” (I. Lupaş, op. cit., p. 24-25); vezi şi losif Deer, Középkori Erdély, în 
(revista) „Magyar Szemle”, Budapest, 1934, p. 199. 

2 Zenovie Pâclişanu, Vechile districte româneşti de peste munţi în 
„Revista istorică română”, 1942 — 1943, fasc. 3, p. 19-30); vezi şi V. 
Motogna, Contribuţii la istoria românilor bănățeni în evul mediu. 
Districtele româneşti („Revista Institutului Social Banat-Crişana”, 
Timişoara, 1943, p. 3-30). 

3 Rogerii Carmen Miserabile, în Scriptores, vol. II (în continuare 
Scriptores, Il), Budapest, 1938. 

ţări cum sunt, de pildă, acelea de „meşter”, „gazdă ” ş.a., sau 
cuvinte împrumutate atât de unguri cât şi de români de la 
slavi, cum sunt de pildă cuvintele: „Phat” (nord-slav), „pecete” 
(vechi slav), „ban” (slav-meridional) etc.! D-l Horváth uită 
însă că limba română este singura dintre limbile romanice 
care a păstrat cuvântul „dominus” în accepțiunea de Domn, 
adică rege, şi că imperatorul latin se menţine şi azi, după 
două mii de ani, sub forma de împărat, după cum D-sa mai 
uită că, în documentele bizantine, conducătorii ungurilor erau 
amintiţi sub numele slav de „voievoz;” şi că mândrul „Kirâly”, 
care exprimă noţiunea de regalitate, provine şi el de la... 
slavul „Kra/'?. 

După cum remarca Sayous, vocabularul fino-ugric al 
triburilor ungare care au descălecat în Europa era extrem de 
redus, ceea ce denotă şi o civilizaţie extrem de înapoiată. 
Este deci temerar, în aceste condițiuni, să se vorbească de o 
influenţă ungurească asupra organizaţiilor politice româneşti. 

„A trebuit să intervină, spune istoricul N. lorga, asimilarea 
slavilor, o influenţă germanică prelungită şi sforţările tenace 
ale Bisericii catolice, pentru ca să ridice acest popor, 
asemănător hunilor şi avarilor, la un nivel corespunzător 
aceluia al barbarilor, deveniți mai umani în contact cu 
civilizaţia Occidentului”. 

Departe deci de a fi exercitat influenţe asupra organizaţiilor 
politice ale neamurilor conlocuitoare, ungurii au primit aceste 
influenţe, marea majoritate a noţiunilor culturale ungureşti 
fiind — după cum se exprimă istoricul român — împrumutate 
de la slavi. 


Voievodatele 


Primii voievozi ai Transilvaniei sunt menţionaţi în 
documente cu începere din secolul al XII-lea. Ni s-a păstrat 


1 E. Horváth, op. cit, p. 15; Idem, Die Geschichte Siebenbiirgens, 
Budapest-Leipzig-Milano, 1943, p. 22. 

2 Vezi şi N. lorga, /storia Românilor, vol. III, Bucureşti, 1937, p. 13. 

3 Ed. Sayous, op. cit., p. 32- 42. 


aproape neîntreruptă lista voievozilor care au domnit dincolo 
de munţi cu începere din anul 1103, când este amintit pentru 
prima dată voievodul Mercurius al Ultrasilvaniei!, şi până în 
anul 1555, când sunt menţionaţi cei doi voievozi, numiţi de 
Ferdinand Habsburgul?. 

Este fără îndoială că au existat voievozi şi înainte de anul 
1103, fapt confirmat şi de Pauler în 18885, însă numele lor nu 
ni s-a păstrat. Unii dintre voievozi cum sunt de pildă: Leuca- 
Vodă (anul 1219)“ şi Poşa (Pousa Woyvoda Ultrasilvano) din 
anul 1227?, au purtat nume curat româneşti. 


Stăruinţa formelor de viaţă autohtonă 


Ungurii au fost nevoiţi să accepte situaţia quasi- 
independentă a voievodatelor româneşti şi s-au mulţumit cu o 
stăpânire mai mult nominală asupra Transilvaniei. Ungaria 
propriu-zisă şi Voievodatul Transilvaniei formau două entităţi 
complect distincte, singura legătură dintre ele fiind 
legământul de supunere al voievozilor. Două fapte vin să 
confirme aceste raporturi de subordonare pur nominală, nu 
însă şi efectivă. Voievodul Transilvaniei, Gyula cel Mic, al 
patrulea în ordinea cronologică de la luarea în stăpânire de 
către Tuhutum a acestui voievodat (Tuhutum-Horea-Gyula şi 


1 Mercurius este menţionat în anul 1111 ca principe al Transilvaniei; 
titlul „in partibus” reflecta mai mult o dorinţă, o pretenţie a regatului 
ungar decât o realitate istorică, neexistând până acum nici o dată certă a 
activităţii acestui principe în Transilvania. Vezi şi Fejerpataki, L., Kálmán 
Király okl&velei, p. 42-44. 

2 Este vorba de Ştefan Dobó şi Francisc Kendi (Vezi Monumenta 
Comitialia Regni Transilvaniae, ||, p. 507 şi Hurmuzaki, 11/5, p. 175, doc. 
LXXIII). 

3 Pauler Gyula, A magyar nemzet története az Árpádházi Királyok 
Korăban (Istoria poporului maghiar în epoca regilor din casa arpadiană), |, 
p. 255; Il, p. 44, 93. 

4 Vezi Wénczél Gusztáv, Codex diplomaticus Arpadianus, vol. VI, Pest, 
1867, p. 400. Mai înainte însă, pe la 1176, este amintit de documente 
Leustachius, voievod al Transilvaniei (/b/d., p. 486). 

5 E. Hurmuzaki, N. Densuşianu, Documente privitoare la istoria 
românilor, vol. |, partea |, Bucureşti, 1887, p. 105-106. (În continuare, 
Hurmuzaki, Documente). 


Gyula cel Mic), adoptând ritul creştin ortodox contra voinţei 
regelui catolic Ştefan cel Sfânt şi având atitudine potrivnică 
Ungariei, este atacat de oştile regelui Ungariei, iar ţara sa 
„înglobată regatului” (adiuncto Pannoniae). Rezultă deci în 
mod cert că timp de un secol de la cucerirea Panoniei, 
Transilvania nu a fost sub dependenţa Ungariei. 

În regiunea bănăţeană, în fosta Dacie Malvensis, situaţia a 
fost asemănătoare. După actul de închinare al lui Glad, 
ducele valahilor, românii au continuat să întreţină legături cu 
Imperiul Roman din Răsărit. Voievodul Ahtum, unul din 
urmaşii lui Glad, fiind acuzat pentru acest motiv de 
infidelitate faţă de Coroana ungară, voievodatul bănăţean a 
fost înglobat şi el Ungariei, în urma luptelor conduse de însuşi 
nepotul regelui Ştefan cel Sfânt, Sunad. 

„Şi după înglobarea teritoriului celor două Dacii, 
Porolissensă şi  Apulensă, regii Ungariei  respectară 
tradiţionalele  alcătuiri politice şi militare ale acestora, 
păstrând pentru aceste regiuni străvechea instituție 
voievodală!. 

Situaţiunea raporturilor dintre Ungaria şi Transilvania era 
dependentă de raportul de forţe dintre voievod şi rege: dacă 
voievodul era slab, atunci regele Ungariei îşi exercita 
stăpânirea în mod mai pronunţat şi, invers, faţă de voievozii 
puternici şi atitudinea Ungariei era mai moderată. 

Înşişi istoricii unguri recunosc această situaţiune de fapt. 
Pauler Gyula în /storia națiunii maghiare sub regii din Casa 
Arpadiană afirmă că Transilvania a fost stăpânită în mod 
perpetuu de voievozi?, iar Alexandru Szilágyi în /storia 
Transilvaniei, publicată în 1866, declară formal că 
Transilvania nu a fost niciodată contopită deplin cu Ungaria, 
Ungaria şi Transilvania fiind „două ţări deosebite”?. 


1 1. I. Nistor, Ungurii în Dacia Carpatină, în „Analele Academiei 
Române. Memoriile Secţiunii istorice”, seria a Ill-a, tom. XXIV, 1941 — 
1942, p. 471. 

2 Pauler Gyula, A magyar nemzet története az Arpădhăzi Királyok 
alatt, Budapest, 1899, |, p. 218. 

3 Szilágyi Sándor, Erdelyorszăg története tekintettel mivelődé ser e 
(Istoria Transilvaniei cu privire la civilizaţia ei), Pest, 1866, vol. |, p. 12 şi 


Faptul se explică perfect atât din punct de vedere al 
situaţiei geografice cât şi din punctul de vedere al directivelor 
politicii externe a conducătorilor unguri, anterior regalității şi 
posterior ei. 

Apărarea acestui teritoriu neputând fi asigurată de 
elementul ungar — care era extrem de redus la număr — 
Transilvania a fost obligată să se apere cu propriile ei puteri, 
ceea ce a întărit autonomia provinciei. 

Pe de altă parte, din cauza expansiunii spre Apus a 
ungurilor, regiunea orientală a Transilvaniei a fost neglijată. 
Problema acestui ţinut a fost trecută pe ultimul plan al 
preocupărilor Casei Arpadiene, întrucât, după cum observă 
atât de sugestiv scriitorul ungur Ladislau Kővári, „busola 
Transilvaniei părea fixată cu totul spre Răsărit”!, adică spre 
Imperiul Roman de Răsărit. 

Chiar înainte de cucerirea ţării, afirmă Bálint K6mân, 
ungurii au fost puşi în faţa marii întrebări: — Răsăritul sau 
Apusul? Maghiarii au ales Apusul (Das Ungartum wâhlte den 
Westen), iar Janossy Dénes afirmă că aceeaşi alternativă i-a 
preocupat pe şefii unguri şi după cucerirea ţării. „Ungaria — 
zice d-sa — a ales Vestul, care i-a adus astfel neatârnarea şi o 
viaţă de sine-stătătoare” (Alleinherrschaft und 
Selbsstândigkeit). 

Alt factor care a contribuit în mod hotărâtor la stăruirea 
vechilor forme româneşti şi la conservarea elementului etnic 
autohton în cursul timpurilor, a fost numărul extrem de redus 
— chiar pentru acele vremuri — al năvălitorilor unguri. 

După datele furnizate de vechile cronici, ungurii, 
momentul cuceririi Bazinului Carpato-Dunărean, erau 
număr de 200.000, dintre care 25.000 erau luptători. 
Expediţiile războinice de jaf şi de pradă cu care ungurii 


66. („Transilvania, despărțită prin graniţe naturale de Ungaria, nu a fost 
niciodată deplin contopită cu aceasta”, p. 66). 


1 Cf. Kővári László, Erdély történelme (Istoria Transilvaniei), Pest, 


1859, |, p. 56; vezi şi l. Lupaş, Realităţi istorice în Voievodatul 
Transilvaniei, p. 55. 
2 |. Acsády, A magyar birodalom története (Istoria imperiului 


maghiar), Budapest, 1904, III, p. 35. 


debutează în arena istoriei au contribuit desigur la scăderea 
acestei cifre. După luptele cu moravii şi cu trupele bulgare ale 
ţarului Simeon, după pustiirea Bulgariei şi invadarea 
Bizanțului, după prădarea Italiei de Nord şi cucerirea Croaţiei 
şi Carintiei, după victoriile de la Brenta (899) şi Ennsburg 
(907) şi înfrângerile de la Merseburg (933), de pe câmpia 
Lech (955) şi de la Adrianopol (970) este exclus ca numărul 
iniţial să nu fi suferit o diminuare considerabilă. 

„Numai o împrejurare extrem de fericită, spune C. Sassu în 
lucrarea sa Românii şi ungurii, datorită faptului că Otto | era 
prea absorbit de alte probleme, ca de pildă supunerea şi 
germanizarea slavilor de la răsărit de Elba, şi expediţiunile în 
Italia, în vederea obţinerii viitoarei sale demnități imperiale, a 
ferit pe unguri de o completă distrugere, de soarta pe care au 
avut-o mai demult, rudele lor, hunii şi avarii”.! 

Ungurii nu au reuşit să populeze în întregime Panonia, dar 
să se mai întindă spre Răsărit!... 

Tibor Eckhart recunoaşte acest fapt, arătând că la început 
maghiarii nu au fost capabili să populeze nici teritoriul care 
corespunde cu acela rămas Ungariei după tratatul de la 
Trianon. „Numărul lor — spune textual Eckhart — era prea 
mic pentru aceasta”.? 

Aceasta, de altfel, este şi explicaţia firească a numeroşilor 
colonişti aduşi de unguri în Transilvania şi pe care cronicarii 
vechi îi gratifică cu numele de „musafiri”, musafiri destinati, 
în concepţia maghiară de mai târziu, să izgonească pe 
proprietarii de milenii ai pământurilor colonizate. 

Ar fi o eroare a da cuvântului „colonist”, referitor la acele 
vremuri, sensul pe care el îl îmbracă în zilele noastre. 

Locurile pe care erau aşezaţi aceşti „musafiri” nu erau 
deşarte, ci erau locuite de populaţiile autohtone străvechi, 


1 C. Sassu, Românii şi ungurii. Premize istorice, Bucureşti, 1940, p. 
24. 

2 „Să nu ne închipuim — scria el — că au populat descălecătorii 
(ungurii — n.n.) ţara întreagă. Numărul lor, poate şi din cauza înfrângerii 
suferite în patria de mai înainte, era prea mic pentru aceasta. Teritoriul 
ocupat de ei se potrivea aproape cu cel ţărmurit prin pacea de la Trianon, 
la care a fost redusă Ungaria după o mie de ani” (Eckhart Ferenc, 
Magyarország târtânete/Istoria Ungariei/, Budapest, 1933, p. 21). 


capabile să-şi apere cu dârzenie petecul lor de pământ, dar, 
desigur, puţin dispuse să servească de pavăză pentru 
aşezările din Alföld ale ungurilor. 

Scopuri militare în primul loc, economice şi politice în al 
doilea rând, au fost cauzele acestor aşezări străine în mijlocul 
populaţiunilor băştinaşe româneşti de origine daco-romană. 


Secuii 


Primii colonişti pe care ungurii i-au fixat în părţile 
răsăritene şi sud-estice ale Transilvaniei au fost secuii. 
Aşezarea lor a avut un scop bine determinat: acela de a păzi 
graniţele răsăritene ale teritoriului stăpânit de unguri, 
împotriva pecenegilor şi cumanilor, popoare care stăpâneau 
ţările de pe versantul răsăritean al Carpaţilor şi care îşi 
întindeau de multe ori stăpânirea şi asupra regiunilor 
transilvănene de dincolo de Carpaţi. 

Date precise asupra colonizării secuilor nu posedăm; ceea 
ce s-a putut stabili cu precizie este doar faptul că ei i-au 
precedat pe coloniştii germani. In regiunile secuieşti de azi 
este foarte probabil că ei au fost aduşi pe la sfârşitul sec. al 
XI-lea sau la începutul sec. al XII-lea, primii colonişti germani 
fiind menţionaţi între anii 1141 — 1161. 

Intr-o primă opiniune, susţinută de toţi cronicarii unguri din 
vechime! şi reînviată în timpurile din urmă de istoricul Bálint 
Hóman, secuii ar fi urmaşii hunilor, recte ai celor 3.000 de 
huni care nu l-au urmat în Sciţia, pe Csaba, fiul lui Attila. 
Aceşti 3.000 de huni ar fi aşteptat undeva în masivul carpatic, 
timp de şase secole, sosirea rudelor lor de sânge, ungurii, 
ajutându-i chiar la cucerirea Panoniei.? 

„După cucerirea împreună a Panoniei, au primit (secuii) o 
parte din ţară, totuşi nu în câmpia Panoniei, ci au trăit aceeaşi 
soartă VECINI IN MUNŢI CU BLACHII, cu care s-au amestecat şi 


l La mijlocul sec. al XVI-lea, Anton Verancsics afirma că secuii au 
origine hunică (Vezi Monumenta Hungariae Historica, Scriptores, Il, 
Budapest, 1857, p. 143-144). 

2 Hóman Bálint, Der Ursprung der Siebenbürger Szekler în 
„Ungarische Jahrbücher”, vol. II, Berlin, 1922, p. 9-36. 


de la care se spune că au împrumutat alfabetul”. 

Citatul este din Gesta Hungarorum al lui Simonis de Keza, 
preot la curtea lui Ladislau al IV-lea (1272—1290) care s-a 
inspirat, după cum afirmă istoricii moderni unguri, din Gesta 
Hungarorum din epoca lui Ladislau cel Sfânt, care a domnit la 
sfârşitul veacului al XI-lea (1077 — 1095).! 

Fapt curios: din aceste cronici, ungurii împrumută numai 
tradiţia hunică a originii secuilor, pentru a dovedi caracterul 
autohton al enclavei din estul Transilvaniei. Aceiaşi unguri, 
însă, îndepărtează afirmaţia categorică a cronicarilor cu 
privire la anterioritatea românilor atât faţă de unguri cât şi de 
secui, afirmaţie care este exprimată în termeni categorici de 
vechile documente ungare. Am citat acest caz spre a scoate 
în evidenţă, o dată mai mult, pasiunea de care dau dovadă 
istoricii unguri atunci când scriu şi comentează istoria 
Transilvaniei. 

Hunfâlvy s-a ridicat împotriva acestei susţineri privitoare la 
originea secuilor, afirmând că secuii nu sunt mai puţin unguri 
decât ungurii propriu-zişi, şi că „ei au fost transplantaţi din 
ţara Mumă ca păzitori ai frontierelor din răsărit”.? Teoria 
colonizării secuilor în marginea răsăriteană a Ardealului este 
susţinută de mulţi istorici, care nu admit teoria hunică a 
originii lor. Nu toţi istoricii însă, sunt de acord cu originea 
maghiară a secuilor. Zeci de teorii au fost lansate pentru 
luminarea misterului care învăluie obârşia secuilor, fără ca 
totuşi vreuna să fi putut rezista criticii istorice. 

Un călugăr englez din secolul al XVII-lea îi socoate pe secui 
drept o ramură a sciţilor, adusă în Transilvania de huni. 


1 Simon de K&za, Gesta Hungarorum, cap. 21, în Scriptores, |, p. 162- 
163; despre adoptarea alfabetului latin de la români, vezi şi S. Puşcariu, 
Alfabetul secuilor şi slovele chirilice, în „Analele Academiei Române. 
Memoriile Secţiunii literare”, seria a Il-a, tom. XXVI, 1904-1905, p. 53-63. 

2 Hunfâlvy Pál, Ethnographie von Ungarn, p. 200; Idem, Die Rumänen 
und ihre Ansprüche, p. 44; Idem, A Székelyek (Secuii), Budapest, 1880. 

3 A Prospect of Hungary and Transylvania... London, 1664, p. 33-40. 
Autorul englez preia ideea originii scitice a secuilor de la cărturarul sas 
Georg Reichersdorffer, care a scris Chronographia Transilvaniei, editată la 
Viena în anul 1550. Ea a fost publicată de J. Bongars, Rerum 
Hungaricarum Scriptores, Frankfurt, 1600, p. 582-589; Schwandtner, 


Istoricul luliu (Gyula) Pauler susţine originea lor maghiară.! 
Karol Szabó? vede în ei pe urmaşii cabarilor din rasa 
Chazarilor. Ladislau Réthy afirmă că secuii ar fi o ramură a 
pecenegilor’, losif Thury îi consideră huno-avari“ şi, în fine, J. 
Karácsonyi, după ce a crezut că secuii sunt urmaşii 
bulgarilor, în timpurile din urmă a renegat prima sa opiniune, 
afirmând de data aceasta că secuii ar fi urmaşii direcţi ai 
gepizilor, popor de neam germanic.’ 

D-l G. Popa-Lisseanu, unul dintre cercetătorii români de 
seamă ai problemei secuieşti, căruia îi datorăm multe din 
datele cu privire la secui, vede în volte-face-ul postbelic al lui 
Karâcsonyi o tendinţă de a arunca o punte între germanism şi 
maghiarism, deci un substrat politic într-o problemă care ar 
trebui să fie dominată numai de consideraţiuni ştiinţifice.” 

Indiferent însă de originea secuilor, ceea ce este astăzi 
precis este faptul că înainte de a se fi fixat în regiunile 
limitrofe ale Transilvaniei, secuii se găseau în alte părţi ale 
Ungariei, documentele  menţionându-i atât în regiunea 
nordică a Ungariei, cât şi în alte ţinuturi ale aceleiaşi ţări, în 
toate ocaziunile ei fiind amintiţi drept apărători de castre şi 


Scriptores Rerum Hungaricarum veteres, Viena, 1746, p. 800-810. 

1 Pauler Gyula, A magyarok megtelepedessrăl (Descălecarea 
ungurilor), în „Szăzadok”, 1877, p. 373-396; 481-499. 

2 Szabó Károly, Királyi telepitvânyesek-6 a székelyek? (Sunt secuii 
colonizați de regi?), Târgu Mureş, 1884. 

3 Réthy, L., A székely név (Etnonimul „secui”), în „Ethnographia”, 
1890. Despre diversele opinii cu privire la originea secuilor vezi şi G. Popa- 
Lisseanu, Păreri diferite asupra originii secuilor, în „Universul”, 19 ian. 
1937. 

4 Thury losif, A székelyek eredete (Originea secuilor). Cluj, 1898, în 
„Erdelyi Muzeum”, 1898, p. 216. 

5 Karácsonyi J., A székelyek eredete és Erdélybe való települése 
(Originea secuilor şi aşezarea lor în Ardeal), Budapest, 1905. 

6 Idem, Die Vorfahren der Szekler und die Szekler Madjaren, în „Volk 
unter Völkern”, Breslau, p. 285. 

7 G. Popa-Lisseanu, Originea secuilor şi secuizarea românilor, 
Bucureşti, 1941, p. 40-41. Această teorie a lui Karâcsonyi a fost primită cu 
simpatie de istoriografia germană, fapt pentru care i s-a şi asigurat 
publicarea în limba germană (în „Volk unter Völkern” din Breslau). 

8 Vezi şi Hóman Bálint, /oc. cit., p. 21. 


de burguri. 

„Secuii, după cum afirmă d-l Popa-Lisseanu, sunt în acea 
epocă mai puţin un trib decât o profesiune: servientes regis, 
servitorii regelui”. 

Inceputurile acestor apărători de profesie, mercenari cu 
aşezări proprii, obţinute în schimbul serviciilor prestate, în 
mod fatal trebuie să fi fost modeste, secuii constituind o 
„Clasă socială”, iar nu un popor. Prin evoluţia normală, aceste 
elemente colonizate în mijlocul românilor (de la care, 
subliniem, ei au împrumutat şi alfabetul) ar fi trebuit să fie 
înglobate de masa autohtonă, prin asimilare. S-a petrecut 
însă fenomenul contrar: masa băştinaşă a dispărut aproape în 
întregime, elementul colonizat devenind dominant în aşa- 
numita „regiune secuiască” din cele trei judeţe marginale: 
Ciuc, Odorhei şi Trei Scaune, la care se adaugă şi o porţiune 
din judeţul învecinat al Mureşului. 

Pe întreaga întindere a României se aflau, în 1930, la data 
recensământului, aproape 1.500.000 unguri. Dintre aceştia, 
500.000 (exact 496.184) adică o treime, erau secui’. 
Cantonaţi într-o regiune relativ redusă ca suprafaţă, ei au 
reuşit a da străvechiului pământ al Dacici aspectul unui 
teritoriu eminamente unguresc, în primul loc din cauza 
maselor compacte locuind un teritoriu restrâns şi, în al doilea 
loc, din cauza limbii ungureşti pe care ei şi-au însugşit-o din 
vremuri străbune. Această regiune apare mai ungurească 
încă decât cele mai pure regiuni ungureşti din Ungaria 
propriu-zisă, unde mai stăruie încă elemente slave şi 
germane străvechi. 

Că au fost români în regiunile azi locuite de secui, ne-o 
spune cronica lui Simonis de Keza:, ne-o spun actele vechi 
ungureşti care pomenesc de cnezatele românilor din mijlocul 


1 G. Popa-Lisseanu, Sicules et roumains. Un proces de 
denationalisation, Bucureşti, 1939, p. 18. 

2 Recensământul populaţiei din România pe anul 1930 înregistrează 
1.425.507 unguri şi secui, care reprezentau 7,9% din populaţia ţării (Vezi 
Recensământul general al populației din România din 29 decembrie 1930, 
vol. II, 1938, p. XXIV). 

3 Simon de Kéza, /oc. cit., p. 162— 163. 


secuimii, ne-o spun toate statisticile efectuate în cursul 
vremurilor. Acum, din cei 496.184 locuitori ai regiunii 
secuieşti, numai 68.423 sunt români, sau cel puţin s-au 
declarat ca atare, căci dintre aceştia, 11.402, deşi români, nu 
ştiau să vorbească româneşte.! 


Deznaţionalizarea românilor din secuime 


Vom trece în revistă mijloacele pe care le-au întrebuințat 
ungurii pentru a deznaţionaliza pe românii din Secuime, spre 
a se vedea cum, după o stăpânire caracterizată prin violenţă, 
s-a ajuns a se crea o stare aparentă, înşelătoare, pe care 
totuşi s-a putut sprijini edificiul şubred, ridicat în 1940 la 
Viena. 

Într-adevăr, cine urmăreşte noua frontieră dintre cele două 
ţări, lesne va putea observa că masa compactă secuiască a 
fost un factor determinant pentru delimitarea acestei 
frontiere dintre România şi Ungaria. 

„Unul dintre câştigurile cele mai mari ale noii reglementări 
teritoriale, spunea după Diktatul de la Viena, d-l Vilmos 
Ziegler din Ministerul Afacerilor Străine al Ungariei, în studiul 
său Întoarcerea la Patria-Mumă a răsăritului, este, fără 
îndoială, reîntoarcerea la Patria-Mumă a secuimii, a uneia 
dintre ramurile cele mai de preţ, din punct de vedere rasial, a 
ungurilor”. 

În primul rând, acei care au fost deznaţionalizaţi prin 
tentaţiile de tot felul a fost clasa suprapusă, din care se 
recrutau  voievozii (care în unele regiuni aveau sub 
conducerea lor un teritoriu infim ca suprafaţă), cnezii şi 
boierimea, înnobilarea şi înzestrarea lor cu domenii regale 
(tot pământul, în concepţia Evului Mediu era proprietatea 
regelui), erau condiţionate de maghiarizarea şi trecerea lor la 
catolicism.? Singurii boieri transilvăneni care şi-au păstrat 


1 G. Popa-Lisseanu, Originea secuilor şi secuizarea românilor..., p. 
117; Recensământul general al populaţiei din România din 29 dec. 1930, 
vol. Il, 1938, p. LVIII-LX. 

2 În anul 1366 regele Ludovic de Anjou a inaugurat politica oficială de 
stat de maghiarizare a românilor, de excludere a lor din viaţa politică, de 


nealterată credinţa lor strămoşească, au fost boierii din 
Făgăraş şi aceasta graţie, în prim rând, contactului 
permanent cu românii de dincoace de Carpaţi şi, în al doilea 
rând, graţie situaţiei politice speciale a ţinutului.! Numărul 
extrem de mare de drepturi şi privilegii de care se bucurau 
secuii, au fost, după cum spune d-l Popa-Lisseanu, mai mult 
ca oriunde mărul ademenitor, au fost capcana în care au 
căzut românii din partea locului.? 


Deznaţionalizarea prin religie 


Pătura de jos — țărănimea — mai tradiționalistă şi mai 
conservatoare a tradiţiilor străbune, a fost mai refractară 
trecerii la catolicism. Mai mult încă, se pare că ritul ortodox a 
fost de natură să influenţeze atât de serios populaţia 
secuiască, încât în 1234 însuşi Papa Grigore al IX-lea a socotit 
necesar să intervină în privinţa fidelilor care părăseau 
biserica catolică îmbrăţişând ortodoxismul şi aceasta „în 
interesul acelor unguri şi germani din regatul Ungariei, care 
făcându-se un popor cu Valahii, deopotrivă cu ei dispreţuiau 
pe episcopul catolic al Cumaniei, primind sfintele taine de la 
nişte pseudo-episcopi care ţineau ritul grecilor”'.? 

Către sfârşitul secolului al XIII-lea începe o adevărată 
prigoană împotriva ortodocşilor, socotiți schismatici şi eretici. 
Sinodul de la Buda, care a avut loc în 1299, hotărăşte că le 
este interzis românilor să-şi zidească biserici sau alte locaşuri 


teamă că şi românii din Transilvania vor înlătura nobilimea maghiară, vor 
prelua conducerea voievodatului transilvănean şi se vor uni cu celelalte 
state feudale româneşti de la sud şi est de Carpaţi, care, la 1330 şi 1363- 
1365, obţinuseră victorii decisive împotriva regatului ungar. Astfel, regele 
acorda nobililor unguri dreptul de a „stârpi” şi nimici pe răufăcătorii de 
orice neam şi mai ales pe români” (Vezi Fr. Zimmermann — C. Werner — 
G. Muller, Zur Geschichte der Deutschen in Siebenbürgen, vol. Il, Sibiu, 
1897, p. 256-259), 

1 G. Popa Lisseanu, op. cit., p. 72. 

2 Ibid., p. 75. 

3 De fapt se referă la episcopatul cumanic al Milcoviei. Vezi Arhiva 
Vaticanului, Regesta Vatican, vol. XVIII, f. 229-230, Hurmuzaki- 
Densuşianu, Documente, vol. |, p. 132-133). 


de rugăciune, sau să ia parte la slujba religioasă oficiată în 
bisericile existente.‘ 

In anul 1428 regele Sigismund decisese: „să se despoaie 
de avere toţi nobilii şi cnezii care ţin pe moşiile lor preoţi 
ortodocşi, ce duc poporul în rătăcire, iar preoţilor care vor 
boteza vreun copil în religia ortodoxă să li se confişte averea.” 

In asemenea condiţii, este uşor de înţeles că mulţi dintre 
români s-au văzut nevoiţi să-şi părăsească credinţa 
strămoşească, ceea ce în mod fatal conduce la adoptarea 
maghiarismului, religia fiind în acele vremuri pivotul 
naționalităților în formaţie. Primul rege al ungurilor, Ştefan cel 
Sfânt, n-a primit el oare şi titlul şi coroana de la papa 
Silvestru, şeful suprem al bisericii catolice? 

După înfrângerea de la Mohács în 1526 şi transformarea 
Budei în paşalăc turcesc. Transilvania devine principat 
autonom. In timpul principilor ardeleni, trecuţi la Calvinism, 
persecuțiile n-au încetat, ci dimpotrivă s-au întețit. Românii 
ortodocşi, puţini câţi au mai rămas, tot eretici erau 
consideraţi, de data aceasta nu însă, de catolici, ci de... 
ereticii calvini. 

Dieta ardelenească de la Sibiu hotărăşte în 1566 ca 
„Episcopii români, fie preoţi sau călugări, care n-ar voi să se 
lepede de erezie, şi ar continua să ducă poporul spre pieire, 
să fie scoşi din ţară”.? Unirea cu biserica de la Roma n-a făcut 
să înceteze persecuțiile îndreptate împotriva românilor 
ortodocşi. Toate aceste persecuții au produs, după cum era şi 


1 Vezi Ştefan Lupşa, Caticismul şi românii din Ardeal şi Ungaria până 
în anul 1556, Cernăuţi, 1929; textul din 1299 se află la p. 59, în 
bibliografie. 

2 Ştefan Lupşa, op. cit., p. 74-75, Şt. Meteş, /storia bisericii şi a vietii 
religioase a românilor din Ardeal şi Ungaria, Arad, 1918, p. 41; G. Popa 
Lisseanu, op. cit., p. 73. 

3 Şt. Meteş, op. cit., p. 41; vezi şi G. Popa-Lisseanu, op. cit., p. 74. În 
noiembrie 1566, Dieta Transilvaniei decreta exterminarea tuturor 
preceptelor religioase contrare doctrinelor luterană şi calvină. Se 
prevedea distrugerea bisericii românești, suprimarea ierarhiei, confiscarea 
bunurilor ei. Biserica românească era declarată tolerată şi lăsată la bunul 
plac al principelui şi al dietei ungare (G. Barițiu, Părţi alese din istoria 
Transilvaniei, Sibiu, 1889, p. 129 şi urm.). 


firesc, mari fisuri în masa românească din secuime. 

Statisticile pentru vremurile vechi lipsesc. Din cele 
existente, cu începere din secolul al XVIII-lea, reiese în mod 
clar că de unde în anul 1700 românii mai reprezentau încă o 
proporţie de 30% din populaţia regiunii secuieşti, procentul a 
scăzut în timp de numai 200 de ani la 5%, cu tot indicele 
ridicat al natalității româneşti.! 

In cele 100 comune ale judeţului secuiesc Trei Scaune mai 
existau români, în 1733, în 94 comune. Acum, în 26 comune 
din acel judeţ nu mai există nici un român, în alte 46 comune 
populaţiunea românească este cu mult scăzută faţă de 
numărul populaţiei din 1733 şi în sfârşit, numai în 22 comune 
creşterea populaţiei a urmat cadenţa normală.? 

Din statisticile întocmite în 1733, 1750, 1760, 1805, rezultă 
că aşa-numitul „bloc secuiesc” era străpuns de numeroase 
enclave româneşti.” Într-adevăr, în acele vremuri nu a existat 
nici o comună în regiunea secuiască în care să nu se fi găsit 
români. |n mai puţin de 170 de ani au fost secuizate complet 
comune întregi, aşa că aspectul iniţial, eminamente 
românesc, al regiunii s-a schimbat radical. 

Secuizarea a continuat şi în timpul primului război mondial, 
când puţinii români, care au reuşit să înfrunte prigoana 
maghiarizării forţate, au fost obligaţi să îmbrăţişeze religiile 
calvină sau catolică. Fapt interesant de menţionat: secuizarea 
a continuat să-şi producă efectele chiar şi în timpul 
dominaţiei româneşti şi anume în primii ani de stăpânire 
românească, din cauza fenomenelor inerente vieţii (căsătorii 
mixte, botezuri, în singurele biserici existente etc.). „Chiar 
sub dominaţia românească, scria d-l Sabin Opreanu în 1927, 
românii nu pot să reziste presiunii maselor secuieşti”.* 

Deşi secuizarea văduvise întregul teritoriu de elementele 


1 G. Popa-Lisseanu, op. cit., p. 77-79. 

2 Ibid., p. 78-79 şi 136-141. 

3 Ibid., p. 130-154. 

4 Sabin Opreanu, Săcuizarea românilor prin religie, Cluj, 1927; Idem, 
Ținutul săcuilor. Contribuţii de geografie umană şi de etnografie, în 
„Lucrările Institutului de geografie al Universităţii din Cluj”, vol. III, Cluj, 
1928, p. 107 şi urm. 


româneşti, totuşi ungurii, pentru a marca şi mai mult 
caracterul unguresc al „blocului”, îi scoseseră pe români — 
aşa puţini câţi erau — din statisticile lor. Metoda era 
simplistă. Erau trecuţi drept unguri toţi acei care vorbeau 
ungureşte. Or, după 1.000 de ani de conlocuire cu secuii, era 
firesc ca şi populaţiunea românească să vorbească limba 
ungară. Naivitatea constă în aceea că din rubrica învecinată 
cu aceea a naționalităților, şi anume din rubrica religiei, 
reieşea situaţia reală. Românii — şi numai ei — erau de religie 
ortodoxă sau greco-catolică, secuii şi ungurii fiind calvini, 
catolici etc. Or, de unde la rubrica naționalităților, românii 
erau trecuţi cu un număr infim de locuitori, la aceea a 
religiilor exclusiv româneşti (ortodoxă şi greco-catolică) 
numărul lor apărea considerabil sporit. In judeţul secuiesc 
Odorhei, de pildă, deşi la rubrica naționalităților românii 
figurau numai cu 2.840 suflete (statistica ungurească din 
1910), numărul lor era în realitate cu mult mai mare şi acest 
lucru se putea constata chiar din statistica oficială, cercetând 
rubrica religiilor, unde românii figurau cu 5.528 suflete.! 

Alt caz mai concludent încă pentru a învedera mistificările 
autorităţilor maghiare: în statistica din 1910, românii din 
comuna Micfalău — Trei Scaune — figurau cu numărul infim 
de 6 locuitori. Ortodocşii şi greco-catolicii din comună figurau 
însă, în aceeaşi statistică, cu 918 suflete?, ceea ce pentru un 
cunoscător al situaţiunilor de fapt reprezenta cifra reală a 
românilor din acea comună. Pentru acei care nu cunoşteau 
însă dedesubturile metodelor de mistificare maghiare, 
statisticile ungureşti erau de natură a impresiona. 

Ultimul secol a cunoscut mijloacele violente ale 
deznaţionalizării forţate pe care autoritatea ungurească a 
exercitat-o în regiunea secuiască, cu mai multă vigoare încă 
decât pe restul teritoriului. De unde, însă, în restul 
Transilvaniei, românismul a putut — graţie superiorității sale 
numerice — să reziste cu mai multă eficacitate atacurilor 
dezlănţuite împotriva lui, în secuime deznaţionalizarea a avut 
efectele cele mai dezastruoase pentru elementul românesc. 


1 G. Popa-Lisseanu, op. cit., p. 130-154. 
2 Ibid., p. 140-141. 


Ea a îmbrăcat caracterul unei veritabile exterminări. 

Scriitorul maghiar Geza Kosztelszky nu s-a sfiit să confirme 
în mod public şi cu un cinism uimitor, ţelurile de 
deznaționalizare ale politicii minoritare ungureşti de la 
sfârşitul secolului al XIX-lea. 

„Să lăsăm la o parte, zicea el în broşura intitulată Politica 
națională, minciuna convenţională conform căreia noi 
pretindem că nu vrem să ucidem naţionalităţile nemaghiare. 
DA — continua el — NOI VREM SA LE SUPRIMAM ŞI TREBUIE 
SĂ LE SUPRIMĂM”.! 

lată regimul pe care unii dintre partizanii Lordului 
Rothermere îl citează ca exemplu de „toleranţă”! 

Ministrul de interne al Ungariei din acea epocă — 
Hyeronimy — s-a grăbit să-l felicite pe autorul acestor 
rânduri, declarându-se, în felul acesta, solidar cu tendinţele 
de deznaționalizare totală a minorităţilor din Ungaria afişate 
de publiciştii „naţionalişti” maghiari. 

Scopul urmărit de unguri şi-a produs efectul cu prisosinţă. 
Există însă urme care nu se şterg, mărturii vii ale unui trecut 
nu prea îndepărtat care stăruie ca un cap de acuzare 
permanent, în pofida aparenţelor înşelătoare. In multe din 
satele secuieşti întâlneşti, într-adevăr, bisericuțe ortodoxe şi 
greco-catolice — învecinate de cele mai multe ori ca „două 
surori orfane” — şi care sunt părăsite, întrucât din acele sate 
românii au dispărut de mult. Prin simpla lor prezenţă, însă, 
aceste lăcaşuri sfinte părăsite, reconstituie în culori vii un 
trecut pe care Istoria l-a înregistrat şi pe care încercările 
ungureşti disperate sunt neputincioase a-l denatura. 


1 Géza Kosztelszky, Nemzeti politika a Feldvidsken (Politica naţională 
în Ţinutul de Sus [Slovacia]), Budapest, 1898, p. 25; vezi şi Romulus 
Seişanu, România. Atlas istoric, geopolitic, etnografic şi economic, 
Bucureşti, 1936, p. 123; vezi şi Zenovie Pâclişanu, L'art et la maniere de 
faire des Hongrois. Méthodes de recrutement des citoyens magyars, 
Bucureşti, 1942, p. 6. Câţiva ani mai târziu, în 1907, secretarul Consiliului 
de Miniştri ungar, dr. Reiner Zsigmond scria: „Principiul necesar şi general 
afirmat pentru unitatea naţiunii maghiare şi manifestarea hotărâtă a 
energiilor ei este a maghiariza” (Reiner Zsigmond, A Keleti vallású magyar 
nemzeti egyház szervezése / (Organizarea bisericii naționale maghiare de 
rit răsăritean, Budapest, 1907, p. 13). 


Deznaţionalizarea românilor prin şcoală 


Am văzut rolul Bisericii în acţiunea de deznaționalizare a 
românilor. Biserica a fost secondată de tovarăşa ei 
nedespărţită: şcoala. Primele şcoli din Transilvania au fost 
şcoli confesionale. Or, este lesne de imaginat că dacă biserica 
ortodoxă era supusă unor atacuri atât de înverşunate, şcolile 
ortodoxe, în mod fatal, trebuiau să fie infime ca număr. Copiii 
românilor erau obligaţi să frecventeze şcolile ungureşti, unde 
nu se auzea vorbindu-se româneşte decât în cele două ore 
săptămânale de catechism. 

În toată regiunea secuiască existau 27 şcoli româneşti faţă 
de 430 — patru sute treizeci — şcoli maghiare de toate 
categoriile.! Aceasta era situaţia în învăţământul primar. 
Proporția era deci: o școală românească fată de 76 şcoli 
ungureşti, ceea ce întrecea chiar disproporţia zdrobitoare 
dintre numărul românilor şi acel al secuilor, disproporţie care 
se cifra la un român faţă de şapte secui. 

În ceea ce priveşte situaţia din învăţământul superior, ea 
era cu adevărat tragică. ÎN ÎNTREAGA REGIUNE SECUIASCĂ 
NU EXISTA, ÎNAINTEA PRIMULUI RĂZBOI MONDIAL, ABSOLUT 
NICI O ŞCOALĂ SECUNDARĂ SAU PROFESIONALĂ 
ROMÂNEASCĂ. În schimb, ungurii aveau 10 licee, 15 şcoli 
civile, 4 şcoli profesionale, 20 şcoli de ucenici, 25 şcoli de 
agricultură, adică un total de 55 şcoli superioare, față de nici 
una românească.? 

Românii, de altfel, nici nu aveau dreptul să frecventeze 
şcolile mai înalte dacă nu aparţineau unei confesiuni 
religioase maghiare. 

Şcoala ungară urmărea un scop bine determinat: să 
transforme statul polinaţional unguresc într-un stat unitar, 
indiferent dacă pentru realizarea acestui ţel trebuia să se 
recurgă la siluirea  conştiinţelor. În atari condițiuni, 
acuzaţiunea pe care contele Albert Apponyi a adus-o 
românilor în voluminosul tom propagandistic Justice for 


1 G. Popa-Lisseanu, op. cit., p. 87. 
2 Ibid. 


Hungary, acuzaţiune privitoare la lipsa de instrucţiune a 
poporului român din Ardeal, îmbracă pur şi simplu caracterul 
unui cinism revoltător. Căci este cinism a refuza să acorzi 
minoritarului instrucţiunea în limba lui şi, în urmă, să-l acuzi 
de analfabetism! 

Obligaţi a merge la şcolile primare ungureşti, din lipsă de 
şcoli româneşti, obligaţi a vorbi în toate împrejurările limba 
maghiară, înconjurați din toate părţile de mase compacte 
secuieşti, supuşi la tot felul de presiuni şi ingerinţe din partea 
Administraţiei de Stat, românii din regiunea secuiască au 
ajuns cu timpul să nu se mai poată exprima în româneşte şi, 
culmea ironiei, mulţi dintre ei îşi declinau în ungureşte 
naționalitatea românească: „EN OLÁH VAGHOK” (Eu sunt 
român!).! 

In epoca în care nu ajunsese să plângă pe ruinele edificiului 
prăbuşit, contele Albert Apponyi, care, este locul s-o amintim, 
a contribuit, prin legile edictate de el, la această prăbuşire, 
spunea că în Ungaria nu trebuie să existe o altă cultură decât 
acea maghiară şi că pătura intelectuală, „crema societăţii” 
trebuie să aparţină cu orice preţ ungurilor. Orgoliul 
caracteristic firii ungare făcea loc de data aceasta unui 
utilitarism prea puţin orgolios. Ceea ce îi interesa pe 
conducătorii destinelor  ungureşti, era că aşa-numita 
„intelligentsia” ungurească să fie de limbă maghiară, de 
confesie maghiară, indiferent dacă ea era de obârşie 
românească, cehă, slovacă sau germană. Pătura intelectuală 
ungurească era deci „maghiară” numai cu numele; în fond 
însă, ea era reunirea laolaltă a păturilor intelectuale a naţiilor 
din care se compunea compozitul edificiu al regatului 
unguresc. 

Este desigur extrem de dificil să recunoşti în ungurul 
secolului al XX-lea pe românul deznaţionalizat de la începutul 
secolului al XIX-lea sau pe slavul maghiarizat de secole, după 
cum cu greu călătorul care poposeşte în faimoasa piaţă San 
Marco din Veneţia poate recunoaşte în locurile unde se ridică 
azi maiestoase Palazzo Ducale, Basilica San Marco, Turnul 
Orologiului şi vestita (Campanile, pajiştea străveche, 


1 /bid., p. 10. 


străbătută de râul Danario. Râul a fost secat. Mărturia istorică 
a existenţei sale, însă, nu va putea fi ştearsă niciodată. 
Romanitatea autentică a ținutului „azi secuiesc” din sud-estul 
Transilvaniei a fost înăbuşită de unguri prin metode care de 
care mai samavolnice. Dispărut-a, oare, pentru aceasta însăşi 
istoria românească a ținutului? 1 

Trecutul a reuşit acum un sfert de veac să reînvie 
dedesubtul lespezii de granit, pe care, cu o îndemânare 
diabolică o aşezaseră stăpânitorii de milenii, dar totuşi 
provizorii, ai fostei provincii romane. Se pare, însă, că 
Dreptatea îşi face cu greu drum în lume. Triumful Adevărului 
asupra aparenţelor înşelătoare a fost realizat în urma unor 
eforturi şi a unor sacrificii nemăsurate. Totuşi, frazeologia 
sterilă şi CIRCUMSTANŢE DE MOMENT, CU TOTUL STRĂINE DE 
PROBLEMA TRANSILVANIEI au reuşit să valorifice aparențele, 
în dauna realităţilor. 

Printr-o propagandă abilă şi susţinută, printr-o continuă 
agitare a opiniei publice mondiale, prin manifestări 
zgomotoase, dar tot pe atât de oportune, de simpatie faţă de 
ţara căreia i se adresau propagandiştii („suntem de obârşie 
gepidă — deci germanică”, spunea Karâcsonyi în Germania”; 
„Suntem amicii Angliei”, spuneau în Anglia, autorii lucrării 
Justice for Hungary), prin tot felul de insinuări conţinute în 
simpla discuţie cu „omul de pe stradă” sau în conferinţa 
cutărui sau cutărui „mare amic al poporului maghiar”, rostită 
la Paris, Londra sau Berlin şi în ultimul timp şi în marile centre 
ale Statelor Unite ale Americii, prin acţiunea de mare 
anvergură a Lordului Rothermere ca şi prin concesiile de tot 
felul făcute de contele Bethlen marilor financiari din City (vezi 
cazul marilor bănci ungureşti „Banca Comercială” din 
Budapesta şi „Banca ungară de Credit”), într-un cuvânt prin 
toate mijloacele, ungurii au ţinut să menţină în actualitate o 
problemă pe care războiul din 1914—1918 o tranşase 
definitiv. 

Erijându-se în „apărători ai civilizaţiei şi ai culturii 
europene”, ungurii au ţinut să pună accentul în special pe 


1 J. Karácsonyi, Die Vorfahren der Szekler und die Szekler Madjaren, 
în „Volk unter Völkern ”, Breslau, p. 285. 


„prigoana (sic) exercitată de români în domeniul Şcoalei”. 
Când vom analiza politica şcolară maghiară, vom stabili o 
paralelă între ceea ce a fost regimul şcolilor în Transilvania 
românească în cursul celor două decenii de guvernare 
românească şi ce a fost regimul şcolilor în Transilvania 
cotropită. 

să analizăm în prealabil celelalte metode întrebuințate de 
unguri pentru realizarea  machiavelicului lor plan: 
transformarea radicală a aspectului teritoriului de la marginea 
răsăriteană a Transilvaniei. 


Maghiarizarea prin administrație 


Bisericii şi şcolii li s-au alăturat în ultimul secol, în acţiunea 
de maghiarizare a românilor din regiunea secuiască, 
administraţia şi armata ungară. Din clipa în care înseşi 
organele de stat — oficialitatea — şi-a asumat sarcina 
deznaţionalizării, rezultatul tangibil al acestei acţiuni nu mai 
putea să întârzie. Administraţia dispune într-adevăr de infinite 
mijloace pentru a forţa cetăţenii de a adopta o atitudine, 
chiar dacă conştiinţa lor o reprobă. Necesităţile imperioase 
ale vieţii de toate zilele sunt mai puternice decât glasul 
conştiinţei. Or, administraţia ungară a ştiut să speculeze 
toate aceste necesităţi, condiţionând satisfacerea lor de 
pierderea naţionalităţii. 

Voiau românii din regiunea secuiască să achiziţioneze un 
pământ, se interpunea institutul acaparator secuiesc „Szekely 
Kirendelcseg” şi pământul era cumpărat de secuit; voiau să 
între românii în composesoratele de câmp, trebuiau să-şi 
lepede în prealabil naţionalitatea?; voiau românii să între ca 
lucrători în întreprinderile naţionale, trebuiau să îmbrăţişeze o 
confesiune maghiară.’ 

Conţii Zenthal şi Bernath din comuna Micloşoara interzic 
românilor să lucreze pe moşia lor, dacă nu-şi schimbă religia. 
Rezultatul imediat al acestei interziceri a fost trecerea la 


1 G. Popa-Lisseanu, op. cit., p. 95-96. 
2 Ibid., p. 94-95. 
3 Ibid., p. 95. 


maghiarism a 48 familii româneşti.! 

Ar fi să nu mai terminăm înşirând mijloacele pe care 
imaginaţia guvernanţilor unguri le-a creat pentru subţierea 
păturii româneşti din sud-estul Transilvaniei şi formarea unui 
bloc masiv maghiar. Maghiar în aparenţă, e adevărat, însă 
mijloc puternic de propagandă pentru susținerea 
revizionismului şi, din nefericire, pentru realizarea lui. 


Armata — factor de deznaționalizare 


Armata a jucat şi ea un rol important în deznaţionalizarea 
românilor din secuime. Singurii dintre românii transilvăneni 
care erau obligaţi să-şi completeze stagiul în regimentele 
ungureşti de honvezi erau românii din secuime. Ceilalţi erau 
trecuţi în regimentele lor respective, în care limba de 
instrucţie era germana. Pentru reangajarea în armată sau în 
jandarmerie, condiţia imperioasă era schimbarea religiei, 
cetăţenia ungară a românilor nefiind suficientă. Se citează în 
acest sens cazuri nenumărate. Vom spicui două, dintr-un 
număr nesfârşit, pentru a se vedea ce transformare radicală 
suferea un român reangajându-se în armată. Românii 
ortodocşi Petru Bârsan şi Niculae Bârsan din Aita Seacă, jud. 
Trei Scaune, ca să devină plutonieri jandarmi, îmbracă în 
întregime haina ungurească, schimbându-și religia şi 
îmbrăţişând ritul reformat, iar numele românesc îl transformă 
într-unul de rezonanţă maghiară, pentru a deveni astfel Peter 
Berszany şi Mikl6s Berszany, iar românul Mihail Suciu din 
Valea Zălanului, de religie creştin ortodox, devine romano- 
catolic, luând şi numele secuiesc de Szöcs Mihalyi.? 

lată ce se ascunde sub aparenţa maghiarismului integral. 

lată adevărații secui, „ramura cea mai nobilă a poporului 
ungar”: Petru şi Niculae Bârsan, Mihail Suciu! 

În mai puțin de 50 de ani, scria în 1902 scriitorul ungur Pál 
Balogh, au dispărut prin maghiarizare 200 comune maghiaro- 
române?. De atunci, cadenţa deznaţionalizării forţate n-a fost 


1 /bid., p. 97. 
2 Ibid., p. 91. 
3 Balogh Pál, A Népfajok Magyarországon (Etniile în Ungaria), Editura 


diminuată, ci dimpotrivă a luat proporţii mai îngrijorătoare 
încă. 


Bloc maghiar pe fundament românesc 


Maghiarizarea românilor din sud-estul Transilvaniei nu este 
aşadar rezultatul unui proces natural, ci consecința 
deznaţionalizării forţate a românilor din acele regiuni. 

lată un adevăr care a fost prea puţin ţinut în seamă atunci 
când s-a procedat la ciuntirea ţării româneşti, împlântându-se 
pintenul maghiar în inima românismului, la câţiva kilometri 
doar de Braşov! 

După una sau două generaţii de la secuizare, românul 
secuizat, ajuns pe o treaptă înaltă a ierarhiei sociale, îşi 
reneagă obârşia, sau dacă nu şi-o reneagă, cum este cazul 
faimosului general ungur Jânos Czecz — român de origine — 
unul dintre capii mişcării ungare din 1843, şeful de Stat Major 
al lui Kossuth, omul de încredere al Generalului Bem (şi el 
polonez de origine) şi şef, după înfrângerea de la Vilâgos 
[Şiria], al Marelui Stat Major din Argentina, îşi împroaşcă cu 
noroi foştii conaţionali, de dragul situaţiei.! 

Ar fi fost desigur imposibil să se stabilească, pe bază de 
simple mărturii şi de acte, genealogia românească a fiecărei 
familii secuizate de mai bine de două generaţii. Pentru a se 
face o discriminare între elementele de bază ale „blocului 
secuiesc” s-a recurs atunci la metoda ştiinţifică. 

Românii, în cursul celor 20 de ani de stăpânire a regiunii 
secuieşti, au făcut apel la glasul sângelui, de data aceasta la 
propriu, nu la figurat. 

Ar fi absurd să se afirme că blocul maghiar secuiesc, care a 
cântărit atât de greu în balanţa nedreptăţii de la Viena, este 
în întregime rezultatul deznaţionalizării românilor. 


Ministerului Instrucțiunii, Budapest, 1902. Apud G. Popa-Lisseanu, 
Originea secuilor şi secuizarea românilor, p. 125. 

l János Czecz era fiul unui grănicer român din satul Săsciori, judeţul 
Făgăraş. Totuşi, venit în fruntea armatelor ungare, să înăbuşe revoluţia 
română în Transilvania, a dat ordin trupelor sale care treceau prin Ţara 
Oltului să nu atace satul părinţilor săi, Săsciori (/bid., p. 92). 


Ar fi însă tot atât de nedrept față de români, dacă nu s-ar 
recunoaşte participarea într-o largă măsură a românilor din 
secuime la crearea masei compacte, de aspect maghiar, din 
această regiune. 

„Intr-o conştientă acţiune de deznaționalizare, spunea 
profesorul luliu Moldovan din Cluj, secuii şi-au sporit forţa lor 
numerică şi cu sânge românesc”.! 

S-a procedat deci, pe cale ştiinţifică, la cercetarea originii 
etnice pe baza compoziţiei serologice a sângelui. Experienţa 
a îmbrăţişat un număr de analize fără precedent de mare în 
istoria medicinii. Doctorii P. Râmneanţu şi P. David, care au 
întreprins această vastă experienţă, au efectuat 10.600 
analize serologice asupra secuilor şi 3.856 asupra românilor. 
Rezultatul posedă deci tăria unei certitudini perfecte. 
Cercetătorii au ajuns la următoarele concluzii: indicele 
sanguin al românilor din secuime este egal cu acela al 
românilor de dincoace de Carpaţi şi, ceea ce este mai 
concludent încă, în quasiunanimitatea cazurilor, el este egal 
cu acel al secuilor şi diferă radical de acel al ungurilor 
propriu-zişi.? Din rezultatele obţinute s-a putut trage concluzia 
că secuizarea românilor datează din secolul al XII-lea. 

lată un auxiliar al istoriei, pe care nu-l puteau desigur 
prevedea ungurii la începutul operei lor nefaste de 
transformare a unui pământ curat românesc într-unul de 
aspect „curat maghiar”. 

Intrucât întreg eşafodajul ridicat de propaganda maghiară 
după retrocedarea Transilvaniei către România se sprijină în 
primul loc pe „blocul maghiar” din cele 4 judeţe secuieşti 
(către care unii dintre propagandiştii mai zeloşi cereau chiar 
crearea unui „coridor” care să unească Ungaria de Munţii 
Carpaţi) ne vom mai opri o clipă asupra acestei importante 
probleme. 


1 /bid., p. 106. 

2 P. Râmneanţu — P. David, Cercetări asupra originii etnice a 
populației din sud-estul Transilvaniei pe baza compoziției serologice a 
sângelui, în „Buletinul eugenic şi biopolitic”, 1935, p. 36-66; vezi şi P. 
Râmneanţu, Origine ethnique des Séklers de Transylvanie, în «Revue de 
Transylvanie», 1935, nr. 1, p. 45-59 + 1 pl. 


Faptul contopirii elementului românesc cu acel unguresc nu 
a rămas fără urmări vizibile. Secuizarea completă a 
elementului românesc producându-se în mod lent, timp de 
secole, s-a constatat cu timpul o influenţă marcantă a 
elementului absorbit asupra elementului absorbant. 
Fenomenul este lesne explicabil dacă aruncăm o privire 
retrospectivă asupra istorici poporului român. Toate naţiile 
care s-au aflat în contact îndelungat cu românii şi au 
convieţuit cu ei în mod paşnic, au fost absorbite, treptat, 
treptat, de români. Forţa lor de asimilare s-a dovedit a fi deci 
dintre cele mai puternice. Atunci, însă, când prin mijloace 
violente ungurii i-au deznaţionalizat, făcându-i să se piardă în 
masa secuiască, forţa lor irezistibilă n-a încetat să se 
manifeste, românizând datinile, obiceiurile şi felul de viaţă ale 
poporului cu care s-au contopit. 

Prin desişul maghiarismului se zăresc deci, ici-colo, unele 
luminişuri ale românismului deznaţionalizat. Secuii păzesc 
unele sărbători pe care numai românii ortodocşi le respectă; 
ei ţin posturi caracteristice confesiunilor române; au adoptat 
unele obiceiuri care sunt mărturii vii ale prezenţei elementului 
românesc în masa maghiară. De pildă: ei trag clopotele 
bisericii vara, când se adună nori grei care ameninţă cu 
grindină, ţin şezători de fete şi feciori, fac clacă, au colinde şi 
irozi, vicleimul este o traducere fidelă a  vicleimului 
românesc!, la arminden pun mesteacăn la poarta fetelor şi 
flăcăilor, cred în „crai nou”, au tradiţia fiarelor etc. 

Aceste obiceiuri mărunte care formează caracteristica 
fiecărei naţiuni în parte şi care contribuie la diferenţierea lor, 
îndătinate de secole şi intrate parcă în firea poporului, n-ar fi 
putut fi asimilate în număr atât de mare de un alt popor, dacă 
nu s-ar fi produs pe o scară întinsă contopirea între cele două 
popoare. 

Secuii au adoptat apoi cântecele şi baladele româneşti. 
Subiectele acestor producţii populare sunt copia fidelă a celor 


1 M. Balaş, în „Székely Múzeum Ertesitâje” („Anuarul muzeului 
secuiesc”), IIl, Sf. Gheorghe, 1902, p. 32 şi urm.; vezi şi Sabin Opreanu, 
Săcuizarea românilor prin religie, p. 38-39. 


similare din literatura populară românească.! 

Desigur că împrumuturile între popoarele conlocuitoare 
sunt frecvente. Aici însă, nu remarcăm un împrumut în dublu 
sens, de la secui la români şi de la români la secui. Români; 
nu au adoptat obiceiuri şi datini secuieşti. Numai secuii le-au 
adoptat pe acele româneşti. Explicaţia fenomenului este deci 
în mod cert: PREZENŢA ROMÂNILOR ÎN MIJLOCUL MASELOR 
SECUIEŞTI. 

O altă dovadă peremptorie a obârşiei româneşti a unei 
părţi importante din masa secuiască de azi o formează 
numele de localităţi, de văi, de dealuri, lunci, câmpii, din 
această regiune. Cităm, printre altele, numele topice: Desiş, 
Coasta, Frumoasa, Fântâna, Zăpada, Lunca, Vadu, Murgu, 
Izvor, purtând pecetea indiscutabilă a românismului. 

Odată cu românii au intrat în secuime şi multe cuvinte din 
limba românească de origine latină. Pentru multe dintre 
aceste cuvinte împrumutul este direct, iar pentru altele el 
trece prin filiera slavă. 

Dar în ce domeniu oare nu se oglindeşte influenţa 
străveche românească? In artă, avem construcţiile de lemn, 
copii fidele ale construcţiilor de acelaşi gen, caracteristice 
românilor; avem sculptura cu motive geometrice, tranşant 
deosebită de aceea a ungurilor şi saşilor; avem motivele 
muzicale care apropie mai mult muzica populară secuiască de 
aceea a românilor decât de aceea a ungurilor din Pustă, în 
sfârşit, jocurile populare şi îmbrăcămintea secuilor se resimt 
şi ele de participarea elementelor româneşti în formarea 
caracterului naţional secuiesc. Atâtea fisuri adânci în blocul 
maghiar din sud-estul Transilvaniei, pe care numai ochiul 
exersat al cercetătorului atent le poate descoperi. 

Până în ultimul timp, de altfel, secuii se simțeau cu mult 
mai aproape de români decât de unguri, pe care-i socoteau 
drept străini. Mihály Szőke, pe care d-l Silviu Dragomir îl 
numeşte „un savant care a studiat în mod admirabil problema 
secuilor”?, admitea cu regret înaintea războiului mondial din 


1 M. Balaş, /oc. cit., p. 70; vezi şi Elie Câmpeanu, Vechimea românilor 
în Secuime, în „Revista generală a învăţământului”, 1928, p. 81-83. 
2 Silviu Dragomir, La Transylvanie roumaine et ses minorités 


1914 că secuii cunosc mai bine Bucureştii decât Budapesta şi 
că numesc Moldova „ţara din interior” (belföld). Tot el cita 
cuvântul unei mame din secuime a cărei fiică pleca să se 
angajeze în serviciu în Moldova: „Prefer ca ea să plece în 
Moldova şi nu la Budapesta, căci cel puţin acolo, ea nu va fi în 
ţară străină”.! 

Este mai presus de orice îndoială că nu ne găsim în faţa 
unor cazuri izolate de simpatie faţă de poporul vecin al 
românilor, ci în prezenţa unor simţăminte (adânc 
înrădăcinate) de atracţie faţă de poporul care a servit de 
element component al maselor secuieşti de azi. „Vocea 
sângelui”, dar de data aceasta în sens figurativ. 

Tendinţa de a emigra în Moldova, unde cu timpul s-a 
format o vastă colonie de „ceangăi” — secui emigraţi — nu 
este nici ea o simplă întâmplare, ci se integrează perfect în 
cadrul variatelor manifestări de apropiere a secuilor faţă de 
români.? 

Nu ne aflăm — spunea un scriitor secui — în faţa unui 
accident efemer, ci în prezenţa unui proces istoric bine 
definit, şi tot el adăuga: „de câteva secole, poate chiar de 
700 de ani, populaţia ungară din sud-estul Carpaţilor se 
revarsă către Moldova, în unde regulate”.? 


ethniques, Bucureşti, 1934, p. 54. 

1 Szöke Mihály mai spunea: „Ei (secuii — n.n.) îşi imaginează că 
Ungaria este o ţară la fel de muntoasă ca districtele Ciuc sau Trei Scaune. 
Abia dacă cunosc nume de oraşe ca Seghedin sau Debrețin, în timp ce 
numele Bucureşti, Brăila, Sinaia sau Doftana sunt familiare chiar şi copiilor 
care se joacă în ţărâna drumurilor” (Szőke Mihály, Pusztul6 văreint, 
Budapest, 1902; apud Silviu Dragomir, op. cit., p. 55). 

2 De fapt, în majoritatea lor, ceangăii din Moldova sunt români 
catolicizaţi, emigraţi din Transilvania în urma persecuțiilor sociale şi 
naţionale (Vezi losif Petru, M. Pál, Originea catolicilor din Moldova şi 
franciscanii păstorii lor de veacuri, Săbăoani-Roman, 1942). 

3 Hegedüs Lóránt, A Székelyek kivándorlása Romániába (Emigrarea 
secuilor în România), Budapest, 1902; apud Silviu Dragomir, op. cit., p. 55 
— 56. Invățatul secui Hegedűs Lóránt, fost ministru de finanţe al Ungariei, 
afirmă că secuii considerau Moldova „ţara din interior”, „patrie”, folosind, 
pentru a o desemna, numele de „belföld” („Ţara din lăuntru”); atunci când 
vorbeau despre Ungaria, secuii o numeau „varmegye”, cu sensul de 
„district”, „Autoritate administrativă”, şi nu cu acela de țară; pentru ei 


Dacă secuii s-ar fi simţit unguri veritabili, desigur că nu am 
fi asistat la atâtea manifestări net anti-ungureşti, din partea 
lor, şi desigur că nu ne-ar fi fost dat să citim într-o cronică 
secuiască străveche o frază ca aceasta: „NENOROCIREA 
TRANSILVANIEI TOTDEAUNA DIN ŢARA UNGUREASCĂ ŞI DE LA 
UNGURI S-A TRAS".* 

Poate fi, în asemenea condițiuni, taxată drept o nedreptate 
istorică separarea secuilor de ţara ungurească? 

Există o nedreptate şi aceea s-a făcut românilor în 1940, 
când pentru a se uni cu Ungaria blocul aşa-zis maghiar — dar 
în realitate bloc al românilor deznaţionalizaţi şi al secuilor — 
s-a sfârtecat trupul Transilvaniei, creându-se o situaţiune care 
nu poate dăinui, pe care logica cea mai elementară o 
respinge şi care reclamă în mod imperios singura soluţie 
posibilă: revenirea la statu-guo-ante. 

Dacă nu există statistică, nu este lucrare propagandistică 
ungară în care secuii să nu fie asimilați cu ungurii, aceasta se 
datoreşte exclusiv raţiunilor de ordin politic şi dorinţei de a 
sprijini revendicările teritoriale pe un număr cât mai mare de 
conaţionali trăind în afara regatului ungar. 

Dacă interogăm însă documentele istoriei ungare din 
primele timpuri şi până în preajma secolului al XV-lea, vedem 
că secuii au fost consideraţi dintotdeauna de unguri drept o 
nație distinctă, cu interese uneori antagoniste, dar de cele 
mai multe ori solidare. Solidaritatea ungaro-secuiască avea 
un caracter bine precizat: unirea privilegiaţilor împotriva 
autohtonilor români, în stare de permanentă aservire. 

La prima dietă transilvăneană, care s-a întrunit în anul 
1291, au fost convocați nobilii (adică ungurii, căci ambele 


Ungaria era „ţara din afară” (Hegediis Lorânt, op. cit., p. 81). 

4 Nagyajtai Cserei Mihály históriája (1661 — 1711) (Istoria lui 
Nagyajtai Cserei Mihály), ed. a Il-a, Pest, f.a., p. 1 (Lucrarea cronicarului 
Cserei se intitula Vera historia transilvanica ab anno 1661 incipiendo 
elaborata per Michaelem Cserei de Nagy Aita et descripta în exilio 
Coronensi anno 1709 mense Decembri; a fost editată de Emich Gusztâv 
sub titlul: WNagyajtai Cserei Mihály históriája, Pest, 480 p.); vezi şi E. 
Lukinich, Les idées politiques dirigsantes de la Principauté de 
Transylvanie de 1541 à 1600, în «Bulletin d'information des sciences 
historiques en Europe Orientale», V, 1933, p. 9. 


noţiuni erau sinonime în concepţia din acea vreme a Casei 
domnitoare), saşii, secuii şi valahii (nobilibus, saxonibus, 
siculis et olachis). ” 

In acele vremi îndepărtate românii nu ajunseseră încă în 
situaţiunea de inferioritate pe care aveau s-o cunoască în 
secolele următoare. Documentul e din secolul al XIII-lea când 
se mai respectau încă drepturile de anterioritate ale 
băştinaşilor români! 

In diferitele armate recrutate pe teritoriul Transilvaniei în 
secolul al XIII-lea, trupele de secui sunt menţionate în mod 
separat de acele ale ungurilor. In însuşi actul de bază al 
guvernării Transilvaniei, faimoasa „Uniune a celor trei 
naţiuni”, încheiată în anul 1437 („cea mai atroce dintre 
conspiraţiile de care pomeneşte istoria”, cum o numeşte 
ardeleanul G. Moroianu)?, secuii apar din nou ca o naţiune 
distinctă de aceea a ungurilor, părţile contractante fiind 
ungurii, saxonii şi SECUII. Însăşi denumirea uniunii („Unio 
Trium Nationum”) ne arată în mod clar să suntem în faţa a 
trei naţiuni deosebite, conlocuind pe teritoriul fostei provincii 
Dacia. 

Ar fi să enumerăm absolut toate documentele istoriei 
Transilvaniei, dacă am vrea să cităm toate mărturiile acestui 
adevăr azi incontestabil: ungurii şi secuii sunt două națiuni cu 
totul distincte pe care le uneşte doar limba, dar pe care le 
desparte tot ce separă un neam de celălalt. 

Ne vom mărgini să cităm numai ultimul document maghiar 
asupra Transilvaniei şi anume: memoriul prezentat de 
delegaţia ungară la Conferinţa de Pace din Paris. Citim acolo 
că „secuii sunt de origine avară”; deci ei nu sunt unguri 


1 Dieta, menţionată într-un document emis de regele Ungariei, Andrei 
al II-lea, datat la 11 martie 1291 s-a întrunit la Alba lulia „cum universibus 
Nobilibus, Saxonibus Siculis et Olachis in partibus Transylvaniae” în 
vederea reorganizării „staturilor şi ordinelor nobiliare (Fr. Zimmermann şi 
C. Werner, Urkundenbuch zur Geschichte der Deutschen in Siebenbürgen, 
vol. |, Sibiu, 1892, p. 177; vezi şi A. Decei, Contribution à l'étude de la 
Situation politique des Roumains de Transylvanie au XIlle et au XIVe 
siecles, în «Revue de Transylvanie», VI, 1940, p. 217-226). 

2 George Moroianu, Les luttes des Roumains transylvains pour la 
liberté et l'opinion européenne (Episodes et souvenirs), Paris, 1933, p. 50. 


propriu-zişi şi mai citim că „în Evul Mediu ei au încheiat cu 
ungurii şi cu saşii, CELELALTE două naţiuni, cu care 
conlocuiau pe pământul Transilvaniei, un fel de contract 
social, fiecare din ele fiind stăpână pe propriul ei teritoriu”.! 
Ce poate fi deci mai clar? Citatele sunt de altfel extrase din 
ceea ce ungurii înşişi se complac a numi „tezaurul unic al 
Ştiinţei ungare”. A le contesta, ar însemna să aducem o 
ştirbire prestigiului de care trebuie să se bucure ştiinţa 
maghiară, ceea ce desigur nu este în intenţia noastră. 

In virtutea cărui principiu pot ungurii reclama reîntoarcerea 
secuilor la... Patria-Mumă? 

A identităţii de limbă? dar atunci Belgia şi Elveţia romandă 
ar trebui încorporate Franţei, Zurich-ul şi Berna anexate 
Germaniei şi vaste porţiuni din sudul Peninsulei Balcanice 
alipite României)! 

Când o construcţie politică se sprijină pe un asemenea 
pilon şubred, este fatal ca într-o zi sau alta ea să se 
prăbuşească cu zgomot. In viaţa popoarelor, ca şi în viaţa 
indivizilor, nedreptatea şi situaţiile false nu pot da naştere 
decât la provizorate, care întotdeauna se termină cu triumful 
dreptăţii... chiar atunci când unele din ele durează un mileniu. 

NU TOATE PROVIZORATELE ÎNSĂ DUREAZĂ UN MILENIUI!... 


Idealuri imperialiste 


Ungurii au fost şi sunt puţini la număr. Recunoaştem, nu e 
vina lor. Mai mult încă, găsim că nu e un defect de a fi puţin 
numeroşi, după cum nu-i o calitate de a fi peste măsură de 
numeroşi. 

Valoarea nu rezidă în număr, ci în calitate. Ceea ce găsim 
însă că este un defect este voinţa de a găsi cu orice preţ în 
spaţiu, compensaţia lipsei cantitative. Există o limită a 
posibilităţii de mărire — de extindere — peste care nu se 
poate trece. Aceasta este o lege universal valabilă atât în 
lumea însufleţită cât şi în cea neînsufleţită, atât în viaţa 
popoarelor cât şi în viaţa indivizilor. Ungurii n-au vrut însă să 
ţină seama de ea. 


1l Les Négociations de la paix hongroise, tom. |, p. 45. 


Cu un număr mic de conaţionali ei au vrut să stăpânească 
un maximum de teritorii, fiind obsedaţi de o iluzie, de un 
quasimit: împărăţia Sfântului Ştefan. Mai mult încă, unii dintre 
regii Ungariei au nutrit la un moment dat speranţa unei 
dominaţii universale, vrând să reînvie sub egida lor Imperiul 
Roman de odinioară. Cu câtă mândrie într-adevăr pomenesc 
ungurii de perioada regelui Ludovic cel Mare din familia 
Angevinilor, care a adus Coroanei ungare la sfârşitul secolului 
al XVI-lea stăpânirea efectivă sau numai formală a Croaţiei, 
Banatului de Nord, Dalmației, Bosniei, Serbiei, Bulgariei, 
Munteniei şi Moldovei?, precum şi uniunea personală cu 
Polonia. 


Realităţi dureroase 


Cele mai frumoase vise sunt totuşi numai vise şi într-o zi a 
început dezagregarea vastului regat. Frontierele au început 
să se apropie, conturul regatului să se micşoreze. În 1920 
Ungaria a redevenit ceea ce era la începutul începuturilor şi 
ceea ce ar fi trebuit să rămână un stat unguresc quasipur, 
ocupând o suprafaţă de 92.000 km. Chiar pe un teritoriu 
restrâns ungurii nu reuşesc însă să realizeze un stat 
uninaţional, din cei 8.688.319 locuitori câţi număra Ungaria în 
1930, aproape 1.500.000 erau minoritari (germani, slovaci, 
români, croaţi, sârbi, evrei şi alţii) şi numai 7.200.000 unguri 
autentici. 

A rămas, însă, întipărită în mintea conducătorilor gloria de 
o clipă a regilor din Evul Mediu şi a reînceput cursa pentru 
realizarea visului obsedant a împărăției central-europene, sub 
egida celor 8.000.000 de unguri, care ar încăpea perfect în 
spaţiul oraşului Londra! 

Dacă ungurii s-ar fi mulţumit cu realizarea unui stat 
uninaţional pe teritoriul atât de propice dezvoltării lor — 
Alf5ldul, cântat de poeţi — ei ar fi adus o contribuţie cu mult 
mai prețioasă în concertul spiritualităţii universale, decât 
aceea — şi ea demnă de a fi luată în considerare — cu care 


2 Este vorba de suzeranitatea Ungariei asupra Moldovei şi Munteniei, 
recunoscută temporar şi formal de către unii domni români. 


au îmbogăţit patrimoniul culturii europene. 

Urmaşii lui Arpâd au visat însă măriri politice care 
depăşeau putinţa lor de realizare şi în special posibilităţile lor 
de a păstra ceea ce reuşiseră să cucerească; în felul acesta ei 
şi-au risipit eforturile în acţiuni negative: distrugerea fondului 
naţional de bază al teritoriilor dominate, paralizarea 
eforturilor de redeşteptare naţională, crearea de antagonisme 
între popoarele conlocuitoare. 


Coloniştii germani 


În afară de secui, al doilea element care a trebuit să 
servească planurilor cu măiestrie întocmite, au fost germanii. 

Conducătorii regatului ungar urmau de altfel deviza 
primului „rege al ungurilor” (nu al Ungariei) Ştefan cel Sfânt: 
Uniusque linguae, uniusque moris regnum imbecile et fragile 
est (Ţara de o singură limbă şi de un singur caracter este 
slabă şi şubredă).! 

Deviza Sf. Ştefan dezvăluie prin ea însăşi aspectul real al 
problemei care-i frământa pe conducătorii Ungariei din Evul 
Mediu. Ungurii erau extrem de puţini la număr şi pentru a 
putea realiza o ţară trebuiau să facă apel la alte naţii. Deviza 
avea deci un caracter eminamente unguresc şi sfera ei de 
aplicaţie trebuia, în mod fatal, să fie cantonată la teritoriul 
Ungariei propriu-zis. 

Prin graţia şi voinţa urmaşilor Sf. Ştefan ea a fost aplicată 
însă şi Transilvaniei, deşi populaţiunea acestei provincii, de o 
singură limbă, cea românească, şi de un singur caracter, cel 
rezultat din contopirea dacilor cu romanii, era suficient spre a 
asigura evoluţia normală a provinciei. Astfel, Transilvania 
românească a devenit teren de colonizare nu numai pentru 
secui, dar şi pentru coloniştii germani: saşi, şvabi, cavaleri 
teutoni etc., meniţi în concepţia guvernanţilor să sprijine 
opera de dominaţiune ungară asupra unor vaste provincii, pe 
care singuri n-ar fi reuşit să le păstreze. 

Germanii au început a fi colonizați în Transilvania încă din 


1 H.  Marczali, Enchiridion Fontium Historiae Hungarorum, 
Budapestini, 1902, p. 62-63. 


timpul lui Ştefan cel Sfânt, el însuşi căsătorit cu o principesă 
de obârşie germană. Colonizarea s-a intensificat însă, abia 
sub regele Geza al ll-lea, adică pe la mijlocul sec. al XII-lea 
(1141-1162).! 

După părerea istoricului Nicolae lorga, ceea ce i-a 
determinat pe germanii din apus să părăsească ţara lor de 
baştină, pentru a veni să se stabilească în Transilvania, au 
fost condiţiile economice extrem de dificile din apusul 
Germaniei, suprapopulat faţă de posibilităţile de exploatare, 
din acele vremuri, ale solului.? 

Ei s-au stabilit în regiunile în care condiţiunile de existenţă 
erau mai uşoare, adică unde populaţia era mai rară. Acesta 
este, fără nici o îndoială, sensul acelor „deşerturi” — în 
realitate locuri puţin populate — de care pomenesc actele de 
„privilegii” ale regilor Andrei al II-lea şi Geza al II-lea. 

Primele grupe de germani, originari din Franconia, din 
Lorena şi din Luxemburg şi-au creat aşezările lor în regiunile 
Bistriţei, ale Someşului, în Târnave şi la Sibiu. In anul 1211, 
regele Andrei al II-lea îi cheamă pe Cavalerii teutoni din Ţara 
Sfântă, spre a veni să populeze Ţara Bârsei.* Ca şi celorlalţi 
colonişti, li s-au atribuit privilegii, menţionate în actul din 


1 Desigur, în tradiţia istoriografiei, maghiară (Thurâczi, Istvânfi), 
primele grupuri de germani ar fi venit în Transilvania cu ocazia căsătoriei 
regelui Ştefan | cu principesa germană Gisela la care s-ar fi adăugat 
ulterior, în timpul lui Geza al Il-lea, alte grupuri de populaţie germană. In 
realitate, colonizarea propriu-zisă a saşilor a început către sfârşitul 
secolului al XII-lea. (Fr. Zimmermann, C. Werner, op. cit., |, p. 1-5; Joseph 
Benkö, Transilvania sive Magnus Transilvaniae Principatus, vol. |, ed. a ll- 
a, Cluj, 1834, p. 429-438). 

2 N. lorga, /storia românilor, vol. III, Ctitorii, Bucureşti, 1937, p. 74-86. 
Şi istoricul Ilon Lupaş sublinia că pe la mijlocul secolului al XII-lea au fost 
inundaţii şi foamete în Flandra şi în regiunea dintre Rin şi Mosel ceea ce ar 
fi determinat pe locuitori să emigreze spre răsărit în căutarea unor condiţii 
mai bune de existenţă (lon Lupaş, Realităţi istorice în Voievodatul 
Transilvaniei, p. 35). Istoricul german Konrad Schunemann considera că şi 
curentul european al cruciadelor a antrenat emigrarea saşilor către 
Transilvania (Konrad Schünemann, Die Stellung des Siidostens in der 
Geschichte der mittelalterlichen deutschen Kolonisation, în 
Siebenbiirgische Vierteljahrsschrift, Sibiu, 1934, p. 10-11). 

3 Fr. Zimmermann, C. Werner, op. cit., p. 11-12. 


1211 şi reînnoite în anul 1222. 

In acest din urmă act se face pentru prima dată menţiunea 
de Ţara Vlahilor (Terra Blachorum), pe unde coloniştii aveau 
dreptul să treacă fără a plăti vamă.? Bineînţeles că secuii sunt 
şi în aceste acte amintiţi ca o nație distinctă de aceea a 
ungurilor?, care, de altfel, se pare că în acea epocă lipseau 
complet din Transilvania. 

Actele epocii, menţionând națiunile Ardealului, nu 
pomenesc într-adevăr nimic de existenţa ungurilor în 
provincia Transilvaniei.” 

Saşii, care ajunseseră, în cursul unui secol, să constituie o 
populaţie însemnată ca număr şi ca importanţă — şi care din 
anul 1224 sunt recunoscuţi de unguri în mod oficial ca o 
naţiune distinctă „unus populus” — apar şi ei în documente 
alături de celelalte naţii conlocuitoare: românii şi secuii. 
Despre existenţa ungurilor însă nu se face nici o menţiune. 
Printre alte documente, cităm ordonanţele hanului tătărăsc 
Cadan, privitoare la monedele cu putere circulatorie în 
Transilvania şi care, enumerând în mod limitativ populaţiile 
transilvănene, îi menţionează pe români, pe secui şi pe saşi, 
nepomenind absolut nimic despre existenţa ungurilor în 
Transilvania.” 

Din prima clipă a aşezării lor pe pământul Transilvaniei se 
pare că, de fapt, coloniştii germani originari din regiunile 


1 /bid., p. 18-20. 
2 Ibid. 
3 Ibid. 


4 Prima mențiune documentară a prezenței ungurilor în Transilvania 
datează din timpul domniei lui Géza | (1074—1077). Într-un act de danie 
din anul 1075, referitor la nişte proprietăți de la Tisa, dăruite abației Sf. 
Benedict de lângă Gran, se amintesc piscina Rotunda, satul Dabosz de 
lângă Criş şi un jude cu numele Andrei (cf. G. Fejér, Codex Diplomaticus 
Hungariae Ecclesiasticus ac Civilis, Buda, 1829, vol. |, p. 436; vezi şi l. 
Lupaş, op. cit., p. 24). Documentul în care se aminteşte sarea din Turda în 
secolul XI este bănuit de unii istorici, cum ar fi Pauler Gyula, a fi fals 
(Pauler Gyula, Magyar nemzet története Szent Istvăânig, vol. |, p. 376; vezi 
şi N. lorga; /storia românilor, vol. III, Bucureşti, 1937, p. 22). 

5 A. D. Xenopol, /storia românilor, ed. a Ill-a, vol. II, 1892, p. 190; vezi 
şi revista „Transilvania”, IV, 1871, p. 55. 


apusene ale Europei au dat dovezi puternice de 
independenţă, taxate de unguri drept „o trădare faţă de 
Coroana ungară”. Astfel, Cavalerii Teutoni, la câţiva ani 
numai după stabilirea lor în Ţara Bârsei, au fost nevoiţi să-şi 
părăsească aşezările, luând drumul Poloniei şi de acolo să 
treacă în Prusia.! 

Mare parte dintre coloniştii germani se ocupau cu 
agricultura; cea mai mare parte însă, erau lucrători, 
specialişti în munca din ocnele de sare, din minele de argint 
şi de aur, meşteşugari pricepuţi în mânuirea tuturor uneltelor 
şi negustori. 

Acestor din urmă două categorii li se datoreşte înfiinţarea 
primelor aşezări orăşeneşti din Transilvania, după cum tot lor 
li se datoresc şi oraşele din Ungaria propriu-zisă. 

Sunt nevoiţi s-o recunoască şi ungurii. „Foarte multe dintre 
oraşele noastre, spune scriitorul ungur István Kniezsa, sunt 
de origine germană”. 

Musafiri pe teritoriul Transilvaniei, la fel cu ungurii şi secuii, 
coloniştii germani s-au grăbit să facă cauză comună cu 
celelalte două categorii de oaspeţi nepoftiţi, pentru a putea, 
prin solidarizarea intereselor lor, să reducă pătura autohtonă 
la un rol cu desăvârşire şters: de iobagi, de şerbi, pe 
pământul pe care odinioară fuseseră stăpâni. 


Unio Trium Nationum 


Contra acestei situaţiuni de inferioritate, românii s-au 
revoltat. Prima revoltă datează din anul 1437. Consecința 
acestei revolte, repede înăbuşită, n-a fost îmbunătăţirea sorții 
românilor ci, dimpotrivă, o agravare a ei prin coalizarea 
tuturor privilegiaţilor de pe pământul Transilvaniei împotriva 


1 În anul 1225, regele Ungariei, Andrei al II-lea a alungat din Ţara 
Bârsei pe cavalerii teutoni (Fr. Zimmermann, C. Werner, op. cit., vol. |, p. 
36-43). 

2 Este vorba de marea ridicare populară de la Bobâlna din 1437 — 
1438 care a deschis seria luptelor revoluţionare de eliberare socială şi 
naţională ale românilor din Transilvania încheiată peste aproape o 
jumătate de mileniu, la 1918. 


străbunei populaţii româneşti autohtone, coalizare efectuată 
cu scopul de a înăbuşi în viitor orice altă încercare a 
românilor de a-şi îmbunătăţi soarta lor vitregă.! Capii primei 
revolte româneşti ardelene au fost spânzurați, iar țărănimea 
transilvăneană a plătit cu greu tribut de sânge pe altarul 
libertăţii. 

Alianţa celor trei naţiuni — diabolica alianţă, cum o 
numeşte G. Moroianu?, a fost încheiată în 14375. Din această 
clipă începe adevăratul calvar al populaţiunii băştinaşe 
româneşti, calvar care nu avea să înceteze decât peste 480 
— patru sute optzeci ani! — în 1918, pentru a reîncepe din 
nou, pentru o bună parte a populaţiei transilvănene, în anul 
1940“. 

O remarcă se impune. Din faptul încheierii de către cele 
trei grupuri de „musafiri” de pe solul Transilvaniei a unui pact 
comun de luptă, se poate deduce ce forţă considerabilă 


1 Fényes S., analizând împrejurările în care s-a încheiat Unio Trium 
Nationum în 1437 şi caracterul său, conchidea cu claritate: „E fără nici o 
îndoială că uniunea celor trei naţiuni urmărea scopul de anihilare a 
românilor (Fényes S., Ungaria revizionistă, Bucureşti, f. a., p. 68). Şi tot el 
mai preciza încă o dată: „Deci, uniunea celor trei naţiuni nu urmărea 
apărarea reciprocă a libertăţii lor, ci despuierea de libertate a românilor” 
(/bid., p. 69). 

2 G. Moroianu, op. cit., p. 51. 

3 „Unio Trium Nationum” — alianţa reacționară a păturilor privilegiate 
ale nobilimii maghiare, secuieşti şi patriciatului săsesc s-a încheiat la 16 
sept. 1437 la Căpâlna. Vorbind despre această uniune, care ar fi rezolvat 
în mod democratic problemele Transilvaniei(!), delegaţia ungară la 
tratativele de pace de la Paris din 1919 — 1920 recunoştea că aceasta nu 
avea decât un singur defect: elementul românesc nu era reprezentat (Vezi 
Les Négociations de la paix hongroise, tom. |, p. 43). 

4 Autorii lucrării Justice for Hungary aveau îndrăzneala să 
nesocotească într-atât opinia publică mondială, oamenii de ştiinţă istorici 
de pretutindeni, afirmând că Unio Trium Nationum „încheiată în 1437 între 
unguri, secui şi saşi a fost o alianţă a acestor trei naţiuni pentru apărare 
mutuală împotriva atacului, în primul rând împotriva aceluia al turcilor” 
(„The subsequent constitutional law of Transylvania was built upon the 
unity of three nations [Unio Trium Nationum], concluded in 1437 between 
the Hungarians, Szeklers and Saxons. It was an alliance of three nations 
for mutual defense against of the Turks”), Count Albert Apponyi, Justice 
for Hungary, p. 152. 


constituiau, chiar şi în acele vremuri îndepărtate, românii din 
Ardeal. Forţa ungurilor nu era suficientă pentru a înăbuşi 
veleităţile de viaţă liberă ale românilor; ea trebuia conjugată 
în acest scop cu forţele celorlalte naţii conlocuitoare. Este o 
chestiune asupra căreia ar trebui să mediteze mai prelung 
aceia cărora li se prezintă problema românilor transilvăneni 
drept o problemă a unor „intruşi”, ale căror pretenţii şi 
revendicări sunt nejustificate (vezi în acest sens declaraţiile 
regentului Horthy imediat după intrarea sa... triumfală în 
Ardealul cedat). 

Pentru a-i exclude pe români definitiv de la viaţa publică, 
ungurii au socotit că nici „diabolica înţelegere în trei” nu este 
suficientă şi de aceea au mai încheiat un alt pact tot atât de 
bine intenţionat, aşa-numitul pact al „celor patru religii”. 
Potrivit acestui acord cele patru religii, cărora nu le 
aparţineau românii, au fost decretate religii de stat (recepte), 
iar religia ortodoxă a românilor — a românilor creştinaţi cu 
multe secole înaintea ungurilor — considerată drept o religie 
tolerată.! 

A fi luteran, unit, reformat sau romano-catolic pe pământul 
Ardealului înseamnă a fi cetăţean privilegiat. Ortodocşii, prin 
însăşi natura lucrurilor, aveau să devină de o condiţie 
cetăţenească inferioară şi trataţi de-a lungul veacurilor drept 
simpli toleraţi. 

lată cum românii, naţia cea mai veche a Ardealului, au 
devenit prin graţia invadatorilor unguri, to/erați în propria lor 
țară şi cum religia creştină-ortodoxă, cea mai veche formă a 
creştinismului care a înflorit în fosta provincie a Daciei 
romane, a devenit un simplu rit tolerat... 

Ceea ce constituie însă, în mai mare măsură, tragismul 
situaţiei românilor transilvăneni este că ei au fost puşi în 
stare de inferioritate nu numai faţă de unguri, popor intrus, — 
dar totuşi stăpânitor de fapt al teritoriului — dar chiar şi faţă 
de secui şi saşi, musafiri de dată recentă! 

Istvân Kniezsa consideră ca un titlu de glorie pentru unguri 
faptul de a fi respectat egalitatea „celor trei naţiuni” şi a celor 


1 În 1568 au fost recunoscute legale numai cele patru religii recepte: 
catolică, luterană, calvină şi unitariană. 


„patru religii”, când în realitate este un cap de acuzare care 
ar trebui să li se adreseze pentru inegalitatea pe care au 
creat-o milioanelor de autohtoni români. 

Saşii, profitând de privilegiile care li s-au acordat şi punând 
la contribuţie calităţile rasei lor — spiritul de disciplină şi 
muncă organizată — au reuşit să-şi creeze în scurtă vreme 
poziţii puternice în regiunile care le-au fost atribuite, în 
secolul al XVIII-lea şi chiar în prima jumătate a secolului 
trecut, marea majoritate a oraşelor din Transilvania mai 
păstra încă pecetea caracterului net germanic. 


Saşii — element izolant 


În a doua jumătate a secolului al XIX-lea, ungurii, 
înspăimântați de progresele uimitoare ale elementului 
german de la oraşe şi de fortificarea poziţiilor româneşti de la 
sate în urma redeşteptării conştiinţei naţionale, au pornit o 
adevărată acţiune de maghiarizare „cu forţa”, care în satele 
din regiunea secuiască a dat rezultatele de care ne-am 
ocupat pe larg, iar în multe din oraşele din Ardeal a înlocuit 
elementul german cu elemente ungureşti colonizate ad-hoc. 

In intenţia ungurilor, menirea saşilor din Transilvania era, 
după cum se exprimă prof. Silviu Dragomir, „de a servi de 
element izolant între blocurile româneşti”!. Ei sunt într-adevăr 
masaţi în triunghiul Bistriţa — Braşov — Orăştie — despărţind 
între ele masele compacte de români care îl înconjoară de jur 
împrejur. In interiorul acestui triunghi, elementul unguresc 
este aproape inexistent. Elementul românesc având legături 
trainice cu pământul Transilvaniei, a reuşit să se conserve şi 
în aceste regiuni invadate de germani, formând mici insule, 
pe care saşii n-au reuşit să le deznaţionalizeze. 

Etnograful ungur Dâner nu a făcut un secret din rolul pe 
care guvernanţii de la Budapesta l-au atribuit coloniştilor saşi. 

lată ce scrie el, într-adevăr, în ajunul intrării Ungariei în 
război (1914—1918): „Saxonii din Transilvania formează o 
reţea întinsă ale cărei ochiuri sunt, ici-colo, slabe şi se rup; 
dar, această reţea este cu drept mai deasă acolo unde se 


1 Silviu Dragomir, op. cit., p. 78. 


face simțită nevoia de a contrabalansa prin alte naţii 
rândurile strânse ale românilor [...] Astfel, continuă Dâner, 
saxonii îi ajută într-o largă măsură pe unguri pentru a-şi 
menţine unitatea naţională”!. 

lată deci, veritabilul aspect al Transilvaniei, după aproape 
un mileniu de dominație ungară: „rânduri strânse de români”, 
înconjurate de jur împrejur de naţii străine, care-şi dau una 
alteia o mână de ajutor pentru a opri dezvoltarea liberă şi 
normală a populaţiei băştinaşe româneşti!... 

Cifrele pe care le citează Dâner pentru a exemplifica 
foloasele pe care le-au tras ungurii de pe urma saşilor din 
Transilvania, exemplifică în acelaşi timp şi rezultatele 
dezastruoase pe care colonizarea saşilor şi secuilor le-a avut 
pentru românii transilvăneni. În regiunea secuiască învecinată 
cu românii din celelalte judeţe transilvănene, populaţia 
românească a crescut din 1900 până în 1910 cu 5%, iar în 
judeţul Odorhei, cu totul izolat de masa românească şi 
învecinat cu saşii, populaţia românească a crescut în acelaşi 
interval de timp numai cu 3%. 

In timp de zece ani, un spor de populaţie de 5% şi de 3%, 
pe câtă vreme în acelaşi interval de timp, populaţia 
românească din Regat a înregistrat o creştere masivă, potrivit 
indicelui ei ridicat de natalitate. Cifrele, în rigiditatea lor, 
ascund câteodată adevărate tragedii. Drama românismului 
transilvănean este toată cuprinsă în aceşti coeficienţi infimi ai 
sporului natalității românilor din regiunile secuieşti şi săsești. 
Indărătul lor vedem toată prigoana ungurească, toate 
calculele  machiavelice ale „straturilor izolante”, toate 
sforţările acerbe de deznaționalizare forţată la care au fost 
supuşi, în cursul timpurilor, românii din Transilvania. 

Orice comentariu devine de prisos în faţa acestor cifre, 
dezolant de semnificative. În lumina lor trebuie să situăm 
„Misiunea providenţială, pe care rasa ungară a realizat-o în 
cea mai periclitată regiune a continentului”, despre care 


1l Dâner István, Szăszok és Olâhok (Saşii şi Valahii ) în „Magyar 
Figyelő” („Observatorul maghiar”) (IV2), 1914; vezi şi Silviu Dragomir op. 
cit., p. 77-78. 

2 Silviu Dragomir, op. cit., p. 78. 


vorbeşte contele Albert Apponyi în Justice for Hungary". 

Orgoliul, iată într-adevăr singurul lucru „mare” al acestui 
popor „mic”, care vorbeşte de „misiuni providenţiale”, 
hărăzite doar câtorva mari popoare în lume. Misiunea istorică 
a rasei ungare? Dar cine aruncă o simplă privire pe harta 
etnografică a Ungariei dinainte de războiul mondial din 1914, 
îşi dă seama în ce ocean de naţii erau pierdute cele opt 
milioane de unguri, reprezentanţii... „imperialismului rasei 
maghiare”, rasă care ar încăpea destul de comod în limitele 
unuia dintre cele două oraşe uriaşe: Londra sau New York. În 
Transilvania, mai ales, cu toate eforturile depuse, rasa ungară 
n-a reuşit să-şi creeze nicăieri poziții dominante. 


Şvabii 


Opera de dominație a ungurilor în Transilvania a fost o 
operă peticită cu secui în partea orientală a provinciei, cu saşi 
în partea meridională, iar începând din secolul al XVIII-lea, cu 
şvabi în nord-vestul şi sud-vestul Ardealului.? 

Văzând că nu reuşesc să stăvilească dezvoltarea firească a 
românilor băştinaşi numai cu ajutorul secuilor şi al saşilor, cu 
începere din secolul al XVIII-lea, ungurii au început 
colonizarea Banatului şi a regiunii învecinate a Aradului, 
precum şi a regiunii Satului Mare şi a Sălajului, cu şvabi, 
naţionalitate care, la ultimul recensământ românesc dresat în 
1930, a înregistrat un număr de 255.349 suflete’. 

Spre deosebire de saşi, care erau concentrați într-o singură 


1 Count Albert Apponyi, Albert Berzeviczy, Oliver Esttevenyi, Francis 
Fodor, Bela Földes, Eugene Horváth, George Lukács, Emil Nagy, Baron 
Julius Wlassics, Justice for Hungary. Review and Criticism of the Effect of 
the Treaty of Trianon, London, Bombay, Calcutta, Madras, 1928, p. 8. 

2 Colonizarea şvabilor în Banat, Satu Mare şi Sălaj a avut loc în sec. al 
XVIII-lea. Vezi Şt. Manciulea, Granița de vest, Blaj, 1936, p. 60-86; Fr. 
Kräuter, Germanii din Banat în Transilvania, Banatul, Crişana, 
Maramureşul, 1918 — 1928, vol. |, Bucureşti, 1929, p. 629-644; Albin 
Scherhaufer, Şvabii sătmăreni şi bihoreni, precum şi germanii din 
Maramureş, în loc. cit., p. 649-653. 

3 Silviu Dragomir, op. cit., p. 72. Potrivit recensământului din 1930, în 
Romania trăiau în total 745.421 germani. 


regiune, şi care au reuşit, în felul acesta să realizeze unitatea 
naţională, şvabii au fost răspândiţi pe o suprafaţă întinsă, fapt 
care a determinat lipsa de coeziune între elementele 
componente ale acestei pături de colonişti. 

Ungurii au profitat de această situaţiune pentru a-i 
maghiariza pe şvabi treptat, treptat. În privința metodelor de 
urmat pentru desăvârşirea deznaţionalizării, ungurii au fost 
dintotdeauna maeştri neîntrecuți. Pentru fiecare naţionalitate 
în parte, ei aveau metoda corespunzătoare mentalităţii şi 
forţei de rezistenţă proprii acelei naţionalităţi. Şvabii fiind 
puţini la număr şi lipsiţi de factorul solidarităţii naţionale, care 
formează tăria unui popor, au fost asimilați mai mult prin 
metode dibace, decât prin metode tari, ungurii exploatând la 
maximum diferitele lor necesităţi. 

Profesorul Fr. Krauter dezvăluie aceste metode scriind că: 
„din cauza insuficienţei de pământ, şvabul era silit să-şi 
trimită copiii la învăţătură. Toate carierele erau deschise 
tineretului şvab. El putea să parcurgă toate treptele scării 
sociale cu o condiţie numai: să urmeze la şcolile ungureşti”!. 
Să-şi abandoneze deci limba maternă, adăugăm noi, şi să 
devină cu timpul „maghiari făcuţi” în contrast cu cei născuţi, 
ceea ce însă, pentru statisticile ungureşti era unul şi acelaşi 
lucru. 

Incet, încet, limba şvabă a fost înlăturată din biserici şi din 
şcolile secundare, ceea ce a grăbit procesul de 
deznaționalizare a minorităţii germane colonizate în secolul al 
XVIII-lea. Rezultatele acestei deznaţionalizări au fost atât de 
însemnate, încât un scriitor german, Lutz Korodi, într-o carte 
apărută la Berlin în 1936, afirmă chiar că „dacă n-ar fi 
intervenit Tratatul de Pace, în mai puţin de 30 de ani, şvabii 
ar fi fost complet maghiarizaţi”?. 

Mai mult încă, sub dominaţia românească însăşi, ungurii, 
profitând de toleranța specifică guvernărilor româneşti, au 
încercat să influenţeze dezvoltarea normală a minorităţii 
şvabe, căutând s-o câştige de partea maghiarismului. In 


1 Fr. Kräuter, op. cit., în loc. cit., p. 645. 
2 Lutz Korodi, Auf deutscher Fâhrte in Siidosteuropa, Berlin, 1936, p. 


timpul recensământului din 1930, propagandiştii unguri 
cutreierau satele şi târgurile şvabilor pentru a-i determina pe 
aceştia din urmă să se declare... unguri. Graţie presiunilor de 
tot felul exercitate de aceşti propagandişti, statistica din 1930 
a înregistrat în judeţele Satu Mare, Sălaj, Bihor şi Maramureş 
numai 31.007 şvabi!, pe câtă vreme statistica întocmită de 
Albin Scherhaufer, imediat după război, indica existenţa în 
aceleaşi zone a 51.200 şvabi?. Rezultă deci, o diminuare a 
numărului şvabilor cu aproape 50%, în mai puţin de un 
deceniu. 

lată în mic, exercitată asupra şvabilor, aceeaşi politică de 
maghiarizare care, în mare, a fost exercitată asupra 
românilor şi graţie căreia sute de mii de români şi zeci de mii 
de şvabi au devenit aparent unguri, în realitate ei fiind doar 
„români şi şvabi maghiarizați”, ceea ce, desigur, nu-i totuna. 


Pierderile reale ale naționalităților nemaghiare 


Din nefericire, până astăzi nu s-au întocmit statistici din 
care să rezulte pierderile „reale” ale populaţiei româneşti din 
Ardeal sau care să înregistreze afară de diminuarea efectivă a 
populaţiei româneşti din diferitele regiuni şi lipsa sporului de 
populaţie comparativ cu indicele românesc de natalitate din 
regiunile nesupuse influenţei dezastruoase a ungurilor. 

Dacă s-ar efectua o asemenea lucrare, s-ar putea vedea, 
fără îndoială, cât de puţin sânge turanic curge în vinele 
pretinşilor urmaşi ai lui Arpâd, care locuiesc pe teritoriul fostei 
provincii Dacia. 

Germanii, ei, nu s-au lăsat defel impresionați de variile 
manifestări filogermane pe care le exprimau la Berlin 
guvernanţii din Budapesta în epoca de după război, ci au 
căutat să stabilească pierderile pe care conaţionalii lor le 
sufereau în acel timp în Ungaria — redusă în urma războiului 
mondial. Într-un studiu, publicat de „Deutsche Allgemeine 
Zeitung” în luna ianuarie 1933, germanii au stabilit o 


l Vezi Recensământul general al populației României 1930, vol. Il p. 
XXXII-XXXIV. 
2 Albin Scherhaufer, op. cit., în loc. cit., p. 653. 


comparaţie între datele statistice ungare din anul 1920 şi 
acelea din 1930. Pe câtă vreme populaţia ungurească a 
înregistrat o sporire a numărului ei cu 845.000 suflete, 
minoritatea germană a înregistrat în aceeaşi perioadă de timp 
o scădere de 72.000 de persoane. 

„Este exclus, subliniază autorul studiului, ca germanii să fi 
suferit o pierdere de 15% din fiinţa lor. Aceste cifre sunt atât 
de alarmante şi de înfricoşătoare, încât se impune o cercetare 
amănunţită”. 

Dr. lacob Bleyer, fost ministru al minorităţilor, în lucrarea 
sa Das Deutschtum in Rumpfungarn, confruntând la rândul 
său diferitele statistici ungare ajunge la concluzia că în 
intervalul de timp de la 1880 la 1910 minoritatea germană 
din Ungaria a pierdut 53.348 suflete, pe câtă vreme ungurii 
au înregistrat sporul natural al indicelui lor mediu de 
natalitate. În realitate, spune Dr. Bleyer, germanii nu au 
pierdut 53.000 suflete, ci 315.000 dacă se ia în considerare 
faptul că populaţia germană din afara Ungariei a înregistrat în 
aceeaşi perioadă un spor de 43%. 

„Oare mamele germane din Ungaria, se întreabă el, pe 
drept cuvânt, n-au dat naştere nici unui copil în aceşti 30 de 
ani?”!. 


l Vezi şi A. Gociman, România şi revizionismul maghiar, Bucureşti, 
1934, p. 406. „Maghiarizarea — scria în 1932 lacob Bleyer, conducătorul 
naţionalităţii germane din Ungaria — nu s-a arătat niciodată atât de 
brutală şi atât de hotărâtă ca astăzi! 

Dreptul şi justiţia sunt alăturea de germanii din Ungaria, dar forţa este 
o tactică de care ungurii uzează fără nici un scrupul” (cf. Romulus 
Seişanu, Transilvania românească. Cu hărţi şi diagrame, Bucureşti, 1941, 
p. 82). 

Singurul deputat şvab din parlamentul ungar, profesorul lacob Bleyer, 
scria în 1931: 

„Noi avem o singură asociaţie de cultură populară, aprobată şi 
subvenţionată de guvern; totuşi, din cauza atitudinii societăţii ungare, 
pentru districte întregi ea este inaccesibilă. Noi avem o serie întreagă de 
grupuri locale, fondate cu autorizaţia autorităţilor; de ani întregi însă ele 
n-au primit aprobarea necesară şi nu pot să-şi înceapă activitatea. 
Conform statutelor, în toată ţara oricine poate să facă parte din asociaţie, 
chiar şi acolo unde nu există grup local; cu toate acestea, este interzis să 
se distribuie publicaţiile noastre şi să se încaseze cotizaţiile de la membri. 
Acolo unde există grupuri locale, se face totul pentru a le împiedica 


Propagandiştii unguri nu s-au lăsat, însă, impresionați de 
dovezile zdrobitoare care s-au acumulat din toate părţile 
împotriva lor, ci au continuat a clama în univers că „Ungaria 
este tara clasică a libertăților politice şi religioase” şi că 
„ungurii sunt poporul cel mai tolerant din lume”! Marele 
maestru al propagandei, dr. Goebbels, ar fi putut lua lecţii 
serioase de la propagandiştii maghiari!... 


TŢelul colonizărilor 


După ce am trecut în revistă aspectele caracteristice ale 
dezvoltării istorice a celor trei naţionalităţi minoritare — altele 
decât ungurii — de pe pământul Transilvaniei, țelul variilor 
colonizări, efectuate de maghiari în cursul vremurilor, ne 
apare în adevărata lui lumină. 

Găsind pe pământul Transilvaniei o populaţie băştinaşă 
românească în număr extrem de mare şi nefiind în măsură, 
din cauza  inferiorităţii lor numerice, să ocupe poziţii 
dominante pentru a contrabalansa forţa pe care o reprezenta 
românismul transilvănean, ungurii au colonizat teritoriul 
provinciei cu naţiuni străine: secui, saşi, şvabi. 

Toate trei elementele colonizate, chiar dacă la începutul 
colonizării au avut un alt rol, cu timpul au devenit în mâna 


activitatea; la nevoie se cere chiar intervenţia poliţiei. Sunt opriţi să asiste 
la conferinţe pur culturale, ţinute sub supravegherea poliţiei — tineretul, 
femeile, invitaţii care nu fac parte din asociaţie sau dintr-un grup local. 
Secretarii comunali găsesc o mare plăcere în a umili şi a ridiculiza pe 
funcţionarii asociaţiei în public, prin atitudinea lor agresivă. Dacă un tânăr 
care şi-a terminat studiile universitare se înscrie în asociaţie şi participă la 
activitatea ei, el riscă să fie boicotat de societate, să fie supus unei 
percheziţii la domiciliu şi la tot felul de şicane” („Banater Deutsche 
Zeitung”, Timişoara, 9 ianuarie 1931). Într-un memoriu publicat în vara 
anului 1936, profesorul Richard Huss atrăgea atenţia asupra „procesului 
de maghiarizare la care era supus tineretul german din Ungaria, unde de 
la vârsta de 4 — 6 ani copiii urmează grădinițele de copii, în care educaţia 
se face exclusiv în ungureşte; de la vârsta de 6 — 12 ani, în cazul cel mai 
bun, frecventează şcoala mixtă maghiaro-germană, de la 12 — 15 ani 
şcoala de repetiţie pur maghiară, în afară de aceasta, de la 12 — 21 ani 
este obligatorie frecventarea cursurilor Levente unde totul (învăţământul, 
cântare, jocuri, exerciţii de gimnastică) se face în ungureşte” (Der 
Auslanddeutsche, iulie 1936). 


guvernanţilor de la Budapesta o armă foarte eficace pentru 
deznaţionalizarea românilor şi stânjenirea evoluţiei lor fireşti. 

Pentru a da ținutului un aspect uninaţional maghiar, de la 
un timp însă, chiar elementele colonizate au avut de suferit 
de pe urma politicii de deznaționalizare forţată, fiind ele 
însele obiectul acestei politici, ungurii mulţumindu-se, şi de 
această dată, faute de mieux, cu unguri făcuţi din cauza 
penuriei de unguri născuţi. 

Saşii au rezistat acestei ofensive de deznaționalizare 
forţată graţie, în prim rând, sprijinului din afară primit de la 
concetăţenii lor din Reich, care se interesau în mod special de 
soarta conaţionalilor lor din întreaga Europă — et pour cause 
— (vezi cazurile Austriei — Cehoslovaciei — Poloniei) şi în al 
doilea rând, graţie indisolubilei lor solidarităţi. 

Şvabii, dimpotrivă, au căzut victima deznaţionalizării şi au 
îngroşat rândurile ungurilor de dată recentă. Neputându-i 
maghiariza pe saşi, ungurii i-au obligat să servească scopului 
lor principal şi anume deznaţionalizarea elementului autohton 
românesc, interpunându-i între masele compacte de români 
pe care le divizau astfel şi le puteau mai lesne guverna în 
virtutea milenarului principiu, divide et impera. 

În greaua luptă ce i-a fost declarată de unguri, luptă 
caracterizată prin inegalitatea de forţe între guvernanţi şi 
guvernaţi, românismul a fost nevoit, în cursul secolelor, să 
cedeze din teren. Poziţiile principale însă, el şi le-a menţinut 
cu o îndârjire unică în istoria popoarelor şi tocmai în aceasta 
constă miracolul istoriei românilor: Stăruința cu care ei s-au 
menținut pe poziţiile vitale, în ciuda celor mai acerbe atacuri. 

Fapt surprinzător, cu cât ofensiva dezlănţuită de unguri 
împotriva românilor transilvăneni era mai violentă, cu atât 
românismul de dincolo de Carpaţi prindea rădăcini mai adânci 
în pământul strămoşesc. INTOLERANŢA ŞI VIOLENTAREA 
CONŞTIINŢELOR AU FOST DINTOTDEAUNA RAI SFETNICI. 

Călcâiul lui Achile al politicii minoritare maghiare rezidă 
tocmai în această intoleranţă care le-a înstrăinat nu numai 
bunele simţăminte şi fidelitatea naționalităților oprimate, dar 
chiar şi simpatia lumii civilizate. Este caracteristică 
prezentarea pe care o face ungurilor articolul de sinteză 


asupra istorici Ungariei din Marea Enciclopedie franceză 
Larousse, pe care desigur nimeni nu o poate acuza de 
ungaro-fobie. 

„Dintotdeauna, citim în «Larousse», ungurii au respectat 
prea puțin naţionalitățile şi s-au purtat prea puțin tolerant 
față de rasele celelalte cu care au conviețuit, pentru ca 
acestea să nu caute ocazia de a se răzbuna”. 

Naţionalităţile asuprite nu s-au răzbunat însă la capătul 
calvarului lor. Revoluţia românească din 1 Decembrie 1918 şi 
revoluțiile celorlalte naţionalităţi din acelaşi an, nu s-au soldat 
cu vărsări de sânge, popoarele renăscute la viaţa naţională 
fiind fericite că au rupt lanţurile robiei milenare. 

Istoria, însă, s-a răzbunat pe deplin. INTOLERANŢA ŞI 
NEDREPTATEA — după cum se exprimă filozoful englez 
Thomas Carlyle — plătind o înfiorătoare dobândă la dobândă. 


De la unirea Făgăraşului la Unirea cea Mare 


Unul dintre factorii care de bună seamă au contribuit, în 
mare măsură, la stăruința nealterată a românismului 
transilvănean, a fost gruparea elementelor româneşti de 
dincolo de Carpaţi în cele două ţări, Moldova şi Muntenia. 

La începutul secolului al XIV-lea reunirea cnezatelor şi 
voievodatelor aşa-numitei „ţări româneşti” (Muntenia) era 
fapt îndeplinit şi, în 1330, Basarab, fiul lui Tihomir, 
învingându-i pe unguri la Posada, realizează independenţa 
ţării sale. Această luptă este asemuită de prof. Gheorghe 
Brătianu cu luptele de la Morgarten şi Sempach, care au 
asigurat Elveţiei independenţa ei.! 

Domnitorii Ţării Româneşti şi-au întins de multe ori 
stăpânirea asupra ținuturilor de dincolo de Carpaţi, începând 
cu Vlaicu Vodă care a adăugat ţării sale posesiunea ţării 


1 Gheorghe |. Brătianu, Traditia istorică a descălecatului Ţării 
Româneşti în lumina noilor cercetări, în „Analele Academiei Române. 
Memoriile Secţiunii istorice”, Seria a Ill-a, tom, XXV, 1942 — 1943, p. 11. 
Şi marele istoric N. lorga, referindu-se la bătălia de la Posada, scria: „Şi 
lupta de la Posada, la 1330, biruinţa asupra lui Carol Robert, este absolut 
corespunzătoare luptelor de la Sempach şi Morgarten” (N. lorga, Evolutia 
ideii de libertate, Bucureşti, 1928, p. 143). 


româneşti transilvănene a Făgăraşului, continuând cu Mircea 
cel Bătrân care, pe baza posesiunilor sale efective, se 
intitulează „Domn, cu mila lui Dumnezeu, şi singur stăpânitor 
al pământului Ungro-Vlahiei şi de dincolo de munţii Carpaţi 
până la pământul tătărăsc, Herţog (DUCE) al Amlaşului şi 
Făgăraşului, domn al Banatului dinspre apus”!, şi culminând 
cu Mihai Viteazul care, după înfrângerea armatelor lui Andrei 
Bâthory la Şelimbăr, lângă Sibiu, îşi face intrarea triumfală în 
Alba lulia, capitala principatului transilvănean, la 1 noiembrie 
1599. 

În regiunea nordică a versantului răsăritean al Carpaţilor, 
cnezatele româneşti sunt în acest timp reunite de către 
maramureşenii Dragoş şi Bogdan care, după cum se exprimă 
Nicolae lorga, „au dat o nouă formă vieţii ţărăneşti pe care au 
găsit-o în văile Moldovei, transformând democraţia sătească 
într-un stat militar”?. 

Ştefan cel Mare, unul dintre cei mai străluciți domnitori ai 
acestei ţări, supranumit şi „Atletul lui Christ”? în urma 
succeselor repurtate în contra turcilor, şi Petru Rareş, unul 
dintre urmaşii săi, reunesc şi ei la Moldova, primul la sfârşitul 
veacului al XV-lea, cel de al doilea în cursul secolului al XVI- 
lea, ţinuturile transilvănene ale „Cetăţii de Baltă” şi ale 
„Ciceului”?. 


1 B. P. Haşdeu, /storia critică a românilor, vol. |, Bucureşti, 1875, p. 
130; D. Onciul, Titlul lui Mircea cel Bătrân şi posesiunile lui, Bucureşti, 
1933, p. 8-17. Politica de reunire a pământului românesc a fost 
fundamentată de către Mircea cel Bătrân în timpul căruia pe lângă Ţara 
Amlaşului, Ţara Făgăraşului, Ţara Severinului, domeniul Bologa, cetatea 
Branului, a reunit sub sceptrul său şi Dobrogea. 

2 N. lorga, /storia Românilor, vol. III, Ctitorii, cartea a Ill-a, cap. IV, 
Bucureşti, 1937, p. 200-222. 

3 Hurmuzaki, Documente..., vol. II, p. |, Bucureşti, 1891, p. 14. 


4 Ştefan cel Mare a stăpânit domeniile Ciceul (cu 60 de sate), Cetatea 
de Baltă (cu 8 sate); V. Motogna, Stăpânirea lui Ştefan cel Mare asupra 
Ciceului, în Articole şi documente (Contribuţii la istoria românilor din 
veacurile XIII—XVI), Cluj, 1923, p. 25-28), cărora Petru Rareş le-a adăugat 
Rodna, Bistriţa şi Unguraşul (A. Veress, Acta et epistolae relationum 
Transylvaniae Hungariaeque cum Moldavia et Valachia, vol. |, Budapest, 
1914, nr. 149, p. 190); Ştefan Meteş, Moşiile domnilor şi boierilor din Ţările 
Române în Ardeal şi Ungaria, Arad, 1925, p. 20-25; 25-26). 


Este drept, toate aceste cuceriri teritoriale nu au fost de 
lungă durată, cu excepţia Amlaşului şi Făgăraşului care au 
fost sub stăpânirea domnilor munteni timp de mai bine de o 
sută de ani (1366—1478)P. Existenţa lor însă dovedeşte că 
reunirea românilor într-un singur tot a preocupat 
dintotdeauna pe conducătorii destinelor româneşti de pe cele 
două versante ale Carpaţilor. 

Pe românii din Transilvania, interesul crescând pe care li-l 
arătau românii de dincoace de Carpaţi, i-a oţelit în lupta 
contra maghiarizării, dându-le forţa necesară pentru a rezista 
timp de un mileniu şi pentru a nu-şi pierde speranţa în 
realizarea măreţului lor ideal. 


Românii se revoltă 


Românii erau supuşi regimului feudal. Statul „legal” era 
format exclusiv din cele trei naţii privilegiate, care — ironie a 
sorții — unite laolaltă, nu reuşeau să egaleze în număr naţia 
„minoritară, tolerată”, a autohtonilor români. 

În concepţia modernă a Statului, este aproape de 
neconceput sistemul statal creat de unguri în Evul Mediu, 
sistem în care regimul feudal occidental este depăşit în mod 
cu totul original. Naţia nu era constituită pe baza legăturilor 
de sânge ci, cum se exprimă în zilele noastre un scriitor 
ungur, „pe baza afinităţilor”, idealizând în felul acesta o 
distincţiune care în realitate era extrem de prozaică. 

Naţia ungară nu era reunirea tuturor acelor care 
descindeau din primii cuceritori ai Panoniei şi care în 
consecinţă erau presupuşi a fi înrudiţi prin identitate de 
obârşie, de limbă, de tradiţii şi de idealuri, ci era redusă la 
clasa nobililor. 

„Esenţa naţiei ungare, spune Tibor Jóo, o formează membrii 
Sfintei Coroane, adică nobilimea. Oamenii de rând, burghezii, 


5 Domnitorii munteni au stăpânit, pe lângă Ţara Făgăraşului (cu 60 
de sate) şi Amlaşul (cu 6 sate), şi Ţara Hațegului — în întregime, Ţara 
Severinului — care cuprindea şi partea bănăţeană a Caraş-Severinului, 
precum şi cetăţile Bologa (jud. Cluj, cu 18 sate), Geoagiul de Jos (cu 20 de 
sate), Vurpărul şi Vinţul de Jos (cu 7 sate) (Şt. Meteş, op. cit., p. 10-42). 


şerbii nu sunt membrii naţiei maghiare, ei ducând o viaţă 
etnică autonomă”. 

„Nenorocirea cea mare a timpului nostru, socoate d-l Jóo, 
provine din faptul că sistemul statal unguresc a fost înlocuit 
cu conceptul modern al statului naţional bazat pe etnicitate”, 
şi atât el cât şi ceilalţi scriitori unguri contemporani care 
aparţin aceleiaşi şcoli, ne înfăţişează sistemul feudal ungar — 
cu naţia redusă la „privilegiaţi” — ca un ideal demn de imitat. 

Este evident că în cadrul unei asemenea organizări a 
Statului şi a Naţiei, prăpastia ce exista între ungurii din 
Transilvania şi românii din aceeaşi provincie trebuia să devină 
din ce în ce mai adâncă. 

Românii, în quasiunanimitatea lor, erau într-adevăr ţărani. 
Ei nu puteau aspira niciodată la avantajele pe care în mod 
firesc le are naţia în cadrul Statului. A fost desigur o 
nenorocire pentru românii care au avut de suportat rigorile 
situaţiunei lor; pentru cauza românească transilvăneană însă, 
neintegrarea în „naţia ungară” a românilor a avut fericitul 
rezultat de a menţine trează conştiinţa naţională românească 
la zecile de generaţii care au avut de suportat jugul 
„Nobilimii” maghiare. 

Elementul social fiind intim sudat cu acel naţional în 
structura statului ungar, este firesc ca toate răzvrătirile 
împotriva ordinii nedrepte să fi fost pornite atât din cauze 
sociale cât şi din cauze naţionale. Prin însăşi natura lucrurilor, 
ambele cauze se contopesc într-atât, încât în iureşul 
revoltelor, nu pot fi distinse una de cealaltă. Ţăranii secui au 
avut şi ei de suferit din cauza acestei stări de fapt. Pentru ei, 
însă, chestiunea nu depăşea limitele unei apăsări sociale. 

Românul avea de suportat asupririle în calitatea sa 
dublă: de clasă inferioară şi de naţionalitate străină. 

Nimic nu ne poate ajuta mai mult la formarea unei imagini 
juste despre situaţia românilor în statul ungar decât 
descrierea călătorului austriac Hacquet. El călătoreşte în 
Transilvania la sfârşitul secolului al XVIll-lea. Descrierea 
situaţiei românilor transilvăneni este valabilă şi pentru 
secolele trecute, cu menţiunea gravităţii accentuate. 

„Neamul acesta (românii, n.n.) neglijat şi asuprit, are parte 


de pământurile cele mai rele, cele mai pustii şi mai 
neroditoare din întreaga ţară. Dar chiar şi acestea îi sunt 
răpite, îndată ce sunt lăzuite şi desfundate de ei, în sudoarea 
feţei, pentru cultura porumbului. Fiecare sas şi fiecare ungur 
poate lua în stăpânire aceste locuri, chiar dacă românul le-a 
stăpânit sute de ani, alungându-l pe acesta în munţi cu toată 
familia sa, unde nu se află nimic decât stânci, sau chiar 
silindu-l să iasă din ţară. Românul n-are voie să se apropie de 
satele săseşti sau ungureşti mai aproape decât ţiganii, ci el 
trebuie să se oprească ca o lepădătură cam la o jumătate de 
bătaie de puşcă înaintea gardului de măcieşi ce înconjoară 
satele săseşti şi ungureşti (hotare în propria lui ţară! - n.n.)!. 


l lată prezentarea mai pe larg a situaţiei românilor din Transilvania 
descrisă de naturalistul austriac Hacquet, care a petrecut mai mult timp 
printre ei: „Neamul acesta neglijat şi asuprit, ca în întreaga ţară, are parte 
de pământul cel mai rău. Nu-i destul că numai cerul ştie cu ce drept, spre 
deosebire de ceilalţi locuitori ai Principatului, a fost izgonit în locuri pustii 
şi deşerte, dar i s-au răpit mereu şi pământurile desfundate de el cu multă 
sudoare pentru cultura porumbului, de îndată ce i-a trecut prin minte 
vreunui sas sau ungur să pună mâna pe ele, deşi le stăpânea de sute de 
ani, iar familia gonită spre munţi, unde nu se găseşte nimic decât stânci, 
sau chiar silit să părăsească ţara. Se învecinează vreun sat românesc cu 
vreun district unguresc sau săsesc, ţinând de una din cele două naţiuni, 
românul nu este îngăduit să se apropie de el mai mult decât un ţigan; el 
trebuie să stea, ca o lepădătură a speţei umane, cam la o jumătate de 
bătaie de puşcă, adică în afara îngrăditurilor din jurul satelor ungureşti şi 
săseşti. 

Niciodată, nu se leagă nici o prietenie cu el, şi aşa românul e sortit 
numai muncilor celor mai grele, mai slugarnice şi mai josnice. Nu se 
bucură cu vecinii săi niciodată de nimic bun, nici de zile senine. Numai 
atunci e luat în seamă, când ungurul sau sasul nu-şi mai poate purta 
sarcina sau e prea grea pentru ei; atunci e binevenit şi românul, care, ca o 
vită de jug, trebuie să poarte în locul lor partea cea mai mare, dacă nu 
chiar toată, altfel nu. 

Câte nedreptăţi trebuie să se întâmple în asemenea situaţie, în care 
nu domneşte decât disprețul şi împilarea; cu atât mai mult cu cât domnul 
românului sau, şi mai bine, tiranul său e în acelaşi timp şi judecătorul său. 
Are el oare, sub o naţiune atât de arogantă, a cărei mănuşă îi este mereu 
pe piele, o soartă mai bună decât a negrului în America, pe care îl pune 
călăul alb, ca pe o vită de jug, să-i lucreze plantațiile de zahăr, trebuind 
să-şi astâmpere în acest fel foamea doar cu un mizerabil manioc, până la 
stoarcerea totală de vlagă, moartea punând un sfârşit suferințelor sale? 
Un om, care se găseşte în asemenea stare, nu e firesc oare să se 


lată situaţia reală pe care nobilimea maghiară o crease 
milioanelor de ţărani români şi despre care nici unul dintre 
propagandiştii unguri din Occidentul Europei sau din Statele 
Unite ale Americii nu pomeneşte un singur cuvânt, atunci 
când înalţă imnuri de slavă misionarismului civilizator al 
poporului maghiar în centrul Europei! 

Din când în când, câte un document ca acela al geologului 
austriac Hacquet vine să ridice vălul care acoperă ignominiile 


gândească la toate mijloacele pentru a-şi lepăda jugul cu neputinţă de 
îndurat? Nu va căuta el căi pentru a-şi rupe cătuşele, nu va căuta să se 
răzbune pe tiranul său, să scape de el, sau să pună în orice chip un capăt 
suferințelor sale? Amândouă acestea, anume să-şi răzbune nedreptăţile 
îndurate sau să scape de ele, le-a avut totdeauna românul împins la 
disperare şi răzbunare prin disprețul cu care e tratat, după Cum avem 
proaspăt în minte exemplul horiadei. Nu este o asemenea ură în inima 
unui român ceva firesc, poate el să se stăpânească, să aibă o altă 
atitudine decât duşmănoasă faţă de vecinii săi sub care se găseşte? N- 
avem noi în faţă sute de exemple că europenii buni la suflet şi cu bune 
moravuri, ajunşi în ţări barbare în aceeaşi situaţie, au devenit tot atât de 
duşmănoşi faţă de stăpânii lor ca şi negrul faţă de tiranii săi albi? Că 
românul e în toate privinţele om, aceasta am încercat-o mai mult decât o 
dată, când locuiam între ei. Ce bună s-ar face inima sa dacă ar fi tratat ca 
un frate!... Am făcut înainte cu 26 de ani o călătorie singur, numai cu un 
astfel de om, prin munţii înalţi din Ţara Românească, în Transilvania, fără 
să calc cu această călăuză vreun drum public. Ar fi putut de o mie de ori 
să-mi ia viaţa în acele pustietăţi, ce erau doar vizuini de fiare sălbatice. N- 
a făcut-o însă; s-a dovedit, dimpotrivă, un erou faţă de slăbiciunile mele. 
Cine a ponegrit deci pe românul din Transilvania sau din ţările 
austriece? Nimeni decât nobilul sau domnul sub a cărui apăsare stă, care 
intenţionat nu s-a gândit la luminarea lui, ci totdeauna l-a tratat ca pe o 
vită de jug! El trebuie să vadă în nobil o fiinţă căreia toţi trebuie să i se 
supună, dar care nu e obligat cu nimic faţă de nimeni pe lume. Intre 
multele cruzimi ale aristocrației maghiare faţă de omul de rând, amintesc 
doar un caz întâmplat în districtul Hălmagiului după mişcarea horiană. Un 
nobil A. H-ky porunci judelui său sătesc să adune pe toţi ţăranii pentru 
robotă. Cum însă ei nu voiau să-l asculte, el aduse aceasta la cunoştinţa 
stăpânului. Răspunsul fu că-l ameninţă cu moartea dacă nu va împlini 
porunca. Bietul jude, venind a doua oară la el fără rezultat, îi zise: 
«Domnule! ai bunătatea şi porunceşte chiar măria ta. Vei izbuti mai bine 
decât mine». Monstrul aproape că nici nu-l lăsă să vorbească, îl împuşcă 
în piept cu pistolul. Cum bietul om, prăbuşindu-se, voi să se apuce de 
masă, călăul îi trimise şi al doilea glonţ, în gât, omorându-l. Văduva cu 
copiii au strigat răzbunare la comitat, care a amendat delictul doar cu 24 
de zloți. Tiranul însă a refuzat să-i plătească şi pe aceştia. Odată se va 


şi fărădelegile, săvârşite timp de secole de clica conducătoare 
maghiară pe pământul românesc al Transilvaniei. 

Doi italieni — Massaro şi Burgi — care cunoscuseră 
metodele de guvernare ale maghiarilor în secolul al XVI-lea, 
au lăsat posterităţii caracterizări asemănătoare cu privire la 
această clică, cuibărită în fruntea treburilor unei provincii, de 
care nu o lega nimic altceva decât interesul de a prăda şi a 
spolia. Primul, se exprimă în felul următor: „Nu există 
nedreptate sau ignominie pe care ei (conducătorii unguri) să 
n-o facă dacă li se oferă bani”, iar cel de-al doilea este mai 
hotărât încă atunci când afirmă că: „Dacă Ungaria ar putea fi 
salvată din vârtejul primejdiei turceşti pentru un preţ de trei 
fiorini, nu s-ar găsi în ţară trei oameni gata să facă acest 
sacrificiu”.! 

Ţărănimea, căreia îi ajunsese cuțitul la os, se răscoală, 
după cum am văzut, pentru prima dată în 1437. Rezultatul: 
„cele trei naţii” privilegiate îşi strâng rândurile şi întemeiază 
faimoasa „uniune a celor trei naţiuni”, care a sugrumat orice 
veleitate de libertate timp de aproape o jumătate de mileniu. 

Deosebit de sângeroasă a fost reprimarea mişcării de 
dezrobire de la începutul sec. al XVI-lea (1514). Ţăranii 
români fac cauză comună cu țărănimea ungurească, care 
gemea şi ea sub călcâiul nemeşilor care, singuri, formau 
adevărata nație maghiară. Nobilitas hungarica est. Este aşa- 


spune şi în această ţară: «les temps de barbarie sont passes, ou la 
noblesse se gusrissait de son ignorance». 

Nu voi uita niciodată cuvintele pe care mi le-a spus înaintea morţii 
sale un bătrân de acest neam din Şinca Mare în 1763: Mor bucuros, 
fiindcă nu las nici muiere, nici copii în robie. Cât e de incultă această 
naţiune, totuşi am întâlnit la mulţi, în timpul celor doi ani petrecuţi printre 
ei, trăsături care ar fi strălucit şi la cei mai civilizaţi oameni. Cât de mult a 
stricat monarhiei ura şi apăsarea faţă de această naţiune odinioară aşa de 
strălucită şi de mare!... Oricum ar fi, națiunea română îşi are, şi ca 
mulţime, şi ca dreaptă stăpânire a ţării, meritele ei” (Hacquet's neueste 
physikalisch-politische Reisen in den Jahren 1788, 89 and 90, durch die 
Dacischen und Sarmatischen oder Nârdelichen Karpathen, Zweiter Teil, 
Nurnberg, 1791, p. 112-116, 173). 

1 Fraknói Vilmos, A Hunyadiak és a Jagell6k Kora 1440 — 1526 (Epoca 
Huniazilor şi a Jagellonilor 1440 — 1526), Budapest, 1896, p. 515-516; 
Vezi şi Hurmuzaki, Documente 11/3, p. 397; C. Sassu, op. cit., p. 81-82. 


numita răscoală a „Cruciaţilor lui Gheorghe Doja”. Ea a fost 
înăbuşită în sânge. 

„Răzbunarea care a urmat a întrecut orice închipuire, 
dezvăluind toată furia nestăpânită a celor ce se văzuseră 
ameninţaţi, pentru un moment, în stăpânirea lor privilegiată 
[...]. Groaza contemporanilor, obişnuiţi totuşi cu multe 
cruzimi, în acea epocă de tranziţie de la începutul sec. al XVI- 
lea, a fost atât de mare în faţa acestui nemaipomenit 
spectacol, încât s-a răspândit legenda că voievodul Zâpolya 
şi-a pierdut vederea în faţa sfintelor daruri în timpul slujbei 
religioase şi că de-abia după doi ani, rugăminţile pioase ale 
mamei şi surorii sale l-ar fi izbăvit de pedeapsa cerească”.! 

După înăbuşirea răscoalei, o eră nouă, de data aceasta mai 
aspră încă, începe pentru naţia românească. Dieta 
transilvăneană legiferează legarea pe vecie a ţăranilor de 
pământul pe care-l lucrau. De asemenea, se interzice pentru 
totdeauna ca vreun ţăran să mai poarte arme. Ţăranului 
asupra căruia se va fi găsit o puşcă, i se tăia mâna dreaptă. 
Pentru ca pe viitor țărănimea transilvăneană să nu mai 
îndrăznească să se ridice împotriva asupritorilor «i, 
protonotarul voievodului Zápolya, Ştefan Verbâczi, a întocmit 
un întreg codice de legi, reglementând raporturile dintre 
asupritori şi asupriţi. El adânceşte prăpastia între nobilime, 
singura care se bucura de drepturi, şi plebea, destinată să 
poarte pe vecie jugul celei mai aspre silnicii.? 

Retrogradul Codice tripartit (Codex, sau opus, tripartitum) 


1 C. Sassu, op. cit., p. 89-90. 

2 Verbâczi István, Tripartitum opus juris consuetudinarii inclyte regni 
Hungariae, ediţia S. Kolosvâri — K. Óvári — D. Marcus, Budapest, 1897. 
Referindurse la acelaşi cod reacționar de legi, lorga nota: „Fu cea mai 
cruntă proclamaţie de şerbie pe care o cunoaşte Europa. Werböczi care-şi 
avea şi el iobagi români în samă, trebuia s-o modifice într-o pravilă de 
sânge, asemenea cu «cartea veşnicei osânde», Doomsday Book al 
normanzilor din insulele britanice contra anglo-saxonilor învinşi” (Vezi N. 
lorga, /storia românilor din Ardeal şi Ungaria, vol. I-IV: Până la mişcarea lui 
Horea, Bucureşti, 1915, p. 115). „Drept răsplată — sublinia Constantin 
Sassu —, Ştefan Werbâczi a fost ales palatin al regatului, având astfel 
putinţa să guverneze ţara în spiritul legilor sale şi s-o conducă la 
dezastru” (Vezi C. Sassu, op. cit., p. 92). 


din 1515 constituie răzbunarea nemeşilor împotriva populaţiei 
muncitoare româneşti, după cum asociaţiunea meschină a 
celor trei naţii privilegiate din sec. al XV-lea, constituia 
revanşa aceloraşi grofi în urma primei răscoale româneşti. Cu 
cât însă prigoana era mai mare, cu atât mai mare era şi 
reacţiunea. 

Răscoalele ţărăneşti — tumultus rusticorum — se ţin lanţ. 
În secolele XVI şi XVII se adaugă la persecuțiile precedente şi 
persecuțiile religioase instigate de principii calvini ai 
Transilvaniei, românii refuzând (după cum am văzut într-un 
capitol precedent), să-şi părăsească religia creştină-ortodoxă 
a strămoşilor lor. 

Legile „Approbatae et Compilatae”, votate de Dieta 
transilvăneană în anul 1653, sunt cea mai fidelă icoană a 
prigoanei la care erau supuşi românii transilvăneni din partea 
principilor calvini şi ai nobililor care roiau în jurul lor. lată una 
dintre cele mai faimoase dispoziţiuni, privitoare la românii din 
Transilvania, a acestei colecţii de legi: 

„Românii sunt toleraţi numai, şi aceasta în chip provizoriu 
(pro tempore) în această ţară, atâta timp cât va place 
principelui domnitor şi nobililor (usque bene placitum 
principum et regnicolarum”):. 

La bunul plac al nemeşilor unguri! Numai aceste cuvinte 
sunt suficiente spre a reda tragica situaţiune a ţărănimii 
româneşti din „ţara clasică a toleranţei”. 

Neputându-i converti la calvinism prin metoda persuasiunii, 
principii Transilvaniei recurg la o serie de măsuri meschine 


1 Approbatae... este o colecţie de legi întocmită în anul 1656, care 
cuprinde legiuirile Dietei Transilvaniei votate între anii 1540 şi 1653. 
Compilatae... este o altă colecţie de legi emise de Dieta Transilvaniei între 
anii 1653 şi 1669 şi adoptată de dietă în ianuarie 1669. Ele au fost 
publicate în Corpus Juris Hungarici — Magyar târvenytăr, 1540 — 1848, 
evi Erdélyi törvények (Legile Transilvaniei între 1540 şi 1848), ed. Nagy 
Gyula-Kolosvâri Sândor — Ovâri Kelemen — Markus Dezs6, Budapest, 
1899. Dieta din 1650 a hotărât următoarele: „Haină de postav, nădragi, 
cizme, căciulă dublă sau de un florin, cămaşă de giulgiu ţăran sau argat 
să nu cuteze nicidecum să poarte” (Edictul XLVII din Approbatae, p. V). 
Istoricul ungur Acsády Ignacz caracteriza astfel aceste legi: „groaza 
sclăviei asiatice pândeşte din fiecare hotărâre a lor privind pe iobagi” 
(Acsády Ignacz, A magyar jobbăgysag története, Budapest, 1906, p. 311) 


împotriva românilor, constituind o pată pe blazonul — şi aşa 
atât de sumbru — al principilor calvini. 

Astfel, se interzice românilor de a poseda arme, de a avea 
cai, de a purta cizme şi pantaloni de stofă, de a purta cămăşi 
de pânză fină şi, — last but not least — cităm pentru 
ilustrarea metodelor feudale, o lege care prevedea chiar 
interzicerea portului pălăriilor... în valoare mai mare de un 
florin!! 

La sfârşitul secolului al XVII-lea, în urma unirii religioase a 
românilor ardeleni cu biserica Romei (1697), situaţiunea 
maselor româneşti părea a cunoaşte o îmbunătăţire, împărații 
Austriei căutând să stimuleze convertirea românilor la greco- 
catolicism prin măsuri umanitare. Până şi ţăranii care aveau 
să îmbrăţişeze religia unită (greco-catolică) urmau să se 
bucure de un regim aparte, „ei încetând de a mai fi 
consideraţi ca simpli toleraţi”. 

Cu mult mai numeroase însă au fost promisiunile 
Habsburgilor decât realizările de a căror binefacere s-ar fi 
putut bucura românii. Multe din ele nu s-au împlinit din vrerea 
Curţii imperiale, cele mai multe însă, n-au intrat pe făgaşul 
realizărilor din cauză că erau sistematic sabotate de 
nobilimea maghiară.? 


1 /bid., Cu toate acestea, autorii lucrării Justice for Hungary afirmau 
cu nonşalanţă: „Libertatea bisericilor a fost de asemenea bazată pe o 
autonomie liberală. Astfel, Transilvania a fost casa religiilor libere, a 
învăţământului, a colaborării prieteneşti şi a administraţiei democratice” 
sau, în continuare: „Transilvania a fost pentru secole o casă a 
democraţiei...”; „Constituţia transilvăneană a fost clădită pe egalitatea 
completă a raselor şi religiilor”; „Legislaţia, administraţia şi jurisdicţia au 
fost bazate pe aceleaşi principii şi ceea ce a conferit o valoare specială 
constituţiei Transilvanei a fost protecţia deplină de care s-au bucurat 
minoritățile rasiale şi lingvistice” (Count Albert Apponyi..., Justice for 
Hungary..., p. 158). 

2 Referindu-se la această perioadă din istoria românilor transilvăneni, 
unul din membrii guvernului lui Kossuth de la 1848, Szemere B., scria: „Nu 
e popor a cărui soartă tristă s-ar putea asemăna cu a celui românesc... 
Constrâns de cârmuirea austriacă la unire cu Roma, prin toate mijloacele 
ce se pot închipui ale apăsării morale, ale puterii armate, bisericile li s-au 
închis, pruncii le-au rămas nebotezaţi, perechile căsătorite — fără 
binecuvântare —, iar morţii neînmormântaţi... Ei nu s-au putut afirma şi 


Inocenţiu Micu-Klein 


Inocenţiu Micu-Klein, episcop unit, unul dintre cei mai 
vajnici luptători ai cauzei româneşti din Transilvania de la 
începutul secolului al XVIII-lea, înaintează nu mai puţin de 24 
petiţii la Viena, cerând transformarea în fapt a promisiunilor 
împăratului. 

Cine are obligaţii, clamează el, trebuie să aibă şi drepturi. 
Qui sentit onus, sentiat et commodum” 

Cele trei naţii privilegiate ale Ardealului nu vorbesc, însă, 
aceeaşi limbă. Ele se opun cu înverşunare la orice 
îmbunătăţire a soartei ţăranului român. 

Singur, în mijlocul unei adunări ostile până la violenţă, 
Micu-Klein într-o şedinţă a Dietei transilvănene din 1744, 
formulează în mod limpede şi răspicat drepturile românilor, 
pe care îi numeşte „natia cea mai numeroasă din 
Transilvania”, fapt care confirmă toate celelalte mărturii pe 
care le posedăm cu privire la numărul românilor transilvăneni 
din acea epocă.? 

Nobilii, în disprețul lor suveran pentru masele muncitoreşti 
de pe ogoare, din mine şi din cariere, îl apostrofează cu 
vorbele: „nu există nație română, ci numai plebe valahă”. Pe 
episcop, însă, nu-l impresionează defel aroganţa nobilimii. El 
continuă a lua apărarea românilor „care gem într-o robie mai 
grozavă decât aceea egipteană”. Reprezentantul nobilimii îi 


nu s-au putut dezvolta în nici o direcţie, potrivit cu firea lor, ci au stat ca 
un minunat copac viu, bogat în frunze, dar nici o floare nu a putut 
înmuguri şi nici rod nu a putut străluci în crengile lui întunecate...” (Cf. 
Simion Mehedinţi, Ce este Transilvania, Bucureşti, 1940, p. 58). 

1 Hurmuzaki, Documente..., vol. VI, p. 573. 


2 Nic. Nilles, Symbolae ad illustrandum hictoriam ecclesiae orientalis, 
vol. II, Oeniponte, 1885, p. 528. lată ce scria Inochentie Micu curţii 
imperiale: „Națiunea noastră nu este cu nimic inferioară nici uneia din 
cele existente în Transilvania, nici prin virtuțile sale, nici prin ştiinţă, nici 
prin aptitudinile sale în treburile publice. Românii sunt de departe, nu 
numai cei mai vechi locuitori de pe munţii şi din văile transilvănene, dar ei 
sunt şi cei mai numeroşi” (Vezi A. Bunea, Din istoria românilor. Episcopul 
loan Inocențiu Klein (1728 — 1751), Blaj, 1900, p. 98-99). 


ripostează că românii sunt pribegi. Micu-Klein îi răspunde: 
„cum pot fi altfel, dacă sunt apăsaţi până la sânge?” 

Saşii fac cor cu nobilimea, spunându-i „dar românii sunt 
hoţi şi tâlhari”. Micu-Klein îi răspunde tăios: „nu trebuie să vă 
miraţi căci bieţilor oameni, în afară de ce au pe dânşii nu le 
mai lăsaţi nimic”!. 

Nobilimea ungară reuşeşte să se descotorosească de un 
asemenea adversar incomod care are curajul să ceară ca 
românii să aibă (în ţara lor!) aceleaşi drepturi ca şi iluştrii 
membri ai Sfintei Coroane. 

Micu-Klein este chemat spre a fi judecat la Viena, dar de 
acolo nu avea să se mai reîntoarcă niciodată în Transilvania 
în care crease, la Blaj (reşedinţa episcopală), „o mică Romă a 
Românilor”. 

Care este starea ţărănimii româneşti ardelene din acea 
epocă am văzut din descrierea de mai sus a geologului 
austriac Hacquet. 

O scrisoare a împărătesei Maria Theresa datând din 1773, 
anul când viitorul împărat losif al II-lea trebuia să viziteze 
Transilvania, ne va edifica şi mai mult încă asupra acestei 
stări. Maria Theresa cerea guvernatorului Transilvaniei „să 
curețe drumurile de cadavrele celor ucişi prin ştreang, roată 
şi ţeapă, cadavre pe care ungurii le lăsau în mod special să 
putrezească de-a lungul acestor drumuri, spre spaima 
călătorilor”.? Transilvania nu avea, însă, în fiecare an fericirea 
de a primi vizita unui personaj imperial, aşa că ne putem uşor 
imagina, din descrierea împărătesei, sinistrul aspect pe care-l 
prezentau drumurile transilvănene presărate de cadavrele 
iobagilor români. 


1 A. Bunea, op. cit., p. 98-99. 


2 N. Densuşianu, Revoluțiunea lui Horea în Transilvania şi Ungaria 
1784 — 1785, scrisă pe baza documentelor oficiale, Bucureşti, 1884, p. 
97; vezi şi Biblioteca Academiei Române, Ms. Caietele de copii şi extrase 
ale lui Nicolae Densuşianu, XXXII, f. 22-23 (Ordinul Guvernului din 11 mai 
1773 cuprinzând instrucţiunile trimise de împărăteasa Maria Tereza către 
Guvernul din Transilvania printr-un curier special). 


Horea, Cloşca şi Crişan 


O fierbere continuă domnea în mijlocul ţărănimii, fierbere 
care avea să culmineze prin revoluţia din 1784 a lui Horea, 
Cloşca şi Crişan!. 

Măsurile liberale edictate de împăratul losif al Il-lea, în 
favoarea românilor din Transilvania, se lovesc de îndărătnicia 
nobilimii maghiare, care nu înţelegea să renunţe la absolut 
nici unul din privilegiile pe care şi le „octroaiase” cu de la sine 
putere. Singura consolare a românilor o constituiau plângerile 
la Viena. Lipsiţi de mijloace, delegaţiile erau obligate să facă 
drumul din Transilvania până la Viena pe jos. 

Patru săptămâni la dus, patru la întors, pentru ca reîntorşi 
în ţară să se găsească din nou în faţa aceluiaşi zid al durității 
şi inflexibilităţii nobilimii maghiare. Delegații români iau 
drumul Vienei în diverse rânduri: în 1779, în 1780 şi în 1782. 
Ei devin, treptat, treptat, conştienţi atât de superioritatea 
numărului lor asupra tuturor celorlalte naţii din Transilvania, 
cât şi de anterioritatea lor pe pământul fostei Dacii. 
Simptomele efervescenţei care se manifesta în rândurile 
românilor nu întârziară să se arate. Manifestările sunt într- 
adevăr sporadice, dar pentru aceasta, nu mai puţin 
simptomatice. 

Românii din Hunedoara se adresează prefectului districtului 
cu vorbele: „Nu putem să ne mirăm îndeajuns care e pricina 
că voi ungurii ne apăsaţi atâta pe noi şi aţi pus pe noi şi jugul 
iobăgiei, pe când noi am fost şi suntem cu mult mai mulţi ca 
voi şi, ceea ce e mai de seamă, suntem mai vechi ca voi în 
ţara aceasta, pentru că suntem urmaşii vechilor daci”.? 

Impilarea şi asuprirea determină reacţiunile cele mai 
temerare: românul Florea Cosma din Gârbău, în preajma 
revoluţiei lui Horea, spune contelui Szent Pâl adevărul fără 
înconjur: „țara este a noastră, a voastră este Ungaria”; „în 


1l Vezi N. Densuşianu, op. cit, p. 28-77 precum şi David Prodan, 
Răscoala lui Horea în comitatele Cluj şi Turda, Bucureşti, 1938. 

2 Rettegi Györy Emlékiratai (Memoriile lui Rettegi György), în 
„Hazânk” („Patria noastră”), |, 1884, p. 383. 


scurtă vreme vă vom scoate de aici!” Nu ştim care a fost 
soarta românului Florea Cosma după rostirea acestor cuvinte, 
dar o presupunem, cunoscând atitudinea dintotdeauna a 
nemeşilor maghiari faţă de populaţia autohtonă. 

Scriitorul contemporan Rettegi nu se sfieşte să afirme că 
„de această românime (urmaşa dacilor şi romanilor) se teme, 
românii fiind în Ardeal, de zece ori mai mulţi decât ungurii”?. 

Rettegi se mai temea ca românii să nu devină într-o zi 
conştienţi de obârşia lor daco-romană. Or, acest lucru trebuia 
să se întâmple în mod firesc într-o zi, ştiinţa istorică risipind 
încetul cu încetul norii grei ai ignoranței. 

In lumina acestor fapte, afirmaţiuni ca cele ale lui Kazsonyi 
în La parenté des peuples danubiens precum că „daco- 
românitatea n-ar fi decât o maşinaţiune a Curţii Imperiale din 
Viena împotriva unităţii (sic) ungare”, se situează în plin 
ridicol’. 

Daco-românitatea sau mai bine zis daco-romanitatea 
românilor era o idee în mers, care trebuia, mai devreme sau 
mai târziu, să se impună cu tăria adevărurilor eterne. 

Răscoala, al cărei animator a fost Horea, prin proporțiile pe 
care le luase, ameninţa serios poziţiile solide ale nemeşilor 
unguri. Inţelegem deci, de ce ei au făcut cele mai mari 
sforţări pentru a o face să eşueze. 

Incepută la 31 octombrie 1784, revoluţia lui Horea şi a 
celor doi colaboratori ai săi, Cloşca şi Crişan, era complet 


1 N. Densuşianu, op. cit., p. 128. 

2 György Rettegi informează că românii au scris următoarele 
comitelui Ladislau Balogh din Hunedoara: „Nu ne putem mira îndeajuns, 
care e pricina că voi ungurii ne-ați apăsat pe noi într-atâta şi ne-aţi 
aruncat după cap şi jugul iobăgiei, când noi suntem şi am fost totdeauna 
mult mai mulţi decât ungurii şi, ce e mai mult, suntem şi mai demult în 
această ţară decât voi, căci suntem rămăşiţele încă a vechilor daci”. 
Comentând cele scrise de români, Gheorghe Rettegi scria la rândul său: 
„De acestea mărturisesc zău că mă tem, căci dacă cineva le bagă şi mai 
bine aceasta în minte, pe noi de bună seamă degrabă ne-ar putea nimici, 
căci în Ardeal pe uşor sunt de zece ori mai mulţi români decât unguri”. 
(„Hazânk”, |, 1884, p. 383). 

3 Vezi şi ediţia în limba germană: Rassenverwanatschaft der 
Donauvâlker, Zurich—Leipzig—Wien, 1931. 


lichidată la sfârşitul aceluiaşi an. Capii răscoalei reuşiră, însă, 
să dispară. Principalii lor colaboratori din diferitele regiuni ale 
Transilvaniei, unde răscoala luase proporţii grave, fură 
încarceraţi şi condamnaţi la moarte. 


O sentinţă unică în istoria omenirii 


Sentința de condamnare pronunţată de Tribunalul criminal 
de sub preşedinţia „magnificului” domn Andrei Forrai, Cavaler 
al ordinului Sf. Ştefan, şi vicecomite al Aradului, depăşeşte în 
cruzime cele mai grozave decizii ale tribunalelor inchizitoriale 
din Evul Mediu. 

Vom cita câteva din pedepsele la care au fost condamnaţi 
românii transilvăneni de către nobilimea maghiară, pentru a 
se vedea câtă ură nutreau ungurii împotriva românilor 
băştinaşi. 

În totul, sentinţa din 25 noiembrie 1784 prevede 22 de 
condamnări. Unii dintre condamnaţi trebuiau să sufere 
pedeapsa „tăierii mâinilor, urmată de tăierea capului şi 
ciopârţirea trupului”. Alţii au fost condamnaţi „să li se taie 
capul cu paloşul şi cadavrele să li se pună pe roată”. 

O parte dintre românii răsculați au fost condamnaţi la 
sugrumarea prin strangulare. Popa George din Corbeşti este 
condamnat să „i se taie mâna şi apoi să fie decapitat”. 
Primarului comunei Ilteu şi lui George Hotărâşu urma „să li se 
taie capul cu paloşul, iar cadavrele să se împletească pe 
roată”. Doi dintre acuzaţi sunt condamnaţi a fi spânzurați în 
faţa comunei. Un altul, în fine, este condamnat să sufere 
pedeapsa morţii pe roată fără însă ca să i se acorde graţia de 
a fi decapitat înainte de a fi supus la un asemenea martiraj, 
într-un cuvânt el este frânt pe roată viu'. 

Până şi ororile imaginate de Octave Mirbeau în Gradina 
Supliciilor pălesc în faţa acestor grozăvii care constituie o 
pată pe blazonul nobilimii ungare. 

Cum se împacă această hotărâre, unică în analele justiţiei 
moderne, cu „misiunea istorică civilizatore a ungurilor în 
bazinul dunărean”, de care vorbesc toate publicaţiile de 


1 N. Densuşianu, op. cit., p. 324 — 328. 


propagandă maghiară în străinătate?! 

Capii mişcării, Horea, Cloşca şi Crişan au fost şi ei prinşi în 
cele din urmă, primii doi fiind condamnaţi a suferi supliciul pe 
roată, iar cel de-al treilea sinucigându-se în închisoare, a fost 
şi el condamnat, „mort fiind”, printr-o procedură lugubră 
efectuată asupra cadavrului, de a fi tras şi el pe roată. 

Viena, care la început păruse că încurajează mişcarea 
românilor împotriva ungurilor, în momentul când răscoala a 
devenit amenințătoare a trecut şi ea de partea nobilimii 
maghiare. Vizitele împăratului demofil losif al lIl-lea în 
Transilvania precum şi primirea ce i-a fost rezervată lui Horea 
la Curtea Imperială, acreditaseră în rândurile românilor 
versiunea că animatorii ţărănimii româneşti, răsculându-i pe 
iobagi, îndeplinesc astfel voinţa tacită a împăratului). 


„„« Şi un protest vehement 


Torturile îngrozitoare la care au fost supuşi capii răscoalei 
au impresionat adânc întreaga opinie publică europeană. 
Chipul lui Horea devenise popular în toate centrele 
occidentale, graţie numeroaselor gravuri care l-au imortalizat 
şi care apăruseră în numeroase publicaţii ale epocii?. Nimic nu 
poate, însă, reprezenta în chip mai concludent impresia de 
oroare produsă în Occident de represiunea sângeroasă din 
Transilvania, decât scrisoarea filozofului din Dublin (Irlanda) 
care a ţinut să-şi păstreze anonimatul?, dar pe care întreg 
conţinutul scrisorii îl trădează a fi de origine franceză, 
scrisoare adresată împăratului losif al Il-lea al Austriei puţin 
timp după executarea hotărârii de condamnare la moarte a 


1 /bid., p. 439; |. Lupaş, Împăratul Iosif II şi răscoala ţăranilor din 
Transilvania, în „Analele Academiei Române. Memoriile Secţiunii istorice”, 
Seria a lll-a, tom. XVI, Bucureşti, 1934/1935, p. 272-278; O. Beu, 
L'empereur Joseph II et la révolte de Horea, Sibiu, 1944. 

2 Vezi O. Beu, Răscoala lui Horea în arta epocii cu o sută de 
ilustrațiuni, Bucureşti, 1935. 

3 De fapt autorul scrisorilor către losif al Il-lea a fost unul dintre 
fruntaşii revoluționari girondini, Jacques Pierre Brissot; identificat mai întâi 
de M. Auner, Zur Geschichte des rumänischen Bauernaufstandes in 
Siebenbürgen, 1784, Sibiu, 1935. 


fruntaşilor răscoalei ţăranilor români din Transilvania. 

Scrisoarea este un aspru rechizitoriu, care-şi păstrează din 
nefericire actualitatea în cursul întregii perioade de dominație 
ungară în Transilvania. 

„Sunt primul, spune autorul acestor vehemente filipice, 
care apăr cauza românilor, victimele forţei în această 
insurecție, şi repet: românii au dreptul să se răscoale atâta 
timp cât ei sunt sclavi şi nenorociti. A-i pedepsi pentru acest 
drept care le aparţine, înseamnă a-i pedepsi pentru faptul că 
sunt oameni”. 

Şi atunci, ca şi în cursul secolelor care au urmat, ungurii au 
căutat să denatureze faptele, încercând să pună într-o lumină 
falsă revolta firească a românilor transilvăneni. Filozoful 
anonim din Dublin nu se lasă însă impresionat de scribii care 
caută să justifice acţiunea „iluştrilor nobili care i-au tiranizat 
pe românii din Transilvania şi administraţia care i-a ajutat în 
prigoana lor” (am citat din scrisoarea filozofului din Dublin), ci 
îi taxează drept „monştri care prostituează condeiul lor 
pentru nenorocirea popoarelor”. 

„Dacă eşti convins, spune în urmă apărătorul anonim al 
românilor, că dreptatea este de partea românilor, atunci nu 
trebuie să pierzi nici un moment pentru a le reda libertatea şi 
a le da pământul în plină proprietate. Dar, continuă el, dacă 
eşti de părere că trebuie să respecţi uzurpaţiunea nobililor şi 
nu vrei să le RESTITUI ceea ce le aparţine (restituire: deci 
recunoaşterea implicită a  anteriorității dreptului de 
proprietate românească asupra pământului Transilvaniei — 
n.n.) atunci există un singur mijloc de a face dreptate pentru 
toată lumea: abandonează ţara propriilor ei destine şi lasă-i 
pe sclavi să ia armele contra tiranilor lor”.! 

Mişcătoarea pledoarie pentru libertatea românilor 
dovedeşte cu prisosință ecoul pe care l-a avut în ţările 
civilizate mişcarea condusă de Horea, Cloşca şi Crişan.? 


1 Textul scrisorilor, tipărite la Dublin, a fost reprodus şi comentat de 
N. Densuşianu, op. cit., p. 7-10. 

2 Însuşi Brissot a comparat programul revoluţiei conduse de Horea, 
Cloşca şi Crişan, cuprins în ultimatumul adresat nobilimii la 11 noiembrie 
1784, cu cel al revoluţiei americane, exprimat de Declaraţia de 


Ungurii au crezut însă, că prin supliciul aplicat capilor 
mişcării vor distruge pentru totdeauna orice încercare a 
românilor de a-şi recăpăta libertatea şi pământul. 
Represiunea a avut, în intenţiunea nobilimii maghiare, scopul 
de a înspăimânta țărănimea românească (in terrorem 
aliorum). Mijloacele întrebuințate în acest scop depăşesc în 
cruzime însăşi hotărârea de condamnare, încadrându-se 
perfect în metodele canibalilor de pedepsire a „albilor”. 
Astfel, trupul lui Crişan, după ce a fost tras pe roată „post 


independenţă: „Dacă aceste propuneri erau nejuste, trebuie spus că 
declaraţiile Statelor Unite ale Americii erau de asemenea nejuste, căci ele 
sunt exact aceleaşi. Egalitatea perfectă pe care Pennsylvania, de 
exemplu, o vrea pentru toţi membrii, nimiceşte orice idee de nobleţe şi 
atrage după sine consecinţa că impozitele trebuie egal repartizate”. Şi 
apoi conchide, logic: „Dacă americanii aveau dreptate să se revolte, 
fiindcă voiau să-i impună la taxe fără consimţământul lor, cu atât mai mult 
aveau acest drept românii care nu aveau nici proprietate, nici libertate, 
care erau la bunul plac al stăpânilor neîndurători” (Seconde Lettre d'un 
Défenseur du Peuple à l'Empereur Joseph II, sur son règlement concernant 
l'émigration et principalement sur la révolte des Valaques; ou l'on discute 
a fond le droit de r&volte du Peuple, Dublin, 1785, p. 79-80). 

Argumentarea legitimităţii revoluţiei de către un francez, în spiritul 
ideilor epocii, fixa locul acesteia în procesul revoluţionar universal, 
întrucât principiile ei, „peste vreo cinci ani (...) aveau să triumfe în cea 
mai luminată şi mai civilizată ţară a Apusului şi a lumii”. Franţa. 

În sintezele istorice întocmite de A. Papiu Ilarian (/storia Românilor din 
Dacia superioară, tom. 1, Viena, 1851, p. 81-82, 252) şi A. Treboniu 
Laurian (Istoria Românilor, partea III, laşi, 1853, p. 236-238) acţiunea lui 
Horea este situată printre primele revoluţii naţionale. Inaintea lor însă, 
marele revoluţionar Nicolae Bălcescu, în lucrarea Mersul revoluției în 
istoria românilor, apărută în revista „România viitoare”, Paris, 16 sept. 
1850 p. 7-15, fixa astfel locul revoluţiei lui Horea între momentele 
fundamentale ale istoriei românilor: „Unitatea naţională fu visarea iubită a 
voievozilor noştri cei viteji, a tuturor bărbaţilor noştri cei mari care 
întrupară în sine individualitatea şi cugetarea poporului, spre a o 
manifesta lumii. Pentru dânsa ei trăiră, munciră, suferiră şi muriră. Pentru 
dânsa Mihai cel Viteaz cade ucis în câmpul Turda, pentru dânsa Şerban 
Cantacuzino bea otravă, pentru dânsa Horea moarte cumplită suferă...” 
Atras de istoria revoluţiei lui Horea, pe care intenţiona s-o scrie, Nicolae 
Bălcescu a studiat presa vremii («Gazette de France», «Journal politique 
de Bruxelles»), din care a scos extrase, dar n-a mai apucat să le valorifice: 
acestea au fost publicate ulterior de Al. Papiu Ilarian în Tezaur de 
monumente istorice, \ll, 1864, p. 351 — 364. 


mortem”, a fost despicat în patru şi expus la Abrud, la 
Bucium, Brad şi Mihăleni, iar capul a fost înfipt în ţeapă la 
domiciliul lui Crişan. 

Cruzimea represiunii are însă întotdeauna rezultate cu totul 
altele decât cele scontate. Că este aşa, o dovedeşte un 
memoriu al magnaţilor unguri din Transilvania, redactat 
imediat după încetarea revoluţiei ţăranilor. Ei sunt obligaţi să 
constate că în Ardeal sunt „atâţia Horea câte sate sunt”!, iar 
în perspectiva istoriei putem afirma noi, că au fost atâţia 
Horea câţi români transilvăneni au fost! 


De la „regele” Horea la regele Ferdinand 


Aceşti români nu au putut uita niciodată odioasa încercare 
a nobilimii ungare din acele vremuri de a ridiculiza lupta 
românilor pentru libertate şi pământ, încoronându-l pe Horea 
cu o coroană de carton purtând inscripţia „Regele Daciei”, şi 
au luptat timp de secole pentru a realiza într-adevăr 
renaşterea Daciei în limitele fireşti ale etnicităţii româneşti. 

Documentele vremii dovedesc că titulatura de „Rege al 
Daciei” nu i-a fost conferită lui Horea de românii transilvăneni 
şi nici el singur nu şi-a atribuit-o, ea fiind o pură invenţie 
ungurească, având drept scop a îndepărta de la români 
simpatiile împăratului Iosif. 

„Seine Majestät Horea,” îl numeşte pe Horea, cu ironie, o 
publicaţie maghiară în limba germană (Intelligenzblatt, Pest), 
în chiar anul uciderii lui. 

Istoria însă, îşi are legile ei care nu pot fi desluşite decât în 
perspectiva secolelor şi care scapă simţurilor 
contemporanilor. Există o înlănţuire invizibilă a faptelor, care 
ne face să atribuim unei „Justiţii imanente”, ceea ce în 
realitate este raport de cauzalitate. 

Horea n-a fost rege al Daciei, el însă a pregătit ascensiunea 
unui alt conducător al românilor la această demnitate. 


l Vezi memoriul la Alexandru Mike, Toldalék az Egyveleg lll-ik 
Kötetéhez, Horavilăg (Supliment la vol. III. Miscelanea — Lumea lui Horea), 
p. 271- 287; Szilágyi Ferenc, A Horavilăg Erdélyben (Lumea lui Horea în 
Ardeal), Pest, 1871, p. 253-261; N. Densuşianu, op. Cit., p. 363. 


Revolta ţăranilor din 1784 este un episod din evoluţia ideii 
de redeşteptare a conştiinţei naţionale româneşti din 
Transilvania şi unul dintre rezultatele ei târzii este 
încoronarea la Alba lulia, în anul 1922, a regelui Ferdinand, 
întregitorul hotarelor străvechi. 

De data aceasta însă, coroana Daciei nu era o simplă 
coroană de carton!... 


Două documente din secolul al XVIII-lea 


Vom încheia capitolul închinat strigătului românesc de 
revoltă din 1784, al cărui ecou a răsunat de-a lungul secolelor 
în Istoria poporului român transilvănean, citind două 
documente din acea epocă, care vin să întărească susţinerile 
noastre din această lucrare. 

Primul document este un memoriu adresat de nobilimea 
ungară  trimisului special al împăratului  losif, contele 
lankovitsch, pentru a justifica represiunea sângeroasă a 
revoltei ţăranilor români. 

„Părinţii noştri, spun ungurii, venind din Sciţia, au cucerit 
cu arme victorioase şi cu sângele lor această scumpă patrie şi 
după ce au supus şi au făcut iobagi pe părinţii românilor care 
s-au revoltat azi asupra noastră, dânşii au domnit liniștiți 
peste ei ţinându-i totdeauna într-o aspră disciplină, însă 
lăsându-le neatins modul lor de viaţă”.! 

Noţiunile de toleranţă, intoleranţă, de disciplină şi de 
asprime au însă, la unguri un sens cu totul deosebit decât la 
celelalte popoare. 

Semnificaţia noţiunii de „disciplină aspră” o găsim într-o 
scrisoare a împăratului losif, datând din acea epocă. 

„Ungurului, spune împăratul, nu-i pasă de ce este drept şi 
ce e nedrept. lobagul este un sclav al domnului său. Aceşti 
săraci supuşi români care sunt fără îndoială cei mai vechi şi 
mai numeroşi locuitori ai Ardealului, aceştia sunt maltrataţi 
de fiecare — ori dacă este ungur ori dacă este sas — fiind 
copleşiţi de toate nedreptăţile. Mă miră, zice împăratul în 
continuare, că mai există în Transilvania români şi că ei n-au 


1 Vezi Alexandru Mike, /oc. cit.; N. Densuşianu, op. cit., p. 357. 


fugit cu toţii"? 

În lumina acestor rânduri scrise de însuşi împăratul Austriei 
orice comentariu devine inutil, noţiunea de intoleranţă şi de 
persecuţiune înlocuind în mintea oricui pe aceea de disciplină 
aspră, întrebuințată de nobilimea maghiară în memoriul ei. 

Din aceste două documente mai rezultă însă, până la 
evidenţă, că în secolul al XVIII-lea, adică atunci când 
consideraţiile politice nu veniseră încă să inoveze în domeniul 
Istoriei, era consacrată de acum în mod categoric ideea 
continuității daco-romane în Transilvania. 

I. O spun ungurii în mod răspicat: strămoşii lor au ocupat 
tara de la strămoşii românilor, a acelor români care în 1784 s- 
au revoltat împotriva tiraniei maghiare. 

II. O spune împăratul în termeni care nu comportă absolut 
nici o discuţie: „Românii sunt, fără îndoială, cei mai vechi şi 
mai numeroşi locuitori ai Ardealului”. 

Aceste recunoaşteri atât de formale nu sunt de natură a ne 
surprinde. Pentru unguri, ca şi pentru întreaga mentalitate din 
acele timpuri, forţa era creatoare de drepturi. Or, românii 
fuseseră învinşi în lupte de către străbunii nobilimii maghiare. 
Considerentul anteriorităţii era secundar şi nu era de natură a 
schimba o situaţiune ce se bizuia pe un fundament atât de 
solid: forța străbunilor. 

In ceea ce-l priveşte pe împăratul losif, recunoaşterea 
anteriorităţii uneia dintre naţionalităţile supuse Coroanei 
imperiale faţă de altă naţionalitate, supusă aceleiaşi Coroane, 
nu putea influenţa în nici un fel raporturile lor de dependenţă 
faţă de împărat. 

Secolul al XIX-lea a promovat însă principii de drept 
internaţional mai aproape de firea lucrurilor, dreptul 
naționalităților nemaifiind dependent de raportul de forţă, ci 
în funcţie de temeinicia legăturii dintre teritoriu şi naţia ce-l 
ocupă. 

Progresul acestei idei trebuia, în mod fatal, să ducă la 


2 C. Sassu, În jurul reformei agrare din Transilvania. Mărturiile unui 
împărat, manuscris citat de I. Lupaş în /mpăratul /osif II şi răscoala 
țăranilor din Transilvania..., p. 264, n. 2; C. Sassu, Românii şi ungurii, p. 
119-120. 


recunoaşterea drepturilor românilor asupra Transilvaniei. 
Deformări maghiare 


Pentru a stăvili cursul normal al ideii de continuitate daco- 
romană-română, istoricii unguri şi mai ales pseudoistoricii au 
pornit o acţiune de deformare a istoriei române şi de negare 
a celor mai elementare adevăruri. De unde până în secolul al 
XVIII-lea, ideea continuității daco-romane pe teritoriul 
Transilvaniei era unanim recunoscută şi românii consideraţi 
ca fiind cei mai vechi locuitori ai acestei regiuni, în secolul al 
XIX-lea şi al XX-lea, istoriografia maghiară şi săsească au 
făcut un volte-face, negând evidenţa. 

Într-un rezumat al istoriei românilor, publicat recent de 
revista maghiară de limbă engleză „The Hungarian 
Quarterly”, scriitorul ungur Zsombor de Szâsz încearcă să 
prezinte teoria continuității ca pe o „invenţie românească 
datorată scriitorilor transilvăneni Gheorghe Şincai, Petru 
Maior (/storia pentru începutul românilor în Dachia) şi Samuel 
Klein (Elementa linguae daco-romanae sive valachicae)”, 
teorie care le-ar fi fost sugerată în şcolile de la Roma de 
apropierea dintre limbile română şi latină!. 

Mai mult încă, d-l Szâsz, care scrie pentru uzul cititorilor din 
străinătate, atribuindu-le o ignoranță totală în chestiunile ce 
interesează viaţa popoarelor din bazinul carpato-dunărean, 
afirmă că daco-romanitatea este o simplă dogmă politică şi 
nu o teorie cu caracter ştiinţific. Această dogmă, în intenţia 
propovăduitorilor ei, conchide d-l Szâsz, avea drept scop să 
sprijine ideea unităţii românilor de pretutindeni şi să asigure 
realizarea aspirațiilor româneşti de întregire (The endeavour 
towards racial Unity).? 

De dragul informării precise a cititorilor de limbă engleză, 
d-l Szász, scriitor ungur cu veleităţi de istoric român, uită însă 
toate cronicile vechi maghiare şi celelalte mărturii recente 


l Vezi şi Zsombor de Szász, Rumania History, în „The Hungarian 
Quarterly”, vol. VII, nr. 2, 1941. p. 201-202; Idem, The minorities în 
Roumanian Transylvania, Lordon, 1927, p. 222-223. 

2 Idem, Rumanian Hystory, în loc. cit., p. 203. 


care imprimă susţinerilor româneşti cel mai autentic caracter 
ştiinţific. 

ÎI întrebăm însă pe d-l Szász: oare, pentru a realiza 
înfăptuirea unităţii românilor, sau ca să împrumutăm expresia 
d-sale proprie, „pentru a înfăptui efortul către unitatea rasială 
românească”, au recunoscut nemeşii unguri şi împăratul Iosif 
al II-lea în termeni atât de categorici obârşia dacoromână a 
românilor transilvăneni şi permanenţa lor pe pământul fostei 
Dacii?!... 

D-l Szász însă, socotindu-se probabil că este primul care 
publică o sinteză a istoriei românilor în limba engleză, îşi 
permite şi alte libertăţi cu noţiunea de adevăr care trebuie să 
călăuzească orice operă istorică cinstită. Există două feluri de 
a induce în eroare: a omite cu bună ştiinţă ceea ce ar putea 
lămuri o situaţiune (deformarea prin omisiune) şi a denatura 
în chip manifest faptele (metoda de acţiune). D-l Szász, ca de 
altfel întreaga şcoală modernă a pseudoistoricilor unguri, 
animați de o singură pasiune, acea politică, şi de un singur 
obiectiv, marea în mintea cititorilor străini a unei imagini 
absolut false despre evoluţia istoriei românilor, întrebuinţează 
ambele metode. 

Am văzut că d-l Szâsz este un maestru în a ignora tot ceea 
ce este contrar intereselor politice ungare. El este însă 
neîntrecut şi în metoda a doua a inexactităţilor. De pildă: d-sa 
atribuie istoricilor români afirmaţia că după invazia 
maghiarilor (şi bineînţeles şi după „imigrarea românilor în 
Transilvania”) românii şi ungurii şi-au unit forţele şi împreună 
au zidit „un stat nou” (They joined forces and together built 
up a new state).! 

Complet fals; nici unui din istoricii români nu a făcut 
undeva o asemenea afirmaţie, inclusiv d-l C. C. Giurescu, a 
cărui recentă /storie a românilor a provocat studiul d-lui 
Szâsz. 

Dimpotrivă, întreaga istorie a românilor ardeleni este un 
viu protest împotriva îndepărtării totale a elementului 
autohton românesc de la conducerea treburilor Transilvaniei. 


1 /bid., p. 200. 


„Supplex Libellus Valachorum” 


Am văzut cum cele trei naţiuni privilegiate, ungurii, saşii şi 
secuii, intrați în Transilvania ca musafiri şi instalaţi în urmă ca 
stăpâni, şi-au arogat dreptul de a conduce destinele ţării cu 
excluderea românilor de la orice amestec în afacerile publice. 
În 1791, după moartea împăratului losif al Il-lea, care în 
ajunul morții sale revocase toate măsurile edictate în 
favoarea românilor, şi, după urcarea pe tron a împăratului 
Leopold al II-lea, românii, influenţaţi de revoluţia franceză şi 
de principiile ei călăuzitoare «Liberte, egalite, fraternite», se 
adresează împăratului într-un memoriu cunoscut în istoria 
Transilvaniei sub numele de  „SUPPLEX LIBELLUS 
VALACHORUM”!, nume pe care i l-au conferit cele trei naţii 
care huzureau pe spinarea „umililor petiţionari”. 

Acest memoriu este prima acţiune politică de mare 
amploare a românilor din Transilvania în care accentul cade 
pe ideea naţională. Revoluţia lui Horea începea să-şi producă 
roadele! Deşi în aparenţă umilă, suplica este în fond dârză şi 
categorică. De la început până la sfârşit, ea este o puternică 
afirmare a naţionalităţii române transilvănene, conştientă de 
puterea şi de misiunea ei istorică pe acest pământ. Sensul 
acestei petiţiuni politice a fost caracterizat de istoricul lorga 
în fraza: „Suplica a fost o afirmare de drepturi care se 


1 Memoriul întocmit în numele naţiunii române este actul 
fundamental al mişcării naţionale româneşti. El a fost pregătit îndelung şi 
redactat de personalităţi reprezentative: Samuil Micu, Petru Maior, 
Gheorghe Şincai, loan Piuariu-Molnar, losif Mehesi de la Cancelaria aulică, 
loan Para vicarul de la Năsăud, Ignatie Darabant episcopul de la Oradea şi 
alţii. Era semnat de „Clerul, nobilimea, starea militară şi cetăţenească a 
întregii naţiuni din Transilvania” („Clerus, Nobilitas, Militaris, Civicusque 
Status Universae Nationis în Transylvania Valachicae”). Primele ediţii 
aparţin lui loan Piuariu-Molnar (Repraesentatio et humillimae preces 
universae in Transylvania Valachicae Nationis se pro regnicolari natione 
qualis fuit, authoritate regia declarari, seque ad usum omnium  iuriurn 
civilium, ex quo non lege, non iure, sed temporum duntaxat iniuris cum 
initio praesertim superioris saeculi exclusa est, repeni de genu 
supplicantis, laşi, martie, 1791) şi lui I. C. Eder (Supplex Libellus 
Valachorum Transsilvaniae iura tribus receptis nationibus commuma 
postliminio sibi adseri postulantium, Cluj, 1791). 


pretind!”! 

„Deşi suntem mai mulţi decât toate celelalte neamuri din 
acest principat luaţi împreună — spun autorii memoriului: 
episcopii celor două biserici române din Transilvania — decât 
toate suntem mai nenorociţi şi mai jos în rang”.? 

Românii sunt conştienţi de superioritatea lor numerică, dar 
în acelaşi timp şi de obârşia lor daco-romană, generatoare de 
drepturi în baza principiului anteriorităţii. În consecinţă, ei nu 
cer să „li se dea”, ci cer să li se „redea” drepturile străvechi 
de care au fost despuiaţi, cerând în acelaşi timp nu de a li se 
acorda drepturi politice, ci de a fi restabiliţi în exerciţiul 
drepturilor de care au fost privaţi, încetând de a mai fi 
„toleraţi” şi „admişi”. 

Daco-romanitatea, invenţie politică? Românii, uniţi în cuget 
şi în simţiri cu ungurii, luptând laolaltă cu nobilimea maghiară 
la înfăptuirea Statului unguresc? Oare istoricii, adevărații 
istorici unguri, nu au nimic de obiectat în faţa acestor 
monstruozităţi istorice lansate de politicienii deveniți peste 
noapte mari savanţi în domeniul ilustrat, chiar în Ungaria, de 
atâtea somităţi?... Oare istoriografia modernă ungară socoate 
că oamenii de ştiinţă din străinătate, cărora li se adresează 
atât de candid aberaţiile care abundă în aşa-zisele lucrări cu 
caracter istoric, nu ştiu să discearnă ceea ce este „istorie 
pură”, de aceea ce este „propagandă”?... 

Cine îşi dă cea mai mică silinţă să urmărească liniile mari 
ale luptelor gigantice pe care au fost nevoiţi să le ducă 
românii transilvăneni pentru cucerirea celor mai elementare 
drepturi civile şi politice ajunge la concluzii diametral opuse 
cu acelea pe care le formulează politicienii şi pretinşii istorici 
de la Budapesta. 

|. _ — Românii transilvăneni s-au considerat întotdeauna 
urmaşi ai daco-romanilor şi au fost consideraţi ca atare de 


1 N. lorga, /storia românilor din Ardeal şi Ungaria (De la mişcarea lui 
Horea până astăzi), Bucureşti, 1913, p. 64- 69. 

2 Vezi Zenovie Pâclişanu, Luptele politice ale românilor ardeleni, din 
1790 — 1792, în „Analele Academiei Române. Memoriile Secţiunii 
istorice”, seria a III-a, tom. |, Bucureşti, 1923, p. 69. 


toate celelalte neamuri din Europa.! Ei nu şi-au manifestat în 
mod public această credinţă — în prim rând — din cauză că 
nimeni nu le-a contestat obârşia daco-romană şi — în al 
doilea rând — pentru că condiţiile de viaţă caic le erau 
impuse de clica de nobili maghiari din Transilvania îi 
împiedica să se manifeste în vreun fel oarecare. 

II. — Până la o dată destul de recentă, românii din 
Transilvania „au zăcut” (cuvântul este al Vicarului |. Para din 
Năsăud)? într-o stare de inferioritate care nu-şi găseşte egal 
decât în condiţiile de viaţă ale pariei indiene. 


Starea ţărănimii române 


În clipa în care românii porneau lupta pe terenul politic în 
vederea redobândirii libertăţii şi a stăpânirii teritoriului — 
milenar românesc — luptă care avea să culmineze în actul 
Unirii din 1 Decembrie 1918, dar din nefericire nu şi să ia 
sfârşit în acel moment, poporul român, cum se exprimă — 
laconic, dar atotcuprinzător — Vicarul Năsăudului, zăcea 
oropsit. 

Insinuările istoricului de la Budapesta precum că românii, 
într-un efort comun cu ungurii din Transilvania, au păşit cot la 
cot la crearea Statului ungar, avea un scop bine determinat, 
şi anume de a crea în spiritul cercetătorului străin încă o 
confuzie cu privire la starea reală a ţărănimii româneşti din 
Transilvania în momentul în care ea îşi afirma pentru prima 
dată dreptul la o viaţă naţională proprie. Documentele vremii 
precum şi întreaga evoluţie istorică a românilor transilvăneni 
reprezintă cea mai categorică dezminţire a afirmațiilor 
„Ssubtile” ale domnului Szász. 

Până târziu în secolul al XIX-lea, țărănimea românească din 


1 Chiar şi contele Teleki, preşedintele Cancelariei aulice transilvane, 
recunoştea, în 1791, că românii sunt cei mai vechi locuitori ai 
Transilvaniei („die Walachen die ältesten Inwohner Siebenburgens 
seyen”). Vezi „Transilvania” 1913, p. 66: I. Lupaş, Contribuțiuni la istoria 
politică a românilor ardeleni, 1780 — 1792, în „Studii, conferinţe şi 
comunicări istorice”, |, Bucureşti, 1928, p. 344; C. Sassu, op. cit., p. 119- 
120. 


2 Z. Pâclişanu, op. cit., în loc. cit., p. 41, 115 (anexa V). 


Transilvania a avut de suportat jugul celei mai teribile asupriri 
feudale. Ea este tratată ca o „paria” pe pământul pe care 
odinioară fusese stăpână şi, în nici un moment al istoriei 
Ungariei, ţăranii români nu au stat pe picior de egalitate cu 
nobilimea maghiară. 


Libertate, dar nu pentru români 


Constituţia feudală care guverna viaţa politică a Provinciei 
transilvănene crease un sistem de opresiune care înăbuşea 
din faşă orice încercare de eliberare de sub dominaţia 
maghiară. Situaţia ţăranului român din Transilvania era, sub 
toate raporturile, cu mult mai grea decât aceea — şi ea destul 
de critică — a ţăranului ungur din regatul unguresc propriu- 
zis. Astfel, nemeşii acordaseră ţăranilor unguri de pe teritoriul 
regatului ungar, dreptul de liberă migraţiune, adică dreptul 
pentru ţărani de a se muta dintr-un loc în altul, încă din anul 
1566. Acest drept, a cărui negare ni se pare azi o sfidare a 
celor mai elementare noţiuni de omenie (exceptând hiatusul 
creat de barbaria războiului) le fusese refuzat românilor 
transilvăneni până în anul 1791, când sub presiunea 
redeşteptării conştiinţei naţionale româneşti şi poate şi a 
epocalelor înfăptuiri ale Revoluţiei Franceze din 1789, Dieta 
transilvăneană se hotări, în sfârşit, să abolească aşa-numita 
„servitute perpetuă”.! 

Toleranţa avea însă o semnificaţie cu totul specială în 
regimul feudal ungar. Deşi „servitutea perpetuă” a ţăranului 
român a fost abolită, totuşi soarta ţărănimii transilvănene nu 
s-a îmbunătăţit nici după edictarea libertăţii de migraţiune. 
Era un principiu caracteristic maghiarilor din acea vreme: ei 
luau cu o mână ceea ce dăduseră cu cealaltă. Principial, 
românul avea dreptul de a-şi părăsi stăpânul ungur şi a se 
muta pe altă moşie. In practică, însă se anulase această 
libertate printr-o condiţie care reeditează oarecum faimoasa 
scenă din Shylock. Românul îşi va putea părăsi stăpânul, a 
cărui „aspră disciplină” îi devenise insuportabilă..., cu o 
condiţie însă: să găsească „om în loc”, dispus să preia el viaţa 


1 Vezi |. Lupaş, op. cit., p. 347-48. 


mizerabilă a ţăranului care pleca; şi nici „omul în loc” nu era 
suficient pentru a face legea operantă, înlocuitorul trebuia să 
fie „tot atât de apt ca şi el să suporte sarcinile publice şi să 
presteze servicii în aceleaşi condițiuni”. 

Pentru a face în fapt irealizabilă măsura de elementară 
umanitate, edictată în 1791, se mai cerea românului să 
plătească nobilului maghiar o despăgubire pentru „paguba pe 
care plecarea sa o pricinuia economiei publice şi private”. 
Consecința refuzului de a plăti despăgubirea se integra 
perfect în sistemul feudalităţii ungare: iobagul care nu plătea 
despăgubirea era condamnat să suporte zi de zi câte 24 
lovituri de baston, iar femeii... ca una care e mai gingaşă, i se 
aplicau numai 24 de lovituri de bici.! 

Adăugaţi la interdicţiunea de a părăsi pentru totdeauna 
pământul pe care-l lucra, interdicţia românului de a 
achiziţiona cel mai mic petec de pământ şi anarhia care 
domnea în raporturile dintre nobilul maghiar şi şerbul român, 
raporturi lăsate la liberul arbitru al nobilimii, adăugaţi şi 
bastoanele zilnice pentru cele mai neînsemnate culpe şi veţi 
avea o imagine a ceea ce era viaţa românească sub semnul 
Constituţiei transilvănene (faimoasa Constituţie citată ca 
exemplu!). 

Ce crezare se mai poate da lucrărilor „istorice” ungare, 
când un scriitor ca Dénes A. Jânossy compară Constituţia sub 
care trăiau românii cu „Magna Carta”, sursa libertăţilor din 
Anglia şi când un politician ca Szâsz Zsombor are curajul de a 
caracteriza situaţiunea cu cuvintele: „ei (românii) se plângeau 
de o lipsă a libertății şi a egalității într-un stat ale cărui 
instituții liberale le garanta suficient pe amândouă!"”...? Au 
humor istoricii maghiari! 

O prăpastie enormă se deschisese între nobilimea ungară 
şi țărănimea română. Tratamentul dur, neomenos, crud, 
intolerant, la care fuseseră supuşi ţăranii români timp de 
secole, condiţia de adevărată sclavie care li se crease şi din 
care nu sperau să mai poată ieşi decât graţie propriilor lor 


1 Vezi Corpus Juris Hungarici 1540 — 1848 évi Erdélyi törvények 
(Legile din Transilvania din anii 1540 — 1848), p. 520-527. 
2 Zsombor de Szász, Rumanian History, în loc. cit., p. 211. 


mijloace, explică, dacă nu şi justifică, violenţa reacţiunilor 
române în clipa marilor răfuieli. 

Când în 1831, izbucniră în nordul Ungariei primele mişcări 
ale naționalităților slave asuprite, acestea avură un puternic 
răsunet în rândurile ţărănimii transilvănene. 

In acest timp, spiritele liberale din Ungaria, inspirate de 
Constituţiile din Occident, începuseră să se agite împotriva a 
ceea ce Lajos Kossuth numea „despotismul şovin al 
guvernului austriac”. Națiunea ungară îşi cerea dreptul la o 
viaţă liberă, neîncătuşată. Cauza ţărănimii ungare îşi găsea 
apărători, în rândurile Partidului Liberal. De la tribuna 
Parlamentului, baronul Kemeny Denes, şeful Partidului 
Liberal, descria în cuvinte patetice mizeria în care se zbătea 
clasa ţărănească ungară. 

„Ţăranii, spunea el, au fost dezbrăcaţi de toate drepturile 
omeneşti, de toată vrednicia omenească şi în urmă i s-au pus 
sarcini, care nu numai că întrec venitul pământului pe care-l 
lucrează, dar întrec chiar puterile lor. În timp ce nobilul 
petrece în trândăvie, ţăranul poartă toată greutatea ţării. 
Băgaţi de seamă — termină el descrierea — Dumnezeu nu 
poate suferi îndelung o asemenea stare de lucruri!”! 

Şi aceasta era starea ţărănimii ungare! Lesne îşi poate 
închipui oricine care era starea ţărănimii româneşti în acele 
vremuri! 

Intelectualii români ţineau la curent masele populare 
româneşti cu progresele înregistrate în Apus de marile 
mişcări de eliberare a naționalităților, mişcări care începuseră 
să se facă simţite şi în Europa Centrală. 

Ţărănimea română, ale cărei revendicări se loviseră tot 
timpul, ca de o stâncă, de intransigenţa nobilimii maghiare, 
refractară oricărei îmbunătăţiri a sorții milioanelor de iobagi, 
începuse să nutrească speranţe de eliberare. Deziluzia i-a fost 


1 Baronul Kemény Deneş prezenta astfel situaţia grea a ţărănimii 
maghiare, în cadrul Dietei întrunită la Cluj în ianuarie 1847, pentru a 
dezbate „sarcinile urbariale ale iobăgimii”. Discursul a fost publicat de 
„Gazeta de Transilvania”, 1847, nr. 6-9, p. 10-12; în numerele din 20-30 
ianuarie 1847 ale revistei au fost reproduse pe larg dezbaterile Dietei 
asupra iobăgiei. 


însă nespus de mare, văzând că mişcarea generoasă a lui 
Kossuth nu numai că nu îmbrăţişa cauza românilor, dar 
dimpotrivă, o excludea în mod voit. Atunci s-a putut constata, 
până la evidenţă, cât de intim erau legate între ele cauza 
socială a ţărănimii transilvănene, de aceea naţională. Kossuth 
şi întreaga sa mişcare nu vedea în ţăranii români o clasă 
socială, care avea aceleaşi drepturi să fie apărată în contra 
tiraniei nobililor ca şi țărănimea ungară, ci o nație aparte, 
căreia dacă i se îmbunătăţea soarta putea deveni o nație 
conştientă de drepturile ei fireşti şi deci, primejdioasă pentru 
clasa asupritorilor, nemeşii unguri. 

Şi atunci se născu antagonismul între ceea ce Kossuth 
revendica pentru naţia ungară ca atare şi ceea ce el refuza 
naţiei române. În faţa a două situaţiuni identice, mişcarea 
revoluţionară ungară preconiza două atitudini diametral 
opuse. 

Nu era iredentism a declara, ca Bezeredy în Dietă, că 
„Ungurii au de asemenea (la fel cu austriecii, n.n.) forţa lor, 
puterea lor”, nici când el se adresa membrilor din Dietă cu 
îndemnul „Să ridicăm poporul!”; nu era iredentism atunci 
când marele om politic ungur Széchényi declara că: 
„Națiunea ungară este aleasă de Dumnezeu pentru a domina 
toate popoarele din jurul ei'; nu era, de asemenea, 
iredentism când un poet ca Vörösmárty scria: „Orice om pe 
care-l suportă pământul şi pe care-l acoperă cerul, trebuie să 
fie în acelaşi timp om şi ungur”. Era însă iredentism atunci 
când românii  îndrăzneau să ceară „recunoaşterea 
pretenţiunilor fireşti, bazate pe echitate şi pe dreptate”. 


Machiavelismul revoluţionarilor lui Kossuth 


Când vântul revoluţiei, care izbucnise la Paris în februarie 
1848, atinse, puţină vreme în urmă, Viena şi Budapesta, şi 
Kossuth ajunsese stăpân al situaţiei, el se adresă Angliei şi 
Franţei pentru a veni în sprijinul mişcării de eliberare a 
naţionalităţii ungare de sub tirania Habsburgilor. 

Nimic mai firesc. Nimic mai straniu, însă, şi mai cutezător, 
când aceiaşi unguri revoluționari cer intervenţia Occidentului 


pentru stăvilirea mişcării de neatârnare care începuse să se 
deseneze în Principatele Române. Nimic mai cinic decât 
justificarea acestei cereri de intervenţie. „Schimbarea 
situaţiei în Principatele Române, spune Kossuth, ar putea 
produce un efect moral incalculabil asupra românilor din 
Ungaria”. Şeful revoluției maghiare profilează în faţa 
Occidentului spectrul pericolului pe care-l prezenta pentru 
Europa mişcarea românilor, arătând în schimb avantajele 
imense pe care ţările din Apus ar putea să le tragă de pe 
urma eliberării ungurilor, adică de pe urma unei mişcări întru 
totul asemănătoare mişcării de eliberare româneşti. 

Kossuth şi emisarii lui fac eforturi supraomeneşti pentru a-i 
convinge în special pe englezi cât ar avea de câştigat „din 
punct de vedere economic”, dacă Ungaria ar fi independentă. 
Revoluţionarii se străduiesc din răsputeri să transforme într-o 
realitate pregnantă visul ungurilor de a-şi vedea vapoarele, 
purtând pavilionul unguresc, în porturile Liverpool şi Marsilia. 

In Franţa, A. de Gerando, în toiul revoluţiei se străduieşte 
să arate că „Ungurii de toate rasele (sic), adică toate 
naţionalităţile de pe teritoriul Ungariei, sunt de acord pentru a 
apăra interesele unei patrii comune (re-sic) contra 
Habsburgilor”.! 

Propagandă în toată accepțiunea cuvântului. Propagandă 
cu toate consecinţele ei: deformaţiuni voite, negarea celor 
mai elementare realităţi. 

Niciodată principiile lui Machiavelli nu şi-au găsit mai 
perfectă ilustrare. Pentru realizarea scopului urmărit de 
revoluționari, adică pentru eliberarea ungurilor de sub 
austrieci, toate mijloacele — chiar cele mai revoltător cinice 
— erau socotite bune. 


Liberalii şi conservatorii unguri solidari în contra 
românilor 


Dar chiar atunci când interveneau în favoarea românilor, 
exponenţii liberalismului o făceau cu scopul (pe care de altfel 


1 A. de G&rando, L'esprit public en Hongrie depuis la révolution 
française, Paris, 1848, p. 502-503. 


nici nu căutau să-l ascundă) de a maghiariza mai uşor masele 
româneşti. 

„Abolirea privilegiilor, spunea economistul liberal Heteny în 
epoca marilor înfăptuiri liberale din Europa, va fi în ceea ce Îi 
priveşte pe români, cel mai bun mijloc pentru educarea lor şi 
dreptul de a achiziţiona pământul va avea ca o consecinţă 
maghiarizarea — completă a elementului românesc”.! 

Stăruinţa  mentalităţii feudale în rândurile nobilimii 
maghiare din Transilvania făcea, însă, inoperantă orice 
tentativă de liberalism. De aceea, chiar şi Hetény trebuia să 
plaseze într-un viitor foarte îndepărtat realizarea planului său 
de emancipare,  emancipare-maghiarizare, a ţărănimii 
române. „Cine ar vroi să vadă ruina dintr-o dată a vechilor 
familii, de dragul realizării unei idei noi?”? — se întreba în 
concluziune, leaderul liberalismului ungar. 

Profesorul Silviu Dragomir caracterizează admirabil situaţia 
în care se găseau teoreticienii unguri din acea epocă faţă de 
problema românilor transilvăneni. „Se oscila, spune el, între 
refuzul cinic al unora şi ezitarea calculată a altora”? 

Toate divergenţele care existau între diversele partide 
politice ungare şi între diversele doctrine politico-economice, 
dispăreau ca prin farmec, ori de câte ori era vorba de 
pretenţiile românilor. Aceste revendicări reuşeau întotdeauna 
să creeze o solidaritate completă între cei mai înverşunaţi 
adversari politici. 

Dintre toate partidele politice conservatorii se arătau, în 
special, mai refractari ca oricare alţii ideii de libertate pentru 
români. 

„Dacă se aboleşte servajul, spunea un reprezentant al 
conservatorilor, în timp de o singură generaţie se vor prăbuşi 
în Transilvania atât elementele ungare cât şi cele secuieşti, 
locul lor urmând a fi ocupat de naţiile române şi saxone”.* Şi 


l Vezi Silviu Dragomir, Les roumains de Transylvanie à la veille du 
mouvement de résurrection nationale, în «La Transylvanie», Bucureşti, 
1938, p. 356. 

2 Ibid. 

3 Ibid., p. 357. 

4 Ibid., p. 355. 


la aceasta, conservatorii adăugau: „Românii care sunt oameni 
săraci, reuşind cu greu să-şi astâmpere foamea o dată pe zi 
cu făină de porumb [iată — dezvăluit de un ungur «paradisul 
minorităţilor» din Europa Centrală!...), vor deveni stăpânii 
adevăraţilor unguri şi secui şi cum ei sunt mai numeroşi acum 
decât noi, ne vor impune naționalismul lor, lucru de care 
Dumnezeu trebuie să ne păzească”.! 

Românii trebuiau deci ţinuţi într-o perpetuă stare de 
mizerie, de sărăcie lucie şi de ignoranță, pentru ca la numărul 
lor să nu se poată adăuga şi puterea. Sau, li se va putea 
îmbunătăţi soarta — şi aici se poate vedea machiavelismul 
politicii minoritare ungureşti — dar cu condiţia ca ei să-şi 
abandoneze în prealabil naționalitatea românească. 

Politica maghiară oscila deci între păreri ca ale lui Hetény 
— care cerea „ca întâi să se sădească pomul şi apoi să se 
culeagă fructele”?, adică întâi să se facă emanciparea 
românilor şi apoi să se procedeze la maghiarizarea lor — şi 
între acelea ale conservatorilor, care cereau ca întâi să se 
maghiarizeze complet pătura românească şi apoi să i se 
acorde libertatea, la care ea avea dreptul după toate legile 
divine şi umane. 

Chiar şi între liberali existau, însă, adversari ireductibili ai 
cauzei româneşti şi ai oricărei idei de progres a naţiei 
române. Astfel, unul dintre cei mai de seamă reprezentanţi ai 
liberalismului unguresc, baronul Nicolae Wesselenyi, îi scria 
lui Kossuth cu privire la problema românismului, următoarele: 

„Nu trebuie să uităm că noblețea ungară este la baza 
naţionalităţii. Nobilimea ungară, e adevărat, a comis multe 
erori (ce îngăduitor e liberalul Wesselenyi!!) însă nu e mai 
puţin adevărat că națiunea ungară există prin ea şi nu există 
decât prin ea. Dacă miile de nobili ar pierde averea lor, naţia 
întreagă ar suferi, căci cea mai mare parte a milioanelor de 
oameni care le vor lua locul, n-ar fi de origine maghiară”.? 


1 Ibid. 
2 Ibid., p. 356. 


3 Vezi scrisoarea din 16 august 1846 la Z. Ferenczi, Kossuth és 
Wesselényi es az urber ügye 1846 — 1847-ben (Kossuth şi Wesselényi şi 
drepturile omului în 1846 — 1847), în „Szâzadok” („Secole”) 36, 1902, p. 


lată deci problema situată pe făgaşul ei real. Milioanele de 
neposedaţi români în luptă cu miile de posedaţi unguri pentru 
un pământ care ab initio fusese proprietatea sutelor de mii de 
români, deveniți printr-o natalitate viguroasă, milioane, peste 
care au venit ca stăpânitori autocraţi câteva sute de familii de 
cavaleri nomazi, devenite, cu greu, câteva mii. 

Dar, scrisoarea lui Wesselenyi către Kossuth merită să fie 
citată şi pentru altă constatare care derivă din ea, constatare 
menită să răstoarne întregul eşafodaj pe care au încercat cu 
greu să-l construiască, decenii de-a rândul, propagandiştii 
unguri în toate ţările străine, cu intenţiunea de a opune 
„toleranţei” ungare faţă de  naţionalităţile supuse lor 
„intoleranţa” românilor din cursul celor două decenii de 
stăpânire românească în Transilvania. 


Românii = O 


Cităm din Wesselenyi pasajul ce merită să figureze pe 
frontispiciul istoriei intoleranţei universale. 

„Pentru ca un număr restrâns de unguri să fi reuşit să 
domine, prin naționalitatea lor şi prin limba lor, majoritatea 
zdrobitoare a celorlalte rase, acest lucru a fost posibil numai 
graţie faptului că această impozantă majoritate este egală la 
noi cu zero (Hogy nálunk ama nagy többség = 0) şi că numai 
nobilimea reprezintă o valoare. Or, cea mai mare parte dintre 
nobili sunt unguri şi de aceea nu este absurd ca să se admită 
ca limba lor şi naționalitatea lor să fie dominante. Dar această 
situaţiune se va schimba în ziua în care milioanele de ne- 


53-56, 140-146. Încă din 1831, Wesselenyi propunea completa 
maghiarizare a învăţământului şi a administraţiei, permiţându-se folosirea 
limbii materne numai în viaţa particulară. „Consider — scria el — nu 
numai corect dar şi foarte necesar ca poporul de jos să nu se bucure de 
drepturi naţionale şi de reprezentare decât dacă va deveni cu adevărat 
maghiar, dacă se va contopi cu națiunea de ale cărei drepturi vrea să 
beneficieze” (Balitâlekrăl — Despre prejudecăți) — Bucureşti, 1833, p. 
232-233). Ideea a fost preluată de Kossuth, care, într-un articol din „Pesti 
Hirlap”, 1842, nr. 160, propunea aceleaşi măsuri deşi din cei treisprezece 
milioane locuitori ai Ungariei, împreună cu Transilvania, la a cărei anexare 
visa, doar 4.812.759 erau unguri. 


unguri vor constitui nu numai o majoritate numerică, dar de 
asemenea majoritatea celor cu drepturi”.! 

lată deci la ce fusese redusă marea masă a românilor din 
Transilvania de către nobilimea ungară; în pragul noilor 
prefaceri europene, nobilimea continua a duce în castelele 
Transilvaniei viaţa feudală a castelanilor din Evul Mediu, 
împărţindu-şi timpul între ospeţe, vânători, aventuri şi 
petreceri. 

Majoritatea numerică fără drepturi, egală în valoare, în 
complexul vieţii de stat, cu zero, iată rezultatul unei politici 
milenare de asuprire şi de intoleranţă!... 

Românii au sperat de la mişcarea liberală a lui Kossuth — 


1 Întrezărind consecinţele desființării raporturilor feudale, Wesselenyi 
atrăgea atenţia asupra faptului că deposedarea nobilimii de privilegii şi 
proprietăţi „nu e recomandabilă, e chiar primejdioasă şi deci de 
neîngăduit, şi pentru că prin aceasta multă, se poate spune aproape toată 
nobilimea proprietară ar fi ruinată. Şi nu trebuie să uităm că în această 
nobilime există acum naționalitatea noastră. Are nobilimea noastră pe 
toată scară valorilor şi raţiunii destule cusururi şi nu puţine păcate; dar 
atâta e adevărat, că maghiarimea numai sau aproape numai în rândurile 
ei există. Dacă miile nobilimii ruinându-se ea se reduce la insignifianţă, 
cea mai mare parte a milioanelor care-i vor lua locul nu vor fi maghiare. 
Ar fi o situaţie cu totul anormală şi matematic o imposibilitate, ca numărul 
mic să facă şi să cântărească mai mult decât cel mare. Acest fel de 
imposibilitate, ca naționalitatea şi limba ungurilor mult mai mici în număr 
să stea deasupra mulțimilor mult mai mari ale celorlalte neamuri, numai 
aceea a făcut-o şi o face posibilă, că la noi acea mare majoritate e egală 
cu zero şi numai numărul nobilimii are valoare. În acest număr desigur 
majoritatea e ungurească şi de aceea, numai de aceea nu este o 
absurditate, ca limba ei şi neamul ei să stea deasupra celorlalte. Dar se 
schimbă aceasta dacă milioanele nemaghiare vor alcătui majoritatea şi 
numeric, şi juridic. Aristocraţia noastră de acum dacă piere, nu e mare 
pagubă, pentru că nu valorează prea mult. Va veni alta în loc, după 
pricepere, bani sau moşie, care va fi desigur mai numeroasă decât cea de 
acum. Şi poate să fie, şi e de crezut că va fi şi mai bună, mai deşteaptă. 
Dar maghiară nu. Aceasta e o împrejurare care pretinde multă atenţie. Şi 
aceasta este cea care face şi mai catastrofală pentru noi revoluţia decât 
pentru alte naţiuni. Revoluţia franceză a alungat nobilimea; s-a format 
alta şi mai franceză, căci s-a făcut din francezi. In Galiţia nobilimea 
poloneză a fost măcelărită de țărănimea poloneză; locul celor ucişi fie că 
va rămâne gol, fie că va fi luat de urmaşii ucigaşilor, poloni vor rămâne 
toţi. Altfel e la noi” (Z. Ferenczi, op. cit., în loc. cit.). 


care se anunţase generoasă — realizarea principalelor lor 
revendicări. Şeful revoluţiei ungare din 1848 s-a pronunţat 
însă net împotriva oricărei emancipări naţionale româneşti, 
tranşând prin aceasta, în mod aspru, interminabilele discuţii 
politico-filozofice suscitate de starea iobagilor români. Punctul 
de vedere exprimat de Kossuth era categoric: românii trebuie 
să înceteze a se mai considera ca o nație aparte şi atunci li se 
va crea o stare socială şi economică acceptabilă. 

„Dorinţa românilor de a se bucura de o existenţă politică 
naţională deosebită — spunea Kossuth — este irealizabilă, 
deoarece ea ar duce la distrugerea unităţii Statului ungar” 
(Ca şi când revoluţia ungară tindea la alt scop decât la 
destrămarea Statului Habsburgic!). 

„De va fi nevoie, continua el, sabia va tranşa chestiunea”.! 

Metoda preconizată în teorie trebuia înfăptuită în practică. 
Pentru aceasta, revoluţia lui Kossuth se hotări la metode 
radicale. In cadrul autonomiei constituţionale transilvănene, 
naționalismul român ar fi devenit, în foarte scurtă vreme, un 
factor dinamic, în faţa căruia nici unul din zăgazurile artificiale 
create de unguri n-ar fi putut rezista. Unită cu Ungaria, 
Transilvania era ameninţată să-şi piardă caracterul de sine 
stătător de care se bucurase în cursul întregii sale istorii, 
devenind în mâinile guvernantilor unguri un teren vast pentru 
exercitarea metodelor de deznaționalizare forţată.? 


1 Vezi discursul din Dietă al lui Kossuth la G. Barițiu, Părţi alese din 
istoria Transilvaniei pe două sute de ani din armă, ||, Sibiu, 1890 — 1891, 
p. 755-797; lon Lupaş, Mitropolitul Andrei Șaguna. Monografie istorică, 
ediţia a II-a, Sibiu, 1911, p. 66. 

2 Conştient de dorinţa românilor de a-şi făuri un stat unitar propriu, 
Kossuth spunea: „Românii ţin la independenţa Transilvaniei, împreună cu 
comitatele exterioare, până la frontieră (frontiera etnică cu Ungaria — 
n.n.); se poate să nu le fie acordată, dar să ştiţi că nu în zadar eternul 
geniu românesc a păstrat timp de şaptesprezece secole colonia latină a 
Daciei” (N. lorga, Dezvoltarea ideii unității politice a românilor, Bucureşti, 
1915; vezi şi S. Dragomir, La Transylvanie Romnaine et ses minorités 
ethniques, Bucureşti, 1934, p. 27). 


Transilvania, provincie autonomă timp de un 
mileniu 


Lupta împotriva naţionalităţii române devenise în realitate 
o luptă între principiul menţinerii autonomiei Transilvaniei şi 
acel al incorporării acestei provincii la Coroana Sfântului 
Ştefan. Or, unirea cu Ungaria ar fi însemnat o adevărată 
revoluţie în istoria Transilvaniei, căci din clipa în care ungurii 
şi-au întins stăpânirea asupra teritoriului fostei provincii Dacia 
şi până la mijlocul secolului al XIX-lea — adică timp de un 
mileniu —, Transilvania nu încetase nici un moment de a fi un 
teritoriu distinct de regatul Ungariei. 

Această independenţă fusese menţinută chiar şi în timpul 
stăpânirii turceşti care înglobase atât o parte din Ungaria 
propriu-zisă cât şi Transilvania. Dar, pe câtă vreme Buda 
(1529) şi Ungaria propriu-zisă (1541) fuseseră transformate în 
paşalâc turcesc, Transilvania fu recunoscută ca stat separat 
(Principatul Transilvaniei), cu totul independent de regatul 
ungar, plătind doar un simplu tribut Porții. 

În 1688 suzeranitatea turcească, care nu stingherise întru 
nimic libera dezvoltare a vieţii autonome a Transilvaniei, 
încetă. li urmă o dominație a Habsburgilor, care din primul 
moment întâlni o puternică împotrivire în Dieta Transilvaniei. 

Cronicarul secuiesc contemporan Cserei caracteriza prin 
aceste cuvinte situaţiunea schimbării suzeranității: 

„Sărmana Transilvanie a schimbat jugul de lemn al turcilor 
cu acel de fier al Habsburgilor”.! 


1 Nagyajtai Cserei Mihály historiăja, Pest, 1852, p. 116; Comparând 
subjugarea mai apăsătoare a habsburgilor cu suzeranitatea otomană 
asupra Transilvaniei, cronicarul nota cu tristeţe.:... „câtă vreme căutăm 
libertatea, am căzut la strâmtoare şi iobăgie cu atât mai mare, nu mai 
avem nimic, toţi am fost jefuiţi, care de neamţ, care de curuţ (ungur) şi 
totuşi trebuie să plătim dări, iar înaintea neamţului nu avem credinţă şi 
omenie nici cât un câine; jugul de lemn era greu, am vrut să-l sfărâmăm 
din grumazul nostru, aruncară însă asupra noastră jug de fier cu atât mai 
greu. Aşa păţeşte națiunea care-şi caută mereu stăpâni noi. Învață 
Transilvanie, învaţă, nu te însoţi cu Ungaria, pentru că păsatul unguresc 
adeseori ţi-a ars gura şi totuşi nu ai ştiut trage învăţătură” (/bid., p. 358): 
Vezi şi |. Lupaş, Sfârşitul suzeranității otomane şi începutul regimului 


Transilvănenii încercară să se opună încălcării milenarelor 
lor libertăţi. lezuitul Anton Dunod, trimisul împăratului strigă 
atunci în Dietă deputaţilor revoltați: „Maiestatea Sa vă va 
protegui cu voinţa sau împotriva voinței voastre”! 

Armatele împăratului semănară teroarea în rândurile 
populaţiei transilvănene. Transilvania trebui să se supună. 

La 9 mai 1688, consilierii prinţului Mihail Apafi semnară la 
Sibiu declaraţiunea de supunere a Transilvaniei faţă de 
Coroana Habsburgilor. Dependentă de această Coroană timp 
de 230 de ani, Transilvania n-a fost în schimb sub 
dependenţă directă a Ungariei în tot cursul milenarei ei istorii 
decât 51 de ani: din 1867, când împotriva voinţei românilor, 
Transilvania a fost alipită la Ungaria, şi până la 1 Decembrie 
1918 când, prin voinţa unanimă a poporului românesc, la care 
s-au adăugat, în urmă, şi manifestările în acelaşi sens ale 
minorităţii germane, Transilvania s-a dezlipit de Ungaria, 
alipindu-se regatului României. 

În 1790, împăratul Austriei — de care Transilvania era 
legată printr-o uniune personală — ţinuse să reconfirme 
independenţa Transilvaniei şi separaţiunea ei completă de 
Ungaria, în termeni care nu suferă nici o interpretare: 
„Transilvania, zicea el, este un principat de sine stătător şi 
neatârnat de altă ţară, conducându-se după Constituţia şi 
legile lui”?. 

Această situaţiune de neatârnare se datora desigur tradiţiei 
milenare de provincie de sine stătătoare a Daciei romane, 
devenită, după prăbuşirea Romei, voievodatul de dincolo de 
munţii acoperiţi de păduri (Transilvae) şi în sfârşit, Principatul 
Transilvaniei. 

De neatârnare nu beneficiase însă, decât o clică de nobili 
maghiari, care continuau şi în epoca modernă să exploateze 


habsburgic în Transilvania, Bucureşti, 1943, p. 5. 

1 „Nelentes valentes proteget vos Sua Maiesta” — declara sentenţios 
Antidie Dunod (Jakab Elek, Az erdélyi fejedelemség utolsó évei (Ultimii ani 
ai Principatului Ardealului), în „Magyar Történelmi Tár” (Biblioteca istorică 
maghiară), Budapest, 1874). 

2 Al. Papiu-llarian, /ndependenta constituţională a Transilvaniei, laşi, 
1861, p. 18; V. Papacostea, Les deux Hongries, în «Revue historique du 
Sud-est-européen», 1941, p. 174. 


neomenos de abuziv, după sistemele feudale, marea masă a 
românilor transilvăneni, a cărei permanenţă fusese factorul 
generator al independenţei provinciei. În clipa în care şi 
masele româneşti ar fi putut aspira la binefacerile unei vieţi 
independente, ungurii proclamau unirea Transilvaniei cu 
Ungaria, dând astfel o lovitură de moarte românismului, care 
se afla pe drumul afirmării viguroase. Guvernul din Budapesta 
fixase pentru sfârşitul lunii mai 1848 şedinţa Dietei 
Transilvaniei care avea să pronunţe uniunea. 


Uniune sau moarte! 


Propagandiştii unguri au lansat un cuvânt de ordine, pe 
care spiritele surescitate ale tineretului şi l-au însuşit, agitând 
populaţia: uniune sau moarte! Dacă neuniunea în concepţia 
maghiară însemna moartea privilegiilor, uniunea însemna 
moartea românismului. Într-adevăr, din cei 446 deputaţi câţi 
avea să aibă parlamentul ungar, românilor din Transilvania nu 
li se rezervase absolut nici un loc de deputat. 

După statistica ungurului Fényes, citată de ungarofilul A. de 
Gerando, trăiau în acea epocă în Ungaria 2.311.000 români şi 
4.870.000 unguri!. După o dreaptă repartiție a mandatelor, li 
s-ar fi cuvenit românilor 50% din numărul mandatelor 
ungureşti. Liberalii de la Budapesta au înţeles, însă, să le 
acorde 0 — zero — mandate, anihilând astfel orice veleitate 
de manifestare politică, naţional-românească. Revoluţia lui 
Kossuth se integra astfel mentalităţii politice care a 
caracterizat timp de veacuri guvernarea maghiară. 

În faţa atitudinii neînţelegătoare a revoluţiei lui Kossuth 
românilor transilvăneni nu le mai rămăsese decât rezistenţa 
— dârza rezistenţă — a popoarelor de ţărani, cu rădăcini 
adânci înfipte în pământul pe care-l locuiesc, înverşunata 
rezistenţă a popoarelor cărora cuțitul asupririi le-a ajuns la os. 


Proclamaţia lui Simion Bărnuţiu 


1 A. de Gerando, op. cit., p. 321. Autorul francez a folosit statistica 
întocmită de E. Fényes, Statistik des Königreichs Ungarn, |, Pesta, 1843. 


Unul dintre conducătorii românilor de peste munţi, Simion 
Bărnuţiu, lansa la Sibiu, la 25 martie 1848, o proclamaţie 
către români, constituind semnalul luptei împotriva uniunii: 
„Ungurii, spunea el, cheamă Ardealul la uniune. De fapta 
aceasta atârnă viaţa sau moartea. Deschide-şi ochii fiecare 
român. Folosească-se de prilej pentru că sau câştigă tot, sau 
pierde tot. Pierde şi ce a avut până acum: naționalitatea. 
Ascultaţi strănepoţi ai Romanilor ce trebuie să răspundeţi 
ungurilor sau saşilor: noi, până ce națiunea română nu va fi 
ridicată la acel rang politic de care au dezbrăcat-o ungurul, 
secuiul şi sasul, nu ne unim”. 

influenţată de marile prefaceri din acea epocă, proclamația 
se termina cu o peroraţie de o vigoare impresionantă: 

„Fiecare oraş, fiecare sat, răsună de bucurie pentru că ziua 
de azi este învierea popoarelor moarte. Şi noi, milioane de 
morţi politici am fost, nu naţiune. Acum este ziua învierii. Să 
mergem să răsturnăm piatra de pe mormânt, să dezlegăm 
lanţurile milenare ale naţiunii române pentru ca să se ridice 
din pulbere şi să vieţuiască viaţa paşnică”.! 

Suflul revoluţiei europene pătrunsese şi în rândurile 
conducătorilor românismului transilvănean! 


3/15 Mai 1848 


O mare întrunire de afirmare a conştiinţei naţionale şi de 
protest împotriva uniunii fu convocată pentru zilele de 14, 15 
şi 16 mai pe câmpia din jurul Blajului, de către cei doi 
conducători ai bisericii române transilvănene: Andrei Şaguna, 
una dintre cele mai luminoase figuri ale mişcării naţionale 
româneşti din Transilvania şi episcopul loan Lemenyi. 

Adunarea a îmbrăcat un caracter grandios atât prin 
participarea unui număr considerabil de delegaţi şi de ţărani 
din toate colţurile Transilvaniei (peste 40.000 de oameni) cât 
şi prin importanţa hotărârilor ce au fost luate cu acel prilej. 
Pentru prima oară în istoria politică a Transilvaniei, românii 
ardeleni se găsesc laolaltă cu acei de dincoace de Carpaţi. 


1 T. V. Păcăţian, Cartea de aur sau luptele politice-naţionale ale 
românilor de sub coroana ungară, |, Sibiu, 1902, p. 257 şi urm. 


Într-adevăr, la această uriaşă manifestare a românismului din 
Transilvania au ţinut să participe şi unele personalităţi de 
vază ale spiritualităţii româneşti din Principate, printre care 
Alexandru loan Cuza, viitorul Domn al Principatelor, Vasile 
Alecsandri, bardul latinităţii, Alecu Russo, lon Heliade- 
Rădulescu şi mulţi alţi reprezentanţi ai vieţii politice şi literare 
româneşti din acele vremuri.! 

Într-o unanimitate impresionantă, românii au hotărât să 
ceară şi să lupte pentru recunoaşterea lor ca nație autonomă 
pe aceeaşi treaptă cu celelalte trei naţii privilegiate ale 
Transilvaniei: secuii, ungurii şi saşii, popoare străine de 
pământul Transilvaniei, care şi-au arogat totuşi, cu de la sine 
putere şi în mod exclusivist, dreptul de a dispune de destinele 
politice ale Transilvaniei. „Deciziile acestei adunări — spune |. 
Moga — au rămas până în anul 1918 revendicările 
permanente ale românilor din Transilvania în lupta lor pentru 
independenţă”.? 

Partidul Naţional Român din Ardeal, care timp de trei 
sferturi de veac a combătut pentru realizarea justelor 
revendicări ale românilor transilvăneni, îşi trage existenţa din 
hotărârile — pentru români istorice — ale Marii Adunări de pe 
„Câmpia Libertăţii”. 

Pentru a învedera cât de lipsite de înţelegere erau cercurile 
conducătoare ale ungurilor faţă de desfăşurarea vieţii 
româneşti din Ardeal, este suficient să cităm dintr-o scrisoare, 
adresată de baronul losika, baronului Wesselenyi, următoarea 
caracterizare a marii manifestări naţional româneşti de la 
Blaj. 

„Adunarea, scrie el, a fost ridicolă şi stupidă”.? 


1 Dintre revoluționarii munteni, la Marea Adunare Naţională de la 
Blaj, a participat Dimitrie Brătianu, iar din Moldova, în afară de Alexandru 
loan Cuza, Vasile Alecsandri şi Alecu Russo, au fost şi G. Sion, Lascăr 
Rosetti, Nicolae lonescu, Teodor Moldovanu, Costache Negri, Petrache 
Cazimir. 

2 |. Moga, Luttes des Roumains de Transylvanie pour l'émancipation 
nationale, Bucureşti, 1938, p. 11. 

3 Mester Miklós, Az antonom Erdély és a român nemzetiségi 
követelések as 1863 — 64 évi nagyszebeni országgyűlésen (Transilvania 
autonomă şi revendicările naţionale ale românilor în Dieta de la Sibiu, 


Ridicolă, gândea desigur losika, pentru speranţele pe care 
şi le puneau românii în efectele manifestărilor lor politice; 
stupidă, pentru temeritatea iobagilor români de a cere să fie 
trataţi pe picior de egalitate cu nobilimea maghiară, de care 
— prin voinţa acesteia din urmă — îi despărţea o prăpastie de 
netrecut. 

În clipa în care avea loc adunarea, quasiunanimitatea 
românilor era net antiunionistă. 

O altă unire frământa de acum spiritele conducătorilor 
românilor ardeleni, ca şi de altfel acelea ale românilor din 
Principate. De data aceasta era însă vorba de o unire 
firească, care în mod fatal trebuia să intre într-o zi ca factor 
preponderent în destinul românilor de pe ambele versante ale 
Carpaţilor. 

Ideea Daco-României! îşi croia drum cu atât mai viguros, cu 
cât ideile de dezmembrare ale monarhiei habsburgice 
prindeau temei. 

Un preot din Mădăraşul de Câmpie spunea, după Marea 
Adunare de la Blaj, „Ardealul nu mai e Ardeal, CI ROMÂNIA”? 

Ziua de 3 mai 1848, spunea la rândul său marele patriot 
român Nicolae Bălcescu, este o zi de lumină, de libertate şi de 
mărire românească. 


Revoluţia din 1848 


După cum era de aşteptat, ungurilor nu le era deloc 
indiferentă agitația continuă din rândurile românilor. Ei 
porniră la contra măsuri, destinate să stăvilească mişcarea de 


1863 — 64), Budapest, 1936, p. 33. 

1 Programele revoluţionarilor transilvăneni, ca şi celelalte programe 
paşoptiste româneşti, se axau pe ideologia daco-românismului care 
urmărea ca obiectiv esenţial unirea tuturor românilor într-o „Daco- 
Românie” sau „Românie”. Aceste aspirații erau recunoscute chiar de către 
baronul Wesselenyi Miklós când se referea la posibilitatea constituirii 
imediate a unui regat român independent (Kardes S., Bárón Wesselényi 
Miklós élete és munkái / Viaţa şi operele Baronului Miklós Wesselényi /, M, 
Budapest, 1905, p. 205-207). 

2 S. Dragomir, Studii şi documente privitoare la revoluţia românilor 
din Transilvania în anii 1848 — 1849, |l, p. 361. 


redeşteptare națională românească.  Persecuţiile contra 
intelectualilor români se ţineau lanţ. Casele ţăranilor delegaţi 
la adunările de la Blaj erau arse din temelii; preoţii erau 
închişi, spânzurați sau împuşcaţi. Excesele alternau cu 
incendiile, acestea din urmă cu masacrele. Ţărănimea 
românească se înarmează, pregătindu-se să reziste şi să 
reacționeze. În luna septembrie 1848 românii organizează o 
nouă întrunire pe Câmpia Libertăţii de lângă Blaj, la care 
participă de această dată şi 6.000 moti înarmaţi, în frunte cu 
avocatul Avram lancu, eroul de mai târziu al înverşunatei 
rezistenţe din munţii Abrudului.! 

Uniunea fusese între timp votată de Dietă şi aprobată de 
împărat. Aprobarea i-a fost mai mult smulsă împăratului de 
unguri, decât acordată de bună voie. Când i s-a prezentat lui 
Franz  losif spre promulgare legea edictând uniunea, 
împăratul ceru guvernului ungar câtva timp pentru a medita 
asupra măsurilor de luat. (Se citează vorbele împăratului 
adresate ministrului ungur Batthyânyi: „aber lieber Graf, 
gönnen sie mir doch ein wenig Bedenkzeit”/ „dar iubite conte, 
acordă-mi puţin timp de reflexiune”). Cedând însă presiunilor, 
împăratul puse semnătura pe legea care avea să ducă la 
desfiinţarea românilor ca nație autonomă pe pământul 
românesc al Daciei Romane, fără a reflecta prea mult asupra 
consecinţelor acestui gest.? 

Punerea în aplicare a legii şi preluarea de către unguri a 
administraţiei de stat s-a lovit de o împotrivire acerbă din 
partea ţărănimii române. Românii nu înțelegeau într-adevăr 
să renunţe la singurul bun pe care teroarea milenară 
ungurească nu reuşise să li-l răpească: naționalitatea:. 


1 G. Barițiu, Părţi alese din istoria Transilvaniei pe două sute de ani în 
urmă, vol. Il, Sibiu, 1890, p. 153 şi urm.; S. Dragomir, Avram lancu, 
Bucureşti, 1924, p. 21 şi urm. 

2 G. Barițiu, op. cit., II, p. 171. 

3 În faţa refuzului revoluţionarilor unguri de a recunoaşte drepturi 
egale şi pentru națiunea română, Nicolae Bălcescu sublinia cu amărăciune 
dar şi răspicat: „Supremaţia cu democraţia nu se pot asocia. Dacă Ungaria 
vrea să-şi menţină supremaţia, trebuie să rămână aristocratică şi 
oprimatoare, adică în alianţă cu împăratul; dacă vrea însă să fie 
democratică, trebuie să întindă mâna celor nouă milioane de români, care 


Prigoana exercitată, din ordinul Budapestei, de organele în 
subordine spori şi mai mult încă agitația în rândurile ţărănimii 
române. 

In această ambianţă de supraexcitare creată, în prim loc, 
de dârzenia nemeşilor unguri, la care se adaugă de data 
aceasta şi atitudinea duşmănoasă a aşa-zişilor revoluționari ai 
lui Kossuth şi în al doilea rând, de conştiinţa stării de 
inferioritate în care se găsea pătura ţărănească română, era 
suficientă o singură scânteie pentru ca focul să se întindă cu 
repeziciune uimitoare. 

Ungurii s-au comportat şi de data aceasta cu asprimea lor 
tradiţională. Există în sufletul ungurului o ură seculară 
împotriva elementului românesc din Ardeal, care nu-şi are 
absolut nici o justificare, elementul maghiar fiind acel care 
dintotdeauna s-a situat în postura de element de asuprire şi 
de împilare, ură care totuşi îşi găseşte o explicaţiune în 
neputinţa maghiarilor de a transforma sufletul Ardealului. 

Se pot deznaţionaliza elementele individuale ale unui 
popor, naţiile însă nu pot fi niciodată deznaţionalizate. 

Bilanţul catastrofal al revoluţiei din 1848 din Transilvania 
reprezintă cea mai fidelă imagine a teroarei dezlănţuite de 
unguri împotriva elementului românesc luptând pentru 
dreptul sacru al libertăţii naţionale. Două sute treizeci de sate 
au fost şterse de pe suprafaţa pământului. Revoluţia a costat 
viaţa a patruzeci de mii de persoane. Pagubele s-au cifrat la 
imensa — pentru acele vremuri — sumă de 30 milioane florini 
aur.! 


toţi sunt democrați” (Fényes S., op. cit., p. 42). 

1 În anii 1848 — 1849, pe lângă cei 10.000 de români transilvăneni 
căzuţi în luptele împotriva intervenţiei armatelor guvernului revoluţionar 
de la Budapesta, alţi 30.000 de români au fost ucişi cu sau fără judecata 
„tribunalelor de sânge”, ceea ce înseamnă că au fost omorâţi 10 — 20 de 
români pe sat („Bucovina” nr. 1 din 6 ianuarie 1850). Vezi şi I. Nistor, 
Decorarea lui Avram lancu şi a camarazilor săi, în „Analele Academiei 
Române. Memoriile Secţiunii istorice”, seria a Ill-a, vol. IX, 1930, p. 281, 
283. 

La doar doi ani de la sfârşitul tragic al revoluţiei române în 
Transilvania apărea, la Londra, a doua ediţie a lucrării memorialistice 
Germain: Germany as it is..., în care se scria: „The way in wich the 
Wallachicus (Roumâns) of Transylvania were treated, is also no proof of 


Cu titlu de comparaţie arătăm că în Franţa, revoluţia din 
1848 a făcut numai 15.000 victime. Represiunea ungurilor a 
fost atât de sângeroasă, încât un istoric român a putut, cu 
drept cuvânt, să declare că revoluţia din Transilvania „a luat 
proporţii aproape apocaliptice”.? 

Armatele austriece şi românii înarmaţi sub comanda 
baronului Puchner îi înving pe secui; armatele lui Kossuth, sub 
conducerea generalului polon Bem, reuşesc însă să 
cucerească Braşovul şi Sibiul aşa încât Ardealul cade efectiv 
în mâinile lor. 


Avram lancu 


Trupele de ţărani români se retrag înspre centrul 
Transilvaniei, unde, sub conducerea eroică a lui Avram lancu 
— improvizat căpitan de oaste — opun trupelor regulate 
maghiare, în Munţii Apuseni, o rezistenţă unică în istorie. 

Tunurilor şi armelor moderne ale armatelor lui Hatvanv şi 
Vasary, Avram lancu şi moţii săi le opun armele pe care şi le- 
au făurit singuri sau pe care cu greu şi le-au putut procura; 
puşti, săgeți, arcuri, sulițe şi... tunuri din lemn de cireş. 

„Craiul munţilor” se bizuia însă, pe rezistenţa sa, şi pe 
dreptatea cauzei pe care o apăra şi care oţelea voinţele. 

Pe câtă vreme armatele lui Kossuth luptau pentru 


generosity or humanity. In Szamos Ujvar three hundred Roumâns were 
sentenced to death in one day, and in one day a hundred and fifty of them 
were shot. At every discharge the Magyar cried to their victims: «Cantati, 
deceptate Romane»! It is affirmed that aut of the 240 Roumân villages of 
Transylvania, there is not one where at least ten or twelve of the 
inhabitants have not been executed by the Magyars, carrying thus the 
number of their victims amongst the Roumâns alone, to between 35 and 
40.000.” (The Baroness Blaze De Bury, Germain: Germany as it is, or 
Personal Experiences of its Courts, Camps, and People, in Austria, Prussia, 
Bavaria, Bohemia, Hungary, Croatia, Serbia, Italy etc., including numerous 
unpublished Anecdotes and exclusive Information, \\ Edition, vol. Il, 
London,1851, p. 285-286) 

2 Silviu Dragomir, Avram lancu, Bucureşti, 1924, p. 27-118; Radu R. 
Rosetti, Un episod din anii 1848-49 în Transilvania. Apărarea Munţilor 
Apuseni în primăvara şi vara anului 1849, în „Anuarul Institutului de Istorie 
Naponală”, Cluj, IV, 1926 — 1927, p. 105 şi urm. 


menţinerea în sclavie a unui popor care număra milioane de 
suflete, românii luptau pentru ideile de libertate care stăteau 
la baza însăşi a revoluţiei kossuthiste. 

„Suntem oamenii libertății — spunea Avram lancu — căruia 
dârza luptă pe care o ducea în munţii Abrudului îi crease 
aureolă de legendă. Pentru această libertate ne-am revoltat. 
Pentru ea am vărsat sângele nostru.”! 

La rândul său, unul din locotenenţii lui Avram lancu, 
prefectul Buteanu, înainte de a fi executat are curajul să 
arunce în faţa călăilor săi părerea luptătorilor români pentru 


1 Explicând raţiunile colaborării cu imperialii care promiseseră că ne 
asigură naționalitatea, în timp ce revoluționarii unguri susțineau cu 
intransigenţă realizarea unui stat cu o singură naţiune în graniţele 
miticului regat al Sfântului Ştefan pe ruinele naţiunilor nemaghiare 
(români, germani, slovaci, croaţi, sloveni), Avram lancu spunea: „Acum ce 
era mai consult (înţelept — n.n.). A da mâna cu aceia, care nu vreau să 
ştie de tine? Sau cu acela care îţi promise împlinirea rugăminţii? Deci vă 
îndreptăm rugarea frăţească să nu fiţi mici la credinţă înşelându-vă că noi 
am fi oarbe instrumente ale camarilei şi că principiul nostru ar fi singur 
negru-galbinism (aluzie la culorile habsburgice — n.n.), după cum vă place 
a crede. Nu domnilor, nu. Noi suntem oamenii libertăţii. Pentru asta ne-am 
revoltat, pentru asta ne-am vărsat şi suntem hotărâți a ne vărsa sângele 
până la ultimul român. Braţele noastre din 15 Mai al anului trecut până la 
ora cea fatală, deschise au stat, ne-am oferit fraţilor maghiari de cei mai 
sinceri amici pentru toate adversităţile timpurilor viitoare, numai să ne 
garanteze naționalitatea pe temeiul dreptului egal” (S. Dragomir, Avram 
lancu, p. 115). Referindu-se la aceeaşi problemă, Avram lancu îi scria din 
Câmpeni, la 15 iunie 1849, comandantului de brigadă ungur losif 
Simonffy: „Noi cu durere privim la scena care s-a întâmplat în astă patrie 
şi în care şi noi am fost siliţi a lua cea mai mare parte. Să credeţi, însă, 
domnilor, că răscularea noastră nu s-a întâmplat prin amăgirea Austriei 
(după cum dumneavoastră sunteţi informat) ci pre noi ne-au răsculat 
nerecunoaşterea naţionalităţii politice, tiraniile şi barbariile feudaliştilor şi 
aristocraților transilvani maghiari, pe care poporul în astă epocă nu le-a 
mai putut suferi şi de cari inteligenţa s-a scârbit cu totul; am fost siliţi a 
rădica arme, a le purta în contra aceluia care mai de aproape ne tirăneşte 
şi se vede a ne apăsa existenţa politică, despre ce vă va certifica istoria, 
împuţind crima cui va fi drept” („Transilvania”, X, 1877, nr. 5, p. 54-56). 
La rândul său, losif Simonffy recunoştea pe bună dreptate: „Românii şi 
maghiarii au neapărată trebuință de cea mai strânsă frăție. Numai astfel 
îşi vor asigura existenţa. Prin urmare, cine seamănă discordie, ură şi 
produce vărsare de sânge între aceste două națiuni surori este trădătorul 
propriei națiuni” („Transilvania”, X, 1877, nr. 2). 


idealul de libertate care îi însufleţeşte pe unguri. „Libertatea 
voastră, strigă el, este linguşire, amăgire şi vorbă goală”!. 
Horea şi răscoala din 1784, Avram lancu şi revoluţia din 
1848 reprezintă în istoria Transilvaniei două încrustări adânci 
pe răbojul redeşteptării naţionale româneşti, două etape în 
lupta atât de grea pe care a trebuit să o poarte românii 
ardeleni pentru triumful celei mai elementare dintre 
revendicări: egalitatea în drepturi ca şi în datorii cu 


1 Ideile martirului revoluţionar loan Buteanu sunt cuprinse în 
scrisoarea adresată la 27 martie 1849 maiorului Csutak Kálmán, 
document care reprezintă un adevărat testament politic al revoluţionarilor 
români, pe care istoricul Silviu Dragomir îl considera „o perlă strălucitoare 
vrednică de a fi aşezată în antologia neamului” (S. Dragomir, /oan 
Buteanu, prefectul Zarandului în anii 1848 — 49, Bucureşti, 1928, p. 46). 
lată cuprinsul acesteia: „Aşa văd cum că Dvs. lucraţi pentru principiile 
egalităţii, libertăţii şi ale fraternității. Foarte mă mir căci şi noi Românii ne 
luptăm tot pentru aceleaşi principii şi de când am început lupta tot 
adevărata libertate şi recunoaştere a existenţei politice a naţiunei noastre 
am proclamat-o. Aceasta ne-a fost lozinca, pentru asta trăim şi murim. 
Dacă dar şi Dvs. pentru asta vă luptaţi, atunci nu este nici o deosebire 
între noi şi e păcat a vărsa atâta sânge, fără nici un folos. Aceasta nu o 
pofteşte, nici nu o aduce cu sine principiul frăţietăţii. Dar aşa văd că ce 
spuneţi despre noi Românii, că ne luptăm pentru absolutism aceea tocmai 
la Dvs. se potriveşte. N-am încercat noi a ne însoţi cu voi pentru 
câştigarea libertăţii, numai să ne recunoaşteţi naționalitatea? N'am dorit 
noi a vă întinde dreapta noastră numai pentru ca să înţelegeţi principiul 
egalităţii aşa pre cum este înţelesul lui cel adevărat? A trecut timpul, 
credem, de a mai subjuga popoare. In fiecare naţiune ca şi în Dvs. s-a 
deşteptat simţul naţionalităţii. Nu v-aţi putut dezmetici nici într'a atâta, ca 
să ştiţi că aveţi nevoie de simpatia Românilor? Elementul românesc de la 
Tisa până la Marea Neagră e cu mult mai compact decât al vostru, şi nu 
poate pieri din şirul popoarelor. Ar fi bine de v'aţi gândi, aţi cumpăni 
aceasta şi v'aţi sili a câştiga dragostea Românilor, pentru că, zău, de 
aceasta aveţi nevoie, iar nu să omorâţi oameni neînarmaţi, femei cu copii, 
să aprindeţi satele, să duceţi la sapă de lemn poporul şi să prefaceţi toată 
ţara într'un cimitir pustiu. Aceasta este în contrazicere cu drepturile 
umanităţii, naturei şi ale popoarelor şi de nu veţi înceta faptele aceste 
tiranice, care se cuvin numai popoarelor barbare şi sălbatice, acuşi veţi da 
seama înaintea Europei civilizate, deoarece o asemenea grea lovitură n-a 
atins patria noastră decât sub jugul sălbaticilor Mongoli, Tătari şi Turci. Şi 
ce este mai mult, profanaţi bisericile, iar lucrurile ce se ţin de slujba 
bisericească şi de ritul religios le-aţi prădat şi le nimiciţi. Nu-i aşa fraţilor 
maghiari, că aceasta vi-o porunceşte lozinca voastră, libertatea şi 


populaţiile conlocuitoare. 

Scriitorii unguri contemporani taxează drept iredentism 
mişcările fireşti de descătuşare din sclavia maghiară a 
„minorităţii — majoritare” româneşti din Ardeal. 

Scriitorul englez R.W. Seton-Watson (Scotus Viator), care în 
nenumăratele ocazii a demascat metodele de opresiune 
practicate, „în tot cursul istoriei lor, de unguri fată de 
popoarele conlocuitoare de altă obârşie decât ei”, a 
împrumutat de la propaganda maghiară termenul de 


fraternitatea, pe care aţi proclamat-o? Pe aceia care se întorc la voi îi 
primiţi în sânul vostru aşa că îi despoiaţi de tot avutul şi poporul îl faceţi 
cerşitoriu, fugitoriu de lume, ca prin aceasta apăsându-l şi moraliceşte să-l 
puteţi întrebuința ca pe un instrument. Nici Dumnezeu, nici oamenii nu o 
pot răbda aceasta. Noi suntem gata sau a trăi sau a peri, a ne păstra 
astfel cinstea până la moarte şi a ne lupta mai departe pentru principiile 
noastre. Soarta va hotărâ. 

Poate că neamurile civilizate ale Europei vor privi la noi şi sperăm, că 
dacă nu alţii, naţiunile de aceeaşi origine cu noi vor veni în ajutorul nostru 
şi ne vor mântui din obezile robiei. Căci naţiunile care iubesc libertatea 
vor grăbi să ne vie în ajutor. Până atunci noi vom lupta până la moarte ca 
să nu cadă asupra noastră blestemul nepoților noştri. Libertatea voastră 
sunt furcile, egalitatea drepturilor voastre consistă în aceea, că asimilați în 
elementul maghiar pe celelalte neamuri, care locuiesc cu voi într-o ţară. 
lar frăţietatea voastră o vestiți prin pârjolirea satelor şi asasinarea celor 
nevinovaţi. Treziţi-vă, căci mai este încă vreme! Nu vă pătaţi caracterul 
naţional! Voi sunteţi mândri şi mândria proastă adeseori mult strică unei 
naţii, iar politica rea şi rătăcită poate să asvârle în mormânt o naţiune. 
Fie-vă de exemplu cum s-a cufundat şi a pierit glorioasa naţiune polonă. 
Voi încă şi în epoca libertăţii mai ţineţi după exemplul vechiului sistem, de 
sclavagiu. Corpul juris-ul şi Tripartitul lui Verbâczi de altă dată; adecă voi 
numai la slugi doriţi a fi cârmuitori, iar nu la cetăţeni liberi. 

Da, fiindcă libertatea voastră este numai linguşire, amăgire şi vorbă 
goală” (/bid., p. 44-46, 135-136; Deák Imre, 1848 a Szahadsăghăre 
története levekben / 1848 Istoria războiului de libertate în epistole, 
Budapest, 1942, p 382-383). Scrisoarea a fost cunoscută la trei luni de la 
redactarea ei, la 27 iunie 1849 şi de către marele revoluţionar Nicolae 
Bălcescu, care, din Debrețin, i-o comunica lui Ilon Ghica cu precizarea „Mă 
rog să păstrezi aceasta, căci o privesc ca un document istoric” (lon Ghica, 
Amintiri din pribegia după 1848, ediţia 1889, p. 325-328). 

loan Buteanu a fost spânzurat la 22 mai 1849 de Hatvani la losaş. 
Protestând împotriva acestei violenţe nelegiuite, Buteanu se adresa 
călăilor săi: „Am salvus conductus de la Kossuth. Eu mor, dar nu mă tem 
de moarte, căci am stat zi de zi în faţa ei” (S. Dragomir, op. cit., p. 81). 


„iridentă”, dar, cu acel imponderabil humor specific 
englezilor, s-a şi pronunţat în acelaşi timp asupra acestui 
iridentism, plasându-l în toate ocaziunile între semnele citării. 

„lredentismul” român n-a fost în realitate decât strigătul de 
revoltă al unei populaţiuni de milioane împotriva metodelor 
feudale, moştenite din Evul Mediu şi împământenite de o clică 
privilegiată, cifrându-se abia la câteva zeci de mii de nobili 
maghiari, care căutau să permanentizeze aceste metode la 
infinit. 

Politica maghiară, în loc să meargă odată cu timpul, 
adaptându-se evoluţiei naturale a sistemelor politice 
europene, s-a cramponat în a menţine inegalităţi, diferențieri 
şi asupriri care, în lumina cuceririlor spirituale din secolul al 
XIX-lea, deveniseră în principiu anacronice şi în fapt 
insuportabile. 

Cele mai infime îmbunătăţiri ale sorții românilor a trebuit 
să le fie smulse ungurilor cu forţa, ori, atunci când în cele din 
urmă aceştia se hotărau din proprie iniţiativă să amelioreze 
situaţiunea minorităţilor din Ungaria, o făceau sau siliţi de 
împrejurări sau când era de acum prea târziu. Evenimentele 
din 1848—1849 sunt cea mai peremptorie dovadă a acestui 
adevăr. Când armatele lui Kossuth au fost înfrânte, capul aşa- 
zisei revoluţii ungare şi-a dat în sfârşit seama ce sprijin 
puternic a pierdut el în lupta pentru dobândirea libertăţii, prin 
politica echivocă faţă de români. 


Kossuth regretă... 


La 29 iulie 1849 Kossuth, care până atunci negase cu 
încăpățânare orice drept naţiunii române ca atare, în urma 
dezastrului de la Villagos [Şiria, jud. Arad], se hotărî să-şi 
schimbe atitudinea sa intolerantă faţă de români şi aceasta 
cu scopul de a-şi apropia masele româneşti în lupta contra 
austriecilor. El votează în ceasul al 12-lea o lege prin care se 
recunoaşte, în sfârşit, naţiei române din Transilvania 
românească dreptul la o viaţă liberă, pe picior de egalitate cu 
naţiile conlocuitoare.! Când textul legii îi fu adus la cunoştinţă 


1 Textul propunerilor lui Kossuth, prin care recunoştea în parte 


lui Avram lancu, care în munţii Abrudului continua eroica sa 
rezistenţă, era de acum prea târziu. Kossuth încetase de a 
mai fi stăpânul situaţiei. Trupele austro-ruse erau peste tot 
victorioase. Kossuth abdică şi fuge la Varna şi de acolo, prin 
Anglia, în Statele Unite. 

Schimbările pe care le-au suferit concepţiile exclusiviste ale 
lui Kossuth în anii de refugiu şi de meditaţie senină — departe 
deci de frământările inerent pasionate ale politicii — sunt 
extrem de edificatorii. 

Ideea centrală în jurul căreia gravita politica şefului 
revoluţionar de la Budapesta în epoca în care era 
conducătorul destinelor politice ale Ungariei, consta în 
primatul naţiei ungare în toate provinciile în care elementul 
unguresc era politiceşte dominant. Celorlalte popoare li se 
concedau oarecare libertăţi şi drepturi, cu condiţia prealabilă 
ca ei să renunţe la naționalitatea lor, ceea ce echivala cu un 
refuz de a li se face în sfârşit dreptate românilor, căci pentru 
aceştia ideea naţională se confunda cu însăşi rațiunea de a 
trăi. 

Kossuth era categoric în această privinţă în anii revoluţiei. 
„Pe români şi pe saşi, spune el în acea epocă, îi vom mătura 
de pe suprafaţa pământului, dacă se vor ridica împotriva 
patriei maghiare”.! Kossuth îşi dă seama — cam târziu e 
adevărat — că realizarea unui stat unitar maghiar în limitele 
Coroanei Sfântului Ştefan este o utopie, recunoscând că 
Ungaria este un stat polinaţional şi trăgând de aici toate 
consecinţele logice ale acestei concepţii. 

Astfel Kossuth visa înfăptuirea unei Confederații Dunărene, 
cu participarea celor patru state din Bazinul dunărean: 
Croaţia, Ungaria, Serbia şi România. Cât de departe era 
planul din 1852 al marelui patriot ungur, de acela — strâmt şi 
şovin — pe care tot el îl făurise cu trei ani în urmă, 
preconizând o Ungarie unitară prin anihilarea tuturor 


dreptul românilor din Transilvania la o viaţă liberă, a fost publicat de 
Johann Czecz, Bern's Feldzug, in Siebenbürgen, Hamburg, 1850, reprodus 
de Eugen Brote, op. cit., p. 56-57 (anexa 16). 

1 |. Lupaş, Mitropolitul Andrei Şaguna. Monografie istorică... p. 70; 
Moga, op. cit., p. 392. 


naţionalităţilor!...! 

Din nefericire însă, mentalitatea conaţionalilor lui Kossuth 
nu evoluase în sensul noilor idei, ci rămăsese înţepenită parcă 
în tiparul rigid al ideii învechite: „Stat unitar maghiar, creat 
prin deznaţionalizarea — la rigoare, forţată — a românilor, 
slovacilor, croaților etc. Ca şi când popoare, în plină vigoare şi 
conştiente de naționalitatea lor străveche pot fi desfiinţate 
prin simple dispoziţii legale sau prin măsuri de oprimare!... 

D-l |. Moga scrie că proiectul lui Kossuth a produs 
consternare în mijlocul ungurilor.? Tot atât de mare trebuie să 
le fie consternarea ungurilor şi în zilele noastre, citind 
scrisorile din exil ale marelui patriot şi urmărind harta 
întocmită, pe baza datelor extrase din aceste scrisori, de Jâszi 
Oszkâr şi publicată în revista americană „Foreign Office”. 

Delimitând spaţiul etnografic al diferitelor popoare din 
Ungaria, Kossuth atribuie elementului etnic românesc un 
teritoriu care nu numai că-l egalează pe acela fixat prin 
Tratatul de la Trianon, dar îl şi depăşeşte.? 

Când însuşi marele Kossuth recunoaşte românilor drepturi 
asupra întregului teritoriu al Transilvaniei, în limitele stabilite 
prin Tratatul de pace din 1920, cum pot fi taxate afirmaţii ca 
acelea conţinute în volumul propagandistic Justice pour la 
Hongrie în care citim că „Tratatul de la Trianon n-a fost dictat 
de bunul simţ, ci de reaua voinţă a vecinilor lacomi şi de 
ignoranţa Marilor Puteri, care au cedat imperialismelor: ceh, 
român şi sârb”? 

Cum pot fi taxate — repet — altfel decât drept izbucniri 
furibunde ale unui politicianism şovin, care în disprețul celui 
mai luminos adevăr stăruie în cele mai abracadabrante 


1 |. Moga, op. cit., p. 400 — 401. 


2 |. Moga, op. cit., în loc., cit, p. 421. Istoricul ungur Szekfü Gyula 
arată că marea majoritate a ungurilor, nu numai că a respins ideea unei 
confederaţii a celor patru state dunărene, dar s-a arătat ostilă 
reglementării problemei naționalităților în spiritul liberal propriu 
constituţiei din 1851 (Szekfi Gyula, Hérom nemzedék. Egy hanyaltó kór 
története Trei generații. Istoria unei atmosfere de epocă, Budapest, 1922, 
ed. a Il-a, p. 297). 

3 Cf. Romulus Seişanu, Transilvania Românească, p 27 


4 Ibid. 


afirmaţii?!... 

După eşecul revoluţiei maghiare, Franz losif instaură în 
întreaga împărăție regimul absolutist. Acest regim a avut un 
prim efect negativ: toate naţiile Monarhiei au fost despuiate 
de drepturile lor. Franz Iosif înfăptuise, într-adevăr egalitatea 
între români şi unguri, dar de data aceasta era o egalitate a 
lipsei de drepturi. 


Regimul absolutist 


Ca o răsplată târzie pentru duritatea şi asprimea de care au 
dat dovadă în relaţiile cu românii, ungurii erau bine serviţi, 
dar nu pentru a se răzbuna luptaseră românii timp de secole, 
după cum nu pentru medalia pe care i-o conferise împăratul, 
rezistase eroic în munţii Abrudului Avram lancu, în faţa unui 
duşman înzecit superior!... 

În toate lucrările istorice destinate cititorilor din străinătate, 
ungurii se străduiesc să scoată în evidenţă efectul 
demoralizant pe care l-au avut asupra românilor măsurile 
regimului absolutist austriac, ca şi când regimul instaurat de 
revoluţia ungară era de natură să umple sufletul românilor de 
entuziasm şi speranţă!... Oricât de dureros era pentru 
aşteptările românilor noul regim autocrat, el era infinit mai 
blând decât teroarea din trecutul apropiat. In cadrul Austriei 
absolutiste, românilor le rămâneau cel puţin speranţele într- 
un viitor mai bun. In cadrul Ungariei unitare, viitorul naţiei 
române din Transilvania se profila în contururi precise care nu 
puteau da naştere decât celei mai crunte deznădejdi. 

G. Mailath, reprezentantul autorizat al ungurilor în Senatul 
Imperial din 1860, declarase în mod categoric: „Ungurii sunt 
fideli ideii unui regat unitar cu o singură nație, de 
naţionalitate ungară, toţi ceilalţi cetăţeni, fără distincţie de 
limbă, trebuind să se considere maghiari”.! 

Acesta era deci țelul pe care l-a urmărit revoluţia ungară, 
iar nu realizarea unui ideal de libertate, după cum, mai târziu, 
au vrut să acrediteze istoricii maghiari. 


1 |. Moga, op. cit., în loc. cit., p. 400; vezi şi G. Barițiu, op. cit., vol. III, 
p. 10. 


În lumina acestui adevăr, azi axiomatic, cât de puerile ne 
apar încercările pe care le fac ungurii de a apărea în ochii 
străinătăţii drept „campioni ai libertăţii”. 

Cine urmăreşte eforturile extraordinare pe care le-au făcut 
ungurii pentru a-şi menţine până mai târziu, în epoca 
modernă, privilegiile medievale, în disprețul celor mai 
elementare drepturi fireşti ale popoarelor care convieţuiau în 
mijlocul lor şi în disonanţă cu progresul înregistrat de ideea 
socială şi politică din celelalte ţări europene, rămâne 
înmărmurit în faţa cutezanţei de a afirma că „Europa întreagă 
era cuprinsă de admiraţie faţă de lupta îndărătnică pe care 
nobilimea ungară o purta pentru desfiinţarea propriilor ei 
privilegii” V. Pál Török în Das Vergangenheit des Ungarischen 
Staatslebens). 

Nu numai că nobilimea ungară n-a întreprins nimic pentru 
desființarea prăpastiei care o despărţea de masa ţăranilor 
români, dar, dimpotrivă, a făcut tot ce era omeneşte posibil 
pentru a contracara măsurile liberale pe care le proiecta 
guvernul imperial. 

Avusese dreptate Nicolae Bălcescu când afirma că „Ungurii 
n-au învăţat nimic şi n-au uitat nimic în cursul istoriei lor”.! 

După înfrângerile de la Magenta şi de la Solferino şi după 
pierderea Lombardiei, austriecii au hotărât să renunţe la 
regimul absolutist, inaugurând de data aceasta o eră de 
libertăţi constituţionale. 


Regimul constituţional 


În cursul acestei epoci, ungurii au manifestat, cu o dârzenie 
neîntrecută, voinţa lor de a persevera în politica de opresiune 
şi de intoleranţii faţă de români. Ei au sabotat cu încăpăţinare 
diabolică absolut toate măsurile liberale, edictate de 
împăratul Franz losif şi nu au abandonat partida până ce 
punctul lor de vedere nu a triumfat. 

După consultarea reprezentanţilor autorizaţi ai tuturor 
provinciilor monarhiei, împăratul s-a hotărât să adopte ca 


1 Silviu Dragomir, Nicolae Bălcescu şi Ardealul în „Anuarul Institutului 
de Istorie Naţională”, Cluj, V, 1928 — 1930, p. 23. 


metodă de conducere a diferitelor provincii, sistemul aşa-zis 
al  „individualităţilor istorico-politice”:, provinciile având 
dreptul de legiferare, nu însă şi atributele suveranităţii. 
Deasupra Dietelor provinciale, împăratul, prin Diploma din 20 
octombrie 18602, a înfiinţat şi un parlament central, 
supraprovincial. Totodată, el a cerut imperios preşedintelui de 
consiliu, Rechberg, să rupă definitiv şi radical cu trecutul, 
înlocuind constituţia feudală şi anacronică a marelui Ducat al 
Transilvaniei cu o constituţie modernă, din care urmau să 
dispară privilegiile nobiliare, corvezile şerbilor şi inegalităţile 
dintre naţiuni. Impăratul mai formula în mod expres dorinţa 
ca în Adunarea reprezentativă a Transilvaniei să participe „şi 
naţiunile excluse până atunci de la exerciţiul drepturilor 
politice”. 

După secole de deznădejde cumplită, o rază de speranţă s- 
a revărsat, în sfârşit, asupra românilor de dincolo de Carpaţi. 

Este extrem de interesant de notat atitudinea pe care o iau 
masele româneşti faţă de foştii lor asupritori în ziua în care 
avea, în sfârşit, să li se recunoască şi lor dreptul la o viaţă 
liberă, după îndelungi secole de sclavie. În loc să dea curs 
liber patimilor încătuşate, pe care le-au înăbuşit timp de 
aproape un mileniu, ei întind ungurilor o mână de frăţească 
înţelegere. 

La Congresul de la Sibiu al românilor transilvăneni răsună 
glasul înţelepciunii. Românii vorbesc de „bună înţelegere 
între toate naţiile patriei”, de „colaborare pentru binele 
comun”, de „egalitate, fraternitate şi libertate naţională”.* 
Această atitudine este caracteristică pentru firea poporului 
român. Dârz în afirmarea şi realizarea drepturilor sale, 
românul nu este niciodată intolerant sau răzbunător fată de 
foştii săi asupritori. În clipele în care alţii se gândesc la 
răzbunare, românul adoptă  creştineasca, adevărat 


1 Verhandlungen des österreichischen verstärkten Reichsrathes, 
1860, II, Viena, 1860, p. 381-382; G. Barițiu, op. cit., III, p. 38. 

2 G. Barițiu, op. cit., III, p. 16, 37 şi urm. 

3 Mester M., op. cit., p. 83; vezi şi |. Moga, op. cit., în loc. cit., p. 407. 


4 G. Barițiu, op. cit., p. 41-55; T. V. Păcăţian, Cartea de aur, ed. a Il-a, 
vol. II, Sibiu, 1904, p. 194-198. 


creştineasca, atitudine a iertării. Cuvântul „omenie”, după 
cum atât de just a remarcat un ziarist, deşi derivat dintr-o 
rădăcină latinească, nu se găseşte în nici o altă limbă latină, 
fiind nu numai propriel, dar în acelaşi timp şi caracteristică 
firii românilor. 

La atitudinea de largă comprehensiune a celei mai vechi şi 
mai numeroase populaţii transilvănene, ungurii au răspuns cu 
duşmănie. Ei n-au înţeles, nici în ceasul al 12-lea, că 
dreptatea care li se făcea românilor nu este o favoare, ci 
împlinirea unei evoluţii naturale, pe care nimeni şi nimic nu 
era în stare s-o oprească din mersul ei impetuos. 

Cancelarul aulic Kemenyi reuşeşte, prin metode împotriva 
cărora românii transilvăneni nu mai contenesc a protesta, să 
falsifice reprezentarea Transilvaniei la Conferinţa mixtă care 
urma să se întrunească la începutul anului 1861. Cei 539.218 
unguri şi secui sunt reprezentaţi prin 2-4 deputaţi, pe cât 
timp românii, deşi în număr de 1.353.550 suflete, nu reuşesc 
să aibă decât 8 reprezentanţi... la fel cu saxonii care numără, 
însă, numai 196.375 suflete.! 

Deşi inegal reprezentaţi, totuşi românii aveau, pentru 
prima oară în istoria lor, putinţa de a se afirma ca nație 
alături de celelalte trei naţii privilegiate, care monopolizaseră 
în cursul secolelor dreptul de a conduce treburile publice ale 
Transilvaniei. 

Era începutul unei ere noi în viaţa românilor de dincolo de 
Carpaţi. 

Ungurii, printr-o manevră neaşteptată, reuşesc să pună 
capăt frumosului, dar atât de efemerului vis al românilor. La 
conferinţa mixtă, reprezentanţii ungurilor, profitând de 
majorităţile lor hotărâtoare, declară conferinţa... fără obiect.? 
Ei motivează atitudinea lor prin aceea că în 1848 Dieta de la 
Cluj confirmase hotărârea Dietei de la Bratislava, declarând 
Transilvania unită cu Ungaria. Nici chiar împăratul Austriei, 
declară ei în mod dârz, nu poate reveni asupra acestui act 
istoric. 

Franz losif nu înţelege însă să cedeze presiunilor maghiare, 


1 |. Moga, op. cit., în loc. cit., p. 409. 
2 Ibid., p. 410. 


ştiind că numai printr-o colaborare leală a tuturor 
naționalităților din Imperiu, monarhia eteroclită îşi va putea 
menţine unitatea. Neţinând seama de cele hotărâte la 
Conferinţa de la Alba lulia, împăratul convoacă Dieta 
Transilvaniei pentru ziua de 4 noiembrie 1861. În ordinea de 
zi, printre chestiunile fundamentale, era înscrisă şi egalitatea 
pe tărâmul politic şi religios a românilor.! 


Ungurii înteţesc lupta 


Ungurii se înverşunară în opoziţia lor contra lui Franz losif. 

Cu orice preţ, ei vor să salveze privilegiile, menţinând un 
popor de un milion patru sute de mii locuitori în sclavie. 

Cancelarul demisionează, iar Cancelaria refuză să publice 
edictul împăratului. Motivul juridic pe care îl exhibă de data 
aceasta ungurii, este caracterul bilateral pe care-l îmbracă 
Uniunea Transilvaniei cu Ungaria, voinţa unilaterală a 
împăratului de a ignora acest Act fiind inoperantă. 
Argumentarea era numai în aparenţă justă. In fond, însă, ea 
era complet falsă, întrucât premiza pe care se bizuia era 
inexactă. Transilvania — adevărata Transilvanie — niciodată 
nu-şi pusese semnătura pe un act de uniune cu Ungaria. 
Adevărul era că numai ungurii din Transilvania votaseră 
uniunea, ceea ce desigur nu echivala cu voinţa Transilvaniei 
de a-şi uni destinul ei cu acela al ţării lui Arpâd!... Cine se mai 
oprea, însă, în acea epocă, în Ungaria, la obiecţiuni de 
principiu? 

Rezultatul practic al opoziţiei înverşunate pe care au 
dezlănţuit-o ungurii a fost întârzierea cu doi ani a convocării 
Dietei transilvănene. 

Protestele nesfârşite ale românilor transilvăneni au reuşit, 
în cele din urmă, să înfrângă opoziţia ungară şi Dieta 
transilvăneană a fost convocată pentru luna iulie 1863.2 


1 T. V. Păcăţian, op. cit., II, p. 653; |. Moga, op. cit., în loc. cit., p. 412. 

2 Despre Dieta de la Sibiu şi hotărârile luate, vezi G. Barițiu, op. cit., 
III, p. 190 şi urm.; Eugen Brote, op. cit., p. 31-109 (anexe); T. V. Păcăţian, 
op. cit., II, p. 45-47; Valeriu Moldovan, Dieta Ardealului din 1863-1864, 
Cluj, 1932. 


Conştienţi de importanţa momentului, românii s-au 
comportat exemplar în timpul alegerilor. Absolut nici un vot 
românesc nu a fost pierdut. Nici unul nu profită taberei 
adverse. 

„Românii, zice Păcăţian, mergeau la urne ca la Biserică”.! 

„Ardealul, spune pe de altă parte |I. Moga, a trecut un 
strălucit examen politic”?. Cu atât mai strălucit, cu cât era 
primul examen politic din întreaga lor istorie, sub dominaţia 
nemeşilor unguri. 

Din cauza condiţiilor electorale care subordonau votul unui 
anumit cens, reprezentarea provinciei în Dietă era pe departe 
de a fi reală, totuşi, faţă de trecut, era un succes uimitor. 
Romanii au ales 46 deputați. Ungurii şi secuii la un loc, 43 şi, 
în sfârşit, saşii, şi şvabii, 32. Adăugându-se la aceste cifre, 
scaunele de deputat rezervate împăratului, se ajungea la 
următoarea repartiție definitivă a locurilor de deputat: 56 
români, 54 unguri şi secui, 43 saxoni.’ 

Rezultatul a fost de natură să semene panică în rândurile 
maghiarilor din Transilvania. Transilvania, manifestându-şi 
liber voinţa, înceta de a mai fi o colonie a nobilimii maghiare. 
Mulţi dintre nobili văzând că poziţiile lor seculare încep să se 
clatine, se pregătiră să plece în Ungaria. De aici se poate 
deduce până la evidenţă cât ele puţin se simțeau legaţi de 
pământul Transilvaniei nobilii maghiari, profitori exclusivi ai 
bogățiilor acestui pământ. Era suficientă schimbarea 
climatului politic, pentru ca nobilimea să-şi pregătească 
bagajele! 

Solidaritatea şi atitudinea exemplară a românilor în timpul 
alegerilor îi  înspăimântase pe unguri, deoarece «i 
subevaluaseră dintotdeauna posibilităţile masei ţărăneşti 
ardelene. Până şi marele patriot ungur Ştefan Széchényi 
greşise atunci când a confundat liniştea patriarhală a vietii 
țăranilor ardeleni cu indiferența fată de problemele viitorului. 


1 „Mergeau românii la urnă ca la biserică, fără să privească în 
dreapta, ori în stânga, ci numai înainte, la steagul naţional!” (T. V. 
Păcăţian, op. Cit., III, p. 414). 

2 |. Moga, op. cit., în loc. cit., p. 415. 

3 Ibid. 


Conştiinţa naţională românească exista în păturile largi ale 
ţărănimii, lipseau însă condiţiile prielnice unei manifestări pe 
tărâmul politic. 

Dacă ungurii ar fi ştiut să scruteze viitorul pe baza 
indicaţiilor alegerilor pentru Dietă, desigur că atitudinea lor ar 
fi fost de apropiere de masele ţărăneşti, în vederea unei 
cooperări paşnice. Există, însă, o fatalitate istorică, care te 
face să persişti într-o greşeală chiar atunci când totul îţi arată 
că eşti pe panta dezastrului. 

Ei au sabotat lucrările Dietei ardelene de la Sibiu, 
neparticipând la şedinţele ei. Reprezentând interesele marii 
majorităţi a populaţiei transilvănene, Dieta votează la 10 
septembrie 1863 o lege cu un articol unic, edictând „egala 
îndreptățire a națiunii române din Ardeal”. 

Această lege, prima din istoria Transilvaniei care apare cu 
texte paralele în limbile română, germană şi ungară, este 
sancţionată de Franz losif (care — detaliu picant — semnează 
textul românesc cu numele său ortografiat româneşte: 
Franciscu losifu!) la 26 octombrie 1863.! 

Această dată ar fi însemnat o piatră de hotar în istoria 
Transilvaniei, dacă ungurii nu ar fi luptat pe toate căile să 
anihileze efectul legii de „egală îndreptăţire”. Intr-adevăr, 
legea din 1863 constituie o adevărată revoluţie pentru 
mentalitatea care se instaurase în acele vremuri în împărăţia 
habsburgică graţie nemeşilor maghiari. Ea constituie, după 
secole de cruntă nedreptăţire, egalitatea de drepturi politice 
a românilor cu cele trei „naţii” privilegiate. 

Paragraful 3 al articolului unic, glăsuia astfel: „cele patru 
naţiuni recunoscute prin lege şi adică: națiunea maghiarilor, 
secuilor, saşilor şi românilor, faţă una cu alta, sunt pe deplin 
egal  îndreptăţite şi ca atare se folosesc în sensul 
Constituţiunii transilvănene de asemenea drepturi politice”. 


1 Textul legii „pentru egala îndreptăţire a naţiunii române” reprodus 
din Cartea de legi a Marelui Principat al Transilvaniei de Rugen Brote, op 
cit., p. 83-85 (anexa 23), pentru autograful împăratului din 1863 şi pentru 
textul original românesc al legii, vezi T. V. Păcăţian, op. cit., III (anexele 
22-23), p. 80-85. 

2 T. V. Păcăţian, op cit., III, p. 84 (anexa 23). 


Era o târzie reparare a greşelilor din trecut. 

Atitudinea maghiară de sabotare a legii nu era defel 
surprinzătoare. Ea se integra perfect în mentalitatea 
retrogradă a clicii conducătoare maghiare. Surprinzătoare era 
doar atitudinea lui Franz Iosif. Deşi atunci când vorbea despre 
români, el îi numea „bravii mei români”, totuşi, când era 
vorba să treacă la fapte concrete, măsurile erau amânate 
sine die. 

Atitudinea lui Franz losif a fost dictată de împrejurări 
politice exterioare şi interioare, care reclamau în mod 
imperios reforme liberale în favoarea milioanelor de români 
ardeleni. 

înăuntru, revoluția românilor din 1848 a arătat 
conducătorilor monarhiei cât de puternice şi de clocotitoare 
erau forţele românismului din Ardeal. 

După perioada absolutistă a lui Bach, epoca constituţională 
a lui Schmerling a permis din nou românilor să-şi formuleze 
revendicările pe care şi le exprimaseră în mod hotărât în 
programul de la Blaj, la 15 mai 1848. 

Naţia română, conştientă de drepturile ei şi de puterea ei 
de a valorifica aceste drepturi, devenise o ameninţare pentru 
şubredul edificiu al monarhiei lui Franz losif. 

În afară, Unirea Principatelor sub Cuza-Vodă era primul pas 
către marea unire care avea să vină. 

În faţa dublei ameninţări (care primejduia Austria — după 
cum se exprimă Prokesch-Osten! — până în măduva oaselor) 
Franz losif a socotit că e mai prudent de a-i avea pe rumâni 
alături de el, decât de a-i avea contra lui. 

De aici şi dispoziţia liberală din 1863. 

Ungurii nu renunţaseră la planurile lor machiavelice. Deák 
şi Eötvös, conducătorii moderați ai ungurilor, câştigară pentru 
cauza lor pe împărăteasa Elisabeta. lii ventilară la Curte 
avantajele unei colaborări austro-ungare pe baze largi. Era 
începutul unei acţiuni de mare amploare care trebuia să se 
desfăşoare mai târziu. 

Ungurii continuară să uneltească împotriva românilor cu 


1 Raoul V. Bossy, L'Autriche et les Principaut&s Unies, Bucureşti 1938, 
p. 164 şi 288-289; I. Lupaş, /storia românilor, Sibiu, 1944, p. 422. 


scopul, pe care de altfel nici nu-l mai ascundeau, de a obţine 
de la împăratul Franz losif recunoaşterea uniunii Transilvaniei 
cu Ungaria, în virtutea unui imaginar principiu al „continuității 
de drept”.! 

Schmerling, cancelarul Austriei, care preconizase şi 
începuse chiar a realiza o politică de largi concesii în favoarea 
popoarelor din vasta Monarhie, fu nevoit să plece în iulie 
1865. 

În vara aceluiaşi an, mitropolitul Şaguna care se reîntorcea 
dintr-o audienţă la împărat, declara mâhnit, că atmosfera de 
la Curtea imperială? era favorabilă unei înţelegeri cu ungurii, 
preţul acestei înţelegeri urmând a fi sacrificarea drepturilor 
legitime româneşti. 

Evenimentele care au urmat au confirmat întru totul 
prevederile pesimiste ale marelui român. In septembrie 1865, 
Dieta Transilvaniei, aleasă cu participarea tuturor 
naționalităților transilvănene, a fost dizolvată şi o nouă Dietă, 
de data aceasta urmând a fi aleasă după vechile criterii 
ungare, fu convocată la Cluj. 


Uneltiri maghiare 


În perspectiva istoriei, metodele pe care le foloseau 
ungurii, pentru a înăbuşi glasul Transilvaniei, ne apar mai 
odioase încă. De unde la alegerile libere din 1863 ungurii nu 
reuşiseră a se plasa decât în minoritate, de data aceasta e; își 
confecționară majorități masive, menite să exprime cel mult 
voința ungurilor din Transilvania, dar nu însă, şi a 
Transilvaniei însăşi. În noua Dietă, românilor — care 
reprezentau sufletul însuşi al Transilvaniei — le-au fost 
rezervate doar 34 locuri de deputat. 

În zadar protesta Şaguna în numele milioanelor de români 
ardeleni, împotriva  violentării manifeste a voinței 
Transilvaniei.* Evenimentele externe  precipitându-se, şi 


1 |. Moga, op. cit., în loc. cit., p. 422. 

2 Despre vizita lui Şaguna la împărat în august 1865, vezi lon Lupaş, 
op. cit., p. 229-232. 

3 Eugen Brote, op. cit., p. 91-96 (anexa 23); T. V. Păcăţian, op. cit., III, 


Austria suferind înfrângere după înfrângere (Königgratz- 
Sadova), împăratul a fost nevoit să cedeze presiunilor 
maghiare pentru a salva unitatea Monarhiei, iar Dieta din Cluj 
a votat din nou uniunea Transilvaniei cu Ungaria, la 25 
decembrie 1865.!: Ilmpăratul, în urma acestui vot, prorogi 
Dieta, membrii ei urmând să participe de acum înainte la 
Dieta ungară de la Budapesta. Maurul îşi făcuse datoria, 
maurul putea să plece!... 

În 1867, clica maghiară de la Curte îşi multiplică presiunile 
asupra împăratului şi acesta, volens nolens, se hotărăşte să 
revoce toate legile liberale pe care le votase Dicta din Sibiu. 

In felul acesta, românii transilvăneni, care după lupte dârze 
purtate timp de secole împotriva unui duşman neînduplecat 
reuşiseră să-şi recapete libertatea, căzură din nou în sclavia 
milenară. 

„Cupa (libertăţii) — spune Seton-Watson — a fost aruncată 
la pământ chiar în clipa în care ea atingea buzele românilor”.? 

Fără îndoială că printre argumentele pe care ungurii le-au 
susţinut în faţa împăratului, spre a-i smulge decretul de 
anulare al legilor de emancipare a românilor transilvăneni, a 
fost şi acela al pericolului pentru monarhie al realizării unei 
Daco-Românii în cadrul Daciei de odinioară. 


Speranţe româneşti 


Unirea Principatelor Române şi instalarea principelui Carol | 
de Hohenzollern ca domnitor peste ambele ţări surori reunite, 
erau primele etape pe drumul predestinat al unirii tuturor 
românilor. 

Suferințele românilor transilvăneni au contribuit într-o largă 
măsură la întărirea imaginii unei Românii unitare, având 


p. 790-833; I. Lupaş, op. cit., p. 232-235. 

1 |. Lupaş, op. cit., p. 235. Vezi „Protestul deputaţilor români din Dieta 
Transilvaniei contra uniunii Transilvaniei cu Ungaria (9 decembrie 1865)” 
şi la Eugen Brote, op. cit., p. 91-96 (anexa 23). Vezi şi „Vot separat al 
deputaţilor saşi din Dieta Transilvaniei, contra uniunii cu Ungaria (12 
decembrie 1865)” (/bid., p. 97-100,1. 

2 R. W. Seton-Watson, A History of the Roumanians from roman 
Times to the Completion of Unity, Cambridge, 1934, p. 390. 


Carpaţii drept coloană vertebrală. 

Istoricii,  literaţii, ziariştii  dezvăluiseră marilor mase 
româneşti, originea comună a românilor de pe ambii versanți 
ai masivului Carpatic, iar spiritele înflăcărate ţeseau din firul 
unităţii cele mai îndrăzneţe planuri de viitor. 

Versurile inspirate ale lui Andrei Mureşanu, „Deşteaptă-te 
române”, stimulau energiile. 

Oamenii politici de dincoace de Carpaţi formulau în mod 
categoric principiul dreptului pentru românii din Regat de a se 
interesa de soarta conaţionalilor lor de peste munţi. 

lon Brătianu exprimase clar această idee într-o metaforă, 
rămasă celebră: „Când o soră a mea este măritată, nu am 
dreptul să mă amestec în menajul ei, nu am dreptul să fac cel 
mai mic pas care să poată da bănuiala soţului ci că aş vrea 
vreodată să aduc zâzanie şi dezbinare în casa lor. Insă, oare, 
când soţul ei, cumnatul meu, va merge până la a o maltrata 
cu brutalitate, când o va trata ca pe o sclavă, cu toate că el 
nu ştie că ea este dintr-un sânge nobil, când voi vedea că 
ridică cuțitul asupra ei, nu am eu oare dreptul să strig, să-l 
opresc de la acea crimă?!...” 

Marile linii ale politicii externe româneşti în raporturile ei cu 
monarhia austro-ungară se desemnau deci clar de la început. 

Pe de-o parte, formularea netă a neintervenţiei în afacerile 
interne ale monarhiei vecine, pe de altă parte, solidarizarea 
românilor din Principate cu cei din Transilvania, ori de câte ori 
existenţa naţională a acestora din urmă era ameninţată. 

Însuşi domnitorul Carol | îmbrăţişase acest fel de a vedea. 
Într-o audienţă acordată ministrului Franţei la Bucureşti, Carol 
| de Hohenzollern afirma că nu înţelege să încurajeze 
acţiunea anti-ungară a românilor de dincolo de Carpaţi, dar în 
acelaşi timp el declara în mod hotărât că „românii din 
Principate nu se pot dezinteresa de milioanele de congeneri 
al căror simţ naţional trebuie chiar stimulat în cadrul luptei 
legale şi a loialismului”. 

În faţa unităţii de simţire care îşi profila irezistibil conturul 
deasupra coamei munţilor Carpaţi, toate sforţările ungurilor 
erau neputincioase. 

În zadar suspectară ei relaţiile dintre românii ardeleni şi cei 


din Principate. În zadar interziseseră nemeşii unguri 
introducerea şi difuzarea pe teritoriul Transilvaniei a oricărei 
tipărituri româneşti din Principate. ADEVARUL ERA IN MERS ŞI 
NIMIC NU-L MAI PUTEA OPRI!... 

Scopul pe care-l urmăreau românii era clar exprimat şi nu 
putea da naştere la nici un echivoc. Ei cereau doar 
respectarea naţionalităţii în cadrul monarhiei austro-ungare şi 
un tratament omenos în raporturile sociale. 

Consilierii unguri de la Curtea lui Franz Iosif îi prezentaseră 
însă împăratului situaţia în culori atât de sumbre pentru 
viitorul Monarhiei, încât Franz losif acceptă punctul de vedere 
maghiar de a menţine naționalitatea română din Transilvania 
într-o stare de inferioritate manifestă, cu scopul vădit de a-i 
obliga pe români să accepte maghiarizarea. 

Cât de greşită a fost această politică s-a putut vedea în 
1918, când naţionalităţile asuprite au găsit în însăşi starea lor 
de inferioritate puterea năvalnică a reacţiunii lor. 

Unită cu forţa Transilvania pierdea în urma acestui fapt 
autonomia ei milenară. Dar nu era numai atât. Prin forţa 
lucrurilor, în cadrul unei Ungarii eteroclite — conglomerat de 
naţionalităţi — însuşi românismul suferea o grea lovitură. 
Covârşind prin superioritatea lor numerică toate 
naţionalităţile din Transilvania, inclusiv maghiarii, ei se clasau 
în proporţia redusă de 15%, atunci când numărul lor era 
raportat la enorma masă a întregului regat ungar. 

Scopul unirii era deci mai mult decât o simplă măsură de 
ordin administrativ. Ea îmbracă caracterul unei manevre 
machiavelice pentru slăbirea elementului românesc. 


Dualismul 


În cadrul dualismului inaugurat în 1867, această manevră 
era menită să producă efecte radicale. Intr-adevăr, prin 
pactul încheiat între Viena şi Budapesta, trei săptămâni 
numai după încoronarea în capitala Ungariei a lui Franz losif 
ca rege al Ungariei, cu coroana... românului Matei Corvin, 
regatul ungar se situa pe plan de egalitate cu Austria în 


cadrul Austro-Ungariei.! 

Ungaria devenise stat suveran şi, sub multe raporturi, stat 
de sine stătător. Cauza maghiarilor triumfase. Ungurii jubilau. 

Depinzând de-acum înainte direct de unguri, românii aveau 
să cunoască timp de jumătate de secol o agravare simţitoare 
a situaţiei lor. Soarta românilor fusese vitregă şi atunci când 
ei depindeau direct de împăratul Austriei. Lesne îşi poate 
închipui oricine ce însemna să fii, şi să vrei să rămâi, român 
într-o Transilvanie guvernată direct de nobilimea 
maghiară!...”? 

Cea mai furibundă operă de deznaționalizare din câte a 
cunoscut vreodată istoria contemporană a fost inaugurată de 
unguri în ziua instaurării regimului dualist, principalul lor efort 
fiind îndreptat împotriva românilor. „Oligarhia maghiară, 
spune Bertrand de Jouvenel, mândră de a fi dobândit 
independenţa faţă de Viena, maghiariza populaţiile slave şi 
româneşti, care îi erau supuse”. 

Consolidându-şi prin dualism ideea statală (vezi Mihâly 


1 Textul Legii Uniunii Transilvaniei cu Ungaria, la Eugen Brote, op cit., 
p 110-113 (anexa 28); vezi şi T. V Păcăţian, op cit., IV, p. 3 şi urm. 

2 lată, cum caracteriza Fenyes S. monarhia habsburgică şi apoi 
austro-ungară: „Dominația Habsburgilor a fost într-adevăr o pată 
ruşinoasă a veacului al XIX-lea în Europa; ea părea întru toate la fel cu 
domnia sultanului turcesc în ultimele decenii ale veacului trecut. Nici 
domnitorul, nici bărbaţii cârmuitori, nici popoarele cârmuite nu mai 
credeau în viitorul ei. Ea însăşi s-ar fi taxat drept o buruiană, pe care a 
aruncat-o aici un vânt, până ce nu va sufla-o mai departe un vânt mai 
favorabil. O dinastie de origină germană, care pretutindeni era la ea, dar 
nicăieri nu era acasă, din care a dispărut şi simţirea germană, având 
lângă sine 9 milioane de germani şi 25 milioane de străini. 

De acest sâmbure s-a alipit coroana ungară de 20,3 milioane locuitori, 
între care 9,5 milioane maghiari şi 11 milioane străini. Această monarhie 
era într-adevăr patria nimănui, pentru că cei născuţi acolo nu aveau 
drepturi, iar cei care aveau drepturi nu erau născuţi acolo (...). Armata 
fiind singurul cerc care ţine laolaltă acest conglomerat heterogen, deja 
acest fapt pentru sine este imoral şi constituie o situaţie păcătoasă. Intr-o 
comunitate de stat, întemeiată pe armată, vine de la sine în mod 
inevitabil, subordonarea unor naţiuni, aservirea, adică oprimarea 
culturală, economică şi politică” (Fényes S., op. cit., p. 127). 

3 Bertrand de Jouvenel, D'une guerre à l'autre, |. De Versailles, à 
Locarno, Paris, Calman Lévy Editeur, 1940, p. 30. 


Horvâth!, Szekfü? şi alţii), ungurii părăsiră idealul lor modest 
de libertate naţională, devenind apostolii agresivi ai unui ideal 
imperialist (mitul Coroanei Sf. Ştefan), care nu se putea 
realiza decât prin desfiinţarea naționalităților conlocuitoare şi 
în special prin desfiinţarea viguroasei şi atât de numeroasei 
naţionalităţi româneşti care descindea din legionarii lui Trăiau 
şi din dacii lui Decebal. 

In primul rând a fost inaugurată o campanie de aţâţare 
împotriva naționalităților care, în definitiv, revendicau doar 
libertăţile pentru care combătuseră şi ungurii.’ 

Scriitorii şovini, în frunte cu Vajda şi Bela Grunwald, 
denunţau ca un pericol mortal pentru Ungaria simplul fapt al 
existenţei naționalităților, iar istoricul ungur Pál Hunfâlvy” — 
german maghiarizat —  comparându-i pe românii din 
Transilvania cu pieile roşii din America de Nord, îi ameninţa 
pur şi simplu cu exterminarea. 

Când în Parlamentul de la Budapesta vreunul din puţinii 
deputaţi români îndrăznea să-şi ridice glasul în favoarea 


1 Vezi |. Moga, op. cit., p. 424. 

2 Szekfü Gyula, op. cit., p. 286. 

3 Presa a jucat un rol important în această campanie. „Maghiarul — 
se scria în ziarul „Budapesti Hirlap” nr. 345 din 1891 — care a fundat 
acest stat trebuie să fie considerat altfel decât naţionalităţile. Este normal 
ca maghiarismul să se dezvolte în detrimentul celorlalte naţionalităţi pe 
care le cucereşte şi le asimilează. Nu este deloc interesul statului ca 
starea socială a naționalităților să progreseze”. În acelaşi timp, în ziarul 
„Kolosvar” din 3 august 1891, recomanda cititorilor săi: „Numai forţa 
brutală poate face ca aceste mase să simtă că noi maghiarii suntem o 
forţă care nu ştie de glumă şi că dacă lovim nu ni se mai poate răspunde. 
In Transilvania trebuie să smulgem iarba rea care produce memorii şi 
proclamaţii. 

4 lbid., p. 416-418. Vezi şi Kemény Gábor, A nemzetiségi kérdés 
Magyarországon 1867-töl 1914-ig. (Problema natională în Ungaria între 
1867 — 1414), în „Századunk” („Secolul nostru”), VIII, nr. 1 — 2, p. 15. 

5 lată cum se exprima Hundsdorfer-Hunfálvy „Noi n-o facem, dar 
ferească Dumnezeu să nu ne provoace cineva să întrebuinţăm faţă de 
naţionalităţile celelalte mijloace de dezagregare totală pe care le-au 
întrebuințat anglo-saxonii faţă de pieile roşii din America de Nord” (N. 
lorga, /storia românilor din Ardeal şi Ungaria. De la mişcarea lui Horea 
până astăzi, p. 231.) 


conaţionalilor săi asupriţi, „dreapta” ungară se năpustea 
asupra lui cu apostrofe ca acestea: „La Bucureşti!” sau „N-au 
decât să emigreze!”! 

Să emigreze din ţara în care aveau rădăcini adânci, 
milenare, lăsându-i stăpâni atotputernici pe musafirii nepoftiţi 
veniţi tocmai din munţii Ural!... 

Este deci lesne explicabil de ce toate gândurile şi 
speranţele într-un viitor mai bun ale românilor din 
Transilvania se îndreptau înspre Principatele Unite ale 
românilor de dincoace de Carpaţi, unde se înfigeau primele 
jaloane ale românismului renăscut. 

Liberalii moderați, în rândurile cărora se înscriu cu cinste 
numele lui Ferenc Deák şi al baronului Josef Eötvös, erau 
acuzaţi de lipsă de patriotism şi de slăbiciune atunci când se 
opuneau metodelor furibunde ale şoviniştilor, supraexcitaţi de 
visul unui imperiu maghiar în limitele Coroanei Sfântului 
Ştefan!? 

Principiile de bază ale programului Partidului Liberal erau 
de altfel aceleaşi ca şi ale programului ultra-şovin. Difereau 
doar metodele pentru realizarea lui. De unde un Deâk şi un 
Eötvös preconizau o politică de moderaţiune, şoviniştii 
maghiari reclamau cu insistenţă metode de violenţă. Şi unii şi 
alţii, însă, susțineau necesitatea de a crea din statul ungar 
atât de variat din punct de vedere etnic, un stat unitar, cu o 
singură nație, aceea maghiară. 

Este totuşi demnă de menţionat atitudinea liberalilor 
unguri, întrucât din ea se desprinde cu precizie mentalitatea 
împotriva cărora ei se ridicau. 


Viziunea profetică a baronului Wesselenyi 


1 T. V. Păcăţian, op. cit., VIII, p. 307 

2 N. lorga, op. cit., p. 427 şi urm. Eötvös cerea satisfacerea cererilor 
legitime ale diferitelor naționalități ca să se înlăture astfel cauzele care 
pricinuiesc mişcarea naționalităților (Die Nationalitäten Frage, Pest, 1865). 
Vezi şi E. Neugeboren, Baron Joseph Eötvös und die Nationalitäten-politik 
der heutigen Ungarn („Nation und Staat”, Viena, septembrie 1936, p 750 
şi urm.). 


La 24 august 18-48, bătrânul baron Wesselenyi, despre 
care d-l Alexandru Vaida-Voevod spune că „deşi era orb, 
totuşi mintea lui luminată vedea mai clar decât a şoviniştilor 
vechi şi moderni”, rostea următoarele cuvinte profetice de la 
tribuna Camerei Magnaţilor: 

„Obiectul despre care voiesc să vă vorbesc este de cea mai 
mare importanţă: anume e liniştirea şi împăcarea diferitelor 
popoare locuitoare în patria noastră. Străbat cu ochii mei 
sufleteşti prin viitorul plin de nori ai patriei mele şi viitorul e 
mai negru decât noaptea ochilor mei. Văd o singură rază, şi 
palidă e şi raza aceasta: pacea şi înţelegerea ne mai pot 
mântui!”! lar mai departe, Wesselenyi, care afirmase că „cele 
trei naţionalităţi privilegiate şi cele patru biserici recunoscute 
de Stat reprezintă cele 7 păcate capitale ale Ungariei”?, 
declara: „a ne uni din inimă cu naţionalităţile, e singura cale 
care ne mai rămâne deschisă”. 

Intre cele două căi care se deschideau înaintea lor — calea 
raţiunii, caracterizată prin atitudinea blândă, şi aceea a 
pasiunii, caracterizată prin intoleranţă — ungurii o aleseseră 
pe aceasta din urmă şi viitorul i-a dat dreptate lui Wesselenyi. 

Violenţa n-a fost niciodată bun sfătuitor şi toate realizările 
care s-au sprijinit pe intoleranţă s-au prăbuşit ca nişte simple 
jocuri de copil, la prima suflare a vântului libertăţii. 

Politica inaugurată în 1867 de către unguri şi continuată 
până în 1918 ne este sugestiv şi lapidar redată de una dintre 
marile lucrări de sinteză, care numai de maghiaro-fobie nu 
poate fi acuzată. 

„Din 1867 până în 1918, citim într-adevăr în Enciclopedia 
italiană, deşi o lege garantase drepturi naționalităților (1868), 
Transilvania a fost supusă unei hotărâte politici de 
maghiarizare (una risoluta politica di magiarizazzione)”. 

Dacă ungurii ar fi ştiut să pună frâu ambiţiei lor 


1 „Românii — spunea Wesselényi — merită o simpatie specială şi 
acest nume nu trebuie să le fie refuzat, căci este adevărat că sunt 
descendenţii romanilor. Este în interesul lor să se întâlnească cu noi, 
deoarece, ca şi noi, ei sunt izolaţi în aceste părţi” (C. Sassu, op. cit, p. 
135-136). 

2 Ibid., p. 108. 


nemăsurate şi ar fi considerat dualismul ca un prim pas către 
federalism, desigur că întreaga evoluţie istorica a Europei 
Centrale ar fi fost cu totul alta. Toţi scriitorii contemporani 
sunt unanimi în a o recunoaşte. Romanul ardelean Alexandru 
Roman, directorul ziarului „Federaţiunea, cu un veritabil simţ 
profetic, declara în 1868, adică la mai puţin de un an de la 
inaugurarea sistemului dualist, că „dacă dualismul nu se 
îndreaptă înspre federalism, atunci el este o «unio duorum 
nationum contra plures», care va duce iremediabil la 
prăbuşirea imperiului”!, iar în acelaşi an românul Sava 
Şoimescu scria: „aroganţa naţiunii maghiare va duce la 
distrugerea Austriei”. 

În faţa marilor probleme pe care le ridicase noua stare de 
lucruri, românii ardeleni au fost complet dezorientaţi. Ei au 
dibuit multă vreme prin întuneric, neştiind care este calea pe 
care trebuie s-o urmeze pentru triumful  legitimelor 
revendicări naţionale. 

Unii, ca marele patriot Şaguna, au preconizat o acţiune 
moderată, sperând ca în felul acesta să se poată obţine un 
minimum de realizări.? 

Întreaga doctrină a lui Şaguna era concentrată în maxima 
„fă şi taci”.* 


Abstenţionismul politic 


Alţii, preconizau o politică de „pasivitate totală”, vrând în 
felul acesta să ignoreze tot ce se realizase cu privire la 
Transilvania, peste voinţa transilvănenilor. O serie de adunări 
au fost convocate la Miercurea Sibiului, Inidoara şi în alte 
localităţi. Românii din Transilvania propriu-zisă, hotărâră în 
cele din urmă să adopte o atitudine de pasivitate absolută 
(Miercurea — 7/8 martie 1869)”. În felul acesta ei se 
condamnară singuri, printr-o „decizie disperată” (Nicolae 


1 T. V. Păcăţian, op. cit., IV, p. 648-657; vezi şi Pavel C., Contribuţii la 
istoria Bihorului. Alexandru Roman, 1826 — 1897, Beiuş, 1927, p. 38. 

2 |. Lupaş, /storia bisericească a românilor ardeleni, p 206 

3 |. Lupus, op. cit., p. 239-240; vezi şi G. Barițiu, op. cit., III, p. 474. 

4 G. Barițiu, op. cit., vol. III, p. 484. 


lorga) să asiste la desfăşurarea evenimentelor politice care îi 
priveau, fără ca ei să le poată, dacă nu împiedica, cel puţin 
condamna. 

Bănăţenii şi românii din Ungaria au adoptat în acelaşi an o 
atitudine de participare activă la lucrările Parlamentului, 
pentru a-şi apăra interesele.! 

Alexandru Mocioni, un apărător călduros al cauzei 
româneşti, într-un apel la unitate, spunea: „numai o nație 
care ştie să combată pentru libertatea sa, o va poseda în 
întregime”.? 

Violenţa pe care o dezlănţuia în rândurile maghiarilor 
fiecare interpelare românească în Parlamentul din Budapesta, 
în loc să-i dezarmeze pe puţinii deputaţi români, mai mult îi 
stimula. 

Înfruntând furtuna patimilor şovine ungurești, ei continuau 
să se afirme ca reprezentanţi ai unei naţii distincte, cerând să 
li se recunoască, după secole de nedreptate, egalitatea în 
drepturi ca şi în datorii. 

„Cerem să fim numiţi naţiune, spunea un deputat, căci 
avem aceleaşi drepturi pe care le are naţia maghiară”. 

„Suntem pe pământul nostru”*, adăuga Vincențiu Babeş, 
afirmând în felul acesta întâietatea elementului românesc pe 
pământul Transilvaniei şi permanenta lui pe acest pământ. 

De pe înălţimea nemărginitei lor aroganţe, ungurii se 
mulţumeau să arunce riposte brutale, caracteristice 
neputinței. 

„Sunteţi un neam sălbatec de porcari”*, răspundeau ei 
deputaţilor români. Replică imprudentă; de două ori 
imprudentă. Intr-adevăr, adresându-se românilor cu epitetul 


1 |. Moga, op. cit., în loc. cit., p. 430; T. V. Păcăţian, op. cit., V, p. 41- 
46. 

2 N. lorga, /storia românilor din Ardeal şi Ungaria. De la mişcarea lui 
Horea până astăzi, p. 215. 

3 „Eu, cel puţin, — zice Vincențiu Babeş — nu ştiu ca familia noastră 
să fi emigrat aiurea. Noi am fost aflaţi aici când au venit maghiarii, şi 
poporul român totdeauna a dat ajutor naţiei maghiare ca să fie susţinută, 
şi spre scopul acesta am jertfit sânge şi sudoare” (N. lorga, op. cit., p. 
253). 

4 Ibid., p. 254. 


injurios de „porcari” ungurii omiteau că cel mai mare luptător 
pe care l-a cunoscut istoria ungară, a fost un român, IOAN 
HUNIADE, după cum tot ei omiteau, de data aceasta cu rea 
credinţă, că dintre toate popoarele europene, acela care a 
onorat din toate timpurile, în gradul cel mai înalt, creşterea 
porcilor a fost tocmai poporul unguresc. O recunoaşte 
Anonymus, o recunosc toţi scriitorii maghiari contemporani, o 
recunosc toate statisticile ungare din timpurile cele mai 
îndepărtate. 

lată de pildă ce ne spune în această privinţă profesorul 
ungur Béla Haynko, într-un studiu despre animalele din 
Ungaria, apărut în cadrul volumului Das Antlitz einer Nation: 
„Creşterea porcilor a fost cunoscută din timpuri străvechi în 
Ungaria. Din scrierile lui Anonymus ştim că ungurii, la sosirea 
lor în Ungaria, au adus cu dânşii şi turme de porci, în regiunile 
Ungariei de azi, unde se găsesc întinse păduri de stejari şi 
locuri mlăştinoase, creşterea porcilor a luat un avânt 
extraordinar (ein gewaltigen Aufschwung)”. 

Apostrofările violente pe care le adresau ungurii deputaţilor 
români învederau profundul dispreţ pe care-l resimțea 
nobilimea maghiară — amestecătură de rase, unică în Europa 
— faţă de poporul românesc, popor eminamente de ţărani, a 
căror stare de mizerie şi de inferioritate socială se datora 
tocmai  împilărilor nemeşilor unguri. Ministrul monarhiei 
austro-ungare la Bucureşti, principele Furstenberg, relatează 
că Tisza refuza chiar să răspundă la salutul deputaţilor 
români. 

Politica de abstenţiune şi pasivitate pe care o îmbrăţişase 
enorma majoritate a românilor a dat putinţă ungurilor să-şi 
exercite, aproape nestingheriţi, planurile lor de maghiarizare, 
iar împăratul Franz losif într-atât era de influenţat de 
consilierii unguri, încât ori de câte ori primea o delegaţie de 
români, li se adresa acestora cu un ton de mustrare, 
imputându-le că nu sunt destul de docili faţă de politica 
ungară, ei care îşi făcuseră din pasivitate şi din docilitate o 
dogmă politică. 

Este foarte probabil că ceea ce i-a determinat pe românii 
din Transilvania să adopte o politică abstenţionistă să fi fost 


sistemul electoral, caracterizat de înşişi unguri („Pester 
Lloyd”) drept „o adevărată babilonie, erijată în lege”. 
Participarea românilor la alegeri era îngrădită de nesfârşite 
dispoziţii  şicanatorii, tinzând toate la  mistificarea 
reprezentanţei electorale din regiunile pur româneşti.! Astfel, 
de unde în regiunea secuiască, pentru alegerea unui deputat 
erau suficiente 4.000 — 5.000 voturi, în regiunea românească 
abia 40.000 şi câteodată chiar 50.000 alegători erau necesari 


1 Organizarea alegerilor electorale era special concepută să 
îngreuneze participarea românilor la vot. „Alegerile — arată un martor 
ocular — se făceau în anumite centre, alegatorii nu votau în comunele lor 
proprii, ci erau siliţi a se prezenta din diferite comune ale cercurilor la un 
loc anumit de votare. Blajul (care avea o populaţie românească în 
proporţie de aproape 80% — n.n.), spre pildă, vota la Aiud, un oraş 
unguresc la o distantă de 38 km de la Blaj, Mănăradea apoi, o comună la o 
distanţă de 3 km departe de Blaj, vota la Vinţ la o distanţă de 54 km. 
Sâncelul, iarăşi 3 km depărtare de Blaj, vota la Sânmărtin, la o distanţă de 
38 km, Cisteiul tot numai 3-4 km depărtare de Blaj vota la Uioara la o 
distanţă de 60 km, în direcţiuni cu totul diferite. Cercul electoral al 
Vinţului, unde a candidat dl. luliu Maniu, constă din peste 50 comune, cu o 
populaţie de 85% români, 10% saşi şi numai 5% maghiari şi evrei 
împreună, şi se extindea de la Ocna Sibiului până la Munţii Apuseni. La 
Vinţ votau, spre pildă, comunele din pretura Ocna Sibiului, care pentru a 
ajunge la Vinţ, treceau peste cercul electoral al Ocnei Sibiului, prin 
judeţele Târnavei Mari, Târnava Mică şi Albei Inferioare, prin comune 
apărţinătoare cercurilor electorale Aiud, Uioara, iarăşi Aiud, Ighiu, Alba 
lulia — la Vinţ”. (Aurel Ciato, lon Giurgiu, Era constituțională maghiară, 
Cluj, f.a., p. 25-26). 

Şi dacă alegătorul român străbătea totuşi prin această diabolică 
geometrie electorală — adevărată cursă cu obstacole ridicată de 
administraţia maghiară — asta nu înseamnă că putea să ajungă totuşi la 
timp la urnele electorale şi să-şi exprime liber votul. Alte piedici, mai grele 
îl aşteptau. 

Dar să lăsăm chiar presa maghiară să ne descrie un caz concret cum 
s-au desfăşurat alegerile electorale la Cehul Silvaniei în 1884, unde a 
candidat şi preşedintele Partidului Naţional Român, Gheorghe Pop de 
Băseşti. 

lată ce scrie ziarul maghiar „Ellenzek” în numărul 148 din 23 lunie 
1884: „Este fapt adevărat, că în acest cerc au învins cam vreo 140 de 
alegători maghiari faţă de 80 - 900 de alegători români. Au învins, nu într- 
o luptă constituţională, ci cu mijloace ilegale folosite în contra alegătorilor 
lui George Pop... Vreo 600 - 700 de alegători români de-ai lui George Pop 
au sosit cam la 10 ore dimineaţa în marginea oraşului. Votarea 


pentru alegerea unui deputat. 

În aceste condiţii, Kâlmân Tisza, şeful partidului, aşa-zis 
liberal, flancat la Ministerul de Externe austro-ungar, de 
ungurul Andrâssy, a putut guverna ca un adevărat despot 
timp de 15 ani, de la 1875 până la 1890.! Există dictaturi care 
recunosc în mod formal caracterul autoritar al guvernării lor, 
justificându-l doar prin necesități imperioase. Ungurii, 
dimpotrivă, aplicau în ţară metodele cele mai despotice de 


se făcea deja pentru amândoi candidaţii. Pe a/egătorii români însă îi 
primeşte armata cu baionete în vârful puştii şi le declară că nu-i lasă să 
intre în oraş. 

Votarea se face în oraş, aici locuitorii maghiari sunt în majoritate; ei 
votează cu toţii, Nemenyi (candidatul guvernului — n.n.) primeşte 
„majoritatea” şi prezidentul anunţă ora de încheiere. 

Partidul lui George Pop, care se afla în mare majoritate, declară 
prezidentului că alegătorii sunt sosiți de mult la marginea oraşului dar 
armata nu-i lasă să intre în oraş. 

Prezidentul nu se mişcă; în zadar se provoacă românii la lege, în 
zadar se provoacă la  responsabilitatea  prezidentului, în zadar, 
parlamentează şi cu comanda militară că scopul ei nu este siluirea, că 
armata trebuie să apere libertatea alegerii faţă de cei ce provoacă 
dezordine şi că nu are drept a împiedica libertatea alegerii şi a o sugruma. 

Toate sunt în zadar. 

Alegătorii români sunt ținuți afară la marginea oraşului, prezidentul 
proclamă pe Nemenyi de reprezentant”. (Cf. A. Ciato, I. Giurgiu, Op. cit, p. 
20). Nu este de mirare că deşi dispunea de majoritatea covârşitoare a 
alegătorilor, bătrânul preşedinte al Partidului Naţional Român, Gheorghe 
Pop de Băseşti, a pierdut mereu în faţa candidaţilor guvernului maghiar. 
Dacă acestea se întâmplau la urnele de vot la care candida însuşi 
preşedintele Partidului Naţional Român, unde autorităţile se străduiau să 
păstreze cât de cât unele aparenţe de legalitate şi nu dădeau frâu liber 
vandalismelor şi brutalităţilor, este lesne să ne imaginăm ce se întâmpla 
la celelalte centre electorale. 

l Pentru politica sa dură de deznaționalizare, Kálmán Tisza a fost 
supranumit „zdrobitorul de naţionalităţi” (f. Moga, op. cit., în loc. cit., p. 
433; T. V. Păcăţian, op. cit, p. 916, V). Pentru ceea ce a reprezentat 
politica de maghiarizare promovată de Kâlmân Tisza este semnificativă 
aprecierea făcută în Parlament la 10 ianuarie 1890 de un adept al său, 
Beksics Gusztáv. „Tendinţa de a transforma statul istoric într-un stat 
naţional — spunea acesta — exista de mult în politica ungară. In cursul 
guvernării lui Tisza această tendinţă s-a impus, nu numai prin acţiuni 
excelente, ci şi prin rezultate excelente. Aceia care se îndoiesc de acest 
lucru n-au decât să citească rezultatele recensământului din 1880, care 


guvernare şi peste hotare ţineau să apară drept campioni ai 
libertăţii integrale. Fariseismul metodelor din 1848 se repeta 
în toate fazele evoluţiei istoriei maghiare. 

Astfel, în 1868, ungurii votează o lege a naționalităților în 
care cele mai liberale principii sunt concretizate în texte 
precise şi categorice.! Expunerea de motive poate fi citată ca 
exemplu de largheţă în privinţa tratamentului faţă de 
naţionalităţi. Ar fi fost însă prea frumos pentru ca să fie 
adevărat.? 

Totul nu era însă decât praf aruncat în ochii mulţimii. 
Liberala şi atât de mărinimoasa lege a naționalităților n-a fost 
aplicată niciodată în practică. Unele din dispoziţiile acestei 
legi au fost pur şi simplu abrogate, altele au căzut cu timpul 
în desuetudine, din cauză că ele au rămas de la început literă 


dovedesc marele progres al maghiarizării şi mai ales să urmărească 
rezultatele recensământului ce se va face în curând” (Zenovie Pâclişanu, 
Politica minoritară a guvernelor ungureşti 1867 — 1914, Bucureşti, 1943, 
p. 115). 

1 Textul legii, la Eugen Brote, op. cit., p. 114-129 (anexa 29) şi la 
Marcus Dezs6, Corpus Juris Hungarici, Budapest, 1912, p. 422 şi urm. Vezi 
prezentarea amănunţită a legii la |. Moga, op. cit., p. 424 şi urm. 

2 De fapt, după cum arată Zenovie Pâclişanu (Politica minoritară a 
guvernelor ungureşti, 1867 — 1914, p. 15), legea nu e făcută pentru egala 
îndreptăţire a naționalităților, ci pentru egala neîndreptăţire a acestora, 
sau, mai bine zis, pentru egala desființare a lor, întrucât — preciza 
istoricul — în ea se prevedea, pe de altă parte, că în Ungaria „există o 
singură naţiune, cea maghiară”. 

L. Gumplowicz, cunoscutul savant austriac, arăta în 1879, referindu- 
se la prevederile Legii naționalităților din 1868, că „acestea ne silesc să 
recunoaştem că egalitatea de drepturi, îngrădită de atâtea clauze, nu e 
decât un cuvânt gol, lipsit de sens, şi că, în realitate, legea ar putea fi mai 
cu dreptul numită «lege de opresiune», (L. Gumplowicz, Das Recht der 
Nazionailităten und Sprachen în Österreich — Ungarn, Innsbruck, 1879, p. 
226-227). Dar chiar şi cunoscutul om de stat ungur Dâsider Bánffy, fost 
prim-ininistru al Ungariei în anii 1895—1899, recunoştea în 1903: „E în 
afară de orice îndoială că autorii legii XII din 1867 (Legea despre dualism) 
au fost călăuziţi de ideea fundamentală de a asigura caracterul complet 
maghiar al Ungariei... Este apoi iarăşi mai presus de îndoială, că bărbaţii 
de stat ai Ungariei au năzuit, nu totdeauna cu destulă energie, să menţină 
şi să asigure statului maghiar caracterul naţional unitar” (Désider Bánffy. 
Magyar nemzetiségi politija (Politica minoritară maghiară), Budapest, 
1903, p. 9-10. 


moartă. 

Ceea ce era însă peste măsură de revoltător, era cinismul 
fără egal, cu care ungurii se împăunau cu dispoziţii de 
favoare, care încetaseră să mai aibă valoare legală şi care 
erau astfel ca şi inexistente. 

Seton-Watson, un bun cunoscător al stărilor de fapt din 
fosta monarhie austro-ungară, citează în /storia Românilor, o 
seamă de exemple din legea naționalităților care învederează 
flagranta contradicţie care exista între metodele preconizate 
de unguri în teorie şi cele aplicate de ei în practică.: 

In special în domeniul şcolii, contradicţia era mai 
accentuată. 

După ce în cuvinte mari autorii legii naționalităților au 
proclamat „necesitatea de a se asigura tuturor cetăţenilor, de 
orice naţionalitate, posibilitatea de a se instrui în limba lor 
maternă”, ungurii au dezlănţuit o acţiune de maghiarizare 
prin şcoală, care ameninţa românismul în însăşi fiinţa lui. 
Şcolile deveneau din ce în ce mai mult instrumente ale operei 
de maghiarizare. La început, maghiarizarea a atins numai 
învăţământul superior, pentru ca în cele din urmă ea să se 
întindă şi asupra şcolilor elementare. 

In 1879, ministrul Trefort, olandez maghiarizat, depune în 
Parlament o lege tinzând la  maghiarizarea şcolilor 
elementare.? Românii din toate provinciile stăpânite de 
unguri, în faţa  înverşunării crescânde a guvernanţilor 
maghiari, îşi strâng rândurile. 

„Suntem. aici şi vom rămâne aici stâncă eternă a unui 
popor fixat pe acest pământ de Dumnezeu însuşi”, declara 
loan Hodoş, în momentul în care parlamentul ungar vota 
legea pentru grăbirea deznaţionalizării milioanelor de români 
transilvăneni. 


1 K. W. Seton-Watson, A History of the Roumanians, p. 396-400. 

2 Legea se intitula Despre obligația de a învăța limba maghiară în 
institutele poporale de instrucţiune („Telegraful român”, 1879, nr. 33, p. 
130-131); reprodusă şi de Eugen Brote, op. cit., p. 202-205 (anexa 34). 


3 Vezi articolul Să maghiarizăm („Telegraful român”, 1879, nr. 6). 


Epoca memorandistă 


În 1881, la Conferinţa de la Sibiu, Partidul Naţional Român 
din Transilvania îşi revizuieşte programul de până atunci, 
înscriind în fruntea revendicărilor româneşti, autonomia 
Transilvaniei.! Totodată, partidul hotărăşte ca între cele două 
metode de luptă preconizate de conducătorii românimii, 
metoda revoluţionară (activism politic — n.n.) şi aceea a 
moderaţiunii (rezistenţă pasivă — n.n.), să o aleagă pe 
aceasta din urmă, menţinându-şi credinţa că într-o zi dreptele 
lor revendicări vor găsi un ecou în sufletul împăratului Franz 
losif. 

Conferinţa a decis, de asemenea, să întocmească un 
memoriu în limba franceză cu scopul de a aduce la cunoştinţa 
popoarelor din Occident, „suferinţele teribile pe care le îndură 
românii din Transilvania şi persecuțiile la care ei sunt supuşi”. 
Memorandum (Memorialul — n.n.) a apărut la Paris în anul 
1883? şi a produs în toate cercurile intelectuale din Franţa, 
Anglia, Italia şi Belgia, o impresie din cele mai puternice. Era 
primul document privitor la tratamentul inuman la care erau 
supuşi de secole românii ardeleni, care apărea dincolo de 
hotarele monarhiei austro-ungare. Pentru prima oară 
Occidentul era chemat să ia poziţie în faţa rechizitoriului pe 
care românii îl îndreptau împotriva metodelor feudale, 
împământenite de guvernanţii din Budapesta şi pe care — 
expresia este a lui Seton-Watson — „ungurii vroiau să le 
eternizeze în Transilvania, în disprețul evoluţiei normale a 
instituţiilor politice din ţările apusene”. 

Peste câţiva ani, studenţii universităţilor din laşi şi 
Bucureşti au publicat la rândul lor un memoriu amplu, 
destinat străinătăţii, în care se descriau amănunţit, toate 


1 Textul hotărârilor de la Sibiu, la E. Brote, op. cit., p. 206- 207 (anexa 
35). 

2 Memorialul a fost alcătuit de G. Barițiu, fiind publicat în limbile 
română (2.000 exemplare), maghiară (700), germană (600) şi franceză 
(7501. El purta titlul: Memorandum composé et publié par le Comité élu 
par l'Assemblée générale des représentants des électeurs roumains, 
Paris, 1883. Vezi şi E. Brote, op. cit., p. 114-151. 


fazele tragediei existenţei românilor din fosta provincie Dacia, 
ajunsă sub dominaţia ungurilor.: 

In Franţa, în special, memoriul a dezlănţuit un adevărat val 
de simpatie pentru cauza românilor transilvăneni. Asociaţia 
generală a studenţilor francezi, luând în considerare 
memoriul, a reamintit cu acel prilej faimoasele cuvinte ale lui 
Montesquieu: „Există un cod penal şi pentru popoare ca şi 
pentru indivizi!”.? Presa, la rândul ei, vestejea în cuvinte 
aspre feudalismul metodelor de guvernare maghiară. 

In Belgia, profesorul Louis van Keymeilen din Anvers îşi 
termina cu aceste cuvinte impresionantul său articol publicat 
în «Le Précurseur» din Anvers: 

„Europa occidentală nu trebuie să uite că rasa română este 
santinela avansată a civilizaţiei în Orient şi în virtutea acestui 
titlu, această Europă nu poate să privească cu indiferenţă, 
ceea ce se petrece în acest moment la poalele Carpaţilor”. 

Ungurii se grăbiră să publice un răspuns la acest Memoriu 
românesc invocând legile lor democratice, Constituţia liberală 
şi toate celelalte argumente cunoscute din panoplia 
propagandei maghiare în străinătate. Răspunsul era de 
asemenea plin de injurii la adresa românilor transilvăneni.* 


„Replica” 


Studenţimea românească transilvăneană nu a putut 
rămâne indiferentă în faţa cinicei deformări a realităţii, 
cuprinsă în răspunsul unguresc. 

Ea publică o replică la răspunsul unguresc în limbile 


1 Este vorba de Memoriul studenţilor universitari români privitor la 
situațiunea românilor din Transilvania şi Ungaria, 1890, tradus în patru 
limbi şi răspândit în 1.300 exemplare. Vezi George Moroianu, Les /uttes 
des Roumains transylvains pour la liberté et l'opinion europeenne 
(Episodes et souvenirs), Paris, 1933, p. 71-72. 

2 Ibid., p. 73. 

3 Ibid., p. 74. 


4 Les Roumains de Hongrie et la nation hongraise. Réponse au 
mémoire des étudiants universitaires de Roumanie, Budapesta, 1891. 


română, franceză, germană, engleză şi italiană.! 

„Această replică, spune George Moroianu, a fost scrisă cu 
un admirabil bun simţ politic şi cu o metodă de documentare 
unică în genul ei, bazată pe legile şi datele statistice oficiale 
ale statului ungar”.? 

Era un act de curaj excepţional, cunoscută fiind 
mentalitatea cercurilor conducătoare din Transilvania. 

„Apariţia Replicii, continuă George Moroianu, a produs o 
enormă senzaţie în Ungaria, căci nici presa maghiară, nici 
guvernul ungar nu se aşteptau la acest act de curaj al 
tinerimii româneşti care brava furia şi răzbunarea 
autorităţilor”.* 

Fiind deschisă o anchetă judiciară împotriva autorilor 
Replicii, toţi studenţii români din universităţile ungureşti se 
declară solidari cu conţinutul ei. 


Condamnarea lui Aurel Popovici 


Pentru a nu dezlănţui însă un scandal politic, ungurii au 
limitat urmărirea judiciară numai împotriva unuia dintre 
autorii acestui memoriu şi anume împotriva doctorului Aurel 
Popovici. 

Condus între baionete de la Predeal la Cluj, ca un simplu 
borfaş, d-l Popovici a fost condamnat de Juriul şovin din acest 
din urmă oraş, la 4 ani închisoare şi la o amendă de 5.000 
fiorini, ceea ce constituia o sumă enormă pentru acele 
vremuri.* 

Condamnatul Juriului de la Cluj avea să devină într-o zi cel 
mai intim sfătuitor al arhiducelui Franz Ferdinand, 


1 Replica a fost alcătuită de un grup de studenţi în frunte cu Aurel 
Popovici şi publicată în limbile română, franceză, germană, engleză şi 
italiană. Răspândită în 12.000 exemplare, Replica a stârnit un viu interes 
în rândul opiniei publice din Europa Occidentală (T. V. Păcăţian op. cit., VII 
Sibiu, 1913 p 552-554) 

2 G. Moioianu, op. Cit., p. 7 

3 Ibid. 


4 Ştefan Pascu, Transilvania în lumina datelor geopolitice, istorice şi 
statistice, Blaj, 194”), p. 251-252. 


moştenitorul prezumtiv al Tronului austro-ungar, eroul 
tragediei de la Sarajevo. 

Pentru a ne forma o idee despre felul cum privea Apusul 
stările de fapt din Ungaria din acea vreme şi despre reacţia 
produsă în Occident de procesul intentat lui Aurel Popovici, e 
suficient să spicuim două pasagii din presa apuseană de 
atunci. 

„Acest proces, scrie Felix Leseur, în «La République 
Francaise» (ziarul lui Jules Meline) din 2 septembrie 1893, va 
rămâne în istoria contemporană a Europei, ca unul dintre cele 
mai triste exemple de ceea ce poate înfăptui tirania şi 
brutalitatea unui popor, dornic să aservească cu orice preţ un 
alt popor”, iar în alt loc acelaşi jurnalist taxează continuele 
procese intentate fruntaşilor români din Transilvania drept: 
„comedii judiciare ungureşti”.! 

În aceeaşi zi ziarul „Il Foro Romagnolo”, care apărea la 
Ravenna, scria: „Sacrificiul acestor generoşi campioni 
(patrioţii români), va contribui în mod puternic la schimbarea 
stărilor de lucruri din Regatul Sfântului Ştefan, acest edificiu 
de formă monstruoasă, în care dreptul, justiţia şi morala sunt 
sufocate de o hegemonie crudă şi tiranică.”? 

Condamnarea lui Aurel Popovici nu a fost de natură să-i 


1 «La République Francaise», 2 sept. 1893. În numărul din 25 mai 
1893 al aceluiaşi ziar, Jules Leseur scria: „Maghiarii, care puteau să 
urmeze calea frumoasă şi profitabili a libertăţii, au preferat să meargă pe 
calea tiraniei. Ei vor purta într-o zi responsabilitatea atât de grea a actelor 
lor. Această idee preconcepută a opresiunii datează de la triumful din 
1867 şi s-ar părea că ungurii n-au devenit liberi decât pentru a trata cu 
duritate pe slavii şi pe românii supuşi guvernării lor, fără nici o consultare 
a poporului, fără nici un plebiscit prealabil”. 

2 În ziarul „II Foro Romagnolo” din 2 sept. 1893 se mai scria: „Doctor 
Popovici va fi condamnat şi va suferi aceeaşi soartă ca şi doctor Lucaciu şi 
atâţia alţi eminenţi patrioţi care plătesc cu închisoarea dragostea faţă de 
propria lor naţiune şi ataşamentul de neînvins faţă de un sublim ideal de 
libertate şi independenţă naţională”. Se exprima, totodată, speranţa că 
Europa va înţelese că „a venit timpul să se rupă din linţoliul lugubru al 
dezolării ce acoperă pământul acestor fraţi, care, de altfel, de atâtea ori 
au salvat de distrugerea barbarilor civilizaţia Occidentului” (Vezi şi D. 
Braharu, Chestiunea română în Italia în timpul Memorandului, Sibiu, 1942, 
p. 26-30). 


descurajeze pe români, ci, dimpotrivă, i-a determinat să ducă 
lupta mai departe cu forţe sporite. Românii se hotărăsc să 
facă apel la bunele simţăminte ale împăratului. In acest scop, 
ei redactează un Memorandum, pe care 300 de delegaţi ai 
românilor din Transilvania urmează să-l prezinte lui Franz 
losif. Cei 300 de delegaţi în frunte cu avocatul loan Raţiu din 
Turda, pleacă la Viena, dar acolo Franz losif, cedând 
presiunilor maghiare, refuză să primească delegaţia. Plicul 
conţinând Memorandum-ul românesc ajunge totuşi în mâinile 
împăratul, care, fără a-l deschide, îl trimite Ministrului de 
Interne ungur din acele vremuri, Hieronymyi Karoly, care la 
rândul său îl trimite mai departe, fără a-l deschide, Arhivei de 
Stat din Budapesta, spre păstrare.! 

In modul acesta erau luate în considerare justele 
revendicări ale celor 3.000.000 români transilvăneni în 
liberala monarhie austro-ungară! 

Printr-una din acele curioase împrejurări pe care le creează 
o soartă implacabilă, plicul „refuzat” al plângerilor româneşti 
a ajuns din nou în mâinile românilor după un sfert de veac, 
când armatele române au intrat victorioase în Budapesta — 
citadela orgoliului maghiar. 

La reîntoarcerea în Transilvania, membrii delegației 
române au avut de suferit enorme vexaţiuni. Mulţi dintre ei 
au fost chiar victima unor agresiuni violente; casa d-lui Raţiu, 
preşedintele Partidului Naţional Român şi conducător al 
delegaţiei de la Viena, a fost avariată, iar fruntaşul român 
abia a putut scăpa cu viaţă, refugiindu-se la Sibiu.? 

Fiindu-le refuzat dreptul elementar de a petiţiona, garantat 
în mod expres de Constituţia pe care guvernanţii de la 
Budapesta o exhibau la orice ocazie — fiindu-le refuzată până 
şi cinstea de a li se citi, dacă nu şi rezolva, cererile lor, 


1 Textul Memorandum-ului publicat de E. Brote, op. cit., p. 240-269 
(anexa 43); T. V. Păcăţian, op. cit, VII, p. 513-546; Vezi şi |. Moga, 
Tribuniştii şi mişcarea memorandistă, în „Gând românesc”. 1934, nr. 5 p. 
255-271. 

2 G. Moroianu, op. cit., p. 79. Vezi vandalismul de la Turda. Memoriile 
D-rei Felicia Rațiu, Bucureşti, 1893 (Cu o prefaţă de |. C Drăgescu, Editată 
de Secţia Olt a Ligii Culturale). 


românii difuzau textul Memorandumu-lui în străinătate. 

In faţa procedeului, unic prin inechitatea lui, românii apelau 
la conştiinţa universală, nu spre a cere sprijin străinătăţii, ci 
pentru a aduce la cunoştinţa Europei civilizate, metodele de 
strigătoare intoleranţă ale conducătorilor maghiari, care în 
străinătate se sforţau să treacă drept campioni ai libertăţii. 


Procesul Memorandum-ului 


Cedând presiunilor cercurilor şovine, guvernul ungar a 
deschis acţiune publică împotriva autorilor Memorandumului, 
adică a întregului comitet al Partidului Naţional Român, 
compus din 25 persoane. Erau traduşi, astfel, în faţa Curţii 
represive din Cluj, reprezentanţii întregii populaţii din 
Transilvania.! 

Pe banca acuzării stătea întregul popor roman din fosta 
provincie Dacia, rolul de acuzator revenind ungurilor 
încălcători ai acestei provincii. DIN ACUZATORI ÎNSĂ, UNGURII 
DEVENIRĂ, ÎN FATA ÎNTREGII LUMI CIVILIZATE ADEVĂRAȚI 
ACUZAȚI Al ACESTUI PROCES MONSTRUOS. 

La 25 mai 189-I, juraţii maghiari din Cluj îi condamnă pe 
fruntaşii români la pedepse variind între 8 luni şi 5 ani 
închisoare şi la amenzi imense pentru acea epocă. 

Părintele Lucaciu, vajnic apărător al cauzei româneşti de 
dincolo de Carpaţi, şi care suferise până atunci mai multe 
condamnări pentru patriotica lui atitudine, a fost condamnat 
să ispăşească o pedeapsă de 5 ani închisoare.? 


1 Vezi pe larg desfăşurarea procesului la T. V. Păcăţian, op. cit., VII, p. 
659-672; loan P. Papp, Procesul Memorandului românilor din Transilvania. 
Acte şi date, | — Il, Cluj, 1932 — 1933. 

2 În urma cererii procurorului de a fi aspru pedepsiţi, juriul a dictat 
următoarele pedepse; închisoarea de stat pentru Dr. loan Raţiu (2 ani), 
Gheorghe Pop de Băseşti (3 ani), Dr. D. P. Barcianu (2 ani şi jumătate), 
Nicolau Cristea (8 luni), luliu Coroianu (2 ani şi 8 luni). Patriciu Darbu (2 
luni), Dr. Teodor Mihâlyi (2 ani şi jumătate), Aurel Suciu (1 an şi jumătate), 
Mihai Veliciu (2 ani). Rubin Patiţia (2 ani şi jumătate), Gherasini Domide (2 
ani şi jumătate), Dionisie Roman (8 luni), Septimiu Albini (2 ani şi 
jumătate), precum şi la plata sumei de 3.238 florini şi 63 creiţari (T. V. 
Păcăţian, op. cit., VII, p. 670-671; Vezi şi |. Papp, op. cit., II, p. 925). 


Procesul şi severele condamnaţiuni care au fost aplicate 
românilor au stârnit un val de indignare în toate ţările din 
Apus. 

Ce erau însă pedepsele aplicate fruntaşilor transilvăneni, 
faţă de condamnaţiunile pe care le-au aplicat UNGARIEI, 
spiritele luminate ale Occidentului Europei?... 


Apusul protestează 


Întreaga presă europeană se solidariza cu românii din 
Transilvania. Mitinguri de protest erau organizate în Anglia şi 
în Franţa. 


Germania 


Până şi unele dintre ziarele ce apăreau în Austria şi 
Germania se erijară în apărători ai cauzei româneşti. 

„Neue Preussische Zeitung” din 6 mai 1891 scria despre 
acest proces politic, unic în felul lui, îndreptat împotriva unei 
întregi naţiuni: „toţi acei care cunosc starea de lucruri din 
Transilvania vor recunoaşte că acest proces nu va putea avea 
decât un singur rezultat, acela de a alimenta ura împotriva a 
tot ceea ce e maghiar şi de a pune în pericol existenţa însăşi 
a imperiului, căci toată lumea ştie că din cauza politicii 
brutale de maghiarizare, ungurii sunt astăzi poporul cel mai 
urât din Europa Orientală”. 

Aşa se exprima presa germană. 


Franţa 


Presa franceză, îmbrăţişând cu căldură cauza poporului 
latin din răsăritul Europei, persecutat în chip despotic de 
unguri, stigmatiza, cu mai multă vehemenţă încă, metodele 
pe care le întronaseră ungurii în Transilvania cu scopul vădit 
de a transforma aspectul pur românesc al acestei provincii 
într-unul unguresc. 

„Procesul care se judecă actualmente de către juraţii din 


Cluj şi în care sunt implicaţi 25 membri ai Partidului Naţional 
Român, scrie Henri Rochefort în «L'intransigeant», întrece cu 
adevărat toate limitele imaginabile ale inechităţii”, iar în 
continuare, temutul polemist francez adăuga: „Crima 
acuzaților este următoarea: asupriţi, persecutați şi trataţi ca 
nişte fiare sălbatice (bêtes fauves) de către maghiari, românii 
din Transilvania au trimis delegaţi împăratului Austriei, 
suveranul lor, pentru a exprima doleanţele lor [...] Or, orgoliul 
unguresc nu admite ca românii exploataţi şi torturați de 
stăpânii lor neînduplecaţi să meargă să ceară ajutor şefului 
suprem al imperiului”.! 

„Procesul acesta, scria la rândul său ziarul «La libre parole» 
din 8 mai 1894, nu este în realitate decât un episod aproape 
epic al marii lupte între două naţionalităţi. Europa întreagă a 
răsunat de geamătul (le gémissement) lui Kossuth şi al 
prietenilor săi, apărători ai dreptăţii poporului ungar. Or, 
acest popor ungar împreună cu Kossuth şi cu prietenii săi, n- 
au încetat o clipă a fi cei mai sălbatici tirani (les opresseurs 
les plus sauvages) ai naționalităților, asupra cărora au reuşit 
să-şi întindă mâna”.? 

În sfârşit, marele Cl&menceau, în acea epocă directorul 
ziarului «La Justice», într-un articol epocal intitulat Lupta 
raselor, după ce trasează un viguros tablou al luptelor purtate 
de românii ardeleni împotriva tiraniei ungurilor, bazat pe o 
adâncă cunoaştere a stărilor de fapt din Transilvania şi cu 
talentul care-l caracteriza, face un aspru rechizitor sistemului 


1 Vezi articolul directorului politic al ziarului «L'Intransigeant» din 13 
mai 1894. 

2 În continuare, în ziar se sublinia: „Este o monstruozitate existenţa 
acestui regat ungar care terorizează milioane de slavi şi de români cu o 
cruzime demnă de despotismul turcilor. Lipsiţi de drepturi politice, ei n-au 
pierdut niciodată curajul, n-au încetat să protesteze, să se adreseze 
justiţiei, să se ducă în închisori, să-şi apere cu orice preţ drepturile 
nefericitei lor naţionalităţi”(...). „Presa independentă se ocupă deja de 
soarta acestei naţionalităţi pe care ei se străduiesc să o asasineze lent” 
(...). „Românii rezistă ca Boemia, ca Polonia, ca Irlanda, ca Lorena şi 
Europa începe să privească soarta lor cu destulă simpatie, pentru ca să 
urmărească cu interes această luptă care este cu siguranţă una dintre 
cele mai eroice din istorie”. 


neomenos de guvernare al ungurilor. 

„Prin dispoziţii arbitrare, introduse în legea electorală, 
spune părintele de mai târziu al Victoriei, s-a ajuns a se priva 
românii de orice drept politic. Censul electoral este de 10 ori 
mai ridicat pentru românii din Transilvania, decât în restul 
Ungariei. Românii, care din cei 417 deputaţi câţi numără 
Parlamentul, ar trebui să aibă proporţional 75 deputaţi. NU AU 
NICI UNUL SINGUR”.! 

Cu privire la procesul în sine, Clemenceau declara în mod 
categoric: „Acest proces este o ruşine pentru libera naţiune, 
ungară. Doctorul Raţiu şi prietenii săi vor putea fi 
condamnaţi, opinia europeană i-a achitat însă dinainte”? 

lată deci, cum acest proces politic menit, în intenţia 
ungurilor, să arunce  discreditul asupra românilor 
transilvăneni, s-a transformat într-o amară lecţie politică pe 
care o primeau ungurii din partea străinătăţii. 

Când severele condamnaţiuni aplicate de către juriul ultra- 
şovin din Cluj fruntaşilor Partidului Naţional Român din 
Transilvania au fost cunoscute în străinătate, marele istoric 
francez Ernest Lavisse a trimis condamnaților următorul 
mesaj de simpatie: „Românilor, care pentru faptul de a fi 
revendicat drepturile naţionalităţii româneşti au fost acuzaţi 
în mod nedrept şi nedrept condamnaţi, le trimit omagiul meu 
de admiraţiune respectuoasă şi simpatia mea profundă, 
făcând urări calde pentru revanşa justiţiei şi a dreptului, 
ofensate în mod brutal în persoana lor. Această revanşă sper 
că va veni în curând şi sunt convins că ea va veni. Trăiască 
România!”3 


Italia 


Chiar şi în Italia, legată de Austro-Ungaria prin pactul Triplei 


1 Georges Clémenceau, Lutte des races în «La Justice». 12 mai 1894 

2 Ibid. 

3 V. A. Urechia, Voci latine de la frati la fraţi, Bucureşti, 1894, p. 34; 
G. Moroianu, Recunoştinta Ardealului către Liga Culturală şi vechiul Regat, 
Cluj, 1922, p. 5. 


Alianțe, s-au ridicat voci în favoarea condamnaților de la Cluj.! 
Astfel, renumitul arheolog, profesorul Angelo de Gubernatis, 
scria la 22 iunie 1894: „Ungurii nu au meditat îndeajuns 
istoria. Ei n-au ţinut seama de posibilităţile unei renaşteri. Au 
intrat în Europa ca un popor războinic de cuceritori şi au 
parvenit în cursul a secole de mizerie şi de barbarie, să 
aservească ţărani care lucrau pământurile lor [...] Ungurii 
reclamă pentru ei toate libertăţile şi cererile lor sunt demne 
de toată simpatia noastră, de tot respectul nostru, dar în 
acelaşi timp pretind privilegii nemaiauzite. Ei vor să fie 
stăpânii absoluţi ai românilor şi vor ca românii sil rămână 
servitorii lor. Aceasta nu mai este nici posibil, nici admisibil”.? 

Făcând o incursiune în istoria veche a poporului român 
transilvănean, ilustrul profesor italian scrie: „/i socot pe 
români, drept adevărații supraviețuitori romanizați ai vechii 
Dacii. Roma i-a civilizat. Acolo unde romanii i-au găsit, acolo 
ei au rămas şi dacii au dat lumii doi dintre cei mai buni 
împărați romani: Aurelian şi Probus. Ei erau amândoi români 
din Transilvania; prin ei românii au câştigat cu adevărat 
dreptul de cetate în lumea civilizată. Insăşi istoria ungurească 
posedă amintiri româneşti glorioase”. 

Angelo de Gubernatis termina articolul său cu aceste 
patetice cuvinte: „ungurii nu trebuie să disprețuiască pe foştii 
stăpâni ai pământului, în secolul nostru nu se mai pot teroriza 
popoare întregi. Opinia publică, care este adevăratul tribunal 
al justiţiei internaţionale, vestejeşte tiranii şi îi condamnă la 
dispreţ şi la izolare, iar izolarea înseamnă moarte”. 

Ziarul italian din Roma, „Il Diritto”, a publicat la rândul său 
mai multe articole asupra procesului Memorandum-ului. 
Cităm din articolul apărut imediat după condamnarea D-lui 


1 Vezi D. Braharu, op. cit., passim. 

2 G. Moroianu, op. cit., p. 169. 

3 Ibid., p. 170. 

4 lbid., În scrisoarea trimisă preşedintelui Ligii Culturale, V. A. 
Urechia, cunoscutul istoric italian menţiona între altele: „Pentru că văd că 
sunt unii gata să interpreteze tăcerea mea prin teama de a nu displace 
ungurilor, vă scriu în grabă, pentru a vă spune că găsesc de-a dreptul 
monstruos ceea ce se petrece în Ungaria cu privire la români”. 


Raţiu şi a celorlalţi români, următorul fragment: „Această 
condamnare a reprezentanţilor naţionali ai românilor din 
Transilvania pentru faptul de a fi redactat «Memoranduin-ul» 
în favoarea naţiei lor, va produce în lumea civilizată o 
impresie de dezgust”. „Maghiarii, continuă ziarul italian, care 
au dreptul să ţină la prietenia Italiei, n-ar trebui să uite însă 
că românii sunt latini ca şi italienii şi că aceştia, în virtutea 
unei legi naturale şi de sânge, le datoresc afecţiune”.! 


1 /bid., p. 170-171. Solidaritatea opiniei publice italiene, a 
reprezentanţilor vieţii politice de stat cu cauza românilor din Transilvania 
a cunoscut un moment important la 27 mai 1894 când deputatul radical 
Renato Imbriani a luat iniţiativa unei interpelări în Camera Deputaţilor în 
care cerea să se precizeze... ce acţiune înţelege guvernul (italian — n.n.) 
să înceapă pentru a susţine şi apăra drepturile naţionale călcate în 
picioare ale popoarelor latine din Austro-Ungaria”. Propunerea lui Imbriani 
de a trimite Parlamentului român o moţiune „de simpatie pentru 
popoarele care luptă şi sufăr pentru independenţa lor şi pentru comuna 
noastră naţionalitate latină”, a fost subscrisă de 227 deputaţi. În această 
moţiune se arată că Parlamentul italian „exprimă călduroase simpatii faţă 
de poporul român care luptă în mod atât de nobil pentru apărarea 
independenţei sale” („Lupta naţională”, Brăila, nr. 44, 18 decembrie 
1894). in seara aceleiaşi zile, peste 20.000 locuitori ai Romei au 
participat: la o mare demonstraţie de solidaritate cu românii, scandând 
lozincile: „Trăiască ltalia!”, „Trăiască România şi românii subjugaţi!” (G. 
Moroianu, Luptele de emancipare ale rumânilor din Ardeal în lumina 
europeană, Bucureşti, 1929, p. 25). 

Unul dintre susţinătorii iniţiativei lui Imbriani, Attilio Begey, fruntaş al 
baroului din Roma, în articolul Pro Transilvania scria cu acest prilej: „EI (R. 
Imbriani — n.n.) a avut dreptate. Această simpatie se cuvine românilor din 
Transilvania din partea tuturor popoarelor libere, dar mai ales din partea 
Italiei pentru că italică este originea acestui popor, italic graiul său şi deci 
italic trebuie să fie şi cel mai puternic sprijin moral pentru cauza lor”. lar 
în încheiere, juristul italian adăuga profetic: „Salutăm deci cu simpatie pe 
fraţii noştri din Transilvania, salutăm pe condamnaţii de astăzi de la Cluj, 
cu urarea ca să fie biruitorii de mâine, de la Alba lulia” (V. A. Urechia, op. 
cit., p. 145-146). 

In acelaşi an, profesorul şi publicistul Roberto Fava participa la 
procesul de la Cluj şi publica la întoarcere lucrarea Ricordi Romeni. Note di 
un viaggio în Transilvania e in Romania, Parma, 1894, demascând politica 
de asuprire naţională a autorităţilor austro-ungare şi subliniind dreptatea 
cauzei românilor din Transilvania, care „luptă cu înverşunată disperare 
pentru drepturile lor naţionale şi ocupă, prin importanţa lor numerică şi 
intelectuală, cât şi prin spiritul lor de sacrificiu, primul loc între celelalte 


Anglia 


În Anglia, unde fostul subsecretar de stat la Ministerul 
Afacerilor străine din cabinetul Gladstone, Lordul Edmund 
Fitzmaurice, scria în 1890 că: „atitudinea de provocare a 
minorităţii maghiare în contra românilor poate da naştere, 


naţionalităţi din Ungaria” Aceşti bravi campioni ai rasei latine — preciza 
profesorul italian — descendenţi direcţi ai coloniştilor aduşi de Traian în 
Dacia, au fost veacuri de-a rândul bastionul şi scutul bătrânei Europe, pe 
care au apărat-o cu piepturile lor în calea tuturor invaziilor barbare. Zeloşi 
apărători ai drepturilor lor şi ai propriei independenţe, ei au rezistat 
totdeauna cu cel mai mare eroism contra tuturor încercărilor făcute 
pentru a le distruge existenţa naţională” (...) „Lungile suferinţe n-au făcut 
altceva decât au cimentat tot mai mult şi au întărit în ei tenacitatea şi 
vitalitatea lor deosebită, care îşi află o vie expresie în cele două maxime 
populare ale lor: Apa trece, pietrele rămân şi Românul nu piere (Il Rumeno 
non perisce)”... Impresionat profund de atmosfera procesului de la Cluj, 
Roberto Fava mărturisea... „Îmi voi aminti toată viaţa mea ziua de 7 mai 
când s-a început procesul Memorandului: mulţimea imensă (aproape 
20.000 români veniţi din toate părţile — n.n.), care-i însoțea de la hotel 
«Ungaria» la localul Tribunalului, cu strigăte de Să trăiască! pe membrii 
Comitetului Naţional (...) femeile îngenunchind pe pământ şi implorând cu 
mâinile împreunate, de la Dumnezeu, redarea patriei apăsate”... 

Identificându-se deplin cu cauza românilor — „cea mai sfântă dintre 
cauze” — Roberto Fava nota: „Istoria, dreptul public, aspiraţiile naţionale, 
argumentele etnologice şi etnografice, vocea conştiinţei (...) strigă la 
urechea Europei adormite că e timpul acum să smulgă legendarul văl de 
jale care acoperă pământul acelor scumpi şi iubiţi fraţi ai noştri”. 
Încrezător în victoria idealului românilor, R. Fava îşi şi imagina „acea zi 
splendidă a unirii naţionale a tuturor românilor; şi dacă aceasta este 
pentru moment o simplă viziune, mâine ea va fi o realitate... Pentru a 
pregăti ziua aceea — preciza el — trebuie sforţarea tuturor şi toţi trebuie 
sa lucrăm... trebuie să înălţăm un strigăt al tuturor popoarelor” (Vezi şi D. 
Braharu, op. cit., p. 26-30). 

În acelaşi timp, marele poet italian Giosuè Carducci, laureat al 
Premiului Nobel în 1906, adresa condamnaților de la Cluj călduroase 
cuvinte de îmbărbătare: „Românilor de dincoace de Carpaţi, de lângă 
Columna lui Traian, un salut pentru credinţa lor în viaţa nemuritoare a 
rasei noastre” („Ai Romani d'altre i Carpazi, da piè della Colonna Traiana, 
un salute per la fede nella vita immortale di nostra gente”) (Biblioteca „V. 
A. Urechia” fond Scrisori de solidaritate ale personalităţilor europene cu 
cauza naţională a românilor, adresate lui V. A. Urechia, în anul 1894; cf. şi 


dintr-un moment în altul, la tulburări sângeroase, cu urmări 
incalculabile” şi că: „ungurii urmăresc o politică violentă şi 
oarbă în contra naționalităților supuse Coroanei ungare şi în 
contra românilor în special”,! în Anglia, cu ocazia judecării 
procesului de la Cluj, a fost organizată la Universitatea din 
Oxford o manifestaţie de simpatie, în favoarea românilor din 
Transilvania, la care au luat parte savanţi, profesori iluştri, 
oameni de litere şi numeroşi studenţi ai faimoasei universităţi 
engleze. 

Renumitul filolog şi romantist englez W.R. Morphill, care 
prezida întrunirea, într-un discurs de o înaltă ţinută, a cerut 
concetăţenilor săi să sc alăture cu simpatie cauzei „unei naţii 
plină de viaţă, energică şi muncitoare, care nu cere decât să 
fie un element de cultură în sânul marii familii europene”.? 


Articole decupate din ziare străine, Mapa Il). 

1 /bid., p. 82. lată ce scria în anul 1890, în „Pall Mall Gazette” din 
Londra, lordul Edmund Fitzmaurice, fost subsecretar de stat la Ministerul 
britanic al afacerilor străine în guvernul Gladstone (1882 — 1885) şi, apoi, 
ministru în guvernele Bannermann şi Asquith: „Ungurii urmăresc o politică 
violentă şi oarbă faţă de naţionalităţile supuse Coroanei ungare şi 
îndeosebi împotriva românilor. Această politică imprudentă şi cu 
consecinţe fatale a mers atât de departe încât nu ezit să afirm, la nevoie 
pot chiar să dovedesc, că dacă sunt pericole pentru Tripla Alianţă şi 
pentru pacea europeană, ele sunt în Transilvania, unde atitudinea 
provocatoare a minorităţilor maghiare (desigur omul politic britanic se 
referă la clasele dominante — n.n.) împotriva românilor poate să provoace 
dintr-o zi în alta tulburări sângeroase cu rezultate incalculabile” (Vezi şi G. 
Moroianu, Legăturile noastre cu Anglia. Scurtă privire asupra legăturilor 
anglo-române şi asupra propagandei noastre în Englitera din trecutul 
îndepărtat până astăzi. Cluj, 1923, p. 21-29). 

Simpatizant statornic al cauzei româneşti, lordul Fitzmaurice a 
acordat lui George Moroianu un interviu publicat în «L'Independence 
Beige» din 22 ianuarie 1894, în care îşi exprima regretul faţă de spiritul 
intolerant al autorităţilor maghiare asupritoare şi dezavua politica lor de 
deznaționalizare şi maghiarizare a poporului român (/bid., p. 24). 

2 G. Moroianu, Les luttes des Roumains transylvains pour la liberté et 
opinion europe&nne (Episodes et souvenirs), Paris 1933, p. 89-90. În 
cadrul unui mare miting de protest împotriva abuzurilor autorităţilor 
austro-ungare, organizat la 5 martie 1894 în palatul Universităţii din 
Oxford, împodobit cu 90 metri de tricolor românesc, profesorul W. R. 
Morphill a rostit în faţa sutelor de studenţi şi profesori participanţi un 
vibrant discurs de solidarizare cu cauza românilor transilvăneni. Scurt 


Declaraţia lui Raţiu 


Nu putem încheia acest capitol închinat procesului 
memorabil, care s-a dezbătut în vara anului 1894 în faţa 
Curţii cu Juri de la Cluj, fără a cita câteva fragmente din 
viguroasa şi atât de demna declaraţiune pe care şeful 
Partidului Naţional Român, Doctorul I. Raţiu, a citit-o în faţa 
juraţilor maghiari, care aveau să hotărască asupra soartei 
conducătorilor românismului ardelean.! 

Dacă în arhivele prăfuite ale Justiţiei maghiare de la 
sfârşitul secolului trecut, rechizitoriul procurorului constituia 
actul de acuzare al procesului, ÎN FAŢA ISTORIEI ÎNSĂ, 
ADEVĂRATUL ACT DE  ACUZARE ÎL CONSTITUIE 
DECLARAŢIUNEA D-RULUI RAŢIU. 

„Ceea ce ne-a forţat pe noi şi întregul popor român să 
publicăm şi să difuzăm Memorandum-ul nostru, declara D-rul 
Raţiu, este faptul că atât legislaţia ungară cât şi guvernul 
ungar ne-au convins în mod ferm că niciodată nu vom putea 
aştepta de la ei Dreptatea. Zadarnice au fost promisiunile de 
a se respecta drepturile noastre naţionale, promisiuni ce ne- 
au fost făcute în diverse rânduri şi în mod solemn, în zadar 
am încercat noi toate formele şi căile legale. În zadar ne-am 
adresat tuturor autorităţilor competente. Exclusivismul de 
rasă a declarat război de exterminare limbii noastre şi 
naţionalităţii noastre. Nu ne mai rămânea decât o singură 
cale: de a ne adresa Capului Statului şi opiniei lumii 
civilizate”. 

Şi Raţiu continua: 

„Ceea ce se discută azi în faţa juraţilor este însăşi existenţa 
poporului român! Or, existenţa unui popor nu se discută, ea 


timp după aceasta, el transmitea doctorului loan Raţiu încurajări, şi-şi 
exprima admiraţia pentru lupta dreaptă a românilor transilvăneni, 
asigurându-i, totodată, de simpatia şi sprijinul opiniei publice engleze: 
„Admirăm devotamentul dumneavoastră pentru viaţa naţională. Vă dorim 
curaj şi succes desăvârşit, că simpatia bărbaţilor noştri celor mai luminaţi 
nu vă va lipsi”. 

1 E. Brote, op. cit., p. 316-318 (anexa 50); T. V. Păcăţian, op. cit., VII, 
p. 666-669. 


se afirmă!”! 

Lipsiţi de sacrul drept al apărării, graţie metodelor 
inchizitoriale aplicate de Preşedintele Curţii cu Juri, 
Szentkereszty, luptătorii români pentru respectarea 
naţionalităţii lor, s-au adresat Curţii cu Juri prin glasul lui 
Raţiu, cu aceste cuvinte de o ţinută impunătoare: „Nu ne 
cereţi deci ca să ne facem complicii acestui simulacru de 
proces, încercând din partea noastră să facem un simulacru 
de apărare. Prin violenţe şi prin insulte aţi forţat apărătorii 
noştri să plece. Prin presă aţi excitat contra noastră şi contra 
întregului popor român, opinia publică maghiară, 
reprezentată prin juriul din Cluj. Am fost chiar violentaţi aici, 
după cum am fost terorizaţi azi şi întotdeauna, dar mai ales 
după ce am denunţat lumii civilizate vexaţiunile pe care le 
îndurăm. Cum poate fi deci vorba de judecată, de apărare, în 
sensul juridic al acestor cuvinte?! Nu! Faceţi ce vă place. 
Sunteţi stăpâni ai persoanei noastre fizice. Dar ceea ce vă 
scapă este conştiinţa noastră care este conştiinţa naţională a 
poporului român!”? 


1 E. Brote, op. cit., p. 316 (anexa 50); T. V. Păcăţian, op. cit., VII, p. 
668. 

2 E. Brote, op. cit., p. 317 (anexa 50); T. V. Păcăţian, op. cit., VII, p. 
669. lată în întregime declaraţia dr. loan Raţiu, 23 mai 1894, în faţa 
juriului întrunit în a XVI-a şedinţă: 

„Onorabilă Curte, domnilor juraţi! Memorandul, pentru a cărui 
publicare şi răspândire suntem traşi ca nişte făcători de rele înaintea 
acestei bare judecătoreşti, nu cuprinde, precum v-aţi putut convinge, 
decât gravaminele poporului român, care ne-a trimis pe noi, ca să cerem 
scutul tronului pentru drepturile lui nesocotite şi călcate în picioare. 

Ceea ce ne-a silit pe noi şi pe întregul popor român să facem acest 
demers este faptul, că atât legislaţiunea, cât şi guvernul, ne-a dus la 
convingerea nestrămutată, că în faţa lor pentru noi vorbă de dreptate nu 
poate fi. 

In zadar au fost toate promisiunile ce s-au dat în repeţite rânduri 
pentru respectarea drepturilor noastre naţionale! 

In zadar am încercat toate formele şi mijloacele legale! 

În zadar ne-am plâns la toţi factorii competenţi ai statului! 

Exclusivismul de rasă a declarat răsboi de exterminare a limbii şi 
naţionalităţii noastre. 

Nu ne mai rămăsese dar decât această singură cale a apelului la 
factorul suprem al statului şi la opiniunea publică a lumii civilizate. 


Este lesne de imaginat cât de puternică a fost surescitarea 
pe care a provocat-o în rândurile transilvănenilor români 
verdictul Curţii cu Juri din Cluj, judecând după profunda 
impresie pe care acest verdict a produs-o în ţările îndepărtate 
din Occidentul Europei. 

Temându-se de o reacţie din partea atât de asupritei 
naţiuni române, ungurii au sporit mai mult încă măsurile de 
opresiune, întărind în acelaşi timp aparatul polițienesc, pentru 


Faţă cu acest act, care nu conţine decât curatul adevăr şi este icoana 
credincioasă a suferințelor şi nedreptăţilor seculare ce le îndură poporul 
român din Transilvania şi Ungaria, trebuia ca regimul, ori să se 
desvinovăţească, ori să se răsbune. 

Desvinovăţirea nu era cu putinţă — a ales calea răsbunării! 

Ne-a împiedicat să ajungem la tron, şi acum ne supune judecății 
acelora, contra cărora ne-am plâns. 

Ceea ce discutăm aici, domnilor, este însăşi existenţa poporului 
român. 

Existenţa unui popor însă nu se discută — se afirmă. 

De aceea nu ne e în gând să venim înaintea D-Voastră să dovedim, că 
avem dreptul la existenţă. 

Într-o asemenea chestiune nu ne putem apăra în faţa D-Voastră nu 
putem decât să acuzăm în faţa lumii civilizate sistemul asupritor care 
tinde să ne răpească ceea ce un popor are mai scump: legea şi limba! 

De aceea nu mai suntem aici acuzaţi — suntem acuzatori. 

Ca persoane nu avem ce căuta înaintea acestei curţi cu juraţi fiindcă 
noi am lucrat numai ca mandatari ai poporului român, şi un popor întreg 
nu se poate trage la bara judecătorească. 

Plângerile poporului român nu pot fi judecate de un juriu exclusiv 
maghiar, care este şi judecător şi parte. 

De aceea nu este de demnitatea poporului român de a se apăra în 
faţa juriului din Cluj. 

Într'adevăr aceasta e o chestiune politică şi de stat, care rezultă dintr- 
un proces secular. De judecată dar nu poate fi vorba! Ne puteţi osândi ca 
indivizi, nu ne puteţi judeca ca mandatari ai poporului. 

De altfel aţi înţeles şi D-Voastră, că aici nu poate fi vorba de drept, ci 
numai de forţă. Lucrul acesta nici nu aţi mai încercat să-l ascundeţi, căci 
aţi nesocotit până şi formele legale cele mai elementare, cari se observă 
chiar pentru criminali înaintea curților cu juraţi. Lumea va auzi cu uimire, 
că s-au putut judeca nişte oameni de către o instanţă judecătorească, fără 
ca să poată avea măcar apărători. Aţi proclamat sus şi tare, că forţa biruie 
dreptul şi nici că aţi căutat să mascaţi în faţa lumii aceea ce nu maie 
judecată, ci executare. 

Să nu ne cereţi dar nouă să ne facem complici în acest simulacru de 
proces, încercând să facem din partea noastră un simulacru de apărare. 


a împiedica şi la nevoie a înăbuşi în faşă orice încercare de 
cucerire a libertăţii naţionale româneşti.! 

Neavând posibilitatea de a dezvălui opiniei publice de la 
tribuna Parlamentului starea de inferioritate manifestă în care 
se zbătea marea masă a poporului român, şi aceasta din 
cauza greşitei politici de pasivitate şi de abstenţiune, strânşi 
în cercul de fier al măsurilor extrem de riguroase privitoare la 
represiunea  poliţienească, măsuri care paralizau orice 
tentativă de manifestare colectivă, românilor nu le mai 
rămânea decât calea protestelor şi a revendicărilor prin 
presă. Au fost însă suficiente primele manifestări româneşti 
pe acest tărâm, pentru ca imediat ungurii „liberali” să 
dezlănţuiască o acţiune violentă, menită să înăbuşe orice 
veleitate de afirmare naţională pe calea presei. Atât de grele 
erau condiţiile de existenţă ale unei gazete româneşti în 
Transilvania, încât românii s-au văzut nevoiţi să facă să apară 
ziarele lor la Arad (din punct de vedere administrativ 


Au fost siliţi prin violenţă şi insulte apărătorii noştri să se depărteze. S-a 
agitat prin presă opinia publică maghiară reprezentată prin juriul din Cluj, 
în contra noastră şi a întregului popor român. Am fost violentaţi şi aici şi 
am fost terorizaţi totdeauna, cum suntem terorizaţi în toate de când am 
denunţat lumii civilizate asupririle ce le îndurăm. Mai poate fi dar vorba 
aici de judecată, de apărare în înţelesul juridic? Nu! Faceţi ce vreţi. 
Nevinovaţi suntem, dar D-Voastră sunteţi stăpâni pe individualitatea 
noastră fizică, nu însă şi pe conştiinţa noastră, care în această cauză este 
conştiinţa naţională a poporului român. Nu sunteţi D-Voastră competenţi 
să ne judecaţi, ci este un alt tribunal, mai mare, mai luminat şi desigur 
mai nepărtinitor care ne va judeca pe toţi: e tribunalul lumii civilizate, care 
vă va osândi odată mai mult şi mai aspru decât v-a osândit până acum. 

Prin spiritul de intoleranţă, printr-un fanatism de rasă fără seamăn în 
Europa, osândindu-ne, veţi isbuti numai ca să dovediţi lumii, că maghiarii 
sunt o notă discordantă în concertul civilizaţiunei. Declar prin urmare, în 
numele meu şi al colegilor mei acuzaţi, că pentru cuvintele arătate nu ne 
putem apăra” (T. V. Păcăţian, op. cit., VII, p. 668-669). 

1 Teama autorităţilor din Austro-Ungaria de o eventuală ridicare la 
luptă a românilor din Transilvania este confirmată de declaraţiile făcute de 
Hieronymyi, ministrul de interne şi de G. Wekerle, primul ministru al 
Ungariei, prin care cer românilor „să conlucreze cu noi (= ungurii — n.n.) 
la consolidarea naţiunii şi înflorirea patriei”, publicate de E. Brote, op. cit., 
p. 330-335 (anexele 54 — 55), după „Pester Lloyd”, din 20 iulie 1894, şi 
„Neue freie Presse”, din 6 august 1894. 


unguresc Aradul făcea parte din Ungaria şi nu din 
Transilvania) şi chiar... la Budapesta. 

Teroarea dezlănţuită împotriva ziariştilor care aveau curajul 
să proclame făţiş revendicările româneşti de libertate şi de 
egalitate socială, era însă atât de violentă, încât ea era de 
natură să descurajeze pe foarte mulţi intelectuali, bine 
intenţionaţi, îndemnându-i să renunţe la exprimarea prin 
presă a durerilor poporului român. 

Teroarea n-a reuşit însă să înăbuşe cu desăvârşire strigătul 
de revoltă al românilor împotriva nedreptăţii care dura de un 
mileniu. 

Dovada ne-o face numărul din ce în ce mai mare de 
condamnări pentru delicte de presă şi delicte politice, la care 
au fost supuşi românii transilvăneni cu începere de la 1884. 
Prin graţia Curţilor cu Juri şi a tribunalelor ungureşti, 107 
români au fost condamnaţi să ispăşească 63 de ani închisoare 
în deceniul de la 1884 — 1894.! Ei nu s-au descurajat însă, şi 
au continuat să proclame dreptul la o viaţă liberă a 
congenerilor lor. Alte 255 condamnări, de data aceasta 
întrunind 134 ani închisoare, au venit să confirme teroarea şi 
să înăbuşe revolta în deceniul care a urmat.? 

Odată porniţi pe povârnişul patimilor oarbe, nimic nu-i mai 
putea opri pe unguri de la nefasta lor operă de împilare, 
închisorile gemeau de deţinuţi politici români, care erau 
trataţi la fel cu cei mai odioşi criminali de drept comun. 

lată ce scria Felix Leseur în «La République Francaise» din 
22 iulie 1893, cu privire la regimul pe care ungurii îl aplicau în 
închisoare marelui patriot român Vasile Lucaciu: „D-l Lucaciu, 


1 E. Brote, op. cit., p. 415-445. Numai la Curtea cu juraţi din Cluj, între 
1885 — 1894, s-au judecat 50 procese de presă „în care au fost 
condamnate vreo jumătate de sută de persoane, la mai bine de 50 de ani 
închisoare şi 10.000 florini amendă” (Eugen Brote, Die Rumänische Frage 
in Siebenbürgen und Ungarn, p. 90). 

2 Istoricul |. Lupaş, referindu-se la procesele intentate românilor scria: 
„Numai în răstimpul din aprilie 1906 până în august 1908 mai mulţi 
publicişti şi conducători politici ai românilor ardeleni au fost osândiţi la 
124 ani, 6 luni şi 27 zile temniţă de stat, iar suma totală a amenzilor în 
bani a depăşit cifra de 200.000 coroane aur” (|. Lupaş, /storia Unirii 
românilor, Bucureşti, 1937, p. 339). 


acest nobil patriot a cărui unică crimă este aceea de a lupta 
fără preget pentru libertăţile Transilvaniei româneşti, şi care a 
fost condamnat pentru acest fapt, de către tribunalele din 
Seghedin şi din Satu Mare, la închisoare politică, îşi ispăşeşte 
pedeapsa într-o «carcero duro» din Satu Mare. Printr-un 
rafinament al cruzimii, el a fost închis în aceeaşi celulă cu un 
criminal de drept comun, condamnat la 30 ani închisoare, 
pentru asasinat”.! 

După ce descrie toate chinurile la care în mod voit era 
supus părintele Lucaciu în celula sa, Leseur îşi termină 
articolul cu strigătul de revoltă care era şi acela al întregii 
Europe civilizate: „Şi această sălbăticie se petrece în centrul 
Europei noastre civilizate!”... al acelei Europe pe care ungurii 
se cred predestinaţi a o stăpâni în virtutea unei misiuni 
divine!...? 


De la Menotti Garibaldi la DI Horvâth 


Chiar şi cei mai sinceri prieteni ai Ungariei nu şi-au putut 
stăpâni revolta împotriva barbariilor comise în Transilvania de 
urmaşii lui Arpâd. 

Cu ocazia Congresului Internaţional al Păcii de la Roma 
(1891), Menotti Garibaldi, fiul lui Giuseppe Garibaldi, eroul 
naţional al Italiei, îl apostrofează pe deputatul ungur Pulzsky, 
cu următoarele cuvinte, care şi-au păstrat actualitatea şi în 
deceniile care au urmat şi din nefericire îşi mai păstrează şi 


1 Vezi articolul Magyars et non magyars, în «La République 
Francaise» din 22 iulie 1893, unde, în continuare, se scrie: „| se serveşte o 
mâncare atât de rea din care el nu mănâncă decât pâinea, şi starea lui 
este aşa de lamentabilă încât episcopul ungur din Satu Mare, monseniorul 
Meszhery, cumnatul lui Kossuth, impresionat de neomenia autorităţilor 
maghiare, a cerut autorizaţia de a trimite alimente prizonierului. Ministrul 
Justiţiei nu numai că a refuzat episcopului categoric această autorizaţie, 
dar a dat ordin ca doctorul Lucaciu să fie supus regimului celui mai sever 
din închisoare. Şi asta nu este totul. Domnul Lucaciu suferă de febră 
provocată de aerul pestilenţial din celulă. Medicul penitenciarului a cerut 
un tratament mai îngăduitor pentru bolnav, dar el s-a izbit de un refuz 
brutal”. 


2 Ibid. 


astăzi o tristă actualitate: „Tatăl meu a simpatizat cauza 
ungurilor şi a susţinut-o crezând că ungurii vor da un bun 
exemplu de liberalism. Dar ungurii nu sunt demni de simpatia 
Italiei, pentru că ei asupresc în chipul cel mai barbar trei 
milioane fraţi de-ai noştri”.! 

D-l Horváth, în opusculul său polemic, destinat desigur în 
intenţia sa să răstoarne masiva construcţie a lui Seton- 
Watson închinată istoriei românilor, la fel cu toţi ceilalţi 
concetăţeni ai săi care s-au ocupat de problema 
transilvăneană, omite cu bună ştiinţă să vorbească de 
nesfârşita serie de prigoniri exercitate de unguri împotriva 
românilor din Transilvania, şi pe care înşişi prietenii Ungariei 
le-au taxat drept „acte barbare”. Cu acea lipsă de abilitate şi 
de scrupule caracteristică lucrărilor propagandistice, autorul 
polemicii cu Seton-Watson are curajul de a-i acuza pe 
români... că nu s-au resemnat cu soarta, pe care le-o 
creaseră ungurii, invadatori ai pământului fostei provincii 
Dacia. 

Acelaşi domn Horvâth, ca şi mulţi alţi publicişti unguri 
contemporani, fără a nega atrocitățile pe care guvernanţii de 
la Budapesta le-au comis asupra românilor transilvăneni la 
sfârşitul secolului trecut, încearcă să disculpe oarecum pe 
autorii flagrantelor injustiţii, acuzându-i pe românii liberi de 
dincoace de Carpaţi, de a fi dus o politică de subminare a 
monarhiei austro-ungare. 

Profesorii de la Budapesta acuză guvernele de la Bucureşti 
şi pe regele Carol |, în special, de a fi încercat să producă 
„separarea Transilvaniei de Ungaria” (These concentric 
Rumanian attacks were all directed against the Magyars, and 
their object was to separate Transylvania gradually from the 
Hungarian Crown).? 

Nimic mai inexact — nimic mai fals. 

Cel mai superficial cunoscător al politicii externe pe care a 
dus-o regele Carol |, de la întemeierea regatului în 1881 şi 
până la izbucnirea războiului mondial, adică până la moartea 


1 G. Moroianu, op. cit., p. 104. 


2 Horváth Eugene, Transylvania and the history of the Rumanians. A 
reply to Professor R. W. Seton-Watson, Budapest, 1935, p. 76. 


sa, ştie cât de legat era monarhul României!, prinţ de 
Hohenzollern, de Puterile Centrale. 

D-l Horvâth?, ca şi toţi ceilalţi scriitori unguri contemporani, 
ştie prea bine că românii au fost puşi de multe ori în 
situaţiunea de a se dezinteresa oficial de revendicările fraţilor 
lor din Ungaria, pentru a salva interesele superioare de stat 
ale Regatului României. 

Pentru a menţine bunele relaţii cu monarhia austro-ungară, 
politicienii români nu o dată au fost nevoiţi să înăbuşe în ei 
glasul inimii, spre a-l face auzit numai pe acela al rațiunii.’ 
Opinia publică din România, pe care consideraţiunile de 
politică externă nu o puteau opri de a se solidariza cu 
suferinţele românilor de peste munţi“, s-a aflat de multe ori, 


1 În timpul procesului Memorandum-ului, Kálnoky, ministrul de 
externe austro-ungar, învinuia pe fruntaşii memorandişti Raţiu, Lucaciu, 
Coroianu, Brote ş.a. că întreţin legături cu regele şi oamenii politici din 
România (Biblioteca Academiei Române, secţia manuscrise, fond Gh. 
Cantacuzino, mr. 88674). 

2 Horvâth Eugene, op. cit., p. 76. 


3 Semnificativ în acest sens este raportul lui M. d'Serstevens, 
diplomat la Legația Belgiei din Bucureşti, care, referindu-se la conduita 
guvernului român în timpul procesului de la Cluj, transmitea următoarele: 
„Guvernul român nu s-a îndepărtat de la linia de conduită pe care a 
adoptat-o de a se abţine de la orice fel de ingerinţă în treburile 
Transilvaniei. El doreşte să menţină relaţii amicale cu Austro-Ungaria. 
Totuşi, curentul de simpatie care se manifestă în rândurile populaţiei 
româneşti în favoarea fraţilor lor transilvăneni oprimaţi este atât de 
accentuat, încât guvernul de la Bucureşti nu a crezut până în prezent să 
poată reprima orice agitaţie”. (Arh. St. Bucureşti, Colecţia microfilme 
Belgia, rola 39, c. 193-196. Le Ministere des Affaires Etrangeres et du 
Commerce Exterieur. Corespondence politique. Legations, vol. 9, doc. 94 
lb. franceză). 

4 lată, de pildă, ce raporta ministrul plenipotenţiar al Italiei la 
Bucureşti, Curto Passi, imediat după pronunţarea sentinţei în procesul 
memorandiştilor de la Cluj: „Sentința, pronunţată de Colegiul de judecată 
a exasperat populaţia. A doua zi după pronunţarea sentinţei, numeroase 
grupuri de studenţi au străbătut principalele străzi ale oraşului proslăvind 
pe fraţii de peste munţi” (Arh. St. Bucureşti, Colecţia microfilme Italia, rola 
22, c. 839-842). Doi ani mai devreme, în 1892, secretarul legaţiei Turciei 
din Bucureşti, Kara Theodory, raporta ministrului de externe Said Paşa 
următoarele: „Cert este că agitația în favoarea românilor din Ungaria şi 
Transilvania, care durează deja de mai mulţi ani, a sfârşit prin a lua un 


din această cauză, în conflict direct cu guvernele de la 
Bucureşti. 

Un episod din viaţa politică românească din epoca 
procesului Memorandum-ului este întru totul edificator în 
această privinţă. 

În momentul în care furia ungurilor s-a dezlănţuit năvalnică 
împotriva naţiunii române din Ungaria, era la guvern în 
România, Partidul Conservator, sub preşedinţia lui Catargi. 
Conform liniei de conduită pe care şi-o impuseseră toate 
guvernele regelui Carol | (după intrarea României în Tripla 
Alianţă — n.n.), guvernul lui Catargi s-a ferit să intervină în 
procesul care se dezbătea la Cluj, ferindu-se totodată să ia 
atitudine în faţa condamnărilor aspre pronunţate de Curtea 


caracter acerb şi foarte violent şi ceea ce este mai grav e că la ora actuală 
personalităţi oficiale, magistrați, deputaţi nu se feresc să discute şi să 
înfiereze sus şi tare uneltirile maghiare (...). S-au ţinut diferite mitinguri în 
aproape toate oraşele importante ale României. La Bucureşti, studenţii 
pregătiseră o manifestaţie „demonstrativă” pentru după-amiaza zilei de 
duminică, 14/26 (iulie 1892, n.n.) care coincidea cu înmormântarea lui 
Dimitrie Brătianu, liderul Partidului Naţional-Liberal (...). Sediul legaţiei 
Austro-Ungariei continuă să fie păzit de numeroşi sergenţi ai oraşului şi, 
într-adevăr, se veghează ca în oraş să domnească cea mai mare ordine şi 
ca nimic să nu poată tulbura bunele raporturi ale guvernului român cu cel 
al Austro-Ungariei. După cum am avut onoarea să raportez în alte ocazii, 
atitudinea ungurilor şi durităţile lor faţă de românii din Transilvania au 
generat de mai multă vreme în Regat un sentiment de durere şi de 
profundă simpatie pentru fraţii de dincolo de Carpaţi şi au provocat 
agitaţii îndeosebi în rândul tineretului liceal şi universitar. Ultimele 
incidente de la Cluj şi Turda au rupt orice îngrădire şi sunt regretabile 
manifestaţiile ostile monarhiei austro-ungare. leri, cu toate măsurile 
preventive ale autorităţilor, studenţii de la laşi au pătruns în curtea 
Consulatului imperial şi regal pentru a da citire şi a afişa pe pereţii acestei 
reprezentanţe un protest injurios şi ameninţător împotriva barbarilor 
maghiari” (Arh. St. Bucureşti, Colecţia microfilme Turcia, rola 22, c. 867- 
869). 

La 4 iunie 1894 a avut loc la Bucureşti un mare miting de protest, 
prilej cu care 423.837 persoane au semnat un manifest-apel adresat 
opiniei publice europene prin care se demasca politica de deznaționalizare 
a românilor din monarhia austro-ungară (An das Forum Europas. Ausruf 
des am 4. Juni 1894 zu Bukarest abgehaltenen National Meeting's der 
Burger des Kgr. Rumäniens in Angelegenheit der rumänischen Frage în 
Ungarn und Siebenbürgen, Bucureşti, 1894). 


cu Juri din acel oraş. Partidul Liberal a atacat vehement 
guvernul conservator pentru indiferența pe care a manifestat- 
o cu privire la soarta congenerilor lor din Transilvania.! A fost, 
însă, suficient ca Partidul Liberal să preia frâiele guvernării, 
pentru ca el să se integreze în linia politică a predecesorilor 
lor, atât de aspru criticaţi odinioară. Mai mult însă, Dimitrie 
Sturdza, şeful Partidului Naţional Liberal şi preşedinte al 
Consiliului de Miniştri a fost pus în situaţia de a retracta, într- 
un discurs ţinut la laşi?, atacurile sale împotriva Austro- 
Ungariei, fapt care a determinat presa din acele vremuri să-l 
acuze de conivenţă cu guvernul ungar al lui Bánffy. 


Regele Carol | şi românii ardeleni 


Sufletul acestei politici de apropiere de Austro-Ungaria (de 
care România era, de altfel, legată printr-un tratat formal de 
alianţă militară) era însuşi regele Carol I, a cărui atitudine de 
loialism faţă de Puterile Centrale s-a manifestat şi în faimosul 
Consiliu de Coroană din 3 august 1914, când, împotriva 
voinţei exprimate de rege. România s-a declarat neutră. 

„S-a afirmat de multe ori, zice d-l George |. Brătianu în 
Politica externă a regelui Carol |, că această discuţie 
dramatică (din Consiliul de Coroană), a creat pentru regele 
Carol un veritabil caz de conştiinţă şi că hotărârea Consiliului 
de Coroană a grăbit sfârşitul său.‘ 

Cum se poate, deci, susţine, cu bună credinţă că România 
şi în special că regele ei, Carol | de Hohenzollern, au subminat 
bazele monarhiei austro-ungare prin sprijinul acordat 


1 Vezi Discursul lui D. A. Sturdza, preşedintele Partidului Naţional 
Liberal, rostit în Senat la 27 nov. 1893 (E. Brote, op. cit., p. 274-287 
(anexa 46). 

2 Vezi Discursul rostit la laşi de D. A. Sturdza la 13 oct. 1895, în 
„Voința naţională”. Bucureşti, XXI (1895), nr. 2363 (19 octombrie), p. 2; 
„Lupta”, an XII, nr. 2699, 20 oct. 1895. 

3 Alexandru Marghiloman, Note politice 1897 — 1924, vol. | (1897- 
1915), Bucureşti. 1927, p. 230; „Adevărul”, 25 dec. 1932. 

4 G. |. Brătianu, Le politique extérieure du roi Charles l-er de 
Roumanie, Bucureşti, 1940, p. 37. 


naţionalităţii româneşti asuprite din Transilvania?...? 

Este cea mai sfruntată negare a evidenţei şi a adevărului 
istoric. Dar oare adevărul constituie el un obstacol în calea 
propagandei maghiare? 

D-I Horváth şi ceilalţi ejusdem farinae ştiu prea bine că nici 
regele României, nici guvernele regatului român şi nici chiar 
opinia publică românească, înflăcărata opinie publică 
românească, pe care soarta românilor de dincolo de munţi o 
făcuse să-şi manifeste în mod călduros solidaritatea faţă de 
fraţii transilvăneni asupriţi în chipul cel mai neomenos, nu au 
reclamat niciodată  dezlipirea Transilvaniei de monarhia 
austro-ungară şi alipirea ei la România. 

Până şi Dimitrie Sturdza, ale cărui atacuri violente 
împotriva ungurilor provocaseră protestul guvernului de la 


5 Ca Hohenzollern, regele Carol | a militat desigur pentru apropierea 
României de Germania, dar, ca şef al statului roman, el nu a cutezat să 
nesocotească interesele naţionale, să împiedice procesul obiectiv de 
formare a statului naţional unitar roman. Teodor Mihâlyi în amintirile sale 
arată că însuşi regele Carol I „în dorinţa lui de a asigura o mai bună soartă 
romanilor din Transilvania”, le-a sugerat să iniţieze acţiunea din 1892; 
cert este însă că în cadrul întâlnirii din 9/10 august 1895 în staţiunea 
balneară de la Ischl cu împăratul Franz losif, suveranul României „a cerut 
cu acest prilej eliberarea deţinuţilor politici condamnaţi în procesul 
Memorandului” ( Vezi T. Mihâlyi, Amintiri politice despre Unire, în revista 
„Generaţia Unirii”, Bucureşti, nr. 3, 20 iunie 1929). Acelaşi fruntaş politic 
transilvănean mărturisea că într-una din cele 22 de audienţe avute la 
Carol I, acesta şi-a exprimat convingerea sa intimă că Transilvania se va 
alipi într-o zi la Romania, prin izbânda principiilor de dreptate” şi că la 
sfârşitul audienței i-a oferit o fotografie cu o dedicație care sintetiza 
programul său politic privind Transilvania: „răbdare şi încredere” (/bid.). 

Pentru preocuparea constantă a regelui Carol | faţă de soarta 
românilor din Transilvania semnificativă este declaraţia făcută ministrului 
de finanţe al Franţei, aflat în vizită la Bucureşti, în 1903: „Nu putem să ne 
dezinteresăm de soarta a trei milioane de români din Transilvania şi 
Banat. Dacă se urmăreşte deznaţionalizarea lor, noi nu vom rămâne 
nepăsători; eu îi voi sfătui, aşa cum am făcut-o de altfel întotdeauna, să 
renunţe la politica de pasivitate şi să reziste pe teren electoral şi pe acela 
al activităţii parlamentare, continuând să-şi manifeste loialitatea. Se pare 
că aceste puncte de vedere prind viaţă în Transilvania, unde constat, cu o 
mare satisfacţie, o renaştere a spiritului naţional românesc” (Memoriile 
regelui Carol I al României, vol. V, p. 11; |. Lupaş. Regele Carol | şi 
Transilvania, în „Gând românesc”, an VII, 1939. nr, 7 - 9, p. 131). 


Budapesta, declara în chip formal că „nici o persoană 
rezonabilă din România nu visează să cucerească 
Transilvania”.! 

Sensibili la suferinţele românilor transilvăneni, românii de 
dincoace de munţi, liberi de a-şi formula păsurile, reclamau 
pentru fraţii lor ardeleni, a căror libertate de exprimare era 
încătuşată de casta conducătoare a magnaţilor unguri, doar 
„egalitatea completă cu națiunea ungară, libertatea de a se 
adresa împăratului şi încetarea acţiunii de maghiarizare” (D. 
Sturdza).? 

Profesorii de la Budapesta le ştiu prea bine toate acestea, 
dar pentru a apărea în ochii străinătăţii în ipostaza de victime, 
denaturează cele mai elementare şi mai simple evenimente. 


Propaganda ungurească 


Propaganda de la Budapesta, după cum se exprimă 
publicistul român C. Graur, nu este o creaţie recentă, 
provocată de urmările războiului mondial; acolo, propaganda 
a fost practicată întotdeauna. OLIGARHUL MAGHIAR SE NAŞTE 
PROPAGANDIST! 

Dacă autorii maghiari pe care îi preocupă chestiunea 
Transilvaniei (şi pe care autor maghiar nu-l preocupă această 
chestiune?) şi-ar fi dat cu adevărat silinţa să afle care sunt 
cauzele reale ale prăbuşirii monarhiei habsburgice şi ale 
destrămării Ungariei, ei n-ar fi trebuit să se ducă să le caute 
dincolo de graniţă căci le-ar fi găsit în înseşi foliantele istoriei 
poporului unguresc. 

Neînţelegerea faţă de aspiraţiile legitime ale naționalităților 
conlocuitoare, metodele brutale de represiune a celor mai 
elementare, mai fireşti şi mai inofensive manifestări 
naţionale, politica violentă de asimilare forţată, campania 
furibundă de maghiarizare şi de deznaționalizare a unor 
neamuri care aveau rădăcini mai adânci decât ungurii în 
pământul Transilvaniei, iată cauzele reale ale prăbuşirii 
conglomeratului eteroclit care constituia monarhia dualistă. 


1 Eugen Brote, op. cit., p. 286 (anexa 46). 
2 Ibid., p. 284. 


Marele om politic francez Gambetta a afirmat-o în termeni 
categorici: „UNGURII SUNT ACEI CARE PRIN VIOLENŢA 
GUVERNĂRII LOR FAC SĂ IA NAŞTERE CHESTIUNEA 
ROMÂNEASCĂ”. 

In ziua în care aceste metode monstruoase de guvernare 
au putut fi cunoscute de lumea civilizată, chestiunea 
românească a încetat de a mai fi o chestiune pur locală, 
intrând în făgaşul problemelor de ordin european. 

Dezvăluirea lor a produs stupefacţie în rândurile lumii din 
Apus, nu numai prin faptul că ele constituiau o pată pe 
blazonul civilizaţiei europene, dar pentru că ele contrastau în 
chip flagrant cu imaginea pe care şi-o făurise Apusul despre 
liberalismul mijloacelor de guvernare ale Ungariei. 

înăuntrul frontierelor, ungurii urmăreau cea mai brutală 
politică de deznaționalizare a românilor, a slovacilor şi a 
celorlalte naţionalităţi, iar peste hotare, ei nu se sfiau să 
compare liberalismul legilor lor cu acela al legilor engleze şi 
americane!... 

În Statele Unite, conferenţiarii propagandişti unguri făceau 
să se aplaude atât de larga lege a naționalităților, în timp ce 
în Transilvania nemeşii unguri trimiteau la puşcărie pe 
românii care îndrăzneau să ceară aplicarea acestei legi, 
rămasă literă moartă ab initio. 

Atât de siguri erau maghiarii că propaganda lor în 
străinătate reuşise să le creeze o faimă de „campioni ai 
libertăţilor”, încât chiar în clipa în care apăreau în Occidentul 
Europei primele articole de solidarizare cu cauza românilor 
din Transilvania, un ziar unguresc, comentând asprul verdict 
din procesul Memorandum-ului, regreta timpul când vechiul şi 
„bunul obicei” de a se atârna capetele trădătorilor la porţile 
oraşului, era încă în vigoare! 

O lună numai după judecarea procesului de la Cluj, 
Ministrul de Interne Hieronimyi dizolva Partidul Naţional 
Român, interzicând sub cele mai aspre sancţiuni orice 
activitate în cadrul partidului desfiinţat.? Era o nouă şi grea 


1 Constantin Graur, Cu privire la Franz Ferdinand, Bucureşti, 1935, p. 
440. 


2 Vezi ordinul guvernului ungar pentru dizolvarea Partidului Naţional 


lovitură dată naţiunii române din Transilvania, formată în 
quasiunanimitatea ei din ţărani, căreia i se refuza în felul 
acesta până şi posibilitatea de a-şi avea o reprezentanţă 
centralizatoare a revendicărilor şi un organ al formulării lor. 


Guvernarea lui Desider Bânffy 


Sub guvernarea baronului Désider Bánffy, care a prezidat 
Consiliul de Miniştri timp de patru ani, din ianuarie 1895 până 
în februarie 1899, politica de maghiarizare prin violenţă a 
atins apogeul. Bânffy nu făcea nici un secret din principiile 
sale ultraşovine. 

„Politica mea şovină, clama el, este o năzuinţă irezistibilă 
către un scop determinat şi către atingerea lui cu orice preţ. 
Acest scop este crearea unui stat unguresc unitar şi cu o 
singură limbă (Der Aufau des einheitlichen, einsprachigen 
ungarischen Staates).! 

Acest program echivala pur şi simplu cu desfiinţarea naţiei 
române ca atare căci, prin esenţa sa, statul unitar exclude 
posibilitatea coexistenţei mai multor naţionalităţi. 

Când un prim-ministru ungur proclama deschis un astfel de 
program de guvernare, lesne îşi închipuie oricine care erau 
metodele pentru înfăptuirea acestui program! 

Alegerile electorale efectuate în timpul guvernării lui Bânffy 
au rămas de pomină, lăsând cu mult în urmă tot ce s-a 
înfăptuit pe tărâmul fraudelor şi al corupţiei politice în acest 
„paradis al corupţiei electorale”. 

Rezultatul acestei furii dezlănţuite împotriva naționalităților 
s-a putut constata imediat după alegeri. Milioanele de 
nemaghiari locuind în Ungaria şi constituind 54% din întreaga 
populaţie au reuşit să trimită în Parlament un singur deputat. 


Român din Transilvania, la Eugen Brote, op. cit., p. 319 (anexa 51). 

1 „Pester Lloyd”, 7 Mai 1908. Nu este de mirare că în urma unei astfel 
de politici nemiloase de prigonire, peste 200.000 de români, supranumiţi 
„Irlandezii Ungariei”, îşi găseau adăpost în S.U.A. Acelaşi campion al 
politicii de maghiarizare declara cu cinism: „În Transilvania nu există 
români. În Transilvania există populaţii de rasă română, ceea ce este cu 
totul diferit” (Charles Benoist, Souvenirs, vol. Il (1894 — 1902), Paris, 
1931, p. 367). 


De altfel, recrudescenţa prigoanei împotriva naționalităților 
coincidea cu serbările milenarului instalării ungurilor în 
Europa Centrală, care au avut loc cu mare fast în 1896, prilej 
pentru manifestații zgomotoase în favoarea Ungariei milenare 
— stat unitar — şi împotriva milioanelor de nemaghiari.? 

Acest mit al statului ungar unitar în cadrul Coroanei Sf. 
Ştefan, pe care ungurii l-au proiectat pe ecranul viitorului ca 
pe un ideal ce trebuie realizat, este cea mai absurdă idee 
care a putut vreodată să călăuzească acţiunile unui guvern. 

Ungurii au găsit la venirea lor în Europa o seamă de 
naţiuni. Acestea s-au bucurat de o vitalitate atât de puternică, 
corespondenţa între pământul locuit de ele şi caracterul lor 
naţional era atât de intimă, încât ungurii nu au reuşit să-i 
asimileze prin deznaționalizare. 


2 Cu acest prilej, Comitetul Executiv al Congresului Naţionalităţilor din 
Ungaria a lansat un manifest protest, în care românii, slovacii, sârbii din 
monarhia austro-ungară îşi exprimau categoric împotrivirea faţă de 
serbările milenare, a căror organizare de către autorităţile maghiare o 
apreciau ca fiind „o amăgire optică” pregătită pentru seducerea Europei, 
menite „să demonstreze” existenţa în Ungaria doar a naţiunii politice 
maghiare, că „popoarele nemaghiare ale Ungariei într-atât s-au asimilat 
cu maghiarii, încât subjugarea lor de acum o mie de ani o reclamă ele 
înseşi ca o fertilitate îmbucurătoare”, că „popoarele Ungariei sunt unite şi 
îndestulate”.  Subliniindu-se că „majoritatea popoarelor este 
neîndestulată”, naţionalităţile sârbă, slovacă şi română precizau, şi în 
acest an 1896, că existau „ca naţiuni vii, individuale, în faptă şi în realitate 
deosebite, înzestrate cu toate atributele naţionale, cu corpuri naţionale, 
care nu numai în decurs de o mie de ani, ci într-un timp cu mult mai 
îndelungat ne-am conservat fiinţa noastră naţională, personalitatea 
noastră naţională, limba noastră naţională, obiceiurile, moravurile, 
sentimentele şi conştiinţa noastră naţională şi că avem voinţa clară şi 
hotărâtă de a exista tot aşa şi pe viitor”. 

Drept urmare, declarau solemn că „la aceste sărbători de caracter 
exclusiv naţional maghiar, în multe privinţe foarte vătămătoare pentru 
noi, nicidecum nu luăm parte, ci, din contră, protestăm în contra acestor 
înscenări înşelătoare...” („Tribuna”, 1896, nr. 87; vezi şi T. V. Păcăţian, 
Cartea de aur, vol. VIII, p. 791). În cadrul mitingurilor de la Viena — 9 iunie 
1896, precum şi al aceluia de la Paris — 11 iulie 1896, naţionalităţile aliate 
din Austro-Ungaria au protestat vehement împotriva serbărilor mileniului 
(Vezi Şt. Pascu, Un meeting de protestation à Vienne contre les fêtes du 
millénaire hongrois (1896), în «Revue de Transylvanie», V, 1939, nr. 3, p. 
301-368). 


A contribuit desigur la crearea prăpastiei între unguri şi 
popoarele nemaghiare şi concepţia exclusivistă de guvernare 
a maghiarilor: naţia — castă nobiliară — cu excluderea 
maselor fără blazon, adică a guasiunanimităţii românilor, 
slovacilor şi sârbilor. Cauza principală a  neasimilării 
milioanelor de români, în ciuda unei dominaţii ungureşti 
milenare, rezidă, însă, în formidabila vitalitate a poporului 
născut din amestecul vigorii romane cu forţa poporului dac, 
complex mereu împrospătat în cursul veacurilor cu sângele 
viguros al barbarilor, care, pe măsură ce se aşezau în mijlocul 
maselor ţărăneşti daco-romane, erau asimilați de aceştia. 

Nimic nu-i apropia pe români de unguri. Dimpotrivă, totul îi 
despărţea: de o parte, dulceaţa limbii latine, de alta, 
asprimea limbii fino-ugrice a ungurilor plină de asperităţile 
consoanelor duble (csopdes, scipked, szeg), limbă atât de 
diferențiată de toate celelalte graiuri europene!, de o parte 
caracterul mândru, orgolios (hautain) al rasei maghiare («/es 
magyars ont rarement pratiqué la vertu de la moderation», 
spune despre urmaşii lui Arpâd Wickham Steed), de alta firea 
blânda şi atât de modestă a ţăranului român. 

Contrastele acestea au săpat prăpastia între cele două 
naţiuni, pe care destinul le-a făcut să conlocuiască pe acelaşi 
pământ. Duritatea tratamentului la care au fost supuşi 
românii, din primele clipe ale invaziei, din partea castei 
nobiliare maghiare a lărgit într-atât prăpastia între cele două 
naţiuni, încât într-o zi s-a ajuns la situaţia ca nici o punte să 
nu mai poată fi aruncată deasupra ei pentru a-i apropia. 

Ungurii socoteau că dacă vor înăspri la maximum duritatea 
tratamentului, vor reuşi să obţină în câteva decenii ceea cen- 


1 Tocmai această diferenţă de structură a limbii maghiare a constituit 
o barieră lingvistică pentru români, fapt recunoscut şi de către Zsigmond 
Reiner care afirma: „cât sunt de străini aceşti locuitori de limbă 
românească şi, fireşte, de contactul cu statul maghiar, o arată 
împrejurarea corespunzătoare indicaţiilor statistice — că, dintre toate 
naţionalităţile Ungariei, limba maghiară e mai puţin răspândită printre 
români. După recensământul din 1900, în timp ce dintre germanii din 
Ungaria (inclusiv Transilvania — n.n.) 30,7%, dintre slovaci 15%, dintre 
sârbi 11%, abia 8,7% dintre români ştiau ungureşte” (Zsigmond Reiner, A 
Keleti vallású magyar nemzeti egyház szervezése, Budapest, 1907, p. 53). 


au reuşit să realizeze în timpul unui mileniu de stăpânire 
violentă. 


Greşeli capitale 


Era o greşeală de perspectivă istorică. Această greşeală 
face parte din însăşi firea poporului unguresc. Unghiul pur 
obiectiv sub care ungurii îşi imaginează evoluţia istorică a 
fost admirabil caracterizat de Ed. de Laveleze în «La Revue 
des Deux Mondes» în 1866: „Maghiarii, spune el, nu zăresc 
decât ceea ce este conform cu dorinţele lor, pentru ceea ce 
contrariază aceste dorinţe ei sunt orbi”. 

Nimic mai greşit decât a-ţi închipui că ceea ce n-a putut să 
desăvârşească prin prigoană timp de 1.000 de ani „când 
românii au fost osândiţi să trăiască mai mult sub pământ” 
(expresia este a scriitorului ardelean Liviu Rebreanu), vei 
reuşi să înfăptuieşti într-un secol în care, în ciuda zidurilor 
chinezeşti ridicate de maghiari, lumina civilizaţiei pătrunsese 
până în satele cele mai îndepărtate ale Transilvaniei! 

Toţi guvernanţii unguri au stăruit, însă, în această greşeală, 
susţinând că salvarea Ungariei este în funcţie directă de 
deznaţionalizarea naționalităților nemaghiare. Aceasta era 
mentalitatea întregii clase suprapuse la sfârşitul veacului al 
XIX-lea şi ea a fost transmisă din generaţie în generaţie. 
Ardoarea şi zelul în punerea în aplicare a acestei metode 
echivala cu un certificat de patriotism. 

Sacrificarea naționalităților pe altarul mitului Coroanei Sf. 
Ştefan a fost principiul director al întregii politici interne 
ungureşti în cadrul Monarhiei dualiste. Diferenţa între 
moderați şi şovinişti era doar o simplă deosebire de metodă 
nu însă şi de program. Primii cereau ca sacrificarea 
naționalităților să fie consimţită voluntar de acestea, cei din 
categoria a doua preconizau metoda violenţei. «C'était la 
même Jeannette, mais autrement coiffée». 

Astfel, însuşi Coloman Szeli, a cărui guvernare în 1899 este 
un model de moderatie, în comparație cu aceea precedentă a 
baronului Désider Bánffy, după ce se declară adeptul statului 
maghiar unitar, clamează cu tărie că „ungurii nu vor admite 


niciodată ca să se facă din țara lor o pseudoconfederație 
elvețiană, ei fiind decişi să lupte prin foc şi sabie contra unor 
asemenea tendințe”. 

Sub noul regim al „moderaţiunii”, instaurat în 1899, 
românii neabstenţionişti dimpreună cu celelalte naţionalităţi 
nemaghiare reuşesc să trimită în 1901 un număr de 5 
deputaţi!...! 


Românii reintră în arena politică 


Anul 1905 este un an de o importanţă covârşitoare pentru 
evoluţia politică a românilor transilvăneni. Intr-adevăr, după 
ce au dus o politică stearpă de pasivitate şi abstenţiune, 
echivalând într-un regim autocrat şi despotic cu 
autodesfiinţarea politică, românii se hotărăsc să reintre în 
arena politică?, alături de celelalte naţionalităţi persecutate, 
sârbii şi slovacii, pentru a face să triumfe ideea de libertate şi 
de egalitate. Lupta cot la cot cu sârbii şi slovacii era, după un 
deceniu, aplicarea pe teren a alianţei încheiate în 1859 între 
cele trei naţionalităţi oprimate, precursoarea Micii Antante de 
mai târziu.’ 

Lupta avea să fie dintre cele mai dificile, deoarece ungurii 
erau hotărâți să realizeze în practică „himera Statului unitar 
exclusiv maghiar”, după cum o numeşte prinţul Valentin 
Bibescu“, acest ideal irațional şi ilogic al ungurilor. 


1 Raportând acest număr de deputaţi la numărul populaţiei 
româneşti, majoritară în Transilvania, reieşea: un deputat la 564.200 
locuitori (vezi T. V. Păcăţian, op. cit., VIII, p. 856). 

2 În cadrul Conferinţei de la Sibiu, din 10 ian. 1905, Partidul Naţional 
Român din Transilvania a hotărât o nouă tactică de luptă, noul activism 
politic, impusă de noile condiţii interne şi internaţionale (T. V. Păcăţian, 
op. cit., VIII, p. 165-174). 

3 La 10 august 1895, a avut loc la Budapesta Congresul 
naționalităților română, sârbă şi slovacă care a adoptat hotărârea de a 
lupta într-o strânsă alianță pentru apărarea individualității lor, a 
drepturilor lor naționale (/bid., vol. VII, p. 762-769). 

4 Vezi Scotus Viator (R. W. Seton-Watson), La Persécution politique 
en Hongrie (Appel à l'opinion publique), Paris, 1908. Ediţia franceză a 
lucrării a fost tradusă din engleză şi prefațată de prințul Antoine Valentin 


Maghiarizarea prin violenţă 


Parlamentul din Budapesta votează maghiarizarea numelor 
oraşelor şi satelor transilvănene; el ia măsuri pentru 
maghiarizarea în masă a numelor româneşti de familie.? 
Stațiile de cale ferată purtând vechi nume româneşti sunt 
botezate cu numiri exclusiv maghiare. Toate acestea pentru a 
da ținuturilor locuite de români un climat eminamente 
unguresc. 

Regimul presei se înăspreşte. Ziarele româneşti sunt 
interzise de a fi difuzate. Nici o gazetă nu poate apărea fără o 
prealabilă cauţiune. Cine îndrăzneşte să discute un simplu 
proiect de lege şi să ia atitudine împotriva lui este sancţionat 
(cazul editorului Branik din Ujvidek). Cine se încumetă să 
afirme că o lege specială derogă de la principiile stabilite de 
legea naționalităților este pur şi simplu întemnițat (cazul a 
trei editori români condamnaţi: doi, la câte 18 luni închisoare 
şi unul la 10 luni, pentru faptul de a fi criticat faimoasa lege 
Apponyi, prin care se  maghiariza aproape complet 
învăţământul şcolar).* 

Orice articol în favoarea naționalităților asuprite era taxat 
drept „excitare împotriva naţiei ungare” şi autorul era 
pedepsit cu închisoare şi amenzi însemnate. 

„Persecuţia, spunea Seton-Watson în 1907, a fost împinsă 


Bibescu. 

1 T. V. Păcăţian, op. cit., VIII, p. 27-29. Despre acţiunea iniţiată în anul 
1897 de guvernul Bánffy Dâsider, vezi şi Vasile M. Theodorescu» 
Transilvania sub maghiari şi români, Bucureşti, 1941, p. 72-82. 

2 În anul 1898 a apărut lucrarea lui Simon Telkes, Hogy 
magyarositsuk a vezeték neveket? (Cum să maghiarizăm numele de 
familie?), în care se arată că „numele maghiar este un fel de crez politic 
pentru fiecare maghiar”... „Maghiarizarea numelui este un jurământ de 
fidelitate, un legământ patriotic”. Deja până în anul 1896 se schimbaseră 
14.000 de nume. 

3 Redactorul responsabil al „Luptei” a fost condamnat pentru un 
articol de fond în care condamna legile şcolare („Telegraful român”, LV, 
nr. 40 din 10/23 aprilie 1907, p. 163); redactorul „Foii diacezane” din 
Caransebeş a suferit rigorile legii pentru acelaşi motiv („Telegraful 
român”, LV, nr. 97 din 4/17 septembrie, 1907, p. 399). 


până la atari limite, încât găseşti cu greu un singur ziarist 
român scriind la un ziar politic, care să nu fi fost în închisoare 
pentru vreun delict politic”! 

Dreptul de reuniune şi de asociaţiune era atât de îngrădit în 
practică, în disprețul unor dispoziţii legale liberale 
înmormântate în arhivele colecţiilor de legi, încât el devenise 
aproape inexistent în fapt. Adunările trebuiau declarate în 
prealabil şi în urmă autorizate. Un ofiţer de poliţie ungur 
asista la toate reuniunile şi avea dreptul să dizolve în orice 
moment adunarea. Se interziceau întrunirile pentru cele mai 
puerile motive de formă. Astfel, într-un moment în care se 
agita chestiunea sufragiului universal, românilor le-a fost 
interzisă o adunare având înscrisă această chestiune pe 
ordinea de zi, pentru motivul că nu s-a specificat în mod 
expres de către organizatorii întrunirii dacă este vorba de 
discuţia sufragiului universal... în Ungaria sau în altă ţară! 

Cuvântătorilor le erau interzise până şi unele expresii. 
Astfel, cuvântul „slovac” trebuia să fie exclus din toate 
cuvântările.? Puteai deci asista la spectacolul divertisment al 
unei cuvântări ţinută într-o sală ticsită de slovaci, în care 
revendicau drepturi pentru... „chinezii” din Ungaria!! 

Teroarea electorală din ziua în care naţionalităţile au 
adoptat activismul politic a întrecut însă în violenţă toate 
celelalte prigoniri. Este suficient să menţionăm că votul era 
public, pentru a ne face o idee precisă despre felul în care se 
desfăşurau alegerile. 

Teroarea alterna cu corupţia, corupţia cu falsurile şi 
acestea din urmă cu fraudele. Arestările în masă ale ţăranilor 
români şi slovaci erau lucru curent în epoca alegerilor. Au fost 
şi cazuri în care s-au comis asasinate în masă asupra 
alegătorilor nemaghiari. 

Când un englez, sobru prin excelenţă în alegerea 
expresiilor sale, califică în 1907 Ungaria drept „Paradisul 


1 Scotus Viator (R. W. Seton-Watson), Political Persecution în 
Hungary, 1907; tradus în limba franceză şi tipărit la Paris, 1908. 

2 Şovinismul unguresc a atins astfel de cote paroxistice, încât în 
limba maghiară a apărut dictonul „Slovacul nu este om” (Vezi G. 
Moroianu, Les luttes des Roumains transylvains..., p. 101). 


corupţiei electorale”, uşor ne putem imagina care era 
aspectul perioadelor electorale în Ungaria sub semnul 
deznaţionalizării cu orice preț.‘ 

Toate protestele românilor — căci aceasta era singura 
armă de care dispunea românismul din Transilvania împotriva 
campaniei din ce în ce mai furibunde de maghiarizare — 
rămăseseră absolut fără nici un efect ca şi, de altfel, 
protestele înaintaşilor lor în contra metodelor similare din 
trecut. 

Abia atunci şi-au dat seama fruntaşii românilor cât a 
pierdut cauza naţională românească din Ungaria, prin 
adoptarea principiilor de pasivitate politică. 

In 1905, românii se hotărăsc să părăsească politica stearpă 
de abstenţiune, care echivala într-un regim autocrat şi 
despotic cu autodesfiinţarea politică, şi reintră în arena 
politică alături de celelalte naţii persecutate, sârbii şi slovacii, 
pentru a face să triumfe ideea de libertate şi de egalitate 
naţională. 

După 35 de ani de experienţe dezastruoase pentru cauza 
românismului ardelean, se revenea în cele din urmă la 


1 Alegerile din 1910 sunt un exemplu grăitor asupra modului cum 
înțelegeau guvernele ungare să-şi atingă scopurile politice 
deznaţionalizatoare. Descriind aceste alegeri, marele istoric britanic R. W. 
Seton-Watson scria: „Trupele au fost angajate în 380 de circumscripții 
electorale din cele 413 câte sunt în Ungaria; ca răspuns la critica adusă 
unei astfel de prevederi, guvernul ungar a publicat la 15 iunie (1910) o 
declaraţie oficială în care se spune că răstălmăcirile presei asupra 
numărului de trupe folosite au fost din cale afară de exagerate, 
declarându-se, în acelaşi timp, că s-au folosit «numai 194 batalioane de 
infanterie şi 114 escadroane de cavalerie». Cu alte cuvinte — remarca 
istoricul britanic — guvernul a recunoscut un număr care este echivalent 
cu o mobilizare parțială a armatei comune. Atunci când este nevoie de 
peste 173.000 soldaţi ca să menţină ordinea în ziua alegerii, putem 
presupune cu toată siguranţa că se întâmplă ceva neobişnuit (R. W. 
Seton-Watson, Corruption and Reform în Hungary, London, 1911, p. 11). 
In astfel de condiţii, alegerile din 1910 s-au soldat cu sacrificii omeneşti, 
„au avut - după cum preciza Seton-Watson — 12 victime, inclusiv cei 5 
ţărani români omorâţi de jandarmi, în satul Mărgineni” (/bid., p. 10). 
Astfel, pe bună dreptate, alegerile parlamentare erau comparate cu „un 
adevărat război civil” („a real civil war”) (R. W. Seton-Watson, A History of 
the Roumanians, p. 428). 


principiile atât de sănătoase, formulate odinioară de marele 
patriot Şaguna. 


Planurile secrete ale şoviniştilor 


Adepții maghiarizării forţate erau însă cu totul nemulţumiţi 
de rezultatele pe care le realizaseră ungurii în Transilvania în 
cursul celor 4 decenii de guvernare despotică. 

Românii se mențineau ferm pe poziţii în ciuda înăspririi 
măsurilor de deznaționalizare. Guvernele de la Budapesta 
începuseră a fi îngrijorate. Se părea că scriitorul Gusztâv 
Beksics avusese dreptate când scria, în 1883, că minoritatea 
maghiară din Transilvania este în aşa inferioritate faţă de 
elementul românesc „încât este incapabilă să spargă zidul de 
neînvins al românilor”.! 

Atunci se iviră primele planuri, destinate a da problemei 
româneşti o soluţie radicală.? Cel mai interesant este desigur 


1l Beksics Gusztáv, A magyar politika új alapjai kapcsolatában a 
magyar fáj terjeszkedo képességével ás a földbirtokviszonyi jokkal (Noile 
baze ale politicii maghiare în legătură cu capacitatea de răspândire a 
neamului maghiar şi cu relatiile de proprietate asupra pământului), 
Budapest, 1899. 

Beksics Gusztáv a fost şi autorul unui plan secret de maghiarizare a 
românilor din Transilvania şi Banat expus pe larg în lucrarea sa 
Maghiarimea şi maghiarizarea, publicată la Budapesta în 1883. Furnizând 
numeroase date statistice oficiale, Beksics Gusztáv demonstra că blocul 
etnic românesc se întinde până dincolo de Satu Mare, Oradea, Arad şi 
Timişoara, în timp ce minoritatea maghiară este în mare inferioritate în 
Transilvania, şi, deci, incapabilă să spargă „zidul de neînvins al 
românilor”. Drept urmare, el propune o serie de măsuri, mijloace şi 
metode pentru maghiarizarea românilor din Transilvania. (Cf. Romulus 
Seişanu, Transilvania Românească, p. 48-49). 

2 În 1904, Berzeviczy Albert, ministrul Cultelor şi Instrucțiunii Publice 
a întocmit un proiect pentru modificarea legilor privitoare la „instrucţiunea 
populară”. În proiect se prevedea ca o serie de meserii să fie predate în 
limba maghiară. Inspectorii şcolari aveau obligaţia să controleze dacă se 
respectă instrucţiunile cu privire la predarea limbii maghiare în şcolile 
nemaghiare. În şcolile cu un învăţător, se preda limba maghiară 9 ore 
săptămânal pentru vorbire şi alte 3 pentru scris; numărul lor creştea în 
cazul unor şcoli cu mai mulţi învăţători. Se stabileau măsuri disciplinare 
pentru învățătorii care nu acordau atenţie cuvenită limbii maghiare. In 


acela publicat de Antâl Huszâr în 1907 şi intitulat „Românii 
din Ungaria”. Lucrarea a fost tipărită pe cheltuiala guvernului 
ungar şi — amănunt preţios — ea era destinată a fi folosită 
„în chip confidenţial numai de unii dintre membrii Guvernului 
unguresc”.! 

Toate aceste măsuri de prevedere cu privire la eventuala 
dezvăluire a conţinutului cărţii sunt justificate prin caracterul 
radical al măsurilor de deznaționalizare propuse de autor. Nici 
unul din compartimentele vieţii româneşti ardelene nu era 
trecut cu vederea. Pentru fiecare redută a rezistenţei 
româneşti erau preconizate mijloacele de distrugere cele mai 
adecvate, recte cele mai dure. 

Autonomia Bisericii Ortodoxe româneşti era până atunci o 
citadelă inexpugnabilă, de care se loveau mereu atacurile 


cazul când într-o şcoală confesională sau comunală vor fi înlăturați 
succesiv doi învăţători pentru asemenea neglijenţă, şcoala respectivă era 
înlocuită cu una de stat. Vezi Un champion de la magyarisation: Albert de 
Berzeviezy, în «Revue de Transylvanie», tom. Il, nr. 4, 1934. 

1 Din îndemnurile şi indicaţiile a doi dintre cei mai inveteraţi 
promotori ai politicii de deznaționalizare, conții luliu Andrássy, ministrul de 
Interne şi Albert Apponyi, ministru al Cultelor şi Instrucțiunii s-a elaborat 
un voluminos tratat intitulat: A magyarországi románok (Românii din 
Ungaria), Budapest, 1907, p. 953, XXXIX, semnat de Antâl Huszár, care 
conţinea planurile şi măsurile pentru desfiinţarea românilor ca naţiune. 
Tratatul a fost tipărit în numai 25 de exemplare, exclusiv pentru uzul 
guvernului ungar, având caracter strict secret şi confidenţial şi a fost pus 
în aplicare chiar din anul apariţiei sale prin legiuirile lui Apponyi, 
constituind în sine un act grav de autoacuzare a guvernului maghiar. 
Două din aceste exemplare se păstrează în România, unul la Biblioteca 
Universităţii din Cluj (care poartă şi semnătura autografă a autorului), al 
doilea la Biblioteca Academiei Române. Antâl Huszár însuşi reproduce în 
facsimil foaia de titlu, care are următorul cuprins: A Magyarorszăgi 
románok — Bizalmas használatára — Munkatársak közreműködèsèėvel, irta 
Huszár Antál, M. kir Belügyminiszteri fordito, Budapest, 1907 (Românii din 
Ungaria. Spre întrebuințare confidențială. Scrisă cu concursul mai multor 
colaboratori de Antál Huszár, translator în Ministerul de Interne,) 
Budapesta, 1907. Tiparul tipografiei regeşti ungare de stat (1063). 

Vezi şi Onisifor Ghibu, Un livre secret du gouvernement hongrois: Les 
Roumains de Hongrie et la nécessité de les magyariser, în «Revue de 
Transylvanie», tome l, 1934, p. 61-72 şi Un plan secret al guvernului 
unguresc din 1907 privitor la maghiarizarea românilor din Transilvania, 
Cluj, 1940. 


înverşunate ale maghiarilor. Autorul, în faţa acestei situaţii, 
preconiza pur şi simplu distrugerea acestei autonomii şi 
abrogarea statutului ei organic. Biserica greco-catolică era o 
manifestare a unei concepţii separatiste româneşti, deci un 
obstacol în calea unităţii Statului maghiar. Autorul planului de 
maghiarizare totală şi rapidă propunea guvernului 
încorporarea ei în biserica catolică, ceea ce echivala în fapt cu 
suprimarea greco-catolicismului. 

Huszár Antâl recomanda în mod confidenţial miniştrilor 
unguri şi alte măsuri tot atât de... inofensive, ca: 
maghiarizarea tuturor şcolilor româneşti, agravarea 
pedepselor ce urmau a fi aplicate ziariştilor români care nu 
scriau pe placul guvernului; Antâl îi sfătuia în acelaşi timp pe 
miniştri să dispună ca ziariştii români condamnaţi pentru 
delicte de presă să execute pedepsele în închisorile criminale 
şi nu în acelea politice. Totodată, autorul planului de 
deznaționalizare preconiza un control sever al tuturor 
asociaţiunilor culturale româneşti ce reuşiseră să se menţină, 
în ciuda teroarei exercitate împotriva membrilor lor, 
desfiinţarea societăţii culturale  „Astra”, colonizarea 
Transilvaniei cu elemente etnice maghiare şi multe alte 
măsuri similare. 

Acesta era fericitul regim sub care trăiau românii în 
Ungaria la începutul acestui veac şi acestea erau 
perspectivele existenţei ce le era hărăzită în viitor. 

În acest timp, propaganda maghiară în străinătate făcea 
eforturi disperate pentru a convinge Apusul de bunul 
tratament la care era supusă naționalitatea română în „raiul 
naționalităților” care se chema Ungaria. 

Domnul Dionisie de Pazmandy, de pildă, avea curajul de a 
scrie la sfârşitul secolului trecut în ziarul «L'Independence 
Belge» din Bruxelles, că „nimeni nu caută în Ungaria să 
stânjenească dezvoltarea intelectuală şi materială a 
românilor, nici să le răpească limba, obiceiurile şi celelalte 
atribute naţionale”.! 


1 G. Moroianu, Les luttes des Roumains transylvains pour la liberté et 
l'opinion europeénne..., p. 117. 
Cât priveşte modul cum guvernele de la Budapesta înțelegeau să nu 


Toate aceste încercări de a denatura adevărul au rămas de 
data aceasta fără rezultat, asociaţiunile româneşti din 
străinătate având grija de a prezenta Apusului aspectul real al 
problemei. 


Bjørnstjerne Bjørnson şi problema românilor 
transilvăneni 


Aşa se explică de ce marele scriitor norvegian Bjørnstjerne 
Bjarnson a refuzat invitaţia pe care i-a făcut-o Comitetul 
unguresc, organizator al Congresului Interparlamentar care a 
avut loc la Budapesta în 1907, de a participa la acest Congres 
şi tonul violent al scrisorii pe care a adresat-o ungurilor cu 
acest prilej. 

„În tinereţea mea, scrie ilustrul scriitor norvegian, am iubit 
şi am admirat mult poporul maghiar, atunci când a fost 
oprimat şi vărsa lacrimi amare. Dar, mai târziu, când l-am 
studiat mai îndeaproape şi când m-am convins de 
nedreptăţile pe care le comite faţă de celelalte naţionalităţi 
care locuiesc cu el în Ungaria, am început să detest 
şovinismul lui. Sunt convins că în afara Ungariei nu mai există 
nimeni care să nu aibă aceleaşi simţăminte şi credeţi-mă că 
aceste injustiţii vor duce, mai devreme sau mai târziu, 
Ungaria la pieire”.! 


stânjenească dezvoltarea materială a românilor, este suficient să arătăm 
că în anul 1906 parlamentul unguresc a votat o lege care subordona 
crearea oricărei întreprinderi industriale de aprobarea prealabilă a 
ministerului de resort. După mărturisirea subsecretarului de stat 
Szterenyi, scopul acestei legi era să dea de lucru muncitorilor maghiari 
prin înfiinţarea de fabrici cu condiţia ca 75% din lucrători să fie maghiari. 
(Cf. |. Moga, L'orientation economique de la Transylvanie în „Revue de 
Transylvanie”, 1940, p. 96). Caracterul şovinist al acestei legi este 
evident, iar preţul acestei politici a fost ruinarea industriei Transilvaniei. 
Astfel, din 2643 întreprinderi industriale, având mai mult de 20 lucrători, 
Budapesta deţinea 1296, adică aproape jumătate, în timp ce Transilvania 
rămînea doar cu 382 de întreprinderi, fiind practic redusă la rolul de 
provincie vasală, de simplă furnizoare de materii prime pentru industria 
mare centralizată în jurul Budapestei. (Vezi Simion Mehedinţi, Ce este 
Transilvania ?, Bucureşti, 1940, p. 40-41). 


1 Textul a fost publicat în „Neue Freie Presse” din Viena, 19 oct. 


Pentru ce luptă românii? 


În disprețul tuturor sfaturilor de moderaţiune pe care le 
primeau mereu din partea celor mai ilustre personalităţi 
europene, ungurii continuau să  înăsprească regimul 
naționalităților, având o singură ţintă: unificarea prin 
maghiarizare. 

Contele Ştefan Bethlen, despre care prof. Silviu Dragomir 
spune că era în fruntea mişcării destinate să paralizeze viaţa 
culturală şi economică a Transilvaniei, clama în 1907: „Acum 
ori niciodată”!, iar Desider Bânffy, în acelaşi an, respingea 
orice idee de compromis, împotrivindu-se oricărei soluţii 
tranzacţionale în chestiunea naționalităților. 

„Noi vrem, scria el, un stat maghiar naţional şi unitar, pe 


1907; reprodus apoi în „Telegraful român”, 26 octombrie 1907, nr. 111, p. 
455; Vezi şi |. Lupaş, Paralelism istoric, Bucureşti, 1937, p. 229-232. 

Astfel îşi motiva marele om de cultură norvegian refuzul de a 
participa la Conferinţa interparlamentară pentru pace organizată la 
Budapesta în 1907, doar la două luni după votarea de către Parlamentul 
maghiar a faimoaselor legi Apponyi de tristă amintire prin care se 
sugruma învăţământul în limba maternă al naționalităților nemaghiare din 
Ungaria. În scrisoarea adresată preşedintelui comitetului ungar de 
organizare a Conferinţei interparlamentare publicată în revista „A Hir” din 
Budapesta în acelaşi an, scriitorul norvegian declara între altele: „Cel mai 
mare fariseism este de a te face apostolul păcii, fără a începe totuşi cu 
propria-ţi ţară. Dacă, de exemplu, contele Apponyi..., care procedează 
într-un mod ruşinos faţă de naţionalităţi ar veni la acest Congres de pace 
ca reprezentant al poporului său, aş face toate eforturile pentru a-l 
expulza din sală”, în polemica cea urmat acestei scrisori, Bjarnstjerne 
adăuga: „A declara război la tine acasă, în Ungaria, numeroaselor naţiuni 
şi a face în acelaşi timp declaraţii pacifice la Congres, iată un lucru care 
nu poate fi tolerat. Or, reprezentantul cel mai caracteristic al acestei 
mârşăvii organizate este contele Apponyi”... Atitudinea fermă a ilustrului 
scriitor, apărător al naționalităților asuprite, a produs o puternică impresie 
în opinia publică a Europei. lată ce scria despre el Benedetto Croce: 
„Naţionalităţile oprimate, slovacii, românii şi sârbii, găsiră în Europa un 
Victor Hugo al noilor timpuri, pe norvegianul Bjørnstjerne care se făcu 
apărătorul şi răzbunătorul lor în faţa lumii civilizate” (G. Moroianu, op. cit., 
p. 100-101; Const. Graur, op. cit., p. 238-240; 439-440). 

1 Gróf Bethlen István, A Mezőség és az erdélyi magyarság, Văsărhely 
(Ungurii din Mezöség şi Ardeal), 1907, p. 4-5. 


când ele (naţionalităţile) voiesc un stat poliglot, cu drepturi 
egale pentru toate naţionalităţile”.! 

Este interesant de subliniat în această frază, scrisă de unul 
dintre cei mai înverşunaţi partizani ai maghiarizării prin 
violenţă, deci — după concepţia ungară unul dintre cei mai 
mari patrioţi — țelul pe care-l revendicau naţionalităţile din 
Ungaria: drepturi egale într-un stat în care să se respecte 
limba fiecărei naţionalităţi. 

Unde este deci buna credinţă a acelor care susţin că 
românii din Transilvania luptau să producă dezagregarea 
monarhiei dualiste austro-ungare, tinzând la o Daco-Românie, 
în limitele Daciei străvechi?! 

Este incontestabil că şi de o parte şi de alta a Arcului 
Carpatic, în sufletul fiecărui român exista credinţa în 
împlinirea destinului românesc — UNIREA; — realizarea, însă, 
a acestei speranţe era un ideal atât de îndepărtat, încât el 
sălăşluia în străfundurile sufleteşti, în forme foarte vagi. Era 
un ideal asemănător aceluia pe care fiecare om civilizat îl 
poartă în sufletul său şi conform căruia, mai devreme sau mai 
târziu, războiul dintre popoare va înceta de a mai fi un mijloc 
de soluţionare a diferendelor dintre naţiuni. Fiecare poartă în 
el în stare latentă această speranţă, pe care numai 
conducătorii conştienţi de menirea lor o vor situa într-o zi pe 
făgaşul realizării. 

Destinul românilor a vrut ca idealul milenar să se 
împlinească în 1918. 


1 În continuare, Désider Bánffy spunea: „Ungaria poate să existe 
numai ca stat unitar naţional, deci trebuie maghiarizată, pentru că altcum 
ca stat poliglot nu are îndreptăţire de a exista. Numai statele naţionale 
unitare au doar drept de existenţă” (T. V. Păcăţian, op. cit., VIII, p. 310). Şi 
tot primul ministru Bânffy pleda, în 1906: „Interesele Ungariei cer 
ridicarea Ungariei pe extremele cele mai şovine” şi că „fără şovinism nu 
se poate realiza nimic” (R. W. Seton-Watson, A History of the Rumanians, 
London, 1934, p. 419-420. La rândul său Ministrul justiţiei, Szilagy D., în 
discursul ţinut la Presburg în ziua de 13 oct. 1894, referindu-se la 
revendicările românilor spunea: „unitatea statului ungar nu este permis să 
fie tulburată prin nici un fel de formaţiuni teritoriale naţionale şi de 
naţionalităţi, şi unitatea limbii statului o privim ca o consecuenţă necesară 
a unităţii statului ungar” (E. Brote, Chestiunea română în Transilvania şi 
Ungaria, Tip. Voința Naţională, 1895, p. 344). 


Până atunci, însă, lupta românilor de pe ambele versante 
ale Carpaţilor avea un singur ţel; să menţină nealterată fiinţa 
românismului, rezistând cu toată energia împotriva furiei 
maghiarizării. 

Incordarea între cele două tabere care se găseau faţă în 
faţă, într-o adversitate provocată de greşelile capitale ale 
conducerii politice maghiare, devenea din zi în zi mai aprigă. 
Era încleştarea uriaşă a două naţii, din care una făcea un 
efort suprem — unic în analele istoriei — pentru a rezista 
presiunii de deznaționalizare, iar a doua se străduia din 
răsputeri să anihileze această rezistenţă, pentru a o zdrobi în 
urmă. 

Dacă privim lucrurile sub acest aspect, — şi este singurul 
pe care îl impune realitatea faptelor — atunci lupta românilor 
transilvăneni, la care se adăugau din timp în timp şi 
strădaniile pentru susţinerea cauzei româneşti de dincolo de 
Carpaţi a românilor liberi din Regat, se integrează perfect în 
marea lege a naturii: The struggle for life — lupta pentru viaţă 
— dictată aici de imperativul celei mai profunde legi umane, 
instinctul de conservare. 

Marele om de stat român Take lonescu a sintetizat în chip 
admirabil aceste aspirații către libertate şi egalitate naţională 
ale românilor transilvăneni, într-o convorbire pe care a avut-o 
cu un ziarist englez în 1909. 

„Dacă aş crede — spunea el — că maghiarizarea ar putea 
să reuşească, ar trebui să mă retrag din viaţa publică, căci în 
cazul acesta ar fi inutil să mai rezistăm şi aici în Regat”... „în 
acest caz, îşi termina Take lonescu declaraţiile, n-am mai 
avea viitor!”, frază în care era conținută întreaga tragedie a 
soartei ce le era hărăzită românilor din Transilvania, dacă 
ofensiva de maghiarizare ar fi fost încununată de succes. 

Constituie oare, aceste aspirații la o viaţă naţională o formă 
a iredentismului, ori a imperialismului românesc? Desigur că 
nu! Ele constituiau cea mai firească şi mai elementară 
năzuinţă pe care o poate nutri un om într-o lume civilizată. 

Acelaşi om de stat român reproduce în „Amintirile” sale 
(Souvenirs — Paris, 1915) o convorbire pe care a avut-o cu 
Bânffy la sfârşitul secolului trecut, cu ocazia trecerii sale prin 


Budapesta. O redăm în liniile ei esenţiale. 

— Take Ionescu: „Pentru ce, ca vecini, n-am găsi un modus 
vivendi? Situaţia pe care aţi creat-o românilor din Ungaria 
este intolerabilă. Deşi n-am nici un mandat, nu văd pentru ce, 
de exemplu, n-aţi face o înţelegere ca aceea pe care aţi 
făcut-o cu saşii din Ardeal, punând măcar şcolile, bisericile şi 
câteva circumscripţii electorale la adăpost de persecuții şi 
violenţe. 

— Desider Bánffy: „Asta niciodată. Pericolul nu-i acelaşi. 
Saşii sunt numai 230.000, — şi se găsesc la 1.000 km de 
Germania. Pe când românii sunt 3 milioane şi jumătate şi se 
găsesc în continuitate geografică cu românii din regat. Asta 
niciodată!”! 

înţelegerea între vecini, propunerile pentru crearea unui 
modus vivendi între Ungaria şi România, revendicările atât de 
legitime şi de minime în acelaşi timp, pentru punerea la 
adăpost de persecuții şi violenţe ale şcolii şi bisericii 
româneşti din Ardeal constituie oare, toate acestea, 
manifestări împotriva securităţii Austro-Ungariei, constituie 
ele acţiuni iredentiste, amestec în treburile interne ale 
monarhiei habsburgice sau manifestări ale unor tendinţe 
imperialiste? Nimic din toate acestea. 

Românii din Ardeal cereau doar dreptul la o viaţă naţională 
liberă, iar fraţii lor de dincoace de Carpaţi îi susțineau în lupta 
lor, cu rezerva impusă de imperativul relaţiilor diplomatice 
dintre state. Câteodată chiar această rezervă a guvernelor 
din Bucureşti atingea unele limite care indispuneau în mod 
vădit opinia publică din România. De pildă, pentru a complace 
guvernului ungar, Dimitrie Sturdza conferă fanaticului 
maghiarizant Sándor lezensky din Ministerul Instrucțiunii 
Publice din Ungaria, pe care Constantin Xeni îl califică drept 
„omul cel mai detestat de şcolile româneşti din Ardeal”, 
decorația Coroana României.? 

Aspiraţiile imperialiste găseau dimpotrivă adepţi entuziaşti 


1 Take Ionescu, Amintiri, Bucureşti, 1923, p. 124; Vezi şi Romulus 
Seişanu, Take lonescu, Bucureşti, 1930, p. 112-113. 

2 Decorarea s-a făcut cu prilejul vizitei regelui Carol | la Budapesta în 
1897 (Vezi T. V. Păcăţian, op. cit., VIII, p. 68-71). 


în rândurile din ce în ce mai compacte ale şoviniştilor unguri. 

Marele ziarist Eugen Râkosi, redactor şef al cotidianului 
„Budapesti Hírlap”, scria cu pasiune despre o Ungarie 
cuprinzând între graniţele ei 30 milioane unguri.! 

„Ungaria celor 30 milioane unguri!” — himera 
maghiarizaţilor (à outrance!). 

Când asemenea visuri erau zămislite de o nație care 
număra între 7 şi 8 milioane de unguri — dintre care foarte 


mulţi evrei şi mai mulţi încă străini maghiarizați — cum să 
caracterizăm, altfel decât drept imperialiste, asemenea 
năzuinţe?! 


Această pasiune a grandorii nemăsurate, iată unul din 
factorii de căpetenie care se află la baza prăbuşirii statului 
ungar şi a destrămării monarhiei habsburgice: ACEST IMENS 
COLOS CU PICIOARELE DE LUT. 

Cât de modeste ne apar, în lumina celor de mai sus, 
aspiraţiile românilor ardeleni. Implinirea idealului milenar 
românesc, unirea tuturor românilor, fiind situată la întretăieri 
de vis şi de speranţe, transilvănenii îşi făureau idealuri mai 
apropiate, mai modeste şi mai lesne realizabile. Ei nu luptau 
decât pentru întronarea unei ordini legale şi pentru 
asigurarea — în cadrul monarhiei dualiste — a unei vieţi 
libere naţionale. 

Pare astăzi aproape incomprehensibil cum au putut ungurii 
să le refuze românilor şi celorlalte naţionalităţi conlocuitoare 
împlinirea acestui minim de revendicări. Într-o epocă în care 
viaţa naţională luase avânturi nebănuite în apusul Europei, 
atitudinea ungurilor faţă de naţionalităţile din Ungaria în 
general şi a românilor transilvăneni în particular, se situa 
pentru cetăţeanul liber din Occident în domeniul ireal. 

Bazaţi pe imposibilitatea Occidentului de a crede în 
realitatea prigoanei exercitate împotriva românilor ardeleni, 
ungurii, cu un cinism demn de noţiunea peiorativă a 
cuvântului Propagandă, au putut să convingă anumite cercuri 
din străinătate de absurditatea protestelor româneşti „într-o 
ţară cu legi tot atât de liberale (sic) ca şi acelea ale Statelor 
Unite şi ale Angliei”. 


1 C. |. Codarcea, La Litige roumano-hongrois, Bucureşti, 1937, p. 51. 


Dibaci în mânuirea argumentelor propagandistice, ungurii 
exploatau buna credinţă a cercurilor intelectuale din Apus — 
incomplet şi câteodată chiar rău informate asupra stărilor de 
fapt din Europa Centrală — după cum prin ventilarea în faţa 
lui Franz losif a pericolului Daco-României, reuşiseră să-l 
câştige pe împărat cu totul de partea lor în problema 
românilor din Transilvania. 

O dată mai mult, ei deplasaseră problema de pe terenul 
responsabilităţii maghiare pe acela, imaginar, al unui vast 
complot pus la cale de români pentru detronarea monarhiei 
dualiste. Era sistemul tradiţional al ungurilor de a prezenta în 
străinătate stările de fapt din Ungaria. Scriitorul american 
Charles Upson Clark în lucrarea sa Greater Roumania, 
apărută la New York în 1922, spune în această privinţă ca 
„sistemul tipic al ungurilor era să convingă străinătatea că, în 
toate, românii erau vinovaţi”.! 


Planul federalist al lui Aurel Popovici 


România se străduia din răsputeri să facă o politică de 
apropiere de Austro-Ungaria, singura în măsură de a-i asigura 
în acea vreme consolidarea statală în plină devenire. Cea mai 
bună dovadă a intenţiilor paşnice pe care le nutreau românii 
faţă de Austro-Ungaria este faimosul plan lansat în 1906 de 
românul transilvănean Aurel Popovici şi care trebuie să fie 
considerat ca o ilustrare a concepţiei politice a păturii 
superioare româneşti din Transilvania. 

_In lucrarea sa intitulată Die Vereinigten Staaten von Gross- 
Oesterreich, apărută la Leipzig, Aurel Popovici preconiza 
transformarea monarhiei dualiste austro-ungare într-un stat 
federal şi el afirma că această schimbare este singura care ar 
putea să salveze de la pieire vasta monarhie.? 


1 Charles Upson Clark, Greater Roumania, New York, 1922, p. 142. 

2 Aurel C. Popovici, Die Vereinigten Staaten von Gross-Gesterreich. 
Politische Studien zur Lösung der nationalen Fragen und staatsrechtlichen 
Krisen în Oesterreich-Ungarn, Leipzig, 1906. Lucrarea a apărut şi în limba 
română cu titlul Stat şi națiune. Statele Unite ale Austriei Mari, Bucureşti, 
1939; Vezi şi idem, Principiul de naționalitate, Bucureşti, 1894. 


„Statele Unite ale Marii Austrii” urmau să cuprindă un 
număr de 15 teritorii naţionale, având un Parlament Federal, 
o armată comună, uniuni vamale între diferitele teritorii 
componente, iar ca limbă oficială — /ingua franca — autorul 
preconiza întrebuinţarea limbii germane. 

Teritoriul naţional românesc din acest stat federativ central 
european urma să cuprindă pe toţi românii din Transilvania 
propriu-zisă, din Ungaria şi Bucovina. 

Lucrarea stârni, după cum era de aşteptat, un interes 
imens în întreaga Europă. 

Karl Renner, care avea să devină într-o zi cancelar al 
Republicii Austriece, şi mai târziu preşedintele celui din urmă 
parlament austriac, scria următoarele cu ocazia apariţiei 
planului Marii Austrii Federale: 

„Cartea face dovadă suficientă că naţionalităţile din 
Ungaria nu sunt alcătuite din nişte bieţi barbari inculţi, cum ar 
vrea să ni-i înfăţişeze maghiarii”. 

Un motiv în plus pentru ca ungurii să interzică lucrarea lui 
Aurel Popovici pe teritoriul Ungariei.! 

Se pare că concepţia federalistă a lui Aurel Popovici nu era 
deloc străină de planurile de viitor ale arhiducelui Franz 
Ferdinand. Acesta cunoştea teroarea pe care o exercitau 
maghiarii în teritoriile româneşti, controlate de ei în mod 
exclusiv din ziua inaugurării sistemului dualist şi dorea o 
îmbunătăţire a soartei românilor transilvăneni, spre deosebire 
de unchiul său, Franz losif, pe care intrigile ungureşti îl 
făcuseră să fie cu totul indiferent faţă de suferinţele 


1 Karl Renner în lucrarea sa Grundlagen und Entwicklungszielen der 
Gesterreich-Ungarischen Monarchie, referindu-se la cartea lui Aurel C. 
Popovici, scria „Cartea a fost imediat interzisă în Ungaria, ceea ce va 
contribui mult la răspândirea ei foarte meritată. Austriecii, care se tem că 
în asemenea studii vor da de utopiile cele mai sterile, găsesc în această 
carte, cel puţin foarte mult material istoric şi politic, care, numai el, şi încă 
ar face ca scrierea să merite a fi citită. Acest material trădează un scriitor 
foarte îndemânatic, cu o înaltă cultură, bine informat în literatura politică 
a francezilor, englezilor, germanilor, maghiarilor şi românilor — aşa cum 
maghiarii n-au la fel, iar germanii austrieci abia dacă vor fi având. Dovadă 
suficientă că naţionalităţile din Ungaria nu sunt alcătuite din nişte bieţi 
barbari inculţi, cum ar vrea să ni-i înfăţişeze maghiarii” (Vezi şi Const. 
Graur, op. cit., p. 218-220). 


românilor, „supuşii săi credincioşi”. 

Nu o dată, arhiducele Franz Ferdinand îşi exprimase 
indignarea faţă de metodele despotice de guvernământ ale 
ungurilor şi într-o zi el nu-şi putu reţine un strigăt de revoltă, 
exclamând: „Ungurii au comis o lipsă de tact venind în 
Europa”. 

Dacă în lumina ultimelor cărţi apărute cu privire la Franz 
Ferdinand este exagerat de a se afirma că arhiducele nutrea 
o simpatie excepţională faţă de români, nu este însă defel 
exagerat a declara că pentru unguri moştenitorul tronului 
nutrea o adevărată antipatie, provocată de ambiția 
nemăsurată a acestora din urmă. Moartea tragică a 
arhiducelui nu numai că nu i-a afectat pe unguri, dar i-a făcut 
să răsufle uşuraţi.! 

Constantin Xeni, biograful şi amicul intim al lui Take 
lonescu, în lucrarea sa despre marele om politic român, scrie: 
„Războinicii austro-ungari profitară de atentatul de la 
Sarajevo, cu o bucurie macabră”.? 

Este absolut sigur că prin federalizarea Austriei, Franz 
Ferdinand nu urmărea atât consolidarea poziţiei diferitelor 
naţiuni din monarhia poli-naţională, cât aceea a „Coroanei 
Habsburgilor”. Interesele românilor concordau însă, de 
această dată, cu acelea ale Coroanei imperiale. Era deci firesc 
ca viitorul împărat să le susţină cu căldură, luând poziţie 
fermă împotriva ungurilor, adversari atât ai unei monarhii 


1 Guvernul şi aristocrația maghiară au primit cu mare satisfacţie 
vestea morţii lui Franz Ferdinand. lată ce nota istoricul Hermann Wendel: 
„Granzii maghiari jubilau, în intimitate, pentru moartea celui mai 
primejdios adversar al lor. Doctorul Dimovitsch, preşedintele Landtagului 
bosniac îşi exprimă în faţa primului ministru ungar, oroarea de crima 
săvârşită. Tisza învăluindu-şi rău batjocora în falsă devoțiune, îl 
întrerupse: — Bunul Dumnezeu a vrut aşa; şi bunului Dumnezeu trebuie 
să-i fim recunoscători pentru toate” (Hermann Wendel, Der Kampf der 
Sudoslaven, p. 6-45). 

2 C. Xeni, Tache Ionescu, ediţia a Ill-a, Bucureşti, 1933, p. 289. În anul 
1914, contele Apponyi Albert, şeful opoziţiei din parlamentul ungar, scria: 
„când Tisza a anunţat oficios că a făcut declaraţie de război, cu o 
satisfacţie ameţită de triumf, a răspuns: «În fine». Desigur, a fost unicul 
parlament din lume în care comunicatul declaraţiei de război a fost primit 
cu bucuria unei mulţumiri sufleteşti ” (Fényes S., op. cit., p. 100). 


puternice, cât şi ai unei naţionalităţi româneşti de sine 
stătătoare. Pentru unguri, într-adevăr, Statul Federal al Marii 
Austrii însemna sfârşitul visului imperialist al Ungariei de 
treizeci de milioane unguri, după cum el trebuia să însemne 
sfârşitul  milenarelor privilegii, create prin uzurpare şi 
menținute prin cea mai înverşunată teroare. 


Intoleranţa ungară, cauza primordială a prăbuşirii 
monarhiei dualiste 


Planul federalist din 1906 a eşuat din cauza împotrivirilor 
maghiare. Nu este hazardat de a afirma azi, că dacă în 1906 
ambițiile nemăsurate ale ungurilor n-ar fi pus stavilă 
reorganizării monarhiei dunărene pe baze federaliste, istoria 
Europei n-ar fi cunoscut grozăviile războiului din 1914 şi deci 
nici pe acele ale războiului din 1939, consecinţă implacabilă a 
primului război mondial. 

Oamenii politici clarvăzători, publicişti şi ziarişti cu renume 
mondial au fost unanimi în a recunoaşte că politica 
intolerantă a ungurilor faţă de naţionalităţi a produs în centrul 
Europei un focar de nelinişti şi tulburări, extrem de periculos 
pentru pacea întregului continent. 

încă din 1890 lordul Fitzmaurice atrăsese atenţia 
guvernanţilor de la Budapesta, într-o serie de articole 
publicate în „Pall Mall Gazette” din Londra, asupra 
consecinţelor incalculabile, şi chiar fatale, pe care putea să le 
aibă pentru Imperiul Austro-Ungar atitudinea provocatorie a 
ungurilor faţă de toate naţionalităţile din Ungaria în general şi 
faţă de românii transilvăneni, în special. 

Wickham Steed merge mai departe încă şi consideră 
politica de opresiune ungurească faţă de naţionalităţile 
conlocuitoare drept una dintre cauzele principale generatoare 
ale războiului mondial.! 

Pe de altă parte, C. Xeni declara că de fapt conducătorii 
politicii maghiare din 1914, în frunte cu primul ministru 


1 G. Moroianu, op. cit., p. 12 (Cuvântul introductiv, scris la 25 august 
1930 la Londra, de către Wickham Steed a apărut în ediţia lucrării lui 
Moroianu tipărită la Paris în 1933). 


ungur, contele Ştefan Tisza, vedeau în dezlănţuirea războiului 
salvarea maghiarismului.! 

Greşeală de perspectivă, care trebuia să fie fatală atât 
pentru dubla monarhie cât şi pentru visul de mărire 
incomensurabilă al ungurilor. 

Mai posedăm încă, în afară de nenumăratele mărturii 
străine, şi o prețioasă mărturie ungară. Diplomatul ungur, 
baronul J. de Szilassy, în lucrarea sa Der Untergang der 
Donau-Monarchie, apărută după război, la Berlin, scrie 
textual: 

„Cauza care a provocat prăbuşirea monarhiei trebuie 
căutată nu numai în politica ei generală, dar de asemenea în 
politica Ungariei, care a făcut imposibil sistemul 
guvernământului federal, împiedicând în acelaşi timp 
perfecţionarea acestui sistem în statele austriece”.? 

Acest scriitor ungur este unul dintre puţinii care au 
recunoscut greşelile săvârşite de guvernanţii ţării sale în 
trecut. „Nenorocirea ungară, spune el, a început în ziua în 
care a fost introdus dualismul austro-ungar. Dualismul a fost 
o anomalie şi el a înseninat dominaţia ungară şi germană 
(ceea ce contrazice faimoasa teorie a antigermanismului 
habsburgic din Mein Kampf) asupra celorlalte popoare ale 
monarhiei, stare de lucruri pe care civilizaţia timpurilor 
noastre nu o putea tolera”.* Şi baronul Szilassy continuă: „La 
adăpostul armatei comune, Ungaria, sau mai bine zis 
magnații unguri, stăpânii ei, au pus în practică maghiarizarea 
naționalităților, crezând că ceea ce este imposibil în lumea 
întreagă s-ar putea înfăptui la Budapesta”. „Noi, ungurii, 
continuă el, n-am vrut să învăţăm nimic, n-am vrut să ţinem 
seama de faptul că Ungaria orientală era locuită de români, şi 
mai mult, deci, că aceştia constituiau majoritatea. În 1864, 
Austria acordase românilor autonomia naţională. Trei ani 
după aceea Ungaria a violat această autonomie. O ASTFEL DE 
TORTURĂ A UNUI POPOR ÎN SEC. AL XX-LEA ERA PUR ŞI 


1 C. Xeni, op. cit., ediţia a III-a, p. 289. 

2 Szilassy, baron J. de, Der Untergang der Donau-Monarchie, Berlin, p. 
40. 

3 Ibid. 


SIMPLU INTOLERABILĂ. Sistemul federal era singurul care ar fi 
putut împiedica catastrofa. Totuşi Ungaria nu l-a vrut”.! 

Baronul Szilassy nu este, de altfel, singurul om politic 
UNGUR care a recunoscut coram populo vinovăția maghiară 
în destrămarea Ungariei şi care a țintuit la stâlpul infamiei 
metodele barbare care au caracterizat guvernarea ungară în 
primul deceniu al sec. al XX-lea. 

Contele Ştefan Bethlen însuşi face mea cu/pa, renegându-şi 
astfel trecutul de intransigenţă şovină. „Dacă, începând din 
1867, am fi recurs, spune el în 1932, la o sutime măcar din 
lupta compatibilă cu ordinea corectă, cu tratamentul egal, în 
cazul acesta în 1914 problema naționalităților în esenţa ei ar 
fi fost rezolvată”.? 

Ce dovadă mai concludentă despre tratamentul inuman la 
care au fost supuşi românii în Ungaria veacului al XX-lea, 
decât această recunoaştere formală a înşişi acelora care erau 
în fruntea mişcării de asuprire? 

inţelegem că mulţi dintre oamenii politici unguri 
contemporani şi unii dintre istoricii maghiari să nu aibă 
curajul de a înfiera în faţa opiniei publice mondiale actele 
guvernelor din trecut. Inţelegem tăcerea lor asupra acestei 
chestiuni. Orgoliul maghiar depăşeşte cu mult obiectivitatea 
ce se impune unei opere istorice. Ceea ce nu înţelegem însă 
este curajul de a justifica astăzi politica de maghiarizare prin 
violenţă, care a stârnit valurile de indignare ale întregii lumi 
civilizate. Este desigur foarte greu a pretinde unui scriitor 
ungur contemporan să aibă curajul de a înfiera, în faţa opiniei 
publice mondiale, politica de sinucidere a guvernelor 
maghiare din trecut. 

Inţelegem tăcerea multora dintre istoricii unguri asupra 
conflictului dintre  naţionalităţile din Ungaria şi  naţia 
maghiară. Ceea ce nu înţelegem însă, este atitudinea unora 
dintre istoricii unguri care îşi fac un titlu de glorie din pretinsa 
lor obiectivitate şi care caută să justifice politica de 
maghiarizare forţată pe care întreaga opinie publică a lumii 
civilizate a înfierat-o în curs de decenii. 


1 /bid. 
2 Vezi Constantin Graur, op. cit., p. 450. 


Profesorul Domanovszky şi problema Transilvaniei 


Astfel, profesorul Alexandru  Domanovszky de la 
Universitatea din Budapesta, într-o lucrare recentă în care 
polemizează cu ilustrul savant român Nicolae lorga, după ce 
ne dă o dovadă amplă de obiectivitate care-l animă atribuind 
marelui istoric român — a cărui erudiție s-a impus respectului 
tuturor oamenilor de ştiinţă din lume — epitetele de „fals 
istoric cu capricii de autor de teatru”, „jongleur” şi 
„mistificator”, trecând la analiza tendinței maghiarizante a 
înaintaşilor lui, încearcă s-o justifice prin „ideologia drepturilor 
omeneşti”, care „începând de la Revoluţia Franceză a 
provocat dispariţia particularismelor tuturor evoluţiilor de 
interes local”.! 

„Ungurii, spune profesorul Domanovszky, au căutat să 
rezolve problemele politice în spiritul noilor idei care în 
Franţa, după ce au măturat rezultatele evoluţiilor 
particulariste, au izbutit să creeze unitatea ţării; 
naţionalităţile dimpotrivă s-au străduit să facă să li se 
recunoască exigenţele lor şi viaţa lor naţională, conform 
vechiului lor particularism”.? 

Ne-am afla deci, după afirmaţiile istoricului ungur, în faţa 
unui conflict între principiul unităţii, reprezentat prin naţia 
ungară şi cel al particularismelor diferitelor naţiuni 
conlocuitoare, conflict care în Franţa a luat sfârşit prin 
triumful Franţei unitare asupra provinciilor componente. 

Nu ştim de ce profesorul budapestan atribuie revoluţiei 
franceze rolul de unificator al Franţei, unificarea — după 
umilele noastre cunoştinţe istorice — fiind fapt îndeplinit cu 
mult înainte de izbucnirea marii revoluţii franceze. Dar 
aceasta este o chestiune străină de lucrarea noastră. 

Ceea ce ştim însă cu preciziune este lipsa completă de 


1 Alexandre Domanovszky, La méthode historique de M. Nicolas lorga 
(À propos d'un compte rendu), Budapest, f.a., p. 223. Vezi şi Gheorghe |. 
Brătianu, Théorie et réalité de Vhistoire hongroise. A propos de quelques 
ouvrages récents, Bucureşti, 1940. 


2 Alexandre Domanovszky, op. cit., p. 32. 


corespondenţă între lupta violentă dusă de maghiarism 
împotriva naţiunilor locuind pe teritoriul Ungariei şi între 
sforţările de unificare din Franţa. In Franţa, evoluţia 
particularismelor a fost canalizată înspre unitate printr-un 
fenomen firesc. Particulele din „tot” au sacrificat pe altarul 
unităţii, care le lega, micile particularităţi, care le despărţeau. 

Unitatea politică a Franţei este o împlinire aflată la capătul 
unui proces natural evolutiv. Pentru a ajunge însă la acest 
rezultat pozitiv a fost necesară preexistenţa — şi acest lucru 
esenţial d-l Domanovszky de la Universitatea din Budapesta îl 
omite cu bună ştiinţă — a unei unităţi naţionale, fără de care 
unitatea politică nu este decât un cuvânt fără sens. 

Franţa unitară a fost creată pe fondul comun galoromano- 
franc. Acest fond comun a creat comunitate de amintiri şi de 
tradiţii, pe de o parte, comuniunea de aspiraţiuni, pe de altă 
parte, într-un cuvânt, naţia franceză. 

Care este fondul comun care îi unea pe unguri de naţiile 
conlocuitoare? Care sunt tradiţiile şi aspiraţiile comune 
ungurilor şi românilor de pildă? 

Pe francezul din sud îl unea aproape tot de cel din nord şi îl 
despărţea prea puţin de acesta din urmă. Pe românul din 
Transilvania îl despărţea absolut tot de maghiarul din acele 
regiuni, fără ca el să fie unit de acesta din urmă, într-o cât de 
mică măsură, prin însuşirile caracteristice a două naţiuni care 
tind să se contopească. 

În regiunile carpatice exista, e adevărat, o unitate 
asemănătoare cu aceea care s-a realizat în Franţa. Această 
unitate este aceea a românilor de pe ambele versante ale 
Masivului Carpatic, care s-a impus întregii omeniri cu aceeaşi 
impetuozitate de care au dat dovadă francezii de la Oceanul 
Atlantic până la Munţii Jura şi din Bretania până la Marea 
Mediterană, atunci când sforţările lor au evoluat înspre 
unitate. 

Ungurii au vrut să împiedice o unitate firească, care în 
mersul ei vijelios dărâmă orice obstacol, înlocuind-o cu 
creaţia artificială a imaginaţiei lor. Era fatal ca o asemenea 
încercare să eşueze în mod lamentabil, cu atât mai mult cu 
cât însuşi elementul centralizator era lipsit de forţa unităţii, 


fiind un conglomerat de naţii, a cărui sudură era formată nu 
din idealuri şi din amintiri, ci din interese materiale de castă. 

Mărturie prețioasă în această privinţă ne oferă cartea 
sociologului ungur Joseph Diner-Denes (La Hongrie. 
Oligarchie. Nation. Peuple), în care citim: „La unguri, ideea 
naţională are un înţeles cu totul special, ea excluzând cu 
desăvârşire masa populară, națiunea fiind formată în mod 
exclusiv din oligarhie, iar interesele naţionale fiind simple 
interese de castă”. 

„De altfel, spune fostul ministru al Republicii Ungare, cei 
mai mulţi dintre oligarhi nici nu sunt de rasă maghiară, din 
vechea nobilime ungurească nemairămânând decât resturi. 
Nobilimea, spune Dénes, este formată din tot felul de naţii: 
huni, avari, slavi, iazigi, secui, franci, saxoni, valahi şi valoni şi 
numeroşi cavaleri străini rătăcitori veniţi odată cu regii 
Caselor străine. Toţi aceştia formau un ciudat amestec de 
rasă şi de limbă. Singurul element de legătură dintre ele îl 
constituia privilegiile.”! 

învățatul ungur Tibor J60, ocupându-se şi el de bazele 
structurale ale naţiei sale («Nouvelle revue de Hongrie») este 
silit, în faţa evidenţelor, să recunoască că naţia ungurească 
„nu este bazată nici pe legături de sânge şi nici pe legături 
etnice”, conceptul de naţionalitate maghiară reducându-se la 
noţiunea de nobilime maghiară. «La nation hongroise est 
l'ensemble des membres de la Sainte Couronne et ces 
membres sont la noblesse». 

Prin însăşi natura lucrurilor, naţiile autohtone conlocuitoare 
cu ungurii pe teritoriul invadat de ei şi-au păstrat caracterul 
lor naţional particular, neintegrându-se naţiei dominante, căci 
caracterul social al noţiunii de naţionalitate ungară îi 
excludea de plano. 

Statul ungar, după cele afirmate de d-l Tibor J6o era 


1 Joseph Diner-Denes, La Hongrie. Oligarchie. Nation. Peuple. Paris, 
1927, p. 7. J. Diner-Denes scria: „Libertate, egalitate, independenţă şi 
naţiune, liberal, social, naţional... aceste noţiuni au în Ungaria un sens cu 
totul deosebit decât pretutindeni în alte părţi. Faţă de lumea exterioară 
ele sunt, desigur, folosite în sensurile general aplicate, dar în interiorul 
ţării nu sunt folosite consensu omnium decât într-un sens falsificat” (/b/d.). 


anaţional, supra-naţional, cunoscând două categorii bine 
distincte: „privilegiaţii, care formau națiunea şi clasa de jos 
(les roturiers), burghezii şi şerbii care nu sunt membrii 
naţiunii, dar care trăiesc o viaţă etnică autonomă”. 

Or, românii erau în quasiunanimitatea lor ţărani, reduşi în 
şerbie de nobilimea maghiară. Ei erau excluşi ipso facto de la 
privilegiile naţiei ungare. Deci, din primele timpuri, Ungaria, 
după însăşi mărturisirea învăţaţilor ei, era locuită de două 
categorii bine distincte: de o parte nobilimea, formată din 
cele mai variate tipuri etnice şi care constituia naţia, şi 
poporul, format din masele autohtone, cărora li se refuza 
naționalitatea maghiară. 

Această situaţiune s-a perpetuat de-a lungul secolelor, 
întărind în naţionalităţi conştiinţa lor naţională. O dată mai 
mult, trufia maghiară le-a fost fatală ungurilor. Când, mai 
târziu, ungurii s-au declarat gata să-i recunoască pe români 
drept maghiari, era prea târziu. Românii deveniseră conştienţi 
de nobila lor origine daco-romană şi luptau prin toate 
mijloacele împotriva tentativelor de a fi înglobaţi cu forţa în 
maghiarism. 

Explicaţiile sincere ale d-lor Dénes şi Tibor J6o vin să 
zdruncine din temelii şubredul eşafodaj construit ad-hoc de d- 
| Domanovszky. |n faţa unor asemenea explicaţiuni 
categorice, problema luptei duse de unguri împotriva 
naționalităților îmbracă cu totul alt aspect decât acela pe care 
caută să i-l imprime profesorii de la Budapesta. 

Lupta, departe de a avea caracterul unei încleştări 
ideologice între unitatea pe cale de a se împlini şi 
componentele ei, îmbrăca un caracter cu totul materialist. 
Problema maghiarizării prin forţă era pur şi simplu o problemă 
de dominație politică. 

Ungurii fac parte din categoria popoarelor cu „presiune 
demografică slabă şi mijlocie”.! Pe teritoriul Transilvaniei, ei 
au întâlnit o populaţie românească, bucurându-se de o 
„Suprapresiune demografică”. Singura soluţie logică şi 
raţională a problemei era colaborarea pentru binele ambelor 


1 Dr. Anton Reithinger, Das wirtschaftliche Geschichte Europas, 
Stuttgart-Berlin, 1936, p. 17. 


naţiuni conlocuitoare. Ungurii n-au înţeles însă că coopereze, 
ci au vrut să înglobeze în naţia lor, atât de redusă 
numericeşte, impunătoarea masă a milioanelor de români. 

Dacă numărul puţin ridicat al maghiarilor ar fi găsit în forţa 
rasială o compensaţiune, desigur că raportul de forţe între 
elementul dominant unguresc şi cel aservit al minorităţilor n- 
ar fi fost atât de dezavantajos pentru unguri. Elementul 
absorbant, însă, era format dintr-o masă eterogenă, pe câtă 
vreme acel ce urma să fie absorbit prin asimilare forțată era 
pur de orice amestec rasial tardiv. Maghiarizarea forţată era 
deci contrară legilor naturii. Fruntaşii şovinismului maghiar 
aveau conştiinţa netă a acestui raport de forţe favorabil 
românilor transilvăneni, dar potrivit însuşirii lor de a lua 
dorinţele drept realităţi, sperau să producă o schimbare 
radicală a situaţiei, violentând conştiinţele. 

Incă din 1859, colonelul austriac Jankovsky! preconiza 
unirea saxonilor cu maghiarii pentru înfrângerea „forţei 
brutale a românilor”, iar în 1905, Endre Barabás, înverşunat 
maghiarizant, făcea să se profileze prin faţa ungurilor 
aspectul unei  Transilvanii în care românii aveau să 
cucerească într-o zi puterea. „Nu este decât o chestiune de 
timp”, scria el denunţând forţa crescândă a masei româneşti 
din Transilvania.? În 1913, fostul premier Coloman Szell era şi 


1 Pentru colonelul Jankovsky, chiar în anul 1859, la scurt timp după 
unirea Moldovei cu Muntenia, „unirea tuturor românilor într-un singur 
stat” devenise inevitabilă. (M. Popescu, Documente inedite privitoare la 
istoria Transilvaniei (1348 — 1859), Bucureşti, 1929; Silviu Dragomir, La 
Transylvanie Roumaine et ses minorités ethniques, Bucureşti, 1934, p. 
30). 

2 Endre Barabâs, cunoscut persecutor al şcolii româneşti din 
Transilvania înainte de 1918 şi fervent susţinător al propagandei 
revizioniste în perioada interbelică, scria: dacă populaţia ungară din 
câmpie continuă să nu acorde mai multă atenţie acestei părţi a ţării, masa 
românească, superioara prin număr, proprietate şi bogăţie va cuceri 
puterea; nu este decât o chestiune de timp” (Barabâs Endre, Az 
erdelyreszi nepfajok birtokarânya / Raporturile de proprietate ale 
neamurilor din Ardeal, în „Közgazdasági Szemle”, 1905 [34], p. 817-836). 
Doi ani mai târziu, în 1907, contele István Bethlen îndemna autorităţile 
maghiare să grăbească procesul de maghiarizare a românilor, pentru a 
opri procesul legic de făurire a statului naţional unitar român şi eliberarea 


mai categoric încă, afirmând la Cluj: „Ungurii au pierdut 
Transilvania!”! 

În loc să slăbească, persecuțiile au întărit forţa de 
rezistenţă a românismului, solidaritatea naţională călindu-se 
sub văpaia asupririlor. 

Însuşi profesorul  Domanovszky recunoaşte, după 
încercările sale infructuoase de a justifica acțiunea de 
maghiarizare, că tot mai bună ar fi fost calea pe care au 
ocolit-o înaintaşii săi şi anume „aceea a respectului fiinţei 
naţionale a tuturor popoarelor locuind în Ungaria”. 

„Trebuie să mărturisim, spune el, că recunoaşterea vechilor 
privilegii particulare ar fi servit mai bine cauza înţelegerii cu 
naţionalităţile”. 


Legea Apponyi 


Istoricul ungur se gândeşte desigur la furibunda campania 
de deznaționalizare de la începutul secolului nostru, care a 
culminat prin faimoasa lege Apponyi, destinată, în intenţia 
legiuitorului din 1907, să sfărâme cca mai puternică redută a 
rezistenţei românilor din Transilvania: şcoala. 

Popor de ţărani, românii îşi păstrau fiinţa lor naţională prin 
menţinerea limbii materne. Şcoala primară constituia 
armătura întregii vieţi naţionale româneşti, pe care se 
sprijinea întreg viitorul neamului românesc din Ardeal. 

Şcolile superioare puteau fi maghiarizate; atâta timp însă 
cât fundamentul vieţii româneşti — şcoala primară — era 
românesc, nu era nici un pericol de subminare a fiinţei ei 
naţionale. 


Transilvaniei. „Aceasta e datoria generaţiei noastre şi chiar datoria ei 
supremă, căci generaţiile viitoare nu vor mai fi în stare s-o facă. Noi 
suntem ultimii, absolut ultimii care putem împlini această datorie, şi, dacă 
n-o facem, vom pierde lupta pe viaţă şi pe moarte care a început între 
români şi noi” (Grof Bethlen István, A Mezöség és az erdélyi magyarság. 
M. Văsărhely, 1907, p. 4-5). 

1 Această declaraţie a fostului premier Kálmán Szeli în faţa societăţii 
de maghiarizare de la Cluj, în 1913, echivala cu recunoaşterea eşecului 
politicii lor de maghiarizare, pe de o parte, şi cu recunoaşterea dreptăţii 
cauzei româneşti, pe de alta („Ujsâg”, Cluj, 1 martie 1914). 


Contele Albert Apponyi, ministrul Instrucțiunii Publice în 
1907, în disprețul legilor existente care proclamau dreptul 
pentru naţionalităţi de a se instrui în limba lor maternă, 
printr-o serie de măsuri care provocaseră indignarea lumii 
civilizate — şi în care nu ştii ce să deteşti mai întâi, intenţia 
de a deznaţionaliza sau perfidia metodelor întrebuințate 
pentru a masca  veritabilul caracter al dispoziţiilor 
maghiarizante — a hotărât obligativitatea studiului limbii 
maghiare în şcolile primare româneşti.! 

Limba română, limbă romanică, este profund deosebită de 
limba ungară, care aparţine celui mai restrâns grup de limbi 
indo-europene, aşa-numitul grup fino-ugric, din care fac parte 
doar limbile maghiară, finică, estoniană şi laponă. 

Nu există în ambele limbi nici un punct comun care să 
servească drept sprijin pentru uşurinţa studiului limbii 
celeilalte naţiuni. Ele sunt diametral opuse una alteia. Spre 
deosebire însă de limba maghiară, aspră şi prezentând 
sonorități dure, consecinţa unor însuşiri de consoane, limba 
română este o limbă cristalină, în care vocalele dau vorbirii 
graţie desăvârşită şi luminozităţi mediteraneene. 

Am vorbit cu zeci de tineri ţărani români refugiaţi din 
Transilvania în urma Diktatului de la Viena din 1940. Originari 
din regiunile în care maghiarismul s-a infiltrat în oarecare 
măsură în curs de secole, aceşti români n-au reuşit totuşi să 
înveţe a pronunţa corect o singură frază ungurească, deşi 
veneau în contact permanent cu ungurii, şi aceasta din cauza 
asperităţii limbii ungare. 

Or, a obliga în asemenea condițiuni un copil român să 
înveţe ungureşte, ba mai mult încă, a-l obliga pe învăţător ca 
să-l înveţe pe copil în aşa măsură limba ungară, încât la 
absolvirea a patru clase primare să poată să se exprime „în 
mod inteligibil, oral şi prin scris” (art. 19 din legea Apponyi)?, 


1 T. V. Păcăţian, op. cit., VIII, p. 456-653. Legea a fost publicată în 
„Telegraful român” din 1907, nr. 73 — 78. În „Gazeta Transilvaniei” din 
1907 au apărut numeroase articole cu titlurile: Proiectele lui Apponyi (nr. 
31); În fata noului atentat (nr. 32); Proiectul lui Apponyi (nr. 33); „Darul” 
lui Apponyi (nr. 36) etc. 

2 „Telegraful Român”, an LV, nr. 75 din 10/23 iulie 1907, p. 306 nr. 


însemna pur şi simplu a transforma şcoala românească într-o 
şcoală ungară, căci, pentru a se conforma legii, învățătorii 
trebuiau să predea limba maghiară aproape în tot timpul 
orelor de clasă, materiile de predat în româneşte fiind astfel 
cu totul înăbușite. 

Art. 12 din lege prevedea că guvernul are facultatea de a 
suprima orice şcoală românească, pentru simplul motiv că 
acest lucru era reclamat de „interese superioare de stat”.! 
Hotărârea ministrului de resort era inatacabilă. Existenţa 
şcolilor româneşti depindea de  arbitrarul măsurilor 
guvernamentale ungurești. 

Ceea ce era mai grav însă era faptul că învățătorii români 
din şcolile româneşti, în afară de limba maghiară trebuiau să-i 
deprindă pe copiii români cu ideea că „aparţin nației ungare”. 

Art. 17 din legea Apponyi spunea textual: „Învăţătorii 
trebuie să întărească în elev spiritul de ataşament la Patria 
(sic) ungurească şi conştiinţa că ei aparţin naţiei ungare”.? 

Deznaţionalizarea urma deci să fie înfăptuită atât prin 
înlocuirea treptată a limbii materne cât şi prin infiltrarea în 
mintea copilului a apartenenţei sale la maghiarism. 

Era o operă de pervertire sufletească, nemaiîntâlnită în 
istoria popoarelor civilizate. Ungurii, puţini la număr, voiau să- 
şi întărească rândurile cu maghiari făcuţi, în lipsă de maghiari 
născuţi. 

Şcolile confesionale, din motive religioase lesne de înţeles, 
erau oarecum mai avantajate faţă de celelalte şcoli româneşti 
de stat, comunale şi particulare. 

Apponyi a găsit însă mijlocul de a le supune şi pe acestea 
ofensivei de maghiarizare prin mijloace indirecte care scăpau 
atenţiei opiniei publice străine. De pildă, şcolilor confesionale 


76 din 12/25 iulie 1907, p. 310. 

1 /bid. 

2 Ibid. 

3 Nu numai în şcoală românii erau obligaţi să vorbească ungureşte. 
Din volumul jubiliar al societății „Emke”, tipărit în 1910, aflăm că: „În 
urma apelului societății «Emke» moşierii au început să vorbească numai 
ungureşte cu servitorii şi lucrătorii lor valahi”, obligându-i astfel pe aceştia 
să înveţe ungureşte. Vezi amănunte la Aurel Gociman, România şi 
revizionismul maghiar, ed. a Il-a, Bucureşti, 1934, p. 206-209. 


româneşti, care se susțineau cu jertfe mari, legea le-a impus 
salarii minimale pentru învăţători. Neputându-le suporta din 
cauza bugetelor reduse, şcoala era obligată să apeleze la 
statul maghiar, care într-adevăr  întregea salariul 
învățătorului, dar câştiga prin acest mijloc dreptul de a 
dispune de şcoală. 

Numai într-un singur judeţ (Hunedoara), 180 de şcoli ale 
bisericii ortodoxe au fost nevoite să-şi închidă porţile după 
punerea în aplicare a faimoasei legi Apponyi.! Este deci 
explicabil curentul pronunţat anti-ungar pe care această lege 
l-a creat în opinia publică europeană. 


Contele Leon Tolstoi stigmatizează metodele 
maghiare 


Acela care a găsit cuvintele cele mai aspre pentru a 
stigmatiza opera de maghiarizare întreprinsă de contele 
Apponyi a fost celebrul romancier rus, contele Leon Tolstoi, în 
scrisoarea adresată revistei ungureşti „A Hir” din Budapesta, 
în 1907, apostolul de la lasnaia-Poliana, spune textual: Ceea 
ce este mai trist este faptul că în străinătate contele Apponyi 
are reputaţia unui pacifist, pe când în Ungaria el nu 
recunoaşte nemaghiarilor nici măcar calitatea de oameni. 
Orice persoană cu mintea sănătoasă trebuie să smulgă de pe 
faţa acestui om masca sa mincinoasă, pentru a arăta întregii 
lumi că nu este un binefăcător, ci o pasăre de pradă”.? 


1 În total au fost închise 350 de şcoli primare româneşti. Silviu 
Dragomir, La Transylvanie roumaine et ses minorités ethniques, 
Bucureşti, 1934, p. 163. După unirea Transilvaniei cu România însă Albert 
Apponyi acuza cu cinism poporul român de analfabetism şi încerca să 
convingă marile puteri, opinia publică europeană să accepte revizuirea 
Tratatului de la Trianon pe motiv că românii sunt analfabeți şi nu ar putea, 
ca atare, să conducă Transilvania. El arată astfel că din numărul total al 
populaţiei, 76,4% din români erau analfabeți, în timp ce dintre maghiari 
20,1%, iar dintre germani numai 2,1% (Count Albert Apponyi..., Justice for 
Hungary, p. 18). 

2 Lev Tolstoi era un bun cunoscător al realităţilor naţionale din 
Ungaria poate şi datorită faptului că avea ca secretar particular şi ca 
medic un slovac, dr. Makowetzky, care i-a fost şi biograf (G. Moroianu, op. 


Voci maghiare înfierând politica de maghiarizare 
forţată 


Dar chiar şi înlăuntrul Ungariei s-au găsit voci care să 
înfiereze atentatul la viaţa naţională românească pe care-l 
comisese guvernul maghiar aplicând legea Apponyi.! 

Ludovic de Mocsáry, unul dintre cei mai luminaţi oameni 
politici unguri de la începutul sec. al XX-lea, după ce timp 
îndelungat a profesat de la tribuna parlamentului cele mai 
largi şi mai liberale idei cu privire la relaţiile dintre unguri şi 
naţionalităţi, dezvăluie opiniei publice maghiare aspectul real 
al problemei naționalităților, pe care şoviniştii căutau să-l 
înăbuşe sub avalanşa frazelor, pe cât de grandilocvente, pe 
atât de deşarte. 

În acelaşi timp, Mocsáry denunța pericolul pe care 
atitudinea neomenoasă şi inutil crudă a guvernanţilor unguri 
îl prezenta pentru viitorul Ungariei. 

„O frică excesivă, spune el, ne împinge să comitem acţiuni 
cu adevărat extravagante. Mă refer la tendinţa generală de 
maghiarizare. Ştiu foarte bine că ici, colo se neagă acest 
adevăr, dar atunci de ce oare se aplaudă în mod frenetic în 
cele patru colţuri ale ţării ori de câte ori marele şovin Dâsider 
Bánffy repetă că patria noastră nu va fi fericită până când 
ultimul individ aparţinând rasei româneşti sau slovace nu va fi 
transformat în maghiar veritabil? Şi de ce se poate afirma 
oare, în parlamentul nostru, fără teamă de a fi pedepsit, că 
trebuie să introducem neapărat învăţământul public exclusiv 
în limba maghiară? Şi ce se urmăreşte oare prin legea care 
prevede că jumătate din orele de predare în toate şcolile 
primare ale naționalităților trebuie să fie consacrate studiului 


cit., p. 101). 

1 Chiar şi înainte de votarea acestei legi s-au găsit oameni de cultură 
unguri ca, de exemplu, poetul Ady Endre care au condamnat educaţia 
şovină ce se făcea elevilor în şcoli: „Am învăţat de la cucernicul pr. Pálfy 
— scria Ady Endre, că este patriotic să înjuri germanii, sârbii, românii, 
slovacii. Aşa să fie? Dacă este aşa, eu declar solemn că nu sunt patriot. Eu 
stimez orice neam, limbă, religie, convingere şi drept extra şi intra 
Ungariam” („Nagyvaradi Napl6”, 16 iunie 1903). 


limbii maghiare?” 

„În zadar — subliniază Mocsâry — vrem să negăm toate 
acestea căci o dorinţă bolnăvicioasă există în noi şi ea 
constituie unul dintre elementele esenţiale care sunt la baza 
politicii noastre privitoare la naţionalităţi”. „Să nu dorim, 
termină politicianul ungur articolul său, lucruri imposibile. Nu 
avem de a face cu resturi de popoare, cum ar fi flamanzii sau 
bascii, ci avem în faţa noastră blocuri naţionale, conştiente şi 
pătrunse de progres. Gravitaţiunea lor către exterior nu o 
vom putea împiedica cu forţa. Noi nu vom putea face să 
dispară complet aceste tendințe centrifuge ale 
naționalităților, decât dacă le vom putea asigura, în interiorul 
frontierelor noastre, posibilitatea de a-şi satisface aspiraţiile 
lor culturale”.! 

Din nefericire însă, oameni cu principii atât de largi ca 
acelea ale lui Mocsâry erau prea puţini în regatul Ungariei. 

Departe de a se gândi să satisfacă aspiraţiile culturale ale 
românilor, pătura conducătoare ungurească nu ştia ce măsuri 
să mai inventeze pentru a înăbuşi aceste aspirații. Intreaga 
opinie publică maghiară supraexcitată de o presă şovină şi de 
o întreagă literatură pătimaşă, îmbrăţişa cu frenezie măsurile 
de deznaționalizare pe care le luase Apponyi, văzând în ele 
un pas hotărâtor pe calea înfăptuirii idealului Ungariei unitare 
şi omogene. 

Lovind în şcoala românească, ungurii ştiau, de altfel, că 
dau românilor o lovitură de graţie. Intr-adevăr, în scurtul 
interval de timp de la înăbuşirea revoluţiei kossuthiste şi până 
la inaugurarea erei dualiste, românii au dat dovadă cu 
prisosinţă de modul în care au ştiut să se folosească de 
fărâma de libertate pe care monarhul Austriei le-o oferise în 
dar, pentru a zăgăzui forţa amenințătoare pentru Coroană, a 
ungurilor revoluționari. 

În regiunile în care Administraţia ungurească n-a putut 
deveni tiranică din cauza preponderenţei elementului saxon 


1 Articolul semnat de fostul preşedinte al Partidului Maghiar al 
Independenţei, Ludovic Mocsâry, se intitula Chestiunea naționalităților şi a 
apărut în ziarul „Egyetârtes” („Înţelegere reciprocă”), nr. 306, 25 
decembrie 1907. 


în funcţiile publice şi din cauza imediatei vecinătăţi cu regatul 
României, românii s-au dedat cu adevărată frenezie studiului 
în limba maternă, care le fusese refuzat pe o scară întinsă 
până atunci. 

Atât de puternic a fost acest curent către luminile 
instrucției, spune profesorul Silviu Dragomir, încât nu se 
găseşte exemplu analog în istoria nici unui alt popor”.! 

La Sibiu, de pildă, în această epocă, din numărul total al 
elevilor, 50% erau români, iar la Lugoj, în Banat, între 1860 şi 
1867, românii se clasau într-o proporţie de 70% în raport cu 
celelalte naţionalităţi.? 


Cauzele analfabetismului ţăranului român 


Experienţa era de natură a îngrijora pe unguri. Românii 
erau un popor de analfabeți, atâta timp cât le era refuzat 
învăţământul în limba maternă (până la începutul sec. al XIX- 
lea, românii transilvăneni n-au avut aproape nici o şcoală în 
limba românească). Liberi de a se lumina în limba strămoşilor 
lor, ţăranii transilvăneni depăşeau toate celelalte naţii 
conlocuitoare, în dorinţa lor de a se instrui şi deci de a se 
emancipa de sub jugul robiei milenare. 

Aceasta este raţiunea pentru care casta magnaţilor a ţinut 
ca ţăranul român să trăiască în întuneric, iar atunci când, 
împotriva voinţei ungurilor, poporul român a început să 
întrezărească binefacerile luminii, conducătorii maghiari s-au 
străduit din răsputeri să facă să pătrundă această lumină în 
conştiinţele românilor, deformată de legile maghiarizante ale 
contelui Apponyi.’ 


1 Silviu Dragomir, op. cit., p. 161. 

2 Onisifor Ghibu, Catolicismul unguresc în Transilvania şi politica 
religioasă a statului român, Cluj, 1924, p. 154 şi urm. 

3 O expresie elocventă a politicii şcolare din timpul dualismului 
austro-ungar de îndepărtare a poporului român de cultură este faptul că, 
în timp ce în Ungaria şi Transilvania guvernele maghiare întreţineau 1.497 
şcoli primare de stat, românii nu aveau nici măcar o şcoală de stat în 
limba lor (S. Dragomir, op. cit, p. 159). Dacă avem în vedere şi 
draconicele legi şcolare ale lui Trefort şi Apponyi, care au dus la dispariţia 
a sute şi sute de şcoli româneşti, iar cele care au rămas au trebuit să 


Istoriograful ungur Acsâdy nu se sfieşte să recunoască 
această împrejurare. 

„Nobilimea Transilvaniei, spune el, nu încetează să tremure 
de frica pe care le-o inspiră şerbii români. Ea a fost extrem de 
iritată când, în urma unirii cu catolicii, s-au clădit şcoli pentru 
români. Nobilii se temeau că românii vor refuza să suporte 
sclavia lor în ziua în care vor începe să se instruiască şi când 
vor avea şefi mai cultivați. De aceea, ei nu au admis 
funcţionarea şcolilor pentru săraci (iată aspectul real al mult 
lăudatei democrații ungureşti — n.n.). Vechiul sistem 
economic a devenit astfel un factor cu totul anticultural; 
pentru a salva interesele imaginare ale câtorva sute de familii 
de mari latifundiari, un popor întreg a fost condamnat să 
suporte ignoranța perpetuă, întunericul spiritului, mizeria 
materială şi spirituală”? 

Paralel cu măsurile şcolare ale contelui Apponyi, alţi 
politicieni, maghiarizanţi à outrance, preconizau începerea 
unei ofensive de maghiarizare în toate compartimentele vieţii 
sociale şi economice. 


Transilvania colonizată cu... unguri 
Contele Ştefan Bethlen, unul dintre cei mai vajnici apărători 


reducă drastic studiul limbii române în favoarea limbii maghiare, devenită 
obligatorie, atunci înţelegem cauzele procentului mare de analfabeți 
existenţi în rândul românilor. 

1 1. Acsády, în „Közgazdasági Lexikon” (Lexicon de economie 
politică), editat sub direcţia lui Taganyi, II, p. 233. Chiar şi atunci când 
guvernele de la Budapesta, în tendinţa lor de a grăbi procesul de 
maghiarizare a românilor, au hotărât să ridice şcoli maghiare în zonele 
româneşti, s-au ivit critici cu atât mai mult cu cât românii refuzau să 
urmeze aceste şcoli. „Căci — scria Deme Kâroly —, ce înţeles are să 
ridice, de pildă, şcoli primare în mijlocul maselor româneşti, ca prin ele să 
se câştige unul sau doi Valahi cauzei maghiare, lăsând în acelaşi timp să 
se prăpădească în ignoranță maghiarimea neaoşe? In asemenea locuri 
şcolile primare nu-şi pot ajunge ţinta, de aceea nici n-ar fi iertat să se 
ridice acolo, până când nu avem un număr suficient de şcoli, acolo unde le 
este locul” (Déme Károly, Magyarország helyzete és az európai népek 
harca (Situația Ungariei şi lupta popoarelor europene), Cluj, 1913; Vezi şi 
Dr. Titus Podea, Transylvania, Bucureşti, 1936, p. 63). 


ai sistemului asimilării forţate, denunța pericolul „oceanului 
românesc dintre Tisa, Dunăre şi Carpaţi”! şi, reluând vechiul 
principiu al legii colonizării a lui Daranyi, propovăduia 
spargerea blocului compact al românilor transilvăneni prin 
colonizări masive cu unguri.? 

„Guvernul ungar, spune Charles Upson Clark? în Greater 
Roumania, a cheltuit milioane de coroane pentru a coloniza 
Transilvania cu unguri, iar după ce războiul a început, el a 
mărit efortul său în această direcţiune”. 

Planul din 1912 al contelui Bethlen“ mai prevedea o serie 
de măsuri, destinate în primul rând să submineze însăşi 
proprietatea rurală românească, fundamentul vieţii româneşti 
de la ţară şi în al doilea loc să împiedice libera dezvoltare 
economică a milioanelor de români. 

Pentru atingerea primului şi celui mai important scop, 
contele Bethlen cerea pur şi simplu deposedarea românilor de 
bunurile rurale, adică de singurele lor bunuri”, iar în ceea ce 


1 Apud Romulus Seişanu, Transilvania românească. Cu hărţi şi 
diagrame, Bucureşti, 1941, p. 51. 

2 Ibid. 

3 Charles Upson Clark, Greater Roumania, p. 140. 


4 Emil Petrini, Reforma agrară, în Transilvania, Banatul, Crişana, 
Maramureşul 1918 — 1928, |, Bucureşti, 1929, p. 286-288; S. Dragomir, 
op. cit., p. 50-51; Romulus Seişanu, op. cit., p. 50-51. 

5 lată cum îşi justifica Bethlen István, în 1912, planul său de 
deposedare a românilor de pământurile lor: „Proprietăţile maghiare din 
Ardeal sunt pe cale de a se prăpădi şi dacă va continua aşa, după o 
generaţie sau două, Ardealul va fi pământ unguresc numai cu numele şi 
aceasta însă numai pe măsură ce vom avea suficientă forţă militară şi 
politică să ne menţinem stăpânirea asupra acestei părţi de ţară, dar sub 
raport economic pierdem terenul de sub picioare. Să nu ne amăgim că 
proprietăţile pierdute vor putea fi înlocuite prin superioritatea obţinută de 
noi în comerţ, industrie şi circulaţia monetară. Un timp oarecare se vor 
putea realiza prin ele succese, dar aceasta nu va dura, decât până ce 
românii vor lua concurenţa cu toată puterea şi în acest domeniu, începând 
a se organiza. lar dacă aceasta se va întâmpla, ori e sigur că se va 
întâmpla — se va impune cu atât mai de grabă forţa de absorbţiune şi de 
asimilare a superiorității numerice ce zdrobeşte totul, care azi încă nu se 
manifestează, decât pe terenul profesiunei agricole” (Bizony László, A 
keleti határról, A magyar szupremăcia veszedelme Erd&lyben/ Despre 
hotarul răsăritean. Pericolul supremaţiei maghiare în Ardeal), Budapest, p. 


priveşte  paralizarea vieții economice româneşti din 
Transilvania, viitorul prim-ministru al Ungariei cerea 
distrugerea creditului românesc şi sabotarea instituțiilor 
bancare românești. 

Dacă planul contelui Bethlen ar fi fost pus în aplicare s-ar fi 
ajuns în plin secol al XX-lea la reînvierea vechilor tradiţii 
feudale, românii redevenind — prin graţia ungurilor — ceea 
ce au fost timp de multe secole — sclavi pe propriul lor 
pământ.! 

Din fericire pentru românii din Transilvania, monarhia 
austro-ungară s-a prăbuşit la timp, astfel încât machiavelicul 
plan de maghiarizare a pământului fostei Dacii n-a mai putut 
să-şi producă efectele. 

Înainte de războiul mondial acest plan intrase, într-o formă 
iniţială, pe făgaşul realizărilor. Contele |. Mailath redactase un 
adevărat program agrar, bazat pe principiul transferului 
proprietăţii rurale de la români la unguri?, iar societatea 
O.M.G.E. a agricultorilor unguri proclama sus şi tare că 
pământul Transilvaniei trebuie să devină unguresc, „deoarece 
cine posedă pământul, posedă şi ţara”. 

Pentru radicala schimbare a Transilvaniei româneşti într-o 
Transilvanie ungurească, ungurii procedau deci în etape. Întâi 
maghiarizarea elementului om, în al doilea rând 
maghiarizarea pământului însuşi. 

Tentativa era însă şi prea temerară şi prea brutală pentru a 


75). 

1 Contele Bethlen István considera deposedarea de pământ a 
românilor ca o premiză absolut necesară pentru dezrădăcinarea lor, 
pentru maghiarizarea lor, pentru a se asigura menţinerea Transilvaniei 
sub dominaţia aristocrației maghiare. „Noi, declara el presei în 1913, nu 
vrem să-i considerăm ca adversari pe compatrioţii de o altă limbă; dar, în 
ce priveşte proprietatea asupra pământului, trebuie să-i socotim duşmani 
şi, în consecinţă, noi trebuie să ne organizăm” („Pesti Hirlap”, 9 sept. 
1913). Vezi şi Silviu Dragomir, La Hongrie et le probleme de la 
Transylvanie, în «Revue de Transylvanie», t. |, nr. 3, 1934, p. 334-354; 
Romulus Seişanu, op. cit., p. 49-51. 

2 S. Dragomir, op. cit., p. 243. 


3 Ibid., este vorba de Societatea Országos Magyar Gazdasági Egylet 
(Societatea economică maghiară). 


putea reuşi într-o epocă în care libertatea naţională era 
ridicată la rangul de principiu fundamental al vieţii statale. 

Deşi sortită eşecului, totuşi ungurii n-au abandonat această 
tentativă de maghiarizare prin violenţă, până în cea din urmă 
clipă a dominaţiei lor politice asupra Transilvaniei. 

Profesorul Silviu Dragomir, care în calitatea sa de ministru 
român al minorităţilor a dat dovadă de un spirit de dreptate şi 
de echitate care ar face cinste oricărui om politic din 
Occident, califică această politică a maghiarilor faţă de 
naţionalităţi, drept o politică „criminală”.! In lumina acţiunilor 
guvernelor ungureşti care s-au succedat la putere înainte de 
dezlănţuirea primului război mondial, termenul nu ni se pare 
exagerat. Când trecem în revistă însă întregul cortegiu de 
ordonanţe pe care guvernul contelui Ştefan Tisza le-a edictat 
cu privire la românii transilvăneni de la intrarea în război a 
Austro-Ungariei, termenul ni separe prea blând. 


Guvernarea contelui Ştefan Tisza 


Contele Tisza, care prin energia şi prin inteligenţa lui 
superioară, a dominat întreaga viaţă politică a Ungariei în cel 
de-al doilea deceniu al secolului nostru, era cunoscut ca un 
adversar ireductibil al oricărui elan naţionalist românesc. 

După ce, printr-o lege electorală, el a anihilat aproape 
complet reprezentarea românilor în Parlament, reducând 
circumscripțiile electorale majoritare româneşti, de la 42 la 
17, făcând deci astfel ca cei 3.500.000 români să fie 
reprezentaţi prin numai 17 deputaţi, când cei 200.000 de saşi 
trimiteau în Parlament 14 deputaţi?, contele Tisza a avut 


1 /bid., p. 242. 

2 Cinismul cunoscut al lui Tisza István, fiul „zdrobitorului de 
naţionalităţi” Tisza Kâlmân, reiese şi din legea electorală, care-i poartă 
numele. După ce legiuitorii precedenţi s-au străduit să sugrume 
învăţământul românesc, prin legile şcolare, Tisza István condiţiona dreptul 
de vot de cunoaşterea scrisului şi cititului. Astfel, Tisza reuşea să excludă 
din viaţa politică marea masă a românilor din Transilvania (Ilon Clopoţel, 
Revoluția din 1918 şi Unirea Ardealului cu România, Cluj, 1926, p. 10-11). 

Acelaşi om politic s-a opus cu înverşunare introducerii votului 
universal în Ungaria — motivând că „acesta ar fi fost mai fatal decât orice 


cinismul să declare de la tribuna Camerei Deputaţilor: „Am 
reuşit să-i scoatem din parlament pe domnii aceştia, cu 
puține excepții dureroase!”,! „Domnii aceştia” erau pentru 
Ştefan Tisza marii patrioţi români, pe care legea electorală şi 
în special metodele samavolnice care caracterizau alegerile îi 
împiedicaseră să se realeagă în Parlament, şi pe care deşi 


Tisza cu nişte „cetăţi de spumă” şi cu o „fata morgana” 


(discursul din Parlament, rostit la 11 iulie 1910), totuşi el îi 


pericol de criză, întrucât el ar fi nimicit definitiv statul naţional (maghiar) 
şi a propus chiar modificarea Codului Penal (1894) pentru a face faţă — 
spunea el — «agitaţiilor celor fără patrie», pentru că ochiul ager şi mâna 
care pedepseşte şi apără statul maghiar trebuie să intervină cu autoritate. 
Noi am tratat până acum această problemă prea cavalereşte” (Aurel C. 
Popovici, Stat şi naţiune. Statele Unite ale Austriei Mari, Bucureşti, 1939, 
p. 46). 

l Discursurile contelui Ştefan Tisza — 1893 — 1915. Contribuţiuni 
istorice la cunoaşterea chestiunii naționalităților în Ungaria, Budapesta, 
f.a. p. 55. 

2 lbid., Marele cotidian francez «Le Temps» din 31 august 1916, 
descria astfel situaţia românilor din Transilvania: faptul că din provinciile 
româneşti din Imperiul Austro-Ungar, Transilvania se individualiza atât 
prin suprafaţa cât şi prin numărul românilor care trăiau acolo. „Lupta 
pentru libertate a românilor subjugaţi — se sublinia în ziar — şi-a găsit 
exponenţi în clasa mijlocie a juriştilor, profesorilor, preoţilor, negustorilor. 
Dar şi răscoalele ţăranilor şi propaganda naţională a «claselor instruite şi 
înstărite» au fost reprimate cu cruzime de unguri. Instituirea în 1867, a 
dualismului austro-ungar le-a dat acestora mână liberă în acţiunea de 
zădărnicire a luptei pentru emancipare naţională a popoarelor asuprite. 

Alegerile erau făcute printr-un regim de teroare, ignorând total legile. 
Nu se admitea votul secret, iar votul public îi expunea pe cei care îşi 
manifestau sincer opinia unor grave ofense”. In acest sens, articolul 
citează cuvintele lui Mircea Şirianu: „O campanie electorală în Transilvania 
este un adevărat război civil în care alegătorii români, în majoritate ţărani 
dezarmaţi, sunt la cheremul jandarmilor unguri înarmaţi cu puşti, cu 
baionete, la armă”. Represaliile exercitate au dus la reducerea numărului 
de deputaţi români, aşa încât la alegerile din 1910, din cei 79 de deputaţi 
români — câţi ar fi trebuit să numere reprezentarea română la Budapesta, 
dacă n-ar fi fost proporţională cu populaţia —, au fost aleşi numai cinci. 

Politica nemiloasă de maghiarizare îi priva pe români de toate 
drepturile. Ei nu mai aveau dreptul de întrunire şi nici libertatea presei. 
Orice manifestare românească era pasibilă de pedeapsă, românii fiind 
lipsiţi chiar şi de protecţia tribunalelor. 

Un alt cunoscut cotidian francez, «Le Figaro», în numărul din 30 


prefera în afara Parlamentului decât pe băncile lui. „Excepţiile 
dureroase” erau deputaţii, atât de puţini la număr, care 
reuşiseră să învingă toate dificultăţile şi să înfrunte toate 
obstacolele inerente unei alegeri în Ungaria, spre a veni la 
Budapesta să facă auzit glasul milioanelor de români 
asupriţi.! 

Şi chiar aşa de puţini câţi erau, contele Tisza încă îi găsea 
că sunt prea mulţi!... 

Ne putem uşor imagina care au fost sentimentele de care a 
fost animat Tisza faţă de români în ziua în care Austro- 
Ungaria s-a găsit în război cu Aliaţii, România respingând 
injoncţiunile care-i veneau de la Berlin şi de la Viena pentru a 
se alătura Puterilor Centrale şi mai lesne încă ne putem 
închipui care a fost atitudinea pe care a arborat-o premierul 
Ungariei faţă de românii transilvăneni în ziua în care România 
liberă a declarat război Ungariei. 

În 1914, guvernul prezidat de contele Tisza edictează nu 
mai puţin de 33 de ordonanţe, având ca scop, după cum se 
exprimă lon Clopotel, istoriograful evenimentelor petrecute în 
Transilvania din 1914 până la alipirea ei la România, „de a 
înmulţi mijloacele materiale spre a desăvârşi politica de 


august 1916, arăta că, în lupta pentru propria lor libertate, împotriva 
turcilor şi apoi împotriva Casei de Austria, ungurii au ştiut să lupte eroic, 
iar luptele şi răscoalele lor au fost privite cu caldă simpatie de francezi şi 
de englezi. Cu totul altfel au privit maghiarii libertatea după ce s-au văzut 
ei înşişi liberi: libertatea lor le dădea dreptul de a oprima pe alţii. Era 
punctul de vedere al unor politicieni fără scrupule. 

Regimul parlamentar maghiar era pus în slujba politicii de asuprire a 
celorlalte naţionalităţi: „nu este pe lume nimic mai mincinos, adică cel 
puţin ca reprezentanţă a naţiunii, întrucât sistemul electoral este stabilit 
după avere”. Fiind oral, votul era lipsit de orice libertate; corupţia prin 
bani se adăuga presiunilor administrative şi, adeseori, jandarmii tăiau din 
registre grupele de alegători ai opoziţiei ( «Le Figaro» din 30 august 
1916). 

1 Publicistul maghiar Fényes S. arăta cauza reală a refuzului 
autorităţilor ungare de a introduce votul universal. „Clasa dominantă 
maghiară — nota el — nici nu avea argument mai puternic contra votului 
universal, decât că acela ar însemna eliberarea naționalităților şi de aceea 
era socotit drept trădător de ţară oricare ungur ar fi îndrăznit să ceară 
votul universal” (Fényes S., op. cit., p. 43). 


maghiarizare”.! 

Libertatea presei româneşti este suprimată. Ziarul 
„Românul” al lui Vasile Goldiş este desfiinţat. Întrunirile 
publice româneşti sunt interzise. Statul ungar îşi arogă 
controlul  gestiunilor băncilor româneşti. Autonomia 
bisericească este încălcată, adunările şi congresele naţionale 
bisericeşti fiind obligate a ţine şedinţă în prezenţa comisarilor 
guvernului. Populaţia românească din Transilvania este 
scoasă de sub jurisdicţia judecătorilor ei fireşti şi pusă sub 
jurisdicţia excepţională a Curţilor Marţiale. Legea despre 
răspunderea trădătorilor de patrie, decretată în 1915 (legea 
XVIII), a înăsprit mai mult încă atmosfera de teroare în care 
trăiau românii transilvăneni de la izbucnirea războiului 
mondial.? Era suficient un simplu denunţ pentru ca averea 
românului denunţat drept trădător să fie sechestrată, iar el să 
fie internat în lagăr sau aruncat în temniţă. 

Temniţele din Braşov, Făgăraş, Cluj, Seghedin, erau pline 
până la refuz de aceşti „trădători”, a căror singură vină era de 
a se fi născut români pe teritoriul românesc al Transilvaniei! 

Protopopi, preoţi, bătrâni, femei şi copii, umpleau lagărele 
special improvizate la Sopron (lângă graniţa Austriei), la 
Veperd etc. Regimul aplicat sutelor de nevinovaţi, ridicaţi în 
modul cel mai abuziv de la căminele lor, trebuie să fi fost 
extrem de aspru, dacă judecăm după numărul morţilor din 
lagăre şi închisori şi dacă ne reamintim de asprul tratament 
care le era aplicat românilor transilvăneni în închisorile 
ungureşti în timp de pace.’ 

Ordonanţa nr. 4.000 a Preşedinţiei Consiliului de Miniştri 
maghiar, dată în 1917, încoronează opera de deznaționalizare 
a guvernelor precedente. Ea este o traducere în fapt a 


1 |. Clopoţel, op. cit., p. 11. 
2 Ibid., p. 12. 


3 Ibid., p. 17-18. Despre măsurile represive îndreptate împotriva 
populaţiei româneşti vezi şi Sebastian Stanca, Contribuţia preoțimii 
româneşti din Ardeal la războiul pentru întregirea neamului, Cluj, 1925; R. 
Cândea, Biserica ardeleană în anii 1916 — 1918, Cernăuţi, 1926; Septimiu 
Popa, Temniţele Clujului, Cluj, 1937; Grigore Popescu, Preoțimea română 
şi întregirea neamului. II. Temniţe şi lagăre, Bucureşti, 1940. 


planului contelui Bethlen. Într-adevăr, conform acestei 
ordonanţe românii nu mai puteau cumpăra nici un petec de 
pământ rural fără prealabila autorizaţie a Ministerului 
Agriculturii din Budapesta; într-un cuvânt, românii nu mai 
puteau cumpăra deloc pământ la ţară, căci autorizaţia le era 
refuzată categoric, ori de câte ori ei o solicitau. De altfel, 
aceasta era şi raţiunea pentru care necesitatea autorizaţiei 
fusese instituită.! 

În acelaşi an, contele Apponyi, redevenit ministru al 
Instrucțiunii Publice şi al Cultelor, înfiinţa aşa-numita „zonă 
culturală” în sud-estul Transilvaniei, cu destinaţia exclusivă să 
asigure maghiarizarea completă a şcolilor româneşti din 
districtele Năsăud, Trei Scaune, Braşov, Făgăraş, Hunedoara 
ş.a., adică în acea regiune în care şcoala românească 
rezistase acţiunilor de maghiarizare anterioare. Consecința 
imediată a aplicaţiunii acestei noi legi Apponyi a fost 
desfiinţarea a 507 şcoli primare româneşti din acea regiune.? 

Toate aceste măsuri de ordin legislativ erau întovărăşite de 
ceea ce publicistul american Charles Upson Clark numeşte 
„persecuția meschină” (petty persecution) a jandarmeriei, 
exercitată în toate domeniile, persecuție pe care acelaşi 
scriitor o compară cu aceea exercitată de austrieci la Riva şi 
de germani în Schleswig.* Erau zecile de vexaţiuni şi de 
nedreptăţi zilnice, pe care jandarmul la ţară şi organele în 
subordine la oraşe, le comiteau faţă de populaţia românească 
lipsită de orice apărare. 


Prigoana 


Aceste persecuții mărunte, dar infinit repetate, această 


1 Despre ordonanța nr. 4.000 din 12 oct. 1917, vezi lon Clopoţel, op. 
cit., p. 24. 

2 Prin crearea acestei „zone culturale”, „călăul şcoalei şi culturii 
româneşti”, cum îl numea |. Clopoţel pe contele Apponyi, urmărea, 
totodată, să despartă pe românii din Transilvania de cei din România 
liberă (I. Clopoţel, op. cit., p. 24; vezi şi Silviu Dragomir, op. cit., p. 162- 
164). 

3 Charles Upson Clark, op. cit., p. 139. 


otravă zilnică aveau să ia un caracter de o gravitate 
excepţională în ziua în care România declara război Puterilor 
Centrale. 

Aproape o jumătate milion de români transilvăneni au fost 
ridicaţi de la căminele lor şi trimişi să lupte pe cele mai 
diverse fronturi pentru o cauză care nu era a lor. Uşor îşi 
poate închipui oricine, cunoscută fiind adversitatea ungurilor 
faţă de români, căror soldaţi din armata ungară le-a fost 
hărăzită cinstea de a se bate în liniile cele mai avansate.! 

„După ce secătuise Ardealul de tot tineretul ei, spune N. 
Polizu-Micşuneşti în volumul închinat lui Nicolae Filipescu, se 
făptuiau sălbăticii asupra bătrânilor şi chiar răniților, obligaţi 
la cărăuşii; preoţi şi femei bătrâne erau aruncaţi în temniţe”.? 

La Sibiu, relatează Octavian Goga, poetul Ardealului, femei 
şi preoţi au fost puşi în lanţuri şi au fost scoşi în stradă la 
ieşirea de la spectacol a mulţimii, pentru a fi scuipaţi în obraz 
de maghiari şi saşi. 3 

Nu există domeniu de activitate publică, scrie lon Clopoţel, 
în care să nu fie suspendată libertatea înfăptuirilor şi 
siguranţa zilei de mâine”.* 

Românii de dincoace de Carpaţi nu erau indiferenți faţă de 
soarta fraţilor lor de peste munţi. În epoca neutralității se 
formase în Regat un puternic curent politic naţionalist care 
cerea imperios intrarea României în război alături de Aliați, 
pentru eliberarea românilor transilvăneni de sub jugul 
dominaţiei maghiare. 


„Acţiunea naţională” 
„Acţiunea naţională” care reunise în jurul marelui patriot 


l Vezi T. V. Păcăţian, /ertfele românilor din Ardeal, Banat, Crişana, 
Sătmar şi Maramureş aduse în războiul mondial din 1914 — 1918, Sibiu, 
1923. 

2 N. Polizu-Micşuneşti, Niculae Filipescu. Însemnări. 1914 — 1916, 
Bucureşti, 1937, p. 173. 

3 Ibid., p. 173. 

4 |. Clopotel, op. cit., p. 5. 

5 Despre înființarea acestei asociații vezi: „Universul”, 15-28 oct. 


Nicolae lorga pe doi din cei mai iluştri oameni de stat ai 
României, pe „europeanul” (cum îl numea Clemenceau) Take 
lonescu şi pe Nicolae Filipescu, despre care Robert de Flers 
scria că „nu numai că-şi iubeşte ţara, dar este nebun după 
ea” (il en est fou), pe ardelenii Octavian Goga şi Vasile 
Lucaciu, martir al cauzei româneşti transilvănene şi pe o 
seamă de alţi fruntaşi ai vieţii politice, reuşi să electrizeze 
masele. 

Entuziasmul cu care a fost primit, în trecerea sa prin 
România, generalul Pau constituie o dovadă întru totul 
semnificativă a sentimentelor care-i însufleţea în acea epocă 
pe românii din Regat şi aceasta cu atât mai mult cu cât la 
sosirea în Bucureşti a unui mareşal german, primirea pe care 
publicul român i-o rezervase a fost mai mult decât rece. 

Pentru a ne da seama de starea de spirit care domnea la 
Bucureşti în cel de-al doilea an al neutralității, este suficient 
să cităm finalul peroraţiei culminantului discurs, rostit de 
Nicolae Filipescu la 15 februarie 1915, în numele „Acţiunii 
naţionale”. 

Adresându-se regelui Ferdinand, suveranul ţării, Filipescu 
spunea: „Tu eşti trimisul lui Dumnezeu pentru a înfăptui visul 
unei naţii [...]. Mărirea pe care ţi-o urăm, Sire, este să te 
încoronezi la Alba lulia sau să mori pe Câmpia Turzii!”? 

Nu trebuie să uităm că în acea epocă România era legată 
prin tratate de Puterile Centrale şi că guvernul ţării ducea o 
politică de strictă neutralitate. 

Dacă solidarizarea entuziastă a maselor româneşti de 
dincoace de Carpaţi cu românii din Ungaria era de ordin pur 
sentimental, în schimb apropierea de Aliați, reclamată 
insistent de oamenii politici, era sprijinită pe consideraţii 
imperioase de ordin raţional. 

Dacă Austro-Ungaria avea să iasă victorioasă din război, 
soarta românilor transilvăneni, ca nație, era să fie pecetluită 
pentru eternitate. Mai mult încă: ungurii victorioşi ar fi putut 


1914; G. Moroianu, op. cit., p. 179-180. 

1 N. Polizu-Micşuneşti, op. cit., p. 22. 

2 N. Filipescu, Pentru România Mare. Cuvântări din războiu. 1914 — 
1916. Cu o prefaţă de Matei B. Cantacuzino, Bucureşti, 1925, p. 26. 


constitui o primejdie dintre cele mai grave pentru 
independenţa României însăşi. 

In celebrul discurs rostit de Take lonescu în Camera 
Deputaţilor, în zilele de 16 şi 17 decembrie 1915, marele om 
de stat român, punându-se ipoteza unei victorii a austro- 
ungarilor, se adresa deputaţilor cu vorbele: „Vă închipuiţi dvs. 
că Ungaria ar tolera ca aici să continue o viaţă 
independentă?”! 

Românii n-aveau deci alegerea. Pentru salvarea fiinţei 
naţionale a românismului transilvănean, şi chiar pentru 
salvarea integrităţii teritoriale şi independenţei Regatului, ei 
trebuiau să urmeze singura politică conformă cu idealurile 
naţionale şi cu interesele vitale româneşti, politică pe care 
Take Ionescu o numise a „instinctului naţional”.* 

„In sufletul tuturor românilor, spunea fruntaşul vieţii 
politice române, de la dascălul de sat până la omul politic, stă 
scris cu litere de foc: „Transilvania şi unitatea naţională!”: 
„Fiecare popor, continua el, are dreptul să-şi trăiască viaţa 
lui, să şi-o trăiască întreagă cu toţi ai lui, fiindcă numai aşa 
poate şi el să creeze o civilizaţie a lui, care să între în armonia 
tuturor celorlalte civilizații.‘ 

Cele două idealuri, al Ungariei unitare şi omogene, 
realizabil prin sacrificarea fiinţei naţionale a milioanelor de 
români ce locuiau pe teritoriul Ungariei şi acela al României 
unitare — în cadrul fostei provincii Dacia — împlinirea unor 
năzuinţe fireşti de reîntrunire într-un tot a ceea ce fusese cu 
veacuri în urmă despărţit îşi profilau, amenințătoare, 
contururile de o parte şi de alta a Carpaţilor. Prin politica lor 
de violenţă, ungurii creaseră un abis între cele două concepţii 
de viaţă. Se ajunsese atât de departe pe această cale, încât 
„Nici o concesie nu mai era posibilă, viaţa unuia excluzând 
viaţa celuilalt”> (Take lonescu). 


1 Take lonescu, Pentru România Mare. Discursuri din războiu. 1915 — 
1917, Bucureşti, 1919, p. 93. 

2 Ibid., p. 77. 

3 Ibid., p. 79. 

4 Ibid., p. 78. 

5 /bid., p. 103. 


Contele Ştefan Tisza nu s-a sfiit să exprime cu brutalitate 
această situaţiune într-unul din marile sale discursuri rostite 
în Parlamentul ungar în anul 1910. 

„Concetăţenii noştri nemaghiari, spunea el în şedinţa din 
11 iulie 1910 a Camerei Ungare, cu ocazia discuţiei la Mesaj, 
trebuie în primul rând să ţină seama de faptul că ei aparţin 
unui stat naţional, unui stat care nu este un conglomerat de 
popoare de rase diferite, ci un stat dobândit şi făurit de o 
singură naţiune care i-a întipărit pecetea neştearsă a 
individualităţii sale. Eram întotdeauna partizanul bunei 
înţelegeri frăţeşti (sic) cu naţionalităţile şi voi rămâne aşa. Le 
dau cu cea mai mare bucurie totul ce se poate împăca cu 
caracterul naţional şi unitatea naţională a statului maghiar. 
Dar, peste această graniţă nu trec cu o literă. Aceasta este 
stânca de care-şi va sparge capul oricine va încerca s-o 
sfărâme”.: 

In clipa în care făcea aceste afirmaţii, Ştefan Tisza nu era 
un oarecare deputat neînsemnat ale cărui declaraţii să fi avut 
valoarea unor păreri pur personale, ci el era şeful unui partid 
puternic (Partidul Naţional al Muncii) care se sprijinea în 
Parlament pe o majoritate masivă de 257 de deputaţi. 

Punctul său de vedere era acela al Ungariei întregi. Ungaria 
este un stat unitar şi omogen, iar naţionalităţile sunt numai 
un accident în viaţa statală ungurească. Concluzia era tot atât 
de falsă pe cât erau şi premizele pe care se sprijinea. Era într- 
adevăr o aberaţie să susţii, împotriva celei mai categorice 
realităţi de fapt, că Ungaria este un stat omogen şi 
uninaţional, când milioanele de naţionali nemaghiari îi 
confereau cea mai impresionantă tinctură eteroclită şi 
polinaţională. 

Contele Ştefan Tisza a avut însă darul să rostească el însuşi 
cea mai perfectă caracterizare a ţării sale: „Conglomerat de 
popoare de rase diferite”.? 

Acestor popoare, ungurii le confereau toate drepturile, cu o 
condiţie însă: să renunţe la naționalitatea lor, spre a se 
contopi în maghiarism. 


1 Discursurile contelui Ștefan Tisza, 1893 — 1915, p. 53. 
2 Ibid. 


„Să vie în şirurile noastre!”!, exclama el într-o zi de la 
tribuna Parlamentului, adresându-se românilor transilvăneni 
şi, întorcându-se spre deputaţii unguri, el le spunea: „In felul 
acesta vom putea crea o Ungarie mare şi puternică”.? 

Aceeaşi chemare le era adresată şi de dincoace de Carpaţi. 
De data aceasta însă, fără ca să li se impună condiţia 
renunţării la viaţa lor naţională. Dimpotrivă, aici le era 
rezervată realizarea idealurilor şi speranţelor pe care din 
vremuri îndepărtate românii transilvăneni şi le transmiteau 
din generaţie în generaţie. 

Intr-o limbă pe care nici n-o cunoşteau, li se cerea de la 
Budapesta să adere la un ideal de mărire care le era absolut 
indiferent. Din România le venea însăşi chemarea Firii, 
îmbiindu-i, în limba strămoşilor lor daco-romani, să realizeze 
unitatea naturală, unitatea organică, care leagă între ei pe fiii 
aceleiaşi naţii. 

Intransigenţa ungurilor a grăbit evoluţia procesului istoric 
din Transilvania. 


Erzberger şi luliu Maniu 


În memoriile sale, Erzberger, şeful Centrului catolic din 
Parlamentul german şi fost ministru al Reichului, ne relatează 
despre misiunea ce i-a fost încredinţată de Germania, spre a 
împiedica intrarea în război a Italiei şi a României alături de 
Aliați. Cu acest prilej, el vorbeşte despre încăpăţânarea cu 
care conducătorii politicii maghiare din primii ani ai războiului 
refuzau să satisfacă legitimele revendicări româneşti. Punctul 
de vedere unguresc continua să fie invariabil acelaşi de 
secole: „Nici o concesie de nici un fel pentru români!”. 

„Nu era vorba, spune Erzberger, de concesii teritoriale, ci 
de a ţine cont în Ungaria de aspiraţiile legitime ale românilor. 
Baronul Buriân, care era considerat ca purtătorul de cuvânt la 
Viena al contelui Ştefan Tisza respinge cu energie orice idee 
de conciliaţiune faţă de români”. 


1 /bid., p. 56. 
2 lbid. 
3 M. Erzberger, Souvenirs de guerre, Préface de M. Maurice Muret, 


Premierul ungur, pe care Erzberger îl vizitase în urmă, nici 
nu voia măcar să recunoască legitimitatea plângerilor 
româneşti. 

„El susţinea, spune fostul ministru german, că nu exista 
nici o Putere care să ducă faţă de naţionalităţi o politică atât 
de tolerantă ca Ungaria”, şi că în această privinţă «tout 
marchait pour le mieux»! în prea fericita Ungarie a ultimului 
Habsburg. 

Nici Candide, eroul lui Voltaire, nu s-ar fi exprimat 
altminteri. 

D-I luliu Maniu, care a făcut parte din delegaţia românească 
primită de Erzberger la Viena, cu scopul de a prezenta 
trimisului Reichului german doleanţele românilor 
transilvăneni, ne expune în felul următor modul în care a 
decurs întrevederea dintre Erzberger şi exponenţii vieţii 
politice româneşti din Ardeal: 

„In 1915, Puterile Centrale aveau o situaţiune grea. 
Împăratul Wilhelm a încercat să câştige pe românii din 
Transilvania, pentru o acţiune a României alături de Puterile 
Centrale. In acest scop a trimis pe Erzberger la Viena, cu 
misiunea de a trata cu delegaţii români. In palatul 
Liechtenstein din Viena, o delegaţie compusă din Aurel 
Popovici, Goldiş şi cu mine, am luat contact cu Erzberger. Noi, 
delegaţii, am arătat lui Erzberger că românii din Ardeal n-au 
drepturi şi că e firesc din partea României să nu-şi înfrăţească 
armele cu cei care vor să-i omoare pe fiii ei. Erzberger mi-a 
replicat că se vor da românilor drepturile pe care le cer. Am 
răspuns că nu cred, pentru că de foarte multe ori li s-a promis 
şi niciodată nu li s-a dat nimic”. 

Rezultatul tratativelor a fost, după cum era de aşteptat şi 
după cum o prevăzuse şi luliu Maniu, cu totul negativ. 

Erzberger relatează că: „Ştefan Tisza a refuzat orice 
negociaţiune cu România cu privire la acordarea de drepturi 
noi românilor din Ungaria”. 


Paris, 1921, p. 130. 
l Ibid., p. 131. 
2 „Curentul” din 2 februarie 1935. 
3 M. Erzberger, op. cit., p. 131. 


Ambiţia nemăsurată a ungurilor şi lipsa totală de prevedere 
a conducătorilor lor politici, au făcut imposibilă rezolvarea pe 
cale amicală a conflictului dintre națiunea dominantă şi aceea 
aservită. Nu mai rămânea, din vina ungurească, decât o 
singură soluţie pentru rezolvarea problemei: calea armelor. 


Războiul pentru întregire (lon I. C. Brătianu) 


Lui lon |. C. Brătianu i-a fost hărăzită soarta de a decide, în 
calitatea sa de şef al guvernului român, intrarea României în 
război alături de Aliați, pentru realizarea idealului naţional 
românesc: dezrobirea Ardealului. 

In lumina documentelor pe care le posedăm, astăzi, 
acţiunea lui lon I. C. Brătianu în timpul neutralității României 
ne apare în contururi precise, care n-au putut fi sesizate de 
contemporani. 

Într-o opinie publică, pasionat favorabilă intrării imediate a 
României în război, între presiunile din ce în ce mai insistente 
ale Germaniei şi Austro-Ungariei de a atrage România de 
partea lor, presiuni care de multe ori se transformau în 
directe ameninţări de invazie a ţării şi, în fine, între presiunile 
Aliaților de a forţa mâna lui Brătianu, mai înainte ca toţi aliaţii 
să fi aderat la revendicările româneşti cu privire la 
Transilvania, Banat şi Bucovina, marele om de stat a ştiut să 
conducă cu o abilitate neasemuită politica românească, 
printre atâtea meandre, în interesul exclusiv al realizării 
idealurilor naţionale româneşti. 

„Istoria diplomatică a războiului european, spune 
profesorul român C. Kirițescu în /storia războiului pentru 
întregirea României, oricare ar fi punctul de vedere din care 
istoricul judecă evenimentele, e unanimă să recunoască 
adevărul că România a fost condusă în decursul tratativelor 
de un om de stat care unea un patriotism adânc cu o înaltă 
inteligenţă şi cu o extraordinară abilitate diplomatică”.! 


1 Despre activitatea lui |. |. C. Brătianu în acea perioadă vezi pe larg 
C. Kirițescu, /storia războiului pentru întregirea României, ed. a IX-a, 
Bucureşti, f.a. vol. |, p. 122-159; /dem, lon |. C. Brătianu, În pregătirea 
războiului de întregire; Bucureşti, 1936, passim. 


A fost suficient ca să se stabilească acordul Aliaților asupra 
revendicărilor româneşti, pentru ca România să între imediat 
în acţiune alături de Aliați, împotriva Austro-Ungariei. 

Într-adevăr, la 13 august 1916, Stürmer, succesorul lui 
Sazonov la Ministerul de Externe al Rusiei, acceptă condiţiile 
României cu privire la retrocedarea teritoriilor româneşti din 
împărăţia austro-ungară, iar la 17 august, deci cu patru zile 
mai târziu, România semnează la Bucureşti tratatele de 
alianţă cu Aliaţii, tratate prin care-şi ia obligaţia ca, cel mai 
târziu la 28 august 1916, să se găsească în stare de război cu 
Puterile Centrale, în schimbul garantării de către Aliați a 
rezolvării definitive a problemei transilvănene. 

Astăzi, când perspectiva istorică se luminează prin 
documentele pe care le posedăm cu privire la evenimentele 
din trecut, ne dăm seama cât de precise au fost prevederile 
oamenilor de stat români, privitoare la soarta transilvănenilor, 
într-o Austro-Ungarie victorioasă. 


Planurile secrete maghiare 


În lucrarea sa despre Transilvania, d-l Romulus Seişanu 
dezvăluie unul din acele faimoase planuri pe care le-au 
elaborat ungurii cu privire la naţionalităţi, în general, şi la 
români în special, în epoca în care mai sperau că vor ieşi 
victorioşi din război. Pe de o parte, Ştefan Tisza arbora faţă 
de români o atitudine conciliantă, ducând tratative de 
împăcare cu Partidul Naţional Român — renăscut — din 
Transilvania, cu scopul ascuns de a slăbi poziţia fruntaşilor 
acestuia printr-o solidarizare a românilor transilvăneni cu 
Puterile Centrale, pe de altă parte, făurea planuri secrete de 
acord cu arhiducele Iosif, pentru a răpi României porţiuni din 
teritoriul ei de pe versantul răsăritean al Carpaţilor. 

„Aşa cum s-a constituit în Evul Mediu zona de siguranţă 
militarizată de la estul Imperiului German, spune d-l Romulus 
Seişanu, zonă cunoscută sub numele de Oest-Mark, care a 
fost nucleul Austriei de mai târziu, tot aşa Tisza István, în 
acord cu arhiducele losif, a crezut că va putea da o lovitură 
de pumnal în inima românismului prin crearea acelei zone de 


siguranţă militarizată şi strategică, sub forma unei Mărci de 
Est maghiare, ce ar fi dominat ambele versante ale 
Carpaţilor”.! 

Linia de demarcaţie a frontierei româno-ungare, astfel cum 
a fost ea proiectată de cei doi oameni de stat austro-ungari, 
avansa profund atât în Moldova cât şi în Muntenia. Urmau să 
devină maghiare: întreaga regiune răsăriteană a munţilor 
Carpaţi, văile Lotrului, Oltului, Dâmboviţei, Buzăului, 
Teleajenului şi Bistriţei şi, /ast but not least, regiunile 
petrolifere, bogăţia de căpetenie a pământului românesc de 
dincoace de Carpaţi.? 

Pentru ca maghiarizarea să fie completă, arhiducele losif 
prevedea în planul său colonizarea cu unguri a întregii regiuni 
de siguranţă de pe ambele versante ale Carpaţilor, căutând în 
felul acesta să pună stavilă pentru vecie unei renaşteri 
româneşti în Transilvania, cordonul maghiar având menirea 
de a separa pentru totdeauna cele două blocuri româneşti de 
pe cele două versante ale Masivului Carpatic.’ 

Aceasta era imaginea  românismului în conştiinţa 
ungurească, încălzită de speranţa victoriei.“ 


1 Romulus Seişanu, Transilvania românească cu hărţi şi diagrame, 
Bucureşti, 1941, p. 51. 

2 Ibid., p. 51-52. 

3 Ibid., p. 52. 

4 În timpul tratativelor de pace separată cu Puterile Centrale, 
şoviniştii unguri jubilau şi făureau noi planuri de maghiarizare a românilor. 
Astfel, la începutul anului 1918 s-a dat publicităţii un nou plan de 
maghiarizare a românilor în care se preconizau următoarele: 

Desființarea tuturor şcolilor româneşti de orice fel. 

Cel ce vrea să studieze, să înveţe ungureşte. Cel ce nu va prezenta un 
certificat al unei şcoli maghiare, nu va avea drepturi de cetăţean în ţară. 

Să se închidă toate teologiile româneşti. Teologii greco-catolici români 
să studieze în teologiile romano-catolice. Numai pe baza certificatelor 
acestora să poată fi sfinţii preoţii. Învăţământul teologic greco-ortodox să 
fie desfiinţat complet. Toţi românii să accepte unirea cu Roma. 

In administraţie şi oficii de stat românii nu vor putea fi admişi decât în 
baza unor certificate şcolare ungureşti şi numai în regiuni curat ungureşti. 

In regiunile româneşti să se angajeze numai astfel de învăţători şi 
profesori, care nu cunosc decât limba maghiară (nu şi pe cea 
românească). 


Dar ceea ce este mai caracteristic încă pentru mentalitatea 
păturii conducătoare a naţiei maghiare este faptul că această 
imagine a unui românism pierdut în masa maghiarismului a 
persistat chiar şi după ce ungurii au început să piardă 
nădejdea într-un succes final al Puterilor Centrale. 

In propunerile de pace pe care Austro-Ungaria le-a adresat 
Aliaților prin intermediul prinţului Sixte de Bourbon, 
chestiunea granițelor răsăritene ale împărăției sunt cu totul 
trecute sub tăcere, intenția ungurilor fiind de a obține mână 
liberă în Est, pentru a lichida, după bunul lor plac, à la 
manière hongroise, chestiunea delimitării granițelor dintre 
Ungaria şi România. 

Războiul mondial nu fusese însă purtat timp de patru ani, 
milioane de oameni nu sângeraseră pe câmpiile de luptă, 
pentru ca rezultatul războiului să însemne instaurarea în 
Europa a unei noi Ungarii despotice şi nici pentru a face ca 
formele anacronice de guvernământ, instaurate de unguri în 
Europa Centrală, să reînvie la o viaţă nouă. 

Evoluţia implacabilă a destinului omenirii a făcut ca la 
prima zguduire mai puternică, conglomeratul neviabil al 
monarhiei dualiste să se destrame ca un eşafodaj de carton. 

Atitudinea ungară, în clipa în care se profila haotic 
prăbuşirea, este demnă de reţinut. Nici chiar în momentele 
premergătoare dezastrului, ungurii n-au înţeles să renunţe la 
concepţia lor politică exclusivistă.? 


Calendarul vechi să fie interzis pe veci. Calendarul nou să fie obligator 
pentru toată lumea. 

Acei cărora aceste dispoziţiuni nu le vor fi pe plac au dreptul ca în 
timp de 3 ani să emigreze în Valahia (România). Le dăm voie să plece şi 
astfel în 50 de ani vom face ordine în ţară” (în „Ujsâg”, Cluj, 29 ianuarie 
1918). 

1 Romulus Seişanu, op. cit., p. 51. 

2 Sugestivă pentru neputinta şi furia oarbă ale moşierimii maghiare în 
faţa mersului implacabil al procesului revoluţionar de desprindere a 
Transilvaniei de Ungaria este atitudinea lui lanos Urmanczy, proprietar al 
unor întinse domenii în Munţii Apuseni. În timpul războiului, Urmanczy a 
folosit la întreprinderea sa forestieră din Beliş prizonieri de război sârbi, 
italieni şi ruşi. Când a încetat războiul, prizonierii s-au prezentat la 
conducerea întreprinderii şi au cerut să li se dea alimente de drum şi să 
fie lăsaţi să plece acasă. În faţa refuzului administraţiei moşierului 


Cuvintele contelui Tisza adresate croaților şi sârbilor cu 
câteva săptămâni numai înainte de prăbuşirea monarhiei, pot 
fi citate în fruntea unei antologii a intoleranţei: „Este posibil, 
spunea contele Tisza, cu ocazia vizitei pe care a făcut-o în 
Bosnia şi Herţegovina la sfârşitul lunii septembrie 1918, ca să 
ne prăbuşim. Dar, înainte ca noi să ne prăbuşim, vom găsi 
încă suficiente forțe pentru ca să vă distrugem”.? 

Era acelaşi Ştefan Tisza care, cu patru ani în urmă, 
declarase în Parlamentul ungar: „Noi insuflăm antipatie 
naționalităților prin aceea că patriotismul nostru se manifestă 
pe căi atât de păgubitoare şi într-un mod nedemn de 
caracterul cavaleresc maghiar”, iar cuvintele adresate 
bosniecilor erau rostite într-o epocă în care se făcuse auzit de 
acum glasul preşedintelui Wilson, în favoarea 
autodeterminării (self determination) popoarelor din 
monarhia habsburgică. 


Declarația lui Wilson 


„Aspirațiunile naționale ale popoarelor, spusese 
preşedintele Wilson la 11 februarie 1918 în fața Congresului 


Urmanczy, prizonierii s-au revoltat, s-au eliberat şi au dat foc depozitului 
de cherestea al întreprinderii. Aflând acest lucru, Urmanczy a organizat, la 
Budapesta, un detaşament format din 65 de soldaţi înarmaţi cu puşti şi 
mitraliere, sub comanda căpitanului Dietrich Antâl, destinat „să 
restabilească ordinea”, să pedepsească practic pe locuitorii români de la 
Beliş, care nu aveau nici o vină pentru cele petrecute acolo. Însuşi 
ministrul de război a pus la dispoziţia detaşamentului un tren special, care 
la 7 noiembrie sosea la Călăţele. De aici, detaşamentul morţii a luat 
drumul spre Beliş, împuşcând pe loc, din ordinul lui Urmanczy, pe toţi 
locuitorii ce le ieşeau în cale. Detaşamentul s-a instalat în castelul lui 
Urmanczy din Beliş. Patru mitraliere au fost aşezate în turnul castelului, 
apoi a început vânătoarea românilor din împrejurimi. Nu s-a putut stabili 
cu exactitate numărul morţilor, întrucât cadavrele au fost aruncate în 
focul de la depozitul de cherestea incendiat. Au fost identificate numai 45 
de cadavre, dar numeroase schelete au fost descoperite abia în primăvara 
următoare, în pădurile din apropiere (Vezi A. Gociman, Măce/ul/ de la Beliș. 
Patruzeci şi cinci de moti împuşcaţi şi arşi pe rug de unguri, Bucureşti, 
1923, p. 79). 

3 K. Fr. Novak, Der Sturz der Mittelmăchte, München, 1912, p. 280, C. 
Kirițescu, op. cit., III, p. 335. 


american, trebuie să fie respectate; în viitor, popoarele nu 
trebuie să mai fie dominate şi guvernate decât de propriul lor 
asentiment. Autodeterminarea nu este o simplă frază. Ea este 
un principiu imperativ de acţiune pe care în viitor oamenii de 
stat nu-l vor ignora decât în detrimentul lor!” 

Preşedintele Statelor Unite vestea popoarelor asuprite de 
milenii zorile unei lumi noi. Premierul Ungariei ameninţa 
aceleaşi popoare cu distrugerea totală, numai pentru că 


1 Preşedintele Wilson declara cu acest prilej: „Nu mai poate fi vorba 
de a transfera popoarele de la o putere la alta printr-o simplă conferinţă 
internaţională sau printr-un acord între rivali şi antagonişti” (W. Wilson, 
Messages, discours, documents diplomatiques relatifs à la guerre 
mondiale, vol. Il, Paris, 1919, p. 249). Doar cu o zi mai devreme, renumitul 
cotidian american „The New York Times”, pledând pentru destrămarea 
Austro-Ungariei scria că în contextul politic european, existenţa monarhiei 
austro-ungare cu conglomeratul ei de naţionalităţi asuprite, care îşi cer 
libertatea, constituie o preocupare majoră: „(...) problema existenţei sau a 
inexistenţei Austro-Ungariei este importantă nu numai pentru Italia, 
Serbia, România şi Germania, dar în aceeaşi proporţie şi pentru Franţa şi 
Anglia, şi chiar pentru restul Europei şi al lumii; şi ea trebuie privită nu 
numai ca problemă internă, dar şi ca o chestiune care, după război, va 
avea cea mai mare influenţă asupra evoluţiei istorice a Europei”. 
Principiile pe care se bazează existenţa Austro-Ungariei sunt de mult 
depăşite de mersul istoriei; ele au devenit deja obstacole în evoluţia 
istorică a umanităţii. De aceea, pentru a nu fi mereu o piedică în calea 
progresului uman, un stat care se bazează pe asemenea principii trebuie 
să dispară. „Ai permite să trăiască după acest război printr-un oportunism 
politic îngust, care ar aparţine doar guvernelor nu şi popoarelor, ar 
însemna să se trădeze pacea viitorului” („The New York Times” din 10 
febr. 1918). Acelaşi cotidian, la sfârşitul lunii iunie 1918 insera articolul 
Ungaria reală. Autorul articolului sublinia că se impune ca „orice copil de 
şcoală” să cunoască adevărul cu privire la componenţa etnică a Ungariei. 
Ar trebui ştiut că din 22 de milioane de locuitori ai acestei ţări, numai 
aproximativ 9 milioane sunt unguri; cei 13 milioane de nemaghiari sunt 
trataţi de către „magnații unguri şi casta stăpânitoare” cu nedreptate 
sistematică, opresiune şi cruzime. Maghiarii formează majoritatea 
locuitorilor numai într-una din provinciile Ungariei, anume în pusta dintre 
Dunăre şi Tisa; în această zonă locuiesc şapte până la opt din nouă părţi 
ale populaţiei maghiare, restul este răspândită în celelalte provincii, 
„ocupând funcţii, controlând tribunalele şi poliţia, stăpânind neamuri 
majoritare”. In Transilvania şi Banat se află „mici insule” de proprietari 
unguri, care stăpânesc 4 — 5 milioane de români. În sudul Ungariei există 
5 — 6 milioane de sud-slavi, iar în nord — 2 milioane de slovaci. Planul 


îndrăzniseră să-şi făurească din cuvintele preşedintelui Wilson 
crez de viitor. 

Mersul fulgerător al evenimentelor i-a depăşit însă cu mult 
prea mult pe unguri, pentru ca ei să mai poată, în ceasul al 
12-lea, înfăptui planul odios de distrugere a naționalităților, 
pe care nu-l putuseră realiza cu metodele cele mai violente 
timp de o mie de ani. 

Ofensiva  mareşalului Franchet  d'Esperey în sudul 
Balcanilor, spargerea frontului de la Dobropolje, înaintarea 
rapidă a Aliaților înspre Sofia şi Constantinopol, capitularea 
Bulgariei şi a Turciei, intrarea României din nou în război la 
sfârşitul lui octombrie 1918, mişcările de afirmare naţională a 
popoarelor nemaghiare din sânul monarhiei dualiste au grăbit 
finalul ultimului act al acelei monstruozităţi statale care 
dăinuia de atâta vreme în centrul Europei. 

Marele Talleyrand, în memoriul pe care l-a adresat lui 
Napoleon după bătălia de la Austerlitz, sfătuindu-l să susţină 
Austria, a zugrăvit în câteva cuvinte laconice, dar 
atotcuprinzătoare, situaţiunea şubredă a acestei împărăţii, 
care avea totuşi să mai dăinuiască, prin teroare, încă un veac. 

„Monarhia austriacă, spunea genialul diplomat francez, 
este un amestec, rău închegat, de state diferite toate între 
ele prin limbă, obiceiuri, religie, regimuri politice şi civile şi 
care nu au alt bun comun decât identitatea şefului lor. O 
asemenea putere este de la sine înţeles slabă”.! 

„„„Şi desigur destinată pieirii! 

În Consiliul de Coroană ţinut la Viena la 15 octombrie 1918, 
împăratul Carol, ultimul Habsburg, făcu un suprem efort 
pentru a salva monarhia de la prăbuşire, încercând a o 
transforma într-un stat federal cu acordarea unei largi 


implacabil al ungurilor este maghiarizarea celorlalte naţionalităţi, 
înăbuşirea aspirațiilor lor naţionale, menţinerea „pentru totdeauna 
departe de statele naţionale şi politice cărora le aparţin după inimă şi 
istorie”. 

Clasa conducătoare a Ungariei actuale este stăpânită de şovinism, dar 
întreţine cu cinism mitul potrivit căruia ungurii iubesc libertatea altora mai 
mult decât pe a lor („The New York Times” din 30 iunie 1918). 

1 Cooper, Duff, Talleyrand, 1754 — 1838, traducere de J. Leonard 
(Bucureşti, 1938), p. 179. 


autonomii tuturor naţionalităţilor.! 

Era o recunoaştere târzie a justeţei principiilor formulate de 
românul Aurel Popovici în 1906. 

Comportarea ungurilor în acest Consiliu de Coroană, care a 
precedat cu două săptămâni doar dezlănţuirea revoluţiei din 
Ungaria, este de neconceput. Deși pământul se scufunda cu 
repeziciune vertiginoasă sub picioarele lor, ei nu reuşeau să- 
şi dea seama de realitate, într-atât erau de orbiti de patima 
lor împotriva naționalităților. 

Wekerle, primul ministru al Ungariei, care succedase lui 
Ştefan Tisza în aprilie 1918, dar care activa totuşi după 
indicaţiile politice ale fostului premier, se împotrivi cu energie 
modificării regimului dualist, mergând până acolo încât 
ameninţa Austria cu înfometarea, dacă împăratul va include 
Ungaria în planul de federalizare.? 

Cu un an înainte, Tisza manifestase aceeaşi atitudine faţă 
de autonomia românilor în cadrul unei Austrii federale, 
declarând unui emisar al contelui Czernin, care îi sugerase 
această idee, că „acela care încearcă să ia Ungariei numai un 
singur metru pătrat din pământul ei, va fi împuşcat”.* 

Amenințarea ungurilor produse efect asupra hotărârilor pe 
care avea să le ia împăratul a doua zi după Consiliul de 
Coroană de la Viena. Intr-adevăr, în mesajul pe care el îl 
adresă „popoarelor sale” în ziua de 16 octombrie 1918, le 
dădu dreptul să se organizeze pe baza principiului autonomiei 
naţionale, excepţie făcând doar românii şi celelalte naţii 
aparţinând „Sfintei Coroane ungare”*, naţii menite în intenţia 
împăratului să continue a suporta la nesfârşit jugul dominaţiei 
maghiare. 

Când Imperiul Habsburgic trosnea din toate încheieturile, 
când vântul libertăţii popoarelor dărâma în calea lui toate 
obstacolele artificiale pe care absolutismul le aşezase între fiii 
aceluiaşi neam, ungurii se cramponau în menţinerea formelor 
vetuste ale unui sistem politic pe cale să dispară pentru 


1 |. Clopoţel, op. cit., p. 34. 

2 K. Fr. Novak, op. cit., p. 297; C. Kirițescu, op. cit., III, p. 336-337. 
3 Ottokar Czernin, /m Weltkriege, Berlin, Ullstein, 1919, p. 140. 

4 K. Fr. Novak, op. cit., p. 412-413. 


veşnicie în negura istoriei. 

Este unul dintre cele mai surprinzătoare exemple de 
neprevedere, de lipsă de simţ politic şi de obstinaţiune în 
susţinerea unei cauze iremediabil pierdute, pe care ni le oferă 
istoria. 

În clipa în care mesajul a proclamat intangibilitatea 
teritoriilor făcând parte din Sfânta Coroană a Ungariei, 
unitatea Ungariei încetase să mai fie o realitate, devenind o 
simplă aparenţă formală. Popoarele supuse prin violenţă erau 
pe calea dezrobirii şi nimic nu le mai putea îndepărta de pe 
această cale. 


Revoluţia din 1918 


În mijlocul unei adunări ostile, deputatul român Alexandru 
Vaida-Voevod, luând cuvântul în Camera ungară la 18 
octombrie 1918, declara în numele naţiunii române din 
Ungaria, că: „nu recunoaşte Parlamentului maghiar dreptul 
de a o reprezenta la Congresul Păcii”! şi cerea ca „în temeiul 
dreptului firesc al fiecărei naţiuni de a dispune de ea însăşi, 
naţia română să-şi poată determina viitoarea formă de stat, 
precum şi relaţia de coordonare în mijlocul naţiunilor libere”.? 

Într-un vacarm indescriptibil, deputatul român, care avea 
să ajungă apoi prim-ministru al României Mari, îşi termina 
declaraţia sa istorică cu aceste cuvinte: „După suferinţe şi 
lupte de veacuri, națiunea română din monarhia austro- 
ungară îşi aşteptă, şi pretinde, confirmarea drepturilor sale 
inalienabile şi imprescriptibile la o viaţă naţională integrală”.? 


1 «La Roumanie» (organ al Consiliului Naţional la Unităţii Românilor 
de la Paris — n.n.), 7 noiembrie 1918. 


2 Ibid. 


3 I. Clopotel, op. cit., p. 38. 

Chiar a doua zi, marele cotidian american „The New York Times” 
înregistra declarația lui Vaida-Voevod în Parlamentul din Budapesta. 
Elogiind principiile egalității între națiunile mari şi mici enunțate de 
preşedintele Wilson, deputatul român arată că „După suferințe seculare, 
națiunea română proclamă drepturi intangibile şi imprescriptibile; de 
altfel, românii din Ungaria nu sunt o naționalitate, ci o națiune”. 

Cuvintele sale au produs un adevărat vacarm în rândurile majorităţii 


La sfârşitul lunii octombrie 1918 izbucneşte revoluţia în 
Ungaria. La 31 octombrie contele Tisza este asasinat.! La 1 
noiembrie împăratul Carol de Habsburg abdică. Se 


instaurează un nou regim, în frunte cu contele Mihail Karolyi. 
Haosul din Ungaria 


Oscar Jászi, ministrul naționalităților în guvernul radical al 
contelui Karolyi, defineşte starea ce domnea în acea vreme în 
Ungaria, drept o stare „haotică”. Tot el mai afirmă în 
Revolution and Counter-Revolution în Hungary că şi sub noul 
regim se încerca reeditarea vechilor greşeli din trecut. 

„Rezistenţa regimului vechi (L'ancien regime, în text), 
spune Oscar Jâszi, se datora în special celor trei politicieni 
Windischgrätz, Vázsonyi şi Szterenyi”.? 


maghiare. Sândor Wekerle, preşedintele Consiliului şi contele Istvân Tisza 
au răspuns că nu există nici o contradicţie între principiile emise de Wilson 
şi politica Ungariei. 

Răspunsul lui Vaida-Voevod, în puţine cuvinte, îi caracterizează pe 
exponenţii politicii ungare de oprimare a naționalităților. „Tisza, Apponyi şi 
Bánffy sunt cei care au urmărit strivirea naționalităților — spune el. Cât 
despre Wekerle, trebuie să-i reamintim că, în timp ce românii şi alte 
naţionalităţi din Ungaria se lăsau ucişi pe front, femeile şi copiii lor 
umpleau închisorile”. 

Invectivele deputaţilor unguri nu-l opresc pe deputatul român să-şi 
spună mai departe cuvântul. După ce arată că distrugerea 
învăţământului, politica agrară, reprezentarea inegală a naționalităților în 
parlament, presiunile administrative sunt tot atâtea mijloace folosite de 
unguri pentru susţinerea politicii lor de maghiarizare. Vaida-Voevod 
precizează că monarhia austro-ungară este o formă statală perimată, iar 
dreptul naționalităților nemaghiare la libertate „este o chestiune 
internaţională şi o chestiune de onoare pentru întreaga umanitate”. 

Incheie spunând că în cuvintele sale se exprimă adeziunea unanimă a 
românilor la ideea Unirii: „Fiţi siguri că întreaga naţiune română vorbeşte 
prin mine şi că ideile pe care le-am dezvoltat aici sunt închise în inima 
tuturor românilor” („The New York Times” din 19 octombrie 1918). 

1 După ce declarase în parlament „Ungaria a pierdut războiul, Istvân 
Tisza a fost împuşcat în locuinţa sa din Budapesta. Contele Tisza a plătit 
astfel cu viaţa vina de a fi fost unul dintre autorii marelui război şi al 
nenorocirii patriei sale” (C. Kirițescu op. cit., ed. a Il-a, vol. III, p. 343). 

2 Oscar Jâszi Revolution and Counter-Revolution în Hungary. With an 
introduction by R.W. Seton-Watson, London, 1924, p. 17 


Concesiile pe care ei le ofereau românilor erau minime. 
Chiar în plină revoluţie, ungurii nu înţeleseseră marea 
chemare a timpului. Ei au căutat să obţină toată libertatea în 
urma revoluţiei din 1918, neoferind naționalităților decât o 
fărâmă de libertate. Printr-o abilă manevră diplomatică, 
Karolyi, care era antantofil, încerca să-şi câştige simpatiile 
aliate, pentru a nu fi obligat la sacrificii prea mari.! Era 
reeditarea sistemului revoluţionarilor liberali din 1848! 


1 Decembrie 1918 


Românii ardeleni, care aveau vie în memorie trădarea 
revoluţionarilor  kossuthişti din 1848 faţă de cauza 
românească, nu mai aşteptau de data aceasta să li se ofere 
libertatea de către republica ungară instaurată la 16 
noiembrie 1918, şi, la 1 Decembrie 1918, într-o uriaşă 
adunare plebiscitară care a avut loc la Alba lulia sub 
preşedinţia bătrânului patriot ardelean Gheorghe Pop de 
Băseşti, au declarat cu entuziasm: „Unirea românilor de peste 
munti şi a teritoriilor locuite de ei cu România”.? 


1 Proclamându-se antantofili, după mai bine de patru ani de război 
împotriva Antantei, unii oameni politici maghiari îşi închipuiau că pot 
induce în eroare opinia politică mondială şi că vor obţine menţinerea 
dominaţiei asupra celorlalte popoare. llustrativă — pentru starea de 
derută ce cuprinsese clasele oprimante maghiare — este declaraţia făcută 
în parlament de Lovâszy Márton la 16 oct. 1918, când Károlyi Mihály 
anunţa că a fost pierdut nu numai războiul ci şi pacea şi propunea ca 
Ungaria să fie reprezentată de o delegaţie separată la Congresul de Pace: 
„Să ne desfacem de Germania. Mergem cu Antanta, nu cu Germania, luaţi 
la cunoştinţă că suntem antantofili, da antantofili” (I. Clopoţel, op. cit, p. 
36) 

2 Marea Adunare Naţionali de la Alba lulia în ziua de 1 Decembrie 
1918. Acte şi documente, Alba lulia, 1928, vol. |, p. 14 — 18. În 
preambulul declaraţiei de Unire se preciza: „Veacuri de-a rândul poporul 
românesc, adevăratul şi legitimul proprietar al pământului ce fusese odată 
Dacia, a fost socotit străin şi sclav pe pământul său strămoşesc... 
Bucăţirea trupului românesc a fost act de barbarie. Distrusă barbaria, 
unirea tuturor românilor într-un singur stat este cea mai firească 
pretenţiune a civilizaţiei. Teritoriile locuite de români de la descălecarea 
lui Traian şi până astăzi au fost teritorii româneşti. Nu există putere de a 
suci logica până acolo ca invadările elementelor străine, dirijate pe aceste 


Ziarele ungureşti din acea epocă evaluează la 100.000 
numărul reprezentanţilor românilor transilvăneni care au 
participat la plebiscitul Transilvaniei. 

Unirea Transilvaniei nu este, cum vrea să acrediteze 
propaganda maghiară în străinătate, consecinţa unor tratate 
pe care „Ungaria a fost obligată să le semneze” sau a unor 
„influenţe din afară” (v. prof. Horváth, Weltkrieg, 
Friedensdiktat und Nachkriegsregelung). 

Ea este rezultatul unei evoluții lente. EA ESTE O ÎMPLINIRE 
DE DESTIN. 

Românii de pe ambele versante ale Carpaţilor purtau în 
suflet această zi ca pe o lumină care apare la orizont la 
capătul unei lungi călătorii. Ea le lumina calea de undeva din 
viitor. In ziua în care le-a fost dat s-o apropie, idealul lor a fost 
realizat şi unirea înfăptuită. 

Resemnarea cu care românii au acceptat sosirea acestei 
zile este caracteristică firii răbdătoare a mult încercatului 
popor românesc. 

Poate este şi o consecință a siguranței ce o aveau românii 
în realizarea visurilor lor de milenii. Transilvănenii ştiau că 
această zi a Unirii — şi implicit a libertăţii — va veni. Ei ştiau 
că ea le este promisă de o lege firească, care-şi urmează 
implacabil drumul spre împlinire, fără a putea fi oprită de 
piedicile pe care le pot pune în cale meschinele interese 
omeneşti. 

Inevitabilis fatorum lex humana providentia mutari non 
Potest. 

Transilvania s-a unit cu România. Ea n-a fost unită prin 


teritorii în chip artificial şi prin abuzul de putere al statului cu scopul 
desființării noastre naţionale, să poată clătina dreptul nostru de 
proprietate asupra acestor teritorii... După drept şi dreptate, românii din 
Ungaria şi Transilvania, dimpreună cu toate teritoriile locuite de dânşii, 
trebuie să fie uniţi cu Regatul României... Va trebui să asigurăm tuturor 
neamurilor şi tuturor indivizilor conlocuitori pe pământul românesc 
aceleaşi drepturi şi aceleaşi datorinţi. Civilizaţiunea care ne-a eliberat 
pretinde de la noi respectul pentru dânsa şi ne obligă să propăşim în noul 
nostru stat orice privilegiu şi să statorim ca fundament al acestui stat 
munca şi răsplata ei integrală” („Românul”, 1918, 3 dec.: Marea Unire de 
la 1 decembrie 1918, Biblioteca „Astra”, Bucureşti, 1943, p. 109-111). 


voinţa altora, cum susţin azi toţi profesorii de la Budapesta, 
denaturând în modul cel mai flagrant sensul evenimentelor. 

Marile Puteri n-au făcut decât să constate această voinţă a 
provinciei de veacuri româneşti de a se uni cu românii de pe 
versantul răsăritean al Carpaţilor, s-o constate şi s-o ratifice. 

„Unirea românilor, spune academicianul român lon Lupaş, 
originar din Transilvania, nu este opera unei persoane, a unei 
provincii sau a unei generaţii. Ea este rezultatul luptelor 
susţinute timp de secole de cei mai buni fii ai poporului 
român”.! 

Profesorul Horvâth şi colegii săi de la Universitatea din 
Budapesta vorbesc, în toate lucrările destinate străinătăţii, de 
„Contracte bilaterale, viciate prin lipsa liberului consimţământ 
al uneia dintre părţi”, de „hotărâri de arbitri” şi de multe alte 
chestiuni mărunte, demne doar de un proces minuscul 
privitor la un stânjen de pământ şi purtat în faţa unei umile 


1 „Unitatea noastră naţională — continua marele istoric — a fost 
cimentată nu numai de sângele soldaţilor noştri, ci şi de suferinţele 
intelectualilor şi scriitorilor care, începând din secolul al XV-lea, au îndurat 
pentru ideile lor închisoarea şi surghiunul. Ei au fost promotorii mişcărilor 
şi luptelor care au dus, în sfârşit, la această unitate atât de mult visată” (|. 
Lupaş, La Desagregation de la Monarchie Austro-Hongroise et la libération 
de la Transylvanie, în «La Transylvanie», Bucureşti, 1938, p. 462). 
Referindu-se la acelaşi aspect al Marii Uniri din 1918, I. Lupaş scria: 
„Unirea naţională — politica de la 1918 — nu se cuvine să fie înfăţişată, 
nici măcar în parte, ca un dar coborât asupra neamului românesc, din 
încrederea şi simpatia lumii civilizate, nici ca o alcătuire întâmplătoare, 
răsărită din greşelile duşmanilor de veacuri. Chiar dacă asemenea greşeli 
nu s-ar fi săvârşit niciodată împotriva românilor subjugaţi de-a lungul 
veacurilor de stăpânirea ungurească, austriacă sau rusească stăpânirile 
acestea silnice ar fi trebuit să se desumfle şi micşoreze îndată ce dreptul 
tuturor popoarelor de a-şi croi soarta după buna lor pricepere, a izbutit a 
se înălța la treapta de putere hotărâtoare în noua întocmire a 
aşezământului de pace europeană. De aceea, Unirea românilor trebuie 
înfăţişată totdeauna — potrivit adevărului — ca urmarea firească a unei 
îndelungate pregătiri istorice, în cursul căreia poporul acesta de eroi şi de 
mucenici a izbutit să-şi apere cu uimitoare stăruinţă «sărăcia şi nevoile şi 
neamul», rămânând împotriva tuturor năvălirilor barbare şi tuturor 
vremelnicelor stăpâniri străine, în cea mai strânsă legătură cu pământul 
strămoşesc în care, ca într-un liman de mântuire, şi-a putut adăposti traiul 
de-a lungul vremurilor de urgie” (|. Lupaş, /storia Unirii românilor, 
Bucureşti, 1937, p.8). 


judecătorii de ocol rural. 

Procesul, care s-a terminat în ziua de 1 Decembrie 1918 
prin hotărârea fermă şi categorică a românilor transilvăneni 
de a se uni cu Regatul României, este un proces istoric 
multisecular care nu s-a încheiat printr-o sentinţă rece, 
pronunţată de un tribunal indiferent, ci printr-o revoluţie 
naţională. 

Spre fericirea Transilvaniei, revoluţia românească de la 1 
Decembrie 1918 s-a soldat fără vărsări de sânge. Prea mare 
era elanul către libertate al popoarelor subjugate pentru ca 
cineva să îndrăznească să-l înăbuşe în sânge. La 28 
octombrie izbucneşte revoluţia la Praga şi Cracovia. La 29, 
stindardul libertăţii flutură la Zagreb şi la Ljubljana. La 30, 
revolta cuprinde Austria. La 31 începe descompunerea 
conglomeratului ungar. Aşa cum au prevăzut minţile 
clarvăzătoare, cu decenii înainte, a fost suficientă o puternică 
zguduire a Europei Centrale, pentru ca unitatea fictivă a 
împărăției austro-ungare să se descompună în părţile ei 
componente, adevăratele realităţi politice. 

Ca orice rău, spune Dusan Loncarevic, „războiul mondial a 
avut şi partea lui bună: prin el au fost distruse şi ultimele 
resturi ale unui absolutism feudal medieval”.! 

Prin actul istoric de la Alba lulia s-a încheiat un capitol 
dureros din istoria românilor transilvăneni, inaugurându-se o 
eră nouă, care n-a fost însă nici ea scutită de momente 
dificile la început şi nici cruţată de profunde suferinţe într-o 
epocă mai recentă. După o mie de ani de viaţă încătuşată, de 
intoleranţă şi de asupriri, românii au găsit în sfârşit elementul 
priincios evoluţiei lor normale: /ibertatea. 

„Poporul român, spune Nicolae lorga, este un popor născut 
în libertate, trăit în libertate şi căruia această condiţie de 
libertate îi este elementul primordial şi absolut pentru viaţă”. 


Proclamaţia de la Alba lulia 


Proclamaţia din 1 Decembrie 1918 constituie normativul de 
viaţă pe care şi l-au impus românii în momentul când treceau 


1 Dusan Loncarevic, /Jugoslawiens Enstăhung, Wien, 1928. 


pragul adevăratei lor istorii naţionale. Ea merită să fie 
cunoscută în liniile ei esenţiale, deoarece nu constituie numai 
un program politic, ci şi o atitudine: atitudinea sclavului de 
ieri, devenit stăpân pe propriul său pământ, faţă de 
asupritorul său milenar. 

Românii n-au înţeles să se răzbune, ci, printr-un gest de 
înaltă ţinută morală, ei au întins o mână împăciuitoare 
ungurilor cu care aveau să conlocuiască pe pământul 
Transilvaniei. 

Adunarea naţională de la Alba lulia a decretat într-adevăr: 

1. „Deplină libertate naţională pentru toate popoarele 
conlocuitoare. Fiecare popor se va instrui, administra şi 
judeca în limba sa proprie, prin indivizi din sânul său şi fiecare 
popor va primi dreptul de reprezentare în Corpurile 
Legiuitoare şi la guvernarea ţării, în proporţie cu numărul 
indivizilor ce-l alcătuiesc.” 

2. Deplină libertate autonomă confesională pentru toate 
confesiunile de stat. 

3. Înfăptuirea desăvârşită a unui regim curat democratic 
pe toate terenurile vieţii publice. 

Votul obştesc, direct, egal, secret. 

4. Libertatea de presă, asociere şi întrunire, libera 
propagandă a tuturor gândurilor omeneşti.! 

Ce contrast, pe de altă parte, între atât de liberala atitudine 
a revoluţionarilor români din 1918 şi îngustimea concepţiilor 
care au prezidat la revoluţia ungară din 1848!... 

Nici unul din compartimentele vieţii sociale n-a fost omis în 
această Declaraţie, sub semnul căreia trebuia să se 
desfăşoare în viitor viaţa popoarelor din Transilvania. 

Alcătuită într-o proporție  covârşitoare din ţărani, 
Transilvania avea să cunoască o reformă agrară menită „să 
promoveze o nivelare socială şi o potenţare a producţiei”. 

„Fiecare ţăran, spune proclamația din 1 Decembrie 1918, 
trebuie să aibă cel puţin atât pământ cât poate lucra el şi 
familia lui”.? 


1 Marea Adunare Naţională întrunită la Alba lulia în ziua de 1 
Decembrie 1918. Acte şi documente, vol. |, p. 10-11. 
2 Ibid.; vezi şi lon Clopoţel, op. cit., p. 122. 


Într-o ţară în care existau latifundiari posedând terenuri 
imense, măsurând câte 300.000 de jugăre cadastrale 
(420.000 de ha), exproprierea agricolă anunţată de români 
îmbrăca un caracter mai pronunţat revoluţionar încă decât 
însăşi revoluţia naţională care a condus la alipirea 
Transilvaniei la România. 

Născută din robie, dar hrănită cu cele mai entuziaste 
idealuri de libertate şi frăţietate, Declaraţia inaugurală a 
istoriei libere româneşti în Transilvania se termina cu aceste 
înaripate speranţe într-un viitor mai bun: 

„Adunarea naţională dă expresiune dorinţei sale ca, 
Congresul de Pace să înfăptuiască comuniunea naţiunilor 
libere în aşa chip ca libertatea şi dreptatea să fie asigurate 
pentru toate naţiunile mari şi mici deopotrivă, şi ca în viitor să 
se elimine războiul ca mijloc pentru regularea raporturilor 
internaţionale”.! 

Din nefericire, aceste speranțe într-o comuniune 
internaţională din care războiul să fie exclus pentru totdeauna 
s-au spulberat numai după două decenii de la exprimarea lor 
de către românii transilvăneni la Alba lulia. Trebuie totuşi 
reţinut faptul că în timpul acestor două decenii România, ca 
membră a marii familii europene, n-a făcut absolut nimic de 
natură a tulbura pacea, oamenii ei politici, în frunte cu lon |. 
C. Brătianu, Take lonescu, luliu Maniu, Nicolae Titulescu, G. G. 
Mironescu, Grigore Gafencu şi toţi cei care s-au perindat la 
conducerea politicii externe româneşti, străduindu-se mereu 
în decursul anilor să se alăture tuturor eforturilor pentru 
cimentarea păcii europene. 

În special, atitudinea României faţă de naţionalităţile 
conlocuitoare a fost un factor esenţial pentru păstrarea păcii 
în regiunea dunăreană. Românii au avut mereu vie în mintea 
lor imaginea sfârşitului lamentabil al vastei împărăţii austro- 
ungare, consecinţă firească a lipsei totale de înţelegere a 
ungurilor faţă de naţionalităţi. 


Sol lucet omnibus 


1 /bid.; vezi şi G. Moroianu, op. cit., p. 237. 


Popor eminamente tolerant — caracteristică unanim 
recunoscută, a tuturor raselor neo-latine —, românii au ţinut 
să şi-i apropie pe maghiarii locuind între hotarele României, 
prin blândeţe şi tratament egalitar. 

În mai 1924, luliu Maniu declara: „Trebuiesc asigurate 
drepturile civile şi politice pentru toţi cei ce aparţin unor 
minorităţi de rasă, limbă ori religie”.! În calitatea sa de prim- 
ministru al României, ardeleanul Maniu, care înfierase 
metodele intolerante ale guvernării maghiare, a făcut tot ce 
omeneşte este posibil pentru a-i apropia pe unguri prin 
liberalismul legilor care-i guvernau. 

În acelaşi an, Alexandru Vaida-Voevod, într-o conferinţă 
rostită la Institutul Social din Bucureşti, a îmbrăţişat aceeaşi 
metodă, spunând: „Ungurii au făcut greşeli sinucigătoare. Din 
istoria  debaclului maghiarilor putem trage cele mai 
folositoare învățături.  Slăbirea minorităților nu este 
echivalentă cu întărirea elementului românesc. A mistui 
energiile statului în frământări perpetue interne dintre a patra 
ori a cincea parte şi restul cetățenilor, ar însemna, deşi nu 
primejduirea frontierelor politico-geografice ale statului, însă 
Zguduirea granițelor sentimentului şi siguranței de drept din 
conştiințele cetăţeneşti prin frământări lăuntrice”. 

In sfârşit, pentru a da o imagine completă a concepţiei care 
a prezidat la legiferarea situaţiei minorităţilor, cităm 
următoarea frază, rostită de Octavian Goga în calitatea sa de 
ministru de interne, în 1927: „Noi căutăm să obţinem 
satisfacţie nu exercitând vreo cât de mică violenţă contra 
concetăţenilor noştri, dar printr-un simţământ echitabil care 
trebuie să fie la baza convingerilor noastre politice”. 


1 Vezi C. Graur, Cu privire la Franz Ferdinand, p. 538. 
2 Ibid., p. 542. 


3 „Principiul nostru director — scria Goga — a fost ideea că problema 
trebuie să fie privită în faţă, cu o largă libertate de spirit şi cu o reală 
bunăvoință. Contrar doctrinei tradiţionale a Ungariei, care nega 
naționalităților neungare dreptul la existenţă, deşi elementul dominant 
era inferior numeric cetăţenilor de altă origine, la noi opinia publică 
priveşte cu seninătate pe concetăţenii noştri neromâni. Condiţiile în care 
ne găsim nu se pot compara cu acelea ale Ungariei de ieri. Caracterul de 
stat naţional al României actuale este garantat de enorma majoritate 


Aceste concepţii nu sunt izvorâte din vreun interes 
momentan — realizările pe terenul practic confirmându-le cu 
prisosinţă —, ci sunt însăşi expresia concepţiei româneşti 
privitoare la tratamentul ce se cuvine popoarelor străine, pe 
care soarta le-a înfrățit pe acelaşi teritoriu naţional românesc. 
La distanţă de o jumătate de secol, două atitudini viguroase 
caracterizează perfect cele două mentalități. 

Când, în Parlamentul unguresc dinainte de război, contele 
Ştefan Tisza a fost atacat de deputaţii ultraşovini pentru ceea 
ce li se părea lor a fi o politică de moderaţiune faţă de 
români, premierul ungur, care în tratativele cu românii din 
1913, îşi păstrase integrală concepţia ortodoxă a 
maghiarizării integrale, bătu totuşi în retragere, pentru ca în 
istoria maghiarismului să nu i se poată aduce acuzaţiunea de 
a fi abdicat de la cauza superioară a maghiarismului, care se 
confunda pentru întreaga pătură conducătoare a naţiei 
ungare, cu o politică de dominaţiune orgolioasă şi 
intransigentă. 

Când însă în Parlamentul românesc din 1868 un deputat 
ultranaţionalist a pledat cauza intoleranţei faţă de unii dintre 
minoritarii din acea vreme, lon Brătianu-tatăl, care avea să 
joace un rol atât de însemnat în istoria României, s-a grăbit să 
zdrobească cu autoritatea-i masivă asemenea concepţii. 

„Dacă unii din dvs., s-a adresat Brătianu reprezentanţilor 
puţini la număr, ai intransigenţei naţionaliste româneşti, 


numerică a poporului autohton; de asemenea, arsenalul nostru politic nu 
are deloc nevoie să recurgă la ficțiuni pentru a-şi asigura un rol 
preponderent, nici de declaraţii ipocrite care să evite a afirma cu 
sinceritate dreptul minorităţilor la o viaţă normală. Dar, dincolo de această 
diferenţă bine marcată, sentimentul nostru universal refuză exagerările, 
iar xenofobia n-a fost niciodată o coardă care să vibreze în inima 
românilor. lată pentru ce, imediat după cucerirea patrimoniului nostru 
naţional, i-am întâmpinat pe opresorii noştri de ieri cu ramura de măslin. 
Răzbunarea ni se părea meschină din punct de vedere moral şi, în acelaşi 
timp, apolitică. Această atitudine de blândeţe şi de conciliere venea, 
trebuie să accentuez, din dorinţa ca un calm binefăcător să domnească, 
după ororile războiului, cât mai curând posibil şi, de asemenea, din 
convingerea că România, în noua ei situaţie, prin organizarea sa 
democratică, trebuia să se pună în acord cu cele mai avansate principii de 
libertate civică (O. Goga, Mustul care fierbe, Bucureşti, 1927, p. 323-324). 


puteţi să ameţiţi cu astfel de cuvinte pe alegători, dar dvs. 
singuri vă creaţi o asemenea dificultate pe care o veţi plăti 
scump, pentru că daţi nişte idei rătăcite alegătorilor dvs., şi 
ideile greşite nu pot să fie folositoare unei societăţi”.! 

Atitudinea de toleranţă şi de înţelegere faţă de naţiunile 
conlocuitoare, îmbracă deci în România un caracter de 
permanenţă neîntreruptă. Această atitudine este apanajul 
celor tari şi românii transilvăneni au dovedit lumii întregi că, 
după 10 secole de viaţă în întuneric, ei au reînviat la viaţa 
naţională tot atât de puternici ca şi strămoşii lor daco-romani. 

Concepţia politică pe care ei au îmbrăţişat-o în clipa în care 
au devenit din nou puternici, a fost condamnarea 
întunericului care le-a fost hărăzit de o soartă implacabilă 
timp de un mileniu. 

„Sol lucet omnibus”. 

Sub acest semn s-a dezvoltat viața naționalităților în 
Transilvania românească sub stăpânirea ungurească. 


1 C. Graur, op. cit., p. 248. 


PARTEA A IV-A 
UNGARIA DE LA TRIANON 


«On ne doit pas oublier que le trace des frontières de la Hongrie a fait 
l'objet de la part de tous les Alliés d'un examen minutieux, que chacun de 
ses éléments a été discută, qu'il existe entre eux une étroite solidarité». 

M. Gueraier 
Raportorul Legii sancţionând Tratatul de la Trianon 


Ungaria de la Trianon, stat unitar şi omogen 


În Geografia universală a lui Granger, publicată în 1922, 
populaţia Ungariei în anul 1910 era evaluată, pe baza 
statisticilor ungare întocmite în acea epocă, la 20.886.000 
locuitori, dintre care ungurii propriu-zişi se cifrau la ceva mai 
mult de 9 milioane, iar nemaghiarii la peste 11 milioane. 
Aceştia din urmă sunt astfel repartizaţi: 3 MILIOANE ROMÂNI, 
2 milioane germani, 2 milioane slovaci, 1.800.000 croaţi, 
1.100.000 sârbi, 472.000 ruteni, câteva sute de mii evrei şi 
470.000 alte naţionalităţi.! Conform tradiţiei constante, evreii 
erau înglobaţi în masa ungară. 

La 1 ianuarie 1930, conform statisticii ungureşti, populaţia 
Ungariei se cifra la numai 8.686.519 locuitori, din care 
8.001.112 erau unguri şi 685.407 aparţineau altor 
naţionalităţi nemaghiare.? 


1 Ernest Granger, Nouvelle géographie universelle, Paris — Londre, 
1922, tome |, p. 207. 

2 Deşi minoritățile în Ungaria, după 1918, nu mai reprezentau nici 
măcar 11% din totalul populaţiei ţării, politica de maghiarizare forţată a 
continuat cu mai mare zel. În anul 1930, ministrul de război al Ungariei 
Gyula Gömbős a dat un ordin circular către toţi ofiţerii din armata ungară, 
cerându-le să-şi maghiarizeze numele; s-au fixat chiar termene până când 
ofiţerii urmau să-şi adopte noile nume („Kronstădter Zeitung” din august 
1930 şi „Oberschesichen Kurier”, din 13 august 1930). Imitându-l, 


O paralelă între cele două statistici ungureşti ne arată că 
de unde numărul populaţiei nemaghiare a înregistrat o 
scădere imensă de la 11.000.000 la 685.000, acela al 
populaţiei ungureşti pure a scăzut abia cu ceva mai mult de 
1.000.000. Paralela ne mai învederează deosebirea 
fundamentală între structura etnică a celor două Ungarii: 
Ungaria dinainte de război şi aceea de după revoluțiile 
naţionale care au dus, în 1918, la destrămarea împărăției 


prefectul poliţiei din Budapesta, în iunie 1933, dădea un ordin asemănător 
subalternilor săi („Pester Lloyd” din 22 iunie 1933); ministrul de interne, 
adresându-se funcţionarilor de la primăria capitalei, le prezenta 
maghiarizarea numelor ca pe o îndatorire patriotică („Sonntagsblatt”, 
Budapest, 27 aug. 1933), iar ministrul instrucţiunii publice a dat şi el 
directorilor de şcoli ordine similare („Pesti Napl6”, Budapest, 27 oct. 
1933). S-a trecut şi la maghiarizarea numelor elevilor („Pesti Hirlap”, 13 
dec. 1933). Aşa cum informa revista „Nation und Staat”, Viena, dec. 1936, 
Ministerul de Interne a ordonat organelor administrative, în secret, să 
raporteze de două ori pe an despre progresele maghiarizării, iar 
funcţionarii de stat cu nume de familie nemaghiare să fie puşi sub control 
în cazul în care nu-şi leapădă numele strămoşeşti. Maghiarizarea, preciza 
revista vieneză, a fost impusă ca o datorie oficială tuturor membrilor 
corpului didactic. Rectorul universităţii din Budapesta  condiţiona 
aprobarea cererilor de ajutoare ale studenţilor cu nume nemaghiare de 
anexarea unei cereri de maghiarizare a numelui (Vezi şi Z. Păclişanu, 
Politica minoritară a guvernelor ungureşti, p. 139). În felul acesta, ziarul 
„Pesti Hirlap” informa cititorii, la 7 martie 1934, cu satisfacţie, că numărul 
maghiarizărilor a atins cifra de 100.000 pe an. Astfel, nu mai poate 
surprinde pe nimeni scăderea numărului populațiilor minoritare din 
Ungaria în numai un deceniu (1920 — 1930), după cum urmează: germani 
— de la 551.211 la 478.630; slovaci — de la 141.882 la 104.819; români 
— de la 23.760 la 16.221; sârbo-croaţi — de la 51.981 la 34.714; ruteni — 
de la 1.500 la 996; alte minorităţi — de la 60.748 la 51.827; populaţia 
maghiară înregistra, în acelaşi interval, un spor de aproape un milion — 
adică de la 7.147.053 la 8.001.112 (Vezi Z. Pâclişanu, op. cit., p. 140). 
După surse oficiale ungare, în urma unirii Transilvaniei cu România de 
la 1 Decembrie 1918 au rămas în statul ungar 29.104 români — după 
unele — sau 23.760 — după altele. În 1930 numărul românilor se reducea 
dintr-o dată la 16.221, deci cu aproximativ o treime. Semnificativ este 
faptul că aceleaşi statistici consemnau în 1920, în Ungaria, la o rubrică 
separată, existenţa a 88.871 vorbitori de limbă română, pentru ca în 
1930, la aceeaşi rubrică să se consemneze existenţa a doar 69.978 
vorbitori de limbă română, deci cu aproape 20.000 mai puţini. Este cel 
puţin curioasă existenţa acestor vorbitori de limbă română în 1920 în 
Ungaria, după o perioadă de o jumătate de secol de prigoană oficială a 


habsburgice. 

În Ungaria dinainte de 1914 ungurii se pierdeau în masa 
enormă a mozaicului de naţiuni care compuneau statele 
Sfintei Coroane ungureşti. În Ungaria postbelică ei dădeau 
statului un caracter unitar şi omogen, realizând astfel visul 
naţionaliştilor maghiari din primele decenii ale veacului 
nostru. 

„Sub raportul etnic şi lingvistic, Ungaria de la Trianon, 
spune Alajos Kovács în studiul său despre populaţia Ungariei, 
este mai unitară decât Marea Ungarie dinainte de războiul 
mondial. Locuitorii având limba ungară drept limbă maternă 
formează 92,1% din totalul populaţiei”. Şi d-l Kovács 
continuă, remarcând că întrucât 74,2% din acei care nu au 
limba ungurească drept limba maternă, cunosc totuşi limba 
maghiară şi o vorbesc, procentajul celor care vorbesc limba 
ungară în limitele Ungariei de la Trianon atinge proporţia 
covârşitoare de 98%. 

Tabloul comparativ al celor două statistici ungureşti 
constituie, prin el însuşi şi la cea mai sumară examinare, 
dovada cea mai concludentă a conştiinciozităţii cu care au 
fost trasate fruntariile Ungariei la Trianon. 

Într-un stat prezentând o atât de mare varietate de 
naţionalităţi şi formând în multe regiuni intrânduri şi insule 
ale ungurilor în masa naționalităților şi ale acestora din urmă 
în masa ungară, perfecțiunea delimitării frontierelor era 
desigur greu de realizat. 

Dacă perfecțiunea n-a fost atinsă, s-a ajuns totuşi, pe baza 
enormului material prezentat de toate părţile interesate în 
cauză, la o delimitare mulţumitoare. In unele regiuni ale aşa- 
numitelor state succesorale ale monarhiei dualiste, este 
drept, se găsesc pe ici, colo, insule ungureşti, rezultat al unei 


şcolii româneşti. Aceşti vorbitori de limbă română erau, cu siguranţă, 
expresia, rezultatul politicii de maghiarizare forţată a românilor din 
Austro-Ungaria. Astfel însumat, numărul românilor rămaşi în Ungaria se 
ridica în realitate dacă nu la cifra de 117.975, cel puţin la 112.631. Dacă 
se adaugă la aceasta zecile şi zecile de mii de români maghiarizați, care 
n-au avut curajul să declare cunoaşterea limbii române, sau n-au fost 
înregistraţi, ajungem la câteva sute de mii de români rămaşi în Ungaria 
după 1918. 


infiltraţii milenare. Nu este mai puţin adevărat însă, că şi 
Ungaria, aşa cum a fost ea redusă la Trianon, cuprinde 
enclave minoritare întrunind, după datele statisticii ungare, 
aproape 700.000 nemaghiari (germani, slovaci, sârbi, croaţi şi 
români). 

Deşi în cadrul noului stat ungar ungurii au reuşit să 
realizeze, în sfârşit, atât de mult dorita unitate omogenă a 
statului lor, ei totuşi nu s-au putut consola la gândul că Marea 
Ungarie a celor 30.000.000 de maghiari este un vis pentru 
totdeauna spulberat. 

Ungurii s-au plâns timp de 20 de ani în cele patru colţuri 
ale lumii de „marea nedreptate” care li s-a făcut prin ceea ce 
ei numeau „dictatul păcii” (Friedensdiktat) — şi ceea ce era în 
realitate doar ratificarea voinței multor milioane de 
nemaghiari — în virtutea căreia ţara lor s-a micşorat cu 71% 
din teritoriu şi 63% din populaţie.! 

Este foarte drept că cifrele acestea prezentate de geografii 
unguri sunt impresionante, dar nu ştim ce raport funcţional 
există între mărimea pierderilor şi justeţea revendicărilor?! 

Li s-a luat ungurilor atât cât au încălcat ei în cursul 
vremurilor prin violenţă şi prin metode arbitrare. Mărimea 
sacrificiului la care au trebuit să consimtă, în 1920, nu le este 
deci imputabilă decât lor. 


De cât spaţiu au nevoie ungurii? 


Ungurii au vrut să cuprindă mai mult spaţiu decât puteau ei 


1 Chiar publicistul maghiar. Fényes S., când analiza netemeinicia 
politicii revizioniste promovată de Ungaria în perioada interbelică, 
recunoştea că: ,... e într-adevăr greu de înţeles în ce ar consta 
nedreptatea specială, a cărei reparare s-o poată Ungaria pretinde. Pentru 
că, oricât de tulburi ar fi principiile fundamentale ale dreptului 
internaţional, totuşi nu se poate închipui că un popor ar putea pretinde să 
mai asuprească acele popoare pe care le-a asuprit şi oprimat câteva 
secole de-a rândul” (Fényes S., op. cit, p. 103). „Şi dacă habsburgii 
germani — scria acelaşi autor maghiar — şi-au pierdut procesul de 
revendicare asupra celor 25 milioane slavi, italieni etc., pentru care motiv 
să fie mai temeinic procesul de revendicare al „naţiunii maghiare asupra 
celor 11 milioane de naţionalităţi străine ce le avea sub administraţia, sau 
mai bine zis, aservirea ei?” /bid., p. 102-103). 


stăpâni cu mijloacele reduse de care dispuneau, prea mult 
faţă de cât le era hărăzit a domina. 

Aruncând o privire pe harta ungurească a migraţiunilor 
maghiarilor în cursul vremurilor, ne minunăm de puţinul 
spaţiu ce le-a fost necesar strămoşilor ungurilor de azi, 
înainte de năvălirea lor în Europa, în regiunea munţilor Ural şi, 
în urmă, după năvălirea în regiunea din nord-vestul 
Caucazului, în aceea dintre Don şi Nipru (Levedia) şi, în fine, 
în regiunea situată în sudul Basarabiei şi al Moldovei 
(Atelkuz), regiuni pe care ei le-au ocupat provizoriu, respectiv 
în secolele VI—VIII e.n., în prima jumătate a secolului al IX-lea 
şi, în fine, în cea de a doua jumătate a acelui secol. Oricare 
din aceste regiuni reprezintă cel mult o zecime din ceea ce pe 
hărţile ulterioare este reprezentată a fi fost Ungaria Sf. 
Ştefan. Ele corespund însă perfect spaţiului pe care-l ocupă 
natia maghiară pe hărţile etnografice dresate în secolele al 
XIX-lea şi al XX-lea şi în special pe aceea a ungurului Sândor 
Farkas, publicată în „Atlasul geografic maghiar” din 1902.! 

Disproporţia dintre număr şi spaţiu putea fi rezolvată în 
două feluri: sau printr-o cantonare pe spaţiul cel mai adecvat 
propăşirii diferitelor caracteristici ale poporului maghiar — 
câmpia joasă — AlfSldul — sau printr-o deznădăjduită politică 
de extensiune nelimitată, forțând toate legile cunoscute ale 
evoluţiei naturale. Din nefericire pentru ei înşişi, şi din 
nefericire pentru popoarele băştinaşe locuind teritoriile din 
jurul spaţiului pe care s-au aşezat triburile lui Arpâd, strămoşii 
maghiarilor de azi au ales cea de a doua soluţie. 

Impiedicând libera dezvoltare a popoarelor paşnice de 
agricultori şi păstori pe care le-au găsit în Transilvania şi în 
celelalte regiuni învecinate AlfSldului, ungurii s-au pierdut 
într-o stearpă activitate negativistă, efortul lor nefiind dirijat 
atât în direcţia propriului lor progres cât în aceea a stânjenirii 
progresului popoarelor băştinaşe. 

Conflictul permanent între natia dominantă şi popoarele 
guvernate de ea a culminat cu revoluțiile naţionale din 1918, 


1 Vezi Romulus Seişanu, La Roumanie — Roumania — România. La 
terre roumaine ă travers les ages. Roumania in the course of ages, 
Bucureşti, 1936, p. 129. 


soldate cu prăbuşirea statelor Sf. Coroane ungare. 

Dispunând de un spaţiu suficient de întins pentru a asigura 
naţiei maghiare o fericită dezvoltare materială şi morală, 
Ungaria de după război ar fi putut deveni un factor de prim 
ordin pentru crearea păcii, dacă ea ar fi cooperat în mod 
paşnic cu naţiile din jurul ei. Acesta era, de altfel, şi țelul 
tratatelor de pace care au pecetluit sfârşitul uneia dintre cele 
mai sângeroase încleştări din câte a cunoscut vreodată 
omenirea. Georges Clemenceau, adresându-se la 16 iunie 
1919 delegaţiei germane la Conferinţa Păcii, definea astfel 
rolul pe care urmau să-l joace tratatele în noua ordine 
pacifică creată de convențiile de la Versailles: „Tratatul de 
pace, spunea marele om de stat francez, stabileşte baza 
cooperării popoarelor europene în pace şi pe picior de 
egalitate”. 


Revizionism cu orice preţ 


Desigur că aceste convenţii între naţiuni, ca tot ceea ce 
este omenesc, nu puteau să aibă caracterul unor aşezări 
eterne. În consecinţă, făuritorii Tratatului au prevăzut 
adaptarea textelor din legea internaţională la necesităţile 
imperioase care s-ar fi putut ivi ulterior. 

„Convenţia, spunea în continuare Clemenceau, va putea fi 
modificată din timp în timp pentru a se adapta noilor fapte şi 
noilor condiţii, pe măsură ce ele s-ar naşte”. 

Revizuirea era deci subordonată în chip categoric, după 
cum era şi firesc, faptelor noi. Ea era o excepţie infimă la 
intangibilitatea aşezărilor definitive ale tratatelor şi nu putea 
fi extinsă peste prevederile, limitativ enumerate, ale 
stipulaţiilor exprese. 

Ungurii au căutat să imprime excepţiei caracter de 
generalitate şi, fără a aştepta ca să se ivească situaţiuni noi, 
au început să agite revizuirea tratatelor, atacând înseşi 
principiile de bază pe care se sprijinea ordinea europeană de 
după război. A fost prima lovitură ce se aducea convențiilor 
creatoare de pace, prima încercare de a tulbura pacea 
Europei. 


„Ungaria mutilată” era prezentată drept una dintre cele 
mai mari injustiţii ale acestor tratate.! Problema revizuirii 
încetase, deci, să se plaseze pe terenul anacronismului unor 
reglementări devenite caduce în raport cu noile evenimente, 
situându-se în domeniul justiţiei sau injustiţiei reglementărilor 
de bază din 1919 — 1920. 


Planul acţiunii revizioniste 


Agitaţia revizionistă maghiară a fost regizată con brio. 
Ungurii au reuşit să impresioneze unele cercuri din 
străinătate prin propaganda lor perseverentă şi abilă.? (N-au 


1 Au fost însă şi voci ale naţiunii ca aceea a lui Fényes S., care scria 
„Războiul, deci, n-a sfărâmat decât ceea ce osândit era, şi copt pentru 
sfărâmare. Pentru acest lucru nimănui în lume nu i-a trăsnit prin minte să 
rostească un singur cuvinţel de reproş şi cred că ar produce un hohot 
general, dacă deodată ar veni guvernul austriac şi ar cere revizuirea 
tratatului de pace, pretinzând să i se restituie, Galiţia, Boemia, Carintia, 
Istria, Bosnia etc.” (Fényes S., op. cit., p. 128). 

2 După Unirea Transilvaniei cu România, guvernul ungar a lansat un 
apel către funcţionarii maghiari din Transilvania să-şi părăsească posturile 
şi să vină la Budapesta, ameninţându-i că, în caz contrar, vor fi destituiţi 
din serviciu atunci când armatele ungare vor reocupa Ardealul. În felul 
acesta, autorităţile ungare urmăreau să demonstreze, chipurile, că 
poporul român, fiind analfabet — cum pretindea Albert Apponyi în faţa 
Conferinţei de Pace de la Paris — nu va putea să guverneze în 
Transilvania. Urmând acest apel, zeci de mii de funcţionari maghiari, cu 
familiile, s-au refugiat la Budapesta. În jurul capitalei ungare au apărut 
tabere întregi de refugiaţi care trăiau într-o mizerie de neînchipuit, 
guvernul ungar neavând mijloace pentru întreţinerea lor şi nefiind 
interesat pentru aceasta. Aceşti nefericiţi funcţionari fuseseră de fapt 
aduşi acolo şi aruncaţi într-o stare jalnică, trăind în barăci şi în vagoane, 
numai pentru a servi scopurilor propagandei revizioniste. Numeroşi ziarişti 
şi călători străini au fost purtaţi prin faţa taberelor de refugiaţi, 
explicându-li-se că fuseseră alungaţi din Transilvania de autorităţile 
române. În felul acesta, opinia publică europeană era dezinformată fără să 
aibă posibilitatea de a se convinge că bună-credinţa ei a fost înşelată. Cei 
ce au avut de suferit de pe urma acestei manevre a propagandei 
revizioniste ungare au fost bieţii refugiaţi maghiari care-şi părăsiseră 
gospodăriile, dând curs apelurilor şi amenințărilor autorităţilor ungare 
(vezi A. Gociman, România şi revizionismul maghiar, Bucureşti, 1934, p. 
341-343). 


reuşit ei oare, într-un moment dat, să câştige simpatii până şi 
la Foreign Office, acţionând astfel încât celebra afacere a 
falsificării bancnotelor franceze să treacă de pe planul unei 
odioase infracţiuni pe acela al activităţii „naţionaliste”? 
Faimosul articol din „Times” cu data de 4 februarie 1925, 
intitulat The Case of Hungary — Cazul Ungariei — în care 
Ungaria era prezentată drept o ţară nenorocită, înconjurată 
de naţii „bănuitoare şi ostile”, este întru totul concludent). 
Intregul plan al acestei acţiuni propagandistice, care a prins 
în păienjenişul argumentaţiei sofistice personalităţi de vază, 
complet ignorante ale situaţiunilor de fapt şi ale datelor reale 
ale problemei, poate fi redus la două principii directorii: 

1. Prin trasarea fruntariilor la Trianon s-au răpit Ungariei 
teritorii întinse care erau hărăzite, prin însăşi natura 
lucrurilor, să aparţină de veci Ungariei. 

2. In cadrul statelor succesorale, situaţia minorităţii 
ungare era dezastruoasă, aşa că la atributul de „mutilată”, 
trebuia să i se adauge Ungariei şi pe acel de „nenorocită”. 

Premisele de la care plecau ungurii erau fundamental false. 
Propaganda maghiară prezenta, într-adevăr, Ungaria dinainte 
de război ca pe expresiunea unei Justiţii ideale. O Ungarie 
redusă la proporţiile de după războiul mondial, raportată la 
acest etalon ideal, în mod fatal apărea ca o mare mutilată de 
război. Realitatea era, însă, cu totul alta. Ungaria dinainte de 
război era rezultanta celor mai flagrante injustiţii, iar 
dreptatea popoarele şi-au făcut-o singure, ea fiind doar în 
urmă ratificată de convențiile şi tratatele de pace. 

A doua premisă nu era mai puţin falsă. Ungurii susțineau 
într-adevăr că Ungaria dinainte de război era un adevărat 
Eden al naționalităților şi că soarta ce le era hărăzită 
ungurilor deveniți şi ei, la rândul lor, minoritate etnică în 
cadrul statelor succesorale (România, Cehoslovacia şi 
lugoslavia), era un adevărat infern. Şi de data aceasta 
realitatea era falsificată în mod voit. Tratamentul românilor în 
Ungaria dinainte de războiul mondial a fost calificat drept 
„Darbar” de cele mai ilustre pene din secolele XIX şi XX, iar în 
ceea ce priveşte tratamentul uman la care au fost supuşi 
ungurii minoritari în cadrul României întregite, ne vom 


mulţumi în dezvoltările ulterioare să cităm în această privinţă, 
înseşi mărturiile minoritarilor unguri... „persecutaţi”. 


„Injustiţia” de la Trianon 


În primul rând, să analizăm însă, acuzaţiunea de bază a 
ungurilor, acuzaţiune care a făcut să curgă atâta cerneală în 
epoca postbelică, şi care, din nefericire, a adus o nouă 
ciuntire integrităţii poporului şi statului român, acuzaţiune 
care se sprijină pe pretinsa injustiţie care s-a făcut ungurilor 
la Trianon — atribuindu-se României teritorii etnice ungare. 

Desigur că sunt foarte mulţi unguri care susţin că toată 
Transilvania ar fi trebuit să redevină ungurească şi aceasta 
întrucât timp de o mie de ani ea a fost sub dominație 
ungurească. Ca şi când în Istoria popoarelor ar exista o 
prescripțiune achizitivă şi ca şi când o injustiţie care durează 
un mileniu se transformă în mod automat, prin scurgerea 
timpului, într-o justiţie intangibilă!... 

Acest punct de vedere al şovinilor unguri n-a găsit însă 
ecou nici chiar în rândurile celor mai pasionaţi susţinători ai 
cauzei maghiare de peste hotare. El a fost considerat ca 
inoperant şi excesiv până şi de înalte personalităţi maghiare, 
cum e cazul fostului ministru de justiţie ungur dr. Emil Nagy 
care declara: „Ungurii trebuie să abandoneze ideea 
integrităţii dinainte de război şi trebuie să se resemneze cu 
pierderea unor teritorii locuite de mase compacte de 
naţionalităţi străine”.! 

1 A. Gociman, op. cit., p. 21. Vezi şi Donald, Sir Robert, The Tragedy 
of Trianon. Hungary's Appel to Humanity, London, 1928, p. 298. Prin 
cunoscutul publicist, Fenyes S., maghiarii din România îndreptau un 
călduros apel la luciditate, pace şi colaborare între popoarele din această 
zonă a Europei: „Poporul maghiar — scria acesta — are o singură cale 
pentru mărirea şi fericirea sa viitoare: din pârcălabi de temniţi să se ridice 
la rangul de popor frate cu celelalte popoare ca împreună cu ele şi poată 
munci toţi pentru binele tuturora. Prin aceasta e indicată, totodată, şi 
chemarea istorică a maghiarimii despărțite, care se află în statele 
succesorale: de a mijloci şi tălmăci poporului maghiar din patria-mamă 
acest spirit al bunei înţelegeri frăţeşti. Acolo, în Ungaria, e încătuşat şi 
spiritul şi cuvântul; şi cenzura, intoleranţa şovinistă, clasa dominantă ce 
se cramponează de putere, toate contribuie la înnegurarea spiritelor. La ei 


Rămâne punctul de vedere mai modest al acelora care au 
agitat până în 1940 chestiunea „rectificării” frontierei 
româno-ungare din 1920 şi care au avut necontestata 
surpriză de a-şi vedea depăşite până şi cele mai temerare 
speranţe în vara anului 1940, când a reînceput din nou 
calvarul românilor din Transilvania, dezlipită de trupul 
românismului şi trunchiată în modul cel mai absurd posibil. 

Ei au susţinut mereu că s-a atribuit României un vast 
teritoriu, care, din punct de vedere etnic, ar fi trebuit să 
revină de drept Ungariei. Or, şi acest lucru este cu totul 
inexact. La Trianon, i s-a atribuit României un teritoriu mai 
mic decât acela la care ea avea dreptul conform principiului 
etnicității, decretat de preşedintele Wilson. 

Adevărata frontieră etnică şi lingvistică dintre România şi 
Ungaria a fost trasată în Tratatul încheiat în 1916 între 
români, pe de o parte şi Puterile Aliate, pe de altă parte. 

Frontiera de la Trianon este situată mai la est de adevărata 
frontieră a etnicităţii româneşti; ea lasă deci, în teritoriul 
ungar enclave româneşti. La Conferinţa păcii din Paris, lon |. 
C. Brătianu, primul delegat al României, a susţinut cu 
dârzenie drepturile României, cerând să se respecte 
fruntariile stabilite de Aliați în 1916, după îndelungate şi 
minuţioase tratative.! Delegaţia românească la Conferinţa 
Păcii nu s-a mulţumit, însă, să ceară pur şi simplu respectarea 
tratatului de alianţă din 1916, ca pe un drept sacrosanct 


acasă nu se poate propovădui această nouă evanghelie a mântuirii. 

Această solie nu o pot trimite, direct şi indirect, decât maghiarii din 
statele succesoare. 

Această, chemare ar trebui s-o înţeleagă presa maghiară din statele 
succesoare. Prin împlinirea ei şi-ar câştiga merite nepieritoare, pentru că 
astfel, pentru întâia oară, ar aduce sufletul maghiar în armonie cu sine şi 
în armonie cu postulatele umanităţii întregi” (Fényes S., op. cit., p. 138- 
139). 

„E timpul, scria acelaşi publicist maghiar — să vedem un frate în 
fiecare popor vecin şi să ne întrecem unii cu alţii pentru înflorirea cauzei 
universale a omenirii” (Fényes S., op. cit., p. 173). 

1 Vezi Memoriul prezentat Conferinţei Păcii, în şedinţa din 1 februarie 
1919, de către lon I. C. Brătianu, la Romulus Seişanu, La Roumanie — 
Roumania — România. La terre roumaine à travers les ages. Roumania in 
the course of ages. Bucureşti, 1936, p. 155-157. 


izvorât din litera Convenției, ci şi-a sprijinit fiecare 
revendicare teritorială pe studii şi memorii extrem de 
documentate, însoţite de hărţi etnografice întocmite cu multă 
grijă pentru respectul adevărului. 

Mai mult încă, lon |. C. Brătianu, în interesul păcii, al liberei 
dezvoltări a popoarelor şi al progresului economic al Europei 
(expunerea din 1 februarie 1919), a renunţat să mai 
revendice teritoriile locuite de români în sudul Dunării, 
precum şi cele din regiunea Tisei. 

Conferinţa Păcii a refuzat însă României fruntariile 
prevăzute în tratatul de alianţă din 1916 şi a fixat linia de 
demarcaţie dintre România şi Ungaria cu mult spre Răsărit, 
urmărind în aceasta cele mai multe din indicaţiunile 
prevăzute pe harta redactată după sugestiile marelui patriot 
ungur Kossuth.! In felul acesta au rămas în afara teritoriului 
naţional românesc porţiuni de teritorii având o structură 
etnică majoritar-românească. 

Toate hărţile etnografice şi lingvistice care au fost dresate 
la sfârşitul secolului al XVIII-lea şi în sec. XIX şi XX de 
geografi, etnografi şi lingvişti, indiferent dacă ei au fost 
unguri, germani, austrieci, francezi, englezi sau italieni, toate 
monografiile şi lexicoanele, toate studiile privitoare la linia de 
demarcaţie etnică între români şi unguri, dovedesc, până la 
evidenţă, că graniţa etnicităţii româneşti spre apus depăşeşte 
frontiera trasată prin Tratatul din 1920. 

Astfel, în „Compendiul geografic al Ungariei” publicat în 
1779 de Mátyás Bel, autorul, înfăţişând repartiţia 


1 În anii exilului, marele revoluţionar Lajos Kossuth a analizat 
caracterul multinațional al statului ungar şi a stabilit ariile etnice ale 
naționalităților din Ungaria şi Transilvania. Pe baza datelor oferite de 
Kossuth şi a constatărilor acestuia, ulterior cunoscutul publicist şi sociolog 
maghiar Oskár Jászi a întocmit o hartă în care a trasat frontierele etnice 
ale Ungariei aşa cum le trasase marele patriot şi revoluţionar Lajos 
Kossuth. Această hartă a fost publicată de revista americană „Foreign 
Office” din New York. Demn de remarcat este faptul că, teritoriul etnic 
ungar din harta etnică kossuthistă corespunde cu cel de după tratatul de 
la Trianon. Mai mult decât atât, în această hartă teritoriul etnic românesc, 
care cuprindea la nord aproape întreg Maramureşul, şi la vest aproape 
întreg Banatul, depăşeşte spre vest linia frontierei fixată prin tratatul de la 
Trianon (Cf. Romulus Seişanu, Transilvania românească, p. 26-28). 


naționalităților la graniţa de vest a Transilvaniei, scrie că 
românii se întind până în departamentele: Bereg, Ugocsa, 
Bekes şi Bihor, dintre care primele trei au rămas după 
Tratatul de la Trianon cu totul în afara graniţelor României, iar 
cel din urmă a fost împărţit între România şi Ungaria.: 

In „Lexiconul geografic al Ungariei”, dresat de J. M. 
Korabinszky în 1786 şi publicat la Pressburg (Bratislava) 
găsim câteva regiuni de la marginea apuseană a Transilvaniei 
— rămase după Trianon la unguri, — populate masiv cu 
români. Astfel, printre altele găsim satele: Nyiradony, Nagy- 
Kalló şi Bir, situate în departamentele Szabolcs, Poceni şi 
Petigd, situate în departamentul unguresc al Bihorului, Süged 
în Borsod etc.? 

Pe de altă parte, în marea lucrare „Magyarorszâgnak 
leírása”, apărută la Buda în 1796, A. Vályi? enumeră o serie 
întreagă de cătune, de sate, de mici orăşele şi chiar oraşe 
având o populaţie majoritară românească — localităţi care au 
rămas după 1920 pe teritoriul unguresc. Cităm printre cele 
mai importante: Nyiradony în departamentul Szabolcs, 
Batonya în departamentul Csanad, Bed, Darvas, Méhkerék şi 
Szâkâ în departamentul Bihor. 

În 1829, J. V. Csaplovics publică la Pesta două volume 
intitulate Gemälde von Ungarn, la sfârşitul cărora se găseşte 
anexată o hartă etnografică în culori a Ungariei cu provinciile 
dependente de ea, cu excepţia Transilvaniei propriu-zise 
(Etnographische Karte des Königreichs Ungarn nach Lipszcky 
von J. V. Csaplovics). Această hartă este extrem de prețioasă 
în ceea ce priveşte contribuţia ei la delimitarea frontierei 
etnice dintre români şi unguri. Ea depăşeşte frontiera trasată 
în 1920. Astfel, frontiera etnică trece pe teritoriul unguresc în 


1 Mátyás Bel, Compendium Hungăriăs Geographicum... notitias 
Hungariae novae-historico geographicae, IV. Posonii et Casoviae, 1779, p. 
214, 281, 284, 311, 313. 

2 J. M. Korabinszky, Geographische-historische und producten Lexicon 
von Pressburg, Pressburg, 1786, p. 41, 57, 70, 90, 108, 274, 535, 643, 
652, 715, 823. 

3 A. Vályi, Magyarországnak leírása (Descrierea Ungariei), Buda, 
1796, vol. |, p. 15, 142, 153, 462; vol. II, p. 346; vol. III, p. 80, 117, 213, 
300, 616, 628, 679. 


departamentul Szabolcs, unde sunt menţionate şapte 
localităţi pur româneşti. În regiunea judeţului Bihor, care a 
revenit după 1920 Ungariei, găsim alte opt mari sate 
româneşti. În regiunea de nord a Aradului, frontiera etnică 
românească prezintă un intrând puternic în teritoriul 
unguresc din 1920, satele româneşti atingând regiunea 
localităţii Gyula.! 

În 1857, Karl F. V. Cz5mig tipăreşte la Viena, ca anexă la 
monografia intitulată  Ethnographie der Osterreichischen 
Monarchie?, o hartă în care frontiera etnică româno-maghiară 
de la vestul României coincide aproape pe întreaga ei 
întindere cu frontiera româno-ungară din 1920. In regiunea 
Bihorului ea depăşeşte frontiera politică din 1920 şi, urmând 
cursul Crişului Negru, ajunge până în satele Szâkâ şi Dorgoş 
de pe teritoriul unguresc. 

Pe harta publicată în 1860 de Dr. A. Ficker’, ca anexă la 
studiul său despre „Locuitorii Monarhiei Austriece”, 
constatăm de asemenea, prezența românilor — e drept cu un 
procent minuscul — în departamentele Szabolcs, Ugocsa şi 
Bereg, situate toate dincolo de frontiera din 1920 a României. 
Opera de maghiarizare îşi produsese de acum, în 1860, 
efectul. Prezența românilor dincolo de linia de demarcație 
care avea să fie aceea a Tratatului de la Trianon, se diminua 
văzând cu ochii. 

În 1869, apare la Berlin harta etnografică a lui Kiepert 
(Völker und Sprachenkarte von Osterreich und 
Unterdonauländer, zusammengestellt von H. Kiepert), 
stabilită pe baza datelor recensământului austriac din 1869. 


1 J. V. Csaplovics, Gemälde von Ungarn, Pest, 1829, vol. |, p. 207 
Autorul constată de fapt, că românii formau majoritatea absolută sau 
relativă în judeţele: Maramureş, Satu Mare, Bihor, Arad, Ugocea, Szabolcs, 
Cianad, Bichiş (Csaplovics, s.v., Gemälde von Hungarn, Pest, 1829, vol. |, 
p. 204-205). 

2 Karl FI. von Czörnig, Ethnographie der Österreichischen Monarchie, 
Wien, 1857, IX, p. 65-68. Vezi harta — reprodusă de R. Seişanu, La 
Roumanie — Roumania — România, p. 99. 

3 Dr. A. Ficker, Berölkerung der Österreichischen Monarchie, Gota, 
1860, p. 43-44. 

4 Vezi harta la R. Seişanu, op. cit., p. 100. 


Frontiera etnică româno-ungară depăşeşte şi pe această 
hartă frontiera politică stabilită în 1920 la Trianon. Masa 
românească atingea în spaţiul unguresc satele Vekerd şi 
Száká, care aparţin azi Ungariei, iar localitatea Gyula 
constituia punctul extrem de penetraţiune românească pe 
teritoriul atribuit în 1919 statului ungar. 

Această hartă n-a fost defel pe placul ungurilor, care 
porniseră o campanie furibundă pentru deznaţionalizarea 
elementului românesc din Transilvania. Prezenţa românilor pe 
teritoriul unguresc propriu-zis nu era deloc încurajatoare 
pentru partizanii statului maghiar „unitar unguresc”. Ei s-au 
grăbit deci să interzică, printre multe alte lucrări tot atât de 
puţin periculoase pentru ordinea de stat ungară, accesul 
hărţii lui Kiepert pe teritoriul Transilvaniei!, ca şi când prin 
acest fapt s-ar fi putut opri din mers conştiinţa naţională 
românească în plină ascensiune! 

Opera de deznaționalizare făcea în timpul acesta progrese 
însemnate. Statisticile ungureşti încorporau în rândurile 
ungurilor pe toţi cei trecuţi la o confesiune maghiară sau pe 
cei vorbind ungureşte, deşi de apartenenţă română. 

Hărțile etnografice  ungureşti urmăresc îndeaproape 
statisticile dresate în aceste condițiuni, fiind o copie fidelă a 
operei nefaste de maghiarizare. Totuşi, din această luptă 
purtată, pe de o parte, de românii de la marginea de apus a 
Transilvaniei şi, pe de altă parte, de metodele perfide de 
deznaționalizare, românii ies  victorioşi. Ne-o dovedesc 
lucrările lui P. Balogh despre naţionalităţile Ungariei de la 
începutul sec. al XX-lea, care deşi utilizează operaţiunile 
recensământului din 1900, delimitează frontiera etnică 
româno-ungară după traseul unei linii care, pe alocuri, 
depăşeşte frontiera politică din 1920.? Studiile lui Balogh 
privitoare la frontiera lingvistică dintre români şi unguri sunt 
extrem de instructive, întrucât din ele se poate vedea că 


1 Vezi Z. Pâclişanu, Politica minoritară a guvernelor ungurești (1867- 
1914), Bucureşti, 1943, p. 107. 

2 Pál Balogh, A népfajok magyarszăgon cimü dolgozathoz (VII—VIII c. 
XII) (Pe marginea lucrării: Neamurile din Ungaria Melléklet (Supliment), 
Budapest, 1902, p. 933-935. 


frontiera politică româno-maghiară stabilită în 1920 se găsea 
înlăuntrul frontierei lingvistice dintre limbile română şi 
ungară. 

Hărțile ungureşti din vremurile mai noi au rezolvat, în mod 
radical şi după vechea metodă ungurească, problema 
românilor din apusul Transilvaniei. Ele au desfiinţat pur şi 
simplu masele compacte de români din acea regiune, 
reprezentând ţinuturi întregi (şi în special cele muntoase) ca 
fiind cu desăvârşire nelocuite. Este una dintre nenumăratele 
metode ungureşti de inducere în eroare a străinătăţii.! 
Populaţia românească a Ardealului este într-adevăr 
răspândită în mod armonios pe întregul teritoriu al provinciei; 
Transilvania nu cunoaşte absolut nici o terra deserta. 

D-l Manciulea, un vrednic cercetător al frontierei de apus a 
Transilvaniei, scrie în această privinţă: „Studiile recente au 
stabilit în mod indubitabil că nu poate fi vorba în România de 
o zonă muntoasă nelocuită?; viaţa omenească este intensă în 
Carpaţii noştri din primele momente ale sosirii primăverii 
până târziu în toamnă. Poporul român este legat de munţii 
ţării, situaţiune care este atât de bine exprimată în vechiul 
dicton românesc „codru-i frate cu românul” (La frontiere 
ouest de la Roumanie). 

Este suficient să aruncăm o privire pe hărţile Ardealului, 
dresate de străini, pentru a ne da seama de substratul 
„golurilor” de pe hărţile ungureşti. Absolut pe toate hărţile 
dresate la sfârşitul secolului trecut ca şi pe acelea din secolul 
al XX-lea, frontiera etnică românească depăşeşte frontiera 
româno-ungară din 1920. Ne mulţumim a ne referi, în acest 
sens, la cele mai cunoscute hărţi şi anume: la aceea publicată 
în 1889 de Institutul Geografic Austriac („V6lker-Karte von 


1 Despre falsificarea datelor statistice şi a hărților etnografice, vezi şi 
A. Gociman, România şi revizionismul maghiar, Bucureşti, 1934, p. 286- 
303. 

2 Şt. Manciulea, La Frontiere ouest de la Roumanie; vezi şi idem, 
Granița de Vest, Blaj, 1936, şi La frontiere ethnique roumano-hongroise, în 
«Revue de Transylvanie», tom. IV, nr. 1 — 2, Cluj, 1938, p. 28-29. 


Europa”)!, la acelea publicate în 1888 de Gustav Gröber?, 
profesor de filologie romanică la Universitatea din Strasbourg 
(„Ausbreitung der Romanischen Sprachen în Europa”), de 
Novikow* în 1886, de James Caterly* în 1908, de Paul 
Langhans („Der rumänische Volksboden und die staatliche 
Entwicklung des RSmentums”)” în 1915, de Elisée Reclusf, de 
„Institutul de Agostini”” din Novara, de Karl Haushoffer è etc. 
Pe toate aceste hărţi oraşele Sighetul Marmaţiei, Oradea 
Mare, Arad şi Timişoara sunt cuprinse în teritoriul etnic 


1l Vezi V6/ker-Karte von Europa (Vorwiegend auf Grundlange von Fr. 
Müller „Allgemeiner Ethnographie”), Wien, 1888. 


2 Vezi Gustav Gröber, Ausbreitung der Romanischen Sprachen in 
Europa, anexă la volumul Grundrisses der Romanischen-Philologie, 
Strasbourg, 1888. 

3 1. Novikow, La Politique internationale, Paris, 1886. Aceasta este 
reprodusă şi de R. Seişanu, La Roumanie-Roumania-România, p. 1, p. 127. 

4 James Caterly, Les Roumanis, Paris, 1908. Vezi harta reprodusă de 
R. Seişanu, op. cit., p. 112. 

5 Vezi şi Silviu Dragomir, Transilvania înainte şi după arbitrajul de la 
Viena, Sibiu, 1943, p. 16-17. 

6 Elisée Reclus, Nouvelle géographie universelle, vol. III, Europe 
Centrale, Paris, 1878. În această lucrare, Elisée Reclus scria: „Naşterea şi 
reînvierea Românilor este una dintre problemele cele mai interesante ale 
istoriei. Românii formează acum națiunea cea mai considerabilă prin 
număr din Ungaria şi Transilvania. Ei ocupă în masă compactă o mare 
parte din Banat şi mai mult de jumătate din regiunea muntoasă ce domină 
la est câmpia maghiarilor. Astfel, se găseşte completat cu Bucovina, 
Moldova, Basarabia şi Valachia un cerc de populaţiuni latine al cărui 
centru, printr-un ciudat contrast, îl formează în valea superioară a Oltului, 
secuii şi saşii. 

Mai bine de două milioane şi jumătate de români trăiesc în partea 
ungurească a acestui vast cerc”, (p. 350). 

7 Istituto Geografico de Agostini, Novara, L'Europa etnico-linguistica, 
1916. În Atlasul Novarei se scrie: „Azi (1916), statul ungar, după mai mult 
de o mie de ani, se confundă cu haosul etnic de odinioară. Înconjuraţi de 
naţiuni duşmănoase, ungurii se fălesc cu o unitate politico-naţională care 
n-a fost niciodată decât o ficţiune constituţională” (p. 13). Vezi harta 
Europei Centrale, întocmită de Istituto de Agostini în R. Seişanu, op. cit., p. 
130. 

8 Vezi harta etnografică a României întocmită de Karl Haushoffer 
reprodusă în Silviu Dragomir, Transilvania înainte şi după arbitrajul de la 
Viena, p. 19. 


românesc, fiind înconjurate de mase compacte de ţărani 
români. 

Dacă în 1920 s-a comis o nedreptate, nu ungurii au să se 
plângă de ea, ci românii, căci dincolo de frontiera politică au 
fost lăsate în teritoriul unguresc mai multe insule de români. 

Pentru a nu tulbura însă pacea Europei, românii au 
acceptat situaţiunea creată prin Tratatul de la Trianon, 
închinându-şi forţele unei opere pozitive de propăşire 
naţională. Cu această rezervă a includerii unor intrânduri 
româneşti în Ungaria, graniţa de la Trianon corespunde — 
atât cât omeneşte poate fi atinsă perfecţia — limita dintre 
naţia ungară şi cea română.! 

Acesta era de altfel şi unul din ţelurile — printre multe 
altele — ale războiului, pe care Aliaţii l-au dus, alături de 
România, între anii 1916 şi 1918. 

întrebaţi fiind în 1916 de preşedintele Woodrow Wilson 
care sunt ţelurile lor de război, Aliaţii, prin nota lor din 10 
ianuarie al acelui an, au răspuns că unul din scopurile luptei 
lor este şi „eliberarea de sub dominaţia străină a italienilor, 
slavilor, românilor, cehilor şi slovacilor”. 

La sfârşitul războiului, lordul Northcliffe, fratele celebrului 
leader revizionist lord Rothermere, într-un discurs pronunţat 
la 4 noiembrie 1918, declara textual: „Trebuie să asigurăm 
popoarelor Austro-Ungariei un loc printre naţiunile libere ale 
lumii şi să le oferim dreptul de a se uni cu fraţii lor de dincolo 
de actualele frontiere ale Austro-Ungariei. Aceasta implică 
crearea statelor independente ale Cehoslovaciei, lugoslaviei, 
reducerea Ungariei la limitele etnografice ale rasei maghiare 
şi UNIREA TUTUROR ROMÂNILOR CU ACTUALUL REGAT AL 
ROMÂNIEI”.> 


1l La 12 februârie 1920, Lordul Balfour preciza, într-un discurs în 
Camera Comunelor, că frontiera între România şi Ungaria a fost fixată de 
comisia experţilor aliaţi „în urma unor cercetări amănunțite şi bine 
cugetate şi cu dorinţa sinceră de a crea o frontieră justă pentru toate 
părţile” (Parlamentary Desbats, House of Commons, vol. 125, nr. 3, 13 
febr. 1920). 

2 |. Clopoţel, op. cit., p. 27. 

3 Vezi şi A. Gociman, op. cit., p. 10. 


Atunci când s-au trasat liniile principale ale aşezărilor de 
mai târziu, Conferinţa Păcii a luat în considerare în primul 
rând configuraţia etnică a Europei, punându-se accentul pe o 
cât mai ideală repartizare a naționalităților în cadrul împărţirii 
statale. 

„Mă voi călăuzi în opera de construcţie a Păcii, spunea 
Lloyd George în Memorandum-ul său adresat Conferinţei la 23 
martie 1919, atât cât omeneşte este posibil, ca diferitele rase 
să fie repartizate ţărilor lor de obârşie (Motherland) şi ca 
acest criteriu omenesc să aibă precădere asupra 
consideraţiilor strategice, economice sau privitoare la 
comunicaţii, probleme care pot fi soluționate şi pe alte căi”.! 

Când acesta a fost spiritul care a prezidat la întocmirea 
tratatelor, când după înseşi afirmaţiile lui Sir Robert Donald 
(autorul atât de partizanei cărţi The trageay of Transylvania, 
Londra, 1928 — al cărei titlu Tragedia Transilvaniei este în 
acelaşi timp şi o atitudine!) „Conferinţa Păcii nu a pecetluit 
soarta Ungariei în necunoştinţă de cauză, delegaţia ungară la 
Paris prezentând Conferinţei trei mari volume de câte 600 
pagini fiecare conţinând o colecţie de hărţi admirabile, 
diagrame, grafice, toate susținute prin mărturii orale 
(supported by oral evidence)”?, cum se poate persevera cu 
bună credință într-o propagandă  revizionistă atât de 
neîntemeiată?!... 

Istoricul ungur Tibor Eckhart, care nu nutreşte defel 
simţăminte prieteneşti faţă de naţia română, trebuie totuşi, în 
faţa evidenţei, să facă o concesie adevărului istoric, atunci 
când se ocupă de problema spaţiului etnic unguresc. 

„Să nu ne închipuim, spune el în «Magyarország Története» 
apărută la Budapesta în 1933, că ungurii (cuceritorii) au 
populat ţara întreagă. Numărul lor, poate şi din cauza 
înfrângerilor suferite în patria lor de mai înainte, era prea mic 


l Vezi pasajul din Memorandum-ul din 25 martie 1919 al lui Lloyd 
George intitulat Some considerations for the Peace Conference before 
they finally draft their terms, reprodus şi de Sir Robert Donald, op. cit., p. 
291. 

2 Donald, Sir Robert, The tragedy of Trianon. Hungary's Appel to 
humanity, London, 1928, p. 19. 


pentru aceasta. Teritoriul ocupat de ei se potrivea 
aproximativ cu cel stabilit prin pacea de la Trianon, la care a 
fost redusă, după 1000 ani, Ungaria mare”.! 

Dar, de ce să interogăm trecutul îndepărtat, când prezentul 
ne oferă cea mai radicală soluţie a problemei? De data 
aceasta cifrele aruncă o lumină completă asupra unei 
probleme pe care ungurii o vor cât mai complexă, dar care în 
realitate este extrem de simplă. 

La frontiera apuseană a regatului României, astfel cum ea a 
fost fixată în 1920, se găsesc patru judeţe care se 
învecinează direct cu Ungaria: judeţele Satu Mare, Sălaj, 
Bihor şi Arad. Populaţia totală locuind în 1930 în aceste 
judeţe, situate în zona frontierei româno-ungare, era de cca 
1.600.000 suflete, dintre care 943.692 ROMANI, 417.183 
UNGURI, 80.030 germani, 68.377 evrei etc. Ungurii 
reprezentau deci abia 26% din numărul locuitorilor de la 
frontiera dintre cele două tări.? 

Avem la dispoziţie Dicționarul Transilvaniei, Banatului şi al 
celorlalte ținuturi alipite, editat la Cluj în 1921, adică puţin 
timp numai după ce s-a încheiat Tratatul de la Trianon şi într- 
o epocă în care aspectul etnografic al ținutului de la graniţa 
apuseană era dominat încă de rezultatele îndelungatei acţiuni 
de maghiarizare a Administraţiei de Stat ungare şi a 
colonizărilor masive din centrele orăşeneşti de la graniţa de 
vest a Transilvaniei. 

În acest ţinut, într-adevăr, eforturile de maghiarizare s-au 
dezlănţuit cu mai mare vigoare încă decât în oricare altă 
regiune a Transilvaniei, căci acolo, în judeţele Satu Mare, 
Bihor, Sălaj şi Arad, se afla limita întinderii elementului 
românesc şi punctul său de întretăiere cu masele maghiare. 

Marile oraşe din această regiune, Arad, Oradea Mare, Careii 
Mari, Satu Mare erau considerate de unguri drept punctul de 
plecare al ofensivei lor de deznaționalizare a românilor 
transilvăneni şi poarta de intrare în regatul românismului 


1 Eckhart Ferenc, Magyarország Története (Istoria Ungariei), 
Budapest, 1933, p. 21. 

2 Vezi Recensământul general al populaţiei României din 29 
decembrie 1930, p. Ll. 


milenar. 

Ar fi trebuit deci să găsim în aceste ţinuturi, după o 
strădanie multiseculară de deznaționalizare a populaţiei 
autohtone, o structură etnică majoritar ungurească. Totuşi, 
atât de puternic era înrădăcinat românismul până şi în 
regiunile de contact cu câmpia, prin excelenţă maghiară, 
încât ungurii n-au reuşit să influenţeze în mod hotărâtor 
structura etnică a graniţei de vest, considerată în ansamblul 
ei. Într-adevăr, populaţia românească trăind în părţile 
occidentale ale Transilvaniei este mai compactă decât în 
regiunea centrală şi răsăriteană a aceleiaşi provincii, unde 
colonizarea masivă a secuilor a creat o insulă străină de 
neamul românesc în însăşi inima Daciei Romane. La graniţa 
de vest, românii reprezintă 60,4% din totalul populaţiei, faţă 
numai de 57,56% în regiunile colonizate cu unguri şi secui din 
centru şi din răsărit. 

Caracteristica acestei regiuni, demnă de a fi relevată 
întrucât ea dezvăluie şubrezenia metodelor de 
deznaționalizare prin violenţă, este contrastul între aspectul 
etnic al oraşelor şi acela al satelor înconjurătoare. Sate/e sunt 
în imensa lor majoritate româneşti, iar oraşele au un aspect 
pronunțat străin, nu însă întotdeauna maghiar. Ce dovadă 
mai puternică a românităţii Transilvaniei decât acest aspect 
românesc al pământului de la graniţa de vest a provinciei, 
limita apuseană a Daciei Felix de odinioară?! 

În 1921, puţin timp numai după terminarea milenarei 
dominaţii ungureşti, la punctul de contact dintre cele două 
neamuri, adică în zona în care elementul dominant avea cele 
mai multe posibilităţi de a influenţa elementul românesc 
dominat, puteam găsi în judeţul Bihor plăşi ca: Aleşd (50.265 
locuitori), unde în cele 50 de comune rurale se găseau 40.110 
români şi numai 5.155 unguri, Beliu (18.733 locuitori), unde în 
cele 33 comune rurale trăiau 17.696 români şi numai 792 
unguri, Ceica (31.497 locuitori) unde, după 1000 de ani de 
dominație ungurească, populația românească se cifra la 
30.078 suflete fată de... 963 unguri! şi, în fine, plasa Vaşcău, 
unde din cei 28.148 locuitori, 27.276 erau români şi numai 
491 maghiari, ceea ce reprezenta o proporţie de aproape 98 


la sută pentru populaţia românească. 

In judeţul Satu Mare, plasa Şomcuta Mare, compusă din 41 
comune rurale, număra 24.885 români şi 1.179 unguri, la o 
populaţie totală de 28.393 locuitori. 

In Maramureş, în plasa Iza (Dragomireşti), compusă din 13 
comune rurale, românii au găsit, în clipa în care ţinutul se 
integra din nou în masa românismului, 22.379 români şi 
numai... 74 (şaptezeci şi patru) unguri! 

In Arad, judeţ de frontieră, din cei 397.969 locuitori 
245.113 erau români şi 98.208 maghiari; în satele care 
înconjurau Aradul proporţia românilor faţă de unguri era 
covârşitoare. De pildă în cele 36 comune rurale ale plăşii 
Radna trăiau, în 1921, 27.155 români şi numai 1.825 unguri, 
iar în Sebeş, în 49 de comune rurale se găseau 30.390 români 
şi numai 2.141 unguri.! Vedem deci că în satele de la 
frontiera Ungariei, ungurii nu reuşiseră după 1000 de ani de 
stăpânire să atingă măcar proporţia de 10% din totalul 
locuitorilor!... 

Dacă toţi apărătorii „nedreptăţii Ungariei” s-ar fi plecat o 
clipă cu atenţie asupra cifrelor, ascunzând sub haina lor 
impasibilă şi rece, realităţi zdrobitoare, desigur că nici lordul 
Rothermere, nici fostul ministru francez Anatole de Monzie, 
nici deputatul Tisseyre, nici Sir Robert Donald, nici Franco 
Vellani Dionisi n-ar fi putut aduce un cap de acuzare României 
că şi-a integrat în fiinţa ei etnică pe ţăranii români din 
Transilvania apuseană. 

Cu ce drept pot revendica ungurii Oradea Mare, când 
Bihorul cu sutele de sate care înconjoară oraşul maghiarizat 
este până în străfundurile sale românesc? 

Cu ce titlu se poate cere înapoierea către Ungaria a 
oraşelor de la graniţa de vest, când toate cătunele şi toate 
satele din acea regiune — adică pământul propriu-zis al 
Transilvaniei de vest — sunt româneşti? 

Cum se poate susţine că sunt „ungureşti” oraşe pierdute în 
Marea românească? Cel mult se poate afirma că ele sunt 


1l Vezi toate aceste date statistice la C. Martinovici, N. Istrati: 
Dicţionarul Transilvaniei, Banatului şi celorlalte ținuturi alipite, Cluj, 1921, 
p. 9-38. 


„maghiarizate”, ceea ce desigur nu este un titlu pe baza 
căruia se pot revendica teritorii... 

Ceea ce a dăunat în gradul cel mai înalt păcii europene a 
fost uşurinţa cu care, din motive cu totul altele decât dorinţa 
de a face să triumfe dreptatea, unele înalte personalităţi 
străine — străine de altfel şi de datele problemei pe care o 
apărau — s-au declarat partizani ai cauzei maghiare. 

D-l Anatole de Monzie, de pildă, cu vigoarea care îl 
caracteriza, se întreba patetic în 1922: 

„Prin ce aberaţie aceşti oameni care au trâmbiţat în cele 
patru colţuri ale lumii dreptul raselor şi al naționalităților, au 
răpit maghiarilor oraşe unde totalitatea locuitorilor, cu mici 
excepţii, erau de origine maghiară, erau maghiari sufleteşte 
şi prin cultura lor? Pentru ce? Da, pentru ce?”! 

Şi d-l Tisseyre autorul cărţii Une erreur diplomatique. La 
Hongrie mutilée, apărută la Paris imediat după războiul 
mondial şi pentru care secuii erau „unguri de rasă pură”? şi 
ungurii „victime ale liberalismului lor”5, nu mai puţin sensibilă 
la marea durere a Ungariei, redusă la limitele ei naturale, 
exclama: „Casa natală a faimosului rege al Ungariei, Matei 
Corvin, fiul marelui căpitan ungur loan Huniade, vizibilă şi 
astăzi, se află acum pe teritoriul românesc. Nu este oare 
aceasta o crudă ironie?”* 

Şi alţii, mai mult sau mai puţin patetici, mai mult sau mai 
puţin interesaţi, mai mult sau mai puţin de bună credinţă, au 
deformat realităţile istorice şi au denaturat înseşi mărturiile 
palpabile ale prezentului. 

Dacă domnul de Monzie s-ar fi deplasat în munţii şi pe 
câmpiile Maramureşului, Bihorului, Sălajului şi Aradului, la 
frontiera însăşi a maghiarismului, el ar fi putut regăsi în graiul 
sutelor de mii de ţărani români, în accentele melodioase ale 
vorbirii lor, toată frumuseţea graiului strămoşilor lor, 


1 Tisseyre, Charles, Une erreur diplomatique. La Hongrie mutilée. 
Préface de A. de Monzie, Sénateur, ancien Sous-Secrétaire d'Etat, Paris, 
deuxiéme édition, 1923, p. VII — VIII. 


2 Ibid., p. 3. 
3 Ibid., p. 20. 
4 Ibid., p. 27. 


perpetuat până în zilele noastre de neolatinii de la marginea 
de vest a Europei ca şi de aceia de la frontiera de esta 
latinităţii. 

Dacă domnul de Monzie s-ar fi plecat asupra istoriei acestei 
provincii prin excelență româneşti, el ar fi putut constata de 
asemenea că dacă multe oraşe erau în aparenţă maghiare, 
aceasta se datora unei artificiale creaţiuni a statului ungar şi 
dacă în fine, ar fi cercetat cu de-amănuntul structura etnică a 
acestor oraşe, ar fi putut lesne dobândi certitudinea că foarte 
mulţi dintre ungurii „puri” erau... români, veniţi în oraşe din 
satele româneşti din împrejurimi, maghiarizați cu forţa în 
cursul vremurilor de administraţia „atât de liberală” a 
ungurilor! 

Desigur că nici d-l de Monzie şi nici emulii săi de mai mică 
anvergură nu ştiau că Oradea Mare, oraşul „maghiar prin 
excelenţă” al propagandei ungare, adăposteşte încă din anul 
1776 o Eparhie româno-unită, înfiinţată de Maria Theresa şi 
întărită prin Bula /Indefessum a papei Pius al Vl-lea din 10 
iunie 1777. Sau, poate, apărătorii cauzei maghiare de pe 
malurile Senei credeau că pentru locuitorii de origine ungară, 
unguri prin simţire şi cultură, s-a înfiinţat cu 150 ani în urmă o 
Eparhie romano-catolică?! 

lar în ceea ce priveşte „cruda ironie a sorții” care a vrut ca 
după războiul mondial România să adăpostească la Cluj casa 
natală a regelui ungur Matei Corvin, fiul „ungurului” loan 
Huniade, desigur că d-l Tisseyre ar fi fost mai puţin pasionat 
şi revolta sa ar fi fost cu mult mai mică, dacă înainte de a-şi 
scrie fulminantul atac la adresa României, şi-ar fi dat 
osteneala să citească o istorie a Ungariei, fie ea scrisă chiar 
de un ungur, de pildă de d-l Domanovszky, profesor la 
Universitatea din Budapesta. Acolo el ar fi aflat, desigur, că 
faimosul căpitan loan Huniade, de care naţia maghiară este 
atât de mândră, cât şi fiul său, regele Matei Corvin, au fost 


1 Exact în aceeaşi perioadă, marele geograf german Karl Gottlieb von 
Windisch, care cunoştea bine realităţile din Ungaria şi Transilvania, 
preciza că oraşul Oradea era împărţit în trei cartiere: „Oradea românilor”, 
„Oradea episcopală” şi „Oradea soldaţilor” (Karl Gottlieb von Windisch, 
Geographie des Kânigsreichs Ungarn, vol. III, Pressburg, 1780, p. 178). 


români transilvăneni!! 

Păcatul cel mare al tuturor acelora care i-au atacat atât de 
înverşunat pe autorii tratatelor de pace a fost că ei au vrut să 
scrie o nouă istorie, ignorând istoria reală a acestei provincii, 
scrisă pe răbojul vremii cu lacrimi multe şi cu mai mult sânge 
încă, timp de un mileniu. 

Îmbrăţişând, în ignoranță de cauză,  dezideratele 
propagandei şovine ungureşti, nu o dată apărătorii cauzei 
maghiare s-au găsit în dezacord şi câteodată chiar în conflict 
cu înşişi corifeii vieţii politice ungare, cu fruntașii ştiinţei 
maghiare şi cu publicaţiile ungureşti dinaintea primului război 
mondial. 


Documente privitoare la românii din Panonia şi din 
vestul Ardealului 


În vremurile de odinioară, românii nu numai că se găseau 
în proporţie covârşitoare la marginea de vest a Transilvaniei, 
dar ei se găseau în număr destul de însemnat chiar pe 
câmpia Panoniei, departe de frontiera Transilvaniei. 

În 1237, Ricardus spune că în momentul invaziei ungurilor, 
Panonia era de acum cunoscută sub numele de „Câmpia 
Romanilor”?. În lucrarea sa Românii în veacurile IX — XIV, 


1 Al. Domanovszky, op. cit., p. 99; Horváth E., op. cit., p. 25. Însuşi 
istoricul ungur Pâl Hunfâlvy publica în 1879 diploma împăratului 
Ferdinand | Habsburgul, acordată marelui cărturar şi umanist din familia 
Corvineştilor, Nicolaus Olahus, arhiepiscop de Strigoniu şi cancelar al 
Ungariei din 23 noiembrie 1548, în care scria următoarele: „Aşa sunt 
neamurile, naţiunile cele mai renumite, din care fac parte şi părinţii tăi. 
Românii nu sunt cei din urmă, căci după cum se ştie ei sunt urmaşii 
romanilor, stăpânii lumii, şi de la dânşii au luat şi numele lor de români. 
Poporul tău este excelent în eroism, din sânul său a ieşit un număr mare 
de războnici ca loan Huniade şi Regele Matei” (în „Szâzadok”, Budapest, 
1879, p. 74). 

2 Călugărul dominican Ricardus, descriind călătoria confratelui său 
lulian la tătari, în raportul său intitulat Ungaria Magna, scria: „Qui (sec. 
septem duces cum populis suis) cum multa regna pertransissent et 
destruxissent, tandem venerunt în terram, que runc Ungaria dicitur, tunc 
vero dicebatur pascua Romanorum” (Endlicher, Rerum Hungaricarum 
Monumenta Arpadiana, |, Sangalli, 18-49, p. 151). 


apărută în 1933, emeritul cercetător român N. Drăganu 
citează o serie întreagă de surse istorice din care rezultă că 
mult timp după invazia ungurilor, păstorii români erau 
prezenţi în Panonia, adică în Ungaria propriu-zisă.! Cităm, 
printre cele mai însemnate: mărturiile lui Thomas de Spalato?, 
care — către 1250 — vorbind despre Panonia, spune că pe 
acele locuri erau „păşunile romanilor” şi acelea ale unui 
călugăr catolic semnalând prezenţa românilor în Panonia 
în1l308. Acesta din urmă ne vorbeşte despre „vlahi, adică 
păstorii romanilor” (Blachi ac pastores Romanorum).? 

Este demnă de menţionat, de asemenea în acest sens, 
mărturia categorică a cronicarilor unguri Thurâczi“ şi Simon 
de Keza” care afirmă că în momentul invaziei Panoniei de 
către huni, se găseau de acum pe acele locuri păstorii 
romani, păstori care nu puteau fi decât strămoşii românilor de 
azi. In sfârşit, la aceste mărturii ungureşti trebuie adăugată şi 
aceea a Notarului anonim care vorbeşte în mod hotărât de 
existenţa vlahilor şi păstorilor romani în regiunile Transilvaniei 


1 Nicolae Drăganu, Românii în veacurile IX — XIV pe baza toponimiei 
şi a onomasticei, Bucureşti, 1933, p. 13-17. 

2 Arhidiaconul Thomas de Spalato scria la mijlocul secolului al XIII-lea: 
„Hec regio (sc. Ungaria) dicitur antiquitus iuisse pascua Romanorum”. Cf. 
Thomas Spalatensis Archidiaconus, História Salonitana, în Monumenta 
spectantia historiam Slavorum meridionalium, XXVI (Scriptores, Ml), p. 42. 

3 Este vorba de lucrarea unui călugăr francez întocmită în 1308, 
pentru informarea a două personalități politice franceze de frunte — Carol 
Robert de Anjou şi Carol de Valois — interesaţi în realităţile politice ale 
acestei zone geografice. Vezi Anonymi descriptio Europae Orientalis, 
ediţia O. Górka, Cracovia, 1916, p. 13; G. Popa-Lisseanu, Descriptio 
Europae Orientalis, în Izvoarele istoriei Românilor, ||, Bucureşti, 1934, p. 
17. 

4 Vezi Codex pictus din anul 1358, ediţia Toldy, sub titlul Marci 
Cronica, 1867 (Thurâczi, Chronica Hungarorum, |, p. 17). 

5 Simon de Kéza, care trăia la curtea regelui Ladislau IV (1272 — 
1290), scria în cronica sa că secuii trăiau în munţi împreună cu românii: 
„Zaltulii non tarnen în plano Pannoniae, sed cum Blachis în montibus 
confinis sortem habuerunt, unde Blachis commixti litteris ipsorum uti 
perhibentur” (Simon de Kéza, Chronicon Hungaricum, cap. IV, par. 6, în G. 
Popa-Lisseanu, /zvoarele istoriei Românilor, Bucureşti, 1934, |, p. 3?). 


şi ale Panoniei.! 

Existenţa românilor la marginea apuseană a Transilvaniei 
în timpurile cele mai îndepărtate este astăzi un fapt 
ştiinţificeşte necontestat. 

Scriitorul ungur Márki, o figură distinsă a istoriografiei 
maghiare, într-o lucrare publicată la Oradea Mare în 1887, 
scrie textual: „În ce priveşte valea Crişului Negru, admit că 
ungurii noştri au găsit acolo pe români”.? Prezenţa în 
departamentul Bihor ne este confirmată pentru începuturile 
sec. XI (1000 — 1038) de scriitorul ungur E. Gyárfás în 
lucrarea sa intitulată A román görög katolikusok autonómiája, 
publicată la Budapesta în 1905.* Cnezatele româneşti din 
regiunea Aradului sunt menţionate în sec. al XIlll-lea de 
cronicarul Rogerius în lucrarea sa Carmen Miserabile.* D-l 
Silviu Dragomir citează un document din vremea regelui Carol 
Robert (1318) în care se vorbeşte de satele româneşti din 
jurul vechii mănăstiri de lângă Ineu, iar d-l Ştefan Manciulea 
în lucrarea sa precitată despre Frontiera apuseană a 
României citează în sprijinul prezenţei românilor la graniţa de 
apus a Transilvaniei în sec. al XIV-lea şi al XV-lea documente 
din anii 1364, 1415 şi 1444. De asemenea, el relatează o 
mărturie din 1475 privitoare la reşedinţa unui voievod român 
la Nicoleşti, sat astăzi dispărut.? 


1 Anonymus Belae regis notarius, Gesta Hungarorum, în G. Popa- 
Lisseanu, Izvoarele istoriei Românilor, |, Bucureşti, 1934, p. 32; vezi şi 
Scriptores rerum Hungaricarum, |, ed. Emericus Szentpâtery, Budapestini, 
1937, p. 45. Anonymus aminteşte între neamurile găsite de unguri la 
venirea lor în Panonia pe români, adică păstorii romanilor: „... terram 
(Pannoniae) habitarent Sclani, Bulgarii et Blachi ac pastores Romanorum” 
(Vezi şi Ilie Gherghel, Pascua Romanorum: Pabula lulii Caesaris? — Un 
capitol din nomenclatura istorică română, în „Revista Arhivelor”, |, 1926, 
3, p. 383-397). 

2 Márki Sándor, A Fekete Körös és vidéke (Crișul Negru şi 
împrejurimile), Nagyvarad, 1887 p. 95, 96. 

3 Gyárfás E. A román görög katolikusok autonómiája, Budapest, 1905, 
p 5. Vezi şi Laurian Someşan, Câmpia Tisei ca barieră etnică, Bucureşti, 
1943, p. 52. 

4 Rogeri Carmen Miserabile, editată de G. Popa-Lisseanu, în /zvoarele 
istoriei Românilor, vol. V, p. 49 şi urm. 

5 Ştefan Manciulea, La frontiere Ouest de la Roumanie, Bucureşti, 


În judeţul Bihor românii sunt menţionaţi de documente cu 
începere din secolul al XI-lea (actul de donaţie al regelui Geza 
| în favoarea benedictinilor din Gran).! Un document din anul 
1202 — 1203 citează în judeţul Bihorului prezenţa unor 
români cu numele de Micus (Mic), Tata, Qurud (Crud), 
Karachin (Crăciun), Registrul episcopiei din Oradea conţine o 
serie întreagă de nume româneşti în Bihor şi în jurul Oradei. 

V. Bunytay*, într-o lucrare apărută la Budapesta în 1892, 
arată că documentele din 1294 vorbesc de acum de populaţia 
românească locuind în Valea Crişului Negru. In aceeaşi epocă, 
românii mai sunt menţionaţi în satele de pe Valea Crişului 
Repede. 

Mârki” constată prezenţa românilor în judeţul Arad în primii 
ani ai secolului al XIV-lea, iar istoricul Csânki“ afirmă că în 
departamentele din apusul Transilvaniei românii formau în 
sec. XIV — XV majoritatea populaţiei în judeţele Bihor, Arad şi 
Zarand. 

Ar fi să înşirăm la nesfârşit documentele menţionând 
prezenţa românilor la graniţa apuseană a Transilvaniei în sec. 
al XIII-lea, al XIV-lea şi al XV-lea. 

În vremurile noastre, ungurii înşişi au recunoscut proporţia 
covârşitoare a românilor faţă de toate celelalte naţii 


1940, p. 17-18. 

1 În acel act de donaţie, aşa cum s-a menţionat, apare satul Daboz de 
lângă Criş şi piscina, cu numele românesc, Rotunda (G. Fejer, Codex 
Diplomaticus Hungariae Ecclesiasticus ac Civilis, |, Buda, 1829, p. 436). 

2 Szentpetery l., Az Arpădhăzi királyok okleveleinek kritikai jegyzéke, 
(Indicele critic la Diplomele regilor din casa arpadiană), \. K., 1001 — 
1270, Budapest, 1923, p. 64; N. Drăganu, op. cit., p. 293. 

3 Vezi Regestrum de Varad, ediția lui St. Lad. Endlicher în Rerum 
Hungaricarum Monumenta Arpadiana, Sangalli, 1849, p. 640-742 în care 
în Oradea este menţionat un cartier deosebit „villa latinorum” (p. 712). 

4 Vezi V. Bunytay, Bihar vármegye oláhai és a vallás unió (Românii 
din judetul Bihor şi unirea religiei), Budapest, 1892, p. 4 şi urm. 

5 Márki Sándor, Arad vármegye és Arad Szabad Királyi város 
Története (Istoria judetului Arad şi a oraşului liber crăiesc Arad), Partea |, 
Arad, 1892, p. 502 vezi şi R. Seişanu, Transilvania românească, p. 17. 

6 Csánki Deszö, Magyarország földrajza a Hunyadiak korában 
(Geografia Ungariei în epoca Huniazilor), \, p. 740. 


conlocuitoare în judeţele din apusul Transilvaniei. Astfel, 
contele Ştefan Bethlen, ocupându-se în 1912 de repartizarea 
diferitelor naţionalităţi în regiunea frontierei de mai târziu a 
României, recunoaşte superioritatea zdrobitoare a 
elementului românesc în circumscripțiile occidentale ale 
Transilvaniei. „Românii din Ungaria, spune fostul prim 
ministru al Ungariei sunt mai numeroşi decât maghiarii şi 
decât alte popoare care trăiesc acolo în următoarele regiuni: 
în întreaga Transilvanie istorică (fostul Mare Principat al 
Transilvaniei, n.n.), în trei circumscripţii din Maramureş, în 
toate circumscripțiile Sălajului, în marea majoritate a celor din 
Satu Mare, Bihor şi Arad”.! 

Românii mai numeroşi decât ungurii în Sălaj, Satu Mare, 
Bihor şi Arad!... Dacă domnii de Monzie şi Tisseyre, în Franţa, 
Sir Robert Donald şi Lord Rothermere, în Anglia, şi-ar fi dat 
osteneala de a-l citi pe contele Bethlen, desigur că ei ar fi 
renunţat să pledeze în favoarea „Ungariei mutilate”, regiunile 
pe care fostul prim-ministru ungar le prezintă ca fiind 
dominate de elementul românesc, găsindu-se situate la 
frontiera însăşi a României. 

Analizând  situaţiunea din celelalte districte ale 
Transilvaniei, contele Bethlen ajunge la următoarea 
concluzie, pe care desigur că a omis s-o amintească în 
conferințele sale „pro-Ungaria” din Occidentul Europei: 

„Masele româneşti reprezintă în Transilvania, faţă de 
celelalte naţionalităţi, un ocean — o mare — o avalanşă”, în 
prealabil, contele Bethlen, comentând repartiţia 
naționalităților în mediul rural al celor 11 districte apusene 
ale Transilvaniei, cu durere trebuia să constate că românii se 
plasau în fruntea tuturor naţiilor conlocuitoare cu proporţia 
zdrobitoare de 75,1% români faţă de 15% unguri! 

Atunci când ungurii au fost însufleţiţi de preocupări de 


1 Gróf Bethlen István, Az oláhok birtokvăsărlăsai Magyarországon az 
utolsöt évben (Achiziţiile de moşii ale românilor din Ungaria în ultimii cinci 
ani), Budapest, 1912, p. 8. 

2 Ibid; Vezi Romulus Seişanu, La Roumanie — Roumania — 
România..., p. 182; Idem, Transilvania românească... p. 37. 

3 Gróf Bethlen István, op. cit., p. 3. 


ordin pur ştiinţific, datele prezentate de ei au fost cu totul 
altele decât acelea pe care le exhiba propaganda lor în 
străinătate, propagandă menită în concepţia ungurească să 
deformeze cifrele care îi nemulţumeau şi să denatureze 
realităţile supărătoare 

De pildă, în Geografia județului Arad pentru uzul cursului 
primar din Ungaria, ungurii János Györffy şi lldebert Kiss 
scriau în 1905: „locuitorii judeţului Arad sunt în număr de 
386.100 şi ocupă un teritoriu de 6.643 kmp. Majoritatea 
populaţiei este de origine română, apoi urmează germanii, 
maghiarii etc.!, iar în Statistica etnografică a Ungariei, 
publicată în 1906, autorul ei, Kenéz Bella afirmă că românii 
trăiesc în MAJORITATEA ABSOLUTĂ în 12 judeţe şi anume: 
Sălaj, Alba, Caraş-Severin etc.»? 

Rezultă deci, din înseşi mărturiile maghiare, că, după o mie 
de ani de stăpânire ungurească, românii de la frontiera 
vestică a Ardealului se aflau în majoritate absolută faţă de 
celelalte naţii conlocuitoare. 

Este demnă de relevat, de altfel, şi constatarea pe care o 
face în 1912 academicianul ungur Varga Gyula: care, trasând 
linia de demarcare etnografică între români şi unguri, arată 
că teritoriul etnic românesc se întinde peste graniţa care 
ulterior a fost atribuită României prin tratatul de la Trianon, în 
regiunea Crişului Repede şi în aceea a Careilor Mari. 

În faţa unor asemenea constatări categorice privitoare la 


1 Op. cit., p. 36. 


2 Dr. Kenéz Bella, Magyarország népességi sztatisztikăja (Statistica 
demografică a Ungariei), Budapest, 1906. 

3 Marele demograf ungur Varga Gyula, studiind situaţia etnografică 
din NV Transilvaniei în 1912, constata ca fiind teritorii etnice româneşti, 
pe lângă Maramureşul de Sus, partea de sud-est a comitatului Ugocea, 
partea centrală şi de est a comitatului Satu Mare cu oraşele Satu Mare şi 
Careii Mari, Valea lui Mihai şi întregul judeţ Sălaj. Astfel, linia de 
demarcaţie fixată de academicianul Varga Gyula trecea la vest de 
frontiera din 1920 (în defavoarea românilor) în sectorul cuprins între nord 
de Crişul Repede şi vest de Careii Mari, ca şi spre nord de oraşul Satu 
Mare, unde atinge cursul Tisei Superioare şi merge paralel cu acest râu pe 
o distanţă de aproape 30 km („Budapesti Szemle” / „Orizontul 
budapestan”, 1912, p. 340; vezi şi R. Seişanu, Transilvania românească, p. 
37-40). 


predominarea masivă a elementului românesc faţă de cel 
unguresc la granița însăşi a Ungariei, ce valoare mai pot avea 
aserţiunile propagandei maghiare, ce valoare alta decât doar 
aceea a unei frazeologii deşarte — lipsită de conţinut?!... 

Dacă Lordul Buckmaster, pe care Sir Robert Donald îl 
citează în motto-ul cărţii sale despre „Tragedia de la Trianon”, 
ar fi cunoscut mai îndeaproape realităţile transilvănene, 
desigur că el nu s-ar fi hazardat să susţină în Camera Lorzilor 
(discursul din 17 noiembrie 1927) că „pacea a coborât asupra 
Ungariei sub forma unui vultur sfâşiindu-i trupul, bucată cu 
bucată”! şi desigur că nici unul dintre oamenii politici englezi 
şi nici unul dintre fruntaşii scrisului cotidian de pe malurile 
Tibrului şi ale Tamisei nu ar fi îmbrăţişat cu atâta căldură o 
cauză care nu poate fi susținută decât cu ignorarea celor mai 
elementare adevăruri istorice privitoare la provincia 
românească a Transilvaniei. 


Fundamentul „viu” al Unirii 


Românii au crezut — şi pe bună dreptate — că adevărurile 
fundamentale care au reuşit să se impună cu puterea unei 
axiome, chiar după ce timp de 1000 de ani au fost înăbuşite 
sub povara celei mai aspre intoleranţe, nu se mai cer 
dovedite. 

Dreptatea cauzei româneşti era mai presus de orice discuţii 
sau polemici oportuniste. Ea izvora din însăşi firea lucrurilor. 
Triumful acestei cauze era consecinţa firească a marii legi a 
naturii care cere ca zidurile dintre fraţii aceleiaşi naţii — 
ridicate de puteri potrivnice unităţii — să fie dărâmate până la 
temelii. 

Propaganda maghiară peste hotare a găsit deci prea puţin 
răsunet în România. Românii erau convinşi că nici un 
argument, de orice natură ar fi el, nu poate zdruncina temelia 
solidă a noii ordini instaurate în 1920 la Trianon. 

Această ordine se baza, într-adevăr, o repetăm, mai mult 
pe voinţa hotărâtă a milioanelor de români transilvăneni de a 
se bucura de libertate în cadrul unei Transilvanii româneşti, 


1 Donald, Sir Robert, op. cit., p. 5. 


decât pe textul arid al unor tratate. 

În apelul către popoarele lumii, pe care marele Comitet 
Naţional Român de la Arad l-a lansat la 7/20 noiembrie 1918 
1, fruntaşii românilor ardeleni Ştefan Cicio Pop şi Gheorghe 
Crişan, după ce reclamau sprijinul lumii civilizate pentru 
înfăptuirea idealului românesc de dreptate — care se integra 
perfect în ţelurile de război ale Aliaților —, îşi exprimau 
hotărârea fermă de a păstra neştirbită libertatea, obţinută 
prin atâtea jertfe, chiar dacă Marile Puteri le-ar refuza 
românilor sprijinul reclamat. 

Românii, spuneau semnatarii apelului, preferă să moară 
decât să recadă în sclavia milenară.? 

Ungurii, în propaganda lor, au păstrat completă tăcere 
asupra acestui fundament viu al Unirii realizate în 1918, 
atacând doar tratatul din 1920 care consfințea această unire. 
Procedând în felul acesta, ungurii dezvăluiau şubrezenia 
cauzei pe care o apărau, ferindu-se a aduce în discuţie 
substratul real al prăbuşirii ungare: voinţa de libertate şi de 
independenţă a naționalităților din fosta monarhie 
habsburgică. 

Cum propaganda maghiară nu putea să invoce în sprijinul 
tezei ungare nici o rațiune majoră, ungurii s-au mulţumit a 
poza în martiri, dramatizând o situaţie care era — este drept 
— dureroasă pentru campionii Ungariei de 30 de milioane de 
unguri puri, dar care nu era decât consecinţa logică a unei 
evoluţii istorice implacabile. 


Ofensiva propagandei maghiare 


Ungurii au dezlănţuit o acţiune revizionistă extrem de 
intensă în ţările Occidentului, sub semnul enormei reduceri a 


1 Vezi manifestul „Către popoarele lumii” la Ilon Clopoţel, op. cit., p. 
100-101. 

2 „Anunţând popoarele lumii această voinţă şi hotărârea sa — se 
precizează în manifest — națiunea română din Ungaria şi Transilvania 
invocă pe seama sa sprijinul lumii civilizate şi geniul libertăţii omeneşti, 
declarând sărbătoreşte că din ceasul acesta, oricum ar decide puterile 
lumii, este hotărâtă a pieri mai bine, decât a suferi mai departe sclavia şi 
atârnarea” (/bid., p. 101). 


teritoriului ungar. Raţiunile etnografice, lingvistice şi istorice, 
precum şi suveranul drept de autodeterminare al 
naționalităților, realele cauze ale amputării teritoriale, nici nu 
erau pomenite în fulminantele atacuri îndreptate împotriva 
României, Cehoslovaciei şi Iugoslaviei de forţele iredentei 
maghiare. 

Sub formele cele mai diverse şi pornind de la cele mai 
neînsemnate acţiuni propagandistice şi până la cele mai 
îndrăzneţe tentative de captare a bunăvoinţei partidelor 
politice şi a marilor ziare din Apus, ungurii au ţinut să 
înfăţişeze ordinea creată în regiunea carpato-dunăreană ca o 
ordine nedreaptă şi deci, în mod fatal, supusă revizuirii. 

Nem! Nem! Soha! Nu! Nu! Niciodată! era strigătul pe care-l 
repetau în cele patru colţuri ale lumii agenţii propagandei 
maghiare, strigăt care echivala cu o declaraţie de război 
împotriva aşezărilor de pace, al căror imperiu ungurii refuzau 
să-l accepte. 

„Ungaria, după cum se exprimă Sir Robert Donald, 
devenise o ţară a sloganurilor patriotice”, menite să întreţină 
înăuntrul, fruntariilor ungare, ceea ce acelaşi autor englez 
califica drept „spirit al nezăgăzuitului maghiarism”, iar în 
afară, să impresioneze mai mult decât să documenteze.! 

Sloganele revizioniste, iredentiste, şoviniste, împânzeau 
întreaga Ungarie. Le întâlneai la fiecare pas: în gări, în 
trenuri, în autobuze, în tramvaie, pe hărţi, pe mărcile poştale, 
pe plicuri, pe tot felul de obiecte de uz comun etc. 

Emblema maghiarismului iredent flutura pe steaguri, era 
încrustată pe inele, pe sigilii, pe frontispiciul locuinţelor, era 
gravată pe broşe, pe ace de cravată, pe butoni de manşetă, 
era inserată în cântecele noi sau intercalată în cele vechi. 
Sloganul pe care ungurul îl citea şi-l auzea de sute de ori în 
cursul zilei, era „reaminteşte-ți şi nu uita Trianonul!” „Credo”- 
ul iredentiştilor unguri: „Cred într-un singur Dumnezeu; Cred 
în reînvierea Ungariei”, era repetat până la obsesie.? 


1 Donald, Sir Robert, op. cit., p. 279. 

2 În şcoli, prin manualele şcolare, se face o educaţie şovină deschisă, 
se întrebuinţează cu vechiul dispreţ şi ură cuvântul de valah în loc de 
român. În manualul de clasa a treia, spre exemplu, aprobat de Ministerul 


Într-un cuvânt, timp de douăzeci de ani s-a întreţinut printr- 
o propagandă susţinută de zi la zi spiritul de revanşă, îşi 
poate închipui oricine că o asemenea atmosferă nu era deloc 
favorabilă unei înţelegeri cu statele din jurul Ungariei. 

În afară, propaganda era bazată pe acelaşi principiu: să 
impresioneze opinia publică străină prin disproporţia dintre 
cele două Ungarii: cea dinainte de războiul mondial şi aceea 
creată prin tratatele de pace, păstrându-se tăcerea asupra 
cauzei reale a amputărilor suferite de „prea marea Ungarie” 
dinainte de război. 

În Anglia, propaganda ungurească difuzase sute de mii de 
hărţi ale Marii Britanii amputate, având ca legendă 
următoarele cuvinte: „Englezi, aţi accepta voi această pace? 


Instrucțiunii sub nr. 38171/1927, se introducea o ilustrație din războiul 
mondial sub care se descria lupta ungurilor cu vecinii lor români, în timpul 
căreia soldaţii unguri strigau: „Taie-l ungure, taie-l! Doamne ajută!”, iar în 
manualul de clasa a IV-a sub o fotografie cu steagul Ungariei deasupra 
Carpaţilor, se scria: „Să nu uităm că graniţele Ungariei te întind până la 
Carpaţi şi Marea Adriatică!”, pentru ca mai departe să se includă sloganul: 
„Ungaria ciuntită nu este ţară, Ungaria mare este un rai!”. Apoi se 
prezentau comparativ harta Ungariei înainte şi după 1918, însoţită de 
textul: „Când ne vom împăca cu aceasta? Niciodată. Nu! Nu! niciodată!” 
Cf. A. Gociman, op. cit., p. 143-146. 

În cartea de geografie pentru clasa | de gimnaziu, tipărită în 1924, 
teritoriile reunite cu România, Iugoslavia şi Cehoslovacia sunt denumite 
„teritorii ungureşti, ocupate vremelnic de duşmani”, iar locuitorii români ai 
Transilvaniei sunt astfel înfăţişaţi: „cei mai vechi locuitori ai Ardealului 
sunt ungurii, apoi saşii, un popor bogat, curat şi de ordine. Mult mai târziu 
decât aceştia (!?), au emigrat (?) în Ardeal valahii. Ei nu se pricep la 
agricultură, ocupaţia lor principală fiind şi azi păstoritul. Cultivă porumbul, 
din care gătesc mâncarea lor naţională, mămăliga. Nicăieri nu sunt atâţia 
ţigani ca în Ardeal, iar aceştia se confundă, cu valahii, care locuiesc în 
colibe”. /bid., p. 147. 

Pe coperţile „Calendarului iredentei maghiare” tipărit la Budapesta în 
1932, stătea scris dictonul: „Ungaria mutilată nu este ţară — Ungaria 
întreagă este un rai!”. A. Gociman, op. cit., p. 165. Până şi preşcolarii erau 
educați în spiritul urii faţă de poporul român. Astfel, în cărţile de poveşti 
numite Moş Martin (Mackó Ur) acest personaj universal, blând şi prieten al 
copiilor de pretutindeni, devine în concepţia revizioniştilor unguri maliţios, 
grandoman. Povestindu-şi călătoriile în „Ţara Valahilor” (România) Mackó 
Ur nu vede aici decât „valahi opincoşi”, pe care îi gratifica cu cuvinte de 
ocară, revizioniştii unguri având astfel grijă sa picure în sufletele copiilor 
de cea mai fragedă vârstă ura faţă de poporul român. /bid., p. 169. 


Ar fi aceeaşi care a fost impusă Ungariei! (Englishman! would, 
you accept this peace?! lt would be the same which was 
forced upon Hungary!”).! 

Hărţi similare reprezentând statele respective amputate, 
erau răspândite în număr nelimitat în Franţa, în Italia, în 
Spania şi în alte ţări. 

O altă hartă înfăţişa Ungaria, redusă la frontierele ei etnice, 
înăuntrul  poliglotei Ungarii dinainte de război şi purta 
următoarea inscripţie: „Justiţia este singura garanţie a păcii şi 
a prosperității. Este oare aceasta justiţie?” 

O hartă similară, gravată pe o placă de aluminiu era 
difuzată în Ungaria în limba ungară: „Moradaht ez igy? Nem! 
Nem! Soha!” ceea ce în traducere românească îndeamnă: 
„Poate oare să rămână astfel? Nu! Nu! Niciodată!”? 


Ungurii denaturează adevărul 


1 Donald, Sir Robert, op. cit, p. 279. Despre puternica propagandă 
revizionistă în Anglia şi mijloacele utilizate, vezi A. Gociman, op. cit., p. 
17-70. Ea nu a reuşit însă să câştige şi oficialităţile engleze. Astfel, în 
1933, ministrul de externe britanic, John Simon, se declara deschis 
împotriva revizionismului (vezi „Nemzeti Ujsâg” din 28 noiembrie 1933). 

Revizioniştilor şi susținătorilor lor, fostul prim-ministru al Marii Britanii, 
marele om politic David Lloyd George, li se adresa în 1932: „Unii sunt 
dispuşi să ia în batjocură idealul autodeterminării şi vorbesc de 
«balcanizarea Europei» (aluzia este la revizioniştii unguri, care au 
răspândit teza că prin unirea Transilvaniei cu România şi prin crearea 
statului iugoslav s-a produs aşa-zisa balcanizare a Europei — n.n.), 
aşezată după noile tratate, ca fiind izvorul unui nou război. Aceştia ar face 
bine să-şi aducă aminte că nu naţiunile cele mici au provocat războiul, ci 
marile puteri. Ei nu vor face lumea mai fericită dacă ar aşeza-o din nou 
înapoia frontierelor dinainte de război!... Nu le poate scăpa din vedere 
marele pas către libertate şi îmbunătăţirea condiţiilor mondiale, bunuri 
care-au fost culese pe câmpul de bătaie prin eliberarea popoarelor din 
Cehoslovacia, Trentino, Serbia, Transilvania, Schleswig, Alsacia, Lorena de 
sub tiranie şi opresiune” (în „Sunday Chronicle” din 13 noiembrie 1932) 
vezi şi A. Gociman, op. cit., p. 67). 

2 Vezi la A. Gociman, op. cit., p. 221 o fotografie a uneia dintre aceste 
tăblițe impuse de către autorităţile ungare proprietarilor de case, pentru a 
le ţintui pe frontispiciul locuinţelor lor (chiar şi minoritarii din Ungaria au 
fost obligaţi să plătească şi să ţintuiască pe casele lor asemenea tăblițe). 


Toată propaganda — absolut toată — se baza în mod 
exclusiv pe contrastul dintre suprafeţele respective ale 
Ungariei dinainte de războiul mondial şi ale aceleia de după 
1918. Nici un argument de ordin etnic sau lingvistic nu venea 
să întărească avalanşa pamfletelor şi fracturilor revizioniste, 
iar atunci când vreunul din propagandiştii mai zeloşi ataca şi 
problema etnicităţii, el era nevoit, pentru a crea o atmosferă 
favorabilă cauzei ungare, să denatureze adevărul. 

Astfel, în faimoasa lucrare a lui Sir Robert Donald, în care 
autorul a fost influenţat în mod vădit de propaganda 
maghiară din Anglia şi în care faptele alegate de această 
propagandă sunt citate fără a fi fost în prealabil controlate de 
autor, putem citi aceste inexactităţi flagrante, pe care şi cel 
mai superficial cunoscător al realităţilor transilvănene le 
poate respinge cu cca mai mare uşurinţă: 

1. „Sacrele principii ale autodeterminării au fost ignorate 
în tratatul de la Trianon şi iredentismul a fost perpetuat”.! 

Dar uriaşa Adunare Naţională de la Alba lulia, ce a fost oare 
altceva decât p/ebiscitul entuziast al românilor transilvăneni 
pentru unirea cu patria mumă?!... 

Convocarea însăşi a acestei măreţe Adunări a fost făcută în 
numele principiilor lansate de preşedintele Wilson. 

„Istoria ne cheamă la fapte, citim în această convocare 
adresată celor 3 milioane români transilvăneni de Marele 
Consiliu al Națiunii. Mersul irezistibil al civilizaţiei omeneşti a 
făcut să iasă în lumina cunoaşterii de sine naţia română după 
obscuritatea sclaviei. În numele justiției eterne şi al 
principiului liberei dispoziţii a naţiilor, principiu consacrat 
acum de evoluţia istoriei, națiunea română din Transilvania şi 
din Ungaria vrea să decidă de astăzi înainte ea însăşi de 
soarta ei”.? 

Plebiscitul românesc a fost urmat, după scurtă vreme, de 
cel al germanilor din Transilvania, care au hotărât la 8 
ianuarie 1919 în marea lor Adunare de la Mediaş, „în virtutea 
dreptului de autodeterminare al popoarelor, anexiunea lor la 


1 Donald, Sir Robert, op. cit., p. 283. 
2 lon Clopotel, op. cit., p. 107. 


regatul României”. 

lată ce ar fi aflat deci, politicienii englezi care au îmbrăţişat 
cauza ungară, dacă şi-ar fi dat silinţa, nu să cerceteze cu de- 
amănuntul istoria provinciei româneşti a Transilvaniei, ci 
numai să citească Charta fundamentală a acestei provincii, 
recte, hotărârile plebiscitare ale naționalităților din fostul 
regat ungar. 

2. Ungurii au predominat cu proporţia de 70% şi chiar cu 
mai mult, toate celelalte naţionalităţi din ţinuturile atribuite 
după războiul mondial României, Cehoslovaciei şi lugoslaviei.? 

Chestiunea care ne interesează este aceea a teritoriului 
transilvănean, care a revenit după revoluţia din 1918 
regatului României. În această provincie se găseau, în 1930, 
3.026.998 români faţă de 882.000 unguri puri şi faţă de cei 
500.000 secui colonizați la graniţa de est a Transilvaniei. 
Populaţia românească din Transilvania se plasa deci faţă de 
populaţia ungurească pură din aceeaşi provincie în proporţie 
de 4 la 1. 

A vorbi în asemenea condiţii de predominarea elementului 
unguresc faţă de cel românesc, înseamnă a nu scrie istoria 
veridică a acestei provincii, ci istoria ei romanţată, dând liber 
curs fanteziei. 


1 „Având în vedere unirea Transilvaniei cu România — se arată în 
hotărârea adoptată în cadrul marii Adunări populare a saşilor din 
Transilvania — şi fiind convinşi de importanţa mondiali a acestui act, 
poporul săsesc din Transilvania, se pronunţă, conform principiului de 
autodeterminare, pentru unirea Transilvaniei cu România. Salută şi trimite 
poporului român salutul său frăţesc şi felicitările cordiale la înfăptuirea 
idealului său naţional. Poporul săsesc din Transilvania ţine prin aceasta 
seamă nu numai de un proces istoric de importanţă mondială ci şi de 
dreptul legitim al poporului român de a se uni şi a forma un stat” 
(„Mediascher Zeitung” din 11 ianuarie 1919; „Sud-Deutsche Tageblatt” 
din 11 ianuarie 1919; vezi şi |. Clopoţel, op. cit., p. 170-172). O hotărâre 
asemănătoare au adoptat şi şvabii din Banat, întruniţi la Timişoara, într-o 
mare Adunare populară, în ziua de 10 august 1919, când au cerut unirea 
întregului Banat cu România (|. Lupas, /storia Unirii românilor, Bucureşti, 
1937, p. 369). 

2 Donald, Sir Robert, op. cit., p. 283. 


3 Recensământul general al populaţiei României din 29 decembrie 
1930, p. XXXII-XXXIII. 


Cifrele sunt inflexibile în rigiditatea lor. A le interpreta, intră 
desigur în atribuţiunea istoricului. A le denatura însă, numai 
pentru necesitățile de ordin propagandistic, depăşeşte 
misiunea istoricului şi chiar pe aceea a propagandistului prob 
şi onest. Metoda concordă, însă, perfect cu ceea ce ungurii au 
căutat din timpuri îndepărtate să facă din instituţia 
propagandei: o imagine deformată a adevărului, cu scopul de 
a ascunde opiniei publice străine aspectul — pentru ei 
defavorabil — al realităţii. Prin aceasta, propaganda ungară a 
reuşit, în nenumărate rânduri, să inducă în eroare cercurile 
diriguitoare din Apus. Deformările de cifre constituie însă o 
metodă prea puţin solidă pentru a rezista celui mai sumar 
examen critic. De aceea, ungurii s-au servit de ea mai mult 
pentru a crea atmosferă decât pentru a convinge. Pentru 
oamenii de bună credinţă, însă, cifrele propagandei maghiare 
erau considerate ca reprezentarea celei mai obiective 
statistici şi, desigur, nu cu gând de a induce în eroare; — fiind 
el însuşi în această situaţiune, — Sir Robert Donald a putut 
afirma că ungurii erau majoritari în regiunile atribuite după 
război statelor succesorale ale Imperiului Habsburgic. 

3. „Sunt multe mii de locuitori în Ungaria, afirmă în sfârşit, 
în 1928, Sir Robert Donald, a căror limbă nu este limba 
maghiară, dar care sunt unguri leali şi patrioţi”.! 

Concluzia străvezie la care vrea să ajungă autorul este 
următoarea: criteriul lingvistic, care a fost luat în considerare 
alături de acel etnic atunci când s-a ratificat de către Marile 
Puteri Unirea Transilvaniei cu România, nu este un criteriu 
infailibil, căci locuitorii de origine etnică română care vorbeau 
româneşte nu se simțeau pentru asta mai puţin unguri decât 
ungurii propriu-zişi, a căror limbă maternă era cea maghiară. 

Este cea mai mare aberaţie, ce mi-a fost dat s-o întâlnesc 
vreodată într-o lucrare publicată înainte de actualul război. 

Limba românească şi românismul transilvănean, sunt două 
noțiuni atât de intim legate între ele, încât formează un tot 
indisolubil. Cine a rezistat în Transilvania presiunii 
multiseculare a maghiarilor şi a reuşit să-şi păstreze graiul 
strămoşesc în pofida violentei acţiuni de maghiarizare, era 


1 Donald, Sir Robert, op. cit., p. 284. 


conştient de apartenenţa sa daco-romană şi, în mod fatal, 
gândea şi simţea româneşte. 

Limba românească a fost stânca de granit de care s-au 
spart, din toate timpurile, valurile maghiarizării în Ardeal. 

Erau, este drept, foarte mulţi buni români, care constrânşi 
de împrejurări vorbeau ungureşte. Faptul de a fi adoptat 
limba ungară în relaţiile sociale nu i-a împiedicat însă să se 
manifeste cu toată vigoarea românismului nealterat, în clipa 
în care condiţiile politice au fost mai puţin vitrege cu ei, 
abandonând în acel moment cu uşurinţă limba de împrumut 
şi reluând graiul străbunilor lor. 

Ceea ce n-a cunoscut însă niciodată istoria Transilvaniei a 
fost cazul unui român care să vorbească româneşte... şi să se 
considere ungur. 

„Unitatea naţională este compatibilă, spune în continuare 
Sir Robert Donald, cu diversitatea limbilor vorbite”.! 

Nimic mai adevărat pentru ţările în care diversitatea de 
limbă este grefată pe unitatea de tradiţii şi de aspirații, cum 
este cazul Elveţiei, pe care de altfel Sir Robert Donald îl 
citează ca exemplu. 

Nimic mai fals însă în cazul Ungariei. Acolo, diversitatea 
limbilor reprezintă însuşi aspectul exterior al diversităţii 
naţiilor conlocuitoare şi a adversităţii dintre aceste naţii, 
radical deosebite unele de altele. Nici unul dintre scriitorii 
străini care au folosit imensul material propagandistic difuzat 
de unguri în ţările din apusul Europei, n-a căutat să cerceteze 
ce era just şi ce era injust în alegaţiile răspândite peste 
hotare de această propagandă, înclinată prin însăşi natura 
faptelor de a exagera dacă nu chiar şi a deforma. Ei s-au 
mulţumit doar de a lua drept bun materialul pe care li-l 
puneau la dispoziţie ungurii şi, pornind de la premise de 
foarte multe ori exagerate şi de cele mai multe ori inexacte, 
au ajuns la concluzii diametral opuse cu realitatea. 

Astfel, pentru Sir Robert Donald tratatul de la Trianon a fost 
„produsul spiritului  războinic”?, când din dezvoltările 
precedente — bazate exclusiv pe fapte istorice — s-a putut 


1 /bid., p. 284. 
2 Ibid., p. 288. 


vedea clar că Tratatul de la Trianon n-a fost creator de 
drepturi, ci numai „constatator al voinţei Transilvaniei de a se 
uni cu România”, voinţă exprimată în chipul cel mai categoric 
în plebiscitul spontan al imensei majorităţi a populaţiei 
transilvănene. Pentru acelaşi scriitor englez „trasarea noilor 
frontiere nu a fost produsul unor principii raţionale, liniile fiind 
arbitrar fixate”! şi „hotărârea Marilor Puteri a fost influenţată 
de posesia teritoriului de către români”, posesie care, după 
cum se exprimă un vechi adagiu englez, reprezintă nouă din 
cele zece părţi ale Dreptului. 

Ne referim la dezvoltările noastre anterioare cu privire la 
frontiera apuseană a Transilvaniei. Din ele, socotim, că 
cititorul şi-a putut forma convingerea că arbitrară nu este 
linia de demarcaţie dintre România şi Ungaria, ci... afirmaţia 
care susţine o atare enormitate! 

Pentru neobositul apărător al cauzei maghiare din ţara 
Albionului, trasarea liniei de frontieră dintre România şi 
Ungaria mai păcătuieşte şi prin aceea că s-au atribuit 
României regiuni care, din punct de vedere economic, depind 
direct de Ungaria, neavând decât o legătură extrem de slabă 
cu restul Transilvaniei. Sir Robert Donald nici nu-şi dă 
osteneala să exemplifice susţinerile sale, mulţumindu-se a 
reproduce plângerile delegaţiei ungare la Conferinţa Păcii din 
Paris. Dacă pasionatul maghiarofil londonez şi-ar fi dat 
osteneala să studieze, chiar numai în linii generale, structura 
geografică şi economică a spaţiului apusean al provinciei 
Transilvaniei, desigur că nu s-ar fi grăbit să împărtăşească 
plângerile — inerent interesate şi deci fatal subiective — ale 
delegaţiei ungare la Conferinţa de Pace. El ar fi putut 
constata, în primul rând, că oraşele Satu Mare, Oradea, 
Aradul şi chiar Timişoara sunt situate într-o regiune, 
depinzând din punct de vedere geografic de Transilvania şi nu 
de Ungaria. 

Din punct de vedere economic, oraşele Satu Mare, Careii 
Mari, Oradea Mare, Aradul şi Timişoara, situate la marginea 
vestică a Transilvaniei şi pe care Sir Robert Donald, urmându- 
| în aceasta pe lordul Rothermere, ar fi vrut să le vadă 


1 /bid., p. 287. 


atribuite Ungariei, depind şi ele în mod exclusiv de restul 
Transilvaniei, de care sunt intim legate.! 

Într-adevăr, aceste oraşe sunt legate de câmpia ungară 
prin numai 12 căi de comunicaţie, pe câtă vreme ele sunt 
integrate Transilvaniei de Răsărit prin 34 de căi de 
comunicaţie. După cum remarcă d-l Laurian Someşan în 
studiul său despre frontiera apuseană a României, aceste căi 
de comunicaţie au fost construite „înainte de dominaţia 
românească şi de către un stat, centralizator prin excelenţă”?, 
iar după cum constată încă din 1886 scriitorul ungur Hanus 
István, „aceste centre industriale, situate în vestul 
Transilvaniei, sunt alimentate cu materiile prime (cărbuni, 
lemne, minereuri etc.) din regiunea Transilvaniei centrale şi 
răsăritene”. 

Pentru  publiciştii străini, influenţaţi de propaganda 
maghiară, toate aceste  consideraţiuni erau cu totul 


1 Salba de oraşe de la poalele Munţilor Apuseni — Satu Mare, Careii 
Mari, Oradea Mare, Arad, Timişoara — sunt o creaţie firească a spaţiului 
nostru central, a cetăţii noastre de piatră — Transilvania — „leagăn al 
aceluiaşi popor, al aceleiaşi ţări, comandament etnic, politic şi economic”. 
O dovadă în plus a acestui adevăr este faptul că după Marea Unire din 
1918, deşi rămăseseră în apropierea frontierei, valoarea lor economică în 
loc să scadă a crescut. Toate aceste oraşe s-au dezvoltat odată cu întregul 
stat naţional unitar român, atât ca dimensiune cât şi ca putere economică 
şi populaţie. Prosperitatea acestor oraşe, după Marea Unire, vine să 
confirme încă o dată legitimitatea, obiectivitatea, justeţea actului istoric 
de la 1 Decembrie 1918. Populaţia acestor oraşe a evoluat astfel după 
Marea Unire: Satu Mare, în 1910, avea 34.892 locuitori, în 1930, 49.917 
locuitori; Oradea, în 1910, 64.169 locuitori, iar în 1930, 82.355 locuitori; 
Arad, în 1910, 63.166 locuitori, iar în 1930, 76.225 locuitori; Timişoara, în 
1910, 72.555 locuitori, în 1930, 91.866 locuitori. Aceste cifre nu exprimă 
îndeajuns procentul mare de creştere a populaţiei întrucât toate aceste 
oraşe au suferit pierderi demografice însemnate în timpul primului război 
mondial (Vezi şi Laurian Someşan, Câmpia Tisei ca barieră etnică, 
Bucureşti, 1943, p. 124-125). 

2 Idem, La frontiere occidentale de l'état roumain, în «Revue de 
Transylvanie», Bucureşti, 1937, nr. 2; vezi şi /dem, Câmpia Tisei ca barieră 
etnică, p. 123. 

3 Hanus István, A Községek az Alföldön (Comunele din pusta 
maghiară) în „FSldr. Közl”, XV, Budapest, 1886, p. 320; vezi şi Laurian 
Someşan, La frontiere occidentale de l'état roumain. 


necunoscute, astfel că se explică atitudinea lor favorabilă 
unei cauze pe care nici un om de bună credinţă şi în 
cunoştinţă de cauză n-ar fi putut s-o îmbrăţişeze. 


Oportunismul metodelor maghiare 


Trebuie să recunoaştem că efortul pe care l-a făcut 
propaganda maghiară în Occident pentru a câştiga de partea 
Ungariei simpatiile păturii superioare din ţările Apusului, a 
fost enorm. El nu poate fi comparat decât doar cu efortul pe 
care ungurii l-au făcut în decursul vremurilor pentru a 
deznaţionaliza naţiile conlocuitoare. 

Ungaria antocrată de ieri — Ungaria grofilor şi a nemeşilor, 
siluitoare de conştiinţă, asupritoare de naţii — Ungaria, 
împotriva căreia s-au ridicat timp de decenii protestele 
întregii lumi civilizate, Ungaria a devenit peste noapte pentru 
toţi partizanii cauzei maghiare „paradisul naționalităților” şi 
„marea nedreptăţită” a războiului mondial. 

Deputatul Charles Tisseyre, despre a cărui lucrare de 
pronunţată propagandă maghiară (Une erreur diplomatique: 
La Hongrie mutilée) ne-am mai ocupat, declară că ungurii, 
deşi înzestrați cu toate calităţile, nu o au doar pe aceea a 
„abilității diplomatice”. Ne este greu să subscriem la această 
apreciere a filomaghiarului deputat francez, căci dacă ungurii 
au reuşit să capteze simpatii în cercurile conducătoare ale 
unor ţări antagoniste ca Anglia şi Germania, Franţa şi Italia, 
aplicând vicleana tactică a efuziunii nemăsurate faţă de 
fiecare ţară în parte (desigur cu excluziunea celorlalte), ei n- 
au putut să ajungă la acest rezultat decât printr-un deosebit 
spirit „iscusit şi şiret” (avisé et retors), după cum se exprimă 
d-l Tisseyre. 


Filo-englezi 


Ca foarte mulţi dintre oamenii politici din Anglia şi dintre 
fruntaşii de seamă ai scrisului cotidian din Fleetstreet 
(cartierul ziarelor londoneze), Sir Robert Donald era convins 


că „toţi oamenii de stat din Ungaria au admiraţie pentru 
Anglia şi pentru instituţiile britanice”, la fel de altfel ca şi 
strămoşii lor, care în 1849 au fost convinşi de emisarii lui 
Kossuth că întreaga intelectualitate maghiară din mijlocul 
secolului al XIX-lea se găseşte sub directa influenţă a 
spiritualităţii britanice. Dacă ar fi fost să-i crezi pe 
propagandiştii unguri de la Londra, cartea de căpătâi a 
fiecărui intelectual maghiar era sau Paradisul Pierdut al lui 
John Milton sau Child Harold al Lordului Byron! 


Filo-francezi 


Aceasta era credinţa pe malurile Tamisei. Pe acele ale 
Senei, ungurii reuşiseră să convingă cercurile politice, 
ziaristice şi intelectuale în genere, că nu există pe lume o ţară 
mai ataşată de Franţa decât Ungaria.! Atât au fost de 
influenţaţi unii publicişti francezi de puternica propagandă 
ungară, încât ei au susţinut chiar — şi este cazul deputatului 


Tisseyre — că Budapesta, „citadela  maghiarismului 
germanizat”, este mai ataşată spiritualităţii franceze decât 
înşişi Bucureştii — micul Paris al Orientului Apropiat — 


cetatea în care pulsează latinitatea prin toate arterele vieţii 
spirituale. Şi d-l Tisseyre îşi ia ingrata sarcină să dovedească 
„francezului mijlociu” că românul, pentru care Franţa este oa 
doua patrie (Chaque roumain a deux patries: la Roumanie et 
la France!) este mai puţin ataşat de Franţa decât ungurul, 
atât de legat de cultura germană, a cărei influenţă a suferit-o 
timp de secole şi în mai mare măsură decât oricare altă nație 
central-europeană.? 


1 Despre propaganda revizionistă în Franţa, vezi amănunte la A. 
Gociman, op. cit., p. 112-124. 

2 Totuşi, marii oameni politici francezi nu s-au lăsat înşelaţi de 
propaganda revizionistă ungară. Spre exemplu, A. Millerand, fostul 
preşedinte al Republicii Franceze, într-o conferinţă ţinută la Bruxelles 
declara: „Nu încape nici o îndoială că revizioniştii nu urmăresc altceva, 
decât fărâmițarea Poloniei, Cehoslovaciei, României şi lugoslaviei, 
întărirea Germaniei prin noi teritorii, împingând hotarele ei spre Est şi Sud, 
încorporând teritorii poloneze, cehe şi austriece, o Ungarie restaurată în 


Ca să ajungă la acest rezultat nu era oare necesar ca 
maghiarii să fie dotați cu un deosebit spirit de abilitate (era să 
spunem oportunitate) diplomatică, menit să răstoarne cele 
mai elementare adevăruri? 

Dar propaganda maghiară nu s-a mulţumit numai cu 
captarea simpatiilor în Franţa şi în Anglia, ci a vrut să aibă în 
mână toate atu-urile situaţiei. 

În timp ce la Paris şi Londra propagandiştii unguri se 
pierdeau în efuziuni entuziaste la adresa francezilor şi 
englezilor, iar în Statele Unite ale Americii emisari speciali 
cutreierau ţara spre a dovedi filo-americanismul lui Horthy şi 
al clicii sale de la Budapesta, pe malurile Senei şi ale Tibrului, 
alţi propagandişti ţineau cu totul alt limbaj. 


Filo-germanismul maghiarilor 


La Berlin, de pildă, se exalta amiciţia nezdruncinată 
germano-ungară (nu sunt oare, ungurii de obârşie germanică, 
după teoria gepidă a lui Karâcsonyi?) şi se invocau mărturiile 
unui trecut multisecular, doveditoare ale legăturii intime 
dintre spiritualitatea ungară şi civilizaţia germanică. O 
literatură extrem de abundentă proslăvea această amiciţie. 
Schimburile culturale erau destinate să menţină un contact 
permanent între Budapesta şi Berlin, iar pe marginea acestor 
atât de înalte preocupări culturale se lăsa să se înţeleagă că 
„politicul” le va urma, când va fi necesar. Ceea ce s-a şi 
întâmplat în urmă. Pentru a marca şi mai mult încă tendinţa 
de apropiere faţă de ţările legate prin Pactul de oţel, ungurii 
au creat câte un Collegium Hungaricum la Berlin, la Viena şi 
la Roma şi propaganda maghiară din Germania şi Italia s-a 
grăbit să-şi acorde instrumentele acţiunii propagandistice în 
unison cu politica revizionistă pe care o adoptau cu din ce în 


vechile ci hotare, o Bulgarie întinsă către Vest, Nord şi Sud. Ori aceasta ar 
însemna revenirea la stările dinainte de război, cari au creat războiul 
mondial. Istoria nu face însă paşi înapoi şi oamenii cu mintea întreagă nu- 
şi pot închipui o asemenea posibilitate, aruncând lumea într-un nou 
război, căci nici o ţară nu va admite atingerea frontierelor sale” (A. 
Gociman, op. cit., p. 124). 


ce mai mare energie, cei doi condotieri ai politicii europene 
din ultimele decenii: Adolf Hitler şi Benito Mussolini. 

În 1930, Eugen Horvâth publica la Berlin fulminantul său 
volum intitulat So starb der Friede (Aşa a murit pacea). 

In 1932, Joseph Kuncz făcea să vadă lumina tiparului, la 
Viena, cartea sa net revizionistă, intitulată Die Revision der 
Friedensvertrăge eine  vălkerrechtliche Untersuchung. În 
aceeaşi epocă la Berlin, Wolfgang Peters publica pe 
frontispiciul volumului său Pro-Hungaria faimoasele cuvinte: 
„Ein Volk hasst” — Un popor urăşte — sintetizând în trei 
cuvinte simţămintele magnaţilor unguri față de vecinii lor 
care, în definitiv, nu cereau decât să trăiască în relaţiuni 
paşnice cu Ungaria.! În sfârşit, în 1940, în editura Universităţii 
Regale din Budapesta apărea voluminoasa lucrare: Ungarn. 
Das Antlitz einer Nation — Ungaria. Aspectul linei națiuni — 
menită să dovedească germanilor puternica  înrâurire 
germanică pe care a suferit-o Ungaria în cursul milenarei ei 
istorii. 

În studiul cuprins în acest volum şi intitulat „Ungaria şi 
cultura germană”, Bela Szent-lvanyi arată că legăturile dintre 
Ungaria şi cultura germană datează încă din epoca lui Ştefan 
cel Sfânt, adică din preajma anului 1000 şi că relaţiile politice 
dintre cele două ţări erau de-acum prietenoase în epoca 
primilor regi din casa Arpadienilor, pentru ca după războiul 
mondial din 1914—1918 aceste legături să se adâncească din 
ce în ce mai mult. În concluzia studiului său, Szent-lvanyi 
spunea că „Printre influențele culturale ale Apusului care au 


1 Fényes S. definea astfel politica revizionistă a Ungariei horthyste: 

„Aceasta este politica de desperados a latifundiarilor maghiari. E o 
otravă deşi mai puţină, dar de aceeaşi calitate ca şi a lui Hitler” (Fényes 
S., op. cit., p. 148). 

Profetic, acelaşi publicist maghiar, Fényes S., atrăgea atenţia 
revizioniştilor unguri aliaţi ai Germaniei hitleriste: 

„Trebuie deci să considerăm ca posibil că dacă nu va pieri cumva mai 
curând, hitlerismul trebuie să recurgă la război. 

Alianţa cu Germania înseamnă deci alianţa cu războiul, dar nu cu un 
război aşa comod cum a fost războiul mondial, în care câmpiile de război 
au fost afară de frontierele Ungariei, pe când în războiul acesta câmpia de 
luptă va fi chiar Ungaria...” (/bid., p. 144). 


avut efect mai mare asupra Ungariei a fost în mod continuu 
influența germana”. 

În acelaşi volum, Béla Pukânszky, în studiul intitulat 
„Scrierile germane în Ungaria” arată că nici o caracterizare 
nu se potriveşte mai bine Ungariei decât aceea cuprinsă în 
numele de Deutschungarn Ungaria germană, nume care, 
după cum se exprimă Pukânszky, este reprezentat printr-o 
„formulă luminoasă şi plină de înţeles”. 

În timpul războiului actual! nici o altă ţară din Europa n-a 
desfăşurat atâtea eforturi pentru a dovedi puterea 
sentimentelor filo-germane ca Ungaria. Societatea ungaro- 
germană („Ungarische-Deutsche Gesellschaft”) din 
Budapesta de sub preşedinţia lui Andreas von Pasnadi Nagy şi 
sub conducerea efectivă a profesorului Alexandru von Kidebu 
Varga, consilier superior de stat, a desfăşurat în cursul anului 
1942 o activitate dintre cele mai intense pentru a desăvârşi 
apropierea ungaro-germană. Conferinţele ţinute în Germania 
de cele mai proeminente personalităţi maghiare, ca de pildă 
profesorul Bela Pukânszky, consilierul ministerial Geza von 
Palert, profesorul Vitez Theo Suranyi Unger, prof. lulius von 
Farkas, prof. Josef Deer, scriitorii Lorenz Szabó, Ladislau 
Hoffmann şi mulţi alţii, nu s-au mărginit a fi simple disertaţii 
privitoare la raporturile culturale dintre cele două ţări, ci au 
fost veritabile manifestări pentru găsirea unui teren propice 
strângerii raporturilor politice, economice şi ideologice dintre 
Ungaria şi Germania. Evenimentele din 1940— 1944 şi-au 
luat sarcina să demonstreze ele însele omenirii, cât de 
strânse au devenit aceste raporturi în cursul actualului război 
mondial. Crimele, prădăciunile şi ororile sălbatice comise de 
germani în cursul acestui război, departe de a fi stârnit în 
Ungaria indignare, au găsit acolo adepţi entuziaşti. 

Ungurii şi-au găsit, în sfârşit, adevărații lor tovarăşi de idei: 
pe naziştii de la Berlin, graţie cărora au putut prăda 
netulburaţi pe toţi vecinii lor, pe iugoslavi, pe români şi pe 
cehi şi alături de care au semănat teroarea în Ardealul 
cotropit. 

Bineînţeles că toate aceste efuziuni filo-germane nu i-au 


1 Al doilea război mondial (n.n.). 


împiedicat pe unguri, atunci când s-a pretins cedarea către 
Austria a unei porţiuni din Ungaria occidentală, să declanşeze 
o intensă propagandă în Franţa, sub semnul pericolului 
pentru Republica Franceză a unei Germanii puternice, după 
cum toate aceste manifestări pro-Germania nu i-au oprit să 
facă să  răsune concomitent coarda anglosaxonă a 
polifonicului lor instrument, care poartă numele de 
„Propaganda națională”. 


Filo-americani 


O serie de emisari au fost trimişi în mod special în Statele 
Unite pentru a convinge opinia publică de peste ocean de 
„dreptatea cauzei maghiare”.! 

Reviste în limba engleză au fost editate pentru a scoate în 
evidenţă, de data aceasta, „legăturile intime” care au existat 
„dintotdeauna” între marea republică Nord-Americană şi 
regatul maghiar (fără rege) din Europa Centrală. 

„The Hungarian Quarterly”, revistă trimestrială consacrată 
exclusiv cititorilor anglo-saxoni de dincolo de ocean, îşi 
defineşte astfel menirea: „Un periodic destinat să întărească 
relaţiile culturale dintre Ungaria şi lumea anglo-saxonă”. 

La New York, guvernul maghiar achiziţionează o imensă 
bibliotecă cuprinzând toate lucrările despre Ungaria apărute 
în limba engleză şi deschide un adevărat oficiu de 
propagandă maghiară sub denumirea de „Reference Library”, 
unde se ţin conferinţe despre Ungaria, unde sunt împroşcate 
cu noroi toate naţiile din imediata vecinătate a Ungariei şi 
unde, în orice moment, se pot obţine orice informaţii despre 


1 În 1920 a început organizarea propagandei revizioniste maghiare în 
SUA. În acelaşi an s-a format, în acest scop, un comitet special condus de 
episcopul Marcinko, destinat să meargă în SUA spre a organiza 
propaganda maghiară. In toamna anului 1923, contele Apponyi a făcut un 
turneu de propagandă în SUA, iar în 1927 însuşi lordul Rothermere a 
călătorit în SUA, pentru a câştiga sprijinitori ai faimosului său proiect de 
revizuire a tratatelor de pace, în favoarea Ungariei. Cu acest prilej, în 
urma stăruinţelor sale, s-a înfiinţat la New York „Liga revizionistă” (Vezi A. 
Gociman, op. cit., p. 104-109). 


poporul maghiar, transmise desigur prin prisma atât de 
deformată a propagandei maghiare. 

Pentru uzul poporului american, ungurii creează o literatură 
ad-hoc unde, sub aspectele cele mai inofensive, se strecoară 
otrava zilnică a acestei propagande.! De pildă, pentru a-şi 
informa lectorii de limbă engleză despre atitudinea populaţiei 
transilvănene în momentul intrării trupelor ungureşti în 
teritoriul cedat, după Diktatul de la Viena, revista „The 


1 Cu toate acestea, oamenii politici, precum procurorul general 
asistent al statului Illinois (SUA), I.W. Jurewicz, nu au putut fi induşi în 
eroare de zgomotoasa propagandă revizionistă ungară. lată ce scria 
Jurewicz în urma constatărilor făcute la faţa locului în România, cu prilejul 
unei vizite din anul 1932: „Ceea ce ţin să relev pe urma călătoriei ce am 
făcut în România, este că TRANSILVANIA AM GĂSIT-O TOT ATÂT DE 
ROMÂNEASCĂ, CUM CHICAGO ESTE AMERICAN. Este într-adevăr 
surprinzător, că după o dominație străină de atâtea sute de ani, populaţia 
Transilvaniei şi-a păstrat totuşi caracterul ei românesc în aşa măsură, 
încât ea este şi azi românească în raport de 4 la 1. 

Trecerea mea prin Budapesta, după ce am vizitat satele micuţe de 
munte din Transilvania m-a făcut să mă gândesc la toată truda şi suferinţa 
milenară a populaţiei acestor sătuleţe româneşti, care au trebuit să 
contribuie cu tot rodul muncii lor la ridicarea palatelor pompoase din 
capitala Ungariei. Este impresionant să vezi deosebirea dintre locul care a 
produs banii şi acela care i-a întrebuințat. 

lată de ce m-a surprins plăcut ceea ce am văzut în România, unde 
domneşte o altă mentalitate, în sensul că sumele ce se produc într-o 
anumită parte a ţării, sunt întrebuințate pentru îmbunătăţiri chiar acolo 
unde ele au fost produse şi în felul acesta populaţia se vede satisfăcută, 
căci vede beneficiul şi rodul muncii sale”. 

„Propaganda aceasta are un substrat economic pronunţat tocmai din 
motivul mai sus amintit, al întrebuinţării odinioară în capitala Ungariei a 
sumelor produse de provincii. De aceea, părerea mea este că îndată ce se 
va reîntoarce prosperitatea economică, revizionismul va muri de moarte 
naturală, ca o acţiune forţată, cu care masele adânci ale poporului nu au 
nimic comun. În orice caz, revizioniştii trebuie să ştie că pentru punerea în 
aplicare a planurilor lor, ar fi nevoie ca mai întâi să fie omorâţi 90 milioane 
de oameni şi abia după aceea ar putea fi revizuite frontierele. Căci statele 
succesoare cu nici un chip nu ar fi dispuse să admită vreo revizuire. 

La Budapesta, acum câteva săptămâni, am asistat la o manifestaţie 
organizată cu ocaziunea primirii unor oaspeţi italieni. Ceea ce am văzut 
acolo mi-a făcut impresia, că agitația aceasta întârzie consolidarea 
politică şi cooperaţia economică atât de mult necesară în Europa Centrală 
şi în Balcani” (Vezi A. Gociman, op. cit., p. 110-111). 


Hungarian Quarterly” publică în numărul ei din toamna anului 
1941 o nuvelă intitulată „Frontiera cea nouă”, în care autorul, 
contele Wass, descrie bucuria cu care românii transilvăneni 
au primit vestea ciuntirii Transilvaniei. 

Intr-o convorbire imaginară cu un ţăran român — losub — 
contele Wass spune că ţăranul român i-ar fi declarat textual: 
„Pentru noi, ţăranii, este prea puţin important cine stăpâneşte 
ţara” („to its peasants it matters little who rules în the 
land”).! 

l-am văzut pe aceşti ţărani din regiunile ocupate de unguri, 
imediat după trecerea lor în România. l-am văzut cum soseau 
cu miile, abandonându-şi la voia întâmplării puţinul lor avut şi 
petecul de pământ pe care timp de veacuri strămoşii lor l-au 
frământat cu sudoarea frunţii şi pe care, timp de două 
decenii, ei înşişi l-au lucrat cu drag, ştiind că rodul lor le va 
folosi, de data aceasta, lor. l-am văzut venind îndureraţi şi 
păşind cu sfială. Teama de necunoscut îi făcuse sfioşi, dar 
totuşi hotărâți. Hotărâre eroică de a-şi părăsi satul părinţilor 
şi al străbunilor şi a începe viaţa de la început, într-o lume 
pentru ei necunoscută. 

Cine meditează o clipă asupra acestei dârze hotărâri a unor 
oameni legaţi de glie prin rădăcini milenare, adânc înfipte în 
solul Transilvaniei, acela va înţelege cu uşurinţă care au fost 
simţămintele pe care le-au nutrit ţăranii români faţă de 
cotropitorii unguri, în august 1940, după ce Diktatul de la 
Viena le sfârtecase ţara. 

Nu ştim ce i-a spus în realitate ţăranul transilvănean 
contelui Wass şi aceasta bineînţeles dacă atribuim scrierilor 
lui altă valoare decât aceea a unor ficțiuni patriotice şi 
propagandistice; ştim însă că sute de mii de ţărani români, 
dintre care zeci de mii ajunşi la asfinţitul vieţii, au preferat să 
înceapă o viaţă nouă într-o lume străină, decât să continue 
viaţa în cadrul familiar al satelor natale sub o dominație 
străină, a cărei tristă amintire nu se ştersese încă bine din 
memoria lor. 

Ungurii nu deformează însă numai istoria, ci chiar şi realele 


1 Count Albert Wass, The New Frontier (Two Stories), în „The 
Hungarian Quarterly”, vol. VII, nr. 2, 1941, p. 385. 


lor sentimente faţă de Naţiunile Aliate. Astfel, după ce timp 
de mai bine de două decenii au preaslăvit fascismul şi pe 
Benito Mussolini, şi după ce timp de un deceniu s-au întrecut 
în laude la adresa Fuhrerului Adolf Hitler, laude care fac să 
pălească toate efuziunile entuziaste adresate lui în cursul 
timpului, au trecut la preamărirea preşedintelui Roosevelt. 

În articolul lui Stephen Gál intitulat American Presidents 
through Hungarian eyes (Preşedinţii americani văzuţi de 
unguri), publicat în 1941, putem citi următoarea caracterizare 
a preşedintelui Statelor Unite: „Franklin Delano Roosevelt, 
geniul politic al prezentului (The political genius of today), 
marele gânditor politic care se bucură de o reputaţie bine 
consolidată pe malurile îndepărtate ale Dunării”.! 

Ungurii sunt cu adevărat imprudenţi! Ei ar fi trebuit să 
împiedice ca lucrările destinate Americii să cadă în mâna 
europenilor şi viceversa! De pildă, socotim că nord-americanii 
nu vor jubila de bucurie citind aprecierile de mai jos asupra 
femeii americane, făcute de emigrantul ungur Alexander 
Lukacs la jumătatea secolului trecut. Lukacs venise în Statele 
Unite ca într-o „ţară a făgăduinţei”. Stările de fapt de acolo, 
însă, l-au nemulţumit. lată cum îşi exprimă el nemulţumirea 
în scrisoarea pe care a adresat-o unui compatriot din Ungaria, 
la 19 noiembrie 1850: 

„N-am văzut niciodată, spune precursorul lui Tibor Eckhart 
şi al lui Oscar Jâszi (propagandiştii de azi ai Ungariei în Statele 
Unite), creaturi mai leneşe, mai murdare, mai primitive şi mai 
dezordonate  (/azier, dirtier, more primitive and untidy 
creatures) decât femeile americane. Ele nu au nici cea mai 
mică noţiune despre vreun sublim şi în afară de aceasta, ele 
sunt deşarte (vain), lipsite de dragoste pentru copii. Şi aşa 
sunt toate: de la cea mai bogată până la cea mai săracă”. Aşa 
vorbeşte ungurul când se adresează alor săi. Americanilor, 
însă, el le vorbeşte despre dragostea nemărginită a nemeşilor 
pentru preşedintele Roosevelt etc. 


1 Stephen Gál, American Presidents through Hungarian eyes, în „The 
Hungarian Quarterly” vol. VII, nr. 1, 1941, p. 172-173. 


Și, în sfârşit... filo-japonezi! 


Dar, oare, ce n-au fost ungurii din dorinţa lor de a fi 
cineva?!! 

De curând ei şi-au descoperit afinități intime chiar cu... 
japonezii. Această nouă „filie” nu este nici ea mai puţin 
interesată decât celelalte. Simţămintele pro-nipone ale 
ungurilor datează din epoca când — la începutul războiului 
dintre Japonia şi Statele Unite — sorții victoriei păreau a 
surâde japonezilor. Crezând că Statele Unite ale Americii vor 
fi înfrânte, Ungaria a găsit că este oportun să-şi îndrepte 
privirile de admiraţie, de data aceasta înspre patria gheişelor 
şi a samurailor. 

Efuziunea entuziastă pro-japonia o găsim în ziarul unguresc 
„Nemzeti Elet” cu data de 12 decembrie 1942. O cităm tale 
quale: 

„In lupta mare care a aprins o lume întreagă, nu numai 
popoarele europene şi anglo-saxone dezlănţuiesc lupta lor de 
rasă şi de economie (sic), ci şi turanicii, cei ce la număr fac o 
treime din omenirea întreagă, îşi  dezlănţuiesc sub 
conducerea Japoniei, lupta lor pentru libertate. Lupta 
turanicilor nu este o luptă secundară; ea a devenit un factor 
decisiv în reglementarea formării imaginii viitorului. Această 
luptă, a cărei pulsaţie astăzi nici nu se poate constata, duce 
în fapt la realizarea concepţiei turanice. E numai o chestiune 
de timp şi se va realiza imperiul mondial (ascultați bine — 
n.n.) japono-manciuro-chino-mongolo-asiatico-răsăritean, prin 
care toate statele turanice, cot la cot, vor putea să-şi 
valorifice voinţa lor politică şi economică mondială”. 

lată-i deci pe unguri: protagonişti ai pan-mongolismului şi 
mai mult încă decât atât, putere mondială! 

Acei dintre occidentali care ar socoti că rândurile de mai 
sus sunt izvorâte dintr-o concepţie megalomană a unui 
gazetar oarecare, se  înşeală. Mania grandorii este 
caracteristică poporului, nu unor indivizi consideraţi aparte. 

Astfel, baronul Atzel Ede, în numărul din 20 decembrie 
1941 al ziarului „Szekely Nép”, scrie textual: 

„Dacă ar fi să recompensăm ungurimea după aptitudini, 


atunci noi am fi CEA DINTÂI NAȚIUNE DIN LUME”. 

Deci, un ziarist şi un reprezentant al nobilimii. lată acum şi 
un distins profesor universitar. În conferinţa sa despre 
superioritatea culturală a turanicilor, prof. univ. J. Chalnoky 
spune: „Când ungurii au venit în ţara lor de astăzi ei aveau o 
cultură net superioară celei a popoarelor europene cucerite şi 
subjugate. Am dat popoarelor care trăiau aici foarte multe din 
valorile noastre materiale (aduse cu ei din Asia — n.n.) şi mai 
cu seamă din valorile noastre sufleteşti”.! 

Şi mai departe, d-l prof. J. Chalnoky vorbeşte despre 
aporturile ungurilor la cultura europeană. „Noi, zice el, am 
introdus Constituţia în Europa. Tot noi am decretat libertatea 
religiei”? (vezi legea religiilor... tolerate). 

Şi noi, care credeam că instituţiile liberale din Europa îşi au 
fundamentul în Magna Charta engleză din secolul al XIII-lea!... 
Şi noi, care ştiam că nu a existat o ţară în lume în care 
intoleranţa religioasă să ocupe loc mai de cinste ca în patria 
lui Arpâd!... 

Dacă se mai îndoieşte cineva de megalomania maghiară, 
să citească rândurile de mai jos, semnate de d-l Ember Odön. 

„Cărui fapt pot mulţumi trupele germane pentru succesele 
lor rapide”, se întreabă d-l Odân? Şi tot el răspunde: 
„Atacurile prin surpriză, mişcările rapide ale trupelor, sunt 
motive hotărâtoare în luptă. Cine se gândeşte acum că aceste 
lucruri, NOI le-am dat Europei?...”? Într-adevăr, cine se 
gândeşte, dacă nu megalomanii maghiari?... 

Ungurii nu se mulţumesc însă că au civilizat Europa. Ei se 
străduiesc, în publicaţiile de limbă engleză, să demonstreze 
rolul covârşitor pe care l-au avut în progresul spiritual al 
Statelor Unite. 

Citind numeroasele articole scrise de unguri special pentru 
americani, rămâi cu impresia că dintre toate naţiile europene 
care populează teritoriul Statelor Unite ale Americii, ungurii 
sunt cei care s-au bucurat dintotdeauna de simpatiile cele 
mai vii ale Casei Albe, că ei au fost aceia care au dat cel mai 


1 „Uj Magyarsâg” din 3 martie 19-43. 
2 lbid. 
3 „Szekely Nép” dia 2 august 1942. 


mare sprijin Statelor din Nord în lupta pentru abolirea 
servajului (nu sunt, oare, ungurii campionii dintotdeauna ai 
ideii de libertate?) că, în fine, cei 580.000 unguri care locuiesc 
în Statele Unite (aceasta este cifra pe care ungurii o folosesc 
în cărţile pentru germani; în cele pentru englezi se vorbeşte 
de peste un milion unguri americani) sunt în toate domeniile 
în fruntea tuturor naţiilor europene, locuind în Noul Continent. 

Nu ne-ar mira dacă într-o zi am auzi că întreaga literatură 
americană, că artele, ştiinţa, într-un cuvânt că spiritualitatea 
americană este în totul tributară ungurilor de rasă mongolă. 
Cu ungurii, totul într-adevăr este posibil. După cum se 
exprimă autorul englez C. Macartney, „Everything with him 
(the magyar — n.n.) runs to extremes”! „În toate, ungurul 
cade în extremă”. 

În Europa s-au găsit de-acum filo-maghiari pasionaţi care 
să declare că „cultura ungurească îşi răspândeşte strălucirea 
asupra popoarelor care trăiesc în jurul Ungariei” şi că „puţina 
civilizaţie care se găseşte în jurul Ungariei se datoreşte 
acesteia din urmă”.! Va veni desigur într-o zi şi rândul 
Americii! 


Modestia românească 


Câtă deosebire faţă de atitudinea plină de modestie a 
românilor din America unde, în timp de pace, prin munca lor 
titanică în oţelăriile şi fabricile din Cleveland, Detroit şi 
Chicago, aduc o contribuţie atât de tăcută, dar în acelaşi timp 
atât de reală, progresului industrialismului Statelor Unite şi 
care, în timpul războiului mondial, s-au alăturat, cu atâta 
entuziasm şi în mod atât de spontan luptei pe care au 
întreprins-o armatele americane împotriva politicii de 
sugrumare a libertăţii, ilustrată în chip atât de strălucit de 
monarhia bicefală austro-ungară. Recent, Statele Unite au 
botezat cu numele unui român o mare navă de război. Era 
vorba de numele unui emigrant român, devenit general în 
armata americană în timpul războiului de secesiune?. Românii 


1 Ch. Tisseyre, op. cit., p. 69. 
2 Este vorba de generalul român, originar din Transilvania, George 


au înregistrat faptul cu adâncă bucurie. Dacă generalul ar fi 
fost ungur, nu mai încăpea nici o îndoială că trufaşa clică de 
la Budapesta ar fi revendicat pentru „marele popor maghiar” 
cinstea de a fi purtat... întregul război de secesiune din 
America! Şi cum ar fi exaltat maghiarii de la „Reference 
Library” eroismul naţiei maghiare, pe care în 1940 scriitorul 
ungur L. Mikecs o vedea de-acum „în fruntea micilor popoare 
europene”!. 

Cine a cunoscut mai îndeaproape caracterul ţăranului 
român, nu şi-a putut ascunde un simţământ de adâncă 
admiraţie şi de preţuire pentru această sinceră modestie care 
contrastează în mod atât de vizibil cu aroganţa, caracteristică 
urmaşilor lui Arpâd. 

Românul îndeplineşte de veacuri o misiune istorică în 
regiunile pe care le locuieşte, la graniţa dintre cele două lumi, 
aceea a Apusului şi aceea a Răsăritului. În aceste locuri care 
i-au fost hărăzite de destin, el a fost dintotdeauna 
paratrăsnetul de care s-au lovit fulgerele stârnite de furtunile 
năvălirilor barbare. 

Lui Mircea cel Bătrân, „principe între creştini, cel mai viteaz 
şi cel mai ager” cum îl numesc cronicile turceşti 
contemporane?, i-a revenit meritul de a fi oprit puhoiul păgân 
în luptele de la Rovine (10 octombrie 1394)* şi de la Nicopole 
(1396), apărând Europa occidentală de furia năvălitorilor 
turci, a căror căpetenie, Baiazid, a fost pus pe fugă de 
„viteazul domn creştin” (Analele sârbeşti contemporane). 

loan Huniade, vestitul cruciat român — ardelean, Ştefan cel 
Mare, „căpitan de cruciadă”, cum îl numeşte istoricul Nicolae 
lorga, „atletul lui Hristos”, cum l-a numit papa de la Roma, pe 
Mihai Viteazul, eroul de la Călugăreni, Vlad Ţepeş, 


Pomuţiu. 

1 L. Mikecs, România, Budapest, 1940. 

2 J. Leunclavius, Historiae musulmanae Turcorum de monumentis 
ipsorum exscriptiae libri XVIII, Frankfurt, 1591, p. 87. 

3 În realitate, bătălia de la Rovine a avut loc la 17 mai 1395, aşa cum 
a demonstrat încă de la sfârşitul secolului trecut B.P. Haşdeu. Vezi B.P. 
Haşdeu, Originile Craiovei (1230 — 1400), în „Columna lui Traian”, VII 
(1876), nr. 12, p. 668-669; Argumentele lui B.P. Haşdeu au fost 
consolidate de C. Litzica, Studii greco-române, Bucureşti 1912, p. 13—36. 


învingătorul de la Târgovişte, eroii români ai latinităţii 
orientale au fost aceia care au făcut din Transilvania 
românească şi din ţările româneşti scut în faţa amenințării 
turceşti. 

Când trupele turceşti înaintau vijelioase prin Budapesta 
spre Occident, n-a fost oare marele domnitor al românilor, 
Mihai Viteazul, cel care, atacându-i pe turci cu toată puterea, 
i-a făcut pe atacatori să se întoarcă spre oştile româneşti, 
dejucând prin această manevră atacul împotriva Apusului? N- 
a fost oare Vlad Ţepeş, domnitorul Ţării Româneşti, acela care 
a afirmat cu tărie că „Românii trebuie să ducă lupta cu turcii 
în orice chip, căci dacă ei vor pierde, nenorocirea va fi nu 
pentru români, ci pentru creştinătate?!”! 


Efectele fructuoase ale propagandei deşănţate, 
dezlănţuite de unguri 


Modestia românului l-a făcut, însă, pe acesta să nu-şi 
trâmbiţeze în cele patru colţuri ale lumii meritele de care a 
dat dovadă timp de veacuri şi pe care el le socoteşte ca pe o 
contribuţie firească la menţinerea şi progresul culturii 
europene. Propaganda maghiară a profitat de această 
modestie a caracterului românesc şi, printr-o abilă exploatare 
a tuturor împrejurărilor, a reuşit să-şi creeze o atmosferă 
favorabilă realizării idealurilor politicii ungureşti chiar la Roma 
— Mama Roma — cum o numesc românii transilvăneni, 
pentru a-şi exprima dependența  quasistructurală de 
latinitatea nepieritoare, simbolizată prin Cetatea Eternă. 

Lipsa oricărui spirit de gălăgioasă propagandă a făcut ca 
idealurile naţionale ale românilor să găsească mai puţină 
înţelegere în capitala Italiei — a Italiei latine, dar 
mussoliniene — decât ţelurile politicianiste ale Ungariei, în 
ciuda unui trecut milenar care conţine în el toate elementele 
unei strânse apropieri între naţia română şi cea italiană, 
precum şi elementele ireconciliabilei antinomii între urmaşii 
Romei străbune şi acei ai triburilor care au invadat Italia de 


1 Vezi N. lorga, Scrisori de boieri — Scrisori de Domni, ed. a Iil-a, 
Vălenii de Munte, 1932, p. 166. 


Nord, „prădând-o şi ucigând 20.000 de oameni într-o singură 
zi” (Analele de la Fulda, sub anul 894).: 

Intreaga politică a Ungariei după încheierea păcii de la 
Versailles se desfăşoară într-adevăr sub semnul prieteniei 
ltaliei fasciste, la care mai târziu a venit să se adauge şi 
amiciţia celui de-al III-lea Reich. Această captare a amiciţiei 
Italiei? este cea mai concludentă dovadă a rezultatelor 
fructuoase pe care le poate culege o propagandă 
perseverentă şi lipsită de scrupule, în dauna celor mai 
elementare principii de echitate şi de justiţie. 


Roma şi românii 


Pentru românii transilvăneni, Roma a însemnat din 
timpurile cele mai îndepărtate testimoniul cel mai elocvent al 
originii comune a tuturor românilor — fundamentul idealului 
naţional de unitate. 

„Contactul cu Roma, notează ardeleanul Gabriel Ţepelea, a 
însemnat pentru românii din Transilvania o adevărată 
renaştere spirituală şi naţională. Conştiinţa nobilei origini 
ridica frunţile prăbuşite în umilinţa împilătoarei iobăgii. În 
sfârşit, «maica Roma», «Roma eternă», era atât pentru 
ţăranii cât şi pentru intelectualii noştri un nume pe care-l 
pronunţau sfios ca pe o rugăciune şi-l fluturau protector ca pe 
un steag. 

La Roma, românii transilvăneni Gheorghe Şincai şi 
Inocenţiu Micu-Klein, au simţit pentru întâia oară revelaţia 
unităţii românilor de pretutindeni, acolo, în contact cu 
mărturiile unui trecut milenar, au avut viziunea grandioasă a 
acelei Dacii romane, care avea să renască abia în 1918! 

Acolo, a găsit Şincai sursa de inspiraţie a cronicii românilor, 
pe care ungurii au găsit-o atât de periculoasă pentru 
Transilvania (pericolosum pro Transilvania) — recte pentru 
ungurii din Transilvania — încât au interzis publicarea ei 


1 Vezi Edouard Sayous, Les origines et l’époque paienne de l'histoire 
des hongrois, Paris, 1874, p. 89. 

2 Despre propaganda revizionistă maghiară în Italia, vezi A. Gociman, 
op. cit., p. 71-102. 


(Decizia din 23 martie 1814 a guvernului transilvănean). 
Acolo, în umbra columnei lui Traian, se odihnesc în criptele 
unei mici biserici, rămăşiţele pământeşti ale episcopului 
patriot Inocenţiu Micu-Klein care, în 1735 a avut curajul de a 
sfida nobilimea maghiară cu acea frază — grandioasă în 
simplicitatea ei: „Noi, încă de pe vremea lui Traian, suntem 
stăpânii ereditari ai Ardealului”.! 

Şi totuşi, de acolo, din Roma, unde românii au avut pentru 
prima oară viziunea unităţii lor naţionale şi unde ei în mod 
continuu au găsit apa vie care a întreţinut timp de secole 
idealul realizării acestei unităţi, de acolo a venit în 1940 glas 
de sfârtecare a integrităţii naţionale. 

Aceasta este o adevărată ironie a sorții, domnule Tisseyre! 

Propaganda dezmăţată din Italia fascistă cu „Colegiul 
Hungaricum” din Palatul Falconieri (Academia d'Ungheria, 
cum îi spuneau italienii), cu zecile de profesori unguri — în 
realitate propagandişti — de la universităţile din Roma, 
Genova, Milano, Napoli, Pavia, Pisa, Torino şi Trieste, cu 
sutele de conferenţiari maghiari care mişunau prin oraşele 
Italiei mussoliniene ca la ei acasă, în timp ce românii erau 
quasiabsenţi din Cetatea Eternă, această propagandă şi-a 
produs efectul la 30 august 1940. 

Les absents ont toujours tort!... 


Cavalerii misionarismului civilizator 


„De unguri, Doamne, apără-ne Tu!” 
(Richard Wagner — Lohengrin, Actul I, scena |) 


Izvoarele istorice ne furnizează o serie de date despre 
năvălitorii unguri, care, după ce au prădat Europa 
Occidentală, s-au stabilit în centrul Europei pe câmpiile 
Panoniei, opriţi fiind de a înainta spre vest de oştirile 
împăratului Otto cel Mare. 

D-l G. Popa-Lisseanu remarcă just că informaţiile despre 


1 Nik. Nilles, Symbolae ad illustrandem históriám ecclesiae orientalis, 
II, p. 528. Vezi şi Gh. Bogdan-Duică, Procesul episcopului Inochentie Clain, 
Caransebeş, 1896, p. 74. 


unguri sunt mai abundente în aceste cronici decât acele 
despre năvălitorii anteriori, tocmai din cauza prădăciunilor pe 
care ei le-au săvârşit.! 

Cronica lui Regino, sub anul 889, debutează cu aceste 
cuvinte privitoare la neamul maghiarilor: 

„Gens Hungarorum ferocissima et omni belua crudelior... 
Vivunt non hominum sed beluarum more”. 

„Neam mai feroce şi mai crud decât orice fiară (Cronica 
întrebuinţează superlativul „ferocissima”). Ei trăiesc nu ca 
oamenii ci ca fiarele”.? 

Şi după ce cronicarul ne spune despre unguri că „ei se 
hrănesc cu cărnuri crude, beau sânge şi inima oamenilor 
prinşi în războaie o mănâncă drept leac” el adaugă: „nulla 


miseratione flectuntur nullis pietatis visceribus 
commoventur”. 

(„Ei nu ştiu ce este mila şi nici un sentiment de pietate nu-i 
mişcă”).* 


Analele de la Fulda, la rândul lor, vorbind despre neamul 
fino-ugric care s-a revărsat din Ural asupra Occidentului, ne 
descriu în aceleaşi culori sumbre pe strămoşii ungurilor de 
azi: „neam prădalnic, crud, lipsit de orice simţământ de 
omenie”. Şi analele continuă, spunând că în anul 894 ei au 
omorât 20.000 de oameni într-o singură zi!“ 

In felul acesta debutează poporul maghiar în arena istoriei 
europene! Aceştia erau strămoşii ungurilor! Pe unde treceau 
semănau teroarea şi mizeria! Pentru ilustrarea celor de mai 
sus, dăm cuvântul unui erudit ungur, care nu va putea fi 
acuzat, în orice caz, de patimă antiungară. 

„Cuceritorii unguri, spune prelatul Endre Sebestyen, îndată 


1 G. Popa-Lisseanu, Continuitatea românilor în Dacia, Dovezi nouă, în 
„Analele Academiei Române. Memoriile Secţiunii istorice”, seria a Ill-a, 
tom. XXIII, 1941, p. 209 (64). 

2 Este vorba de cronica germană Reginonis Chronicon, contemporani 
Invaziei maghiare în Panonia; Monumenta Germaniae Historica. S.S.. |, p. 
599-600; Vezi şi Romulus Seişanu, La Roumanie-Roumania-România, p. 
33. 

3 Monumenta Germaniae Historica S.S., |, p. 599-600. 


4 Ibid. 


ce au pus stăpânire pe ţară, în loc să se stabilească în mod 
paşnic în noua lor patrie au pornit într-o serie de «raiduri de 
prădăciune» în ţările învecinate, ceea ce a făcut ca numele 
lor să fie în acelaşi timp temut şi urât pe întregul cuprins al 
Europei Apusene (Which made their name both feared and 
hated all over Western Europe)”. „Popoarele ţărilor vizitate” 
(sic) de prădalnicii unguri, continuă lectorul pentru limba 
engleză al Universităţii din Debrețin, au adăugat un codicil la 
rugăciunea lor duminicală: „De sagittis Hungarorum libera 
nos Domine! („Fereşte-ne, Doamne, de săgețile ungurilor!). 

Endre Sebestyén termină însemnările sale istorice cu 
aceste cuvinte: „popoarele considerau pe unguri ca pe un 
flagel trimis de Dumnezeu asupra lor”.! 

Când un popor îşi face apariţia pe pământul continentului 
european în asemenea condiţii, este cel puţin imprudent, 
socotim noi, ca să vorbească azi de misiunea sa istorică în 
Europa Centrală. 

Poporul, despre care contele de Fiquelmont, fost preşedinte 
al Consiliului de Miniştri din Austria, ne spune că „n-ar trebui 
să uite că a venit ultimul din Asia, fără anale, fără nici o 
amintire de istorie şi de patrie”?, este cel mai puţin îndreptăţit 
să confere certificate de civilizaţie, superioară sau inferioară, 
popoarelor care se trag în linie directă din romanii împăratului 
Traian! 

Nu este desigur în intenţia noastră să judecăm prezentul 
sub prisma evenimentelor care au întunecat trecutul 
îndepărtat. Cronica lui Regino îi priveşte, fără îndoială, pe 
ungurii de acum 1050 de ani. Aceste evenimente ar fi fost de 
mult date uitării şi caracterizările cronicilor medievale de mult 
înmormântate sub lespedea trecutului, dacă ungurii înşişi nu 
şi-ar fi făcut un titlu de glorie de a ni le reaminti şi, din 
nefericire, a încerca să le reactualizeze. 

In anul de graţie 1939, adică după 1050 de ani de la 
descălecarea triburilor maghiare pe şesurile Panoniei, un 
ungur scrie la Budapesta, sub oblăduirea oficialităților 


1 Endre Sebestyén, The Magyars in America, în „The Hungarian 
Quarterly”, vol. VII, nr. 2, 1941, p. 229. 
2 Ibid.; Vezi R. Seişanu, Roumania, Bucureşti, 1939, p. 103. 


ungureşti, următoarele cuvinte menite, în intenţia autorului 
lor, să caracterizeze națiunea ungară de azi şi dintotdeauna: 
„Naţia ungară este cea mai splendidă realizare a rasei 
dominante mongole, care nu cunoaşte decât victoria. În noi 
fierbe sângele lui Attila, al lui Árpád şi al lui Gingiskhan”. 

Ducs6 Csaba, autorul acestei caracterizări a naţiei ungare, 
ţine cu tot dinadinsul să ne convingă că sângele apă nu se 
face şi că ungurii de azi au moştenit toate calităţile (sic) 
primitive ale rasei fino-ugrice. În fulminanta sa lucrare 
intitulată Wincs Kegyelem, apărută la Budapesta în 1939, el 
face tabula rasa cu mileniul de civilizaţie şi de cultură care 
separă epoca noastră de aceea a năvălirii ungurilor, 
închinând imn de slavă mentalităţii primitive şi barbare a 
strămoşilor. 

Însuşi titlul lucrării Mu există milă şi îndurare reeditează 
faimosul „Nulla miseratione” al cronicii lui Regino. 

In capitolul intitulat „Mărturisirea Leventului”, Ducs6 Csaba 
ne arată că scopul urmărit de organizaţia de levenţi a tinerilor 
unguri este exterminarea românilor prin toate mijloacele: prin 
asasinat, prin otravă, foc etc. 

Dar să dăm cuvântul însuşi autorului. Cităm textual din 
capitolul „Mărturisirea Leventului”. 

Leventul maghiar Torday se adresează iubitei sale Piroşca: 

„Eu nu aştept să vină răzbunarea. Nu aştept! Voi suprima 
pe fiecare valah ce-mi iese în cale! Pe fiecare îl voi suprima! 
Nu va fi îndurare. Voi aprinde noaptea satele valahe! Voi 
trage în sabie toată populaţia; voi otrăvi toate fântânile şi voi 
ucide până şi copii în leagăn! În germene voi distruge acest 
neam ticălos şi hoţ. Nu va fi pentru nimeni nici o milă!” 

„Nici pentru copiii din leagăn, nici pentru mama care va 
naşte un copil... VOI SUPRIMA PE FIECARE VALAH ŞI ATUNCI 
NU VA FI ÎN TRANSILVANIA DECÂT O SINGURĂ 
NAŢIONALITATE, CEA MAGHIARĂ, NAŢIA MEA, SÂNGELE MEU! 
Voi face inofensivi pe viitorii Horea şi Cloşca. Nu va fi milă!” 

Iti stă mintea în loc citind această patologică profesie de 


1 Dücsö Csaba, Nincs kegyelem — Attila, Almos, Árpád ivadéka fel az 
új hon foglalásza (Nu va exista milă — descendent al lui Attila, Almos, 
Arpád sus pentru o nouă ocupare de ţară!), Budapest, 1939, p. 155-156. 


credinţă a tânărului levent Torday, recte a unui scriitor din 
veacul, de la Hristos, al XX-lea! 

Te întrebi înmărmurit, cum a putut guvernul maghiar 
patrona asemenea îndemnuri la asasinat, la bestialităţi şi 
barbarii odioase, făcute în numele unei „organizaţii legal 
constituite... pentru pregătirea premilitară a tineretului 
ungar”?! 

Exterminarea completă a românilor din Transilvania, pentru 
ca Transilvania să devină în sfârşit maghiară! De ce nu 
extirparea tuturor naţiilor de pe continent, pentru ca întreaga 
Europă să devină maghiară? Ar fi mai mult spaţiu vital şi 
ungurii ar trăi într-adevăr ca într-un paradis terestru!... 

Moartea mamelor cu prunc la sân, moartea pruncilor din 
leagăn! Ce alt certificat de înaltă cultură, decât constatarea 
acestor manifestări fanatice de hipernaţionalism? 

Telul civilizaţiei, al culturii, a fost să înăbuşe în om 
instinctele primitive, pornirile primare, chemările sângelui 
strămoşilor de demult... din epocile când întunericul învăluia 
mintea omului barbar. Ducs6 Csaba se vrea dezlegat de 
aceste lanţuri invizibile pe care le-a creat în cursul timpurilor 
progresul civilizaţiei. El se vrea liber să omoare, liber să 
prade, să distrugă, să extermine până şi pruncii nevinovaţi, 
să nimicească tot în calea lui şi, acestea toate, pentru a face 
să triumfe „înalta civilizaţie care a caracterizat epoca lui 
Attila, a lui Gingis-Han şi a lui Arpâd. Sub oblăduirea spirituală 
a acestei întunecate trilogii vor extremiştii unguri să creeze 
formele noi de viaţă în Europa Centrală! Înapoierea la 
barbarie pentru ca Ungaria să poată din nou stăpâni 
Transilvania românească! 

Şi despre această Ungarie, scriitorul italian Franco Vellano 
Dionisi spunea că este „fertila, civilizata Ungarie”! ! 

Şi acestei Ungarii îi atribuie scriitorul ungur L. Mikecs rolul 


1 Romulus Seişanu, Transilvania românească, p. 58, 61; publicistul 
Franco Vellano Dionisi este autorul lucrării // problema teritoriale 
Transilvano, Bologna, 1932, care propunea să se cedeze Ungariei un 
„«coridor» maghiar” prin Transilvania până în Secuime. Vezi A. Gociman, 
op. cit., p. 79-80; despre acest proiect revizionist vezi şi „Pesti Hírlap” din 
3 martie 1932. 


de „conducătoare a popoarelor din jurul ei”!, iar contele 
Apponyi pe acela de „misionar civilizator la graniţa apusului 
Europei”.! 

Ar fi să ne închipuim viitorul Europei în culori prea sumbre 
dacă am atribui naţiei ungare, din sânul căreia se pot recruta 
în veacul nostru atari specimene, rolul de misionară a 
civilizaţiei central-europene! 

Poporul vecin, al românilor, este un popor modest de 
ţărani. România este o ţară care a intrat relativ recent în 
marea familie a statelor de înaltă cultură europeană. Soarta a 
fost vitregă cu această ramură cadetă a latinităţii. Veac după 
veac, poporul românesc a fost nevoit să lupte pentru a se 
apăra şi a putea astfel dăinui ca nație. 

Or, starea de nesiguranţă, consecinţă a războaielor 
îndelungate, cu întregul ei cortegiu de suferinţe, de lipsuri şi 
mizerii, este puţin prielnică unei înfloriri a culturii şi a 
progresului. /nter arma silent musae! 

Merită să fie relevat faptul că românii, spre deosebire de 
unguri, n-au purtat niciodată războaie de cucerire sau de 
distrugere şi prădăciune. Istoria românilor a cunoscut nespus 
de multe războaie, însă toate defensive, toate de apărare a 
fiinţei naţionale româneşti şi a pământului strămoşesc. 

Din ziua în care România a dobândit neatârnarea, românii 
au făcut progrese uimitoare pe căile atât de multiple şi atât 
de variate ale progresului. Ar fi desigur pueril să se 
stabilească paralele între valorile spirituale cu care cele două 
naţii — cea română şi cea ungară — au îmbogăţit patrimoniul 
culturii universale. Cultura nu se drămuieşte şi nu se 
apreciază cantitativ. Ar fi de asemenea ridicol să urmăm 
calea pe care ne-o recomandă antologiile moderne ungare, 
care enumeră, pêle mele, printre producţiile literare 
„maghiare”, operele scriitorilor de diferite naţionalităţi care 
au trăit pe teritoriile supuse Coroanei ungare. 


P E 


1 În vol Magyarok a kultúráért (Maghiarii pentru cultură), Budapest, 
1929, Z6ltan Gerevich afirmă, că dacă harta politică a Europei este aceea 
pe care o cunoaşte, acest fapt se datoreşte ungurilor (p. 33-39), iar 
geograful Jeno Chalnoky susține că francezii au împrumutat împărțirea 
tării în departamente de la unguri (p. 60, 64). 


Din dorinţa de a străluci cu orice preţ, ungurii se 
împăunează astfel cu valorile spirituale ale unor popoare care 
nu au nimic comun cu urmaşii Sfântului Ştefan. D-l Gulyâi Pál, 
de pildă, în Viaţa şi operele scriitorilor maghiari, recent 
apărută la Budapesta, citează, printre scriitorii aşa-zişi 
maghiari, figurile cele mai proeminente ale vieţii culturale şi 
naţionale româneşti din Ardeal. Este drept că Ardealul a fost 
sub dominație ungară; aceasta nu îndreptăţeşte însă să fie 
taxaţi drept scriitori maghiari, scriitorii care au simțit 
româneşte, au scris în româneşte, au combătut pentru cauza 
românească şi au fost cei mai hotărâți adversari ai 
maghiarismului deznaționalizator. 

Este o elementară lipsă de bun simţ, dublată de un cinism 
sfidător, ca să prezinţi drept maghiari pe un Gheorghe Barițiu, 
unul dintre cei mai luminaţi patrioţi români transilvăneni, 
fondatorul gazetăriei româneşti ardelene, pe un Inocenţiu 
Micu-Klein, martir al cauzei româneşti ardelene, pe un Samull 
Klein, autor al faimoaselor Elementa linguae daco-romanae 
sive valachicae, pe un Simion Bărnuţiu, unul dintre precursorii 
luptei de dezrobire a românilor de sub dominaţia maghiară, 
sau pe scriitori ca: lon Agârbiceanu, Theodor Capidan, 
Emanoil Bucuţa, Gheorghe Bogdan-Duică, care figurează în 
fruntea scrisului românesc din Transilvania. 

D-l prof. Pál a reuşit prin „maghiarizarea forţată” a tuturor 
scriitorilor care au trăit pe pământul fostei monarhii austro- 
ungare să reunească un număr de 14.117 scriitori... „aşa-zişi 
maghiari”, numai la literele alfabetice A, B şi C. D-l Zenovie 
Păclişanu, un profund cunoscător al stărilor de fapt din fosta 
monarhie austro-ungară, evaluează la peste 100.000 numărul 
scriitorilor pe care metoda Pál va reuşi să-l atingă când vor fi 
terminate şi restul volumelor cuprinzând nomenclatura 
alfabetică până la litera Z. 

Nu ne-ar surprinde defel dacă, procedând după sistemul de 
până acum, d-l Pál va trece printre scriitorii maghiari şi pe 
marele poet al românilor de dincolo de Carpaţi, Octavian 
Goga, cântăreţul pătimirii Ardealului, al acelui Ardeal în care: 
„Sunt cântece şi flori şi lacrimi multe, multe”, după cum 
desigur vom găsi foarte natural ca într-o asemenea antologie 


să găsim figurând drept scriitori, ilustrând maghiarismul, pe 
Andrei Mureşanu, autorul celebrului „Răsunet”, a cărui primă 
strofă este cea mai bună dovadă a simţămintelor sale PRO- 
MAGHIARE: 


„Deşteaptă-te române, din somnul cel de moarte, 
In care te-adânciră, barbarii de tirani!” 


Dar sistemul nu este nou, pentru ca să mai surprindă pe 
cunoscători felul de a fi al maghiarilor. 

Nu-şi fac oare ungurii un titlu de glorie din acel minunat 
Rondo all'ongrese, pe care Haydn l-a imortalizat într-unul din 
Trio-urile sale şi care este tot atât de unguresc pe cât sunt de 
ungureşti operele lui lon Agârbiceanu, laureatul naţional al 
României pentru proză din anul 1927, sau ale unui Octavian 
Goga, poetul plaiurilor româneşti ale Transilvaniei. 

Nu contestă nimeni frumuseţea şi originalitatea muzicii 
populare ungureşti, care i-a inspirat pe Brahms, pe Liszt, pe 
Schubert şi pe Sarasate, după cum nu neagă nimeni farmecul 
poeziilor lui Alexandru Petőfi sau al poemelor filozofice ale lui 
Emerich Madâch, autorul faimosului poem dramatic Tragedia 
omului. 

Este însă incorect să înglobezi în patrimoniul culturii 
maghiare ceea ce aparţine în mod categoric culturii 
popoarelor conlocuitoare. Ungurii au tunat şi au fulgerat, 
atunci când producţiile muzicale ale geniului popular 
unguresc au fost difuzate în Occident sub denumirea 
deformată de „muzică țigănească” şi s-au indignat când 
maestrul Sarasate şi-a intitulat faimoasa lui lucrare pentru 
vioară, inspirată dintr-o romanţă pur ungurească a lui Elemer 
Szentermay, „motive ţigăneşti” (Zigeunerweisen). 

De ce nu se feresc ei atunci de a cădea în acelaşi păcat, 
atribuind culturii maghiare producţii spirituale impregnate de 
cel mai caracteristic spirit românesc? 

Explicaţia o găsim în tradiționala metodă confuzionistă a 
ungurilor, menită să încurce lucrurile în aşa fel încât să-i fie 
necesare adevărului eforturi incomensurabile pentru a-şi 
putea croi un drum spre lumină. 


De pe înălţimea celor o sută de mii de scriitori maghiari, 
ceea ce reprezintă 12% din întreaga populaţie ungurească a 
Regatului maghiar din 1920, ungurii au toate drepturile a se 
erija nu numai în conducători spirituali ai popoarelor barbare 
din vecinătatea lor, dar chiar şi a întregii omeniri!... 

Intr-adevăr, ori de câte ori se prezintă ocazia, vecinii 
apuseni ai românilor nu se sfiesc a-i taxa pe aceştia din urmă 
drept un popor de analfabeți şi de păstori înapoiaţi, un fel de 
barbari, care roiesc în jurul mult civilizatei Ungarii!, ţara cu o 
sută de mii de literați. Şi pe acest tărâm, răspunsul pe care l- 
au dat românii nenumăratelor graţiozităţi maghiare a fost 
sobru şi elocvent. El constă în prezenţa permanentă în toate 
compartimentele culturii europene a reprezentanţilor geniului 
naţional românesc. 

Gloria istoricului N. lorga a trecut de multă vreme 
fruntariile ţării sale, ca şi aceea a marelui savant neurolog 
Gheorghe Marinescu. 

In diplomaţia europeană numele românilor Take lonescu şi 
Nicolae Titulescu au înscris pagini nemuritoare. 

În muzică, numele lui George Enescu, violonist, dirijor şi 
compozitor, va rămâne pentru veşnicie înscris în galeria 
marilor muzicieni ai sec. al XX-lea, alături de acela al lui Stan 
Golestan. 

Un De Max, o Marioara Ventura şi un Yonnel au fost 
purtătorii geniali ai făcliei artei româneşti în Oraşul-Lumină, 
după cum un Raoul Asian şi Grozăvescu au împământenit 
numele de român în cetatea artistică a Vienei de odinioară şi, 
în fine, după cum Maria Cebotari l-a înscris cu cinste în 
analele faimoasei Scala din Milano. Contesa de Noailles, Elena 
Văcărescu, Martha Bibescu, Panait Istrati şi Matei Russo au 
europenizat numele de români, iar poezia lui Mihai Eminescu 
tinde, din ce în ce mai mult, să ocupe locul de cinste pe care-l 


1 Un fost ministru maghiar susţinea fără temei că numeroşi români 
transilvăneni se stabileau în România pentru că „nu ţineau pasul cu 
dezvoltarea vertiginoasă a progreselor culturale, fiind cu totul izolaţi de 
cultura apuseană şi de cea maghiară, de aceeaşi valoare, prin 
necunoaşterea limbii maghiare” (Zsigmond Reiner, A kéleti vallasú 
magyar nemzeti egyház szervezése, Budapest, 1907, p. 8). 


merită printre creaţiile epocale ale genului, alături de operele 
lui Leopardi, ale lui Musset şi ale lui Shelley. În sfârşit, gloria 
lui Petre Neagoe a împământenit numele de român în Statele 
Unite ale Americii. 

Vedem, deci, că o întreagă pleiadă de gânditori, poeţi, 
artişti şi prozatori au creat României cu totul altă faimă decât 
aceea pe care caută să le-o făurească ungurii, din motive atât 
de puţin lăudabile. 

Ungurii au meditat, însă, profund asupra celebrelor vorbe 
« Calomniez, calomniez, il en restera toujours quelque chose»! 
şi le-au erijat în dogmă. 

lată de ce ei n-au pierdut nici o ocazie de a denigra numele 
de român şi de a prezenta opiniei publice mondiale, poporul 
latin de la graniţele răsăritene ale Europei, drept un popor în 
toate inferior maghiarilor. 


Românii la Budapesta 


Exemplul cel mai elocvent al acestui sistem tradiţional de 
deformare cu orice preţ a adevărului şi al defăimării a tot 
ceea ce e românesc, l-au oferit ungurii, cu prilejul ocupaţiei 
româneşti din Ungaria, în vara anului 1919. 

Sunt cunoscute astăzi faptele sub aspectul lor nedeformat 
de patima politicianistă.! Ele sunt încrustate în foliantele 


1 Guvernul ungar condus de Bela Kun a refuzat să recunoască dreptul 
poporului român şi al celorlalte popoare la unitate naţională şi a trecut la 
folosirea tuturor mijloacelor posibile, inclusiv cele militare, pentru 
reanexarea Transilvaniei la Ungaria. Republica Ungară a Sfaturilor a intrat 
în contact cu guvernul Rusiei sovietice proiectând un atac militar 
împotriva României din două direcţii: în timp ce armata ungară urma să 
atace România dinspre vest, o armată ucraineană urma să atace România 
prin Bucovina, pentru a face joncţiunea cu armata roşie ungară, iar o altă 
armată urma să atace forţele româneşti din zona Basarabiei, vizând 
încercuirea lor lângă Nistru. În felul acesta marile acte plebiscitare, 
profund democratice, înfăptuite de națiunea română în cursul anului 1918, 
care au culminat cu Marea Adunare Naţională de la Alba lulia, erau puse 
în pericol. 

După ce atacaseră Cehoslovacia, armatele ungare au atacat 
România, fără declaraţie de război, în noaptea de 15 — 16 aprilie 1919; 
armatele române au trecut la contraatac şi au intrat în Budapesta la 20 


obiective ale istorici, astfel cum ele au fost scrise de oamenii 
de ştiinţă imparţiali. 

Soluţia ocupării militare a Ungariei, nu numai că a fost 
aprobată de marii şefi militari şi de oamenii politici de seamă 
ai Apusului, dar ea a fost preconizată înainte chiar ca trupele 
româneşti să fi trecut Tisa, de generalul Pelle, şeful misiunii 
militare franceze la Praga. În scrisoarea sa din 6 iulie 1919, 
adresată Consiliului Suprem, generalul Pellé scria textual: 
„Ungurii sunt hotărâți să restabilească vechile hotare ale ţării 
lor. Singurul mijloc de a-i dezarma este de a ocupa efectiv 
Ungaria printr-o intervenţie militară, aşa cum s-a făcut în 
Germania”.! 

Ocupaţia românească în Ungaria a prilejuit ungurilor cea 
mai furibundă acţiune de calomniere la adresa armatelor de 
ocupaţie, bazată pe o sfruntată denaturare a adevărului. 

Nu există acuzaţiune care să nu le fi fost adusă românilor, 
cu scopul de a îndepărta de la ei simpatiile lumii civilizate şi 
de a le capta pentru „nefericita Ungarie”. 

Românilor li s-a adus în primul rând acuzaţiunea de a fi 
înfometat capitala Ungariei, de a fi luat cu forţa tot ce le-a 
ieşit în cale, într-un cuvânt de a fi pustiit întreaga Ungarie. 

Ungurii au dezlănţuit cu acel prilej întreaga artilerie grea a 
propagandei lor. Şi trebuie s-o recunoaştem, odată mai mult, 
sistemul propagandei deşănţate, sprijinit pe fapte imaginare, 
greu de controlat la distanţă de mii de kilometri, a creat 


august 1919 având şi acordul marilor puteri învingătoare în primul război 
mondial. Însuşi generalul G.D. Mărdărescu, comandantul armatei române, 
în proclamația sa din 12 noiembrie 1919, dată în capitala Ungariei, 
declara deschis: „Armata românească se retrage. Budapesta va fi 
evacuată. Părăsind capitala Ungariei, România ţine a afirma încă o dată că 
în urma atacului de la Tisa, care a motivat acţiunea sa militară, ea n-a fost 
călăuzită decât de legitima apărare şi cerinţele militare. Orice gând de 
asuprire sau de răzbunare i-a fost străin (...). Armata românească ţine 
încă o dată să afirme că a considerat totdeauna afacerile lăuntrice ale 
Ungariei ca aparţinând singur poporului ungar căruia îi doreşte restabilirea 
liniştei, evitând orice persecuţiuni politice, sociale sau religioase ” (Colectia 
ordonanțelor date de Comandamentul trupelor din Transilvania cu anexele 
ordonanțelor ce au suferit modificări şi proclamațiile date de acest 
comandament, Sibiu, 1920, p. 81). 


1 Vezi R. Seişanu, Transilvania Românească..., p. 55. 


ungurilor aureolă de martiri. 

Ecoul acestei propagande se mai aude în răstimpuri până şi 
în zilele noastre. 

Fideli principiului care ne-a călăuzit, nu ne vom folosi, 
pentru elucidarea chestiunii, de mărturia românească a 
generalului Mărdărescu !, comandantul armatelor române de 
ocupaţie din Budapesta, ci vom invoca mărturia obiectivă de 
o valoare necontestată a unui ziarist american, care se afla în 
timpul ocupaţiei româneşti în capitala Ungariei. 

Din fericire pentru triumful adevărului, ziaristul american 
Charles Upson Clark, doctor în filozofie, a putut constata de 
visu ce a însemnat ocupaţia românilor pentru Ungaria. El a 
redat în chip amănunţit în lucrarea sa Greater Roumania, 
publicată la New York în 1922, un tablou complet al vieţii 
Capitalei ungare sub ocupaţie. „Având fericirea, spune el, să 
fi văzut Budapesta sub controlul românilor, în octombrie 
1919, voi povesti constatările pe care le-am făcut acolo, fără 
ca vreun interpret sau ghid oficial să mă fi împiedicat să aflu 
adevărul”.? 

Clark recunoaşte că la plecarea sa spre Budapesta membrii 
marcanţi ai Comisiunii Americane la Conferinţa Păcii din Paris 
i-au descris situaţia pe care o va găsi la Budapesta în culorile 
cele mai sumbre. Un important diplomat american îi spusese 
chiar — din auzite bineînţeles! — că românii n-au lăsat la 
Budapesta decât pavajul străzilor.? 

„Trebuie să mărturisesc, spune el, că am rămas înmărmurit 
de cele văzute: Românii nu numai că n-au desfiinţat viaţa 
capitalei ungare, dar au normalizat-o chiar”.* 

„Românii merită mari laude din punctul de vedere al laturii 
constructive pentru tot ceea ce ei au făcut la Budapesta”. > 

Clark afirmă că alimentele capturate de la armata ungară 


1 General G.D. Mărdărescu, Campania pentru dezrobirea Ardealului şi 
ocuparea Budapestei, 1919 — 1920, Bucureşti, 1922. 

2 Charles Upson Clark, Greater Roumania, New York, 1922, p. 256- 
257. 

3 Ibid., p. 258. 

4 Ibid., p. 269. 

5 /bid., p. 270. 


au fost puse la dispoziţia autorităţilor civile şi că 4 trenuri 
alimentare din 4 direcţii diferite au fost date circulaţiei pentru 
hrana Capitalei. Pieţele, afirmă Clark, erau înţesate de ţărani 
şi de cumpărători. Standurile erau supraîncărcate de păsări. 
În pieţe se găseau alimente. Viaţa era mai ieftină decât la 
Bucureşti, unde de altfel — remarca este tot a gazetarului 
newyorkez — prăvăliile erau cu mult mai puţin bine 
aprovizionate.! 

Teatrele funcționau toate. În seara zilei de 28 octombrie 
1919 jurnalistul american a fost nevoit să aleagă între o piesă 
a lui Shakespeare, „Othelo”, opera „Flautul fermecat” a lui 
Mozart, „Hoţii” lui Schiller şi alte piese şi operete uşoare?, fără 
a mai vorbi de filmele de cinematograf. Pentru un oraş care 
trăia sub „cizma umilitoare a unei armate balcanice”, trebuie 
să recunoaştem că distracţiile nu lipseau! 

Clark ne mai spune că sub ocupaţia românească erau 
deschise, la Budapesta, expoziţii de artă şi ne informează, de 
asemenea, că până şi cursele de cai îşi reluaseră activitatea. 

Nici o ingerinţă de nici un fel nu s-a exercitat de români 
asupra libertăților cetăţeneşti din Ungaria. |n timpul 
administraţiei române, 150.000 de persoane s-au întrunit în 
mod liber în adunări publice, ceea ce confirmă în totul 
spusele generalului Mărdărescu: „Trupele româneşti de 
ocupaţie nu s-au amestecat nici într-un fel, în viaţa lăuntrică a 
statului unguresc”. 


„Civilizaţia” maghiară şi „barbaria” română 


Este unanim recunoscut azi faptul că în războiul trecut;, 
trupele de ocupație germano-austro-ungare au pustiit 
Muntenia ocupată. 


1 /bid., p. 263. 

2 Ibid., p. 262. 

3 Ibid. 

4 G.D. Mărdărescu, Răspuns unui jurnal nediplomatic al Generalului 


de divizie Harry-Hill-Banaholiz, membru american al misiunii militare 
interaliate în Ungaria (1919 — 1920), Bucureşti, 1935, p. 28-29. 


5 Primul război mondial (n.n.). 


Dacă s-ar stabili un tablou comparativ între cele două 
ocupaţiuni, acea românească în Ungaria şi acea germano- 
austro-ungară în România, desigur că nu românilor li s-ar 
cuveni epitetele injurioase cu care au fost împroşcaţi timp de 
două decenii de către propaganda maghiară. 

Şi atunci se naşte întrebarea: cum s-a născut cabala 
pustiirii Budapestei şi cum se face că ea persistă până în 
zilele noastre? 

Răspunsul e foarte simplu: ungurii au căutat dintotdeauna, 
şi mai caută şi azi, să acrediteze ideea că românii sunt un 
popor în care sălăşluiesc instincte barbare şi că deci, sunt 
inapţi de a servi de element dominant unor popoare de rasă 
superioară... cum ar fi de pildă poporul fino-ugric al 
maghiarilor. 

Civilizației ungureşti i se opune barbaria românească.! 

Şi la ce mijloace nu recurg oare ungurii pentru a apărea în 
faţa opiniei publice mondiale drept campionii civilizaţiei şi, se 
înţelege, drept unici deținători ai monopolului civilizaţiei în 
regiunea Europei Centrale?! 

Atunci când nu găsesc în istoria lor suficiente fapte eroice 
pentru a-şi construi pe ele eşafodajul „minunatei povestiri a 
celei mai măreţe naţii central-europene”, ungurii nu se dau în 
lături nici de a inventa acte de eroism şi nici chiar de a 
transforma marile dezastre ale istoriei lor în pagini de glorie 
eternă. Istoria maghiară pentru uzul nemaghiarilor, devine 
astfel o transfiguraţie istorică în care ficţiunea ia locul realului 
şi legenda impregnată de subiectivism şi creată ad-hoc, 
ridicată la rangul de naraţiune istorică obiectivă. 

Astfel, pentru opinia publică spaniolă ungurii au creat o 
istorie ungurească sui-generis, în care luptele de la Mohi 
(1241) şi de la Mohács (1526), adevărate dezastre naţionale, 


1 Printre alte lucrări propagandistice duşmănoase apărute în această 
epocă amintim: Emerich Lukinisch, Barbarie des Valaques dans l'histoire 
de I'Hongrie, Budapest, 1922; Memoire au sujet des violations de droit 
commises par le régime roumain en Transylvanie contre les minorités 
nationales, de rsligion et de race, editată de „Liga pentru protecţia 
minorităţilor naţionale din România”, Budapest, 1921. Vezi şi comentariile 
lui A. Gociman, op. cit., p. 250-285, care prezintă numeroase cazuri de 
atrocități săvârşite de maghiari 


sunt prezentate drept victorii unice în istoria Europei, cu 
consecinţe incalculabile pentru civilizaţia Apusului. 

Or, este suficient să răsfoim istoria lui Marczali Henrik 
pentru a citi că „în 1241 nu tăria maghiarilor l-a silit pe Batu 
să se întoarcă, ci moartea în Orientul îndepărtat a Hanului 
Ogodai şi dorinţa lui Batu de a-i lua locul”!, sau studiul 
contelui Pál Teleki (Ungarn, Vergangenheit und Gegenwart), 
pentru a vedea că retragerea tătarilor şi oprirea înaintării lor 
nu s-au datorat „eroicelor trupe” maghiare, ci „unei 
întâmplări” (ein Zufall) şi anume aceea a „morţii marelui Han 
Oktai”, după cum este suficient să deschidem orice istorie 
ungurească — scrisă pentru unguri — pentru a ne da seama 
de proporţiile dezastrului ungar de la Mohács, unde, scrie 
Fraknoi Vilmos (Epoca Huniadeştilor şi Jagellonilor), în scurtul 
timp de un ceas şi jumătate armatele maghiare au fost 
nimicite şi unde, după cum scrie acelaşi autor, „cadavrele 
aproximativ a 24.000 (din 28.000) maghiari au acoperit 
câmpul de luptă”. 

Şi când un istoric de talia lui Bálint Hóman afirmă despre 
expedițiile pustiitoare ale primilor maghiari că ele au fost 
„întreprinderi sportive” (Sportartige Unternehmungen), ce să 
ne mai aşteptăm de la istoricii improvizaţi, puşi în slujba 
propagandei cu substrat politicianist?!... 

Şi dacă a pustii ţările, a ucide — cum rezultă din Analele de 
la Fulda — câte 20.000 de oameni pe zi, înseamnă pentru 
unguri a face sport, ce, oare, trebuie să însemne pentru 
aceşti „misionari ai civilizaţiei din regiunea central- 
europeană”, a fi cu adevărat cruzi?!... 

Răspunsul ni-l dă leventul d-lui Ducs6 Csaba, care 
preconizează pentru tranşarea definitivă a problemei 
transilvănene exterminarea celor 3.000.000 de români 
ardeleni, desigur într-o proporţie mai mare decât aceea de 


1 În urma bătăliei de pe râul Saj6, din 11 aprilie 1241, armata regelui 
Béla IV a fost decimată de către tătari, iar regele însuşi a fugit la Trau 
(Trogir), în Dalmația. Un cronicar bavarez consemna astfel campania 
tătarilor din 1241: „Ungaria a fost distrusă de tătari în acest an” (Marczali 
ll., Magyarország története az Árpádok horâban/lstoria Ungariei pe timpul 
dinastiei arpadiene, Budapest, 1896, p. 474-475). 


20.000 ucişi pe zi, pentru a se onora legile progresului şi ale 
vitezei! 

Dar, transfigurând cu atâta uşurinţă istoria, de ce nu 
inventează ungurii pentru necesităţile cauzei pe un Ludovic al 
XIV-lea al Ungariei sau pe o regină Victoria? 

Atunci, cu adevărat, că ei ar putea vorbi, aşa cum o fac 
astăzi în revista spaniolă „Destino”, în numele unei Ungarii, 
fără de care „continentul european ar deveni cel mai uitat 
dintre colţurile pământului”! 

Socotim că n-am putea servi mai bine cauza adevărului 
decât citind, pentru încheierea acestui capitol, două opinii 
despre „înapoiatul popor românesc” de la graniţele de răsărit 
ale Europei, exprimate de două personalităţi ale căror nume 
vor rămâne înscrise în tabela valorilor eterne atunci când 
praful uitării se va fi aşternut de mult peste numele 
defăimătorilor poporului românesc. 

„Nu există în ansamblul popoarelor aliate, spunea Louis 
Barthou, subtilul literat şi om politic francez, o ţară care să fie 
mai apropiată de noi prin atâtea afinități, prin originile sale, 
prin tradiţiile sale şi prin cultura sa. Nu există ţară aliată unde 
limba franceză să fie vorbită astfel, cum ea este vorbită în 
România, cu atâta uşurinţă, cu atâta graţie, cu atâta forţă”. 

Marele istoric Jules Michelet, adresându-se popoarelor din 
Occident, le prezintă astfel poporul românesc, împotriva 
căruia s-au îndreptat cu atâta înverşunare atacurile 
propagandei maghiare de ieri şi dintotdeauna: 

„Popoare din Occident care, de atâta timp, departe de 
barbarie, cultivați artele păcii, păstraţi întotdeauna o amintire 
recunoscătoare pentru naţiunile orientale care, aşezate la 
frontierele Europei, v-au acoperit şi apărat de invazia 
tătărească şi de armatele turceşti[...] Nu uitaţi în special ceea 
ce voi datoraţi[...] nefericitei Românii!”! 

„„„Barthou, Michelet! Să ne fie îngăduit să preferăm 
mărturia lor, înscrisă în veşnicie, aceleia a lui Tisseyre, a lui 
Franco Vellano Dionisi sau a lui Robert Donald. Să ne fie 
îngăduit să preferăm eternul vremelnicului şi seninătatea 


1 Jules Michelet, Principautés Danubiennes. Madame Rosetti — 1848, 
in Legendes démocratiques de Nord, Paris, 1854, p. 284. 


obiectivităţii, deformărilor inextricabile ale pseudo-istoricilor 
pătimaşi şi... de atât ea ori interesaţi! 


PARTEA A V-A 
Regimul minorităților sub unguri şi sub români 


„Magyarország vagy lesz magyar vagy nem lesz” (Sau Ungaria va 
deveni maghiară sau ea va dispare) 
Slogan unguresc 


„Soarta minorităților de azi nu este defel comparabilă cu aceea a 
popoarelor din Europa dinainte de război” 
Aristide Briand 


Din ziua în care ungurii, profitând de slăbiciunea Coroanei 
Habsburgice, au devenit atotputernici în cadrul monarhiei 
dualiste, politica lor faţă de popoarele care conlocuiau pe 
teritoriul Ungariei s-a desfăşurat sub semnul „maghiarizării cu 
orice preţ” a tuturor popoarelor nemaghiare şi aceasta în 
vederea realizării unei himere: STATUL UNGAR UNITAR. 

În 1867, data inaugurării acestei politici ultranaţionaliste, 
Ungaria număra 13.579.000 locuitori. Dintre aceştia erau 
maghiari numai 5.665.000 faţă de 7.939.000 nemaghiari.! 

În cadrul Ungariei din acea epocă, ungurii erau deci o 
minoritate, majoritatea fiind formată din popoarele 
nemaghiare. Între maghiari şi nemaghiari — reuniți laolaltă, 
nu prin firea lucrurilor sau prin voința naționalităților 
nemaghiare, ci prin forța unui destin absurd, împotriva căruia 
aceste naţionalităţi au luptat până la descătuşarea lor 
definitivă — între elementul dominant şi acel aservit exista o 
prăpastie pe care au creat-o nu numai deosebirile de rasă, de 
tradiţii, de ideal şi de religie, dar şi secolele de împilare din 
partea guvernanţilor maghiari. 

Ungurii nu s-au dat în lături de la nici o măsură — oricât de 
gravă ar fi fost ea — pentru ca să deznaţionalizeze 


1 Z. Păclişanu, Politica minoritară a guvernelor ungureşti (1867 — 
1914). Bucureşti, 1943, p. 10. 


naţionalităţile conlocuitoare. Întregul efort al statului ungar, 
toate străduinţele guvernanţilor de la Budapesta, de la cei 
mai moderați până la cei mai şovini, era maghiarizarea 
milioanelor de nemaghiari. 

Geza Kosztelszki, cu cinismul care-l caracteriza, a afirmat-o 
răspicat: „Sau îi maghiarizăm, sau vom dispărea; tertium non 
daturi”. 

Rezultatele acestei uriaşe întreprinderi negativiste, iată-le, 
în rigiditatea pe care o imprimă celor mai dureroase realităţi, 
cifrele indiferente ale statisticilor: 

În 1869, maghiarii reprezentau 44,4% din totalul populației 
Ungariei, iar nemaghiarii 55,6%. În 1880 numărul ungurilor 
creşte la 46,6% din totalul populației, iar cel ai nemaghiarilor 
scade la 53,4%. În 1890, proporția este de 48,5% pentru 
maghiari şi 51,5% pentru nemaghiari; în 1900 ungurii dau un 
procentaj de 51,5 faţă de 48,6% proporţia nemaghiarilor şi, în 
sfârşit, în 1910 maghiarii se plasează cu proporţia de 54,5% 
în fruntea tuturor naționalităților, iar nemaghiarii reuşesc să 
se înscrie în statistica oficială ungurească din acel an cu 
numai 45,5% din totalul populaţiei. 

Maghiari: 44,4%, 46,6%, 48,5%, 51,4%, 545%. 
Nemaghiari: 55,6%, 53,4%, 51,5%, 48,6%, 45,5% 2. 

De o parte, mersul ascendent al naţiei maghiare 
deznaţionalizatoare, de altă parte, mersul descendent al 
popoarelor de rasă nemaghiară, deznaţionalizate treptat, 
treptat. 

Dacă n-ar fi izbucnit războiul mondial şi dacă monarhia 
austro-ungară nu s-ar fi prăbuşit, desigur că visul lui 
Kosztelszki s-ar fi realizat într-o zi, Europa fiind neputincioasă 
să împiedice cea mai monstruoasă operă de deznaționalizare 
din câte a cunoscut vreodată istoria. Într-adevăr, în prima 
decadă a secolului al XX-lea populaţia ungurească raportată 
la totalul populaţiei Ungariei a înregistrat un spor de 3,1% pe 
câtă vreme nemaghiarii, în aceeaşi perioadă de timp au văzut 


1 Kosztelszki Geza, Nemzeti politica a Felvidéken (Politica naţională la 
Felvidék), Budapest, 1898, p. 25, în care afirma: „fuziunea naționalităților 
(= maghiarizarea) sau moartea”. 

2 Z. Pâclişanu, op. cit., p. 116. 


proporţia lor descrescând cu 3,1% din total. 

În 1880, ungurii nu întruneau decât 5.404.070 suflete, faţă 
de 7.345.533 nemaghiari. Ţinând seama de cadenţa naturală 
a înmulţirii populațiilor nemaghiare ar fi trebuit să constatăm, 
în 1910, prezenţa a cel puţin 10.000.000 nemaghiari şi a cel 
mult 8.000.000 de unguri. Or, metodele deznaţionalizării au 
operat din plin, aşa că în 1910 găsim în statul ungar 
9.944.627 unguri (sau aşa-zişi unguri) şi numai 8.319.906 
nemaghiari.! 

Ce au devenit oare românii, germanii, slovacii, croații şi 
sârbii sporurilor de natalitate? Dispărut-au oare ele în aşa 
scurt timp în masa minoritară maghiară? S-au împuţinat oare 


românii — unul dintre cele mai viguroase, ca natalitate, 
popoare din Europa — sau germanii, atât de prolificii 
germani?!... 


Sau poate s-au asimilat ei de bună voie în cursul acestui 
prea fericit — pentru unguri — deceniu inaugural al secolului 
al XX-lea, declarându-se la numărătoarea statistică, în mod 
spontan şi entuziast drept naţionali unguri, după ce timp de 
decenii ei înşişi şi timp de secole strămoşii lor au declinat 
cinstea de a se socoti urmaşi ai lui Arpâd?! 

Această ipoteză n-are măcar meritul de a fi verosimilă. 
Analizând-o mai îndeaproape constaţi cât este de absurdă. 

De pildă: în regiunea locuită de coloniştii şvabi, în apusul 
Transilvaniei, există comuna Petreşti (fostul district Satu 
Mare), unde în 1890 statistica ungurească a înregistrat 
existenţa a 134 de unguri faţă de 1.076 germani. In 1900, 
adică după 10 ani, statistica ne arată un spor de 3 unguri şi 
de 146 de germani, ceea ce reprezintă sporul normal faţă de 
indexul de natalitate al celor două popoare. In decada 
următoare, însă, statistica oficială înregistrează un fenomen 
cu totul curios: cei 137 maghiari din 1900 cresc dintr-odată la 
1.453, înregistrând astfel un spor de 1000% (una mie la sută), 
iar germanii, care numărau, în 1900, 1.212 suflete, dispar ca 
prin minune, cu toţii — absolut cu toţii — fără nici o urmă. 

Pentru atingerea acestui dublu rezultat miraculos, ar fi 
trebuit să existe în prealabil două condiţii de natură... 


1 /bia. 


supranaturală. Un flagel decimând fără cruţare şi în chip 
miraculos numai pe germanii din comuna sus-menţionată şi 
un alt fenomen de aceeaşi natură, transformând pe morţii 
germani în... unguri vii. Ungaria ar fi încetat atunci de a se 
numi „ţara cu o sută de mii de poeţi”, devenind ţara tuturor 
minunilor, într-o epocă în care nimeni nu mai crede în minuni. 

Explicaţia fenomenului este însă mai simplă şi mai terre à 
terre. Ea ne este furnizată de înşişi maghiarii. In statistica 
dresată după criteriul limbii vorbite de naţionalităţile din 
Ungaria, în comuna Petreşti, unde statistica etnică nu mai 
înregistra în 1910 nici un german, găsim la rubrica limbii 
germane nu mai puţin de 1.201... maghiari vorbind germana 
(cu pronunţat accent şvab, bineînţeles!). Cazul comunei 
Petreşti nu este un caz izolat. 

D-l Zenovie Păclişanu ne citează în cartea sa Deutsche und 
Magyaren zeci de cazuri similare.! 

Pentru un om civilizat, aceste fenomene repetate pe o 
scară întinsă şi caracteristice tuturor sferelor de activitate, 
sunt de neconceput. Ele constituiau totuşi rezultatele naturale 
ale unei politici pe care în interiorul hotarelor ungurești 
guvernanţii maghiari nu numai că nu o ascundeau, dar o şi 
încurajau din răsputeri. 

Când țelul politicii dusă de unguri era nimicirea 
naționalităților, când din împlinirea acestui ţel ungurii îşi 
făuriseră însuşi idealul lor naţional, devine cu totul superficial 
a caracteriza regimul naționalităților sub unguri, căci 
răspunsul decurge în mod firesc din însăşi natura lucrurilor: 
pentru a desființa ființa naţională a populațiilor conlocuitoare 
era necesară siluirea conştiințelor, era necesară violentarea 
voințelor şi în sfârşit era necesar să faci apel la forță, la 
teroare, la intoleranţă şi la asuprire. 

Silnicia şi  intoleranţa care caracterizează regimul 
naționalităților din Ungaria ne apar deci azi ca un corolar 
firesc al principiilor care au călăuzit dintotdeauna politica 


1 Z. Pâclişanu, Deutsche und Magyaren. Der Entnationalisierungs 
Kampf gegen die Sathmarer Schwaben, Bucureşti, 1941; altă ediţie, 
Bucureşti, 1942; vezi şi idem, Der Kampf der Volksgruppen Siebenbirgens 
gegen die Magyarisierung, Bucureşti, 1943 (Extras din vol. Siebenburgen). 


maghiară. 

Unitatea nu se poate crea decât cu sacrificiul 
particularismelor. Or, când particularismele îşi apără dreptul 
la viaţă, unitatea nu se poate înfăptui decât prin silnicie. 

Într-o Ungarie tinzând cu orice preţ spre unitate, 
tratamentul naționalităților trebuia să fie intolerant şi a fost 
intolerant! Ungaria devenise în ajunul războiului mondial o 
adevărată închisoare a naţionalităţilor.! 

Şi în restul Transilvaniei ca şi în Secuime, ungurii au vrut să 
maghiarizeze totul: pământ şi oameni. Dacă efortul lor asupra 
materiei a putut da roadele voite, în schimb, acel 
imponderabil peste care nimeni şi nimic nu poate pune 
stăpânire prin silnicie, sufletul românilor transilvăneni, a 
scăpat din mrejele primejdioase ale  deznaţionalizării, 
perpetuând în mijlocul unei lumi potrivnice speranţa într-un 
viitor mai bun. 

Contele Albert Apponyi se străduieşte, în lucrarea 
propagandistică apărută la Londra în 1928, intitulată Justice 
for Hungary să prezinte cititorului anglo-saxon poporul 
unguresc drept unul dinte popoarele superioare din centrul şi 
sud-estul Europei. 

Vom expune succint diferite aspecte ale prigoanei 


1 Ridicându-se cu fermitate împotriva politicii revizioniste ungare, 
Fényes S. scria: „Ungaria a fost o temniţă a popoarelor. Zidurile acestei 
temniţi trebuie să cadă în ruină; popoarele trebuiesc dezrobite ca, mai 
apoi, părţile eliberate să poată forma noi unităţi mai înalte, în care ele nu 
se vor mai lega între ele prin temniţi şi cătuşe, ci înseşi interesele 
economice şi istorice le vor lega pe toate în simţire frăţească şi unitate 
gospodărească. 

De fapt, poporul maghiar are nevoie să fie dezrobit, dar această 
eliberare nu se poate înfăptui în aşa chip, ca în temniţa în care a rămas 
singur să mai înghesuie şi alţi robi, ci invers, ca zidurile temniţii să se 
dărâme. Om cu mintea sănătoasă nu poate cugeta că istoria e ca o piesă 
de teatru care se poate repeta, care se poate relua, sau se pune din nou 
pe afiş. Fapt e că naţiuni străine au suferit sub stăpânirea maghiară. Ele 
au îngrămădit ură peste ură în sufletul lor; această ură a zdrobit vechea 
unitate. Şi acum, după toate câte s-au întâmplat, să revenim la vechea 
stare de lucruri, ca şi când nu s-ar fi întâmplat nimic? Este cu neputinţă. 
Ungaria ar avea din nou 3 milioane de români şi aceştia şi-ar da pe faţă 
din nou nemulţumirile etc., etc., până ce nu va fi altă soluţie decât un nou 
război mondial” (Fényes S., op. cit., p. 136). 


maghiare împotriva naţionalităţii majoritare româneşti din 
Transilvania pentru ca mitul  „liberalismului” şi al 
„superiorității culturale” ungureşti să fie situat în adevăratul 
său făgaş. 


Maghiarizarea numirilor toponimice 


Pământul Transilvaniei cu dealurile sale, cu văile, cu 
râurile, pădurile şi satele sale prezenta o imagine prea 
clocotitoare a românismului milenar, pentru ca el să nu fi 
provocat la unguri dorinţa de a şterge, odată pentru 
totdeauna, aceste urme irefragabile ale unui trecut pur 
românesc, perpetuat din tată în fiu, din generaţie în 
generaţie, din veac în veac. 

Reprezentantul cel mai proeminent al şcolii de 
deznaționalizare, baronul Desider Bánffy, hotărî atunci, pur şi 
simplu, schimbarea numelor vechi nemaghiare cu nume 
improvizate ad-hoc şi purtând pecetea cea mai caracteristică 
a maghiarismului. El a elaborat în acest scop „legea pentru 
denumirea comunelor şi a altor locuri”, lege care a fost 
promulgată la 17 februarie 1898.! 

În virtutea acestei legi, Ministerul de Interne ungar avea 
căderea să  maghiarizeze vechile nume româneşti ale 
pământului transilvănean, obligând pe românii băştinaşi să le 
întrebuinţeze în toate raporturile lor cu oficialitatea. 

Era o nelegiuire care a stârnit, după cum era şi firesc, o 
furtună de proteste. Românii, în manifestul lor din 14 
decembrie 1897, când legea se mai găsea încă în stare de 
proiect în faţa Parlamentului, au denunţat proiectul de lege 
drept „o atingere evidentă a celor mai duioase simţăminte” şi 
„O tentativă barbară de a distruge toate urmele istorice pe 


1 Încă din 1881, la Budapesta funcţiona societatea „Országos 
n&vtnagyarosită társaság” (Societatea naţională pentru maghiarizarea 
numelor) care-şi pusese în plan maghiarizarea a 4.000.000 de nume. Vezi 
Aurel C. Popovici, La question roumaine, p. 72. 

Legea de maghiarizare forţată a stârnit un val de indignare şi de 
mânie în toată Transilvania, după cum declara episcopul reformat al 
saşilor Fr. Teutsch, (Geschichte der Siebenburger Sachsen, IN, Sibiu, 1896, 
p. 159; Zenovie Pâclişanu, Per la piu grande Ungheria, p. 7). 


care poporul român le-a lăsat pe acest pământ, apărat cu 
sângele său şi fertilizat cu sudoarea muncii sale”.! 

Protestele românilor ca şi acelea ale germanilor răsunară 
însă în deşert, căci maghiarizarea vechilor denumiri de 
obârşie  nemaghiară era un pas important pe calea 
maghiarizării totale, de la care nici unul din guvernele care s- 
au succedat din anul 1867, nu s-a îndepărtat câtuşi de puţin. 

Neputând schimba sufletul provinciei româneşti, ungurii s- 
au mulţumit a schimba aspectul ei exterior. In locul caldelor 


1 Românii au organizat două manifestări de protest împotriva acestei 
legi. În două mari adunări populare: la Sibiu, la 14 dec. 1897 şi la Arad, la 
23 dec. 1897. Întrucât autorităţile ungare au interzis aceste adunări şi au 
ordonat dizolvarea lor, fruntaşii românilor au publicat la Sibiu un protest 
energic, în care se arăta: „Subscrişii, veniţi cu gândul de a participa la 
adunarea convocată pe azi, aici în Sibiu, şi aflând despre oprirea ilegală a 
acestei adunări, ne simţim îndemnați a protesta cu atât mai vârtos, atât în 
contra opririi, cât şi în contra noului proiect de maghiarizare, dând 
următoarea declaraţiune: 

Proiectul de lege despre numele de comune şi alte localităţi îl aflăm, 
cu totul superfluu din punctul de vedere al administraţiunii şi cu totul 
vătămător pentru cetăţenii nemaghiari din patrie. 

Acest proiect este un pas nou pe calea maghiarizării forţate a 
popoarelor. El constituie un atac volnic la sentimentele noastre cele mai 
gingaşe, la dezvoltarea istorică a ţării şi la drepturile garantate prin lege, 
atât ale singuraticelor comune, cât şi ale singuraticelor naţionalităţi 
nemaghiare. 

Hotărâţi a ne păstra întotdeauna caracterul naţional şi limba străbună 
românească, respingem cu indignare toate tendinţele de a ne-o răpi şi 
prigoni. 

Protestăm deci cu toată energia în contra întreg sistemului de 
maghiarizare, inaugurat de actualul guvern, pe terenul şcolar, bisericesc, 
administrativ, judiciar, cultural şi politic, cu un cuvânt, pe toate terenele 
vieţii publice, şi-l condamnăm ca pe un sistem periculos, care nu poate 
duce decât la tulburarea şi mai mare a relaţiunilor dintre popoarele ce 
compun patria. 

Protestăm cu deosebire în contra acestui cel mai nou proiect de 
maghiarizare şi-l denunţăm lumii ca o încercare barbară de a ne estirpa 
toate urmele istorice, ce poporul nostru a dat acestui pământ, apărat cu 
sângele şi îngroşat cu sudorile muncii sale. 

Acest proiect de lege desconsideră legea despre egala îndreptăţire a 
naționalităților, încalcă drepturile autonomice ale bisericilor şi şcoalelor 
noastre şi e potrivit numai pentru a produce ură şi ceartă între popoare...” 
(„Tribuna”, nr. 269/1897; vezi şi T.V. Păcăţian, op. cit., VIII, p. 28 — 29). 


denumiri româneşti de origine latină sau slavo-latină, 
populaţiile băştinaşe au fost obligate să întrebuinţeze, ori de 
câte ori se adresau autorităţilor, asprele nomenclaturi fino- 
ugrice, tot atât de străine de Transilvania ca şi guvernanţii 
care voiau să le impună. 

Guvernul din Budapesta urmărea, intervertind procedeul de 
deznaționalizare practicat asupra elementelor docile, să 
influenţeze din afară înăuntru pe cetăţenii de obârşie 
nemaghiară care stăruiau în naționalitatea lor. 


Maghiarizarea numelor de persoane 


După maghiarizarea numelor toponimice a venit şi rândul 
maghiarizării numelor de persoane. Făcând pe nemaghiari să- 
şi uite în primul rând numele de baştină al locurilor de care 
erau înconjurați şi, în urmă, făcându-i să-şi uite şi numele 
nemaghiare pe care strămoşii lor le purtaseră timp de secole, 
guvernanţii de la Budapesta sperau să-i facă pe nemaghiari 
să uite într-o zi că aparţin chiar unei alte naţionalităţi. 

Alexandru Telkes, preşedintele „Societății pentru 
maghiarizarea numelor”, care a fost înfiinţată în capitala 
Ungariei în 1881, a publicat în 1898 o lucrare în care confirmă 
acest punct de vedere. 

„Maghiarizarea numelor, spune el, înseamnă o concentrare 
interioară care va crea o societate maghiară unită, în locul 
societăţii amestecate de azi”.! 

În preajma serbărilor milenarului din 1896, când ungurii 
țineau să impresioneze occidentul Europei cu realizările 
geniului lor naţional, mişcarea maghiarizării numelor a atins 
proporţii îngrijorătoare pentru viitorul popoarelor nemaghiare. 
Guvernul din 1896 a făcut presiuni energice asupra tuturor 
funcţionarilor nemaghiari din ministere, din administraţiile de 


1 S. Telkes, op. cit., p. 8, unde se afirmă că „Maghiarizarea numelui 
de familie e un jurământ de credinţă, un legământ patriotic”, subliniindu- 
se apoi deschis că „prin maghiarizarea numelui, se va crea, în locul 
maghiarizării pestriţe, o societate maghiară unitară şi omogenă” şi că 
„acela care şi-a maghiarizat numele, prin aceasta se înglobează definitiv 
în corpul naţiunii maghiare” (p. 5, 91). 


stat, din marile întreprinderi şi de la căile ferate, pentru a-i 
determina să-şi schimbe în masă numele de familie, mulţi 
dintre ei fiind chiar ameninţaţi cu concedierea dacă nu 
renunţă la numele lor nemaghiare (în acest sens: afirmaţiile 
episcopului saxonilor Fr. Teutsch!). 

Este lesne de înţeles că subordonând însăşi existenţa 
indivizilor maghiarizării numelor, metoda inaugurată de 
unguri a produs breşe adânci în rândurile naționalităților 
nemaghiare. 

„Oamenii, spune Zenovie Păclişanu, cedau terorizaţi şi 
ameninţaţi de spectrul concedierii, ceea ce însemna lipsirea 
copiilor de pâine, de lemne, de lumină”. 

Raportate la celelalte naţionalităţi, schimbările de nume ale 
românilor se plasează în proporţia cea mai mică, fapt care se 
explică atât prin viguroasa lor conştiinţă naţională, cât şi prin 
numărul redus de funcţionari pe care îl furnizau românii, 
popor eminamente de plugari şi de păstori. Totuşi, graţie 
acestor metode monstruoase de rapt a însuşi numelui purtat 
de o fiinţă omenească, câţi români n-au fost înstrăinaţi de la 
marea familie a românismului ardelean?... 

Cum s-ar fi putut recunoaşte oare, după decenii, în 
persoane purtând nume maghiare ca Zagoni, Szab6, Farkas, 
Budth etc., pe românii neaoşi de odinioară, Albu, Chiorean, 
Lupu, Budu etc.? 


Superioritatea culturii maghiare 


Contele Albert Apponyi recunoaşte în Justice for Hungary că 
poporul unguresc este produsul unui amestec de naţii (el ne 


1 Fr. Teutsch, Die Siebenbürgen Sachsen în Vergangenheit und 
Gegenwart, Sibiu, 1934, p. 253. Chiar şi marele poet maghiar Ady Endre, 
ridicându-se împotriva acestor metode scria: „În momentul în care nimeni 
nu va mai fi obligat să se declare maghiar şi nu va mai avea pentru 
aceasta nici un interes, vor mai rămâne în Ungaria abia 6 milioane de 
unguri” (Ady Endre, Lettre à mon ami Teutsch, în revista „Nyugat”, 
Budapest, 1915). 

2 Z. Pâclişanu, L'art et la maniere de faire des Hongrois, Bucarest, 
1942, p. 11. 


vorbeşte de „Her mixed national composition”? — compoziţia 
naţională eteroclită a naţiei ungare) ceea ce este de acum un 
progres lăudabil faţă de conaţionalii săi de mai mică 
anvergură, care contestă acest adevăr axiomatic. Ceea ce 
este însă mai puţin lăudabil este felul cum contele Apponyi 
explică fuzionarea naționalităților în maghiarisme. Pentru 
Apponyi, asimilarea naționalităților s-ar datora culturii 
superioare maghiare, cultură către care popoarele 
„inferioare” ale românilor, croaților, slovacilor şi sârbilor s-au 
avântat, într-un elan irezistibil. 

Pentru fruntaşul maghiar, chiar şi conducătorii spirituali ai 
românismului ardelean purtau pecetea acestei culturi 
superioare maghiare care iradia departe în jurul ei 
binefacerile culturii şi civilizaţiei apusene. Contele Apponyi nu 
era singur în a susţine asemenea fantezii. Şi azi încă 
propaganda maghiară face eforturi, demne de o cauză mai 
bună, pentru a acredita opinia că românii ardeleni datoresc 
structura lor spirituală inegalabilei culturi ungurești. 

Socotim că a sosit momentul pentru ca problema pretinsei 
superiorităţi culturale maghiare să fie situată în făgaşul ei 
real. Este timpul ca făţărnicia ungurească să fie, în sfârşit, 
demascată, întrucât în joc nu sunt numai interesele locale 
româno-ungureşti, dar însăşi securitatea păcii în bazinul 
dunărean. 

Timp de decenii popoarele din Occident au fost asurzite de 
emisarii pretinsului liberalism unguresc, între care era o 
veritabilă cursă de supralicitare a auto-laudelor şi a etalării 
superbelor virtuţi cavalereşti ale urmaşilor lui Arpâd. 

— Care au fost „ideile generoase” ale maghiarilor în 
timpul cât ei au avut supremaţia asupra poporului român din 
Transilvania românească asupra croaților, cehilor, slovacilor şi 
sârbilor? 

—  INTOLERANŢA, NEOMENIA, ASUPRIREA şi TEROAREA. 

— In ce constă superioritatea culturală şi misiunea 
civilizatorie a păturii conducătoare ungureşti? 

— Desigur nu în acţiunea de deznaționalizare acerbă, 
totalitară, inumană, care a caracterizat guvernarea maghiară 


3 Count Albert Apponyi.... Justice for Hungary, p. 13. 


în ultimul secol!... 

Chiar dacă ungurii ar fi dat omenirii un Beethoven, un 
Rembrandt, un Pasteur, sau un Dante, ei tot n-ar fi avut 
dreptul de a invoca superioritatea culturii maghiare, într-atât 
de lipsită de omenie a fost comportarea acestei naţiuni faţă 
de semenii lor de altă naţionalitate! 

Cum poate fi taxată altfel decât cinică îndrăzneala de a 
vorbi de „misionarism civilizatoriu”, când îndărătul vorbelor 
goale se ascund cele mai crude mijloace de asuprire din câte 
a cunoscut Istoria contemporană până la ivirea în Europa a 
nazismului, bineînţeles?!... 

Unitatea aparentă de azi a naţiei maghiare este rezultatul 
unor ingerinţe fără sfârşit săvârşite de unguri asupra 
populațiilor care compun  conglomeratul unguresc şi 
nicidecum atracţia magnetică exercitată asupra lor de 
„Cultura superioară” a maghiarilor. 

Şi apoi, există oare în realitate o cultură care să poarte 
pecetea distinctivă a geniului maghiar pur? Există o cultură 
„maghiară”, după cum există o cultură „franceză, 
„germană” sau „engleză”? 

Scriitorul german Otto Hauser este categoric în sensul 
inexistenţei absolute a acestei culturi. Mai mult încă, în 
„Weltgeschichte der Literatur” el merge până în a contesta 
orice aport al ungurilor propriu-zişi în cultura Ungariei însăşi. 
„În viaţa culturală a Ungariei, scrie el, maghiarii n-au nici o 
parte de merit”. 

Un alt scriitor german, Franz von L6her, care a publicat în 
1874, la Leipzig, o carte despre unguri, intitulată Die 
Magyaren und andere Ungarn, contestă şi el orice participare 
a culturii maghiarilor în concertul civilizaţiei europene. 

„Zadarnic vom căuta, scrie von L6her, câteva pietre cu 
care să fi contribuit maghiarii la marele edificiu de progres al 
omenirii. Nu există o singură idee de cultură, fie în domeniul 
juridic, militar ori de stat, în religie şi morală, în artă şi ştiinţă 
sau în oricare alt domeniu, care să fi pornit de la maghiari 
luându-şi drumul spre omenirea civilizată”. 

Şi scriitorul german continuă: „Ce pustietate prăpăstioasă 
acoperă întreaga istorie milenară a maghiarilor! Spiritul lor pe 


cât pare de focos, de oţelit şi de energic, pe atât este de steril 
în adâncime! 

Caracterul lor este şi rămâne refractar creaţiunii propriu- 
zise”. 

Cel mai bun răspuns care se poate aduce afirmațiilor 
tendenţioase pe care propaganda maghiară le-a răspândit 
până la saturație în toate colţurile lumii în timpul celor 2 
decenii care au urmat Tratatului de la Trianon este o simplă 
paralelă între tratamentul aplicat de unguri naţiilor 
conlocuitoare aflate sub dominaţia lor şi acela aplicat de 
români în Transilvania realipită în 1918 la patria-mumă. 

Pentru a putea descifra adevărul, ne vom servi numai de 
date statistice şi documente oficiale. 

În tările Sfintei coroane a Ungariei, drepturile 
naționalităților erau cârmuite de faimoasa lege „pentru egala 
îndreptăţire a naționalităților” promulgată în 1868. 

Titlul ei era promiţător: egala îndreptățire. Dar numai titlul. 

Legea debuta într-adevăr printr-un preambul care venea să 
anihileze toate speranţele pe care le zămislea titulatura 
generoasă a legii. După cum se exprimă d-l Pâclişanu, legea 
avea mai mult caracterul de „egală nedreptățire” a 
naționalităților şi de „egala lor desființare”, decât de „egală 
îndreptăţire”. _ 

În acest preambul se putea citi într-adevăr că „În Ungaria 
nu există decât o singură națiune, una şi indivizibilă, națiunea 
maghiară şi că toți cetățenii, indiferent de neamul căruia îi 
aparțin, sunt membrii acestei națiuni maghiare”! 

Legea, ţinem s-o subliniem, nu vorbea de membri ai 
statului ungar, ci de membri ai naţiei maghiare. In termeni 


1 Textul legii, la Eugen Brote, Chestiunea română în Transilvania şi 
Ungaria, Bucureşti, 1895, p. 114-121 (anexa 29). Vezi şi T.V. Păcăţian, 
Cartea de aur sau luptele politice naţionale ale Românilor sub coroana 
ungară, IV, Sibiu, 1906, p. 432, 462 şi 790-796; Aurel C. Popovici, La 
Question Roumaine en Transylvanie et en Hongrie, Paris, 1918, p. 95-99. 
Legea a fost condamnată, şi de profesorul de drept L. Gumplowicz, care o 
considera o „lege de opresiune a naționalităților” (Das Recht der 
Nationalităten und Sprachen în Osterreich — Ungarn, Innsbruck, 1879, p. 
226). O prezentare detaliată a legii, la Z. Păclişanu, Politica minoritară a 
guvernelor ungureşti (1867 — 1914), Bucureşti, 1943, p. 15-34. 


mai puţin întortocheaţi, revenea a spune că statul ungar nu 
recunoştea ca subiecte de drept învestite cu avantajele legii, 
decât pe cetăţenii care se prezentau în faţa sa ca maghiari, 
indiferent de naționalitatea lor. 

Un român sau un croat care cereau să li se aplice 
dispoziţiile legii în calitatea lor de cetăţeni unguri de 
naţionalitate românească sau croată, se vedeau puşi în faţa 
unui refuz izvorând din însăşi economia legii, care nu 
cunoştea decât cetăţeni unguri de naţionalitate ungară. 

Darul „egalei îndreptăţiri” nu era în realitate decât o 
operaţiune oneroasă de troc: li se dădeau cu o mână 
nemaghiarilor toate drepturile, cerându-le în schimb, nici mai 
mult nici mai puţin, decât abandonarea naţionalităţi lor. 

Dacă, de pildă, românii transilvăneni ar fi cerut cuvenita 
autorizaţie legală pentru convocarea unei adunări în care să 
se hotărască schimbarea numelui lor românesc în nume 
maghiare, autorizaţia li s-ar fi acordat imediat, pentru că 
atunci românii s-ar fi comportat ca elemente valoroase din 
sânul naţiei maghiare. Atunci însă, când avocatul român lon 
Nichita din Zalău a convocat pentru 24 martie 1893 o 
întrunire a alegătorilor români ca să discute „politica 
bisericească a guvernului” — ceea ce era un drept 
cetăţenesc, — subprefectul judeţului Sălaj, prin adresa nr. 
3832 din 1893, interzice întrunirea, motivând astfel refuzul 
său de a da cuvenita autorizaţiune: 

„Nu permit ţinerea adunării, întrucât vor s-o ţină alegătorii 
români din circumscripţia Zalău. Or, legea nu cunoaşte în 
Ungaria alegători activând deosebit după neam ca români, 
sârbi, slovaci etc. Conform legii 44 din 1868 (legea egalei 
îndreptăţiri, n.n.) toţi cetăţenii Ungariei, indiferent de neamul 
căruia îi aparţin, formează, din punct de vedere politic, o 
singură naţiune, națiunea unică şi indivizibilă maghiară şi 
numai privitor la uzul limbilor se poate face deosebire între 
cetăţeni”.! 


1 Z. Păclişanu, Politica minoritară a guvernelor ungureşti (1867 — 
1914), Bucureşti, 1943, p. 15-16. Subprefectul a comunicat ministrului de 
interne decizia sa însoţită de precizarea că a transmis ordine similare 
tuturor prim-pretorilor, pentru a şti cum să procedeze când românii ar 


Acest fel de a vedea nu era un simplu abuz administrativ al 
unui oarecare subprefect, care cu de la sine putere interzice o 
întrunire solicitată de cetăţeni maghiari de naţionalitate 
română în ţara dintotdeauna românească a Transilvaniei.? El 
reprezenta felul de a vedea al întregii oficialități ungare — el 
se integra în interpretarea literală — a atât de „tolerantei” 
legi maghiare a naționalităților. 

Sub semnul acestei legi şi în acest „climat politic” s-a 
desfăşurat viaţa politică a naționalităților cu începere de la 
instaurarea dualismului. Când ştim cât de impetuoşi au fost 


intenţiona să convoace astfel de adunări. După ce a citit raportul 
pretorului din judeţul Sălaj, ministrul a scris sub data de 24 martie 1893: 
„Se ia act, la arhivă” (/bid., p. 16). 

2 Când românii din Maramureş au hotărât să înfiinţeze o secţie a 
Astrei la Sighet, autorităţile maghiare au dat cererii lor următorul răspuns: 
„No 8.803/1912, şeful poliţiei. La adresa d-lui dr. loan Mihályi, jurisconsult 
judeţean şi soţilor, prin care cer aprobarea noastră, ca în ziua de 25 
ianuarie 1913 să poată ţinea, la localul băncii „Maramureşana”, societate 
de credit şi economii, adunarea de constituire a despărţământului 
„Asociaţiunii pentru cultura şi literatura poporului român”, am adus 
următoarea decizie: 

Nu pot să iau la cunoştinţă comunicarea făcută şi interzic ţinerea 
întrunirii proiectate. 

Contra acestei decizii se poate face apel în termen de 15 zile prin 
intermediul subsemnatului, la subprefectura judeţului. 

Motivare: întrunirea proiectată tinde să înfiinţeze în judeţul 
Maramureş o asociaţie, al cărei scop mărturisit este propagarea culturii 
române. Având în vedere că în cuprinsul Ungariei numai răspândirea 
culturii maghiare este de dorit, căci răspândirea culturii altor popoare ar 
slăbi ideea de stat maghiar, având în vedere apoi că, deşi Sighetul 
Marmaţiei şi împrejurimea lui este locuit de naţionalităţi, totuşi până acum 
nu s-a putut observa o diferenţiere politică la acestea; astfel o asociaţie cu 
limba română şi cu scopuri declarate româneşti, după toate 
probabilitățile, ar duce la disensiuni cu celelalte naţionalităţi, dar mai cu 
seamă cu maghiarimea, care reprezintă ideea naţională maghiară. 
Ţinerea întrunirii anunţată a trebuit să o interzic cu atât mai mult, cu cât 
este o datorie elementară a oricărui funcţionar public, ca în cercul său de 
competenţă să facă uz de toate mijloacele ce-i stau la dispoziţie, în scopul 
de a apăra ideea de stat maghiar la timp, contra oricărui atac ce s-ar 
întrezări. 

Sighetul Marmaţiei, 11 ianuarie 1913 (ss) Ibrányi György, căpitanul 
poliţiei” (În „Huszadik Szâzad” / „Secolul XX”, Budapest, an XXVIII, 1913, 
p. 659; vezi şi A. Gociman, op. cit., p. 199-200). 


ungurii în realizarea ţelurilor lor de deznaționalizare, nu ne va 
fi greu să bănuim care a fost spiritul care a prezidat la 
aplicaţiunea legii preconizând realizarea unităţii naţiei 
maghiare! 

Să cercetăm acum care erau legile fundamentale 
reglementând raporturile dintre naţia dominantă românească 
şi minoritățile din Transilvania după unirea Transilvaniei cu 
România. 

Imediat după Adunarea Naţională de la Alba lulia (1 
Decembrie 1918) frâiele guvernării în Transilvania au revenit 
Consiliului Dirigent, prezidat de  luliu Maniu, luptătorul 
neînfricat pentru triumful ideii de libertate şi dreptate, viitorul 
prim-ministru al României întregite. 

Ideile fundamentale ale Declaraţiunii constitutive de 
drepturi proclamată în acea zi ne sunt cunoscute din partea a 
Il-a a acestei lucrări. Drepturile minorităţilor din Transilvania 
au fost reglementate de următorul paragraf din Proclamaţia 
din 1918, străbătut de suflul elanului umanitar şi democratic, 
caracteristic tuturor deciziilor luate de făuritorii revoluţiei 
naţionale ardelene: 

„Deplină libertate națională pentru toate popoarele 
conlocuitoare. Fiecare popor se va instrui, administra şi 
judeca în limba sa proprie, prin indivizi aleşi din sânul lor şi 
fiecare popor va avea drept de reprezentare în corpurile 
legiuitoare şi în guvernarea ţării, în raport cu indivizii care-l 
compun. Egală îndreptățire şi deplină autonomie religioasă 
pentru toate confesiunile de Stat”.! 

Deosebirea între concepţiile politice privitoare la problema 
minoritară din cele două ţări este fundamentală. Ungurii 
statorniceau libertăţi individuale, subordonate primatului 
naţional-ungar, românii acordau maghiarilor însăşi libertatea 
naţională. Este o deosebire radicală cu consecințe 
incalculabile pentru natura drepturilor ce se confereau 
minoritarilor. 

Legea naționalităților din 1868 desfiinţa naţionalităţile ca 
atare. Proclamaţia de la Alba lulia crea condiţiile necesare 
unei libere dezvoltări a acestor naţionalităţi. 


1 |. Clopoţel, op. cit., p. 122. 


La 9 decembrie 1919, prin Tratatul adiţional de la Paris?, 
România îşi asuma, în chestiunea minoritară, obligaţiuni mai 
puţin largi decât acelea pe care românii le-au contractat în 
mod spontan şi voluntar în Adunarea Naţională de la Alba 
lulia. Şi trebuie s-o relevăm de pe acum: obligaţiile 
contractate la Paris ne apar azi, în lumina înfăptuirilor 
practice, mai puţin largi decât obligaţiile pe care naţia 
română a înţeles să şi le impună ea însăşi, ca un 
comandament imperios al bunei convieţuiri, ori de câte ori 
împrejurările au reclamat înţelegere şi omenie faţă de 
minoritari. 

În Constituţia din 29 martie 1923, legea organica a 
regatului României, regăsim în totul ideile generoase din 
Proclamaţia de la Alba lulia. 

Această Constituţie poate figura ca o Chartă a libertăţilor 
pe frontispiciul legilor fundamentale ale oricărei ţări civilizate. 

„Românii, fără deosebire de originea etnică, de limbă sau 
de religie, citim în articolul 5 din Constituţia românească, se 
bucură de libertatea conştiinţei, de libertatea învăţământului, 
de libertatea presei, de libertatea de asociaţie şi de toate 
libertăţile şi drepturile stabilite prin legi”, iar în adnotarea 
doctrinară a acestui articol se specifică în mod expres: „Prin 
români, Constituţia înţelege pe orice cetăţean român”. 

Deci, şi pe locuitorii maghiari din Transilvania, cetăţeni 
români în virtutea tratatelor şi legilor în vigoare în România. 

Articolele 7 şi 8 din Constituţie sunt însufleţite de aceleaşi 
idei largi umanitare şi democratice: 

Art. 7: „Deosebirea de credinţe religioase şi confesiuni, de 
origine etnică şi de limbă, nu constituie în România o piedică 
spre a dobândi drepturi civile şi politice şi ale exercita”. 

Art. 8: „Nu se admite în stat nici o deosebire de naştere sau 
de clase sociale. Toţi românii, fără deosebire de origine 
etnică, de limbă sau de religie, sunt egali înaintea legii”. 

Art. 22 proclamă libertatea conştiinţei în termeni categorici: 
„Libertatea conştiinţei este absolută”, iar în alin. 2 acelaşi 
articol declară că „Statul garantează tuturor cultelor o 


2 Nicolae Daşcovici, /nteresele şi drepturile României în texte de 
drept internațional public, laşi, 1936, p. 112-120. 


deopotrivă libertate şi protecţie, întrucât exerciţiul lor nu 
aduce atingere ordinii publice, bunelor moravuri şi legilor de 
organizare ale statului”. 

Art. 23 instituie „Libertatea de a comunica şi publica ideile 
şi opiniunile lor prin grai, prin scris şi prin presă”, declarând în 
mod formal „Că nu este nevoie de nici o autorizaţiune 
prealabilă a nici unei autorităţi pentru apariţiunea oricărei 
publicaţii şi nici o cauţiune nu se va cere de la ziarişti, 
scriitori, editori, tipografi şi litografi”. În sfârşit, art. 28 
proclamă libertatea de întrunire, art. 29 libertatea de asociere 
şi art. 30 dreptul de liberă petiţionare a tuturor cetăţenilor 
români fără nici o deosebire.! 

În acest semn al libertății complete s-a desfăşurat timp de 
două decenii viața minorităţilor din România. Textele pactului 
fundamental românesc erau precise, clare, categorice şi nu 
puteau da naştere nici unui echivoc. 

Minoritarii erau atât de bine organizaţi, interesele lor erau 
cu atâta străşnicie apărate de fruntaşii naționalităților 
respective, încât cele mai neînsemnate cazuri de abuz 
administrativ, care altădată ar fi trecut în Ungaria cu totul 
neobservate, erau amplificate, exagerate şi aduse în judecata 
opiniei publice mondiale. Îi caracterizase doar bine pe unguri 
scriitorul englez C. Macartney: „spirite înclinate spre 
exagerare”. 

Se înţelege de la sine că în atari condiţii, a viola Constituţia 
în detrimentul maghiarilor minoritari, ar fi fost o culpă pe care 
cu nimic în lume românii nu ar fi putut-o răscumpăra. 

În Ungaria, dimpotrivă — dispoziţiile de favoare din legea 
naționalităților — atâtea câte mai rămăseseră după 
eliminarea acelora dintre dispoziţii care erau subordonate 
creării statului unitar maghiar — au fost anihilate prin legi 
speciale, derogând de la reglementările generale. 

Astfel, drepturile acordate naționalităților prin legea din 
1868 cu privire la şcolile înfiinţate şi susţinute de ele, au fost 


1 C. Hamangiu, Constituţiunea nouă din 29 martie 1923, în Codul 
general al României. Legi noi la unificare, vol. XI — XII, Bucureşti, f.a., p. 
3-20. 


treptat, treptat reduse prin legile din 1879 (legea 18)', din 
1883 (legea 33), din 1891 (legea 15), din 1893 (legea 26) şi 
în special prin faimoasa lege Apponyi din 1907 (legea 27), de 
care ne-am mai ocupat în cursul acestei lucrări. 

Dacă pentru problema şcolară ungurii şi-au făcut un 
scrupul din faptul de a anula dispoziţiile legii fundamentale, 
prin legi speciale votate de Parlament, în privinţa dreptului de 
asociere a naționalităților ei au fost mai puţin scrupuloşi şi 
printr-o simplă ordonanţă a Ministerului de Interne (Nr. 1508 
din 22 mai 1875), au anulat cea mai mare parte din 
drepturile conferite naționalităților în 1868. lată, deci, ce 
valoare aveau pentru unguri legile lor proprii. Fapt 
caracteristic pentru metodele făţarnice ale maghiarilor de a 
prezenta lucrurile în propaganda lor din străinătate: atunci 
când drepturile iniţiale ale naționalităților se pulverizaseră cu 
totul în urma atâtor legi speciale şi a nu mai puţine ordonanţe 
şi decizii ministeriale — publice sau secrete — şi, deci, când 
dispoziţiile de favoare edictate prin legea din 1868 încetaseră 
de mult de a mai exista, ungurii continuau să exhibe acea 
lege ca şi când ea ar mai fi fost în vigoare. 

Astăzi este unanim recunoscut că legea — aşa strâmtă cum 
a fost ea — nu a fost niciodată aplicată în practică întrucât 
opinia publică ultra-şovină era refractară aplicării ei”. 


11 Legea pentru introducerea limbii maghiare în şcolile primare (vezi 
Eugen Brote, op. cit., p. 202-205, anexa 34). 

2 Legea despre instrucţia în şcolile medii (T.V. Păcăţian, op. cit., VII, 
p. 73-75). 

3 Legea despre azilele de copii (Ibid., p. 428-456). 

4 Legea despre salarizarea învăţătorilor (Ibid., p. 606-621). 

5 Legea şcolară Apponyi (Ibid., VIII, p. 456-635). 

6 Z. Pâclişanu, Politica minoritară a guvernelor ungurești (1867 — 
1914), p. 39-40. Această dispoziţie a fost în vigoare până în 1919. 

7 Articolul XLIV, paragraful 27, din legea din 1868, prevedea că „atât 
în funcțiunile administrative, cât şi în cele judecătoreşti şi mai ales în 
funcțiunile de prefecţi, guvernul are să numească din sânul deosebitelor 
naţionalităţi persoane vrednice, care cunosc perfect limba populaţiunii ”. 
Deşi populaţia românească reprezenta 2/3 din totalul populaţiei 
Transilvaniei, numai 5% din administraţia provinciei provenea din 
rândurile românilor. Astfel populaţia majoritară a Transilvaniei era exclusă 


În acest sens, avem două mărturii, deosebit de valoroase, 
emanând ambele de la doi foşti prim-miniştri ai Ungariei. 
Prima este aceea a baronului Desider Bânffy, fost prim- 
ministru al Ungariei între 1895 şi 1899. 

În cartea sa Politica minoritară a Ungariei, apărută în 1903, 
el arată că din cauza consideraţiunilor impuse de viaţa 
practică, o parte considerabilă din legea naționalităților a fost 
scoasă din uz, fiindcă, scrie textual Banffy, „imposibilul, 
inexecutabilul şi absurdul nu pot fi executate, chiar dacă sunt 
prevăzute de legi”.! 

Guvernanţii Ungariei din 1868 erau deci, după părerea 
primului ministru din 1895, nişte iresponsabili, la fel, de altfel, 
ca şi membrii Parlamentului care au votat legea, adică 
personalităţile cele mai reprezentative ale Ungariei din acea 
epocă, căci numai un iresponsabil poate legifera absurdul, 
imposibilul şi inexecutabilul. Vorba francezului: «On n'est 
jamais si bien servi que par soi-meme!». 

Ştefan Tisza, primul-ministru al Ungariei în momentul 
declanşării războiului mondial din 1914, a mers mai departe 
încă decât predecesorul său de la sfârşitul secolului trecut, 


din funcțiunile publice şi condamnată să sufere toate nedreptăţile, 
ilegalităţile, abuzurile de putere ale unei cete de funcţionari şi slujbaşi, 
care, mai presus de împlinirea conştiincioasă a slujbei lor, puneau tot zelul 
în interesul maghiarizării, utilizând fără nici un scrupul toate mijloacele ce 
erau de natură să promoveze aceeaşi politică. „In mod intenţionat, arată 
un martor ocular al vremii, ni se aduceau pe cap funcţionari şi slujbaşi 
care nu ştiau nici un cuvânt româneşte (legea cerea să cunoască perfect 
limba populaţiunii), or, dacă ştiau, nu voiau să vorbească româneşte, 
prefăcându-se că nu cunosc această limbă. In acest chip erau eludate 
dispoziţiile legii din 1868, care asigurau şi garantau drepturile limbii 
române la justiţie, administraţie şi în toate coatingerile cu oficiile publice. 

Ce nesfârşit şir de inconveniente, şicane, nedreptăţiri şi pagube 
proveneau pentru biata populaţie din acest fapt, este de neînchipuit... Câţi 
ţărani şi ţărance române au scăpat trenul, pentru că d-lui căsar al gării îi 
venea poftă să facă politică şi să refuze a da bilete dacă nu i se cerea în 
limba maghiară! Câţi ţărani şi ţărance române trebuiau să facă drumul de 
3-4 ori la poştă şi să recurgă la interpreţi, ba să mai îndure şi batjocura 
ăstui soiu de oficianţi, pentru ca să-şi poată da o scrisoare, o telegramă, 
ori vreo asemnaţiune poştală! (vezi A. Ciato, |. Giurgiu, op. cit., p. p. 30- 
31). 


1 Desider Bánffy, Magyar nemzetiségi politika, Budapest, 1903, p. 31. 


declarând în faţa Camerei maghiare, în şedinţa din 20 
februarie 1914, că executarea unora dintre dispoziţiile legii 
din 1868 ar însemna pentru statul maghiar: nebunie şi 
sinucidere.! 

Tot atât de prețioasă este şi mărturia pe care ne-o oferă 
memoriul prezentat de unguri la Conferinţa de Pace din Paris 
(«Les négociations de la Paix Hongroise»), unde citim că: 
„guvernul maghiar însuşi a fost obligat să refuze executarea 
legii” care de altfel: „a fost scoasă din uz prin intervenţia unei 
serii de alte legi”.? 

Dacă în 1919 ungurii au fost siliţi, în faţa dovezilor 
zdrobitoare acumulate împotriva lor, să recunoască 
caducitatea legii organice reglementând raporturile dintre 
maghiari şi nemaghiari până atunci, nu numai că ei s-au ferit 
să recunoască acest adevăr, dar nu s-au sfiit chiar să acuze 
de tendinţe imperialiste, de iredentism şi de panslavism sau 
„dacism” pe acelea dintre naţionalităţi care îndrăzneau să 
dezvăluie omenirii civilizate, ceea ce în limitele statelor 
Coroanei Sfântului Ştefan era un adevărat secret al lui 
Polichinelle. 

Ceea ce era mai revoltător era ipocrizia metodelor 
întrebuințate de guvernanţi pentru a înăbuşi prin măsuri 
administrative, arbitrare prin excelenţă, puţinele drepturi pe 
care naţionalităţile le puteau invoca în baza faimoasei legi din 
1868. 


1 Ştefan Tisza declara în Parlament, la 20 februarie 1914: „O repet va 
fi o nebunie, un act de sinucidere din partea statului maghiar şi a naţiunii 
maghiare prin aplicarea legilor din 1868” (Cornelius X. Codarcea, op. cit., 
p. 63). 

Vezi şi Discursurile contelui Ştefan Tisza 1893 — 1915 p. 120-121. 

2 Les negotiations de la Paix Hongroise, tome |, p. 113. La rândul lor, 
unii istorici unguri au recunoscut ei înşişi că legea pentru aşa-zisa egală 
îndreptăţire a naționalităților n-a fost aplicată niciodată. Francisc Eckhârt 
scria în 1933: „Concesiunile făcute de lege minorităţilor nu au fost 
respectate” (Francisc Eckhârt, Magyarország története /Istoria Ungariei/, 
Budapest, 1933, p. 296). Un alt mare istoric ungur, Gyula Szekfu, în 
lucrarea sa, scrisă în colaborare cu Bâlint H6man, ministrul învăţământului 
din Ungaria în 1943, sublinia că legea din 1868 „a rămas o simplă 
încercare... nu a fost executată” (Szekfu G., Hóman B., Magyar történelem 
(Istoria maghiară), vol. V, p. 568. 


Mult trâmbiţatul cavalerism maghiar se manifesta printr-o 
politică de duplicitate manifestă. 

lată un caz dintr-o serie nesfârşită: 

Într-un oraş din fosta Ungarie, în care recensământul din 
1900 înregistrase o populaţie de 28.764 suflete, oraş atribuit 
în urmă Serbiei, trăiau în acea epocă 10.321 maghiari faţă de 
10.451 sârbi şi croaţi şi 6.483 germani. 

Conform cu dispoziţiile Legii pentru egala îndreptăţire, 
primarul acelui oraş a hotărât în 1885 ca buletinele Biroului 
de Populaţie să fie tipărite în limba ungară, sârbă şi germană, 
dat fiind procentul însemnat al naționalităților nemaghiare din 
acel oraş. Aflând despre această decizie a primarului — 
perfect legală şi echitabilă — ministrul de Interne se adresă 
de urgenţă prefectului respectiv, prin Ordinul confidenţial nr. 
55 din 1885, scriindu-i că „avându-se în vedere dispoziţiile 
legii pentru egala îndreptăţire a naționalităților, nu vrea să ia 
măsuri oficiale”, dar îi cere „ca pe viitor buletinele să se 
tipărească exclusiv în limba maghiară”.! 

Aceasta era legea de bază a minorităţilor (majoritare) din 
Ungaria, acesta era climatul politic în care ea era aplicată! 

În România, legea fundamentală a statului — Constituţia — 
care garanta drepturile minorităţilor s-a bucurat de o soartă 
mai bună decât aceea a legii pentru „egala îndreptăţire” care 
reglementa (pe hârtie numai) raporturile dintre naţia 
„majoritară” şi naţionalităţile nemaghiare. În România, legea 
a fost aplicată. 

Toţi şefii politici români şi-au făcut un titlu de onoare din a 
aplica cu strictețe normativul constituţional privitor la 
minoritățile locuind în Transilvania. Mi-a fost dat să văd chiar 
atacuri îndreptate de presa ultranaţionalistă împotriva 
guvernelor care s-au succedat la cârma României după primul 
război, pe tema „excesului de toleranţă” faţă de minoritarii 
din Transilvania, exces care ar fi pus pe românii transilvăneni 
în inferioritate faţă de unguri şi saşi, în special în domeniul 
economic. 

Omul politic român care a înţeles în gradul cel mai înalt 


1 Z. Pâclişanu, Politica minoritară a guvernelor ungureşti (1867 — 
1914), Bucureşti, 1943, p. 21-22. 


datoria naţiei majoritare faţă de minoritarii conlocuitori, a fost 
luliu Maniu. 

În 1928, când partidul său a fost chemat la guvern, Maniu a 
declarat: 

„Potrivit simțului echităţii poporului român, toate 
minoritățile naţionale şi confesionale se vor bucura de o justă 
solicitudine în cadrul instituţiilor constituţionale şi în spiritul 
timpurilor în care trăim”.! 

Făcând aceste declaraţii, în calitatea sa de prim-ministru al 
României, d-l luliu Maniu era pe linia principiilor tradiţionale 
româneşti în problema minoritară, expuse chiar de el însuşi în 
diverse rânduri, prima dată în calitatea sa de preşedinte al 
Consiliului Dirigent din Transilvania şi ulterior în calitatea sa 
de şef al unuia dintre cele mai puternice partide politice din 
România. 

„Poporul românesc, spunea în 1918 luliu Maniu, este prea 
nobil şi prea democrat pentru a nu şti să aprecieze proverbul 
înţelept care ne spune: nu fă altuia ceea ce n-ai vrea să ti se 
facă ție. Noi am învăţat, în urma unei crude experienţe, ceea 
ce înseamnă să fii sub jug şi nu vrem să ne facem vinovaţi de 
o injustiţie pe care noi înşine am suportat-o timp de secole”.? 

În 1924, d-l Maniu, într-o conferinţă ţinută la „Institutul 
Social” din Bucureşti, exprima astfel programul partidului său 
în problema minoritară, program de la care el nu s-a 
îndepărtat atunci când i-a revenit sarcina de a-l aplica în 
practică. 

„Între indivizii în stare primitivă, aproape sălbatecă a 
omenirii, cel mai tare era în largul său. Civilizaţia omenească 
a adus cu sine scutul dreptului pentru cel mai slab. Tot 
asemenea în raportul de convieţuire al statelor şi al 
neamurilor în stare mai înaintată de civilizaţie omenească, 
statele şi, în sânul acestora minoritățile, sunt puse sub scutul 
dreptului. Problema minoritară, departe de a fi o chestiune 
determinată numai de raporturile de forţă politică într-un stat, 
este o problemă a drepturilor omului, câştigate prin imense 


1 Silviu Dragomir, La Transylvanie roumaine et ses minorités 
&thniques, p. 262. 
2 Ibid. 


sacrificii ale întregii omeniri, este o chestiune a umanităţii, 
consfinţită prin martiriul atâtor suflete mari, în fine, este o 
chestiune de utilitate şi de rațiune de stat şi o problemă a 
armonioasei dezvoltări a statului”. 

Şi d-l Maniu continua: 

„Nu putem să admitem în ţara noastră stări anormale, cum 
erau înainte de război în Ungaria, unde se întâmpla adesea ca 
românilor să nu li se servească bilete de tren sau mărci 
poştale în oraşul şi judeţul lor propriu, pentru că nu ştiau să le 
ceară în limba ungară. O forţare a limbii româneşti, ar 
preface-o din plăcută ce este înaintea multora din cei de altă 
limbă, urgisită şi urâtă”. 

„Statul naţional românesc trebuie să fie şi stat de drept şi 
stat cultural, care ocroteşte cu dreaptă măsură toate 
elementele de cultură şi propăşire umană, dacă vrea să 
dăinuiască. Trebuie să învăţăm din experienţa trecutului 
nostru şi să nu facem aceleaşi greşeli care s-au răzbunat atât 
de amar asupra altora. Numai devenind o caldă ocrotitoare a 
tuturor libertăţilor şi gândurilor nobile, a tuturor străduinţelor 
culturale şi de propăşire umană, ţara noastră va putea avea 
respectul lumii”. 

Când au  răsunat vreodată în Ungaria cuvinte 
asemănătoare, însufleţite de cele mai curate sentimente de 
frăţietate şi de adâncă înţelegere pentru populaţiile de alt 
neam?!... 

Când s-au exprimat oare de către oamenii politici maghiari, 
în mâinile cărora se afla destinul românilor transilvăneni, idei 
atât de largi şi atât de înaintate ca cele expuse de d-l luliu 
Maniu? 

Şi totuşi, cât de deformat au fost redate aceste idei în ţările 
în care propaganda maghiară vroia şi recolteze amici, 
denigrând politica minoritară românească. In voluminoasa sa 
lucrare închinată Ungariei şi statelor succesorale (Hungary 
and her successors) d-l Macartney, vorbind despre luliu 
Maniu, spune: 

„Maniu a cerut într-un discurs, puţin după armistițiu, 
românizarea Transilvaniei, ceea ce însemna asigurarea unei 


poziţii de necontestată superioritate elementului românesc”.! 

Sensul acestei interpretări, deformate, era de a acredita 
ideea că după politica de maghiarizare, românii au inaugurat 
o politică asemănătoare, cu scopul de data aceasta de a 
„româniza”. 

Nimic mai inexact. Nimic mai greşit. Nimic mai lipsit de 
sens. 

D-l Macartney recunoaşte, intr-adevăr, în aceeaşi lucrare că 
ungurii au exercitat o politică de maghiarizare forţată extrem 
de violentă în Ardealul românesc. Implicit, d-l Macartney 
recunoaşte că Transilvania nu era maghiară ci românească, 
căci altfel ce sens ar fi avut maghiarizarea?!... 

Şi dacă Transilvania era românească, ce sens ar fi avut ca 
românii să procedeze la.... românizarea ei?!... Dacă s-ar fi 
procedat astfel, ar fi însemnat pur şi simplu a bate la porţi 
deschise! 

Este o chestiune de logică elementară care scapă spiritelor 
supraexcitate de patima politicianistă, dar care este pe 
înţelesul tuturor celor care judecă fără patimă şi fără 
părtinire. 

Acţiunea de deznaționalizare practicată de unguri înainte 
de primul război mondial şi, din nefericire, reîncepută mai 
furibund încă, după raptul Transilvaniei de nord, este o 
acţiune care are un caracter net maghiar şi care rezultă din 
imposibilitatea în care se găseau ungurii, puţini la număr, de 
a impregna un caracter specific unguresc unei mase enorme 
de români, formând, de milenii, o unitate rasială 
indestructibilă. 

Hiper-naţionalistul ungur Antal Kâlmâr caracteriza astfel 
problema raporturilor dintre unguri şi români: „Problema 
românească este o problemă de rasă; ura între unguri şi 
români (el le spunea peiorativ: valahi, n.n.) este o ură de 
rasă, care nu poate fi înlăturată nici printr-o bună 
administraţie, nici prin cultură şi nici prin instituţii economice 


1 Macartney, C.A., Hungary and her successors. The Treaty of Trianon 
and its consequences. 1919 — 1937, London, New York, Toronto, 1937, p. 
283. 


şi sociale.! 

Ceea ce a omis a spune însă Kâlmâr este că rasa 
ungurească pornise războiul de exterminare împotriva 
românilor din Transilvania pentru motivul că ea se ştia în 
minoritate faţă de români, pe un pământ pur românesc. 

În 1913, fostul premier ungur Coloman Szeli, în faţa acestei 
situaţii, declarase că de acum „Pentru unguri, Transilvania 
este pierdută”  (MeggyGzedesem  szetrint elvesztettük 
Erdelyt).? 

A vorbi, în asemenea condiţii, de „românizarea” unei 
provincii în care românii, în ciuda unei colonizări masive cu 
secui şi cu saxoni şi în pofida necontenitelor infiltraţiuni 
maghiare din oraşele ardelene, reprezintă majoritatea 
covârşitoare este tot atât de absurd ca şi când ai vorbi de 
anglizarea Angliei! 

Însuşi Macartney, care a studiat îndeaproape chestiunea 
Transilvaniei, este obligat să recunoască în faţa acestor 
realităţi zdrobitoare că acţiunea de deznaționalizare pentru 
asimilarea forţată a populaţiunilor nebăştinaşe este cu totul 
necunoscută românilor. 

El declară textual: 

„Însăşi ideea posibilităţii şi chiar a oportunității asimilării 
este ceva cu totul străin de mentalitatea românească 
(somewhat foreign to the Romanian mind), în special în 
Regat. Această idee este prin excelenţă o idee central- 
europeană care s-a născut în Germania ŞI S-A DEZVOLTAT, 
POATE, ÎN CEL MAI ÎNALT GRAD ÎN UNGARIA”. 

Contradicţia între cele două susţineri ale lui Macartney este 
manifestă. Pe de o parte el susţine ideea unei acţiuni de 
românizare a Transilvaniei, pe care ar fi întreprins-o românii, 
după calapodul vechii acţiuni de maghiarizare, ceea ce 
evident echivalează cu o politică de asimilare forţată. Pe de 
altă parte, însă, acelaşi autor recunoaşte că însuşi principiul 
unei atari asimilări repugnă spiritului românesc. 

Mai mult încă. Din premisele pe care le formulează autorul 
englez rezultă deosebirea radicală dintre principiile 


1 „Ujsâg”, Cluj, 9 ianuarie 1917. 
2 Ibid., 1 martie 1914. 


călăuzitoare ale politicii minoritare româneşti şi maghiare. 
Ungaria, cu populaţia ei poliglotă şi atât de amestecată, 
trebuia să practice politica asimilării forţate, şi Macartney ne 
spune că a practicat-o pe scara cea mai înaltă (the highest 
scale). România, cu situaţiunea ei privilegiată de ţară cu 
populaţie românească pură, acoperind integral şi armonios 
aproape întreaga suprafaţă a Transilvaniei, a refuzat să 
adopte principiul asimilării forţate, atât de drag ungurilor şi l- 
a practicat, dimpotrivă, pe acel al completei libertăţi 
naţionale a cetăţenilor de altă origine etnică decât cea 
românească. 

Pentru a asigura progresul statului lor, românii au înţeles 
din primul moment al întregirii românismului în graniţele 
fireşti ale etnicităţii, că nu există decât o singură cale de 
urmat: aceea a bunei conviețuiri cu națiile conlocuitoare. 
Aceasta implica o politică de largă comprehensiune pentru 
necesităţile vitale, culturale şi economice ale minoritarilor. 
România, trebuie s-o recunoaştem, a urmat cu sinceritate 
această politică, în dorinţa de a-şi apropia (ceea ce este la 
antipodul asimilării) pe maghiarii din Transilvania, la fel, de 
altfel, ca şi pe celelalte naţionalităţi din această provincie. 

Partidul Naţional-Ţărănesc nu este singurul care a practicat 
această politică conciliantă faţă de minorităţi şi domnul luliu 
Maniu nu este singurul om politic român care a manifestat 
sentimente de bunăvoință şi de înţelegere faţă de asupritorii 
românismului. 

Marele poet transilvănean Octavian Goga, şeful Partidului 
Agrar Român, era poate cel mai îndreptăţit a nutri sentimente 
de revanşă faţă de grofii unguri, care l-au făcut să cunoască 
din plin tragedia situaţiei de a fi român protestatar pe 
pământul românesc al Transilvaniei. Departe însă de a cultiva 
sentimentul răzbunării, Octavian Goga a adoptat faţă de 
ungurii intoleranţi de ieri un sentiment de creştinească 
iertare, întinzându-le ramura de măslin a împăcării: 

„Contrar doctrinei tradiţionale a Ungariei, care nega 
naționalităților ne-ungare dreptul la existenţă, la noi opinia 
publică priveşte cu seninătate pe concetăţenii noştri 
neromâni. Sentimentul nostru universal refuză exagerările şi 


xenofobia n-a fost niciodată o coardă care să fi vibrat la 
români. După o ură seculară, noi ne-am îndreptat spre 
opresorii noştri de ieri, întinzându-le o ramură de măslin”.! 

Partidul Poporului, sub conducerea mareşalului Averescu, 
unul dintre conducătorii de căpetenie ai armatei române în 
războiul pentru întregirea României, a înscris şi el în 
Programul său următorul principiu de bază în problema 
minorităţilor: 

„Partidul Poporului nu face nici o diferenţă între cetăţenii 
ţării, oricare ar fi limba lor şi oricare ar fi confesiunea lor”.? 

Nici o diferenţă între cetăţeni pe consideraţiuni de limbă 
sau de confesie! Cât de departe suntem de timpurile 
retrograde când prea generoşii şi atât de liberalii urmaşi ai lui 
Arpád  edictau ordonanţe în care limba vorbită era 
generatoare de drepturi. 

Aceleaşi principii de largheţe şi de sinceră dorinţă de 
colaborare le găsim inserate şi în Programul Partidului 
Naţional-Liberal de sub preşedinţia lui lon I. C. Brătianu. 

Marele om politic român rezuma astfel ideile călăuzitoare 
ale partidului său, în problema minorităţilor: 

„Pentru noi, chestiunea drepturilor minorităţilor este 
tranşată. Ea a fost tranşată în momentul în care am 
recunoscut necesitatea de a-i da o soluţie completă în 
interesul Justiţiei, în interesul armoniei interioare a societăţii 
româneşti actuale, totdeauna pătrunsă de acest spirit de 


1 Octavian Gojra, op. cit., p. 323-324. 

2 Vezi Silviu Dragomir, op. cit., p. 262-263. Minoritățile naţionale se 
bucură nu numai de o libertate confesională deplină ci şi de un sprijin 
material substanţial din partea statului român. În Parlamentul român se 
făcea următoarea constatare în 1930: „Statul român cheltuieşte din 
bugetul său anual 100 lei pentru un greco-catolic, 101 lei pentru un 
musulman, 105 lei pentru un reformat ungur, 164 lei pentru un unitar 
ungur, iar pentru un român ortodox numai 70 lei. Ungurii unitarieni au 1 
preot la 650 de oameni, ungurii reformaţi 1 la 751 enoriaşi, greco-catolicii 
1 la 800, saşii evanghelici 1 la 914; romano-catolicii 1 la 1240, iar românii 
ortodoxi 1 la 1.740” („Revista Fundațiilor Regale”, 1 iunie 1940, p. 571). 
Câtă deosebire, să recunoaştem, între situaţia bisericii ortodoxe române 
prigonită secole de-a rândul de către nobilimea maghiară şi tratamentul 
de care se bucură biserica minorităţilor după unirea Transilvaniei cu 
România. 


toleranţă religioasă care n-a părăsit niciodată poporul 
nostru... Fraţii noştri şi noi înşine am fost convinşi din prima zi 
că o viaţă de stat calmă şi durabilă nu poate fi stabilită decât 
pe aceleaşi principii de egalitate a drepturilor pentru limba şi 
cultura minorităţilor”.! 

Acestea au fost legile româneşti care au guvernat 
populaţiile minoritare din România timp de douăzeci de ani. 
Acestea au fost concepţiile politice care au prezidat la 
aplicarea lor pe teren. 

In locul urii înverşunate împotriva a tot ce nu e maghiar, în 
locul intoleranţei, a prigoanei şi diferenţierilor multiple, 
regimul românesc a inaugurat faţa de populaţiile de altă 
origine etnică, trăind în mijlocul populaţiei româneşti, o 
politică de egalitate completă şi, ceea ce este mai important, 
o politică de profundă înţelegere pentru aspiraţiile lor 
naţionale în cadrul statului român. 


Regimul presei minoritare sub unguri şi sub 
români 


În „Paradisul naționalităților” care era Ungaria dinainte de 
războiul mondial din 1914, redactorii români de la diferitele 
ziare din Transilvania au fost condamnaţi a face — şi au făcut 
efectiv — aproape 100 de ani (una sută ani) închisoare pentru 
delicte de presă, recte pentru faptul de a fi încercat să 
protesteze împotriva regimului de ilegalitate şi de abuzuri pe 
care atât guvernanţii de la Budapesta cât şi organele lor 
executorii din Transilvania l-au inaugurat faţă de români, mai 
ales din ziua întăririi puterii maghiare în statul dualist.? 

In zece ani numai — de la 1893 până la 1902 — redactorii 
unui singur ziar românesc din Transilvania, „Tribuna”, au fost 
condamnaţi la 17 ani şi 3 luni puşcărie şi la amenzi însumând 


1 /bid., p. 261-262. 

2 Numai între anii 1886 şi 1908, tribunalele maghiare au condamnat 
353 de români, la 131 de ani, 10 luni şi 20 zile închisoare, precum şi la 
plata unor amenzi ce însumau 93.791 coroane (Vezi R.W. Seton-Watson, 
Racial problems in Hungary, p. 406). 


enorma — pentru acele vremuri — cifră de 56.981 franci aur.! 

Acestea au fost efectele regimului presei minoritare în 
provincia Transilvaniei dinainte de 1914, pe care ungurii o 
prea fericeau cu guvernarea lor. Datele sunt lesne 
controlabile, arhivele diverselor instanţe judecătoreşti şi în 
special acelea ale Curţii cu Juri din Cluj fiind cea mai vie 
mărturie a unui trecut de prigoană şi de arbitrar. 

Ar fi o eroare să se creadă că românii s-au făcut vinovaţi de 
un exces de atitudine de frondă. Temeiurile urmăririlor penale 
îndreptate împotriva ziariştilor transilvăneni ne vor lămuri 
asupra neînsemnatelor lor culpe. 

Dar, în prealabil, să examinăm care erau principiile de bază 
ale legii presei care se aplica în Transilvania. 

Spre deosebire de restul teritoriului ungar, unde se aplica 
legea liberală a presei din 1848 (legea XVIII)?, produs al 
revoluţiei, în Transilvania era în vigoare Decretul imperial din 
27 mai 18525, octroaiat în epoca celui mai sever absolutism 
habsburgic. 

Logic ar fi fost ca după instaurarea regimului dualist în 
1867, să se fi unificat legiuirile în toate provinciile depinzând 
de coroana ungară. Ungurii au preferat însă să menţină în 
Transilvania regimul cu mult mai aspru, edictat de Habsburgi 
împotriva lor în perioada ce a urmat revoluţiei lui Kossuth, 
regim îndreptat de data aceasta de unguri împotriva 
românilor şi celorlalte naţionalităţi nemaghiare. Între cele 
două legi existau deosebiri fundamentale de principii şi 
importante deosebiri de amănunt. 

În primul rând, decretul imperial aplicabil în Transilvania nu 


1 Agresivitatea autorităţilor ungare împotriva ziarului „Tribuna” a 
devenit de notorietate europeană. Georges Clemenceau, viitorul prim- 
ministru al Franţei, a scris despre aceasta: „Libertatea presei este absolut 
iluzorie. Într-un singur an au fost intentate 19 procese de presă ziarului 
„Tribuna”, ziar românesc, care apare la Sibiu. Trei din redactorii ziarului s- 
au văzut condamnaţi la un total de 8 ani închisoare. Va conveni fiecare că 
tabloul este destul de întunecos” (în «La Justice», 12 mai 1894). 

2 Vezi A. Gociman, op. cit., p. 351. 

3 Vezi Patenta împărătească din 27 mai 1852, modificată prin 
ordonanţele din 25 martie 1867, 14 mai 1871 şi 22 aprilie 1872, ale 
guvernului unguresc — la Eugen Brote, op. cit., p. 122-135 (anexa 30). 


conţinea formularea ideii esenţiale a libertăţii de exprimare 
prin presă, pe care, dimpotrivă, o găsim în legea aplicabilă în 
Ungaria propriu-zisă şi care era astfel formulată: „Oricine îşi 
poate exprima şi răspândi liber ideile pe calea presei”. 

Lacuna era de natură să limiteze la maximum libertatea 
scrisului pentru românii transilvăneni. 

Pe de altă parte, în Ungaria propriu-zisă cauţiunea pentru 
publicaţii era necesară numai dacă publicaţia avea caracter 
politic şi dacă ea apărea cel puţin de două ori pe lună. În 
Transilvania,  cauţiunea era obligatorie pentru toate 
publicaţiile, indiferent dacă ele aveau caracter politic, 
confesional, social sau economic şi mai mult încă, ea era 
generală, adică necesară pentru oricare publicaţie, oricare ar 
fi fost periodicitatea apariţiei. 

In Ungaria propriu-zisă, responsabilitatea pentru delictele 
de presă era asumată exclusiv de autor; în Transilvania, 
pedeapsa se aplica în mod solidar atât redactorului cât şi 
editorului publicaţiei. 

Dar, cum observă atât de just d-l Păclişanu, deosebirea cea 
mai mare şi mai revoltătoare nu era între textul legii şi textul 
decretului imperial, ci în felul cum erau aplicate dispoziţiile 
legale faţă de presa maghiară şi faţă de presa minoritară. 
„Guvernele şi întreaga opinie publică maghiară vedeau în 
această presă cea mai mare piedică în calea realizării 
idealului tuturor partidelor: crearea statului naţional 
maghiar”.! 

Este deci explicabilă înverşunarea cu care ungurii au 
urmărit pe autorii articolelor care protestau împotriva 
metodelor întrebuințate de guvernanţii maghiari pentru 
atingerea acestui ideal utopic, după cum este explicabilă şi 
severitatea verdictelor condamnatorii. În aceste procese, 
recte simulacre de procese —, care se desfășurau într-o 
ambianță de hiperşovinism, jurații ungari erau în acelaşi timp 
părți şi judecători. De aici şi caracterul atât de odios al 
deciziilor pe care aceşti judecători sui-generis le pronunţau în 
delictele de presă. 


1 Z. Păclişanu, Politica minoritară a guvernelor ungureşti (1867 — 
1914), p. 101. 


Vom cita, pentru luminarea cititorului, numai trei exemple 
din istoria prigoanei presei româneşti din Transilvania. 

In ziarul guvernamental maghiar din Cluj, „Kolozsvári 
Közlöny”, s-a publicat în toamna anului 1885 un articol în 
care, o dată mai mult, se afirma principiul „naţiei unitare 
maghiare”, declarându-se ritos că structura Ungariei trebuie 
să fie exclusiv maghiară şi că a ţine seama de naţionalităţi 
însemnează pentru nobila naţiune maghiară o înjosire. 

Ziarul românesc „Tribuna” din Sibiu, în numărul său din 28 
noiembrie 1885, a înfierat această concepţie, arătând că idei 
ca acelea expuse de ziarul din Cluj pot produce „zguduiri 
profunde” şi pot duce la război civil. Autorul articolului făcea 
largi concesii punctului de vedere maghiar şi aceasta numai 
pentru a înlesni crearea de raporturi de bună înţelegere între 
populaţiile conlocuitoare din Transilvania. 

„Maghiarii, scria Cornel Pop Păcurar, autorul articolului 
incriminat, trebuie să-şi dea seama de împrejurările în care 
trăiesc şi să examineze dacă oare sunt ei în stare să-şi 
realizeze idealul de a transforma Ungaria poliglotă într-un stat 
naţional maghiar. Dacă vor examina temeinic această 
problemă vor înţelege că au motive importante să nu discute 
caracterul naţional al pământului pe care ne aflăm şi nici al 
statului pe care-l formam împreună şi îl putem apăra numai 
împreună”. 

Cuvinte înțelepte, pătrunse de o nobilă dorinţă de a trăi în 
raporturi de bună înţelegere cu invadatorii ţării, pentru 
păstrarea păcii lăuntrice şi pentru salvgardarea păcii 
europene. 

Curtea cu Juri din Cluj nu a împărtăşit însă acest punct de 
vedere, ci l-a condamnat pe autorul rândurilor de mai sus la 
un an închisoare!, iar pe scriitorul român lon Slavici, directorul 
ziarului, la o amendă de 200 franci aur.? 

Doi ani mai târziu, un alt proces de presă a fost intentat de 
autorităţile maghiare ziarului românesc ardelean „Gazeta 
Transilvaniei”. 


1 Procesul s-a judecat la Cluj, în zilele de 11-12 mai 1886. Eugen 
Brote, op. cit., p. 417-418. 
2 Ibid. 


Pentru curajul de a fi spus ceea ce de altfel toată lumea 
ştia şi, ceea ce este mai important, ceea ce înşişi capii 
şovinismului maghiar o repetau la fiecare pas, anume că: 
„maghiarii ameninţă cu nimicirea pe români, saşi, sârbi şi 
slovaci, dacă nu se contopesc cu marea lor naţiune şi nu vor 
să se alimenteze de la sursa culturii lor”, autorul a fost 
condamnat de către aceeaşi faimoasă Curte cu Juri din Cluj la 
patru luni închisoare şi, conform obiceiului, la o importantă 
amendă. 

Pentru o frază ca aceasta: „Ungaria nu e maghiară şi acest 
stat nu e maghiar, ci este comun tuturor naționalităților” şi 
pentru o alta tot atât de adevărată în care se afirma că naţiile 
din Ungaria sunt împărţite în două: minoritatea privilegiată 
maghiară şi majorităţile asuprite nemaghiare, Traian Horia 
Pop!, redactor la „Gazeta Transilvaniei” a fost condamnat la 
14 august 1890 la un an închisoare, iar redactorul ziarului a 
fost trimis în puşcărie pentru timp de 6 săptămâni. 

Comentând acest proces de presă ziarul „Kronstădter 
Zeitung” în nr. 191 din 1890, scria: 

„In procesul de presă ce s-a petrecut acum trebuie să mai 
fie considerată şi această anomalie: Juraţii erau judecători în 
cauză proprie. Juraţii trebuiau să se simtă atinşi de articolele 
incriminate şi tot ei trebuiau să pronunţe verdictul împotriva 
adversarilor lor politici şi naţionali. Mai mult încă, acuzatorul 
public provoacă pe juraţi a se răzbuna pentru ofensa făcută 
maghiarismului, adică juraţilor”. 

Vedem deci care era starea de spirit a judecătorilor care 


1 Traian Horia Pop a fost judecat la 14 august 1890, în faţa Curţii cu 
Juri din Cluj, pentru două articole apărute în „Gazeta Transilvaniei”, la 4 
martie şi 10 aprilie 1890. În ultimul articol scrie, între altele: „Privilegiaţii 
de la Putere, ca să nu-şi piardă poziţia lor strălucită ce au uzurpat-o şi o 
monopolizează de douăzeci de ani, sub eticheta liberalismului fals au 
îngreuiat an de an lanţurile în care au aruncat masele, ca să le poată 
exploata şi ca unii care se tem de adevărata libertate, o paralizează prin 
legi nedrepte şi prin ordonanţe despotice..., înfundă temniţele cu cei care 
strigă după libertate, îi suspiţionează, îi calumniază şi îi denunţă. Ba 
abuzul de putere... merge până a opri pe cetăţean să trăiască şi să-şi 
crească copiii aşa precum îi vine lui la socoteală, precum îi cer interesele 
familiei şi naţiunii sale” („Gazeta Transilvaniei”, nr. 72 din 10 aprilie 1890; 
vezi şi E. Brote, op. cit., p. 423-424, anexa 67). 


urmau să se pronunţe în procesele de presă intentate 
ziariştilor români. Exponenţi ai maghiarismului şovin, juraţii 
unguri erau chemaţi să împartă dreptatea într-o cauză care 
atingea înseşi resorturile lor sufleteşti cele mai adânci. 

Şi astfel, pentru vina exclusivă de a fi protestat împotriva 
metodelor de deznaționalizare şi de a fi ridicat glasul 
împotriva politicii de intoleranţă şi de asuprire, ziariştii români 
din Transilvania au zăcut în puşcărie ani de-a rândul, ca nişte 
infractori de drept comun. 

Severitatea sancţiunilor nu a dezarmat însă pe gazetarii 
transilvăneni. Ei şi-au continuat înalta lor misiune în disprețul 
terorismului Curţilor cu Juri, elemente oarbe ale politicii de 
maghiarizare, până în ziua în care scrisul lor înaripat a smuls 
destinului marea hotărâre de dezrobire. 

Pentru perfectarea imaginii despre ceea ce a fost regimul 
presei în Ungaria înainte de război, vom arata că între anii 
1879 şi 1910 au fost interzise pe teritoriul Transilvaniei 67 de 
ziare şi reviste apărând în Regatul României.! Dar nu numai 
ziarele româneşti erau lovite de această interdicţie. Foarte 
multe ziare şi reviste străine: germane, franceze, italiene, 
americane (în limba germană) şi belgiene au făcut obiectul 
unor  interdicţiuni similare, introducerea lor pe teritoriul 
Ungariei fiind prohibită, temporar sau definitiv. 

Ori de câte ori un ziarist străin dezvăluia inechitatea 


1 Z. Păclişanu, Politica minoritară a guvernelor ungureşti (1867 — 
1914), p. 107, unde se precizează că numai între 1879 — 1910 s-a interzis 
introducerea în Ungaria a 67 ziare şi reviste din România precum şi 
operele lui M. Eminescu şi A.D. Xenopol. Erau de asemenea interzise în 
Ungaria numeroase ziare franceze, germane, italiene. Z. Pâclişanu 
menţionează un număr de 41 ziare germane, 6 franceze şi 63 italiene, 
apărute în intervalul 1876 — 1913 (/bid., p. 109-112). În instrucţiunile de 
serviciu ale căilor ferate maghiare (Instrucţiunea nr. 21, p. 398-445) este 
compusă o lungă listă a imprimatelor prohibite în Ungaria. Pe lângă ziarele 
„Universul”, „Adevărul”, „Epoca”, „Opinia”, „Ordinea” (Buzău), „Tribuna” 
(Craiova), „Curierul român” (Botoşani), „Steaua Olteniei” (Craiova) etc. 
găsim şi lucrările marilor istorici N. lorga şi A.D. Xenopol. Interzis era şi 
Eminescu (Scrieri politice, ediţia „Minerva”, Al. Vlahuţă („Din trecutul 
nostru, Poezii şi Teatru). Până şi ziarului „America”, care apărea la 
Cleveland (Ohio — S.U.A.) îi era interzis să pătrundă în Ungaria (Vezi şi A. 
Gociman, op. cit., p. 374-375). 


regimului minorităţilor din Ungaria, sancţiunea interzicerii 
ziarului în Ungaria lovea ziarul în chestiune. Despre Ungaria 
nu se putea scrie decât bine, oricât de neagră şi de mizeră ar 
fi fost situaţia minorităților-majoritare. 

Pentru români, sancţiunea era puşcăria, iar pentru ziaristul 
străin interzicerea slovei sale pe teritoriul „nobilei naţiuni 
maghiare”. 

Regimul instaurat prin Decretul imperial din 1853, cu micile 
modificări care au fost aduse ulterior prin ordonanţele din 
1867, 1871, 1872 a rămas în vigoare până în 1914, când 
ungurii au edict at o nouă lege privitoare la regimul presei în 
Transilvania, lege care a menţinut cele mai multe dintre 
restricţiile de până atunci.! 

Intervenind însă războiul, legea nu a mai fost aplicată, ea 
fiind înlocuită prin măsuri excepţionale. 

A sunat însă ceasul libertăţii pentru popoarele al căror glas 
a fost înăbuşit timp de decenii. Românii, neavând nimic de 
ascuns şi netemându-se de nici o critică, au acordat libertatea 
cea mai desăvârşită presei. 

Ungurii s-au grăbit să uzeze de ea, ceea ce era natural, dar 
de multe ori au şi abuzat, ridicând capete de acuzaţiune 
imaginare şi dând proporţii apocaliptice celor mai 
insignifiante fapte. Dacă s-ar fi scris în presa românească 
transilvăneană dinainte de 1914 o zecime numai din ceea ce 
presa ungurească din Transilvania a scris după alipirea 
Transilvaniei la România, toţi ziariştii români transilvăneni ar 
fi zăcut la închisoare pe viaţă. 

Dar, să dăm cuvântul cifrelor: 

Sub unguri existau în Transilvania 15 cotidiene ungurești. 
În 1928 numărul lor a crescut la 28, pentru ca în 1936 el să 
ajungă la 53.2 

Înainte de unirea Transilvaniei cu România, ungurii aveau 
în total 154 de publicaţii periodice şi cotidiene. In 1935, 
numărul lor era de 312.* Trei sute douăsprezece publicaţii la o 


1 Z. Pâclişanu, Politica minoritară a guvernelor ungurești, p. 99-100. 

2 Transylvanus, Le Minoranze etniche della Transilvania, Bucharest, 
1940, p. 26. 

3 Ibid. 


populaţie de 1.300.000 locuitori, pe câtă vreme cei peste 
3.000.000 români care trăiau în Transilvania în 1914 aveau la 
dispoziţia lor doar 44 de publicaţii... din care, două cotidiene!: 

Inainte de Diktatul de la Viena, profesorul Silviu Dragomir 
scria: „Azi, în fiecare oraş de oarecare importanţă se găseşte 
cel puţin un ziar unguresc, dacă nu şi mai multe”.? 

La Cluj, ne spune Transylvanus, apar 77 publicaţii 
ungureşti, la Arad 21, la Oradea 39, la Timişoara 49, la Satu 
Mare 23, şi tot atâtea la Tg. Mureş. Nu există profesie, 
continuă el, care să nu aibă organul său de publicitate. 

La Cluj, 7 din cele 25 ziare câte apăreau aveau, în 1935, un 
tiraj variind între 100.000 şi 120.000 foi.“ 

Scriitorul ungur George Lukâcs, în dorinţa de a câştiga în 
Anglia partizani pentru cauza revizionismului maghiar, are 
curajul să scrie în studiul său The injustices of the Treaty of 
Trianon (pe care-l numeşte în treacăt „Un ucaz”) următoarele 
despre diferenţele de tratament ale minorităţilor din Ungaria 
şi România: 

„Să fi fost tratamentul naționalităților de zece ori mai aspru 
(harsher) decât o afirmă duşmanii noştri (recte românii şi 
celelalte popoare succesorale — n.n.) încă el ar fi fost de o 
mie de ori mai puţin ruşinos (a thousand times less irksome) 
decât intoleranta desfăşurată de statele succesorale”. 

D-l Lukács jonglează cu cifrele din motive de retorică 
ieftină, ascunzând bineînţeles cifrele statistice care aruncă o 
lumină reală asupra a ceea ce a fost tratamentul românilor 
sub unguri şi acela al ungurilor sub români. Să completăm noi 
lipsurile propagandei maghiare, citind cifrele statistice şi 
lăsând pe cititor să tragă singur concluziile care se impun. 

Intre anii 1919 şi 1933 au apărut pe teritoriul Transilvaniei 
româneşti nu mai puţin de 5.000 — cinci mii! — opere literare 
şi ştiinţifice maghiare, adică mai multe decât au apărut sub 


1 Silviu Dragomir, op. cit., p. 203-204. 
2 Ibid., p. 203. 

3 Transylvanus, op. cit., p. 26. 

4 Silviu Dragomir, op. cit., p. 203. 

5 Apud A. Gociman, op. cit., p. 326. 


dominaţia ungurească timp de 50 de ani, între 1867 şi 1918.! 

Sub atât de liberala guvernare maghiară, ungurii din 
Transilvania nu aveau nici o societate de editură. Sub 
„ruşinoasa dominație” românească, ungurii şi-au putut 
înfiinţa în 1920 o casă de editură la Cluj (Minerva) care, în 
timp de 10 ani, a imprimat şi răspândit un număr de 
1.651.133 cărţi ungureşti.? 

Intoleranţa românească a permis, pe de altă parte, 
fiinţarea în Transilvania românească a nouă societăţi 
culturale laice, afară de altele cu caracter confesional. Le 
enumerăm: „Societatea Literară Transilvăneană” din Cluj, 
reunind cele mai ilustre pene maghiare din Transilvania, 
Societatea „Sigismund Kémény” din Tg. Mureş, Societatea 
„Szigligeti” din Oradea Mare, Societatea „l. Arany” din 
Timişoara, Societatea „Fr. KOcsey” din Arad cu societăţi surori 
la Careii-Mari şi Baia Mare, Societatea „Teleky” la Baia Mare 
şi, în fine, Societatea „Helikonul Transilvănean” a „Muzeului 
Transilvănean” şi Societatea „Culturală Maghiară” din 
Transilvania (E.M.K.E.).? 

În afară de aceste societăţi importante care constituiau 
oarecum cadrul în care se desfăşura viaţa culturală a 
maghiarilor din Transilvania, aproape în fiecare oraş 


1 Jancsó Elemér, Cartea ungurească în Transilvania în ultimii 15 ani, 
în „Pastor Tuz”, Cluj, 1933; George Kristóf, Zece ani de viață literară a 
ungurimii din Transilvania, în vol. Transilvania, Banatul, Crişana, 
Maramureşul. 1928 — 1928, II, Bucureşti, 1929, p. 1153-1173. Cunoscutul 
publicist maghiar György Lajos, analizând producţia editorială din 
Transilvania pe perioada 1 ian. 1919 — 31 dec. 1924, scria: „In aceşti ani, 
în Transilvania au apărut tot atâtea cărţi maghiare câte au apărut în două 
decenii înainte de 1919” (György Lajos, Az erdélyi magyarság szellemi 
élete /Viaţa spirituală a ungurilor din Ardeal /, Budapest, 1926, p. 6). 
Acelaşi autor constata că din totalul de 233 de tipografii din Transilvania, 
147 erau maghiare (61,8%), 66 (27,7%) erau româneşti, iar 25 (10,15%) 
— săseşti (/b/d.); vezi şi Silviu Dragomir, op. cit., p. 206; A. Gociman, op. 
cit, p. 348. Până la începutul anului 1934, în Transilvania revenită la 
patria mamă apăreau un număr de ziare în limba maghiară de 10 ori mai 
mare decât chiar sub stăpânirea ungară şi mai multe gazete zilnice 
maghiare decât în întreaga Ungarie de după 1918. 

2 Transylvanus, op. cit., p. 27. 


3 George Kristóf, op. cit., p. 1156-1157; Transylvanus, op. cit., p. 27. 


transilvănean unde se afla o cât de mică proporţie de unguri 
se găseau asociaţii culturale şi societăţi de lectură cu caracter 
local. 

In anul 1935, numai societăţile corale atingeau în 
Transilvania respectabila cifră de 162. 

In ultimul deceniu al guvernării maghiare nu exista în 
Transilvania decât o singură revistă de critică literară. 
„Intoleranţa românească” a permis apariţia unei serii întregi 
de asemenea reviste („Pazstor Tűz”, „Vapkelet” („Orientul”), 
„Erdelyi Helikon” etc.).! 

Adăugaţi la toate aceste publicaţii periodice, economice, 
religioase, revistele pentru copii, publicaţiile de specialitate, 
(până şi cântăreții maghiari, reuniți în asociaţie, îşi aveau 
buletinul lor lunar „Magyar dal” — „Cântecul maghiar”!) şi vă 
veţi putea face o imagine completă despre ceea ce a fost 
viaţa culturală maghiară sub dominaţia atât de hulită a 
românilor. 

Climatul acestei libertăţi era atât de prielnic avântului 
cultural maghiar, încât scriitorul ungur Lajos György exclama 
cu satisfacţie în 1927: „Este sigur că ungurii din Transilvania 
duc azi o viaţă culturală tot atât de activă şi de intensă ca şi 
în secolele al XVI-lea şi al XVII-lea, când centrul de gravitate 
al culturii maghiare era aproape exclusiv în Transilvania, 
restul Ungariei fiind ocupat de turci”.? 

Vedem deci că sub guvernarea românească ungurii din 
Transilvania nu numai că au continuat şi ducă o viaţă 
culturală intensă, dar mai mult încă, ei au înregistrat chiar 
progrese uimitoare în toate compartimentele culturii. 

Atât de largi au fost libertăţile acordate minorităţilor de 
către guvernanţii români, încât un scriitor german, Rudinger, 
după ce a vizitat România, Ungaria şi lugoslavia, cu ocazia 
unei conferinţe ţinută la Munchen a exclamat: „România este 
ţara cea mai liberală în ceea ce priveşte tratamentul 
minorităţilor” (Rumänien ist das freieste Land der Behandlung 
der Minderheiten)’, iar autorul volumului de faţă, fiind 


1 Silviu Dragomir, op. cit., p. 202-203. 
2 György Lajos, op. cit., loc. cit.; Transylvanus, op. cit., p. 28. 
3 Silviu Dragomir, op. cit., p. 211-212. 


însărcinat de  hebdomadarul parizian «La Tribune des 
Nations» să efectueze o anchetă în România cu privire la 
minoritățile etnice din Ardeal, termina astfel unul din 
reportaje: 

„Românii au reînsufleţit toate energiile latente ale acestei 
provincii care zăcea (/anguissait) timp de secole. Ei au 
transformat radical condițiile economice ale regiunii, 
contribuind astfel la progresul provinciei. Toate clasele 
sociale precum şi toate naţionalităţile Transilvaniei au profitat 
de pe urma acestei politici. Pot afirma cu toată obiectivitatea 
că Transilvania este un adevărat Eden al minorităților”.! 
Propaganda maghiară, în disprețul celor mai evidente 
realităţi, continua însă a clama urbi et orbi că în Transilvania 
minoritatea maghiară e persecutată şi că românii, popor 
inferior, frâng aripile elanului creator al culturii maghiare. 

Era tradiționalul procedeu maghiar de a defăima toate 
realizările româneşti, oricât de liberale ar fi fost ele, bizuindu- 
se exclusiv pe buna-credinţă a cititorului din Occident, care 
cu greu ar fi putut bănui că este posibilă o atare deformare a 
realităţii. 


Reforma agrară şi optanţii unguri 


Ţară eminamente agrară, România a fost preocupată încă 
din secolul trecut de problema împroprietăririi ţăranilor. 

Prima expropriere în folosul ţărănimii a fost efectuată în 
Vechiul Regat în 1864, după Unirea Principatelor, urmată de o 
nouă împroprietărire, în 1889, după Războiul pentru 
Independenţă. Ambele împroprietăriri, prin caracterul lor 
restrâns, n-au reuşit însă să soluţioneze grava problemă 
socială pe care o crea antagonismul dintre marii latifundiari şi 
țărănimea care muncea din greu un pământ de ale cărui 
roade profita în cea mai mare măsură cei dintâi. 

Răscoala din 1907 a ţărănimii române a atras atenţia 
guvernanţilor României asupra pericolului crescând pe care îl 
prezenta pentru ţară nerezolvarea echitabilă a acestui 
antagonism. Principiul împroprietăririi ţăranilor plutea în aer. 


1 «La Tribune des Nations», Paris, nr. 287, mai 1940. 


Trebuia găsită însă soluţia justă care să mulţumească 
milioanele de neposedanţi fără a deposeda în întregime pe 
proprietarii de bunuri rurale. 

În 1915, se deschide în Parlamentul din Bucureşti discuţia 
împroprietăririi pe o scară mai mare. In 1917, Parlamentul, 
care se refugiase la laşi împreună cu Casa Domnitoare, 
modifică Constituţia, înscriind principiul exproprierii. La 23 
martie 1917 regele Ferdinand adresează soldaţilor români un 
mişcător apel care se termina cu vorbele: „Vouă, fii de ţărani 
care aţi apărat cu braţele şi cu pieptul vostru pământul ţării în 
care v-aţi născut, Eu, regele vostru, vă declar că vi se va da 
pământ [...] Şi Eu voi fi primul a da exemplul cel bun”.! 

Primul decret lege de expropriere apare în Monitorul Oficial 
din 16 decembrie 1918, expropriindu-se un prim lot de 
2.000.000 ha? în folosul ţăranilor. Printre expropriaţi figurează 
şi Domeniile Coroanei. Regele ţinuse să fie printre primii „a 
da exemplul cel bun”. 

În 1921, o nouă lege a lărgit cadrele exproprierii, 
reglementând şi procedura împroprietăririi.? 

Am trecut în revistă principalele etape ale exproprierii din 
România“ pentru a risipi una dintre cele mai mari mistificări 
ale maghiarilor, care au vrut să acrediteze în străinătate 
versiunea că exproprierea a fost făcută special pentru a lovi 
în interesele magnaţilor maghiari, posesori ai unor imense 
latifundii în Transilvania românească. 

Marea reformă socială din România a fost înfăptuită înainte 
de Unirea Transilvaniei cu patria-mumă şi a constituit un act 
de dreptate prea mare pentru ca țărănimea transilvăneană — 
atât cea ungurească cât şi cea românească — să fie lipsită de 


1 Constantin Kirițescu, /storia războiului pentru întregirea României, 
1916 — 1918, vol. Il, f.a., p. 73-74. Vezi „Evenimentul”, organ al Partidului 
Conservator, anul XXV, nr. 45, 28 martie 1917; vezi şi Nicolae lorga, O 
viață de om aşa cum a fost, vol. |, Bucureşti, 1934, p. 270. 

2 Vezi „Monitorul Oficial”, nr. 215 din 16 decembrie 1918. 

3 Emil Petrini, Reforma agrară, în Transilvania, Banatul, Crişana, 
Maramureşul, |, Bucureşti, 1929, p. 304 şi urm. 

4 C. Garoflid, Regimul agrar în România, în Enciclopedia României, 
vol. I, Bucureşti, 1938, p. 580-581. 


binefacerile ei. Exproprierea a lovit atât pe latifundiarii 
români cât şi pe cei unguri şi a împroprietărit atât pe ţăranii 
unguri cât şi pe cei români, fără nici o deosebire. Caracterul 
de generalitate al reformei constituie caracteristica principală 
a acestei adevărate revoluţii sociale, prin care România s-a 
plasat în fruntea popoarelor din regiunea carpato-dunăreană. 

In Ungaria, dimpotrivă, toate legile agrare care au fost 
promulgate la sfârşitul secolului XIX şi începutul secolului XX 
poartă în unanimitatea lor pecetea celui mai autentic 
şovinism. 

Plecând de la principiul că acela care stăpâneşte pământul 
stăpâneşte şi ţara, ungurii s-au străduit prin cele mai variate 
mijloace să maghiarizeze pământul Transilvaniei, 
colonizându-l exclusiv cu unguri chiar în regiunile pur 
româneşti, în care s-ar fi găsit destui români care să poată 
înlocui pe grofii maghiari, ale căror latifundii rămâneau 
nelucrate din cauza imensităţii lor. Atunci când clica maghiară 
care conducea destinele Transilvaniei nu a avut la îndemână 
suficienţi unguri pentru a coloniza pământul Transilvaniei, ea 
nu s-a dat în lături de a aduce chiar... ceangăi din Bucovina. 

Baronul Ernest Bânffy, preşedintele agricultorilor maghiari, 
scria fără înconjur: „Nu dorim să considerăm pe compatrioţii 
noştri de altă limbă drept adversarii noştri, dar în ceea ce 
priveşte stăpânirea pământului, noi trebuie să-i considerăm 
ca pe inamici şi în consecinţă trebuie să ne organizăm”.! 

In 1919, Transilvania număra 14.933.841  iugăre 
cadastrale, din care 7.613.555 iugăre erau pământ agricol. 
Din această suprafaţă, 39,95% era în posesia statului, 
comunelor, bisericii (de diferite culte), societăților, 
composesoratelor etc., iar restul de 60,05% aparținea 
particularilor.? 

8.435 proprietari stăpâneau întinderi mai mari de 100 
iugăre, dintre care numai 209 erau români. Din aceşti 8.435 
proprietari, 1.190 stăpâneau întinderi mai mari de 1.000 
iugăre cadastrale fiecare. Români erau doar 17, restul de 


1 „Pesti Hírlap” din 9 septembrie 1913. 
2 Silviu Dragomir, op. cit., p. 246-247. 


1.172 fiind unguri! ! 

În total, cei 3.316.345 români, câţi număra Transilvania în 
acea epocă, stăpâneau 3.448.602 iugăre, iar cei 1.891.933 
minoritari din Transilvania posedau 11.233.819 iugăre, adică 
o suprafaţă de trei ori mai mare! ? 

Statistica marilor proprietăţi din Transilvania stăpânite de 
unguri ne dezvăluie numele celor câteva zeci de familii de 
magnati unguri care, de pe înălţimea fantasticelor lor averi 
imobiliare rurale, guvernau ca nişte adevăraţi despoţi pe 
ţăranii ardeleni. Prinții şi conții Eszterhazy posedau enorma 
suprafaţă de 314.065 iugăre cadastrale, prinții şi conții 
Pestetich tiranizau ţăranii — români şi unguri — de pe 
117.300 iugăre, urmaţi imediat de conții Széchényi cu 
117.257 iugăre şi conții Károlyi cu 111.586 iugăre, lăsând cu 
mult în urmă pe conții, prinții, baronii şi palatinii Zichy, 
Pallavichini, Batthyányi, Philip de Coburg, Mailath, Nadozdy şi 
alţi satrapi de mai mare sau mai mică anvergură. 

Această nobilime, putând umple cu numele ei un întreg 
almanah Gotha şi cu posesiunile ei un mic regat, imprima 
Ungariei un caracter reacţionar şi retrograd prin excelență.’ 


1 /bid., p. 247. 


2 Ibid., Despre repartizarea nedreaptă a pământului în Transilvania în 
timpul stăpânirii ungare, vezi şi lon Luca Ciomac, Cultivarea pământului în 
Transilvania în ultimii zece ani, în vol. Transilvania, Banatul, Crişana, 
Maramureşul, 1918 — 1928, |, unde precizează: „la proprietatea sub 100 
iugăre (1 iugăr = 5.755 mp), românii (58%) stăpânesc o medie de circa un 
iugăr, iar ungurii (28%) 6 iugăre: din proprietatea mare românii posedă 
2%, iar ungurii 98%. Statisticile vechi ne arată că, în ce priveşte profesia, 
80% din populaţia românească era agricolă, trăind în medie de pe 1/2 
iugăr cadastral, iar 45% unguri şi alţii, trăind de pe o suprafaţă de 15 
iugăre” (p. 319). Vezi şi lon Luca Ciomac, Despre stările agrare din 
Transilvania sub regimul maghiar şi cercetări asupra situației exploatărilor 
agricole, după reforma agrară, Bucureşti, 1931. 

3 Fényes S. arăta că adevărații stăpâni ai Ungariei de după 1867 au 
fost cele trei sute de familii de vechi nobili care continuau să deţină 
nestingherite, în plină orânduire capitalistă, întinsele lor latifundii feudale. 
Situaţia nu s-a schimbat în esenţă nici după 1918. Chiar dacă baronii fi 
conții şi-au pierdut moşiile din teritoriile ce s-au desprins din stăpânirea 
Austro-Ungariei — reintrate în posesia legitimă a naţiunilor eliberate ei 
continuau să deţină încă 18 milioane din cele 40 milioane jugăre în 
Ungaria propriu-zisă, în timp ce 70% din țărănime era complet lipsită de 


Țăranul ungur de pe moşiile atâtor prinți, conți, baroni şi 
palatini nu era, după cum se exprimă luliu Jelyes în cartea sa 
Poporul Pustei, un om, ci un simplu „supliment al proprietăţii 
oligarhice”.! 

Garbai, ocupându-se în general de condiţiile mizerabile în 
care trăia ţăranul ungur, exclama: „Ungaria este ţara 
foametei şi a mizeriei”, iar István Turi scria în aceeaşi 
privinţă în ziarul maghiar „Nepszava”: „De o parte, castele şi 
monumentele istorice, de altă parte, cătune asiatice. De o 
mie de ani satele Ungariei nu s-au schimbat, fiind sugrumate 


pământ şi, deci, la discreţia vechilor lor stăpâni (Fényes S., op. cit., p. 37- 
38). Astfel, în timp ce în România se efectua o largă reformă agrară — cea 
mai mare din toată Europa postbelică — de care aveau să beneficieze nu 
numai ţăranii români ci şi cei maghiari şi germani, în Ungaria vechii 
stăpâni ai moşiilor, conții şi baronii, conduşi o vreme chiar de stâlpii 
monarhici austro-ungare Apponyi Albert, Bethlen István etc. Işi păstrau 
aproape intacte poziţiile economice şi politice şi izbuteau astfel să impună 
statului ungar să urmărească în continuare realizarea obiectivelor lor 
politice de expansiune şi exploatare. 

Analizând sistemul parlamentar din Ungaria în timpul regimului 
dualist, Fényes S. conchidea: „niciodată, înainte de Trianon, Ungaria nu a 
ajuns la un milion de alegători. Chiar în preajma războiului, abia a trecut 
numărul alegătorilor de 500 mii; va să zică, 5 — 6% din întreaga populaţie 
a ţării. Oricine poate vedea că, în această masă de alegători, domnii conți 
şi baroni, cu ale lor 18 milioane de jugăre, reprezentau o putere atât de 
zdrobitoare ca şi în cele mai întunecate veacuri medievale... E de observat 
că în Senat poporul nu avea nici un reprezentant, nefiind acolo decât 
conți, prinți şi fişpani (prefecţi)... 

Astfel se explică faptul cum a putut să se menţină oligarhia medievală 
în deplină putere, chiar şi sub aspectul unui parlamentarism şi a unei 
democraţii de faţadă” (Fenyes S., op. cit., p. 38 — 39). 

1 Vezi şi C. |. Codarcea, op. cit., p. 120. 

2 Ibid., p. 127. „Condiţiile în care se află acum Ungaria — scria acelaşi 
Garbai — ar fi provocat demult o revoltă în orice ţară a globului. Ungaria 
este un vulcan a cărui erupție este împiedicată de teroare. Ea este singura 
ţară din Europa care ştie să rămână feudală, o ţară cu latifundii imense şi 
cu bogății enorme, dar care este, în acelaşi timp, ţara foametei şi a 
mizeriei. Jumătate din ţară aparţine cu aproximaţie unui număr de 3.000 
de familii. În Ungaria nu există nici libertatea cuvântului, nici a întrunirilor. 
Votul universal nu există. Votul oricui este cunoscut, pentru că e dat sub 
privirea jandarmului” („America” — Cleveland — S.U.A., mai, 1936). 


de sistemul marilor proprietăţi”.! În sfârşit, Doveny Nagy 
Lajos relatează în ziarul „Uj Magyarszâg” constatările pe care 
le-a făcut personal în comuna Szeghalom, arătând că acolo 
„țăranii mănâncă foile de porumb cu care sunt umplute 
saltelele şi pernele!!...”* 

Dacă aceasta era situaţia ţăranului ungur, nu ne este greu 
a ne reprezenta care era soarta ţăranului român pe moşiile 
acestor grofi, în sângele cărora fierbea de veacuri ura pentru 
tot ce-i român. Toată această nobilime care stăruia în 
menţinerea unor forme vetuste de viaţă în plin centrul 
Europei s-a coalizat împotriva României cu posesorii de mai 
mică anvergură, în ziua în care guvernanţii de la Bucureşti au 
aplicat şi în Transilvania românească măsurile de progres 
social pe care le înfăptuiseră de acum în Vechiul Regat. 
Exproprierea avea un ţel bine determinat: să ia din posesia 
grofilor şi magnaţilor exploatatori o parte din pământurile 
stăpânite de ei (dar nu şi muncite de ei), dându-le sutelor de 
mii de ţărani, unguri şi români, care munceau pământul de 
secole, dar care erau lipsiţi de stăpânirea lui. 

Este demn de menţionat că Ungaria, pe care toţi scriitorii 
unguri, mari şi mici, din epoca noastră ţin s-o prezinte ca peo 
ţară cu vechi tradiţii liberale, a cunoscut servajul până la 
jumătatea secolului trecut, pământul ţării aparţinând în 
quasiunanimitatea lui castei nobiliare, iar şerbii având doar 
uzufructul lui. 

In 1916, episcopul ungur Prohâszka vehicula ideea unei 
împroprietăriri a soldaţilor care aveau să revină de pe front’, 
dar până la dezmembrarea monarhiei, în toamna anului 1918 
nimic nu s-a realizat pe acest tărâm. 

Legea agrară românească a expropriat în Transilvania o 
suprafaţă de 1.663.809 hectare, faţă de 2.776.501 hectare 
expropriate în virtutea aceleiaşi legi, în Vechiul Regat.“ 

In total, au fost împroprietăriți în Ardeal 310.583 ţărani 


1 C. I. Codarcea, op. cit., p. 127-128. 

2 Ibid., p. 127. 

3 Silviu Dragomir, op. cit., p. 240. 

4 Vezi Emil Petrini, op. cit., în loc. cit., p. 309. Vezi şi Silviu Dragomir, 
op. cit., p. 247-249. 


unguri şi români; 227.953 erau români, reprezentând 67% din 
totalul românilor având drept de împroprietărire şi 82.630 
erau unguri, reprezentând 70% din numărul minoritarilor 
îndreptățiți prin lege a se bucura de efectele exproprierii.! 

Coaliția ungurilor interesaţi în menţinerea şi perpetuarea 
unei stări de exploatare feudală a moşiilor a dezlănţuit, cu 
prilejul aplicării legii, o acţiune furibundă împotriva statului 
român. 

Guvernul maghiar, pe de altă parte, ţinea să prezinte 
România în faţa forurilor internaţionale şi a opiniei publice 
occidentale ca pe o ţară care nu respectă tratatele de pace. 

Scopul urmărit de unguri era dublu: 

|. Păstrarea neştirbită a unor drepturi particulare în 
disprețul drepturilor legitime ale câtorva sute de mii de 
ayants droits. 

II. Slăbirea poziţiei României în concertul popoarelor 
europene. 

Au fost alertate toate forurile competente şi incompetente, 
creându-se aşa-numita chestiune a „optanţilor unguri”, care a 
făcut să curgă râuri de cerneală în presa internaţională, timp 
de mai bine de un deceniu. A fost sesizată în primul rând, în 
1922, Conferinţa Ambasadorilor, în faţa căreia ungurii au 
readus litigiul de trei ori. Apoi, ungurii s-au dus să-şi spună 
păsul la Liga Naţiunilor, la Consiliul Celor Trei, la Tribunalul 
arbitral mixt româno-maghiar de la Paris, apoi la Curtea 
internaţională de la Haga, dar unde nu s-au dus oare ungurii 
ca să se plângă împotriva legii de expropriere româneşti?!... ? 

Conform sistemului lor obişnuit de a crea diversiuni pe 
orice temă, ungurii au ţinut încordată atenţia opiniei publice 


l Emil Petrini, op. cit., în loc. cit., p. 310; Silviu Dragomir, op. cit., p. 
250. 

2 Despre acest lung proces vezi, La réforme agraire en Roumanie et 
les optants hongrois de Transylvanie devant la Société des Nations, Paris, 
1924; La réforme agraire en Roumanie et les optants hongrois de 
Transylvanie devant la Société des Nations Séance du Conseil du 7 mars 
1927, Bucureşti, 1927; La réforme agraire en Roumanie et les optants 
hongrois de Transylvanie devant la Société des Nations, Paris, 1928; La 
réforme agraire en Roumanie. Mémoire du gouvernement royal de 
Roumanie concernant la proposition du 9 Mars 1928, Paris, 1928. 


mondiale timp de mai bine de un deceniu asupra unei 
chestiuni care, potrivit rânduielilor dreptului internaţional, era 
exclusiv de domeniul autorităţilor judiciare româneşti. 

Litigiul devenise, după cum se exprimă baronul Edouard 
Descamp, „o celebră cauză internaţională” şi ajunsese, după 
cum spunea lordul Birkenhead, fostul ministru britanic al 
Indiilor, „de o gravitate excepţională”. 

Trebuie s-o recunoaştem în mod formal că ungurii au avut 
dintotdeauna meritul de a crea în jurul chestiunilor pe care le 
agitau o atmosferă dintre cele mai favorabile pentru cauza 
lor. Fondurile destinate Propagandei erau inepuizabile. 

In realitate, tot litigiul se rezuma la problema de a şti dacă 
statul român avea dreptul să procedeze la exproprierea 
bunurilor imobiliare, din Transilvania, aparţinând ungurilor 
care optaseră pentru cetăţenia ungară (de unde şi denumirea 
de optanţi unguri), şi care nu locuiau în Transilvania (de unde 
şi numele de absenteişti), adică de a şti dacă străinii puteau 
avea în România mai multe drepturi decât românii. 

„Dacă aceasta a fost cu adevărat intenţia părţilor 
contractante la Trianon, spunea în faţa Ligii Naţiunilor marele 
om de stat Nicolae Titulescu, permiteţi-mi să vă spun că 
oricât am răsfoi tratatele pe care lumea şi le-a dat de la 1918 
nu se va găsi nici o creaţiune depăşind în seducţiune cariera 
de optant ungur”. 

Nicolae Titulescu, prin măiestria cu care a condus litigiul, a 
readus problema pe făgaşul ei natural. După 8 ani şi mai bine 
de interminabile discuţii, de pasionante polemici, conflictul 
româno-ungar a fost lichidat printr-un acord încheiat direct 
între Ungaria şi România la Haga, principiul exproprierii 
rămânând deplin câştigat pentru statul român. 

Problema optanţilor unguri a scos în evidenţă însă, înainte 
de toate, sistemul neîntrecut al ungurilor de a tulbura în mod 
continuu pacea Europei şi de a provoca în mod permanent 
conflicte menite a reactualiza problemele tranşate în mod 
definitiv. 

În afara laturii pur materiale (un număr restrâns de 167 
optanţi unguri reclamau României o despăgubite de 45 
miliarde lei, ceea ce reprezenta exact dublul întregului buget 


al Regatului României din acea epocă), litigiul a îmbrăcat 
deci, un caracter pur politic, dublat de unul propagandistic, 
ungurii nescăpând nici o ocazie de a înfăţişa România ca pe o 
ţară unde minoritarii sunt persecutați şi unde drepturile sfinte 
şi intangibile ale proprietăţii sunt călcate în picioare. 

Adevăratul aspect al chestiunii care era o mai echitabilă 
repartiție a pământului, stăpânit până atunci de o castă 
medievală, străină de aspiraţiile populaţiei băştinaşe, abia se 
mai recunoştea prin noianul de arguţii sofistice sub care 
ungurii prezentau problema. 

Românii, în definitiv, au realizat chiar pentru țăranul ungur 
din Transilvania acel minim de dreptate socială pe care 
magnații feudalismului întârziat refuzau în mod categoric a-l 
realiza în propria lor tară. 

„Niciodată, scria profesorul lonescu-Şişeşti, ţăranii n-au 
cultivat câmpurile cu atâta zel ca după această reformă”. 

Pentru toţi prinții, conții, baronii, palatinii şi celelalte nobile 
figuri maghiare — mici dictatori pe moşiile lor — exproprierea 
românească a fost o grea lovitură. Pentru țărănimea 
transilvăneană însă, ca şi de altfel pentru pacea socială a 
Europei, ea a fost o adevărată binefacere. 

Conform tradițiilor constante, ungurii s-au plasat şi de 
această dată în calea progresului social. 


Şcoala sub unguri şi sub români 


În 1930, Transilvania număra 3.207.880 români şi numai 
1.352.276 unguri.! Proporția dintre români şi unguri era 
aproape aceeaşi şi în momentul Unirii Transilvaniei cu patria 
mumă în 1918 şi dacă credem mărturia cărturarului român 
Simion Dascălul din secolul al XVII-lea, în Transilvania de 
atunci „nu locuiau numai unguri şi saşi peste seamă de mulţi, 
ci şi rumâni peste tot locul, de mai multu-i ţara lăţită de 
rumâni decât de unguri”.? 


1 Recensământul general al populaţiei României din 29 decembrie 
1930, p. XXXII-XXXV. 

2 Letopiseţul Ţării Moldovei până la Aron Vodă 1359 — 1515, întocmit 
după Grigore Ureche vornicul, Istratie logofătul şi alţii, de Simion Dascălul, 


Ar fi fost natural ca numărul şcolilor româneşti — al şcolilor 
primare cel puţin — să fie de două ori şi jumătate mai 
numeros decât acel al şcolilor maghiare, pentru a da 
posibilitate copiilor de români să înveţe a scrie şi citi în limba 
maternă. 

Ungurii aveau înainte de 1918, 2.588 şcoli primare, 
repartizate astfel: 1.497 şcoli de stat, 305 şcoli comunale şi 
786 şcoli confesionale.! 

Românii, deşi de două ori şi jumătate mai numeroşi decât 
ungurii, aveau doar 2.302 şcoli, dintre care absolut nici una 
de stat: 96 şcoli comunale şi 2.206 şcoli confesionale.? 

Insistăm asupra lipsei complete de şcoli de stat în care 
limba de predare să fie limba românească, deşi art. 17 din 
legea pentru egala îndreptăţire a naționalităților din 1868 
impunea statului datoria ca în şcolile de stat din regiunile 
minoritare să introducă limba minorităţii respective, ca limbă 
de predare. In Ungaria, scrie d-l Zenovie Pâclişanu nu a 
existat nici o şcoală de stat, nici primară, nici secundară, 
având ca limbă de predare o limbă minoritară. 

George Lukács cunoştea perfect situaţiunea totalei 
caducităţi a legii din 1868 atunci când scria, pentru inducerea 
în eroare a opiniei publice de dincolo de Canal, următoarele 
inexactităţi: „Legea noastră din 1868 proclamând egalitatea 
naționalităților este un model de sentimente liberale cu 
privire la persoana naționalităților şi apără drepturile 
elementelor nemaghiare cu mult mai multă eficacitate decât 
aşa-numitele tratate pentru protecţia minorităţilor din statele 
succesorale” (The injustices of the Treaty of Trianon).* 

Dar, acest sistem de a se referi la dispoziţii inoperante este 
prea cunoscut cititorului pentru a ne opri mai mult asupra lui. 


ediţia Constantin Giurescu, Bucureşti, 1916, p. 118. 

1 Alexandru Pteancu, Învățământul particular şi minoritar din 
Transilvania, în Transilvania, Banatul, Crişana, Maramureşul, II, p. 113; 
Silviu Dragomir, op. cit., p. 158-159; Zenovie Pâclişanu, Politica minoritară 
a guvernelor ungureşti (1867 — 1914), p. 65-86. 

2 Silviu Dragomir, op. cit., p. 158-159. 

3 Lukács György, în /gazsăgot Magyarországnak (Adevăr pentru 
Ungaria); vezi şi A. Gociman op. cit., p. 326. 


Limba maternă a minorităţilor nu era admisă nici chiar în 
grădinițele de copii, unde erau primiţi copiii între 3 şi 6 ani. 

Lipsa acestor şcoli de stat unde fiul de ţăran să poată 
învăţa, scrie şi citi în limba pe care o vorbea acasă şi pe care 
o auzea exclusiv în satul în care trăia, a fost cauza principală 
a ridicatei proporţii de analfabeți români din Transilvania, 
analfabetism pe care, cu cinismul tradiţional, propaganda 
ungurească îl înfăţişa omenirii civilizate ca pe o consecinţă 
inerentă a inferiorităţii structurale a poporului român. 

Istoriograful ungur Acsâdy scrie textual, în această privinţă: 
„Nobilimea transilvăneană se temea că dacă românii vor 
începe să se instruiască şi să aibă şefi mai cultivați nu vor 
mai vrea să suporte sclavia”.! 

Satele şi târgurile pur româneşti erau lipsite deci de şcoli 
statale cu limba de predare românească. Pentru a-şi 
desăvârşi opera de maghiarizare, ungurii au avut grijă de a 
înfiinţa în acele regiuni şcoli de stat maghiare şi şcoli 
confesionale ungureşti, unde copilul, dacă voia să înveţe 
carte, trebuia s-o facă într-o limbă străină de limba maternă, 
limbă prezentând asperităţi fino-ugrice, imposibil de asimilat 
de un popor care gândea şi vorbea în graiul dulce neolatin al 
românilor. 

Astfel, din cele 3.835 şcoli primare de stat câte număra 
Ungaria înainte de războiul mondial, 2.839 funcționau în 
regiuni minoritare (româneşti, sârbeşti, slovace etc.), iar din 
cele 1.149 grădiniţe de copii câte avea Ungaria în acea 
vreme, numai 347 se aflau în regiuni eminamente maghiare, 
iar 802 erau afectate — cu un scop precis de maghiarizare a 
copiilor în primii ani ai dezvoltării lor — uzului copiilor 
nemaghiari. 

Putea deci prea bine d-l Lukâcs să afirme că solicitudinea 
ungurilor faţă de nemaghiari era ca aceea a unor fraţi între ei, 
dar uitase doar să-i numească. Dragostea frăţească a 
ungurilor faţă de români era ca aceea a lui Cain faţă de Abel! 
Şcoli multe, dar înfiinţate exclusiv pentru distrugerea fiinţei 
naţionale a minorităţilor. 

Tabloul de mai jos ilustrează în chipul cel mai elocvent 


1 Acsády l., în Közgazdasági Lexikon, II, p. 223. 


politica dusă de maghiari — încet dar sigur — pentru 
desfiinţarea naţiilor conlocuitoare. 

Între anii 1871 şi 1900 existau în Ungaria, după cifrele pe 
care le furnizează anuarul Institutului ungar de statistică, 
următoarele: 


Ani 1871 | 1890 | 1900 


Şcoli cu limba de predare maghiară | 5.818 | 8.994 | 10.325 


Şcoli cu limba de predare română 2.878 | 2.582 | 2.157 


Şcoli cu limba de predare germană | 1.232 674 383 


Şcoli cu limba de predare sârbă 2.547 312 135 


Tabloul indică deci o evoluţie în plină ascensiune pentru 
şcoala maghiară şi un regres continuu, cu perspective extrem 
de sumbre, pentru şcolile minorităţilor. 

Dar situaţia din Transilvania nu era decât un aspect parţial, 
o faţetă a situaţiei generale a minoritarilor din Ungaria. În 
judeţul Bâcs-Bodrog de pildă, unde trăiau, în 1910, 176.950 
germani alături de 267.714 unguri, primii aveau la dispoziţia 
lor 20 de şcoli, iar cei din urmă un număr înzecit (261). In 
judeţul Sopron, situaţia era mai tragică încă pentru minoritari: 
cei 141.004 unguri aveau la dispoziţie 271 şcoli, iar cei 
109.160 germani din judeţ n-aveau absolut nici o şcoală 
germană. 

Pentru a-i împiedica pe copii să vorbească în limba 
maternă, un învăţător din regiunea locuită de mase compacte 
de slovaci a mers până acolo încât a infiltrat în mintea copiilor 
ideea că Dumnezeu nu ştie decât ungureşte şi că e deci inutil 
ca ei să se roage în limba slovacă.? 

Toate mijloacele erau deci bune pentru a desăvârşi opera 
de maghiarizare, chiar şi acelea care-i atribuiau 
Atotputernicului cunoştinţe exclusive de limba maghiară. 

Rezultatul ofensivei de deznaționalizare nu era de neglijat. 


1 Apud Z. Pâclişanu, op. cit., p. 73-74. 
2 „Tribuna” din 21 noiembrie 1901. 


În anul şcolar 1913 — 1914, 163.721 elevi români 
transilvăneni au urmat la şcolile primare româneşti, iar alţi 
66.597 au fost obligaţi să urmeze la cele maghiare, din lipsă 
de şcoli româneşti în regiunile respective. 

Pentru a nu fi obligaţi însă, a învăţa, scrie şi citi în limba 
opresorilor lor de fiecare zi, românii preferau să nu înveţe 
deloc, ceea ce era şi logic şi firesc. Românul din Transilvania 
voia ca fiii săi să rămână români ca el şi ca strămoşii săi. 
Invăţătura românească avea darul să întărească legătura 
dintre neam şi individ, să scoată în relief apartenenţa 
copilului de ţăran din satele Transilvaniei la marele arbore al 
românismului de pretutindeni. lInvăţătura maghiară era 
menită să-l înstrăineze pe copilul român de marea familie 
românească. 

Țăranul transilvănean prefera deci să aibă un copil 
analfabet, însă simțind româneşte, decât un ştiutor de carte 
străin de neam. 

Ungurii se complăceau, după cum am văzut, să atribuie 
analfabetismul ţăranului român din Transilvania unor cauze 
cu totul diferite, raportându-le la insuficiențe receptive, 
caracteristice neamului. Dezminţirea acestor afirmaţiuni cu 
caracter defăimător ne-o oferă progresul înregistrat de 
aceiaşi români transilvăneni în perioada de după Unirea lor cu 
România. 

Procentul ştiutorilor de carte s-a urcat în Transilvania 
românească de la 51,1% cât era în 1910, la 67% în 1930, 
ceea ce reprezintă un plus de 15,9%, cu tendinţă de continuă 
ascensiune. 

Situaţia şcolilor ungureşti după Unirea Transilvaniei cu 
România este cu totul alta decât aceea a şcolilor româneşti 
sub unguri. În anul şcolar 1922—1923 minoritatea ungară din 
Transilvania poseda un număr de 562 şcoli de statt, unde 
învăţământul era predat în limba maghiară (reamintim că 
românii n-au avut înainte de unire nici o şcoală primară de 
stat în care învăţământul să fi fost predat în limba română). 

In acelaşi an şcolar, românii transilvăneni aveau la 


1 Alexandru Pteancu, op. cit., în loc. cit., p. 1113. 


dispoziţia lor un număr de 1.020 şcoli de stat româneşti!, 
ceea ce nu reprezenta încă un echilibru complet între şcolile 
româneşti şi cele maghiare, în primul rând din cauza 
superiorității numerice româneşti, depăşind dublul populaţiei 
maghiare şi în al doilea rând, din cauza caracterului 
eminamente românesc al pământului pe care se aflau aceste 
şcoli. /n total, numărul şcolilor maghiare era de 1.669, față de 
3.613 şcoli româneşti.” 

In baza legii învăţământului primar din 1924 statul 
românesc îşi asumase obligaţiunea de a întreţine, în 
comunele în care populaţia vorbea o altă limbă decât limba 
românească, şcoli primare, în care învăţământul urma să fie 
predat în limba minorităţilor respective. 

In anul şcolar 1929—1930 statul român a cheltuit suma de 
103.660.282 lei pentru întreținerea şcolilor primare 
minoritare.’ 

In acel an erau în sarcina statului român 260 şcoli primare 
în care limba de predare era cea ungară şi 223 de secțiuni de 
şcoli primare cu aceeaşi limbă de predare. În total, deci un 
număr de 483 de instituţiuni“ în care minoritatea ungurească 
din Transilvania putea să se instruiască în limba ei maternă 
pe socoteala statului român. 

In învăţământul superior dinainte de 1918 regăsim, pe o 
scară mai întinsă încă, dezechilibrul dintre şcolile româneşti şi 
cele ungurești. Astfel, înainte de Unire, românii aveau un total 
de 18 şcoli superioare faţă de 196 şcoli superioare maghiare.” 

Această lipsă aproape completă de şcoli secundare 
româneşti explică faptul de ce maghiarii, care în 1910 


1 /bia. 

2 lbid. 

3 Silviu Dragomir, op. cit., p. 165. 

4 A. Caliani, Şcolile minoritare în anul 1929 — 30, în „Buletinul Oficial 
al Ministerului Instrucțiunii”, 1932, nr. 2, p. 172-177. 

5 În 1919, românii din Transilvania aveau 4 licee şi 2 gimnazii, în timp 
ce maghiarii din Transilvania dispuneau de 43 licee şi 5 gimnazii, ceea ce 
înseamnă că în timp ce pentru maghiari un liceu revenea la 34.900 
locuitori, la români un liceu revenea la 800.000 locuitori, un gimnaziu la 
1.600.000 de locuitori, iar o şcoală secundară la 533.000 locuitori (A. 
Gociman, op. cit., p. 197, 367). 


constituiau 54,5% din totalul populaţiei regatului ungar faţă 
de 16,1% proporţia românilor, au putut da în 1913—1914 un 
procent de 82,6% din numărul elevilor şcolilor secundare faţă 
de 5,6% procentul românilor. 

Contele Apponyi, care cunoştea prea bine situaţia 
naționalităților din ţara sa, ca unul care a influenţat în diverse 
rânduri destinul acestor naţionalităţi, are cinismul să aducă 
românilor un cap de acuzare din faptul că pe scara a ceea ce 
el numeşte „inteligenţa economică” (economic intelligentsia) 
ei n-au reuşit să se plaseze decât cu 6,5% faţă de 71,7%, 
proporţia ungurească.! 

Contele Apponyi, candid, afirmă că acest rezultat nu se 
datoreşte unei „represiuni artificiale” din partea ungurilor, ci 
unei deficienţe rasiale. Or, fostul satrap al învăţământului 
unguresc omite cu bună ştiinţă să spună cititorului anglo- 
saxon că în întreaga Austro-Ungarie existau 105 şcoli 
industriale  ungureşti, faţă de nici o singură şcoală 
românească de acest fel şi 65 şcoli comerciale ungureşti — 
dintre care 17 numai în Ungaria — față de o singură şcoală de 
acest gen pentru cei 3.000.000 români transilvăneni! 

Sub români, situaţia învăţământului superior a fost 
următoarea: în epoca imediat următoare Unirii Transilvaniei 
cu România, românii din Transilvania aveau 127 de şcoli 
secundare (faţă de 196 numărul şcolilor ungureşti dinainte de 
1918) şi ungurii aveau 170 de şcoli secundare (faţă de cele 
18 şcoli româneşti dinaintea războiului mondial). 

Sub unguri, românii au avut numai 5 licee, dintre care 
patru complete, iar unul având numai patru clase inferioare.? 
Cele patru licee complete se aflau la Blaj, Braşov, Năsăud şi 
Beiuş. În 1889 guvernarea maghiară a socotit că numărul de 
patru licee este excesiv pentru cele trei milioane de români 
transilvăneni şi au hotărât introducerea limbii maghiare ca 
limbă de predare în cursul superior al liceului din Beiuş, 
înfiinţat în 1868 cu menirea specială de a servi culturii 


1 Count Albert Apponyi..., Justice for Hungary..., p. 18. 


2 |. Bratu, Învăţământul secundar din Ardeal, în Transilvania, Banatul, 
Crişina, Maramureşul, II, p. 1002. 


naţiunii româneşti din Transilvania.! 

Sub români, cei 1.330.030 unguri au avut un număr de 52 
licee complete?! Tradiţionala intoleranţă românească!... 

Dintre aceste şcoli secundare, statul românesc întreținea — 
depăşind din acest punct de vedere obligaţiunile formale 
care-i incumbau în virtutea tratatelor privitoare la minorităţi 
— şapte şcoli şi secţiuni de şcoli superioare în care 
învăţământul se preda în limba ungară, două secţiuni de 
gimnaziu pentru fete şi 2 secţiuni de şcoli superioare de 
comerţ cu aceeaşi limbă de predare. 

Trebuie menţionată, cu acest prilej, legea privitoare la 
învăţământul particular din decembrie 1925, prin care statul 
român făcea o concesie de o importanţă capitală principiilor 
care stăteau la baza organizării învăţământului din Ungaria. 
Statul român de la începutul vieţii sale ca stat independent a 
adoptat principiul şcolilor laice, organizate, plătite şi 
controlate de stat. În Ungaria, principiul dominant în 
învăţământ era acela al priorităţii şcolilor comunale şi 
confesionale. Astfel, înainte de 1867 nu a existat în Ungaria 
nici o şcoală creată şi întreţinută de stat. Abia de la 
inaugurarea sistemului dualist, statul unguresc a început să 
se intereseze de organizarea şcolilor, dar într-o măsură atât 
de mică încât în 1880 existau abia 266 de şcoli de stat faţă de 
1.669 şcoli primare comunale şi 13.772 şcoli confesionale. În 
1918, principiul acesta era încă în vigoare. Statul maghiar 
întreținea un număr de 3.835 şcoli primare comunale faţă de 
12.091 şcoli confesionale. 


1 Şi contele Apponyi avea atâta cinism, încât să acuze poporul român 
din Transilvania de analfabetism. Analizând o statistică întocmită, de 
autorităţile ungare, contele Apponyi ajungea la constatarea că în vremea 
stăpânirii austro-ungare în Transilvania numărul analfabeţilor maghiari era 
de 20,1%, al analfabeţilor de origine germană 2,1%, în timp ce al 
românilor se ridica la 74,6%. De aici, prigonitorul şcolii româneşti din 
Transilvania trăgea concluzia că poporul român este un neam anticultural 
care refuză a se instrui „cu toată truda pe care a depus-o autoritatea 
ungurească de a-l scoate din întunericul analfabetismului în care se 
complace” (Igazságot Magyarországnak, Budapest, Magyar Külügyi Társ, 
1928, p. 16). 

2 A. Caliani, op. cit., p. 172— 177. 


Şi în învăţământul superior întâlnim acelaşi fenomen. În 
aceeaşi epocă, din 185 licee, erau întreţinute de stat doar 50 
şi restul erau licee confesionale. Din 95 şcoli normale, SO erau 
şcoli de stat şi 65 erau şcoli confesionale. 

Pentru a se conforma tradiţiei îndelungate a învăţământului 
şcolar din Ungaria, statul român, prin legea din 1925, a 
derogat de la principiile călăuzitoare în politica şcolară şi a 
permis înfiinţarea de noi şcoli confesionale minoritare, dând 
autorizaţii de funcţionare şi celor vechi.! 

Pentru a avea drept de publicitate, adică pentru ca 
diplomele eliberate de aceste şcoli să aibă o valoare egală cu 
aceea a şcolilor de stat româneşti, şcolile confesionale erau 
supuse — cum era şi firesc — la anumite condiţii privitoare la 
programul învăţământului şi la condiţiile de recrutare a 
corpului profesoral. Printre alte condițiuni privitoare la 
învăţători figura şi aceea că membrii corpului profesoral să 
cunoască şi limba română. Se dădea un termen de cinci ani 
profesorilor şi învăţătorilor pentru realizarea acestui deziderat 
românesc, scutiţi fiind de această obligaţie profesorii trecuţi 
de 55 ani şi cei având 30 de ani de serviciu.? Nimic mai logic 
întrucât corpul profesoral minoritar se integra, prin dreptul de 
publicitate pe care-l căpătau şcolile lor, corpului profesoral 
românesc. 

Nu trebuie să uităm că legea Apponyi cerea nu numai ca 
profesorii să cunoască limba maghiară, dar chiar şi elevii 
şcolilor primare să cunoască limba guvernanţilor la absolvirea 
a patru clase primare. 

Ungurii au denunţat legea românească ca pe o acţiune 
intolerabilă a guvernului român şi au dat fuga la Liga 
Naţiunilor, unde luaseră obiceiul a adresa toate plângerile 
împotriva României. 

Plângerile ungurilor au ajuns în discuţia „Comitetului Celor 
Trei” de pe lângă Liga Naţiunilor. După o cercetare 
amănunţită a întregii chestiuni, Comitetul a respins 
acuzaţiunile ce se aduceau României, prin decizia din 18 
martie 1926 publicată în Monitorul Oficial al Societăţii 


1 Silviu Dragomir, op. cit., p. 170-171. 
2 Ibid., p. 171. 


Naţiunilor din acel an.! 

Lordul Cecil, în calitate de preşedinte al Comitetului, a ţinut 
să înfiereze exageratele acuzaţii ungureşti, în următorii 
termeni: 

„Membrii Comitetului ţin să sublinieze cât este de 
important ca plângerile formulate înaintea Societăţii 
Naţiunilor să fie redactate cu maximum de îngrijire, pentru ca 
Societatea să nu fie sesizată de fapte inexacte.? 

Adresându-se apoi guvernului român, „Comitetul Celor 
Trei” îl felicita pentru atitudinea cu adevărat europeană pe 
care românii au adoptat-o în chestiunea minorităţilor din 
Transilvania. Cităm textual din nota adresată României: „Intr- 
o chestiune foarte dificilă, guvernul român a manifestat 
dorinţa cea mai sinceră, cea mai lăudabilă de a satisface 
Justiţia şi Umanitatea”.? 

Lecţia usturătoare pe care şoviniştii unguri au primit-o din 
partea Ligii Naţiunilor nu i-a împiedicat însă pe unguri să 
continue a defăima România şi după hotărârea „Comitetului 
Celor Trei”, denunţând mereu „intoleranţa românească” în 
chestiunea şcolilor din Transilvania. Principiile exprimate de 
Hitler în Mein Kampf cu privire la perseverenţa diabolică a 
Propagandei chiar în chestiunile nedrepte găsise în Ungaria 
cel mai bun teren de cultură!... 

Ar fi de dorit ca din experienţele trecutului, atât ungurii cât 
şi străinii, care aşa de uşor au căzut în cursa pe care le-au 
întins-o propagandiştii maghiarismului şovin, să-şi făurească 
îndreptar pentru viitor, primii renunțând la sistemul defăimării 
cu orice preţ, iar cei din urmă, cercetând înainte de a 
acuza!... 


O nedreptate care continuă... 


Am ajuns la sfârşitul expunerilor noastre şi în loc să 
terminăm lucrarea cu un capitol final, încheind o istorie dintre 
cele mai tragice din câte a cunoscut vreodată continentul 


1 Société des Nations, «Journal Officiel», 1926, p. 741-742. 
2 Ibid. 
3 /bid.; vezi şi Silviu Dragomir, op. cit., p. 177. 


european, suntem nevoiţi să consacrăm finalul cărţii 
capitolului inaugural al unei noi perioade de nedreptăţi, de 
tragism şi de nonsens istoric, geografic şi politic. 

Injustiţia din provincia românească a Transilvaniei continuă 
doar după o pauză de două decenii, în care timp Transilvania 
a cunoscut fiorii unei renaşteri naţionale care au dat impuls 
de viaţă nouă acestui ţinut, pe care cu drept cuvânt, d-l 
Constantin |. C. Brătianu l-a numit „inima românismului”. 

„Regatul, spunea într-adevăr leaderul liberal, reprezintă 
creierul naţiei române şi Transilvania — inima ei”. 

Nedreptatea s-a consumat vertiginos. Trupul Transilvaniei a 
fost spintecat în două. Nici un chirurg din lume n-ar fi putut 
proceda la o asemenea operaţie, demnă cel mult de mâna 
brutală a unui măcelar. 

Nordul Ardealului a fost separat de sudul provinciei. 
Această separațiune este un nonsens istoric, geografic, 
economic, etnic, etic, o absurditate, o amenințare pentru 
pacea Europei. 

Cele mai elementare noţiuni de bun simţ şi de echitate au 
fost călcate în picioare prin sfărâmarea unităţii Transilvaniei. 
Din timpuri imemoriale, Transilvania a reprezentat o unitate 
indisolubil. Istoria ei a cunoscut vicisitudini al căror tragism l- 
am expus în lucrarea de faţă. Independentă, autonomă sau 
supusă, integrată fără voie în monarhia habsburgică sau 
anexată cu violenţa ţărilor Coroanei ungare, Transilvania a 
băut din plin cupa amărăciunii, dar n-a cunoscut niciodată 
tragismul împărțirii, al separațiunii, al vieţii despărțite prin 
granițe fictive, arbitrare, ilogice... imposibile. 

Până şi  revizioniştii cei mai cutezători, cu lordul 
Rothermere în frunte, n-au avut curajul să preconizeze 
fărâmițarea unităţii transilvănene. 

Regiunile transilvănene a căror dezmembrare o cereau 
adepţii lordului Rothermere nu depăşesc decât pe o porţiune 
de câteva zeci de km, zona frontierei apusene a Transilvaniei 
fixată la Trianon. Cei mai pasionaţi dintre susţinătorii din 
străinătate ai principiilor revizioniste ungare au ţinut să 
afirme sus şi tare că ei nu reclamă alipirea Transilvaniei la 
Ungaria şi nici nu doresc trunchierea provinciei, arătând că ei 


cer numai cedarea către Ungaria a oraşelor de la frontiera de 
vest, pe care propaganda maghiară, în disprețul celor mai 
evidente realităţi istorice, geografice, etnice şi economice, 
continua să le prezinte drept citadele ale maghiarismului 
integral. 

Nici unul dintre propagandiştii din străinătate sau din 
susţinătorii cauzei maghiare nu s-au încumetat în intervalul 
celor 20 de ani de revizionism furibund să formuleze măcar 
pretenţiuni, a căror limită să fie masivul Carpatic. Cei mai 
ortodocşi dintre filomaghiari se opreau la regiunile de la 
frontiera apuseană a Transilvaniei. 

In epoca care a urmat imediat războiului, ungurii nici n-au 
îndrăznit să formuleze în Occident pretenţiuni teritoriale. Prea 
vie era în mintea contemporanilor imaginea haoticei stări de 
lucruri din fosta monarhie austro-ungară, imputabilă întrutotul 
manoperelor castei guvernanţilor unguri de la Budapesta, 
pentru ca ungurii să aibă curajul de a preconiza revenirea la 
statu-quo ante. 

Ungurii au fost abili. La început, ei s-au arătat respectuoşi 
până la exces faţă de înfăptuirile de la Trianon. Era vorba de 
menajat  susceptibilitatea Aliaților, geloşi de realizările 
Conferinţei de Pace de la Versailles. 

lată de pildă ce spune deputatul francez Tisseyre, ale cărui 
simţăminte filomaghiare le-am relatat în cursul acestei 
lucrări. „Ungurii, zice el, nu cer revizuirea tratatului de la 
Trianon. Ei cer aplicarea tratatului în spiritul său cel mai larg. 
Ei cer ca ungurii răspândiţi în Transilvania să poată vorbi liber 
limba lor, să poată practica cultul lor şi să rămână unguri”.! 

Acesta a fost începutul. Aşa s-a insinuat propaganda 
maghiară în opinia publică din Occident şi mai ales în 
cercurile politice şi gazetăreşti din ţările aliate. Alegaţiunile 
propagandei erau, însă, complet false. Chiar din ziua în care 
Ungaria a ratificat Tratatul de la Trianon, ea şi-a manifestat 
intenţiile ei revizioniste. Deputaţii, după ce-au votat 
ratificarea, au jurat în mod solemn să înfăptuiască reînvierea 
Ungariei milenare, recte a Ungariei care a durat exact cinci 
decenii, de la 1867 până la 1918. 


1 Tisseyre, Charles, op. cit., p. 55. 


_ „Cred, au jurat reprezentanţii poporului maghiar din 1920 
În Dumnezeu. Cred în patrie. CRED ÎN REÎNVIEREA UNGARIEI 
MILENARE”. 

Puţină vreme după aceea, crezul revizionist a răsunat cu 
mai mare putere încă pe malurile Dunării, la Budapesta. La 
inaugurarea, în 1921, a statuilor din centrul Budapestei, 
reprezentând provinciile dezlipite de monarhia dualistă, 
episcopul catolic Ştefan Zadraveţ, în mijlocul unui entuziasm 
pe care ziarele epocii l-au calificat drept „irezistibil”, s-a 
adresat mulţimii cu vorbele: 

„Locul acestor monumente este şi va fi cuptorul urii şi al 
răzbunării care se apropie cu paşi gigantici” şi perorând, el şi- 
a terminat cuvântarea cu strigătul ameninţător: „CU ORICE 
MIJLOACE, TREBUIE SĂ NE REUNIM!”.! 

Acesta era mai mult decât revizionism, era o directă 
ameninţare cu războiul în clipa în care popoarele sărbătoreau 
pacea. Pentru a caracteriza însă şi mai bine tradiționala 
metodă ungurească de inducere în eroare a opiniei publice 
străine, trebuie să subliniem candida remarcă făcută de 
contele Ştefan Bethlen, cu câţiva ani înaintea izbucnirii celui 
de-al doilea război mondial din 1939, cu privire la bunele 
intenţii maghiare: „Contele Apponyi — spunea Bethlen — n-a 
rostit niciodată cuvântul revizionism la Liga Naţiunilor, iar 
Liga Revizionistă ungară s-a înfiinţat numai după ce presa 
londoneză a lordului Rothermere a lansat lozinca revizuirii 
tratatului de la Trianon”. Candoare sau cinism?! Prea mare 
trebuie să fie disprețul ungurilor pentru inteligenţa tuturor 
popoarelor europene, dacă pot crede o clipa măcar că 
reprezentanţii acestor naţiuni, reuniți pentru a-l asculta pe 
contele Albert Apponyi, n-au înţeles din cuvântările bătrânului 
om politic ungur, chiar în lipsa cuvântului de revizionism, care 
erau veritabilele intenţii ale ungurilor cu privire la teritoriile 
pe care le pierduseră în războiul mondial!... 

Dar, dacă începuturile propagandei revizioniste maghiare 
au fost modeste, treptat, treptat, maghiarii şi-au modificat 
tactica, atacând direct chestiunea revendicărilor teritoriale. Ei 
au lansat de la început, un balon de încercare, reclamând 


1 Vezi şi A. Gociman, op. cit., p. 164. 


doar  „Uşoare modificări de delimitarea frontierelor”, 
interpretând pro causa o declaraţiune cu totul străină de o 
nouă rectificare a frontierelor, făcută de preşedintele 
Millerand după votarea Tratatului de la Trianon şi în urmă 
reclamând şi oraşele „pur maghiare de la graniţa de vest a 
Transilvaniei”. 

Ceea ce li s-a atribuit ungurilor la Viena la 30 august 1940 
depăşeşte nu numai revendicările formulate timp de două 
decenii dar chiar şi cele mai optimiste visuri ale celor mai 
exaltaţi dintre revizioniştii de la Budapesta. 


Diktatul de la Viena 


În urma „arbitrajului” — dictat de la Viena — s-au desprins 
din trupul Transilvaniei 52.243 kmp., cu o populaţie 
românească de 1.304.894 suflete (50,1% din total), faţă de 
numai 480.000 unguri şi tot atâţia secui (total 968.371). 

După statistica ungurească din toamna anului 1940, citată 
de d-l Sabin Manuilă!, românii reprezentau 48,7% din numărul 
total al locuitorilor Transilvaniei cedate. 

Opt judeţe, din cele 23 câte număra Transilvania, au fost 
înstrăinate în întregimea lor (Ciuc, Maramureş, Năsăud, 
Odorhei, Satu Mare, Sălaj, Someş şi Trei Scaune). Alte trei 
judeţe, Bihor, Cluj şi Mureş, au fost spintecate în două, 
creându-se hotar artificial în inima însăşi a românismului 
ardelean. 

Dacă se exclude enclava secuiască, românii formează în 
teritoriul cedat Ungariei, în districtele Maramureş, Satu Mare, 
Sălaj, Cluj, Someş şi Năsăud un procent care atinge până la 
70% din întreaga populaţie cedată. 

Aşa-numitul „arbitraj” de la Viena nu este motivat, aşa ca 
numai prin deducție putem stabili consideraţiunile care au 
determinat crearea actualei configurații a Transilvaniei. 
Conturul noii frontiere dintre România şi Ungaria ne permite 
să bănuim raţionamentul „arbitrilor”. Ei au luat, desigur, 
drept criteriu de bază încorporarea regiunii secuieşti la 
Ungaria. Or, aceasta este un nonsens. Cele trei judeţe 


1 „Universul”, 1 ian. 1941. 


secuieşti, Ciuc, Odorhei, Trei Scaune sunt înconjurate de un 
vast ocean românesc, din care ele răsar doar ca o mică 
insulă. 

Arbitrii au ţinut cu orice preţ să încorporeze pe secui la 
masa ungurească.! Or, cum teritoriul locuit de ei se găseşte 
tocmai la marginea de răsărit a provinciei Transilvaniei, cei 
doi judecători improvizaţi ai destinelor româneşti au găsit cu 
cale să atribuie Ungariei un imens teritoriu care leagă Ungaria 
de insula secuiască, teritoriu în care românii se plasează în 
majoritate zdrobitoare. 

Nimic mai ilogic, mai nenatural şi mai inechitabil. Secuii au 
fost colonizați în Transilvania locuită de români. Dacă ungurii 
îi reclamau ca pe nişte elemente absolut indispensabile 
prosperității naţiei maghiare, liberi erau să-i readucă pe 
teritoriul lor naţional. Secuii au luat de altfel de multe ori 
drumul străinătăţii din cauza grelelor condiţii de viaţă care le- 
au fost create de nemeşii unguri. 

JOszef Venczel? ne arată că numai între anii 1901 — 1913, 
13.652 secui au emigrat şi anume: 6.753 în America şi — fapt 
extrem de interesant — 8.599 în România. 

Precedentul era deci creat. 

înglobarea secuilor cu teritoriu cu tot este însă un nonsens. 
Pe teritoriul ocupat de ei în estul Transilvaniei, secuii nu erau 
la ei acasă, ci pe un teritoriu străin, pe care ei figurau doar ca 
nişte colonişti. Or, colonizarea pe pământul Europei n-a 
îndreptăţit niciodată revendicarea teritoriilor colonizate. Şi 
apoi, cu ce drept pot revendica ungurii un teritoriu secuiesc, 
adică un teritoriu ocupat de un neam străin de fiinţa lor 
naţională? 

Aparent, azi secuii pot fi confundați cu ungurii propriu-zişi. 


1 Cunoscutul profesor universitar şi diplomat american Phillip E. 
Musely, aprecia astfel în octombrie 1940, odiosul Diktat de la Viena: 
„România s-a văzut în trista situaţie de a fi nevoită, să treacă 1.154.000 
de români în stăpânirea ungurească, pentru ca Ungaria să poată recăpăta 
367.864 de maghiari din cele 3 judeţe secuieşti (recensământul din 1910) 
şi să-i unească cu Pusta maghiară, cea la o mare distanţă spre vest” 
(„Foreign Affaires”, New York, octombrie 1940). 

2 J6szef Venczel, Die Zukunft der Szekler, în „Ungarn”. Caietul din 
luna mai 1943. 


Am văzut însă în dezvoltările anterioare cât de fundamental 
deosebiți sunt ei de unguri. In vechime, secuii s-au dovedit a 
fi fost cei mai înverşunaţi adversari ai maghiarilor. 

„Duşmănia constantă a secuilor împotriva, lui Báthory, ne 
spune A. de Bertha în lucrarea sa Ungurii şi Românii (apărută 
la Paris în 1899), a degenerat de multe ori în revolte 
sângeroase, înăbuşite cu străşnicie”! şi în continuare, acelaşi 
scriitor adaugă: ...loan Sigismund de Zâpolya a fost acela 
care i-a despuiat pe secui de libertăţile lor, după cum Bâthory 
i-a înşelat cu tot felul de promisiuni”.? 

Cserei, cronicarul secuilor din secolul al XVII-lea, este mai 
categoric încă decât Bertha, în exprimarea simţămintelor 
duşmănoase pe care secuii le-au nutrit dintotdeauna faţă de 
unguri. 

„Nenorocirea Transilvaniei, spune el, din tara ungurească şi 
de la unguri s-a tras întotdeauna. Aşa am pierdut şi ţara şi 
libertatea”. 

Şi, adresându-se în urmă Transilvaniei, pe care în 1940 
Ciano şi Ribbentrop au ciuntit-o pentru a înlesni — ce crudă 
ironie — unirea secuilor cu ungurii, Cserei exclama: „Fie-ți de 
învățătură de acum înainte, o Transilvania, iubita mea patrie! 


1 A. de Bertha, Magyars et Roumains devant l'histoire, Paris, 1899, p. 
198. 
2 Ibid., p. 199 


3 Nagyajtai Cserei, Mihâly, op. cit., p. 1. Profesorul universitar de la 
Budapesta, Emeric Lukinich, în cadrul unui congres istoric de la Varşovia, 
în 1933, recunoştea următoarele: „Pentru cea mai mare parte a 
transilvănenilor, Ungaria era încă o ţară străină de care trebuia să se 
apere ca de orice altceva... După Mihály Cserei, conservator şi 
transilvănean intransigent — de la Ungaria şi de la unguri a venit 
întotdeauna primejdia pentru Transilvania... Niciodată, pentru a-şi 
conduce propriile afaceri, Transilvania n-a vrut să găsească printre fiii săi 
persoane capabile; întotdeauna ea a admirat pe fiii cu înfăţişarea lui lanoş 
ai Ungariei, i-a adoptat, i-a crescut, i-a îmbogăţit şi a făcut din ei stăpâni; 
biata noastră patrie şi noi toţi mai simţim încă în gură amărăciunea; astfel 
am pierdut noi şi ţara şi libertatea” (Cf. Emeric Lukinich, Les idées 
politiques dirigeantes de la Principauté de Transylvanie de 1511 à 1690, 
în «Bulletin d'Information des sciences historiques en Europe Orientale», 
tome V, Varsovie, 1933, p. 9; I. Lupaş, Lecturi din izvoarele istoriei 
române, Cluj, 1928, p. 202-203) 


Cu ungurii să nu te întovărăşeşti ca să nu suferi înfricoşător, 
precum suferi acum!” 

Dacă, faţă de toate aceste dovezi categorice mai este 
necesar a mai dovedi sentimentele ostile care i-au animat 
dintotdeauna pe secui faţă de unguri, cităm din istoria 
Transilvaniei o împrejurare întru totul concludentă. Când, la 
începutul secolului al XVII-lea, domnul român Mihai Viteazul a 
intrat în Transilvania, secuii s-au alăturat lui pentru a lupta 
împotriva ungurilor. Secuii au preferat deci în trecut 
suveranitatea şi guvernarea românească asprei dominaţii 
maghiare.? 


1 /bid., p. 358. Exprimându-şi dezamăgirea faţă de trecerea 
Transilvaniei sub stăpânirea Habsburgilor, Cserei nota: „Învață, 
Transilvanie, învaţă, nu te mai însoţi cu Ungaria, pentru că păsatul 
unguresc adeseori ţi-a ars gura şi totuşi nu ai ştiut trage învăţătură” (Vezi 
şi |. Lupaş, Sfârşitul suzeranității otomane în Transilvania, în „Analele 
Academiei Române. Memoriile Secţiunii istorice”, seria a Ill-a, tom. XXV, 
19-12 — 1943. p. 809). 

2 Vezi |. Lupaş, /storia unirii românilor, Bucureşti, 1937, p. 132 şi urm. 

Cronicarul secui Nagy Szabó Ferenc, care a trăit la sfârşitul secolului 
al XVI-lea, începutul secolului al XVII-lea, martor ocular deci al 
evenimentelor din timpul domniei lui Mihai Vodă Viteazul arăta în cronica 
sa că iobagii secui au răspuns chemării voievodului muntean şi au 
participat, aşa cum se ştie — sub conducerea lui Albert Király —, la bătălia 
de la Călugăreni şi ulterior, la alungarea otomanilor la sudul Dunării. 

Intorşi acasă, ei au fost însă aspru pedepsiţi de către nobilime şi 
readuşi în starea de iobăgie, decretată la 1562 de către marea nobilime 
maghiară. Profitând şi de plecarea la Praga a lui Sigismund Bâthory, nobilii 
— arătă cronicarul secui Nagy Szabó Ferenc — „au ţinut sfat între ei; au 
ridicat oaste şi toată oastea din curte în fiecare cetate de scaun, au ridicat 
călăreţi, pedestraşi şi au scos durde, tunuri; acestea însă atât de tainic 
faţă de nevolnicii aceia de secui, încât în veci n-ar fi putut prinde aceia de 
veste că oastea era contra lor, că nemeşii pe ei vor să-i reducă la iobăgie. 
Eu nici c-am auzit să se fi adunat în vreun scaun secuii aceia, în propria lor 
apărare. 

De aceia apoi, precum au fost hotărât în taină între ei, fruntaşii secui 
s-au năpustit asupra lor toţi odată — în aceeaşi zi în toate scaunele — şi 
au fost înregistrat ei, cine pe cine să prindă în fiecare scaun; şi, căzând ei 
aşa, către seară asupra lor, i-au surprins în pat pe cei ce i-au fost scris. 
Aşa au făcut în fiecare scaun. Pe cei pe care i-au putut prinde i-au târât 
apoi legaţi în cetăţile de scaun şi acolo au fost ucişi în număr mare bieţii 
nevinovaţi, care spânzurați, care traşi în ţeapă, care schingiuiţi şi daţi 
pieirii altminteri, ciumpăviţi de nas, de urechi, care, iarăşi, ciomăgiţi într- 


Or, de dragul unor colonişti a căror singură legătură cu 
maghiarii este aceea de a vorbi aceeaşi limbă cu ei, nu se 
sacrifică o populaţie băştinaşă de 1.300.000 locuitori care are 
rădăcini atât de puternice în pământul ce i-a fost răpit 
României. 

Şi aici e vorba doar de români de baştină, nu de colonişti 
deznaţionalizaţi în cursul multor secole de dominaţiune 
tiranică. 
atâta, încât au murit. 

Ca şi în alte cetăţi de scaun, fruntașii secui din scaunul Mureş au 
adunat oaste şi aici, în Târgu Mureş şi au scos în piaţă multe arme de foc. 
Într-o seară, pe la asfinţit, am văzut că şi călăreţii se pregătesc, dar 
nimeni nu ştia, în afară de ei, unde merg. Am văzut, doar că au plecat în 
toate părţile. Şi au mers dară în scaunul Mureş şi — precum, am scris şi 
mai sus — au înhăţat capii secuilor pe care i-a fost slobozit mai demult 
Sigismund Bâthory. Pe care i-au găsit peste noapte în pat, aşa i-au luat în 
casele lor, de lângă neveste. Spre dimineaţă dar, ostaşii au revenit şi aşa 
i-au adus, bieţii de ei, ca pe cine ştie ce răufăcători. Deloc n-au tărăgănat, 
ci chiar a doua zi au pus să se cioplească mulţime de ţepi din pădurea 
oraşului şi ţepile s-au cărat la spânzurătoare. Acolo i-au târât şi pe secui şi 
pe mulţi din ei, sărmanii, i-au tras în ţeapă, pe mulţi i-au spânzurat. Spre 
seară, din nou au trimis şi au adus, în acelaşi fel, alţii. Până în cealaltă 
dimineaţă au răpit şi adus alţi robi secui, pe care i-au măcelărit tot aşa, 
sub spânzurătoare. 

L-au adus şi pe unul, Károly András — acesta le-a fost căpetenie; pe el 
l-au târât legat de coada unui cal şi l-au tras în ţeapă cu capul în jos, 
sărmanul, şi cu picioarele în sus, către cer — aşa l-au batjocorit pe 
nevinovat. Din nou au spânzurat, sumedenie; zile-n şir, tot aşa au stat 
lucrurile. Odată şi-odată li s-a făcut lehamite de ucideri; le-au lăsat baltă, 
dar s-au apucat să le reteze nasurile, urechile, dar şi aceasta cu atâta 
sălbăticie, încât nasul îl retezau cu buze cu tot, de le rămâneau, 
sărmanilor, doar dinţii şi aşa au şi murit mulţi, din asta; şi pe cei cărora le 
retezau urechile îi jupuiau până spre gât. La asemenea sălbăticii s-au 
dedat cu ei. Până la urmă, au dat-o încolo şi pe asta şi au poruncit să fie 
doar snopiţi; şi au pus să se facă o spată de lemn atât de mare, încât era 
de speriat, însă i-au cioplit tăiş şi muchie; cu aceasta, trăgeau nouă 
lovituri cu latul, dar ultima o trăgeau peste fund, cu tăişul palei, care — 
am văzut — cădea atât de greu, încât oasele şezutului se făceau mici 
fărâme din asta. S-a vorbit că mulţi nenorociţi au murit şi din asta. S-au 
purtat atunci tare urât cu bieţii secui eliberaţi, care au fost mers cu 
Sigismund Báthory în Ţara Românească. Treaba aceasta a fost în 1596. 
Acestea, cu ochii mei le-am văzut. (Marosvásárhelyi Nagy Szabó 
memoriăâlejă / Memorialul lui Nagy Szabó Ferenc din Târgu Mureş, în Mikó 
Imre: „Erdélyi történelmi adatok”/Date istorice transilvănene/, vol. |, Cluj, 


Dacă sistemul aplicat în 1940 s-ar generaliza, ar trebui 
schimbată pur şi simplu întreaga hartă a Europei, creându-se 
situaţiuni inextricabile, un veritabil Babel în care războaiele 
nu s-ar mai termina niciodată. 

Imperialismul maghiar, cu inevitabilul său  corolar, 
revendicarea teritoriilor reunite, în urma prăbuşirii monarhiei 
austro-ungare, la aşa-numitele „state succesorale”, România, 
lugoslavia şi Cehoslovacia, a fost privit cu simpatie de Italia 


1855, p. 45-47; vezi şi Baranyai Decsi János, Istoria ungară, în Monumenta 
Hungariae Historica Scriptores, XVIII, 1866, p. 246-247). 

Pe bună dreptate, cronicarul secui se întreba cu amărăciune „ce-au 
câştigat nemeşii unguri cu aceea că pe secuii care au fost mers pentru 
slobozenie cu Sigismund Bâthory asupra turcului, în Ţara Românească, şi 
venind acasă de acolo i-au măcelărit acasă şi i-au făcut iarăşi iobagi? Nici 
păgânii n-ar fi săvârşit una ca asta, din contra, le-ar fi fost milă de ei de-ar 
fi văzut-o” (Marosvâsârhelyi Nagy Szab6 memoriâlejă, în /oc. cit., p. 53). 

În 1599, când se pregătea să treacă la înfăptuirea unirii ţărilor 
române, Mihai Viteazul „le-a trimis în mare taină răvaş şi secuilor — 
acelora care fuseseră repuşi în iobăgie, cu mare vărsare de sânge, în anul 
1596”, „şi — menţiona acelaşi cronicar, Nagy Szabó Ferenc, — s-a legat 
să le dea acelora, dar şi celorlalţi, slobozenie. Văzând răvaşul voievodului, 
pe dată secuii au început să se pregătească” (/bid., p. 52). Pentru ajutorul 
primit, după intrarea sa triumfală în Alba lulia, Mihai Viteazul a confirmat 
secuilor oficial eliberarea lor din iobăgie şi a impus dietei nobiliare, 
întrunită la 20 — 28 noiembrie 1599, să recunoască vechile lor drepturi şi 
libertăţi (|. Lupaş, Documente istorice transilvănene, vol. |, 1599 — 1699, 
Cluj, 1940, p. 3-7). 

După înfrângerea lui Mihai Vodă Viteazul la Mirăslău, nobilii unguri s- 
au răzbunat din nou sângeros asupra iobagilor secui. „Sus, pe un deal 
înalt, — relata acelaşi cronicar secui — stătea secuimea fugită — o ceată 
mare de oameni, cică erau optsprezece sute, dar eu nu i-am văzut — pe 
care-i chemau jos de-acolo, să se predea, însă ei au spus că nu coboară, 
fiindcă se tem că-i taie; şi, dacă tot trebuie să moară, mai bine mor cu 
arma-n mână. Auzind aşa, nemeşimea l-a trimis acolo pe Dacz6 János şi el 
s-a legat cu jurământ faţă de ei; însă aveau să vadă ei ce fel a fost 
jurământul, iar sărmanii aceia au coborât cu încredere şi, cu tot 
jurământul, nemeşimea s-a năpustit asupra lor fără să-i pese de 
nevinovaţi şi, împresurându-i, i-a tăiat pe toţi, bieţii de ei, cu răcnete 
asurzitoare, într-atâta încât mormanul de trupuri a fost cât un deal. Cică a 
curs pârâu sângele de sub trupuri. 

Aşa a răzbunat nemeşimea plecarea secuimii la Sibiu, lângă Mihai 
Vodă şi aşa i-a redus-o iarăşi la iobăgie, precum i-a fost măcelărit şi în 
anul 1596, când cu plecarea lor în Ţara Românească” (Marosvăsărhelyi 
Nagy Szabó memoriălejă, în loc. cit., p. 56-57). 


fascistă şi de Germania hitleristă care, încurajând pretenţiile 
teritoriale ungureşti, îşi creau astfel platforma propriilor lor 
revendicări. Dacă pentru  fascişti şi nazişti susţinerea 
aspirațiilor imperialiste maghiare avea un caracter pur politic, 
pentru maghiari dorinţa de a stăpâni un teritoriu cât mai vast 
avea cauze cu mult mai profunde. Puţini la număr, ungurii 
căutau ca prin înglobarea a câtorva milioane de nemaghiari la 
maghiarism să poată remedia pericolul care ameninţă neamul 
lor. 

„Cauza ultimă a naţionalismului şi chiar a imperialismului 
naţional unguresc, scrie Ludwig Spohr în lucrarea sa 
intitulată:  „Temeiurile, spirituale ale naționalismului în 
Ungaria” (Berlin, 1936) este coşmarul numărului. Teama de a 
pierde substanţa poporului, care se ştie puţin la număr şi aflat 
în descreştere, continuă Spohr, a îndemnat la imperialismul 
naţional sub forma maghiarizării”.! 


1 Obsesia numărului şi visurile imperialiste sunt redate sugestiv şi de 
către Nândor Urmanczy, fratele organizatorului de la Beliş, din noiembrie 
1918: 

„15 milioane de maghiari trăiesc în lume, scria Nândor Urmanczy în 
1932. După toate probabilitățile numărul lor este cu mult mai mare. Dar, 
până când vom putea completa datele de care dispunem, trebuie să ne 
mulţumim chiar şi cu această cifră... Ea reprezintă abia jumătate din cei 
30 milioane de maghiari ai lui Eugen Râkosi. Dar nu face nimic: vom avea 
noi şi cealaltă jumătate!” 

„Dacă Habsburgii ar fi fost maghiari, ei ar fi avut reşedinţa 
permanentă la Buda, ar fi apărat interesele ungare şi națiunea noastră ar 
fi numărat astăzi 30 de milioane de cetăţeni. Nemaghiarii, care s-au 
stabilit (1?) de-a lungul secolelor în ţara noastră ar fi fost asimilați şi limba 
ungară ar fi fost astăzi limba internaţională de conversaţie în Orient şi în 
Balcani”. 

„Noi avem 8 milioane de unguri în Ungaria mutilată, 3 milioane şi 
jumătate (?!) sub dominație valahă, sârbă şi cehă, şi încă o dată 3 
milioane şi jumătate (?!) în America, Africa, Asia etc.” 

„Datoria noastră este să luptăm pentru unirea tuturor maghiarilor. 
Trebuie să strângem 15 milioane într-un singur popor”. 

„In primul rând, trebuie să eliberăm pentru fraţii noştri teritorii 
provizoriu ocupate”. 

„Apoi, trebuie să ne debarasăm de paraziți! Să fie exterminați ticăloşii 
de pe pământul nostru maghiar! În locul acestor oameni fără credinţă şi 
fără recunoştinţă, al acestor duşmani, să revină în patrie fraţii noştri, 
obligaţi astăzi să trăiască în străinătate: în America, în Asia, în insule şi 


Din studiul d-lui Anton Reithinger Le visage éonomique de 
l'Europe rezultă într-adevăr că, urmând curba normal 
previzibilă a sporului natural, populaţia Ungariei va înregistra 
în 1960 un spor de 15,4% faţă de populaţia din 1930, 
densitatea crescând de la 93,4 locuitori pe kmp. la 107,7. In 
acest timp, România va înregistra un spor de 32,2%, iar 
densitatea populaţiei va creşte la 80,9 locuitori pe kmp., faţă 
de 61,2 în 1930. 

Pericolul pentru naţia ungară nu constă deci în penuria de 
teritorii, ci în presiunea demografică scăzută a poporului 
unguresc. Cele 8 milioane unguri nu suprapopulează teritoriul 
lor naţional. Cadenţa sporului de populaţie, după cum am 
văzut, este departe de a prezenta pentru Ungaria aceleaşi 
obsedante probleme care frământă pe conducătorii ţărilor 
prea prolifice. În Ungaria propriu-zisă, în Ungaria de la 
Trianon, este destul loc pentru sporul normal de populaţie şi 
când spunem destul loc, înţelegem destul teritoriu pentru a 
hrăni şi a da posibilitate populaţiei de a prospera şi a 
progresa din punct de vedere economic şi cultural. 

Soluţia problemei nu este deci o soluţie de ordin teritorial, 
ci una pur demografică, care poate fi lesne realizată prin 
readucerea pe teritoriul naţional unguresc a consângenilor lor 
şi a neamurilor înrudite (secui, de pildă) care trăiesc în 
diferite regiuni ale Europei Centrale, inclusiv Transilvania. 
Această soluţie s-ar încadra, bineînţeles, într-un schimb de 
populaţii pe scară întinsă. 

Ar fi desigur soluţia ideală pentru risipirea acelui „coşmar al 
numărului”, de care vorbea Spohr. Este mai presus de orice 
îndoială însă că românii nu vor căuta să impună această 
soluţie, cunoscută fiind tradiționala lor politică tolerantă faţă 


păduri seculare”. 

„Toţi să revină în Ungaria reconstituită, care le va oferi o pâine mai 
bună, un cer mai frumos, — pentru că aceasta va fi patria lor!” 

„Nu este aceasta o utopie! Cei 15 milioane de unguri vor fi mâine 
reuniți. Ei vor pune temelia marelui imperiu maghiar, asemănător aceluia 
al lui Ludovic cel Mare şi al regelui Mathias” („Pesti Hirlap”, 23 noiembrie 
1932). 

2 Anton Reithinger, Das wirtschaftliche Geschichte Europas, 
Stuttgart-Berlin, 1936, p. 19. 


de minoritățile conlocuitoare, care sperăm că se va exercita 
şi în viitor ca şi în trecut. 

Mai rămâne un singur aspect al problemei. Ungaria de 
după Trianon este un stat mic. Or, cu gândul că acest stat va 
rămâne astfel, nu se puteau împăca conducătorii de după 
război ai Ungariei. Într-o lume de mult apusă, o mână de 
oameni a putut stăpâni prin teroare masa enormă a 
naționalităților din regatul Sfintei Coroane ungare şi astfel 
Ungaria a trăit sub mirajul unui vast teritoriu şi al unei mase 
enorme, aparent uniformă, realizată nu prin unire, ci prin 
desființare. Târziu de tot a venit deşteptarea din mirificul vis. 
Ungurii s-au văzut reduşi la hotarele naturale ale etnicităţii 
lor. Neîmpăcaţi cu această situaţie, ei au pornit acea 
furibundă campanie revizionistă care a permanentizat, în cei 
20 de ani de după război, o stare de nesiguranţă, pregătind 
terenul favorabil unei noi încleştări sângeroase, războiul în 
genere neputând lua naştere decât într-o atmosferă de 
încordare maximă şi de nesiguranţă dusă la extrem. 

Stat mic cu ambiţii nemăsurate, iată formula care s-ar 
potrivi cel mai bine Ungariei de după război! Dacă aceste 
ambiţii s-ar fi manifestat pe terenul spiritualităţii europene 
desigur că nimeni nu ar fi putut reproşa ungurilor disproporţia 
dintre micimea ţării lor şi grandoarea visurilor făurite. Visurile 
grandorii teritoriale, însă, conţin în ele germenele conflictelor 
interminabile şi ale celor mai sângeroase războaie. 

Belgia şi Elveţia sunt state mici, devenite mari prin măreţia 
principiilor spirituale pe care le-au arborat timp îndelungat şi 
care le plasează în fruntea statelor europene ca avanposturi 
înaintate pe linia marilor înfăptuiri de viitor: desfiinţarea 
războaielor şi federalizarea Europei. 

Dar, însuşi şeful revizionismului maghiar, renumitul scriitor 
ungur Francisc Herczeg ridică un imn de slavă ţărilor mici, 
punând faţă în faţă „minuscula republică Atena şi giganticul 
Imperiu Persan, imensul Imperiu Britanic şi mica Portugalie, 
Statele Unite ale Americii şi minuscula Olandă”. 

„Care din două a pătruns cu mai mare energie în istoria 
umanităţii, se întreabă fugosul publicist ungur, minuscula 
Atena sau giganticul Imperiu Persan?” Şi el continuă: „Primii 


mari navigatori, exploratori şi descoperitori n-au fost englezi, 
ci portughezi. Pentru drepturile libertăţii civile şi religioase nu 
au combătut americanii, ci olandezii. Mântuitorul nu s-a 
născut la Canterbury, ci la Bethleem!”! Era de aşteptat ca 
propaganda maghiară să difuzeze în rândurile Axei aceste 
afirmaţii neplăcute pentru americani şi englezi ale d-lui 
Herczeg şi, într-adevăr, le putem citi tale quale, reproduse în 
revista de limbă italiană „Rassegna d'Ungheria” care apare la 
Budapesta (numărul din luna iunie 1943). 

Micul stat unguresc a vrut însă să devină mare nu prin 
valori spirituale, ci prin acaparare de teritorii şi această 
dorinţă i-a fost îndeplinită de cei doi reprezentanţi ai 
fascismului cotropitor, erijaţi în judecători. Mărirea s-a făcut 
însă în disprețul celor mai categorice imperative ale 
etnicităţii. 

Nu vom intra în analiza amănunţită a caracterului etnic al 
fiecăruia din judeţele răpite României şi atribuite Ungariei 
horthyste. 

Este suficient să arătăm numai că prin Diktatul de la Viena 
s-au atribuit ungurilor comune ca Ponoară din jud. Bihor, unde 
din cei 1.108 locuitori numai unul singur era ungur, faţă de 
1.101 români, sau ca Surduc, din acelaşi judeţ, în care din 
830 locuitori, 828 erau români şi nici unul nu era ungur. 

În judeţul Cluj — pe teritoriul atribuit, în 1940, Ungariei — 
se găseau în comunele de la graniţa româno-maghiară 
24.483 locuitori, dintre care 24 070 români şi 393 unguri. 

O asemenea nedreptate nu putea lua naştere decât în 
Europa noii ordini create de Hitler! 

Pentru încorporarea la Ungaria a unei insule de secui (nu 
de unguri) creată artificial, au fost sacrificate la Viena, pe 
altarul maghiarismului, mase compacte de români. 

Arbitrii au decis că România trebuie să evacueze teritoriul, 
atribuit Ungariei prin verdict, în termen de 15 zile. Intinderea 
teritoriului cedat Ungariei era prevăzută pe o hartă care a fost 
înmânată delegaților României în acelaşi timp cu hotărârea 
de arbitraj. Nu există în istorie o delimitare de frontieră mai 
arbitrară şi mai artificială decât aceea conținută în sus- 


1 „Pesti Hirlap”, 4 aprilie 1943. 


mentionata hartă. 

Textul deciziei, aşa-zise arbitrare, este de un laconism care 
îi conferă mai mult caracterul de ultimatum. 

„Traseul liniei de frontieră care desparte România de 
Ungaria, spune art. 1 al verdictului octroaiat la Viena, va 
corespunde acelui indicat pe harta geografică anexată. 
Evacuarea se va face în termen de 15 zile”. 

Magnanimitatea terţetului Hitler — Mussolini — Horthy nu 
cunoştea margini! 

Din orice punct de vedere s-ar analiza verdictul de la Viena 
el este nul ab initio. 

Din punct de vedere juridic verdictul este ca şi inexistent. 

Problema Transilvaniei a fost definitiv soluţionată prin 
Tratatul de la Trianon, tratat care obligă deopotrivă pe români 
ca şi pe unguri. 

În ceea ce priveşte traseul frontierei dintre România şi 
Ungaria, neexistând nici un punct controversat, tratatul nu a 
prevăzut posibilitatea unui arbitraj ulterior pentru rectificarea 
eventuală a frontierei stabilite în 1920. Nu a existat de 
asemenea nici o convenţie ulterioară între Ungaria şi 
România pentru a încredința soluţionarea litigiului ungaro- 
român judecății arbitrilor. 

O notă oficioasă, transmisă de la Viena în ziua de 31 august 
1943, de o agenţie de presă germană, comunica următoarele: 
„Ungaria şi România s-au văzut în necesitatea de a se adresa 
puterilor Axei, rugându-le să rostească o sentinţă de arbitraj”. 

Este cea mai sfruntată sfidare a bunului simt. 

România, care timp de două decenii a protestat pe toate 
căile împotriva tendinţelor revizioniste maghiare, prezentată 
ca „o solicitantă” a ciuntirii propriului ei teritoriu!... Românii 
care timp de secole au luptat pentru eliberarea, lor de sub 
jugul maghiarismului asupritor, rugând dintr-o dată puterile 
Axei să li se răpească 1.300.000 dintre cei mai valoroşi fii ai 
Transilvaniei! 

Într-o Europă din care fascismul şi nazismul eliminaseră 
cele mai elementare noţiuni de bun simţ era posibilă şi 
susţinerea unor asemene inepţii. Hitler continua de altfel să 
aplice Europei sistemul pe care îl brevetase încă din 1938, 


când a realizat „Anschluss”-ul, la rugămintea fierbinte a 
Austriei, şi când la „suplica” lui Hacha a preluat 
„Protectoratul” Republicii Cehoslovace, pe care o ciuntise în 
prealabil, desigur tot în aceeaşi calitate de protector al 
intereselor cehoslovace! 

Arbitrajul de la Viena n-a fost cerut de România, ci a fost 
impus acesteia. Un viciu de bază care schimbă radical natura 
hotărârii care a intervenit la 30 august 1940. 

Dar să admitem, prin absurd, că formalismul juridic nu este 
de esenţa hotărârilor internaţionale. Hotărârii de la Viena îi 
lipseşte însă o condiţie de fond esenţială, fără îndeplinirea 
căreia nici o judecată, de când există judecători pe pământ, 
nu a putut îmbrăca caracterul valabilităţii. Această condiţie 
este dreptul de apărare, sacrul drept de a expune în faţa 
judecătorilor cauza pe care o aperi. Chiar în judecăţile 
despotice, când dreptul de apărare devenise un simulacru, 
vocea apărătorilor răsunând a priori în deşert, încă s-a dat 
părţilor posibilitatea de a expune păsurile lor. Hitler şi 
Mussolini au răpit însă românilor şi acest drept elementar şi, 
cei doi judecători improvizaţi au hotărât a despica trupul 
Transilvaniei în două şi a înstrăina un milion trei sute de mii 
transilvăneni, fii şi nepoți ai ţăranilor şi cărturarilor care au 
luptat secole întregi pentru triumful cauzei româneşti. 

Ceea ce este mai revoltător e faptul că nici unul dintre 
documentele pe care se sprijină dreptatea cauzei româneşti 
— şi care au trebuit să fie adunate în mai puţin de 24 ore — 
n-a putut fi exhibat în faţa celor doi judecători dispunând de 
soarta Transilvaniei. 

Eschivarea ungurilor de la o discuţie contradictorie a fost 
interpretată cu justeţe de opinia publică din ţările neutre. 
Profesorul de istorie internaţională Edouard Rossier scrie de 
pildă în «Gazette de Lausanne»: „Ungaria nu şi-ar fi putut 
justifica decât cu greu revendicările asupra Transilvaniei pe 
temeiul argumentelor etnice şi demografice. Elementul 
românesc constituie majoritatea populaţiei”. 

In aceste condiţii, ungurii au cerut — şi au obţinut — o 
judecată rapidă şi superficială. Comentariile din acea vreme 
subliniază faptul că împărţirea dreptăţii (sic) s-a făcut într-un 


timp record, contrastând în mod evident cu încetineala pe 
care o puneau diplomaţii în luarea marilor hotărâri în forurile 
internaţionale de după război. 

„Ani de muncă, scria redactorul diplomatic al Agenţiei 
Stefani la 31 august 1940, n-ar fi fost de ajuns la Liga 
Naţiunilor de la Geneva pentru ca să se ajungă la rezultatele 
obţinute la Viena în 48 de ore!” 

Agenţia Stefani avea perfectă dreptate. Un rezultat atât de 
absurd nu putea fi realizat decât printr-o judecată de 48 de 
ore!... Orice discuţie mai lungă trebuia în mod fatal să opună 
„O fine (decizie) de neprimire” revendicărilor maghiare care 
se sprijineau pe neant. 

„Arbitrajul — dictat” de la Viena poartă până în cele mai 
mărunte detalii pecetea grabei care a prezidat la darea 
acestei hotărâri, grabă făuritoare cel mult de provizorate 
imperfecte iar nu de hotărâri cu caracter de permanenţă. 

Cei doi judecători improvizaţi erau grăbiţi. 

Treburi de o importanţă covârşitoare pentru destinele 
Europei noi reclamau prezenţa lor la Roma şi Berlin. 

Chestiunea Transilvaniei era o „bagatelă” care trebuia 
lichidată rapid, pentru a da o satisfacţie Ungariei horthyste — 
amica dintotdeauna a fascismului şi nazismului. 

Ciano şi Ribbentrop comunicaseră deci României că „timpul 
nu le permite să sacrifice decât maximum 48 de ore pentru 
tranşarea chestiunii Transilvaniei, aşa că nici o amânare nu 
va fi acordată pentru dezbaterea chestiunii”. 

Ce contau consideraţiile istorice, politice, geografice, etnice 
şi economice?!... 

În 48 de ore procesul trebuia judecat, sentinţa pronunţată, 
hotărârea redactată şi litigiul ungaro-român definitiv lichidat! 

Simulacrul de arbitraj din sala de aur (de aur pentru unguri) 
a Palatului Belvedere de la Viena ne arată cât de jos căzuse 
noţiunea de Justiţie în Europa lui Hitler!... 

Când citeşti azi declaraţiile oficiale, comentariile oficioase 
şi telegramele transmise de agenţiile D.N.B. şi Stefani în zilele 
care au urmat faimosului verdict, te întrebi dacă succesele 
pasagere ale Axei le întunecase într-atât mintea guvernantilor 
de la Roma şi Berlin, încât să creadă că parodia de la Viena 


poate constitui fundamentul fruntariilor definitive în Europa 
sau — îmbătaţi de aceste succese — ei îşi băteau pur şi 
simplu joc de naţiile care nu puteau reacţiona în acea vreme. 

„Dezordinele din spaţiul dunărean, spunea o telegramă de 
la Berlin, au fost definitiv înlăturate”. 

„Se stabileşte astfel o pace definitivă”, glăsuia o notă 
oficioasă transmisă de la Viena la 31 august 1940. 

„Am rezolvat, spunea contele Ciano după darea verdictului, 
o problemă dificilă, nu numai cu o imparţialitate scrupuloasă, 
dar şi cu certitudinea coexistenţei unei depline încrederi între 
cele două naţii care ni s-au adresat nouă”. 

In sfârşit, o declaraţie transmisă de la Viena în ziua de 
3laugust 1940 sublinia că cercurile din jurul ministrului de 
externe german consideră soluţia conflictului ca definitivă şi 
cu caracter de permanenţă istorică. 

Dacă arbitrii de la Viena şi-ar fi dat osteneala să citească, 
nu întreaga istorie a Transilvaniei, dar un simplu fragment din 
istoria luptelor pentru libertate ale românilor transilvăneni, 
desigur că ei s-ar fi mulţumit să pronunţe numai verdictul, 
fără să-l şi comenteze. 

S-ar fi acoperit astfel numai de oprobiu, nu însă şi de 
ridicol! 

Căci este într-adevăr ridicol să-i prezinţi pe români, care au 
luptat timp de secole pentru libertatea naţională şi viaţa 
neatârnată, renunțând peste noapte la aceste bunuri, 
realizate la capătul unui calvar multisecular. 

Dar, cine se mai oprea la obiecţiuni de principiu în Europa 
lui Hitler et Co.!?... 

Principalul era ca să li se dea ungurilor o satisfacţie pentru 
serviciile incomensurabile aduse fascismului şi nazismului 
prin declanşarea propagandei revizioniste în Europa. 

Ungurii s-au grăbit să-şi exprime gratitudinea pentru darul 
regesc pe care-l primeau de la cei doi Condotieri. 

Comunicatul guvernului maghiar publicat după Diktatul de 
la Viena merită să fie cunoscut în întregime. 

ÎI cităm textual: 

„Întreaga Ungarie este recunoscătoare Fiihrerului Hitler şi 
Ducelui Mussolini pentru opera lor constructivă, care, după ce 


a desființat Tratatul de la Versailles, suprimă şi Tratatul de la 
Trianon. Cercurile politice din Ungaria constată că actualul 
arbitraj de la Viena contribuie şi mai mult la strângerea 
relațiilor amicale dintre Ungaria şi puterile Axei. Ungaria îşi 
asumă cu mândrie rolul ce o aşteaptă în noua Europă alături 
de puterile Axei. Ungaria va sta şi în viitor cu aceeaşi 
fidelitate şi amicitie nestrămutată ca şi până acum, când 
soarta a fost bună sau rea, alături de puterile Axei”. 

Şi agenţia oficială ungară termina comunicatul astfel: 
„Acum când nedreptățile Trianonului sunt reparate, Ungaria 
va face tot ce este posibil pentru a stabili între cele două ţări 
raporturi bune, care nu puteau să existe în cursul ultimelor 20 
de ani, din cauza intrigilor puterilor Antantei”. 

Corelaţia dintre denunţarea Tratatului de la Versailles şi 
aceea a Tratatului de la Trianon merită să fie subliniată. 

Ungurii îi felicită pe germani pentru anexarea Alsaciei şi 
Lorenei, pentru desfiinţarea Luxemburgului, pentru 
încorporarea Danzigului şi a regiunii sudete la marele Reich 
german, pentru integrarea în „Grossdeutschland” a Boemiei 
şi Moraviei şi a regiunilor din guvernământul general al 
Poloniei. 

Guvernanţii de la Budapesta aveau credinţa că Hitler 
legiferează pentru eternitate. De aceea şi-au permis a fi în 
sfârşit sinceri dezvăluind adevăratele lor sentimente de 
prietenie şi de duşmănie. 

Era şi natural ca între Franţa ideilor generoase şi Germania 
autocrată, magnații de la Budapesta s-o prefere pe aceasta 
din urmă, metodele lor de guvernare încadrându-se perfect 
într-o Europă despotică în care intoleranţa şi brutalitatea 
urmau să fie ridicate la rangul de principii conducătoare. 
Cunoscând trecutul, lesne ne putem imagina ce soartă 
rezervă Ungaria naționalităților supuse ei, în cadrul Europei, 
impregnată de concepţiile fasciste. 

Şi după ce „işi asuma cu mândrie (se putea oare, altfel?) 
rolul ce o aşteaptă în noua Europă, alături de puterile Axei”, 
Ungaria făcea plecăciuni şi temenele în faţa celor doi 
aventurieri care împărțeau partizanilor pământul Europei ca 
pe o moşie a lor şi semnau jurământ de credinţă — orice s-ar 


întâmpla — stăpânilor de o clipă ai destinelor bătrânului 
continent. 

„UNGARIA VA STA ŞI ÎN VIITOR CU ACEEAŞI FIDELITATE ŞI 
AMICIŢIE NESTRĂMUTATĂ CA ŞI PÂNĂ ACUM, CÂND SOARTA A 
FOST BUNA SAU REA, ALATURI DE PUTERILE AXEI”. 

Aş propune ca în sălile în care propagandiştii unguri — gata 
pregătiţi şi înarmaţi cu efuziuni democratice — vor încerca să 
dovedească Marilor Aliați „fidelitatea şi  amiciţia 
nestrămutată” pentru cauza democraţiei, să se placardeze 
comunicatul de mai sus în care, alături de simţămintele 
fierbinţi de dragoste pentru Hitler şi Mussolini, sunt exprimate 
şi acelea de dispreţ pentru intrigile Antantei — adică a marilor 
Aliați de azi. 

Fără aceste intrigi aliate, spuneau ungurii a doua zi după 
Diktat, românii şi ungurii ar fi putut stabili raporturi de bună 
vecinătate, făcând totodată promisiuni formale pentru 
îmbunătăţirea raporturilor româno-maghiare în viitor. 

Trecutul apropiat ne oferă, din nefericire, destul material 
documentar pentru a ne da seama cum au pregătit ungurii, în 
anii care au urmat Diktatului, terenul cooperării româno- 
ungare. 


Ocupaţia maghiară în Ardealul de Nord 


În timp de cincisprezece zile Ardealul de Nord a fost 
eliberat de administraţia românească. Trupele de honvezi şi- 
au făcut o intrare... triumfală pe pământul de pe care 
fuseseră alungate în 1918. 

Martiriul românilor reîncepea după 22 de ani de viaţă 
liberă. Barbariile (cititorul va vedea din faptele relatate că 
termenul nu este prea grav) comise de unguri asupra 
românilor din teritoriul cedat au început chiar din prima zi a 
ocupării Transilvaniei. 

„Furia ungurească”, alimentată timp de două decenii de 
apostolii revanşei cu o perseverenţă demnă de țeluri mai 
nobile, s-a  dezlănţuit vijelioasă asupra ţărănimii şi 
intelectualităţii româneşti. Pînă acolo a mers înverşunarea 
maghiară împotriva a tot ceea ce e românesc, încât nu au 


fost cruţate nici măcar bisericile românilor. 

Ai impresia trecând în revistă miile de barbarii comise de 
bandele horthyste imediat după ocuparea teritoriului cedat, 
că ele se integrează într-un plan bine chibzuit: desfiinţarea 
radicală a românismului sau, pentru a întrebuința termenul 
atât de uzitat când e vorba a caracteriza raporturile dintre 
maghiari şi naţionalităţi, extirparea românilor de pe pământul 
Transilvaniei. 

De altfel, ungurii nici nu făceau un secret din acest plan. 

Am văzut care erau intenţiile criminale ale tânărului 
Levent, eroul cărţii lui Dücsö Csaba, cu privire la românii 
transilvăneni. Regăsim patologica lui profesie de credinţă în 
nenumărate articole de gazetă şi într-o întreagă literatură 
ultraşovină maghiară, menită să întreţină în popor ura 
împotriva românilor. 

„Ura pentru tot ce e român”, citim într-o broşură, recent 
apărută la Bucureşti, intitulată Les assassinats, devenise o 
profesie de credinţă pentru orice ungur.! 

În ziarul budapestan „Pesti Hirlap” din 15 aprilie 1932 
întâlnim aceste proiecte de viitor, demne de un Landru sau de 
un Jack Spintecătorul: „Dacă noi ungurii vom reocupa ţara 
(este vorba de Transilvania — n.n.), naţionalităţile vor trebui 
să se acomodeze, şi ele se vor acomoda, chiar din primele 24 
de ore. Nu vom mai repeta slăbiciunile Ungariei de altă dată 
(ziarul taxează drept slăbiciuni masacrele din 1784, din 1848 
şi din întreaga istorie a Transilvaniei!). Daco-românii vor 
trebui să dispară de pe teritoriu”. 

Dispariţia trebuie să fie înţeleasă în sensul strict al 
cuvântului de extirpare. 

„Voi ucide pe orice valah care se va găsi în calea mea, 
spunea eroul cărţii d-lui Csaba. Vom ucide pe oricare dintre 
ei, nu va exista milă. Noaptea vom incendia satele valahe... 
Vom otrăvi fântânile şi atunci nu va mai fi în Transilvania 
decât o singură naţionalitate, acea maghiară”.? 

Aşa glăsuia în cel de-al XX-lea secol după Hristos un 


1 Un an de domination magyare dans la Transylvanie du Nord. Les 
assassinats, Bucureşti, 1942, p. 11. 
2 Csaba Ducs6, op. cit., p. 155-156. 


publicist aparţinând poporului de 1000 de ani creştin, cu 
veleităţi de a civiliza Europa centrală! 

Aşa s-au comportat mii dintre conaţionalii săi în ziua în care 
pe pământul românesc al Transilvaniei ei au găsit în calea lor 
— lucru foarte firesc — pe valahi, cărora, cu această 
ocaziune... funebră, gazetarul de la „Pesti Hirlap” le face o 
ultimă cinste de a le recunoaşte originea lor daco-română! 

Corespondentul din Turda al ziarului „Universul” relatează 
în felul următor intrarea triumfală a trupelor maghiare pe 
teritoriul Transilvaniei anexate: 

„Primul măcel s-a comis în cinci colonii din imediata 
vecinătate a frontierei. Din primele ore ale ocupaţiei, românii 
au fost măcelăriți. Uliţele şi casele sunt pline cu pete de 
sânge, iar în jurul lor se înfăţişează ochilor peisajul unui 
abator: picioare retezate cu topoarele, femei ciopârţite, 
capete terciuite şi mâini învineţite desprinse din încheieturi. 
Unii dintre morţi (sistemul nu este nou la unguri — n.n.) au 
fost spânzurați de cumpăna fântânilor”.! 

Nu fără temei scrisese Ducso Csaba în a sa „Nincs 
Kegyelem” că „In noi fierbe sângele lui Attila, al lui Arpâd şi al 
lui Gingis Han”! 

Din ziua de 30 august 1940 când s-a pronunţat „Arbitrajul” 
— Diktat şi până la 30 octombrie al aceluiaşi an, adică timp 
de numai două luni, au fost ucişi pe teritoriul transilvănean 
919 români, bărbaţi, femei şi copii, au fost torturate 771 
persoane şi au fost lovite în mod grav şi maltratate cu o 
brutalitate „demnă de cele mai groaznice regimuri 
inchizitoriale şi de teroare” alte 3.373 persoane.? (Datele şi 
faptele de mai jos sunt citate din cele două broşuri: Les 
assassinats şi Les Destructions d'Eglises, apărute în ciclul „Un 
an de dominație maghiară în Transilvania de Nord)”. 

Dintre toate masacrele în masă săvârşite de unguri, două 
se detaşează din linia comună prin ferocitatea lor: cele 
comise de armata şi de populaţia ungurească în comunele 


1 „Universul”, 23 septembrie 1940. 

2 Un an de stăpânire maghiari în Transilvania de Nord, Bucureşti, 
1942, p. 2; Vezi şi Un an de domination magyare dans la Transylvanie du 
Nord. Les assassinats, p. 14. 


Trăznea şi Ip din judeţul de frontieră Sălaj. 

Cităm din broşura Les assassinats: 

„Comuna Trăznea a fost ocupată de către trupele ungureşti 
la 9 septembrie 1940. Ca şi când armata de ocupaţie ar fi 
executat un ordin primit, îndată ce satul a fost invadat de 
soldaţi, un veritabil potop de foc şi sânge s-a abătut asupra 
lui. Toate armele moderne au fost utilizate pentru a satisface 
instinctele brutale: puşti, mitraliere, tunuri şi grenade... După 
ce au fost trase primele salve, soldaţii au pătruns în case şi 
au asasinat pe oricine se găsea în calea lor, incendiind casele. 
Cazul preotului român Traian Costea, care, după ce a primit 
un glonte în cap, a fost tras pe galeria de lemn a 
presbiteriului — căruia i s-a dat foc şi care a ars în întregime 
cu cadavrul preotului — este tipic”.! 

Rezultatul masacrului: aproape 100 de morţi, dintre care 
68 au putut fi identificaţi. Printre aceştia, pentru gloria de 
veci a maghiarismului civilizator, au fost găsiţi copiii Brumar 
Aurica de cinci ani, Brumar Victoria de 9 ani, Bârjoc Gherasim 
de 7 ani... Sălăjan lon de 2 ani!, apoi, Bârjoc Maria de 81 ani, 
Bârjoc Grigore de 74 ani şi mulţi alţii de aceeaşi vârsta cu 
aceştia din urmă.? 

După cum vedem, n-au fost cruţaţi nici copiii, nici bătrânii. 
llustrul domn Csaba ne anunţase doar că „nu va cruța pe 
nimeni, nici pe pruncii din leagăn, nici pe mame şi nici pe 
copiii pe care ele îi alăptează!”: 

Dar, ceea ce desigur va contribui mai mult încă la sporirea 
prestigiului maghiar peste ţări şi mări şi va întări în Occident 
convingerea despre rolul de misionarism civilizator al naţiei 
maghiare este varietatea sistemelor pe care imaginaţia 
urmaşilor lui Árpád le-a inventat pentru extirparea românilor 
din Transilvania românească. 

Din cei 68 de morţi identificaţi în comuna Trăznea, 57 au 
fost ucişi cu gloanţe în cap, în piept şi în abdomen. Trei dintre 
cadavre au fost în urmă arse. Femeii Ana Negrean de 65 de 
ani i s-au tăiat mâinile. Femeia Ana Sălăjan în vârstă de 31 de 


1 Les assassinats, p. 15. 
2 Ibid., p. 16. 
3 Csaba Dücsö op. cit., p. 155-156. 


ani, deşi însărcinată, a fost străpunsă cu baioneta. Vasile 
Nărgăraş a fost găsit cu capul spintecat în două; în fine, 
copilul Sălăjan lon de 2 ani a fost ucis cu grenada.‘ 

In comuna Ip, 155 de bărbaţi, femei şi copii au fost 
exterminați de militari şi de bandele lui Horthy. Casele lor au 
fost prădate şi apoi arse. Victimele au fost aruncate într-o 
groapă comună, fără asistenţa unui preot. Grija ungurilor n-a 
fost de a epura numai comuna de români, ci şi aceea de a se 
îmbogăţi cu acest prilej. Astfel, au dispărut în timpul 
învălmăşelii 90.000 lei aparţinând bisericii din sat, precum şi 
alte averi aparţinând celor masacraţi.? 

Ar fi să umplem pagini întregi citind ororile săvârşite în 
intervalul primelor două luni de ocupaţie. Ne vom mărgini 
doar a mai arăta că în Cosniciul de Sus, din judeţul Sălaj, au 
fost ucişi în ziua de 18 septembrie 1940 un număr de 15 
români şi o româncă, înmormântați apoi, fără preot, în groapa 
comună.* La Camăr din acelaşi judeţ, maghiarii au ucis la 15 
septembrie 1940 patru ţărani români“; la 14 septembrie 
1940, la Şimleul Silvaniei 7 români au căzut victima 
instinctelor barbare”, iar la Zalău în aceeaşi lună au fost ucişi 
alţi 21 de români şi românce, printre care încă o femeie 
însărcinată, anume soţia lui George Vicaş şi un învăţător Gh. 
Sârbu, împuşcat în curtea liceului de către un căpitan ungur.* 

In judeţul şi oraşul Cluj s-au înregistrat în cursul lunilor 
septembrie şi octombrie câteva crime din cele mai 
abominabile. 

La 23 septembrie 1940, în casa preotului Andrei Bujor, au 
fost adunaţi şi ucişi preotul şi soţia sa, născută Lucreția 
Mureşanu, copilele Lucia, licenţiată în litere, Mărioara, 
studentă în anul II a Facultăţii de ştiinţe şi Victoria, în clasa a 
VIIl-a de liceu, Natalia Petrea, soţia institutorului Gh. Petrea, 


1 Un an de domination magyaré dans la Transylvanie. Les 
assassinats, p. 16. 

2 Ibid., p. 17-19. 

3 Ibid., p. 21. 

4 Ibid. 

5 Ibid. 

6 Ibid. 


fiica şi mama acestuia din urmă şi, în fine, servitoarea 
preotului Bujor, numită Juhasz.! 

În comuna Hida au fost masacrați 11 români, iar cadavrele 
a 9 dintre ei au rămas în câmp deschis neînhumate timp de 
cinci zile. În Valea Drăganului au fost ucişi, în zilele de 12 şi 
13 septembrie 1940, 12 tineri români care se întorceau din 
concentrare. La Sânmihaiu Almaşului alţi 10 tineri au fost 
ucişi pe teritoriul comunei ? etc. etc. 

Asasinatele individuale care au fost comise asupra 
românilor de către ungurii încălziţi de neaşteptatul succes 
dobândit fără luptă, nu sunt mai puţin odioase. 

La Cluj, în primele zile ale ocupaţiunii, un mare număr de 
români au fost ucişi pe străzi, în casele lor proprii sau în alte 
părţi, fără nici un motiv şi întotdeauna cu aceeaşi cunoscută 
bestialitate”. 

În noaptea de 14 — 15 septembrie, vameşul lon Almaşul a 
fost ridicat de acasă de către un soldat ungur, împuşcat în 
stradă, străpuns cu baioneta şi după aceea călcat cu 
picioarele. La 13 septembrie, 190 soldaţi unguri împuşcă un 
ţăran român în faţa atelierelor căilor ferate. Soldatul român 
Alexandru Badea, reîntors dintr-o concentrare, este aruncat 
din tren de către tovarăşii lui de călătorie unguri şi strivit sub 
roţile vagoanelor. In comuna Someşeni, aproape de Cluj, 
ţăranul lon Pantea este ucis de către soldaţii unguri prin 
tăierea arterelor de la mâna dreaptă şi împlântarea unei 
baionete în inimă, sub ochii îngroziţi ai fiicelor lui, care au 
reuşit apoi să fugă. În comuna Vădăsel, la 30 noiembrie 1940, 
o bandă de unguri venind din comuna Vişea decapitează cu 
lovituri de topor pe tânărul Ciocănaş.* In comuna Poieni, 
agricultorul Gheorghe Bane este torturat în aşa mod de 
soldaţii unguri, încât după două zile moare în chinuri 
groaznice.” 

Cea mai oribilă crimă, însă, care a fost comisă în judeţul 


1 /bid., p. 22. 
2 Ibid., p. 23. 
3 Ibid., p. 26. 
4 Ibid., p. 26-27. 
5 Ibid., p. 27. 


Cluj este aceea săvârşită în comuna Huedin, la 10 septembrie 
1940, asupra protopopului ortodox Aurel Munteanu, care a 
murit în cele mai groaznice chinuri. 

Cităm din broşura Les assassinats: 

„Un ofiţer ungur (din nou un ofiţer!) l-a arestat în stradă pe 
când el se ducea la o înmormântare şi, împreună cu o bandă 
de asasini, l-a torturat în chipul cel mai bestial timp de patru 
ore. Cu o răbdare şi o perversitate diabolică, ei l-au bătut la 
început cu pumnii şi apoi cu măciucile, până ce el a căzut la 
pământ. Apoi i-a fost smulsă, după acelaşi rit sadic, 
venerabila sa barbă de preot creştin cu bucăţi de carne, 
smulgându-i în acelaşi timp părul de pe cap cu piele cu tot. 
Această operaţie terminată, călăii i-au sucit mâinile până i-au 
rupt oasele. Culmea bestialităţii a fost atinsă de asasinul 
Budai János Gyepu care de mai multe ori i-a vârât un băț în 
gură cu asemenea forţă încât băţul i-a ieşit prin ceafă şi după 
ce a expiat, în urma acestor abominabile torturi, asasinii i-au 
aruncat cadavrul dimpreună cu acela al gardianului Gh. 
Nicola, omorât de aceeaşi bandă, într-un şanţ al proprietăţii 
nobilului ungur, contele Bânffy”.! 

Socotim că până şi Attila s-ar fi cutremurat de barbariile 
comise la Huedin de maghiarii care se reclamă direcţi 
succesori ai „biciului lui Dumnezeu”! 

Zeci de asemenea sălbăticii au fost comise şi în judeţul 
Bihor, la Salonta şi Suntion; în judeţul Someş, în comunele 
Bretea, Mălin, Stâna, Căplani şi Halmăşd; în judeţul Satu Mare 
la Doba şi Medieşul Aurit; în judeţul Târnava Mică, la Agrişteu, 
unde tânărului român Emanuil Costea, înainte de a fi omorât, 
i s-au ars ochii şi i s-a smuls limba din gură; în judeţul Ciuc, la 
Ditrău? etc. 

„Masacrele au fost săvârşite, spune autorul broşurii Les 
assassinats, atât de către armata ungară cât şi de bandele de 
civili unguri. Câteodată torturile au fost duse până la ultima 
limită a rezistenţei fiinţei omeneşti, cu o ferocitate dementă şi 
o imaginaţie maladivă. Unii au scăpat de la moarte numai din 
cauză că aceste brute demente credeau că victimele lor 


1 Ibid., p. 28-29. 
2 Ibid., p. 29-31. 


sucombaseră de-acum”.! 
Teroarea 


încurajată de atitudinea trupelor ocupante, care în loc să 
păstreze ordinea s-au dedat ele însele la crime şi la 
prădăciuni, populaţia ungurească din Transilvania, excitată 
până la paroxism, şi-a dat frâu liber instinctelor primare, 
dedându-se la cele mai înfiorătoare fărădelegi. 

In comuna Marghita din judeţul Bihor, trei femei, dintre 
care una de 16 ani, au fost chemate la primărie şi violate de 7 
ţărani unguri. După viol, ei au tăiat sânii victimelor. 

Douăzeci de români din comuna Mihai Bravu, jud. Bihor, 70 
din Odoreu, jud. Satu Mare, 42 capi de familie din comuna 
Nicula din acelaşi judeţ, 40 români din Tirimia, jud. Mureş au 
fost grav răniţi.* In comuna Cuzăplac din judeţul Bihor, un 
sublocotenent ungur şi civilul Szabo lancsi au forţat pe 
lucrătorul P.I. să înghită bucăţi din drapelul românesc în timp 
ce ei îl loveau crunt.“ Ar fi să nu mai terminăm dacă am 
enumera toate cazurile pe care ni le citează broşura sus- 
menţionată. 

Ne-am fi îndoit de veracitatea celor afirmate de autorul 
cărţii, într-atât sunt de îngrozitoare faptele relatate, dacă nu 
ni s-ar fi furnizat de către autor datele precise cu privire la 
numele victimelor cât şi cu privire la domiciliile lor. Şi apoi, 
când citeşti profesia de credinţă a leventului Ducs6 Csaba şi 
toate amenințările proferate timp de două decenii de 
ultraşovinii din Budapesta la adresa românilor din 
Transilvania, orice îndoială cu privire la realitatea faptelor 
alegate dispare. 

Mii de broşuri erau difuzate pe teritoriul Transilvaniei de 
către propaganda maghiară de la Budapesta, instigând la 
omoruri, jafuri şi prădăciuni. Cităm un fragment dintr-una din 
broşurile de aţâţare maghiare contra românilor transilvăneni: 


1 /bid., p. 31. 
2 Ibid., p. 32. 
3 Ibid. 

4 Ibid., p. 34. 


„Datoria noastră este să stârpim naţia valahă, să nimicim 
orice urmă a seminţiei blestemate şi să spintecăm chiar 
pântecele femeilor care poartă în el un pui de valah”. 

Azi, când sunt cunoscute atrocitățile săvârşite de germani 
în toate ţările prin care au trecut, te întrebi care sunt maeştrii 
şi care, elevii?!... 

Prin cele două broşuri mai sus-menţionate, Les assassinats 
şi Les Destructions d'Eglises, s-au adus în faţa lumii civilizate 
şi într-o limbă de circulaţie universală grave acuzaţii 
împotriva Ungariei, bazate pe o documentare dintre cele mai 
ample. Dacă aceste acuzaţii ar fi fost false sau inexacte, 
Ungaria, pentru păstrarea prestigiului ei neîntinat, avea 
datoria să risipească pe bază de documente toate învinuirile 
ce i se aduceau. 

Deşi sunt la curent cu aproape toate publicaţiile în limbi 
străine care au apărut până la sfârşitul anului 1943 la 
Budapesta, nu-mi este cunoscută nici o carte şi nici o broşura 
prin care să se fi respins în mod serios acuzaţiile aduse 
Ungariei.! Dacă aş fi cunoscut vreun articol sau vreo carte în 


1 Dimpotrivă. Un gazetar maghiar, György Ferenczy a condamnat cu 
asprime barbaria ucigaşilor conaţionali ai săi. lată ce scria el la Arad, la 18 
septembrie 1940: „Trebuie însă să mă refer la umanitate, la cinste, la 
bunul gust, la sentimente omeneşti, când arăt atrocitățile fără seamăn 
care s-au comis pe pământul Transilvaniei după ocupaţie. Împotriva 
acestora trebuie să protesteze cu tonul cel mai vehement toată lumea, 
toţi acei din al căror suflet n-a murit adevăratul creştinism, dragostea faţă 
de aproape. Tocul îmi tremură în mână când aştern aceste rânduri pe 
hârtie. Mândrul pământ al Transilvaniei s-a transformat într-o amarnică 
Golgotă unde se petrec cele mai groaznice evenimente. Oamenii sunt 
închişi cu sutele, cu miile sunt bătuţi, sunt torturați în mod cumplit. 
Asasinatele şi execuțiile se ţin lanţ, şi toate acestea doar pentru că unica 
vină a nenorocitelor victime este aceea de a se fi născut român [...). 
Durerea ne sfâşie inimile la auzul atâtor suferinţe. Cu ochii înlăcrimaţi, cu 
durerea în suflet ne uităm la cer şi precum a făcut lisus Christos, întrebăm 
şi noi la fel: Cu ce au greşit? Care e vina acestor oameni nenorociti, 
torturați? Că s-au născut români? Până aici se aude hohotul disperării al 
multor sute de mii de oameni ajunşi sub stăpânire străină pe pământul 
Golgotei din Transilvania, unde vântul suflă leşurile celor spânzurați, unde 
cadavrele martirilor asasinați cu o sălbatică cruzime vestesc că instinctul 
bestial s-a eliberat şi barbarismul şi răzbunarea joacă dansul sălbatic al 
morţii (...) şi aceşti oameni îndrăznesc să se numească creştini? Aceştia 


acest sens, mi-aş fi făcut o datorie din a le menţiona, din 
respectul pe care-l păstrez adevărului. Până la dovada 
contrarie însă, toate alegațiunile — extrem de grave — care 
se aduc Ungariei rămân în picioare. 

Toate aceste date se referă numai la intervalul de timp de 
la 30 august 1940 până la 30 octombrie 1940. 

Statisticile sumare care au putut fi dresate ulterior 
învederează o recrudescenţă a teroarei dezlănţuite de 
maghiari. Regimul horthyst voia să lichideze odată pentru 
totdeauna şi într-un fel cu totul original problema 
minorităţilor. El desfiinţa pur şi simplu minoritățile şi în modul 
acesta rezolva în mod radical problema! 

Parte dintre români au fost întemnițați, parte au fost trimişi 
pe front, alţii au luat drumul Germaniei pentru munci forţate 
şi, în sfârşit, foarte mulţi l-au luat pe acela de unde nimeni nu 
se mai reîntoarce. 

Până la data de 30 octombrie 1941 numărul deţinuţilor 
români era de 13.000!: 

La sfârşitul anului 1943, acest număr era de trei ori mai 
mare. Lagărele ungare de la Budapesta, Debrecen, 
Posp6kladany, Békéscsaba, Kistracsa gemeau de români, la 
fel, de altfel, ca şi închisorile ungureşti din timpul primului 
război mondial. 

In faţa probelor evidente de cruzime şi de sălbăticie, ce 
oare vor mai putea invoca de data aceasta maeştrii jongleuri 
de la Budapesta şi emisarii lor, pregătiţi din timp la Londra şi 
în Statele Unite ale Americii?!... 


vorbesc despre dragostea frăţească creştină? (...). A chinui fără vreun 
motiv politic, cu un vandalism necruţător, oameni lipsiţi de apărare — este 
nemaiîntâlnit în istoria statelor civilizate ale Europei. De aceea nu putem 
exprima altceva decât dispreţ (...) şi, dacă aceasta se mai continuă, atunci 
nu-mi rămâne altceva decât să mă ruşinez că m-am născut secui-maghiar 
şi să reneg şi faptul că am învăţat prima oară să mă rog lui Dumnezeu în 
limba maghiară” (Golgota în Transilvania, Bucureşti, 1941, p. 6-8). 

1 Un an de stăpânire maghiară în Transilvania de Nord, Bucureşti 
1942, p. 2. 


„Apărătorii creştinismului” — dărâmători de 
biserici 


Ungurii nu s-au făcut însă vinovaţi numai de cruzimi asupra 
persoanelor. Ei au căutat să lovească în români, lovind până 
şi în lăcaşurile sfinte, citadele inexpugnabile ale românismului 
transilvănean. 

În 1789, cererea românilor din Cluj, lonache Mavrodin şi lon 
Constantin, de a li se permite să construiască o biserică 
românească în acel oraş, a fost respinsă de Consiliul Juraţilor 
clujeni. 

„Dacă am permite, spunea decizia de respingere dată de 
prea onoraţii juraţi ai Clujului, construcţia unei biserici 
româneşti la Cluj, am lăsa drumul liber afluenţei şi creşterii în 
oraşul nostru a populaţiei româneşti, a acestei populaţii de 
hoţi”. 

Această rezoluţie reacționară şi intolerantă datează din 
1789, anul când, în Occident, începea să fluture stindardul 
libertăţii, al egalităţii şi al înfrăţirii! 

În 1940, ungurii au mers mai departe însă cu intoleranţa 
religioasă decât strămoşii lor din 1789. Ocupând Transilvania 
cedată, ei s-au năpustit asupra bisericilor româneşti — 
ortodoxe şi greco-catolice, cu o furie care nu-i onorează, 
desigur, pe pretinşii apărători ai creştinismului. 

Pe teritoriul cedat se aflau în momentul anexării (30 august 
1940) un număr de 442 parohii ortodoxe cu 339.448 
credincioşi şi 927 parohii greco-catolice, numărând 1.066.145 
credincioşi.! 

Ştiind din istoria trecutului că Biserica a fost cea mai 
puternică fortăreață înăuntrul căreia românii şi-au menţinut 
nealterată naționalitatea, ungurii din 1940 şi-au închinat 
toate eforturile lor deznaţionalizării prin religie şi aceasta prin 
mijloace violente. Mii de români au fost obligaţi să-şi renege 
credinţa  strămoşească,  îmbrăţişând una din religiile 
maghiare, pentru a se pierde astfel definitiv în masa 
ungurească. 


1 /bid., p. 37. 


De data aceasta însă, ungurii au îmbrăţişat o manieră mai 
forte încă decât aceea pe care au experimentat-o strămoşii 
lor. Ei nu s-au mulţumit să distrugă conştiinţele, ci au început 
chiar a distruge şi bisericile românilor. Cităm textual din 
broşura Les Destructions d'Eglises: 

„In judeţele din est care au suferit cel mai mult, mai bine 
de 12 biserici româneşti ortodoxe şi greco-catolice au fost 
distruse. Ungurii, înarmaţi cu topoare, târnăcoape şi securi, 
se aruncau în grupuri asupra bisericilor şi distrugeau în 
câteva ore până la temelie ceea ce credinţa românească a 
ridicat ani de-a rândul pentru gloria lui Dumnezeu”.! 

judeţele în cauză sunt acelea locuite de secui, foştii 
adversari de moarte ai maghiarilor, azi deznaţionalizaţi, 
aproape complet. In judeţul Odorhei, au fost rase de pe 
suprafaţa pământului 6 biserici, fără ca autorităţile să fi luat 
cea mai mică măsură de protecţie. 

Biserica greco-catolică Sf. Nicolae din Racoşul de Sus 
(Fels6-Râkos) a fost prima dintre bisericile distruse în acea 
regiune. Tot în luna octombrie 1940, au mai fost distruse 
Biserica Sfintei Treimi din Mereşti (Homorod Almaş) şi Biserica 
ortodoxă din comuna Biborţeni (Bibarczfalva). În luna 
decembrie 1940 este distrusă biserica greco-catolică din 
Ocland (Okland), ţăranii împărţindu-şi în urmă pietrele şi 
cărămizile construcţiei. In ianuarie 1941 populaţia civilă 
distruge biserica greco-catolică din Crăciunel  — 
(Karâcsonyfâivâ) şi în fine, în februarie 1941, după ce a fost 


1 Un an de domination magyar& dans la Transylvanie du Nord. (În 
continuare: Les Destructions d'Eglises), p. 15; vezi şi Un an de stăpânire 
maghiară în Transilvania de Nord, p. 45, unde se arată, că au fost distruse 
până la temelie următoarele biserici: Borsec (jud. Mureş), Biborţeni (jud. 
Odorhei), Căpeni (jud. Trei Scaune), Comalău (jud. Trei Scaune), Vârghiş 
(jud. Odorhei), Racoşul de Sus (jud. Odorhei), Sălard (jud. Bihor), Ocland 
(jud. Odorhei), Crăciunel (jud. Odorhei), Merești (jud. Odorhei), Ditrău (jud. 
Ciuc; aici, la Ditrău, dărâmarea bisericii a avut loc în 1941 şi a durat zile 
de-a rândul, iar obiectele din biserică au fost vândute la licitaţie), Pănet 
(jud. Mureş), Sânmartin (jud. Odorhei). De asemenea au fost dărâmate în 
parte bisericile din Borşneul Mare (jud. Trei Scaune şi Moftinul Mare (jud. 
Sălaj). In comunele Urmeniş şi Crăeşti (jud. Mureş), locuitorii au fost 
obligaţi de autorităţile horthyste să schimbe stilul arhitectonic al 
bisericilor româneşti (/bid., p. 51). 


profanată, a fost distrusă biserica greco-catolică „Sf. Mihai” 
din Vârghiş. 

In judeţul Trei Scaune, două biserici, amândouă ortodoxe, 
au fost în întregime distruse. Una dintre ele se afla situată la 
Căpeni (K&pecz). Autorităţile au somat populaţia românească 
ca până la o dată fixă să-şi abandoneze credinţa 
strămoşească, trecând la religia reformată, urmând ca în caz 
de refuz să fie expulzată în masă.! A doua biserică fusese 
situată la Comolău (Kamalo) şi a fost incendiată de secui în 
luna septembrie 1940. Populaţia românească din comună a 
fost constrânsă să opteze pentru una din numeroasele 
confesiuni maghiare. 

La Odorhei, la Sânmartin (Homorod-Szentmarton), la 
Sângeorgiul de Pădure, la Pănet, la Borsec, la Băţanii Mari, la 
Boroşneul Mare (Nagyborosvno), la Aita Mare, la Belin, la 
Bicsad, la Ozun etc., bisericile au fost sau distruse sau 
devastate.? 

Un candelabru al bisericii româneşti din Sângeorgiul de 
Pădure a fost transportat la Odorhei pentru a împodobi 
cazinoul de acolo. In bisericile din Trei Scaune, secuii au furat 
obiecte sfinte de mare valoare. În biserica românească 
ortodoxă din Sf. Gheorghe ungurii au scos crucea, în noaptea 
de 14 spre 15 septembrie, înlocuind-o cu drapelul maghiar. La 
Zăbala (Zaboia) troiţele aşezate de români la încrucişările de 
drumuri, pentru ca fiecare creştin, fie ei ungur sau român, să 
aibă în calea sa prilej de reculegere, au fost smulse din loc. 

„lată, spune autorul broşurii Les Destructions d'Eglises 
răspunsul la regimul de toleranţă, la tratamentul civilizat, pe 
care statul român l-a aplicat în trecut şi continuă să-l aplice şi 
în prezent minorităţii maghiare”. 

Şi trebuie să remarcăm că enumerarea de mai sus nu 
epuizează cazurile de profanare săvârşite de unguri, după 


1l Les Destructions d'Églises, p. 20. 

2 Vezi şi Un an de stăpânire maghiară în Transilvania de Nord, p. 46, 
în care se menţionează că au fost devastate bisericile româneşti din Alta 
Medie, Belin, Bicsad, Ozun (jud. Trei Scaune), iar cele din Aldea şi Mădăraş 
au fost avariate. 

3 Les Destructions d'Eglises, p. 23. 


anexarea Transilvaniei, asupra sfintelor lăcaşe româneşti. 

Bisericile ortodoxe din Praid! (jud. Odorhei), Gheorgheni 
(jud. Ciuc) şi din Miercurea-Ciuc (capitala jud. Ciuc) au fost 
transformate în magazii de cereale ca şi, de altfel, biserica 
ortodoxă din Odorhei. La Dej, fundaţiile bisericii greco- 
catolice în construcţie an fost distruse.? In biserica greco- 
catolică din Bicaz-Centru (jud. Ciuc), ungurii au făcut 
cantonament pentru trupele de honvezi.* Biserica ortodoxă 
din Zalău a fost arsă în ajunul sărbătorilor de Paşti din anul 
1942. 

Soarta preoţilor români din Transilvania a fost şi ea dintre 
cele mai triste. Din clipa întronării guvernării maghiare, clerul 
românesc a fost supus unui adevărat supliciu. 

„Măsurile vexatorii nu încetează. Ar trebui să ai un corp şi 
un suflet de oţel pentru ca să suporţi torturile la care sunt 
supuşi preoţii”.* 

lată câteva exemple dintr-un şir întreg: 

In noaptea de 8 spre 9 septembrie 1940 un grup de soldaţi 
unguri încercuiesc casa preotului român din Haieu (jud. Bihor) 
şi pătrunzând în locuinţa lui îl bat până ce cade în nesimţire. 
Motivul invocat de agresori în disculparea lor, este... calitatea 
de român a victimei. „Tu eşti român, i-au spus preotului 
agresorii, şi ai contribuit la crearea României Mari”. Şi odată 
cunoscute motivele vizitei neaşteptate, loviturile au început a 
curge. 

În iunie 1941 i s-a fixat preotului român luliu Ardeleanu: din 
Sat-Şugatag domiciliu forţat. Această măsură 


1 Vezi şi Un an de stăpânire maghiară în Transilvania de Nord, p. 46. 

2 Ibid., p. 46. 

3 Ibid., Au fost închise bisericile româneşti din satele Biharia, Macea, 
Diosig, Roşiori, Marghita, Episcopia Bihor, capela ortodoxă a spitalului 
judeţean din Oradea, Curtuiuşeni (jud. Bihor); cele mai multe din bisericile 
ortodoxe din eparhia Maramureşului, bisericile din Ardud, Urziceni, 
Ghenciu, Căpleni (jud. Satu Mare), Răduleşti, Lucăceni (jud. Sălaj). Cele 
mai multe din aceste biserici au fost ulterior — în toamna anului 1940 — 
distruse (Un an de stăpânire maghiară în Transilvania de Nord, p. 46-47). 

4 Les Destructions d'Eglises, p. 33. 


5 Arhiva Ministerului Afacerilor Externe, Fond Preşedinţia Consiliului 
de Miniştri, vol. 201, f. 180-161. 


neîmpiedicându-l ca să-şi exercite misiunea, i s-a intimat 
obligaţiunea să se prezinte în fiecare zi la trei autorităţi 
diferite din 3 sate diferite. Astfel, preotul avea obligaţia să fie 
în decursul a 24 de ore în faţa postului de jandarmi din 
Hărniceşti, în faţa notarului comunei Ciuleşti şi în sfârşit la 
primăria din Sat-Şugatag. 

lată acum tribulaţiile preotului Ilon Dan din Spurcani, jud. 
Bihor. Preotul îndeplinea şi funcţia de învăţător. La 21 
ianuarie 1942 i se interzice să exercite funcţia de preot. După 
trei săptămâni este trimis în comuna Tisza Suly din vechea 
Ungarie, unde nu există nici un singur român. La 27 martie 
1942 este retrimis de Inspectorat la domiciliu şi apoi exclus 
din cadrele învăţământului; în sfârşit, la 30 aprilie este obligat 
de către notarul comunei Ciutelec, jud. Bihor, să părăsească 
locuinţa pe care o ocupa în casa şcolii aparţinând bisericii 
ortodoxe. 

Până şi episcopul ortodox din Cluj, Nicolae Colan!:, a avut 
de suferit de pe urma metodelor arbitrare pe care le-au 
inaugurat ungurii după ocuparea Transilvaniei. 

Episcop al unei biserici numărând aproape 350.000 
credincioşi, el a fost convocat într-o zi în faţa comisiei de 
recrutare unde a fost cântărit şi măsurat ca un simplu recrut, 
fiind pus în urmă să jure credinţă regentului Horthy... În 
calitatea sa de oştean ungur... desigur! 

Nenumărate alte cazuri de persecuție meschină, de 
violentări ale conştiinţei, de mizerii săvârşite zi de zi, cu 
perseverenţă diabolică, ne sunt relatate de broşura închinată 
teroarei religioase, pe care au introdus-o guvernanţii statului 
unguresc, al statului care poartă ca stemă simbolul 
creştinătăţii: o cruce... e drept, aplecată într-o parte.? 


1 Un an de stăpânire maghiară în Transilvania de Nord, p.38. 


2 Locuitorii români din 8 parohii din judeţele Ciuc, Trei Scaune şi 
Odorhei au fost forţaţi să treacă la confesiuni religioase maghiare precum 
şi majoritatea românilor din alte 8 parohii din aceleaşi judeţe. Asemenea 
au fost forţaţi românii din eparhia Maramureşului, precum şi cea mai mare 
parte a românilor din parohiile Sovata, Voşlăbeni, Izvorul Mureşului, Aita 
Seacă, Bilbor, Hodoşa-Ciuc, Bicaz-Chei, Suntandrei, Mereşti, Bolintineni, 
Bezidul-Nou, Tirimioara, Odorhei, Mărtiniş, Ciuc-Sângeorgiu Baraolt, 
Şardul Nirajului, Crăciuneşti, Păsăreni, Roteni, Troiţa, Isla, llioara, Culpiu, 


Absolut toţi preoţii români din Secuime s-au văzut 
constrânşi să părăsească regiunea; acei care nu au fost 
expulzați au fost nevoiţi să se refugieze pe teritoriul 
românesc. 

Toate acestea sunt vicisitudinile slujitorilor bisericii din 
provincia transilvăneană încorporată după „Diktat” ţărilor 
„Sfintei Coroane a Ungariei”. 

Lesne îşi poate închipui oricine, în aceste condiţii, care este 
soarta intelectualităţii româneşti din teritoriul răpit precum şi 
aceea a simplilor ţărani. 

Am avut ocazia să stăm de vorbă cu mai mulţi ţărani care 
s-au refugiat în România cu mult după anexarea Transilvaniei, 
trecând frontiera în mod clandestin. Oamenii şi-au lăsat sub 
unguri căminul, petecul de pământ şi bruma lor de avere. 

Gestul lor ne-a apărut cu atât mai îndrăzneţ cu cât 
dincoace de Carpaţi ei trebuiau să reînceapă o viaţă nouă, cu 
tot cortegiul ei de dificultăţi. Pentru ca un ţăran român să-şi 
părăsească ogorul şi să ia toiagul pribegiei trebuie să existe o 
rațiune majoră de o importanţă covârșitoare. 

Or, raţiunea pe care au invocat-o în unanimitatea lor ţăranii 
refugiaţi pe teritoriul românesc a fost tratamentul neomenos 
la care ei au fost supuşi din partea ungurilor, din chiar prima 
zi a ocupaţiei. O propagandă înverşunată a picurat zi de zi în 
sufletul tinerelor generaţii ungureşti veninul revanşei, astfel 
încât în ziua în care ungurii au redevenit stăpânii Transilvaniei 
ciuntite, românii au fost trataţi drept duşmani ireconciliabili ai 


Herghelia, Moişa, Ghimeş-Făget, Coşnea, Chieşti, Caşon-lmper. De 
asemenea, 5.457 de români din episcopiile Maramureş şi Oradea au fost 
trecuţi la confesiuni religioase maghiare. Toate acestea, numai în toamna 
anului 1940 (Un an de stăpânire maghiară în Transilvania de Nord, p. 49). 
Preoţii din parohiile Gheorgheni şi Ghimeş (Ciuc), ca şi din alte parohii din 
aceeaşi zonă, au fost obligaţi să oficieze slujba religioasă în maghiară şi să 
rostească, în ungureşte, crezul revizionist maghiar (/bid., p. 50-51). Printr- 
un decret special, publicat în „Budapesti Közlöny”, nr. 18, din 13 aprilie 
1941, guvernul horthyst a înfiinţat o episcopie ortodoxă maghiară, cu 
toate că în rândurile populaţiei maghiare nu erau ortodocşi. Scopul 
evident al acestei noi episcopii era de a avea încă un instrument de 
maghiarizare a populaţiei româneşti. Numai într-o primă etapă această 
episcopie a smuls 40 de parohii ortodoxe române din judeţele Bihor, 
Odorhei, Ciuc şi Trei Scaune (/bid., p. 51-52). 


statului ungar. Fiecare gest, fiecare mişcare, le-au fost 
suspectate. S-a creat astfel în regiunea cedată o atmosferă 
morală irespirabilă. Nu le mai rămânea românilor decât 
consolarea de a se bucura de bunurile lor materiale. Or, şi aici 
s-a făcut simțită asprimea guvernării maghiare. Li s-au 
confiscat ţăranilor toate bucatele ogoarelor, cultivate cu 
sudoarea frunţii, nelăsându-li-se decât un minim care nu le 
ajungea nici pentru nevoile lor zilnice. 

Şi atunci, românii ardeleni au preferat să-şi părăsească 
pământurile, căminele, familia, pentru a nu fi slugi la străini. 
Se pare că țărănimea românească din Ardeal nu a sorbit până 
la fund cupa destinului ei tragic!... 

Privind exodul românilor peste frontiera artificial creată la 
Viena nu poţi să nu-ţi reaminteşti de exodul strămoşilor 
acestor români peste frontiera — şi aceea artificială — care în 
timpurile de odinioară separa în două trupul românismului. 

„Ceas de ceas, zi de zi, locuitorii emigrează în ţările 
româneşti”, citim în volumul XXI al „Documentelor Dietelor 
Ardelene” (tipărite de Academia Maghiară în 1899) în 
capitolul privitor la exodul românilor transilvăneni din Alba 
lulia în anul 1698.! 

„O treime din populaţia din Ţara Făgăraşului şi-a părăsit 
locuinţele şi a emigrat în Muntenia vecină”,? citim în aceeaşi 
colecţie de Documente, publicată de unguri. 

Şi atunci, ca şi acum, populaţia românească din 
Transilvania a luat drumul pribegiei din cauza intoleranţei 
maghiare. 

Exodul luase, la un moment dat, proporţii atât de 
însemnate, încât însuşi împăratul Leopold I a cerut, în 1699, 


1l La 7 iunie 1698, nobilimea a cerut Dietei de la Alba lulia să reducă 
taxele, întrucât „ceas de ceas şi zi după zi locuitorii emigrează în Valahia”, 
Monumenta Comitalia Regni Transylvaniae, vol. XXI. Editate de Academia 
Ungară, Budapest, 1899, p. 357. 

2 În decembrie 1694, Dieta Transilvaniei, întrunită la Târgu Mureş, a 
recunoscut că o treime din locuitorii Ţării Făgăraşului trecuseră în Ţara 
Românească (/bid., p. 219). Trei ani mai târziu, guvernul Transilvaniei 
explica împăratului cauzele emigrărilor masive ale românilor transilvăneni 
la sud şi est de Carpaţi prin faptul că acolo aveau libertate şi pământ mai 
bun decât în Transilvania (Hurmuzaki, Documente, XVII, p. 536). 


să se ia măsuri ca populaţia să fie împiedicată prin toate 
mijloacele de a fugi în Moldova şi în Muntenia.! 

La 20 mai 1777, un raport întocmit de G. Rail şi G. G. Obst 
cu privire la trecerile ele frontieră ale românilor transilvăneni, 
conchidea cu aceste vorbe: „Asupririle au scos, în curs de 120 
de ani, multe mii de familii româneşti din Transilvania, atât în 
Moldova cât şi în Muntenia şi în raialele turceşti”.? 

În sfârşit, la 17 ianuarie 1785, consulul austriac König 
vorbeşte într-unul din rapoartele sale despre „emigrarea în 
Moldova a 24.000 familii din părţile Bistriţei şi ale 


1 Hurmuzaki, Documente, XVII, p. 536. Referindu-se la aceeaşi 
perioadă, cronicarul Mihail Cserei scria: „Din Transilvania poporul trece în 
masă în Moldova. Am făcut totul pentru a-l opri, dar fără rezultat. Vechile 
legături sunt rupte, opreliştile puse de organele executive şi 
administrative nu mai au rost, trebuie să ne aşteptăm la mai multe rele” 
(Erdély historiaja 1662 — 1712/Istoria Ardealului 1662 — 1712/, Pest, p. 
214). În 1718, Universitatea Săsească îşi manifesta îngrijorarea faţă de 
fenomenul depopulării satelor din cauza emigrării românilor la sud de 
Carpaţi (Hurmuzaki, Documente, XV/2, p. 1566, nr. 2.954). Emigrarea 
românilor a luat proporţii îngrijorătoare sub împărăteasa Maria Tereza. 
Comisia instituită pentru a stabili cauzele acestei emigrări masive raporta 
la 17 septembrie 1746 că românii emigrează din Transilvania din cauza 
persecuțiilor religioase, politice, economice şi sociale (N. lorga, Sate și 
preoţi din Ardeal, Bucureşti, 1902, p. 243). În 1764, 1.000 de familii 
româneşti din districtele Cluj, Turda şi Solnoc au emigrat la sud de Carpaţi 
(Monumenta Historica Hungariae. Scriptores, vol. 38, p. 127). În 1767, 700 
de familii româneşti au emigrat din regiunea Făgăraş în Muntenia (/bid., p. 
257). În 1769, 1.200 de familii de români, din Transilvania erau 
înregistrate la punctul de vamă de la Turnu Roşu, la trecerea lor în 
Muntenia („Transilvania” an 72 [1941], p. 289). În acelaşi timp, 
guvernatorul Bucovinei arăta că 5.018 de emigranţi români din 
Transilvania şi-au făcut apariţia în 72 de sate din Bucovina (Vezi „Analele 
Academiei Române. Memoriile Secţiunii istorice”, seria a Il-a, vol. XXXVII, 
1914 — 1915, p. 859-864). 

2 „Atât de mare era tirania în Transilvania — se scria în acest raport 
— încât oamenii căutau scăpare chiar la turci” (I. Nistor, Emigrările de 
peste munți, în „Analele Academiei Române. (Memoriile Secţiei istorice”, 
seria a Il-a, vol. XXXVII, 1914 — 1915, p. 857). Într-un raport din 1773 al 
clerului unit din Transilvania către împărăteasa Maria Teresia sunt 
menţionate miile de emigrări de români din Transilvania în Moldova şi 
Ţara Românească care au determinat populaţia locală de aici să exclame: 
„Toată Transilvania vine la noi” („Tota Transilvania ad nos venit”). Vezi A. 
Bunea, Episcopii P. P. Aron şi Dionisie Novacovici, Blaj, 1902, p. 259. 


Năsăudului”.! 

D-l Herbert van Leisen, în recentul său volum, apărut la 
Geneva, sub titlul Das Siebeuburgische Problem (Kundig, 
1943), ignorează candid aceste realităţi, afirmând că 
începând din anul 1700, românii din Principate au pătruns în 
Transilvania, populând-o.? Dacă d-l van Leisen ar fi afirmai că 
popoarele de neam saxon care intră în componenţa poporului 
englez, au intrat în Marea Britanie cu începere din secolul al 


1 lorga-Hurmuzaki, Documente, X, p. 7-8. Într-un raport al consulului 
austriac din Bucureşti se arăta că în lunile martie şi iunie 1800 şi-au făcut 
apariţia în Muntenia 411 familii româneşti din Transilvania şi alte 307 în 
luna decembrie 1801 (lon Nistor, op. cit., în loc. cit., p. 857). 

2 Despre această absurdă teorie, emisă de lancs6 Benedek, vezi 
David Prodan, Teoria imigrației românilor din Principatele Române. în 
Transilvania în veacul al XVIII-lea. Studiu critic, Sibiu, 1944 şi Silviu 
Dragomir, La patrie primitive des Roumains et les frontieres historiques, în 
„Balcania”, 1944, partea l, p. 63-101. 

Falsitatea acestei teorii a emigrării românilor în Transilvania în secolul 
al XVIII-lea este pusă în evidenţă şi de alte documente. Statistica 
românilor din Transilvania efectuată cu ocazia alegerii succesorului 
episcopului greco-catolic Atanasie Anghel (mort în 1713), statistică 
descoperită în Arhivele Cancelariei Aulice a Transilvaniei sub numărul 
111/1716, stabilea existenţa în Transilvania a 88.664 de familii româneşti 
(Vezi „Societatea de mâine”, Cluj, 1927, p. 183). In această statistică nu 
au fost incluse 4.818 familii româneşti din Ţara Bârsei. După calculele 
făcute, în Transilvania trăiau în acel timp 455.320 de români. In acelaşi 
timp, în Transilvania, trăiau 150.000 de unguri (Hóman — Szekfu, A 
magyarok története, VI, p. 126-128). În 1760 — 1762, generalul Bucow, 
comandantul trupelor austriece din Transilvania, ajutat de baronii 
M6hringer şi Dietrich, a întocmit o nouă statistică a populaţiei româneşti 
din Transilvania, cuprinzând de această dată întreaga Transilvanie, 
înregistrând 155.434 de familii, ceea ce însemna 777.170 locuitori români 
(Ilarion Puşcariu, în Documente pentru limbă şi istorie, vol. |, Sibiu, 1889, 
p. 244-245; Vezi şi Virgil Ciobanu în „Anuarul Institutului de Istorie 
Naţională al Universităţii din Cluj”, III, 1924 — 1925). Se constată că 
populaţia românească a crescut de la 1713 la 1763 cu 321.050 locuitori, 
deci cu 70%. În acelaşi timp, în 1766 se înregistrau 261.825 de maghiari 
în Transilvania (Joseph Benkö, Transilvania sive magnus Transilvaniae 
principatus, |, Viena, 1778, p. 472), ceea ce arată că numărul lor a crescut 
cu 111.825 locuitori adică o creştere de 74,50%. in anul 1836, 
Transilvania era locuită, conform informaţiilor lui I. H. Benigni, de 
1.351.989 români şi 487.081 maghiari (Handbuch der Statistik und 
Geographie des Gross-Fusterthums Siebenbürgen, Sibiu, 1837, p. 7). 


XVIII-lea, aberaţia n-ar fi fost mai mică!... 

Dar, ce rămâne atunci cu apelul împăratului Leopold care 
datează din anul 1699 şi ce rămâne cu toate intervenţiile 
oficiale din secolul al XVIII-lea, menite nu să împiedice 
imigrarea românilor în Transilvania, ci tocmai contrariul, 
emigrarea lor de acolo?? 

D-l van Leisen nu este însă la prima sa „interpretare 
eronată” a istoriei. Dacă ar fi să relevăm toate inexactităţile 
conţinute în voluminoasa sa lucrare bilingvă!, ar trebui să 
consacram acestui scop un volum de exact aceleaşi proporţii 
cu acela scris de domnia sa. 

Dar, aşa se scrie istoria sub inspiraţia Budapestei... Nu ne- 
ar surprinde, deci, dacă peste câteva decenii, un alt scriitor, 
tot atât de obiectiv şi de bine informat ca d-l van Leisen, ar 
susţine că între anii 1940 şi 1942, românii din Vechiul Regat 
au imigrat în Transilvania, spre a se bucura de înalta 
civilizaţie propovăduită de Ducso Csaba!... 


Vinovaţii 


Nu este desigur în intenţia noastră de a acuza întreaga 
nație ungară de ingerinţele şi atrocitățile comise asupra 
românilor din Transilvania de Nord din ziua dictatului impus 
României de Galeazzo Ciano şi de comis-voiajorul „în 
şampanie” Joachim von Ribbentrop (nu ştim prea bine de ce 


Reiese deci, că de la 1762 la 1836, numărul românilor a crescut cu 
574.819 locuitori (74%) şi al maghiarilor cu 225.256 locuitori (86%). Se 
observă ca atare că în perioada de la 1766 la 1837, numărul maghiarilor a 
crescut cu 12% mai mult decât al românilor faţă de perioada 1713 — 
1766 când creşterea lor demografică a fost mai mare decât a românilor cu 
4,5 %. Astfel, chiar aceste statistici oficiale demonstrează că la sfârşitul 
sec. al XVIII-lea şi începutul sec. al XIX-lea nu putea fi vorba nicidecum de 
o creştere artificială a elementului românesc din Transilvania printr-o 
pretinsă migrare de la sud şi răsărit de Carpaţi şi nici de o creştere 
naturală, rezultat al aşa-zisei „prolificităţi”, româneşti, de atâtea ori 
exagerată, denigrată, batjocorită. Mai de grabă se poate vorbi despre 
înaintarea procesului de maghiarizare a Transilvaniei decât de sporirea 
elementului românesc. 

1 Vezi varianta în limba franceză: Herbert van Leisen, Le probleme 
Transilvain, Rundig-Genâve, MCMXLIII, p. 122-126. 


von?). 

În cursul dezvoltărilor precedente, nu o dată am avut 
ocazia să arătăm că exista o prăpastie adâncă nu numai între 
grofii maghiari şi țărănimea românească, dar chiar şi între 
aceşti grofi şi țărănimea ungară, exploatată până la sânge pe 
imensele latifundii ale magnaţilor. 

Magnaţii maghiari din secolul al XX-lea au fost tot atât de 
retrograzi ca şi strămoşii lor din evul mediu. Ura pe care ei au 
încuibat-o în sufletul ţăranului ungur împotriva a tot ce-i 
românesc a fost o simplă diversiune pentru a putea trona mai 
departe, pe nemărginitele lor privilegii şi a nu realiza nici o 
măsură de progres social. 

Ţăranii unguri, după cum se exprimă prof. maghiar luliu 
Szekfu, trăiau în condiţii asemănătoare cu acelea din epoca 
sclavajului, în regiunile Cserépfalu, Kács, Sály, Noszvaj, 
Szomolya, populaţia locuind în grote ca în timpurile 
preistorice. 

În studiul său privitor la „Indicele de sănătate din districtul 
MezOkovesd”, K. Stuman afirmă că locuinţele ţăranilor unguri 
din acea regiune sunt asemănătoare cavernelor preistorice. 

Este limpede deci că în aceste condiţii mizerabile de trai 
mocnea în sufletul ţăranului ungur o ură înverşunată. Cu 
abilitatea specifică castei nobiliare maghiare, această ură a 
fost canalizată înspre români. 

Vina cea mare, alături de grofii reacţionari, o are şi 
intelectualitatea maghiară care, în loc să lumineze țărănimea, 
a împins-o pe calea atât de periculoasă a anti-românismului. 

Popoarele nu se urăsc unele pe altele decât atunci când 
pătura superioară abdică de la înalta ei menire de 
propovăduitoare a înfrăţirii între clasele sociale şi între 
diferitele neamuri.! 


l1 Demascând politica reacționară a clicii de magnați care, sub 
pretextul de a ţine sub asuprire alte popoare, au refuzat secole de-a 
rândul să acorde drepturi şi libertăţi poporului ungar însuşi, iar după 1918 
îl ţinea în aceeaşi stare, încercând să-l facă unealta politicii sale 
revizioniste Fenyes S. scria: „Se ştie doar îndeobşte că în anii dinainte de 
război (primul război mondial — n.n.), obiecţiunea generală în contra 
votului universal era că nu se poate introduce pentru că atunci 
naţionalităţile ar ajunge la majoritate. Deci, sentimentul naţional şi 


În Ungaria, intelectualii s-au alăturat cu trup şi suflet clicii 
nobiliare spoliatoare, întreţinând o atmosferă şovină de 
hipermaghiarism, înăbuşitoare a oricărui elan de emancipare 
naţională a popoarelor conlocuitoare. 

Este neîndoios că în ziua în care se va instaura la 
Budapesta un regim democratic, cinstit şi sincer, problema 
Transilvaniei nu se va nai pune pentru guvernanţii unguri, 
după cum ea nu s-a mai pus nici pentru Lajos Kossuth atunci 


patriotic maghiar cere ca poporul maghiar să nu pretindă extinderea 
generală a drepturilor politice. Pretenţiunile revizuirii nu se pot dar sprijini 
nici pe afirmaţiunea că ar cere-o în interesul poporului maghiar. Cât timp 
au existat în Ungaria naţionalităţi, cu aceasta se motiva lipsa de drepturi a 
poporului maghiar, spunându-se că prin extinderea acestor drepturi 
naţionalităţile (care constituiau majoritatea populaţiei statului ungar — 
n.n.) ar ajunge la diriguirea puterii. Deci, cum s-ar mai putea sprijini 
tendinţa de a acapara din nou naţionalităţile pe interesul poporului 
maghiar? 

Mai curând contrariul e adevărat: ca să poată menţine despuierea 
diferitelor naţionalităţi, au lăsat şi poporul maghiar lipsit de orice drepturi 
cetăţeneşti. Dar că aceasta a fost numai un pretext, pentru a ţine şi pe 
ţăranii unguri lipsiţi de drepturi, se vede acum evident din faptul că clasa 
cârmuitoare, latifundiarii, n-au dat drepturi politice poporului maghiar nici 
acum când primejdia naționalităților era înlăturată. 

Această constatare pune într-o orbitoare lumină faptul că referirea la 
pretinsa primejdie a naționalităților era o simplă apucătură demagogică 
spre a ţine încătuşat şi poporul maghiar lipsit de drepturi, ca astfel un 
grupuleţ de grofi să-şi asigure pentru totdeauna, nestingherită, puterea de 
stăpânire. 

Admirabilă modestie de conştiinţă — exclamă maliţios Fényes — 
trebuie să aibă curentul maghiar de acum, care, după astfel de 
precedente şi în acest fel de împrejurări, mai vine cu pretenţii de 
revizuire! Se poate oare imagina ca democraţia Angliei şi a Franţei să 
găsească că e compatibil cu conştiinţa sa să arunce iar în robie părţi de 
naţiuni deosebite? Noi ne încredem atât de mult în respectul de drept şi 
iubirea de libertate a poporului englez, cum şi unanimitatea înnăscută a 
bărbaţilor politici englezi fără deosebire de partid, încât suntem pe deplin 
convinşi că, chiar şi acei membri ai parlamentului, care, din 
necunoaşterea împrejurărilor, s-au declarat pe faţă pentru revizuirea 
maghiară, în urma acestei lămuriri îşi vor revizui ei înşişi atitudinea, 
dovedită eronată, şi îşi vor modifica opiniile în conformitate cu realităţile 
faptice” (/bid., p. 103-104). 

„Cursul istoriei universale — arăta Fényes S. — nu poate fi dat înapoi. 
Fatalitatea istorică a produs eruptiv — fără orice calcul omenesc şi chiar 
contra lui — desmembrarea fostului imperiu ungar, pentru ca, din părţile 


când, departe ce clocotul pasiunilor şovine, a meditat mai 
profund asupra caracterului eminamente românesc al 
provinciei de peste munţi. , 

SOLUȚIA DEFINITIVA A PROBLEMEI TRANSILVANENE 
CONSISTĂ ÎN REÎNTREGIREA TRANSILVANIEI SUB STĂPÂNIREA 
ROMÂNEASCĂ, ÎN LIMITELE FIXATE PRIN TRATATUL DE LA 
TRIANON. 

Intregul Ardeal de la Trianon este românesc şi trebuie să 
rămână românesc. În Anglia şi Franţa mai mult ca oriunde se 
ştie că fruntariile fixate de experții englezi şi francezi la 
Conferinţa Păcii au depăşit chiar pe acelea pe care, în urmă, 
Conferinţa le-a fixat a fi pentru totdeauna fruntariile dintre 
România şi Ungaria (Vezi harta de la pag. 552). 

Nu trebuie să se uite că Transilvania românească înseamnă 
sfârşitul unei lupte de aproape un mileniu, iar destrămarea ei 
este rezultatul unei situaţiuni excepţionale de război în totul 
similară situaţiunilor care au dat naştere dezmembrării 
celorlalte state din Europa Centrală şi Balcani. 


lui, să se poată întemeia o unitate întemeiată pe libertate şi puterea 
economică a unor noi popoare. 

Refacerea stărilor din trecut ar fi identică cu plantarea din nou a 
vechiului blestem şi a vechii permanente primejdii de război şi, în acelaşi 
timp, cultivarea vechii aserviri a poporului maghiar” (/bid., p. 88). 


Szo: noi A ARN, 


au Frontiera fixată de experții englezi 

=r at Frontiera fixată de experții americani 
Frontiera fixată de experții francezi 

oè ETE aad fi pert fi 

emn sa Frontiera fixată prin Conventia din 1916 


ware Frontiera fixată prin Tratatul de la Trianon 


Într-o lume dominată de principiile sănătoase ale 
conviețuirii paşnice între naţiuni, problema minorității 


secuieşti va fi în mod firesc rezolvată prin însăşi natura 
lucrurilor. Pentru a evita totuşi în viitor repetarea unor 
agitaţiuni ca acelea care au dus la declanşarea celui mai 
crâncen dintre toate războaiele pe care le-a cunoscut 
omenirea, socotim că ar fi indicat un schimb de populaţii. 
Secuii, care, după cum înseşi numele lor îl arată, Szek-el, 
Szikoli, au fost păzitori de hotare, străjeri, la graniţa de răsărit 
a Transilvaniei, nemaiavând ce apăra, se pot reîntoarce 
liniştiţi în mijlocul ungurilor propriu-zişi, care îi consideră de 
altfel ca pe cei mai distinşi dintre maghiari, bucurându-se 
nespus când îi au printre ei. 

În schimb, vor fi readuşi în Transilvania românii care 
locuiesc pe teritoriul Ungariei. 

În felul acesta se va rezolva atât problema redusei 
natalităţi a maghiarilor cât şi aceea a conflictului milenar 
maghiaro-român. 

Rezolvată problema Transilvaniei, nimic nu se opune la 
realizarea unor relaţii de paşnică vecinătate între România şi 
Ungaria. „Unirea, spunea Nicolae Titulescu unui gazetar 
ungur de la ziarul «Az-Est» din Budapesta, nu reuşeşte 
niciodată dacă se face împotriva cuiva, ea triumfă 
întotdeauna dacă se face pentru ceva”.! 

După Unire, marele om de stat Nicolae Titulescu, a cerut în 
repetate rânduri Ungariei să uite trecutul de sterile învrăjbiri, 
peste care Adunarea plebiscitară de la Alba lulia aşezase 
lespedea grea a voinţei unui neam întreg de a trăi liber pe 
pământul românesc al Transilvaniei. 

Nicolae Titulescu, ca şi predecesorul său la Ministerul 
Afacerilor Străine al României, Take lonescu, visa ca Mica 
înţelegere care unea între ele cele trei state dunărene, 
Cehoslovacia, România şi Iugoslavia, să devină într-o zi un 
factor de importanţă capitală pentru menţinerea păcii 
europene prin înglobarea Ungariei în blocul celor trei naţiuni. 
În timp ce România preconiza astfel, prin glasul celui mai 
autorizat ministru al ei, o colaborare sinceră între România şi 
Ungaria, propaganda maghiară se înverşuna să dovedească 


1 Interviul a fost acordat corespondentului special al ziarului „Az-Est” 
la Bucureşti, lu 27 ianuarie 1933 (vezi „Lupta” din 29 ianuarie 1933). 


în Occident — în Anglia în special — că Mica înţelegere 
urmăreşte îngenuncherea Ungariei. Era reeditarea vechiului 
sistem maghiar de a deforma realităţile pentru interesele 
propagandistice şi revizioniste. 

Făcând abstracţie de aţâţările maghiare, Titulescu schiţa 
un plan amplu de cooperare pentru viitor, plan care, dacă ar 
fi fost aplicat, ar fi evitat multe din evenimentele politice care 
au urmat, evitând, poate, chiar şi conflagraţia mondială prin 
crearea în centrul Europei a unei unităţi indisolubile, rezistând 
cu mai multă vigoare presiunilor exterioare ale lui Hitler decât 
au putut s-o facă naţiile separate. 

„Ungaria şi România, spunea ministrul de Externe al 
României, produc un mare număr de materii prime, pe care 
au interes să le vândă în comun... Ungaria, pentru desfacerea 
mărfurilor ei, ar putea să se folosea de căile fluviale şi 
maritime comandate de România. Pentru realizarea practică 
integrală a unui asemenea program (Titulescu schiţa un 
întreg program) nu există decât o singură formulă: aceea a 
înțelegerii ţărilor din Europa Centrală: Ungaria, Austria, 
Cehoslovacia,  lugoslavia şi România, pe baza tarifelor 
preferenţiale, cu respectarea drepturilor tuturor naţiunilor, 
ţinând seama de interesele speciale ale unor anumite state 
din Europa Centrală”.! 

Şi marele om de stat român conchidea: 

„Această formulă reprezintă viitorul. Statele din Europa 
centrală n-au decât să aleagă: să se unească spre a ajunge la 
prosperitate sau să se izoleze şi să se combată spre a ajunge 
la mizerie. Ín felul acesta se va realiza, în sfârșit, 
spiritualizarea frontierelor”.? 

Ungaria a ales calea izolării, respingând prietenia pe care, 
în repetate rânduri, i-au oferit-o guvernanţii României. 

Ungaria a refuzat cu obstinaţiune orice colaborare cu ţările 
vecine, deoarece ea avea promisiuni formale din partea Italiei 
fasciste şi a Reichului nazist că îşi va primi partea prăzii în 
ziua în care Axa va purcede la organizarea Noii Europe... pe 
timp de o mie de ani. 


1 /bid. 
2 Ibid. 


Şi trebuie s-o recunoaştem: clica nemeşilor de la 
Budapesta a fost bine servită. lar atunci când nu a fost 
servită, s-a servit şi singură, profitând de nenorocirile 
vecinilor români, cehi şi iugoslavi. 

In «Nouvelle Revue de Hongrie» din luna decembrie 1943, 
această politică este rezumată în chip brutal: ţările 
revizioniste au refuzat alianţa cu ţările vecine, deoarece orice 
alianţă între ele ar fi însemnat renunţarea la revizionism, 
ceea ce era inacceptabil. 

Cei douăzeci de ani de revizionism au însemnat deci, 
douăzeci de ani de agitaţii împotriva păcii. 

Prin pregătirea climatului favorabil revizionismului german, 
Ungaria a pregătit şi climatul favorabil declanşării celui mai 
crâncen din toate războaiele pe care le-a cunoscut vreodată 
omenirea. 

Scriitorii şi ziariştii postbelici au insistat asupra vinovâăţiei 
ungare în declanşarea războiului mondial din 1914. 

Azi, rolul clicii magnaţilor maghiari în pregătirea terenului 
pentru cel de-al doilea război mondial pare din ce în ce mai 
evident. 

Aceste două împrejurări să fie ele oare produsul unei 
simple coincidenţe sau rezultatul unei cauze mai profunde? 

Convingerea noastră fermă este că focarul de incendii pe 
care ungurii l-au mutat din Peninsula Balcanică în Europa 
Centrală se datoreşte exclusiv mentalităţii retrograde — 
mentalități reacționare — a grofilor din Budapesta. 

In loc să ofere poporului condiţii prielnice unei propăşiri 
economice şi culturale, clica nobilimii maghiare i-a oferit 
acestuia satisfacţiile ieftine ale politicii de revanşă. In loc de 
pâine, i s-a dat mulţimii prilej de manifestări zgomotoase, în 
loc de pământ i s-au exaltat calităţile şi, în sfârşit, în loc de 
libertate i s-a promis poporului în dar... libertatea altora! 

Nimic nu ilustrează mai bine situaţia maselor maghiare din 
Ungaria horthystă decât faimoasa întrerupere din Parlamentul 
ungar, unde românii erau prezentaţi drept cei mai intoleranţi 
guvernanţi şi unde totuşi au putut răsuna vorbe ca acestea: 
„Daţi-ne drepturile pe care le au maghiarii în România.! 


1 Autorul acestei faimoase replici este Francisc Ullein, care îl 


Cererile drepte ale poporului erau considerate însă, la 
Budapesta, ca şi în timpul lui Coriolan la Roma, „comploturi 
menite să slăbească încet, încet puterea nobilimii 
(Shakespeare — Coriolan, Actul III, scena |) şi respinse în mod 
brutal. Pentru a-şi menţine privilegiile milenare, nobilimea 
ungurească — „vicleană şi prefăcută şi nepunând preţ nici pe 
jurământ şi nici pe legăturile încheiate prin convenţii”,! 
„arogantă şi umblând întotdeauna cu intrigi şi înşelăciuni”,? 
(Marino Sanuto) — a asmuţit poporul împotriva românilor, 
readucând pe planul actualităţii problema Transilvaniei, 
închisă pentru totdeauna în ziua de 1 Decembrie 1918 la Alba 
lulia. 

În ziua în care regimul despotic de la Budapesta va fi fost 
lichidat definitiv şi înlocuit printr-un regim democratic — 
cinstit şi sincer — nimic nu se va opune la o colaborare între 
cele două popoare vecine, ungurii şi românii. 

Condiţia sine qua non a acestei colaborări este, însă, 
reîntregirea Transilvaniei în hotarele fireşti ale românismului. 


Bucureşti, martie 1944 


întrerupea în acest fel pe ministrul de interne ungar, Fischer Keresztes, în 
timp ce acesta prezenta parlamentului un raport, asupra situaţiei interne, 
în iunie 1933 (Cornelius I. Codarcea, op. cit., p. 129). 

1 Cf. Împăratul Leon înțeleptul — H. Marczali, Enchiridion. Fontium 
Historiae Hungarorum, p. 15. 


2 Cf. Wenczel Gusztáv, în „Magvar Tört Tar”, vol XXV, 1878, p. 290- 
291. 


EPILOG 


Impus României de forţele coalizate naziste şi fasciste, 
semnat de cei doi delegaţi români, Diktatul de la Viena n-a 
fost niciodată ratificat de opinia publică românească. 
Dimpotrivă, poporul român în quasiunanimitatea lui (nu 
trebuie să se neglijeze faptul că în România, chiar în epoca 
apogeului lui Hitler, „naziştii români” reprezentau o infimă 
minoritate) a respins verdictul de la Viena ca pe un act care 
putea obliga cel mult pe semnatarii lui, dar nicidecum poporul 
român. Domnii Mihai Manoilescu şi Valter Pop au fost nevoiţi 
să se supună la Viena voinţei lui Hitler şi a lui Mussolini, aşa 
că pentru români verdictul din Palatul Belvedere a fost de la 
început nul şi inoperant. 

Opinia publică românească a ţinut să precizeze acest punct 
de vedere chiar din prima zi în care i s-au adus la cunoştinţă 
termenii sceleratului verdict. Întreaga nație s-a ridicat ca un 
singur om pentru a protesta împotriva ciuntirii Transilvaniei, 
una dintre provinciile cele mai dragi românilor. 

Toţi patrioţii au ţinut să înfiereze procedeul celor doi 
judecători improvizaţi care, de pe înălţimea imensei lor 
ignoranţe, voiau să decidă pentru  veşnicie soarta 
Transilvaniei, al cărei trecut le era atât de necunoscut pe cât 
le era de indiferent viitorul. 

„Asociaţia foştilor luptători din Gărzile Naţionale 
transilvănene” a fost prima care a denunţat verdictul de la 
Viena ca pe un act menit să producă în centrul Europei un 
focar de tulburări. 

„Verdictul de la Viena, spuneau foştii luptători transilvăneni 
din Gărzile Naţionale, în loc să contribuie la pacificarea celor 
două popoare — ungurii şi românii — adânceşte şi mai mult 
învrăjbirea milenară dintre ele”. 

Peste câteva zile, ziarul „Universul” din 5 septembrie 1940, 
comentând Diktatul, conchidea: „lată redeschis un focar 


primejdios în Europa”. 

In aceeaşi epocă, fostul ministru al României la Roma, d-l 
lon Lugoşianu, analizând verdictul din 30 august 1940, scria 
aceste rânduri inspirate: „România pierde în 24 de ore 45.000 
kilometri pătraţi şi 2.500.000 oameni. Transilvania ruptă în 
două! Ungaria vecină cu Moldova; noua frontieră la 22 km de 
Braşov; Maramureşul Voievozilor descălecători de ţară, Clujul, 
podoaba tânără a culturii noastre, Năsăudul grănicerilor, miile 
de sate curat româneşti, una dintre cele mai vrednice 
ţărănimii ale neamului nostru rămasă de mâine înainte dincolo 
de un hotar străin. Nu ne vine să credem, Transilvania nu e 
pentru noi numai un teritoriu pe o hartă. Transilvănenii nu 
sunt pentru noi numai o expresie statistică. Transilvania e 
leagănul neamului nostru. Cu Transilvania sfâşiată în două nu 
se rupe numai pământul unei ţări ci se înmormântează o 
istorie românească de atâtea ori seculară şi se despică însuşi 
sufletul frământat al unui neam fără noroc, iubitor de lege şi 
însetat de dreptate. Acest suflet nu poate muri!” 

După cum vedem, naţia română s-a supus injoncţiunii 
ultimative, dar ea nu s-a resemnat cu soarta care i-a fost 
creată.! 


1 Despre momentele tragice prin care a trecut poporul român în vara 
anului 1940, marele istoric Nicolae lorga scria la scurt timp după Diktatul 
de la Viena: 

„Cred că trebuie vorbit limpede, nu faţă de o stare de spirit 
neîncrezătoare a ţării, ci faţă de tot ce forfoteşte în inimile unui popor 
asediat de necruțătoare duşmănii, care-şi apără mai mult decât statul, aşa 
de greu clădit, însăşi fiinţa lui naţională în formă independentă. 

In acea straşnică noapte ni s-a pus înainte alegerea între o jertfă de 
pământ şi, din nenorocire, de fii ai acelui pământ, un milion şi o sută de 
mii (...). 

Să mi se arate ce altă alegere se putea face. Întâmplarea a făcut că 
nu eram de faţă, dar cum aş fi putut să judec altfel decât atâţia din aceia 
cari, ca şi mine, au avut partea lor în mărirea României? 

Am înţeles că statul trebuie să cedeze, indiferent dacă alţi oameni cu 
altă vază şi altă putere n-ar fi putut aduce altă revizuire. 

Dar statul e una şi naţia alta. 

Naţia rămâne şi supt cea mai crudă apăsare. Cu statul, e mai tare. 
Fără stat, unde a ajuns astfel, e mai liberă. 

Ei înşişi, mai mult decât statul, cum a ajuns să fie, îi e încredinţat 
dreptul ei, manifestat acum douăzeci şi doi de ani la Alba-lulia şi, aiurea, 


Din nefericire, primele proteste au fost şi ultimele care au 
putut să se faci auzite. Din vrerea regimului dictatorial 
instaurat în România, regim înfeudat nazismului cotropitor, 
problema Transilvaniei a devenit tabu. Nimic nu se putea 
scrie în ţara românească împotriva ciuntirii Transilvaniei 
româneşti. Odiosul baron von Killinger, una dintre cele mai 
sinistre figuri ale nazismului şi zbirii Gestapo-ului vegheau ca 
protestele să fie înăbuşite în faşă. 

Când vreun om politic sau ziarist român îndrăznea să 
înfrunte mânia Dictatorului român şi a faimosului Baron 
călcând consemnul, el era sortit să ia mai devreme sau mai 
târziu calea lagărelor şi a închisorilor. Este cazul — printre 
multe altele — şi a doctorului Anton lonel Mureşanu, fugosul 
director al „Ardealului”, ziarul expulzaţilor şi al refugiaților 
transilvăneni, care după ce a fost expulzat din Transilvania de 
către unguri pentru dârza lui acţiune naționalistă, a fost 
purtat din lagăr în lagăr şi din închisoare în închisoare, de 
data aceasta... de români, este drept în România 
Duumviratului lon şi Mihai Antonescu. 

La 23 August 1944, printr-o abilă şi extrem de curajoasă 
politică dusă de cei patru fruntaşi ai partidelor politice din 
România (Iuliu Maniu, naţional-ţărănist, Constantin (Dinu) I.C. 
Brătianu, naţional-liberal, Titel (Constantin) Petrescu, social- 
democrat şi Lucrețiu Pătrăşcanu, comunist), politică care s-a 
bucurat tot timpul de sprijinul efectiv al Regelui Mihai |, 


la alt hotar, în aceeaşi vreme. 

Vitează şi deşteaptă, cum e, naţia românească, înfăşurându-şi trupul 
rănit în tricolorul tuturor speranţelor, intră acuma în front. (O explicaţie, în 
„Neamul românesc” din 3 septembrie 1940). Peste alte două zile, 
revenind asupra aceluiaşi eveniment, Nicolae lorga scria: „Românii nu pot 
şi nu protesteze împotriva verdictului de la Viena, când un milion şi 
300.000 dintre ei urmează să treacă sub stăpânirea străină. De aceea, în 
fiecare oraş din Ardealul ce urmează să fie alipit la Ungaria cât şi în acelea 
care vor rămâne în graniţele ciopârţite ale României, se produc zilnic 
proteste în timpul cărora românii strigă împotriva noii nedreptăţi ce li s-a 
făcut tocmai atunci când omenirea întreagă sângerează pentru libertatea 
şi independenţa popoarelor. Din aceste proteste româneşti, orice minte 
sănătoasă ar trebui să tragă singura concluzie ce se poate trage, că 
judecata nedreaptă de la Viena a fost o imensă greşeală” („Neamul 
românesc” din 5 septembrie 1940). 


regimul dictatorial al lui lon Antonescu s-a prăbuşit, 
antrenând după el şi forţele naziste din România. 

Cu începere de la 23 August 1944, România reintră în 
făgaşul politicii ei externe fireşti şi tradiţionale. Alături de 
Naţiunile Unite, Marii Aliați (Statele Unite ale Americii, 
Uniunea Sovietică şi Marea Britanie) recunosc dreptatea 
cauzei româneşti în problema Transilvaniei şi prin însăşi 
Convenţia de Armistiţiu declară nul şi de nul efect Diktatul de 
la Viena, impus României prin violentarea voinţei. 

Atitudinea Naţiunilor Unite în problema Transilvaniei 
trebuie să fie subliniată întrucât ea constituie una dintre 
primele aplicaţiuni pe teren a marilor principii ideologice 
pentru care milioane de ruşi, de americani şi de englezi au 
sângerat în acest război. În Europa noii ordini fascisto- 
hitleriste, dreptatea cauzei româneşti a fost călcată în 
picioare creându-se hotare între românii din aceeaşi ţară. In 
Lumea Nouă, ale cărei jaloane sunt azi adânc înfipte în 
pământul Europei pentru a nu mai fi niciodată smulse de 
vântul rătăcirii, dreptatea cauzei româneşti a triumfat din 
nou, Transilvania fiind recunoscută ca aparţinând în virtutea 
celor mai sacre principii de unitate etnică, naţiei române. 

În momentul încheierii armistiţiului, Transilvania era 
cotropită de unguri şi de germani. Datoria imperioasă a 
momentului era eliberarea ei. Trupele române de sub 
comanda generalului Gheorghe Avramescu s-au alăturat 
glorioaselor trupe sovietice de sub comanda mareşalului 
Malinovski, pentru dezrobirea provinciei cotropite. Avântul 
ostaşilor români a fost citat prin Ordin de zi de generalii 
sovietici. 

Mii de voluntari transilvăneni au ţinut să fie şi ei prezenţi la 
lupta pentru eliberarea Transilvaniei şi sub directivele 
inimosului sătmărean lon Groşanu numărul lor a venit să-l 
îngroaşe pe acel al trupelor române, luptând pe câmpiile şi în 
munţii Transilvaniei. 

Prin jertfa comună a soldaţilor români şi a soldaţilor 
sovietici, înfrăţiţi în lupta pentru Dreptate şi Libertate, 
întreaga Transilvanie este astăzi dezrobită. 

For ever! 


Pentru totdeauna! 


Născut pe teritoriul liberei Americi, simt o adâncă 
mulţumire sufletească şi o legitimă mândrie văzând cum ţara 
mea natală  îmbrăţişează cu atâta căldură cauza 
românismului transilvănean, pe care o consideră ca pe însăşi 
cauza Libertății. 


REMEMBER 


Ca tot ce-i omenesc şi războiul acesta, cel mai groaznic din 
câte a cunoscut vreodată omenirea, se va termina într-o zi. 
Toate popoarele aşteaptă ziua în care şi ultimul cap al 
hidosului balaur nazist, care a împroşcat cu venin întregul 
continent, va fi căzut sub lovitura mortală a spadei aliate. 

Lumea întreagă aşteaptă cu înfrigurare acea zi pentru a se 
deda cu pasiune operei de reconstrucţie, pentru a pansa 
rănile şi a îndrepta relele provocate de morbida imaginaţie a 
criminalului de la Berlin. 

Nu va fi desigur, o pace veselă — o pace zgomotoasă. Prea 
multe naţii sunt adânc îndoliate, prea mare a fost dezastrul 
lăsat în urmă de bestiile naziste cu ocazia retragerii lor (şi de 
unde nu s-au retras?!...) pentru ca sfârşitul războiului să fie 
altceva decât o sărbătoare sobră. Sobră, pacea va fi totuşi 
grandioasă prin realizările ei care se înscriu în veşnicie: 
înlăturarea definitivă şi totală a fascismului şi nazismului de la 
conducerea politică a statelor şi extirparea radicală a acestor 
două surate din gândirea şi simţirea contemporană — otrăvite 
timp de mai bine de două decenii de veninul răspândit în 
avalanşe de clica musolininană şi de aceea a terţetului Hitler- 
Himmler-Goebbels. 

Va veni deci şi mult aşteptata pace aliată, după cum au 
venit pe rând mult aşteptatele înfrângeri ale naziştilor: în 
Rusia, în Italia, în Franţa, în Belgia, în România, în lugoslavia, 
în Finlanda, în Grecia, în Ungaria şi după cum va veni în 
scurtă vreme şi ultima înfrângere a bestiei naziste acasă la 
ea, în marile Reich al lui Adolf Hitler. 

Din nou se vor aduna în jurul mesei verzi diplomaţi, 
tehnicieni şi experţi din întreaga lume, pentru a pune 
temeliile unei lumi noi pe ruinele celei vechi, ruine care vor 
îngropa sub ele — să sperăm, în mod definitiv — ideologiile 
criminale ale urii de om zămislitoare a războaielor fratricide. 


Propaganda maghiară va ieşi atunci din nou din bârlogul ei 
la fel ca şi după războiul precedent când — uitând şi făcând şi 
pe alţii să uite că ungurii au fost printre marii provocatori ai 
războiului din 1914 şi că ei au luptat pe toate fronturile 
împotriva ruşilor, francezilor, englezilor şi italienilor — a făcut 
să răsune de-a lungul întregului continent şi a Statelor Unite 
ale Americii coarda anglofiliei şi francofiliei maghiare. 

„Omul, după cum spune Henry Barbusse, este o maşină 
care uită”. Mai ales, adăugăm noi, când vrea să uite. Şi astfel 
Europa postbelică a uitat intoleranţa milenară a maghiarilor, a 
uitat tratamentul inuman la care au fost supuse naţionalităţile 
din Ungaria din partea clicii magnaţilor din Budapesta, a uitat 
şi s-a înduioşat în faţa suspinelor magistral regizate de o 
propagandă care a devansat şi a întrecut în cinism şi în 
minciuni sfruntate propaganda goebeliană. 

lnarmată deci cu  nesfârşite studii şi documente, 
confecţionate ad-hoc, Ungaria se va prezenta proaspătă şi ca 
şi când nimic nu s-ar fi întâmplat, la conferinţa păcii, 
reeditând comedia de după războiul precedent. 

Ea nu va sufla desigur nici un cuvânt cu privire la furibunda 
campanie revizionistă pe care ungurii au dezlănţuit-o în 
Europa, imediat după primul război mondial, făcând astfel în 
mod voit jocul fascismului şi în urmă şi al nazismului, prin 
crearea unui focar şovinist extrem de periculos pentru pacea 
Europei, în însăşi inima continentului. 

Marele ziarist englez Wickhem Steed afirma prin 1930 că 
prigoana maghiarilor împotriva naționalităților conlocuitoare: 
românii, sârbii, croații şi slovacii poate fi considerată ca una 
din cauzele determinante ale războiului din 1914. 

Nu credem că exagerăm când afirmăm că revizionismul 
ungar lansat în Europa postbelică şi susţinut prin cele mai 
odioase mijloace, printre care şi falsificarea monetei franceze 
(operaţiune conjugată ungaro-germană), se situează printre 
cauzele principale care au dus la dezlănţuirea marii catastrofe 
din 1939.! 


1 În anul 1925, Banca Naţională a Franţei a constatat punerea în 
circulaţie a unei mari cantităţi de bancnote de o mie de franci falsificate. 
Cercetările au condus la cuibul falsificatorilor Budapesta. Banda 


Ungurii au pregătit terenul pentru pretenţiile nesăbuite ale 
lui Adolf Hitler şi tot ei au fost cei care au creat în Europa 
climatul favorabil denunţării unilaterale a tratatelor de pace. 

Cei ce au cerut sancţiuni împotriva falsificatorilor au fost 
declaraţi de presa fascistă revizionistă drept „criminali şi 
trădători de ţară”. Unul dintre conducătorii opoziţiei arăta că 
„falsificatorii sunt susținuți cu atâta îndrăzneală, încât omul 
cinstit aproape se ruşinează că nu a falsificat franci... Ungurii 
care se deşteaptă se întreabă indignaţi: Cum? Oare nu avem 
noi dreptul ca să falsificăm franci în voie în ţara noastră” 
(Idem. p. 215). 

Tot ei au fost cei care au pus în practică metodele 
tâlhăreşti ale lui Adolf Hitler, prădând Iugoslavia de care erau 
legaţi printr-un pact de amiciţie perpetuă, Cehoslovacia şi 
România. 


falsificatorilor era condusă de prinţul Windischgraetz Lajos (fost ministru 
de aprovizionare a Ungariei, fost secretar general la Ministerul de externe 
al Monarhiei austro-ungare, proprietarul unei moşii de 8.000 jugăre în 
Ungaria şi al castelului Râkoczy din Sárospatak, lângă graniţa cehă), 
arhiducele Albrecht, prefectul poliţiei din Budapesta — Nadassy István, 
consilierul de stat Szrtsei-Jozsef care era şi vicepreşedinte al societăţii 
„Târsdalmi Egyesületek Szovestsege (T.E.Sz) care îngloba şi finanța toate 
societăţile iredentiste ungare, al cărei preşedinte era însuşi arhiducele 
Albrecht. 

Falsificarea bancnotelor s-a făcut în pivnițele Institutului cartografic 
din Budapesta, cu ştirea şi complicitatea şefului acestuia. Hârtia a fost 
confecţionată din semifabricate germane. În total, au fost falsificate 
40.000 bancnote a câte 1.000 franci fiecare, adică în valoare de 40 
milioane franci, sumă care a fost ridicată de prinţul Windischgraetz pentru 
a finanța propaganda revizionistă maghiară din străinătate. 

La anchetă, prinţul Windischgraetz a declarat cu îndrăzneală şi cinism 
că a falsificat franci în scopuri „patriotice”, iar apărătorul său, procurorul 
Daner Bela, a avut curajul sa declare presei că prin falsificarea 
bancnotelor franceze nu s-a urmărit „decât să se ia puţin sânge 
protectoarei principale a Micii Antante, care este Franţa”. 

„Ne-am înscris într-o şcoală franceză — declara fără ruşine acelaşi 
jurist ungur —, în care însă profesorii noştri din Apus ne-au trântit la 
primul examen. În cursul acţiunii noastre iredentiste ne vom întorcea însă 
la armele încercate ale strămoşilor noştri, la buzdugan şi la sabie, căci, în 
ce priveşte acestea, noi suntem profesorii Apusului civilizat” (A. Gociman, 
op. cit., p. 214). lată adevăratele sentimente ale revizioniştilor unguri faţă 
de Occident! 


În sfârşit, nimeni mai mult decât clica horthiştilor de la 
Budapesta nu a aplicat cu atâta patimă metodele 
inchizitoriale ale politicii rasiste, propovăduită de nazişti. 

În Europa de mâine, guvernată de principiile democraţiei 
sincere şi integrale, aportul Ungariei la  barbarizarea 
continentului nostru nu va trebui uitat şi desigur că el nu va fi 
uitat. 


MILTON G. LEHRER 
de la „Tribune des Nations” 
(„Ardealul”, anul IV, nr. 44, 22 — 29 octombrie 1944) 


POSTFAŢĂ 


„Ardealul, pământ românesc” este cea mai importantă 
lucrare scrisă de soţul meu, este cartea care i-a schimbat şi 
ne-a schimbat destinul, dacă nu cumva chiar acesta a fost. 

Dar iată cum a ajuns să scrie această carte despre 
Transilvania un american născut la 28 mai 1906 în Brooklin — 
New York şi instruit în oraşul lumină — Paris, unde şi-a obţinut 
diploma de specialist în dreptul internaţional şi a îmbrăţişat 
cariera de ziarist. 

In vara întunecată a anului 1939, când Transilvania 
devenise una din ţintele principale ale campaniei de presă 
şovină fascisto-horthyste din Occident, soţul meu a fost trimis 
de săptămânalul francez „La Tribune des Nations” — oficios al 
Ligii Naţiunilor, care apărea la Paris — să întreprindă o 
anchetă asupra situaţiei minorităţilor din România. Cu prilejul 
sărbătoririi apariţiei cărţii, la 30 ianuarie 1945, soţul meu 
însuşi descria astfel împrejurările în care a cunoscut realităţile 
din Ardeal: 


„Născut pe teritoriul Statelor Unite ale Americii, ţara 
în care libertatea înfloreşte în mediul ei cel mai 
propice, crescut la lumina spiritualităţii franceze, atât 
de impregnată de înaltele comandamente ale Dreptăţii 
şi ale Libertăţii, destinul mi-a purtat paşii spre 
pământul României unde mă aflam şi în clipele tragice 
în care România pierdea Ardealul şi Ardealul pierdea 
libertatea. 

Nu am cunoscut Ardealul până în preajma marii 
catastrofe dezlănţuită de imperialismul teuton şi de 
ambiția de mărire nemăsurată a dementului de la 
Berchtesgaden. Primul meu contact cu Transilvania 
datează din vara anului 1939, când am fost însărcinat 
de către marele hebdomader francez «La Tribune des 


Nations» să întreprind la faţa locului o anchetă cu 
privire la soarta minorităţilor din Ardeal. Cu acel prilej, 
am putut cunoaşte pământul şi poporul acestei 
minunate provincii româneşti. Pământul mi-a povestit 
dureroasa lui epopee milenară, împletită din suferinţă 
şi speranţă, din nădejde şi credinţă. Oamenii şi-au 
deschis larg sufletul lor călit în luptele de veacuri, 
suflet oţelit dar loial, dârz dar cinstit şi franc. 

Am referat la Paris: «Minoritățile trăiesc în 
Transilvania ca într-un adevărat Eden, fiind de multe 
ori invidiate de însăşi naţia majoritară». Am credinţa 
că scriind astfel am slujit Adevărul”.! 


Aşadar, rezultatele le-a publicat într-o serie de articole în 
ziarul „La Tribune des Nations”. Ultimele articole au apărut în 
luna mai 1940. 

Când naziştii au ocupat Franţa, soţul meu a trebuit să se 
refugieze. Avea de ales între o întoarcere acasă, în S.U.A., 
unde îl aştepta o viaţă liniştită, sau să rămână într-o ţară 
europeană de unde să continue lupta, în care era angajat, 
împotriva fascismului,  revizionismului, pentru apărarea 
democraţiei, libertăţii, dreptăţii, a adevărului. A optat pentru 
ultima şi s-a refugiat în România. Curând trupele naziste şi-au 
făcut apariţia şi în România, dar, oricum, aici era mai multă 
siguranţă. Aceasta nu înseamnă că soţul meu a scăpat de 
fărădelegile şi prigonirile naziste. 

Dar nici n-a dezarmat. S-a hotărât să adâncească 
documentarea începută în 1939 şi să scoată la lumină 
adevărul asupra problemei Transilvaniei. Au urmat patru ani 
de muncă încordată. În martie 1944, cartea era gata, iar când 
se afla sub tipar, România trecea în tabăra marilor aliaţi, 
începea lupta împotriva Germaniei naziste şi Ungariei 
horthyste, dar intra în acelaşi timp sub ocupaţie sovietică. 

Cartea a apărut în momentul când se dădeau ultimele 
bătălii pentru eliberarea Ardealului de sub ocupaţia trupelor 
horthyste şi naziste. Neavând însă suficienţi bani, soţul meu 
n-a putut să tipărească în limba română întreaga carte; a 


1 „Ardealul”, Anul V, Nr. 238, 7 februarie 1945. 


renunţat, pentru moment, la prima sa parte în care dezbătea 
problema continuității dacice şi daco-romane. Proiectase, în 
schimb, publicarea cărţii în întregime în limba franceză, la 
Geneva, cu ajutorul unor vechi prieteni. Acest proiect, însă, 
nu s-a mai împlinit niciodată. Evenimentele s-au precipitat 
nemilos. 

Totuşi, la sfârşitul lunii ianuarie 1945, prietenii săi din 
România omagiau apariţia cărţii în saloanele restaurantului 
Athenie Palace. 

30 ianuarie 1945. A fost o seară de neuitat. 

Participau: Prof. Ghe. Vlădescu-Răcoasa — ministre cu 
problemele minorităţilor naţionale, reprezentând guvernul, 
ministrul plenipotenţiar Vasile Stoica, din partea Ministerului 
Afacerilor Străine, Principesa Martha Bibescu, d-nii L. 
Armelany, B. Davis, Al. Holler, A. Gipson, Georges Hilpert, |. C. 
Karaburcak, |. Klarman, Al. Lubo, S. Rosing, C. Tzurkas, Ives 
Frank, C. Schulter, I. Schmertz, M. Tican Romano, A. 
Vintilescu, Langaz S. Sezen, Al. Petrs — reprezentanți ai 
presei străine, Jean Mouton, directorul Institutului de Studii 
Franceze din Bucureşti, N. N. Petraşcu — directorul ziarului 
„Era Nouă” şi preşedintele Asociaţiei Ziariştilor Străini, Aurel 
Buteanu — preşedintele Sindicatului Presei Române din 
Ardeal şi Banat, doctor Anton. lonel Mureşanu — directorul 
ziarului „Ardealul”, dr. lonel Haţeganu, dr. Vlad Haţeganu, dr. 
Leon Scridon, prof N. Ghiulea, Victor Anca, Gheorghe Tite, 
Mircea Damian, N. Davidescu, P. Moldovan, Valeriu 
Moldovanu, dr. Ureche, Zaharia Boilă, dr. Dumitru Nacu, dr. 
Ghe. Munteanu, Ghe. Popescu-Oradea, dr. Aurel Mărgineanu, 
Atanasie Motogna, Constantin Puşcariu, Romul Boilă, Prof. lon 
Costea, dr. Sebastian Bornemisa, Vasile Netea, Gabriel 
Ţepelea, lon Domocoş, N. Buzea, Corneliu Albu, dr. 
Schuşman, L. Paucherov, preot lon Constant, Marin Matei, 
Vasile Damaschin, Mircea Georgescu, Mihai Constantinescu, 
Victor Bercescu, lon Apostol Popescu, Boşca Mălin, Leon 
Bochiş, Octavian Ruleanu şi alţii!. 

Sărbătoarea a fost deschisă de Anton lonel Mureşanu, Au 
ţinut discursuri: 


1 /bid. 


În numele ziarului „Ardealul”, Gabriel Ţepelea care a spus, 
între altele: „Un ziarist american a scris o carte despre Ardeal. 
Problema Ardealului este o problemă de viaţă şi de moarte 
pentru poporul român; de aceea, orice mărturie străină este 
deosebit de prețioasă pentru noi”!. 

Leon Scridon, din partea aceluiaşi ziar, toastând pentru 
sărbătorit, îi aducea mulţumiri pentru că, spunea el, „prin 
preţioasa sa lucrare, prin acţiunea sa pentru dreptate, a adus 
un preţios concurs la restabilirea năzuinţelor legitime ale 
românilor asupra Ardealului”?. 

Apoi, şi-a început cuvântarea dr. Aurel Buteanu, arătând 
că, după părerea sa, Milton Lehrer „nu s-a pus în slujba 
cauzei româneşti... ci, prin cartea sa, a servit numai adevărul, 
principiu de bază al eticii profesionale a adevăratului ziarist”. 

L-a asigurat pe soţul meu că „nu a greşit când şi-a făcut 
despre poporul român imaginea pe care cu atât talent a 
prezentat-o cititorilor săi, fiindcă într-adevăr, istoria mai 
îndepărtată şi mai recentă atestă prin nenumărate dovezi 
calităţile superioare ale neamului nostru. Dacă nu aş aminti — 
spune D. Buteanu — decât faptul unic în istorie, care s-a 
petrecut în 1918, când masele româneşti, scăpate de o robie 
milenară, au uitat toate suferinţele, întinzând o mână 
prietenească poporului maghiar, cele susţinute de mine ar fi 
suficient dovedite. 

Dar şi cele petrecute de la 1940 până la 1944 în Ardealul 
de nord, dovedesc marile calităţi ale poporului român. Am 
fost prezent în Ardealul de nord în primăvara anului 1944, 
când s-a făcut deportarea evreilor, şi pot spune că în 
quasiunanimitatea stării de euforie provocată de această 
măsură la populaţia maghiară, singura notă stridentă, prin 
umanitatea ei, a fost comportarea populaţiei româneşti. 

Cu toate măsurile care interziceau nu numai ajutorarea dar 
şi manifestarea celei mai mici simpatii, printr-o privire sau 
printr-o strângere de mână, faţă de cei deportaţi, masele 
româneşti de pretutindeni au dat dovadă de o ţinută demnă şi 
de un remarcabil curaj cetăţenesc şi omenesc. Pretutindeni, 


1 /bid. 
2 Ibid. 


românii au sărit în ajutorul deportaților; au fost locuri, unde 
ţăranii noştri au trecut peste jandarmi pentru a da o bucată 
de pâine sau o haină izbiţilor de soartă, au fost ţărani români 
închişi cu evreii pentru ajutorul dat deportaților. Atât de mare 
a fost adeziunea păturilor ungureşti la măsurile luate de 
guvernul horthyst-hitlerist, încât un intelectual ungur de 
extremă stângă, redactor al revistei „Korunk” mi-a spus — 
pentru a-mi înfăţişa situaţia de acolo — că-i este ruşine de tot 
ce se întâmplă şi că, pentru a vorbi liber şi fără teama de a fi 
denunţat că-şi descarcă sufletul, trebuie să se rezume a avea 
contact cu evreii şi cu românii. 

Un medic evreu — ungur adus în satul meu natal de dincolo 
de Dunăre şi care a asistat la sălbatica deportare a evreilor (şi 
care spera încă în acel moment că, dată fiind calitatea lui, va 
scăpa) mi-a mărturisit: «Dacă nu ajungeam în Ardeal, 
niciodată nu mi-aş fi dat seama că cele ce-am învăţat în 
şcoală, despre poporul român, precum şi calificarea de nație 
de tâlhar de cea mai josnică speţă pe care presa noastră 
(ungară — n.n.) o dădea cu atâta uşurinţă românilor, nu este 
altceva decât o născocire a şovinismului. Trei zile de contact 
cu admirabilul ţăran român mi-au fost suficiente pentru a 
respecta această nație. Mărturisesc, însă, cu toate acestea, n- 
aş fi crezut niciodată că, într-un moment atât de decisiv, 
calităţile mari sufleteşti ale poporului român se vor manifesta 
cu atâta vigoare, cu atâta unanimitate, şi cu atâta curaj cum 
s-au manifestat în zilele când fiii evrei au fost maltrataţi 
neomeneşte şi pedepsiţi, pentru fidelitatea lor pentru naţia şi 
cultura maghiară». 

Nu voi uita de asemenea, nici mărturisirea care mi-a făcut- 
o curând după Diktatul de la Viena un fruntaş al mişcărilor de 
stânga ungureşti, omorât mai târziu de poliţia horthystă şi al 
cărui nume a fost dăruit de noua conducerea Municipiului Cluj 
unei străzi importante, că, după arbitrajul de la Viena, marea 
majoritate a ungurilor, care sub regimul românesc se 
înfăţişau drept sincer democrați, s-a contopit cu entuziasm în 
masa celor care strigau revanşă, şi aplaudau măsurile de 
prigonire a românilor. 

Spun aceste cuvinte — continua D-nul Buteanu — fără ură 


şi fără părtinirea neamului românesc din Ardealul de nord 
căruia nu i s-a plătit după 1940 cu moneda cu care el plătise 
în 1918.” 

„Apropierea dintre naţiuni nu se poate face decât prin 
servirea adevărului — spunea oratorul. Dacă am scruta mai 
adânc sensul acestui război, l-am putea defini ea un război al 
adevărului pornit împotriva minciunii, a făţărniciei şi a 
înşelăciunii. De aceea, să încercăm, ca şi prin mijloacele 
profesiunii noastre, să servim întotdeauna cauzele drepte. D- 
nul Milton Lehrer, punându-se în slujba adevărului, a 
binemeritat de la toţi acei care cred în progresul omenirii şi în 
idealul de înfrățire a popoarelor. Obiectivitatea lui să ne fie un 
exemplu şi în viaţa publică şi în exercitarea profesiunii 
noastre”!. 

A rostit, după aceea, o cuvântare ministrul Vasile Stoica, 
arătând că „lucrarea D-lui Lehrer, prin documentarea pe care 
o desfăşoară, prin căldura şi talentul cu care e scrisă, prin 
optimismul pe care-l răspândeşte, constituie una dintre cele 
mai eficace pledoarii ale cauzei româneşti. Îi exprim aici toate 
mulţumirile noastre”?. 

În numele „Astrei” a vorbit istoricul Vasile Netea, care a 
spus: „In apărarea pe care DI. Milton Lehrer o face astăzi 
Ardealului Românesc, ca şi mult obiditei sale populaţii, D-sa 
continuă o fericită tradiţie a publicisticii oneste din străinătate 
care, de la Brissot (1785), cel care (se) adresa împăratului 
losif al doilea pentru a protesta împotriva schingiuirii lui 
Horea, Cloşca şi Crişan şi până la marele Scotus Viator (R. W. 
Seton Watson — n.n.) a ţinut în mod permanent să reprezinte 
în faţa umanităţii aspiraţiile sale spre libertate şi toate 
suferinţele românilor”?. 

Au cuvântat, de asemenea, ministrul Gh. Vlădescu-Răcoasa 
Principesa Martha Bibescu, N. N. Petraşcu — în numele 
Asociaţiei Ziariştilor Străini, dr. Sebastian Bornemisa, prof. N. 
Ghiulea, din partea Universităţii Cluj-Sibiu, Victor Anca în 
numele sătmărenilor, care şi-au exprimat admiraţia pentru 


1 /bia. 
2 Ibid. 
3 Ibid. 


carte şi au felicitat pe sărbătorit. 

In încheiere, dr. Anton lonel Mureşan a rostit următoarea 
cuvântare: „Ca şi în 1918, nici mâine la baza României noi nu 
pot sta decât hotărârile de înaltă concepţie şi maturitate 
politică ce au fost stabilite la 1 Decembrie 1918, la Alba lulia. 
Nimeni nu poate zidi nimic pe ură, ci numai pe dragoste şi 
înţelegere. Am iertat atâtea greşeli şi împilări seculare 
poporului maghiar, deşi noi suntem popor majoritar în Ardeal, 
şi totuşi, după suferinţe milenare la temelia României Mari am 
pus dragostea şi înţelegerea ce radiază din hotărârile date în 
baza principiului de autodeterminare şi înaltă înţelegere 
democratică la Alba lulia, rezultând deci, cu atât mai mult 
după o nouă suferinţă sângeroasă de 4 ani, că noi ca stăpâni 
în Ardeal şi ca populaţie majoritară şi ca putere politică 
recunoscută prin actul internaţional de la Moscova (Convenţia 
de armistițiu de la Moscova din 12 sept. 1944 — nn.) nu 
avem dreptul şi nu putem, în conformitate cu tradiţia noastră 
ca popor, decât să inaugurăm un regim de totală înţelegere şi 
egalitate la drepturi, pentru toate naţionalităţile minoritare 
conlocuitoare. 

O mie de ani, ungurii nu ne-au oferit mâna, nici cel puţin 
pentru apropiere culturală între noi şi ei, şi, cu toate acestea, 
noi pentru a doua oară venim şi oferim poporului maghiar din 
Ardeal nu numai o apropiere culturală ci şi una politică prin 
acordare de drepturi egale. Dar, nu mai puţin adevărat este 
că o dată reîntorşi în Ardeal aşa cum sancţionăm pe cei 
vinovaţi de dezastrul războiului şi a încălcărilor de drept din 
sânul poporului român, avem datoria şi dreptul să cerem să 
fie sancţionate individual şi elementele poporului maghiar 
care s-au făcut vinovate de asasinatele în masă de la Ip şi 
Trăsnea, de expulzările de români în vagoane de vite, de 
deportările şi asasinarea românilor şi a evreilor — căci numai 
în aceste condiţii se poate garanta în viitor o viaţă 
democratică conformă cu tradiţia noastră. 

Cu 2000 de ani înainte de Hristos, după cum spune 
părintele istoriei Herodot, aici, pe aceste meleaguri, la poarta 
bătrânului continent spre Asia, am fost un factor de cultură şi 
civilizaţie şi, cu atât mai mult, azi, în sec. al XX-lea, nu putem 


avea o atitudine politică decât de reafirmare a acestor mari 
calităţi ale poporului nostru. 

Nimeni din noi nu se reîntoarce în Ardeal cu gând de 
răzbunare şi ură, deşi avem atâţia morţi, deşi am suferit aşa 
de mult şi cu toate că poporul maghiar nu a învăţat nimic din 
loviturile ce le-a primit în rezultatul războiului din 1914-1918. 

Noi, pretutindeni în Ardeal, suntem majoritari. Stăpânim 
prin însăşi prezenţa noastră acolo, acasă. Noi n-avem nevoie 
de răzbunări şi nici de acţiuni de ură, căci acolo, în Ardeal, 
toate văile, podişurile şi munţii poartă numiri româneşti. Noi 
n-am asuprit niciodată şi numai noi am fost asupriţi. Noi n-am 
avut o politică de deznaționalizare ci alţii au vrut să ne 
deznaţionalizeze pe noi. Dar, din suferinţele noastre trebuie 
să radieze şi mai mult concepţia că noi niciodată nu trebuie 
să facem nedreptăţi altora. Vom relua firul trăiniciei noastre 
politice de acolo de unde a fost întrerupt, continuând viaţa 
noastră românească de popor majoritar, aşa cum am fost din 
veşnicie pe acele meleaguri de naştere şi zămislire a 
Transilvaniei. 

Noi suntem un popor de iobagi. Cunoaştem suferinţa şi 
ştim ce înseamnă lupta pentru drepturi. Reîntorşi acasă, un 
singur gând ne stăpâneşte: acela de a crea, împreună cu toţi, 
o nouă viaţă democratică prin mari prefaceri sociale, 
stăpânite de dreptate socială”. 

Mulţumind presei străine pentru că a onorat această 
sărbătoare, mulţumind tuturor pentru modul în care au ţinut 
să-şi exprime cuvântul lor la omagierea soţului meu, dr. 
Anton lonel Mureşanu încheia arătând importanţa deosebită a 
acestei cărţi, aducându-i încă un omagiu autorului pentru 
modul în „care a înţeles să-şi dea contribuţia sa pentru 
triumful adevărului, cu privire la drepturile poporului român 
asupra Ardealului”!. 

A fost o seară minunată pentru soţul meu. Îşi vedea 
eforturile răsplătite prin această caldă sărbătorire. Curând 
după aceea, avea şi satisfacția de a participa la festivitățile 
prilejuite de revenirea Ardealului de Nord la patria mamă, 
după alungarea trupelor horthyste şi anularea de facto a 


1 /bia. 


Diktatului de la Viena, pe care soţul meu îl denunţase cu 
atâta vigoare. 

Dar zilele de libertate în România erau pe sfârşite. In timp 
ce armata română îşi aducea o mare contribuţie, pe front, la 
înfrângerea Germaniei naziste, în ţară, sub presiunea trupelor 
sovietice de ocupaţie, vechiul regim democratic era înlăturat, 
dictatura comunistă luându-i treptat locul. 

Numeroşii prieteni ai soţului meu — mari patrioţi — au fost 
rând pe rând împrăştiaţi. O atitudine glacială din partea noilor 
oficialități s-a instalat treptat şi faţă de soţul meu, începând 
chiar din timpul când fascicole din cartea sa circulau printre 
diplomaţi, la Paris, pentru apărarea drepturilor românilor 
asupra Ardealului. 

Nu mult timp după aceea, cartea, tipărită şi aşa într-un tiraj 
simbolic, a fost pusă la index, iar autorul a început să fie 
prigonit. Am fost daţi afară din toate serviciile, ori de câte ori 
reuşeam să găsim o slujbă. 

Ne-am gândit, în mod firesc, să emigrăm, dar toate cererile 
noastre au fost refuzate. Am rămas aici captivi ca şi întregul 
popor român, ca şi toate popoarele din Europa de Răsărit. 

Prigonit, hărțuit, în cele din urmă, soţul meu s-a îmbolnăvit 
şi la 21 decembrie 1969 a murit. 

A fost înmormântat la Bucureşti, în pământul românesc, pe 
care el l-a iubit şi apărat ca nici un alt american. 

Prietenii, admiratorii, câţi mai supravieţuiseră, nu l-au uitat. 
Am primit multe telegrame şi scrisori de condoleanţe. Redau 
aici, în întregime, una dintre ele — de fapt cea care m-a 
impresionat cel mai mult — aparţinând unui minunat profesor 
de istorie, pe atunci pensionar, |. N. Ciolan din Sibiu, pe care 
nici nu ştiu dacă soţul meu avusese cinstea să-l cunoască 
vreodată: 


Sibiu, 29 dec. 1969 
Stimată D-nă Lehrer, 


Cu profundă durere, am luat cunoştinţă de încetarea din 
viață a scumpului şi neuitatului Dvs. soț, marele româno-fil 
Milton G. Lehrer. 


Dvs. ati pierdut un soț iubit, dar neamul românesc — din 
Ardeal mai ales — a pierdut pe cel mai sincer şi devotat 
prieten al său. 

În numele neamului românesc, în special al românilor din 
ținuturile secuieşti, Vă transmit, Îndurerată Doamnă, cele mai 
sincere condoleanţe, pentru greaua şi ireparabila pierdere ce 
ați încercat şi vă rog să credeţi că vrednicul şi iubitul Dvs. soţ 
nu este mort, ci trăieşte şi va trăi de-a pururi în sufletul 
neamului românesc pe care l-a iubit. 

Milton G. Lehrer şi-a făurit statuie nepieritoare în sufletul 
neamului românesc, care, prin umilul meu glas, îi aduce 
omagii de recunoştinţă, pentru magistrala sa operă de 
apărare a drepturilor lui asupra Ardealului de totdeauna 
românesc, pe care duşmanii seculari l-au contestat prin tot 
felul de mistificări ale istoriei. 

Rog pe Bunul Dumnezeu să-l aşeze în ceata celor bine 
plăcuți lui, iar pe Dvs. să Vă întărească şi să Vă dea sănătate 
întru mulți ani, spre a-i comemora amintirea. 

Neamul românesc, recunoscător! 

prin glasul fiului său, 
I. N. Ciolan, 
profesor pensionar 
Str. Zaharia Boiu 7 
Sibiu 


Ştiu că românii care-l cunoscuseră sau îi citiseră cartea l-au 
iubit şi l-au prețuit. Şi soţul meu ştia acest lucru. Ştia şi, deşi a 
avut atât de mult de suferit pentru această carte, era mândru 
că a scris-o şi îşi dorea o reeditare. Privea cu îngrijorare 
renaşterea revizionismului maghiar, reiterarea treptat, treptat 
a întregului cortegiu de falsuri ale istoriei Ardealului, aceleaşi 
falsuri care pregătiseră Diktatul de la Viena. 

A murit, însă, cu regretul că lucrarea sa, acolo unde se mai 
afla, era ţinută la fondul interzis, deşi el considera că 
redevenea din ce în ce mai necesară cititorului român şi, mai 
ales străin. 

Aşadar, de o reeditare nici nu a putut fi vorba. De aceea, 
după atâţia ani, după ce reuşisem, în sfârşit, să emigrez, 


mare şi plăcută mi-a fost surpriza când am aflat că D-nul lon 
Pătroiu a luat iniţiativa de a reedita cartea. Am venit în ţară 
(vin aproape în fiecare an, nu mă pot desprinde de pământul 
românesc pe care l-a iubit atât de mult şi soţul meu) şi am 
asistat, după multe tergiversări şi amânări, la lansarea noii 
ediţii, în vara anului 1989. L-am felicitat pe D-nul lon Pătroiu 
pentru curajul său, pentru calitatea deosebită a ediţiei sale şi 
i-am propus să pregătim împreună o ediţie completă pe care 
soţul meu şi-o dorise atât de mult. 

Minunata Revoluţie din Decembrie 1989, prin care poporul 
român şi-a câştigat libertatea atât de mult dorită, a făcut 
posibilă şi apariţia, în sfârşit, după 47 de ani, a ediţiei 
complete a cărţii închinate de soţul meu suferințelor seculare 
ale românilor ardeleni, luptelor pentru unitate şi libertate în 
străbuna lor patrie. 

Am convingerea că eforturile soţului meu nu au fost 
zadarnice. Adevărul despre Transilvania nu mai poate fi 
întunecat vreodată, chiar dacă se fac din nou tentative. Trec 
peste numeroasele cărţi, broşuri, ziare, reviste, adresate în 
ultimele 3 — 4 decenii oamenilor de bună credinţă din 
Occident, în care se prezintă deformat trecutul istoric al 
Ardealului. 

Dar oare cum poate fi privită hotărârea de a se instala în 
centrul Budapestei, în Piaţa Szabadsag, Monumentul Trianon, 
aidoma celui original, cu citatul lui Mussolini, „Tratatele de 
pace nu sunt eterne”, cu inscripţia „Şi ungurii au un loc sub 
soare” (cine contestă, oare?), şi cu imaginea mâinii lui Horthy 
ridicată pentru depunerea jurământului, simbolizând 
teritoriile pierdute de Ungaria, ca urmare a Tratatului de la 
Trianon?!!, sau apariţia în vara anului 1990, la Budapesta, a 
cărţii lui Bajcsy — Zsilinsky Endre, „Erdély. Mulija és jövője” 
(Transilvania. Trecut şi viitor), sub îngrijirea oficială a 
Ministerului Ungar al Culturii şi în traducerea chiar a 
Preşedintelui Ungariei, D-nul Göncz Árpád — carte comandată 
de regimul horthysto-fascist în 1943 şi apărută în 1944 în 
limba engleză la Geneva?! In speranţa că acum această 


1 Cf. „România liberă”, Anul XLVIII, Nr. 14248. Serie nouă, nr: 214), 
Vineri, 7 septembrie 1990. 


„armă pentru realizarea pretențiilor ungare asupra 
Transilvaniei” — cum numesc cartea chiar editorii săi oficiali 
— va da rezultatul scontat, ea este scoasă din arsenalul lui 
Horthy şi se declară că „România... a devenit nedemnă de a 
poseda acest teritoriu”, întrucât „De la Maniu până la 
Ceauşescu” nu şi-ar fi respectat „obligațiile sale 
internaţionale faţă de Transilvania”. 

Mă întristează asocierea cu Ceauşescu a marelui luptător 
pentru democraţie şi libertate — luliu Maniu, cu care soţul 
meu a colaborat îndeaproape. Imi dau seama că procedându- 
se astfel se încearcă în fapt să se exploateze resentimentele 
absolut justificate ale opiniei publice mondiale faţă de 
exdictatorul Ceauşescu şi să se compromită dintr-un condei, 
prin asociere, marele luptător pentru Unirea Transilvaniei cu 
România — luliu Maniu. 

De asemenea, ca una care am mai trăit odată asemenea 
„evenimente”, se poate uşor înţelege cu ce sentimente am 
aflat de autoproclamarea D-lui József Antall ca prim ministru a 
15 milioane de unguri (inclusiv deci, şi al celor din România), 
precum şi declaraţia ministrului de externe al Ungariei D-l 
Geza Jeszensky, că ţara sa nu recunoaşte Tratatul de pace de 
la Trianont. Înţelegem astfel şi mai bine de ce cartea scrisă de 
soţul nara. redevine necesară: pentru a face lumină în 
conştiinţele ce caută sincer adevărul. 

După părerea mea, o problemă a Ardealului nu mai există. 
Aşa cum a demonstrat şi soţul meu, problema Ardealului a 
fost definitiv rezolvată de poporul român la 1 Decembrie 
1918, pe Câmpia Libertăţii, la Alba lulia, unde, în virtutea 
dreptului său imprescriptibil la autodeterminare, ca popor 
majoritar al Transilvaniei din totdeauna, a hotărât Unirea 
Transilvaniei cu România. 

Pe de altă parte, recenta înţelegere semnată la Paris de a 
se lichida ultimele rămăşiţe ale celui de-al doilea război 
mondial şi de a se aşeza pe baze democratice relaţiile dintre 
toate statele europene, îmi întăreşte convingerea că, oricât s- 
ar mai strădui cineva, nu mai este posibil sa se găsească în 


1 /bid., Anul XLVIII, Nr. 14241 Serie nouă nr. 207), joi, 30 august 
1990. 


lume noi „comparşi” — cum îi numea soţul meu — precum 
Hitler, Stalin sau Mussolini, care, ignorând adevărul, ignorând 
drepturile  imprescriptibile ale poporului roman asupra 
Ardealului, să impună noi diktate. 

Nu este departe ziua — pentru apropierea căreia a luptat şi 
soţul meu — când vom avea satisfacția ca adevărurile istorice 
despre Ardeal să nu mai constituie obiectul unor falsificări 
premeditate şi interesate. Atunci, aşa cum scria şi soţul meu, 
„cercetătorul se va întreba mirat cum a fost măcar posibil să 
se pună în discuţie continuitatea românilor din fosta provincie 
Dacia” şi deci drepturile lor asupra Transilvaniei. 

Doresc, pe această cale, să adresez mulţumiri călduroase 
tuturor românilor care au sprijinit tipărirea acestei cărţi, în 
toate ediţiile sale. 

In mod deosebit, ţin să felicit, şi de această dată, şi să-i 
mulţumesc acestui inimos patriot român, D-l. Ilon Pătroiu, prin 
eforturile căruia s-a reparat o nedreptate şi cartea, scrisă cu 
multe suferinţe, dar care ne-a provocat — soţului meu şi mie 
— şi mai multe suferinţe, vede, în sfârşit, după 47 ani, lumina 
tiparului în forma sa completă şi într-o aleasă ţinută ştiinţifică. 

Rămân cu această satisfacţie şi cu speranţa că într-o zi se 
va împlini şi o altă dorinţă a soţului meu şi anume dorinţa — 
pe care el o considera, de fapt, o datorie — de a pune această 
carte şi la dispoziţia publicului francofon (el a redactat-o şi în 
limba franceză), pentru informarea căruia, în fond, a venit în 
România şi a căutat cu sârguinţă adevărul despre Ardeal. 


6 nov. 1944. M. G. Lehrer (al treilea de la stânga la dreapta 
Inaltul Institut de cultură şi literatură franceză din 
Bucureşti. 


), în vizită la 


30 ianuarie 1945. M G. Lehrer (al doilea din stânga). La Athenee Pallace cu ocazia 
sărbătoririi apariţiei cărţii „Ardealul pământ românesc” 

Tiparul executat la |. P. Oltenia — Craiova 
Comanda 320. 


„Născut pe teritoriul 
Statelor Unite ale America, 
țara în care libertatea 
înfloreşte în mediul ei cel mai 
propice, crescut la lumina 
spiritualității franceze, atât de 
impregnată de înaltele 
comandamente ale Dreptății şi 
ale Libertății, destinul mi-a 
purtat paşii spre pământul 
României, unde mă aflam şi în 
clipele tragice în care România 
pierdea Ardealul şi Ardealul 
pierdea libertatea. 

Nu am cunoscut Ardealul 
T până în preajma marii 
catastrofe dezlănțuită de 

~ imperialismul teuton şi de 
ambiția de mărire nemăsurată a dementului de la 
Berchtesgaden. Primul meu contact cu Transilvania datează 
din vara anului 1939, când am fost însărcinat de către marele 
hebdomader francez «La Tribune des Nations» să întreprind la 
fața locului o anchetă cu privire la soarta minorităților din 
Ardeal. Cu acel prilej, am putut cunoaşte pământul şi poporul 
acestei minunate provincii româneşti. Pământul mi-a povestit 
dureroasa lui epopee milenară, împletită din suferință şi 
speranță, din nădejde şi credinţă. Oamenii şi-au deschis larg 
sufletul lor călit în luptele de veacuri, suflet oţelit dar loial, 
dârz dar cinstit şi franc. 

Am referat la Paris: «Minoritățile trăiesc în Transilvania 
ca într-un adevărat Eden, fiind de multe ori invidiate de însăşi 
naţia majoritară». Am credinţa că scriind astfel am slujit 

